
Lui Carolyn McCray, care a citit 
toate mâzgăliturile mele cele mai timpurii 
fără să râdă prea tare. 


Mulţumiri 


Prea mulţi oameni, prea puţin spaţiu. 

Mai întâi de toate, tuturor celor care lucrează la editura 
HarperCollins vă datorez de multă vreme mulţumiri pentru ultimii 
zece ani de îndrumări, munca serioasă şi profesionalism. 

Marilor Michael Morrison şi Lisa Gallagher, mulţumiri pentru tot 
sprijinul şi încrederea acordate. Trecut, prezent şi viitor. 

Directorilor artistici Richard Aquan şi Thomas Egner, mulţumiri 
pentru faptul că aţi făcut cărţile mele să arate atât de frumos. M- 
am simţit foarte mândru de ele. 

Directorilor de marketing Adrienne DiPietro şi Tavia 
Kowalchuk, mulţumiri pentru eforturile permanente de a lansa 
cărţile pe piaţă şi... de a le face să nutreacă neobservate! 

Celei mai bune echipe de PR din lume, Pam Spengler Jaffee şi 
Buzzy Porter, mulţumiri pentru că nu m-aţi făcut să mă arunc din 
avion în Alaska. 

Celor trei femei care m-au pus pe hartă şi în librarii - Lynn 
Grady, Liate Stehlik şi Debbie Stier - un mulţumesc cât toate 
zilele (şi scriu aceste cuvinte stând în genunchi). 

Forţei de neoprit din spatele departamentelor vânzări şi 
contabilitate - Carla Parker, Brian Grogan, Brian McSharry şi 
Mark Gustafson - mulţumiri pentru eforturile depuse şi pentru 
energia consumată pentru că romanele să ajungă în librarii şi în 
bibliotecile oamenilor. 

Lui Mike Spradlin, mulţumiri pentru vânzări şi pentru zombi 
(ordinea nu contează). 

Şi celor o sută sau o mie de oameni pe care nu i-am menţionat 
aici, dar pe care-i apreciez la fel de mult: VA MULŢUMESC! 

Venind mai aproape de casă, îi rămân recunoscător cabalei 
mele întunecate care demolează fiecare capitol şi apoi îl 
reconstruieşte la loc în ceva mai bun: Penny Hill, Steve şi Judy 
Prey, Chris Crowe, Lee Garrett, Michael Gallowglass, Leonard 
Little, Kathy L'Ecluse, Debbie Nelson, Rita Rippetoe, Dave 
Murray, Dennis Grayson, Jane O'Riva şi Caroline Williams. Şi aş 
vrea să-i menţionez în mod special pe Steve Prey pentru harta 
din carte şi lui Penny Hill pentru toate prânzurile de lucru. Lui 
Cherei McCarter pentru seria de articole extraordinare despre 
tipuri sofisticate de armament. Şi lui David Sylvian pentru faptul 

că m-a ascultat ad nauseam! citind cu voce tare secţiuni întregi 
din carte (acum, n-or să-ţi mai sângereze urechile). 

Şi, încă o dată, celor patru oameni care au contribuit la toate 
nivelurile pentru realizarea acestei opere: fantasticul meu 
redactor, Lyssa Keusch şi colegei ei tenace, May Chen şi 
agenţilor mei nepreţuiţi, Russ Galen şi Danny Baror. Sunteţi cu 
toţii grozavi... pe bune! 

Şi, în cele din urmă, trebuie să precizez că orice posibilă 
eroare sau inadvertenţă îmi aparţine în întregime. 


1 În limba latină, descrie situaţia în care ceva a „ajuns până la a 
provoca nausea, greață”. (n. red.). 

Nota din documentele 
istorice 


Totul a rămas învăluit în mister. În anul 1271, un tânăr 
venețian în vârstă de 17 ani, pe numele său Marco Polo, pleca 
împreună cu tatăl şi unchiul său într-un voiaj spre palatele lui 
Kublai Han din China. Era o călătorie ce avea să dureze 24 de ani 
şi care va da naştere poveştilor legate de pământurile exotice ce 
se întind la est de lumea cunoscută: povestiri minunate despre 
deşerturi interminabile şi râuri albastre-verzui bogate în jad, 
despre oraşe supraaglomerate şi vaste flote de corăbii, despre 
pietre negre ce ardeau şi bani făcuţi din hârtie, despre fiare de 
neconceput şi de nedescris şi plante bizare, despre canibali şi 
şamani mistici. 

După ce a slujit 17 ani la curtea lui Kublai Han, Marco s-a 
întors în Veneţia, în 1295, unde povestea sa a fost consemnată 
de un scriitor romantic francez numit Rustichello, într-o carte 
intitulată, în franceza veche, Le Divisament dou Monde (sau 
Descrierea lumii). Scrierea respectivă s-a răspândit în toată 
Europa. Până şi Cristofor Columb a avut la el un exemplar al 
cărţii lui Marco în călătoria lui în Lumea Nouă. 

Există însă o poveste legată de această călătorie pe care 
Marco a refuzat să o spună vreodată în întregime, făcând doar 
indirect referire la ea în textul cărţii. Când Marco Polo a părăsit 
China, Kublai Han i-a dăruit veneţianului 14 corăbii imense şi 600 
de oameni. Când, în cele din urmă, Marco a ajuns în port, după 
doi ani petrecuţi pe mare, nu-i mai rămăseseră însă decât două 
nave şi 18 oameni. 

Soarta celorlalte corăbii şi a celorlalţi oameni a rămas un 
mister până în ziua de azi. Oare a fost vorba de un naufragiu, de 
furtuni, de piraterie? El unul n-a zis nimic, niciodată. De fapt, pe 
patul de moarte, când i s-a cerut să-şi detalieze sau să-şi 
retracteze povestea, Marco a răspuns destul de misterios: „N-am 
spus nici măcar jumătate din ceea ce-am văzut”. 


Călătoria de întoarcere a lui Marco Polo (1292—1295) 


Molima a lovit prima oară oraşul Kaffa de la Marea Neagră. 
Aici, puternicii tătari mongoli i-au asediat pe genovezii italieni, 
comercianţi şi negustori laolaltă. A lovit armatele mongole 
infestându-le cu plăgi mustind de sânge şi puroi. Loviţi de 
potrivnicia sorții, nobilii mongoli şi-au folosit catapultele de 
asediu pentru a-şi azvârli morții secerați de boală peste zidurile 
genoveze şi a răspândi peste tot molima, un amestec de cadavre 
şi ruină. 

In anul 1347, după întruparea Fiului Domnului, genovezii au 
fugit înapoi în Italia, pe mare, cu douăsprezece galere, spre 
portul Messina, aducând Moartea Neagră şi pe țărmurile noastre. 


- DUCELE M. GIOVANNI (1356), 
tradus de Reinhold Sebastien 

în // Apocalypse (Milano, 

Editura Mondadori, 1924, pp. 34-35). 


De ce anume a apărut pe neaşteptate ciuma bubonică în 
deşertul Gobi din China, în Evul Mediu şi a ucis o treime din 
populaţia lumii rămâne un fapt încă necunoscut. Pe de altă parte, 
nimeni nu ştie de ce atât de multe molime şi gripe din secolul 
trecut - printre care SARS şi Gripă Aviară - şi-au avut originea în 
Asia. Ceva este însă suficient de sigur: următoarea mare 
pandemie o să provină din nou din Orient. 


- Centrul Statelor Unite 
pentru Prevenirea şi Controlul Bolilor, 
Compendium asupra Bolilor Infectioase, mai 2006. 

MIEZUL NOPŢII 
Insula Sumatra 
Asia de Sud-Est 


Ţipetele încetară în cele din urmă. 

Douăsprezece focuri în aer liber străluceau în portul învăluit în 
întuneric. 

— II dio, li perdona... şopti tatăl lui de lângă el, însă Marco ştia 
că Domnul nu avea să-i ierte pentru acest păcat. 

O mână de oameni aşteptau lângă cele două barcazuri lungi 
trase pe plajă, singurii martori la rugurile funerare aprinse în 
laguna întunecată. In timp ce răsărea luna, toate cele 
douăsprezece nave, galere grandioase din lemn, fuseseră 
incendiate avându-i încă la bord pe toţi oamenii din echipaj - 
morţii şi cei puţini şi blestemaţi care încă mai trăiau. Catargele 
navelor erau îndreptate spre cer asemenea unor degete 
acuzatoare cuprinse de flăcări. Particulele de cenuşă 
incandescentă cădeau pe plajă şi pe cei câţiva oameni care erau 
singurii martori oculari. Noaptea duhnea a carne arsă. 

— Douăsprezece nave, murmură unchiul său,  Masseo, 
strângând cu putere într-o mână crucifixul de argint, acelaşi 
număr ca al apostolilor Domnului. 

Cel puţin ţipetele celor în agonie încetaseră. Acum, numai 
pârâitul lemnului uscat şi vâjâitul scăzut al flăcărilor mai 
ajungeau la ţărmul nisipos. Marco ar fi vrut să-şi întoarcă spatele 
la priveliştea cumplită. Alţii, nu la fel de tari de inimă, 
îngenuncheaseră deja pe nisip, cu spatele spre apă, albi ca varul 
la chip. 

Cu toţii erau dezbrăcaţi până la piele. Fiecare îşi examinase 
vecinul, să vadă dacă nu cumva are vreun semn al bolii. Chiar şi 
prinţesa Marelui Han, care, din motive de castitate, se afla în 
spatele unui paravan făcut din pânză de velă, nu purta decât o 
tiară încrustată cu pietre preţioase. Marco îi observă conturul 
suplu prin pânza luminată din spate de flăcările luminoase. 
Servitoarele ei şi ele dezbrăcate complet, cercetaseră corpul 

stăpânei lor. Numele ei era Kokejin, Prinţesa Albastră, o fecioară 
de 17 ani, aceeaşi vârstă pe care o avusese şi Marco când 
pornise în călătorie, din Veneţia. Familia Polo fusese desemnată 
de Marele Han să i-o ducă în siguranţă celui căruia îi fusese 
promisă în căsătorie, hanului Persiei, nepotul fratelui lui Kublai 
Han. 

Asta parcă se întâmplase într-o altă viaţă. 

Trecuseră doar patru luni de când primul echipaj de galeră se 
îmbolnăvise, prezentând umflături roşietice în zona vintrelor sau 
la subsuoară? Boala se răspândea asemenea țițeiului aprins, 
lăsând navele fără oameni în putere şi făcându-le să eşueze aici, 
pe această insulă plină de canibali şi fiare ciudate. j 

Chiar şi acum tobele răsunau în jungla întunecată. Insă 
sălbaticii erau destul de inteligenți ca să nu se apropie de locul în 
care îşi ridicaseră tabăra, asemenea lupului care ocoleşte oaia 
bolnavă, mirosind descompunerea, intrarea în putrefacție. 
Singurele semne ale faptului că dețineau controlul asupra acestui 
tărâm erau craniile legate cu tulpini lungi de viță trecute prin 
găvane şi atârnate de ramurile copacilor, pentru a-i împiedica pe 
nepoftiţi să plece în căutare de hrană, încălcându-le astfel 
teritoriul. 

Boala îi ţinea pe sălbatici la distanţă, împiedicându-i să 
acţioneze în mod decisiv. 

Insă nu pentru multă vreme. 

Prin acest foc necruţător, boala era în cele din urmă învinsă, 
lăsându-i în viaţa numai pe aceşti câţiva oameni. 

Cei care nu avuseseră umflături şi pete roşietice pe piele. 

In urmă cu şapte nopţi, bolnavii rămaşi printre ei fuseseră duşi 
în lanţuri pe corăbiile ancorate şi lăsaţi acolo cu apă şi mâncare 
la îndemână. Ceilalţi rămăseseră la mal, atenţi la orice semn de 
apariţie a bolii printre ei. Tot timpul, cei surghiuniţi la bordul 
navelor strigaseră peste întinderea de apă, insistând, plângând, 
rugându-se, blestemând şi ţipând. Insă cel mai rău era sunetul 
acelor râsete ocazionale, iscate de nebunie. 

Ar fi fost mai bine să le fi tăiat beregata cu un cuţit cu lama 
ascuţită, însă cu toţii se temeau să atingă sângele bolnavilor. Aşa 
că fuseseră trimişi la bordul corăbiilor, întemnițați laolaltă cu 
morţii aflaţi deja acolo. 

După aceea, în vreme ce soarele apunea în noaptea aceea, o 
lumină ciudată apăruse în apă, cuprinzând chilele celor două 
corăbii şi împrăştiindu-se asemenea laptelui vărsat în apele încă 
închise la culoare. Mai văzuseră şi înainte strălucirea, în apa 

bazinelor şi a canalelor de sub turnurile de piatră ale oraşului 
blestemat din care fugiseră. 

Boala încerca să scape din temniţa sa de lemn. 

Nu le mai dădea de ales. 

Corăbiile - toate galerele, cu excepţia celei păstrate pentru 
plecarea lor - fuseseră incendiate şi ardeau ca nişte torţe. 

Unchiul lui Marco, Masseo, trecea printre oamenii rămaşi. Le 
făcu semn cu mâna să-şi acopere din nou goliciunea, dar simpla 
pânză şi lâna ţesută nu aveau cum să le ascundă ruşinea mult 
mai profundă. 

— Ce-am făcut noi... spuse Marco. 

— Nu trebuie să vorbim despre asta, spuse tatăl său şi îi 
întinse o robă lui Marco. Dacă răsuflă vreun cuvânt despre 
molimă, toate ţările o să se ferească de noi. Nici un port n-o să 
ne lase să intrăm în apele sale. Dar acum am eliminat complet şi 
ultima rămăşiţă a bolii şi din flotă şi din apă prin acest foc 
purificator. Nu trebuie decât să ne întoarcem acasă. 

In timp ce Marco îşi trăgea veşmântul peste cap, tatăl văzu ce 
desenase fiul sau mai devreme, în nisip, cu un băț. Strângând din 
buze, tatăl şterse rapid desenul cu călcâiul şi se uită lung la fiul 
său. Pe faţă i se întipări o privire rugătoare. 

— Niciodată, Marco... niciodată... A 

Insă amintirea nu putea fi ştearsă atât de uşor. Îl slujise pe 
Marele Han pe post de cărturar, emisar, chiar şi cartograf, 
întocmindu-i hărţi cu numeroasele sale regate cucerite. 

Tatăl vorbi din nou: 

— Nimeni nu trebuie să ştie vreodată că lucrul pe care l-am 
găsit... este blestemat. 

Marco încuviinţă din cap şi nu făcu nici un comentariu despre 
ceea ce desenase. Nu făcu decât să şoptească: 

— Citta dei Morti.? 

Faţa tatălui său, deja palidă, se albi şi mai mult. Insă Marco 
ştia că nu doar molima era ceea ce-l înspăimânta. 

— Jură-mi, Marco! insistă el. 

_ Marco aruncă o privire spre faţa ridată a tatălui său. 
Imbătrânise în aceste ultime patru luni la fel de mult ca în cele 
două decenii şi jumătate petrecute cu hanul, în Shangdu. 

— Jură-mi pe spiritul blagoslovit al mamei tale că n-o să mai 
vorbeşti niciodată despre ce-am găsit, despre ce-am făcut. 

Marco ezită. 


? Oraşul morţilor (în Ib. italiană, în original). 

O mână îl strânse cu putere de umăr, apăsându-l până la os. 

— Jură-mi, fiule! Pentru binele tău. 

Recunoscu teroarea din ochii săi luminaţi de flăcări... şi 
implorarea muta din ei. Marco nu putea să-l refuze. 

— O să păstrez tăcerea, îi promise el într-un final. Până la 
moarte şi dincolo de ea. |ţi jur, tată! 

Unchiul lui Marco li se alătură şi el în cele din urmă, auzind 
fără să vrea jurământul tânărului. 

— N-ar fi trebuit să punem vreodată piciorul pe-acolo, Niccolo, 
îl dojeni el pe fratele său, însă vorbele lui acuzatoare îi erau de 
fapt adresate lui Marco. 

O tăcere apăsătoare se lăsă peste cei trei din cauza secretelor 
pe care le împărtăşeau. 

Unchiul lui avea dreptate. 

Lui Marco îi reveni în minte imaginea deltei râului aşa cum 
arătase cu patru luni în urmă. Apa închisă la culoare curgea spre 
mare, cu malurile pline de desişuri înverzite şi viță-de-vie. Ei nu 
doriseră altceva decât să-şi reînnoiască rezervele de apă 
potabilă în timp ce executau lucrări de reparaţii la două dintre 
nave. N-ar fi trebuit să se aventureze niciodată mai departe, însă 
Marco auzise poveşti despre un mare oraş aflat dincolo de munţii 
puţin înalţi. Şi fiindcă reparaţiile fuseseră estimate că vor dura 10 
zile, se aventurase cu 40 dintre oamenii Hanului să urce pe 
munţii aceia, ca să vadă ce se afla dincolo. De pe o creastă, 
Marco zărise în adâncimea pădurii un turn de piatră ce se înălța 
semeţ, strălucind în lumina zorilor. Fusese atras ca de un far, mai 
curios ca niciodată. 

Totuşi, liniştea ce domnise cât traversaseră pădurea în drum 
spre turn ar fi trebuit să-l avertizeze. Nu se auziseră nici un fel de 
tobe, aşa cum se întâmpla acum. Nici un țipăt de pasăre, nici un 
țipăt de maimuţă. Oraşul morţilor îi aşteptase pur şi simplu. 

Făcuseră o greşeală cumplită ducându-se acolo nepoftiţi. 

lar asta-i costase mai mult decât sângele. 

Cei trei rămaseră cu privirea fixă în timp ce galerele ardeau 
mocnit până la nivelul apei. Unul dintre catarge se răsturnă într-o 
parte, asemenea unui copac căzut. In urmă cu 20 de ani, tatăl, 
fiul şi unchiul plecaseră de pe pământ italian, ca emisari ai papei 
Grigore al X-lea, ca să se aventureze în ţinuturile mongole, până 
în pânzele albe, până la palatele şi grădinile hanului din 
Shangdu, unde se cuibăriseră prea multă vreme, asemenea unor 
potârnichi în colivie. In calitate de favoriţi ai Curţii, cei trei 
membri ai familiei Polo descoperiseră că sunt ţintuiţi locului nu 

de lanţuri, ci de prietenia imensă şi deja sufocantă a hanului, aşa 
că nu ar fi putut să plece fără a-şi insulta binefăcătorul. In cele 
din urmă, se consideraseră norocoşi că se puteau întoarce acasă, 
în Veneţia, eliberaţi din slujba Marelui Han Kublai, ca să o 
escorteze pe domniţa Kokejin până la logodnicul ei din Persia. 

Ce bine ar fi fost dacă flota lor n-ar fi părăsit niciodată 
Shangdu... 

— Soarele o să răsară în curând, spuse tatăl său. Haideţi să 
mergem. Este timpul să plecăm acasă. 

— Şi dacă o s-ajungem pe țărmurile alea blestemate, ce-o să-i 
zicem lui Teobaldo? întrebă Masseo, folosind numele iniţial al 
bărbatului care fusese cândva prietenul şi susținătorul familiei 
Polo, acum cunoscut ca papa Grigore al X-lea. 

— Nici nu ştim dacă mai trăieşte, răspunse tatăl său. Suntem 
plecaţi de-atâta vreme. 

— Dar dacă trăieşte, Niccolo? insistă unchiul său. 

— O să-i spunem tot ce ştim despre mongoli, despre 
obiceiurile, despre tăria şi forţa lor. Aşa după cum ni s-a poruncit 
s-o facem prin edictul emis cu atât de mult timp în urmă. Insă 
despre molima de-aici... despre ea nu avem nimic de spus. S-a 
terminat. 

Masseo oftă, însă oftatul sau nu prea suna a uşurare. Marco îi 
citi cuvintele nerostite în uitătura să încruntată, profundă. 

„Nu doar molima a fost de vină pentru toţi cei care au pierit.” 

Tatăl repetă cu mai multă fermitate ce zisese mai devreme, ca 
şi cum, prin simplul fapt că rostea vorbele, exact aşa avea să se 
şi întâmple. 

— S-a terminat! 

Marco se uită în sus la cei doi bărbaţi mai în vârstă, tatăl şi 
unchiul său, cu siluetele proiectate pe fundalul de cenuşă 
incandescentă şi fum ridicându-se spre cerul întunecat. Nu se va 
termina niciodată, nu atâta vreme cât ei aveau să-şi aducă 
aminte. 

Marco îşi cobori privirea spre degetele de la picioare. Deşi 
semnul era acoperit cu nisip, el rămăsese întipărit pe retina sa. 
Furase o hartă pictată pe piele tăbăcită. Pictată cu sânge. 
Reprezentând templele şi turlele bisericilor răspândite în junglă. 

Toate goale. 

De fapt, pline de moarte. 

Pământul era plin de păsări căzute în piaţetele din piatră ca şi 
cum s-ar fi izbit, în zbor, de norii de pe cer. Nimic nu fusese 
cruțat. Bărbaţii, femeile şi copiii. Vitele şi animalele sălbatice. 

Până şi şerpii mari atârnau inerţi pe ramurile copacilor, cu carnea 
fierbând pe sub solzi. 

Singurele vieţuitoare care mai trăiau erau furnicile. 

De toate mărimile şi culorile. 

Mişunând peste pietre şi cadavre, descompunând cadavrele 
fărâmă cu fărâmă. 

Dar se înşela... mai era ceva care aştepta apusul soarelui. 

Marco refuza să se mai gândească la toate acestea. 

Descoperind ce furase Marco de la unul dintre temple, tatăl 
său arsese harta şi aruncase cenuşa în mare. Făcuse asta chiar 
înainte ca primul om de la bordul galerelor să se îmbolnăvească. 

— Las-o pradă uitării, îl avertizase tatăl său atunci. N-are nimic 
de-a face cu noi. Las-o să fie înghițită de istorie. 

Marco avea să-şi respecte cuvântul dat, jurământul făcut. 
Aceasta era una dintre poveştile pe care nu avea să le spună 
niciodată. Totuşi, atinse unul dintre semnele făcute în nisip. El, 
cel care întocmise atâtea cronici... oare era bine să distrugă o 
asemenea informaţie? 

„Dacă ar mai exista şi altă modalitate de a o păstra...” 

Ca şi când i-ar fi citit gândurile lui Marco, unchiul său Masseo 
exprimă cu voce tare toate temerile lor. 

— Şi dac-ar fi ca oroarea asta să izbucnească din nou, Niccolo, 
s-ar putea ca într-o zi să ajungă şi pe țărmurile noastre? 

— Atunci, va însemna sfârşitul tiraniei omului pe lumea asta, 
răspunse tatăl său cu amărăciune, bătând uşor în crucifixul ce 
atârna pe pieptul dezgolit al lui Masseo. Călugărul ştia mai bine 
decât noi toţi. Sacrificiul său... 

Crucea îi aparținuse cândva călugărului Agreer. Acolo, în 
oraşul blestemat, călugărul dominican îşi dăduse viaţa ca s-o 
salveze pe a lor. Făcuseră un pact secret. Il lăsaseră acolo, îl 
abandonaseră la propria lui stăruinţă. 

Pe nepotul papei Grigore al X-lea. 

Marco şopti în timp ce ultima dintre vâlvătăi se stinse în apele 
întunecate: 

— Care Dumnezeu ne va mai salva data viitoare? 


22 Mai, 6.32 P.M. 
Oceanul Indian 

— Cine mai vrea o sticlă de Foster's’, dacă tot sunt aici? strigă 
Gregg Tunis de pe puntea inferioară. 

Dr. Susan Tunis zâmbi la auzul vocii soţului ei în timp ce păşi 
pe scară şi urcă pe puntea neacoperită de la pupa. Işi dădu jos 
vesta de salvare şi-şi târî echipamentul de scufundare până la 
suportul special de depozitare, aflat în spatele cabinei de 
comandă a iahtului destinat cercetărilor geologice. Buteliile de 
oxigen zăngăniră în momentul în care le aşeză lângă celelalte. 

Eliberată de acea greutate, apucă în grabă prosopul de pe 
umăr şi îşi şterse părul blond, decolorat aproape de tot de soare 
şi sare. Odată încheiată această operaţiune, îşi desfăcu 
fermoarul costumului umed de neopren dintr-o singură mişcare 
lungă şi amplă. 

— Boom-badaboom... badaboom... se auzi tunând o voce de 
pe un şezlong aflat chiar în spatele ei. N 

Nici măcar nu se obosi să-şi arunce privirea înapoi. In mod clar 
era cineva care petrecuse prea multă vreme în cluburile de 
striptease din Sydney. 

— Domnule profesor Applegate, chiar trebuie să faceți asta de 
fiecare dată când îmi dau jos echipamentul? 

Geologul cărunt avea o pereche de ochelari de vedere pe 
vârful nasului, iar în poală, un manual de istorie maritimă 
deschis. 

— Ar fi o mojicie, o totală lipsă de eleganță să ignor prezența 
unei tinere pline de viaţă care se descotoroseşte de mult prea 
multele sale veşminte. 

Ea îşi trase costumul umed peste umeri şi îl coborî până la 
talie. Dedesubt, avea un costum de baie dintr-o bucată. Invăţase 
pe propria piele că sutienul unui costum de plajă din două piese 
are tendinţa de a aluneca necontrolat, odată cu costumul umed 
de neopren. Şi, cu toate că nu-şi bătea capul cu profesorul 
universitar pensionar, cu 30 de ani mai bătrân decât ea, care o 
privea cu subînţeles, nu avea de gând să-i ofere un spectacol. 

Soţul ei se apropie cu trei sticle brobonite, prinse toate între 
degetele de la o mână. Zâmbi larg când o văzu. 

— Mă gândeam eu că te-am auzit bocănind pe aici, pe sus. 

Se cocoţă pe copastie, întinzându-şi corpul cât era de lung. 

Nu purta decât o pereche de pantaloni scurţi, de culoare albă, 
marca Quicksilver şi o cămaşă largă, cu nasturii descheiaţi. 
Angajat ca mecanic de bord în Darwin Harbor, el şi Susan se 


3 Bere australiană (n. red.). 

cunoscuseră pe durata reparaţiei uneia dintre celelalte 
ambarcaţiuni aparţinând Universităţii din Sydney, executată în 
docul uscat. Asta fusese acum opt ani. Cu numai trei zile în 
urmă, îşi sărbătoriseră cea de-a cincea aniversare a căsătoriei la 
bordul iahtului acostat la o sută de mile marine distanţă de atolul 
Kiritimati, cunoscut mai bine drept Insula Crăciunului“. 

li dădu ei una dintre sticle. 

— Ai avut baftă cu sondările tale? 

Ea luă o duşcă zdravănă de bere, apreciindu-i consistenţa 
lichidă. Faptul că trăsese toată după-amiaza dintr-un muştiuc 
sărat îi transformase gura într-o masă cleioasă. 

— Până acum, nu. Nu pot încă să găsesc o explicaţie pentru 
acele eşuări. 

In urmă cu 10 zile, 80 de delfini Tursiops aduncus, o specie din 
Oceanul Indian, eşuaseră pe mal, de-a lungul coastei din Java, 
fără a se mai putea întoarce în apă. Studiul ei se concentrase 
asupra efectelor pe termen lung ale interferenţelor sonarului 
asupra speciilor de cetacee, sursa eşuărilor sinucigaşe din trecut. 
De obicei, avea o echipă de cercetare cu ea, o grămadă de 
doctoranzi şi studenţi, însă călătoria aceasta fusese făcută 
pentru a-şi petrece concediul cu vechiul ei dascăl. Era pur şi 
simplu o întâmplare faptul că un asemenea fenomen de eşuare 
voluntară pe plajă avusese loc în regiune - de-aici şi motivul 
prelungirii şederii lor. 

— Ar putea să mai fie şi altceva în afară de sonarul navelor? 
cugetă Applegate desenând cercuri cu vârful degetului pe 
condensul de pe sticla lui de bere. Există manifestări 
microseismice constante în regiune. Probabil că un cutremur de 
subducţie produs în adâncuri a nimerit chiar pe frecvenţa 
potrivită pentru a-i aduce într-o stare de panică suicidală. 

— A mai fost şi cutremurul ăla puternic de-acum câteva luni, 
spuse soţul ei. 

Se aşezase şi el într-un şezlong lângă profesor şi bătu uşor cu 
palma pe locul de alături ca s-o facă şi pe ea să se aşeze. 

— Poate nişte replici mai mici ale cutremurului? 

Ea nu le putea contrazice presupunerile. Având în vedere 
seriile de cutremure extrem de puternice înregistrate de-a lungul 
ultimilor doi ani şi tsunami-ul semnificativ din zonă, fundul mării 
fusese răscolit de-a binelea. Era suficient pentru a înfricoşa orice 
vietate. Însă nu era convinsă de asta. Se întâmplase altceva. În 


1 Christmas Island, în original. 

mod curios, reciful de dedesubt era pustiu. Indiferent ce mici 
vietăţi trăiau acolo jos, se părea că se retrăseseră în nişele 
stâncoase şi găurile nisipoase. Era aproape ca şi cum viaţa 
marină de-aici îşi ţinea respiraţia. 

Poate că sensibilele creaturi reacționau la microseisme. 

Se încruntă şi i se alătură soţului ei. Avea să stabilească 
legătura radio cu Insula Crăciunului ca să vadă dacă nu cumva 
depistaseră vreo activitate seismică neobişnuită. Până atunci, 
avea nişte veşti care, în mod categoric, urmau să-l determine pe 
soţul ei să intre în apă a doua zi dimineaţă. 

— Am găsit ceva ce seamănă cu rămăşiţele unei vechi epave. 

— Ei, pe naiba, rosti el ridicându-se în capul oaselor. 

Pe vremea când lucra la Darwin Harbor, Gregg oferea tururi 
ale navelor de luptă scufundate în cel de-al Doilea Război 
Mondial, vase ce împânzeau fundul apelor din zona coastei 
nordice a Australiei. Manifesta un mare interes pentru asemenea 
descoperiri. 

— Unde? 

Absentă, ea îi făcu semn undeva în spate, dincolo de bordul 
iahtului. 

— La aproximativ o sută de metri de tribordul bărcii noastre. 
Câteva traverse de punte, înnegrite de vreme, ce ies ţanţoşe din 
nisip. Probabil c-au fost eliberate de zgâlţăiturile ultimului mare 
cutremur sau poate c-au ieşit la suprafaţă când nisipul şi 
aluviunile în care erau afundate au fost măturate de tsunami-ul 
care a trecut pe-aici. N-am avut prea mult timp la dispoziţie ca să 
explorez. Aşa c-am lăsat asta pe seama unui expert. 

II ciupi de coaste, după care se ghemui din nou la pieptul lui. 

Împreună, urmăriră cum soarele dispare cu o ultimă pâlpâire 
destul de timidă în mare. Era ritualul lor. Cu excepţia cazului în 
care era furtună, nu ratau niciodată un apus de soare când se 
aflau pe ocean. Nava se legăna uşor. La mare depărtare, clipiră 
câteva lumini de pe un tanc petrolier aflat în trecere. In rest, 
erau singuri. 

Un lătrat brusc o sperie pe Susan, făcând-o să tresară. Nu-şi 
dăduse seama că încă mai era puţin tensionată. După câte se 
părea, comportamentul ciudat, plin de precauţie al vietăţilor din 
reciful de dedesubt o molipsise şi pe ea. 

— Gălăgia, Oscar! strigă profesorul. 

Abia acum, Susan observă lipsa celui de-al patrulea membru 
al echipajului de pe iaht. Câinele lătră din nou. Animalul mic şi 
îndesat, rasa Queensland Heeler, era al profesorului. De regulă, 

câinele destul de bătrâior şi suferind de artrită stătea tolănit pe 
orice petic scăldat de lumina soarelui pe care putea să-l 
găsească. 

— Mă duc să-l caut, zise Applegate. Vă las singuri, 
porumbeilor, să vă priască. In plus, aş putea să dau o raită pe la 
toaletă. Să mai fac puţin loc pentru o altă Foster's înainte de 
culcare. 

Profesorul se ridică gemând şi se îndreptă spre prova, 
intenţionând să ocolească pentru a ajunge pe latura opusă a 
ambarcaţiunii - însă se opri, holbându-se înspre est, către cerul 
şi mai întunecat. 

Oscar lătră din nou. N 

Applegate nu-l mai ocărî de data asta. In schimb, li se adresă 
lui Susan şi lui Gregg, cu o voce joasă şi gravă. 

— Ar trebui să veniţi să vedeţi asta. 

Susan se ridică rapid în capul oaselor şi după aceea în 
picioare. Gregg o urmă. | se alăturară profesorului. 

— Ce mama naibii... murmură soţul ei. 

— Cred că s-ar putea să fi descoperit ce i-a determinat pe 
delfinii ăia să iasă din apă, spuse Applegate. 

Spre est, o întindere mare de ocean strălucea cu o 
luminiscenţă fantomatică, aceasta înălțându-se şi coborând 
odată cu valurile. Strălucirea argintie se rostogolea şi se 
învolbura. Bătrânul câine stătea lângă balustrada de la tribord şi 
lătra, lătrat ce se transformase într-un mârâit înfundat din cauza 
acestei privelişti. 

— Ce naiba-i asta? întrebă Gregg. 

Susan îi răspunse apropiindu-se şi mai mult. 

— Am auzit de asemenea manifestări. Sunt aşa-numitele milky 
seas’. Navele au mai raportat de-a lungul timpului, suprafeţe 
strălucitoare ca aceasta în Oceanul Indian, încă de pe vremea lui 
Jules Verne. In 1995, un satelit a reuşit chiar să surprindă unul 
dintre aceste fenomene de fluorescenţă ce acoperea câteva sute 
de kilometri pătraţi. Acesta e de dimensiuni mai reduse. 

— Reduse, pe dracu', mormăi soţul ei. Dar ce e de fapt? Un fel 
de maree roşie? 

Ea clătină din cap. 

— Nu tocmai. Mareele roşii sunt generate de invazia de alge. 
Aceste licăriri sunt produse de bacterii bioluminescente care 
probabil se hrănesc cu alge sau cu alte forme inferioare de viaţă. 


5 Mări lăptoase (în Ib. engleză, în original). 

Nu reprezintă nici un fel de pericol. Însă mi-ar plăcea să... 

Un bufnet brusc se auzi de sub ambarcaţiune, ca şi cum ceva 
mare se lovise de aceasta. Lătratul lui Oscar deveni mult mai 
aprig. Câinele alergă înainte şi înapoi de-a lungul balustradei, 
încercând să-şi vâre capul printre stâlpii de susţinere. 

Toţi trei se duseră lângă câine şi priviră în jos. 

Marginea strălucitoare a apei lăptoase învăluise carena 
iahtului. De dedesubt, o formă mare le apăru în faţa ochilor, cu 
burta în sus, agitându-se încă, scrâşnind parcă din dinţi. Era un 
rechin-tigru masiv, de peste 6 metri lungime. Apele strălucitoare 
formaseră un fel de spumă peste silueta acestuia, fierbând şi 
transformând apa lăptoasă într-un adevărat vin roşu. 

Susan îşi dădu seama că nu apa era cea care făcea băşici 
peste burta rechinului, ci propria carne ce se descompunea în 
bucăţi mari. Priveliştea îngrozitoare se scufunda şi dispăru de 
lângă ambarcaţiune. Insă pe întinderea de apă lăptoasă mai 
ieşiră la suprafaţă şi alte vietăţi, fie zvârcolindu-se, fie deja 
moarte: delfini bruni, broaşte-ţestoase, sute de peşti. 

Applegate făcu un pas în spate, îndepărtându-se de 
balustradă. 

— Se pare că aceste bacterii se hrănesc cu ceva mult mai 
consistent decât algele. 

Gregg se întoarse ca să se uite lung la ea. 

— Susan... i 

Ea nu putea să-şi dezlipească privirea de la tabloul morbid. In 
ciuda ororii resimţite, nu putea nega emoția datorată curiozităţii 
ştiinţifice. 

— Susan... 

In cele din urmă, se întoarse spre el, uşor iritată. 

___— Tu tocmai te-ai scufundat, îi explică el şi arătă spre ocean. 
In apa aia. Toată ziua. 

— Şi? Am fost cu toţii în apă, cel puţin o parte din timp. Până şi 
Oscar s-a bălăcit. 

Soţul ei nu o privi în ochi. Se uita fix la locul unde ea îşi 
scărpina antebraţul. Costumul de neopren o mai rodea câteodată 
la mâini şi la picioare. Dar îngrijorarea întipărită pe chipul lui 
imobil îi atrase atenţia, făcând-o să se uite la propriul antebraţ. 
Pielea era umflată şi-i apăruse o erupție serioasă, agravată şi 
mai mult de scărpinăturile de mai devreme. 

In timp ce se holba, pe piele îi apărură nişte excrescenţe roşii, 
ca nişte lovituri de bici. 

— Susan... 

Ea rămase cu gura căscată, nevenindu-i să creadă. 
— Doamne sfinte... 

Ştia însă adevărul crunt. 

— E... e în mine. 

1 
Fecioara întunecată 


1 IULIE, 10.34 A.M. 
Veneţia, Italia 


Era urmărit. 

Stefano Gallo mergea în grabă de-a lungul pieţei întinse. 
Soarele dimineţii deja încingea pietrele din piazza, iar obişnuita 
mulţime de turişti căuta locuri umbroase sau se îmbulzea la 
gelateria adăpostită printre umbrele Bazilicei San Marco. Insă nu 
acest punct de reper, cel mai semeţ dintre toate simbolurile 
Veneţiei, cu faţada sa impozantă, în stil bizantin, cu căi de bronz 
masiv şi cupole boltite, reprezenta ţinta sa. 

Nici măcar un asemenea sanctuar binecuvântat nu putea să-i 
ofere protecţie. 

Nu mai era decât o speranţă. 

Paşii săi deveniră şi mai grăbiţi după ce trecu pe lângă 
bazilică. Porumbeii din piazza se împrăştiară din calea sa în timp 
ce mergea împleticindu-se printre ei, fără să-i pese de zborul lor 
cu aripile fâlfâind grăbite. Nu se mai furişa. Deja fusese 
descoperit. Il văzuse pe tânărul egiptean cu ochi negri şi barba 
tunsă scurt în momentul în care intrase în partea îndepărtată a 
pieţei. Privirile li se încrucişaseră. Bărbatul era acum îmbrăcat 
într-un costum închis la culoare, ce îi venea ca turnat şi îi 
evidenția umerii largi şi puternici. Prima oară când îl abordase pe 
Stefano, bărbatul susţinuse că este student la Arheologie în 
Budapesta şi că-i vorbea în numele unui vechi prieten şi coleg 
de-al său de la Universitatea din Atena. 

Egipteanul venise la Muzeul de Arheologie ca să caute un 
anume obiect din Antichitate. Un vestigiu neînsemnat. Un obelisc 
de la el din ţară. Egipteanul, finanţat de guvernul său, dorea ca 
acesta să-i fie returnat patriei sale mamă. Venise cu o sumă 
considerabilă, cu bancnote legate ca la bancă. Stefano, unul 
dintre muzeografi, nu putea să nu accepte asemenea mită; 
cheltuielile din ce în ce mai mari pentru medicamentele soţiei 
sale amenințau să-i dea afară din micul lor apartament. Nu era 

prea dificil să încasezi o asemenea sumă pentru o plată secretă; 
de două decenii încoace, guvernul egiptean tot continuase să 
răscumpere obiectele naţionale din colecţiile private şi făcea 
presiuni asupra muzeelor să returneze ce aparţinea de drept 


Egiptului. 
Aşa că Stefano fusese de acord, promiţându-i din prima clipă 
să i-l livreze. Ce importanţă putea să aibă un mic obelisc de 


piatră, greu de clasificat? Obiectul rămăsese împachetat vreme 
de aproape un secol, conform datelor înscrise în certificatul de 
transport. lar descrierea sa succintă probabil explica şi motivul: 
„Obelisc de marmură nemarcat, dezgropat în Tanis, datat din 
perioada ultimei dinastii (a 26-a Dinastie, 615 î.Hr.)”. Nu era 
nimic neobişnuit sau deosebit de interesant, asta dacă nu se uita 
cineva mai atent şi nu-i urmărea proveniența. Fusese luat dintr-o 
colecţie ce împodobea unul dintre faimoşii Musei Vaticani din 
Roma: Muzeul Egiptean Gregorian. 

Nu se ştia cum de ajunsese într-una dintre pivnițele cu obiecte 
de artă de aici, din Veneţia. 

După care, ieri-dimineaţă, Stefano primise un articol decupat 
dintr-un ziar, trimis printr-un curier, într-un plic având un singur 
simbol întipărit pe un sigiliu de ceară. 

Litera grecească sigma. 

incă nu înțelegea semnificaţia sigiliului, dar înțelegea pe 
deplin importanta bucății de ziar aflate în plic. Un singur articol, 
datat cu trei zile în urmă, relata o ştire referitoare la cadavrul 
unui bărbat descoperit pe o plajă a Mării Egee, cu gâtul tăiat, cu 
corpul umflat şi plin de ţipari ce se ospătau bucurându-se de 
acest festin. Valurile provocate de o furtună deosebit de violentă 
aduseseră cadavrul la suprafaţă din mormântul său acvatic. 
După fişa dentară, cadavrul fusese identificat drept acel coleg al 
său de la universitate, cel care, chipurile, îl trimisese pe 
egiptean. 

Bărbatul era mort de câteva săptămâni. 
__Şocul îl determinase pe Stefano să acţioneze în pripă. 
Inşfăcase obiectul greu şi-l ascunsese la piept, învelit într-o 
pânză de sac care-l înţepa din cauza paielor folosite la 
împachetat. 

Stefano furase obeliscul din pivniţa în care se afla, ştiind că 

prin acest act nu avea să se expună doar el unui anume risc, ci şi 
soţia şi întreaga sa familie. 

Nu avusese de ales. Pe lângă teribilul articol de ziar, plicul 
sigilat mai conţinea un mesaj nesemnat, mâzgălit în grabă de o 
mână de femeie, un avertisment. Ceea ce se afirma în bilet 
părea imposibil, incredibil, însă verificase el însuşi cele scrise. Se 
dovediseră a fi adevărate. 

In vreme ce alerga, lacrimile amenințau să-i năvălească pe 
obraji, iar gâtul îi era sugrumat de un hohot înăbuşit. 

Nu avea de ales. 

Obeliscul nu trebuia să cadă în mâinile egipteanului. Cu toate 
astea, era o povară pe care refuză s-o ducă pe umeri mai mult 
decât era necesar. Soţia sa, fiica sa... îi reveni în minte imaginea 
cadavrului umflat al colegului său. Avea să se întâmple la fel şi 
cu familia sa? 

„Oh, Maria, ce-am făcut?” 

Nu exista decât o persoană care să-i poată lua povara asta de 
pe umeri. Cea care îi trimisese plicul, un avertisment sigilat cu o 
literă grecească. La sfârşitul biletului fuseseră trecute un loc şi o 
oră. 

Deja întârziase. 

Intr-un fel sau altul, egipteanul descoperise furtul sau, probabil 
simţise că Stefano era pe cale să-l trădeze. Aşa că venise după 
el, la mijitul zorilor. Stefano abia dacă reuşise să fugă din 
dependinţele sale de la serviciu. Fugise pe jos. 

Insă nu suficient de repede. 

Se uită rapid peste umăr. Egipteanul dispăruse în mulţimea 
forfotitoare de turişti. 

Întorcându-se din nou, Stefano înaintă împleticindu-se în 
umbra turnului din piaţă, Campanile di San Marco. Cândva, 
turnul de cărămidă servise pe post de turn de observare, 
dominând docurile din vecinătate şi străjuind portul. Oare avea 
să-l poată proteja şi pe el acum? ŞI 

Ţinta sa se afla de partea cealaltă a unei mici piazzetta. In faţă 
se înălța Palazzo Ducale, palatul din secolul al XIV-lea aparţinând 
foştilor dogi de Veneţia. Cele două etaje de arcuri gotice parcă îi 
făcură cu ochiul, ca şi cum i-ar fi oferit izbăvirea printre zidurile 
din piatră de Istria şi marmură veroneză de culoare trandafirie. 

Strângându-şi şi mai tare prada la piept, traversa strada 
împleticindu-se. 

Oare femeia mai era încă acolo? Avea ea să-i preia povara? 

Se îndreptă în grabă spre umbrele care-i ofereau adăpost, 

scăpând de revărsarea de lumină solară şi de strălucirea mării 
din vecinătate. Trebuia să se piardă în labirintul palatului. Pe 
lângă faptul că găzduia reşedinţa personală a dogelui, Palazzo 
Ducale mai servea şi pe post de clădire de birouri 
guvernamentale, tribunal, săli de consiliu şi închisoare mai 
veche. O puşcărie mai nouă se înălța de partea cealaltă a 
canalului, în spatele palatului, legată de prima printr-un pod 
arcuit, infama Punte a Suspinelor, pe care evadase cândva 
Casanova, singurul prizonier care reuşise vreodată să scape din 
celulele palatului. 

In timp ce Stefano se aplecă şi se strecură pe sub suprafaţa 
ieşită în afară a loggiei, se ruga la fantoma lui Casanova să-i 
protejeze propria evadare. Ajunse chiar să-şi permită un scurt 
oftat de uşurare, pe când se afunda în zonele umbrite. Cunoştea 
bine palatul. Era uşor să te pierzi pe coridoarele sale 
întortocheate ca un labirint, un loc predestinat întâlnirilor 
clandestine. 

Sau cel puţin nutrea această credinţă. 

Intră în palat prin galeria acoperită aflată în partea vestică, 
strecurându-se înăuntru, alături de câţiva turişti. In faţă se 
deschidea curtea interioară a palatului cu cele două fântâni 
antice şi splendida casă a scărilor făcută din marmură, Scala dei 
Giganti, Scara Giganţilor. 

Stefano ocoli curtea interioară, evitând soarele de care acum 
scăpase. Impinse şi intră printr-o mică uşă secretă şi merse de-a 
lungul unor încăperi cu rol administrativ. Acestea se terminau cu 
vechiul birou al inchizitorului, unde multe suflete sărmane 
fuseseră supuse unora dintre cele mai dureroase şi mai brutale 
interogatorii. Fără să se oprească, Stefano continuă să meargă şi 
intră în camera învecinată, camera de tortură din piatră. 

O uşă fu trântită cu putere undeva în spatele lui, făcându-l să 
tresară. 

Işi strânse şi mai tare prada. 

Instrucţiunile fuseseră precise. 

Luând-o pe o scară îngustă, din spate, cobori încet până în 
cele mai adânci temnițe ale palatului, Pozzi sau Puţurile. Aici era 
locul unde fuseseră întemnițați prizonierii cei mai faimoşi. 

De asemenea, era locul unde trebuia să aibă loc întâlnirea. 

Lui Stefano îi reveni în minte imaginea sigiliului grecesc. 

Oare ce însemna? 

Intră în holul rece şi umed, mărginit de celule de piatră 
neagră, mult prea joase pentru a-i permite unui prizonier să stea 
în picioare. Aici, cei întemnițați îngheţau în timpul iernii său 
mureau de sete pe durata lungilor veri venețiene, uitaţi de toată 
lumea, cu excepţia şobolanilor. 

Cu un clic, Stefano aprinse o mică lanternă tip stilou. 

Cel mai de jos nivel din Pozzi părea pustiu. Pe măsură ce 
continua să coboare, zgomotul paşilor lui Stefano răsună 
reverberat de pereţii de piatră, ca şi cum l-ar fi urmărit cineva. 
Pieptul i se strânse de teamă. Incetini. Ajunsese prea târziu? Se 
trezi că-şi ţine respiraţia, tânjind brusc după lumina soarelui de 
care doar ce fugise. 

Se opri, fiind cuprins de un tremurat puternic. 

Ca şi cum i-ar fi simţit ezitarea, o lumină străluci dinspre 
ultima celulă. 

— Cine-i acolo? întrebă el. Chi e /a? 

Sunetul frecării unui călcâi pe piatră urmat de o voce blândă 
ce-i spuse în limba italiană, cu un accent uşor perceptibil: 

— Eu v-am trimis biletul, signore Gallo. 

O siluetă mlădioasă paşi pe coridor, cu o mică lanternă în 
mână. Din cauza fasciculului luminos, îi venea greu să-i distingă 
trăsăturile, chiar şi când femeia lăsă lanterna în jos. Era 
îmbrăcată în întregime în piele neagră, strâns mulată pe şolduri 
şi pe sâni. Trăsăturile feţei erau şi mai greu de desluşit pe sub 
eşarfa de pe cap înfăşurată în stilul beduinilor şi care-i acoperea 
în întregime fata, mai puţin ochii care reflectau lumina lanternei. 
Se apropia cu o graţie degajată, fără grabă, ceea ce-l ajută să-şi 
calmeze bătăile puternice ale inimii. 

Işi făcuse apariţia din umbră asemenea unei Fecioare 
întunecate. 

— Aţi adus artefactul? întrebă ea. 

— D... da, se bâlbâi el şi făcu un pas spre ea. 

Scoase obeliscul de la sân, lăsând să-i cadă pânza de sac. 

— Nu vreau să mai am de-a face cu el. Aţi spus că puteţi să-l 
duceţi undeva în siguranţă. 

— Pot s-o fac, zise ea făcându-i semn să-l pună jos, pe podea. 

El se ghemui şi lăsă jos piatra egipteană de formă ascuţită, 
bucuros să scape de obeliscul sculptat în marmură neagră, care 
se înălța de pe un postament pătrat, cu latura de 10 centimetri şi 
se prelungea într-o formă piramidală până la vârful înalt de 40 de 

centimetri. 

Femeia se lăsă pe vine în faţa lui, pe vârfurile bocancilor negri, 
căutând să-şi menţină echilibrul. Işi plimbă lanterna peste 
suprafaţa lipsită de strălucire. Marmura era destul de ciupită pe 
margini, păstrată în condiţii proaste. În plus, era brăzdată şi de o 
crăpătură lungă. Era clar de ce fusese dată uitării. 

Cu toate astea, pentru ea se făcuse vărsare de sânge. 

lar el ştia de ce. 

Femeia se întinse spre Stefano şi îi împinse lanterna-stilou în 
jos. Dintr-o mişcare bruscă acţionă butonul lanternei ei. Lumina 
albă se transformă într-o nuanţă intensă de violet. Dungile albe 
ale cămăşii lui străluciră. 

Era o rază ultravioletă. 

Al cărei fascicul luminos scălda obeliscul. 

Stefano făcuse acelaşi lucru mai devreme, verificând teoria 
femeii şi fiind astfel şi el martor al acestui miracol. Acum, se 
aplecă mai mult, împreună cu ea, examinând cele patru feţe ale 
obeliscului. 

Suprafeţele nu mai erau goale. Rânduri întregi de semne 
străluceau albe-albăstrui, acoperind toate cele patru fațete. 

Nu erau hieroglife. Erau într-o limbă care îi preceda pe 
egiptenii antici. 

Stefano nu putu să-şi reţină teamă şi uimirea din voce. 

— Chiar ar putea să fie cu-adevărat scrierea... 

Dindărătul lui se auzi ecoul unor cuvinte rostite în şoaptă, la 
etajul de deasupra. De pe scările din spate se desluşi mişcarea 
bruscă a unei pietre rostogolite. 

Se învârti în loc, înspăimântat, sângele îngheţându-i în vine. 

Recunoscu cadenţa calmă a şoaptei din întuneric. 

Egipteanul. 

Fuseseră descoperiţi. 

Probabil ea, simțind acelaşi lucru, femeia îşi stinse rapid 
lanterna, făcând să dispară lumina violetă. In jurul lor se pogori 
întunericul. 

Stefano îşi înălţă lanterna-stilou, căutând o rază de speranţă 
pe faţa Fecioarei sale întunecate. În schimb, descoperi un pistol 
negru prelungit cu un amortizor, îndreptat spre propria faţă, pe 

care femeia-l ţinea în mâna cealaltă. Înţelese şi căzu prada 
deznădejdii. Fusese păcălit din nou. 

— Grazie, Stefano. 

În intervalul fatal dintre sunetul înfundat şi flash-ul de lumină 
scânteietoare de la gura ţevii, mai avu timp pentru un singur 
gând: 

„Maria, iartă-mă!” 


3 IULIE, 1.16 P.M. 
Vatican 


Monseniorul Vigor Verona urca pe scări încet, parcă împotriva 
voinţei lui, bântuit de amintirile pline de foc şi fum. Inima sa era 
prea împovărată pentru un asemenea urcuş. Se simţea cu un 
deceniu mai bătrân decât cei 60 de ani ai săi. 

Oprindu-se pe un palier al scărilor, îşi întinse gâtul în sus, 
ţinându-se cu o mână de şale. 

Deasupra, casa scărilor de formă circulară era sugrumată de 
un labirint de schele şi de platforme puse de-a curmezişul. Ştiind 
că aduce ghinion, Vigor se aplecă şi trecu pe sub o scară de 
zugrav, continuând să urce mai departe pe treptele întunecate 
ce duceau în sus la Torre dei Venti, Turnul Vânturilor. 

Vaporii de vopsea proaspătă amenințau să-i smulgă nişte 
lacrimi. Mai simţea însă şi alte mirosuri nedorite, fantome dintr- 
un trecut pe care prefera să-l dea uitării. 

„Carne carbonizată, fum înţepător, cenuşă incandescentă.” 

În urmă cu doi ani, o explozie şi incendiul aferent aprinseseră 
turnul, transformându-l într-o torţă chiar aici, în inima 
Vaticanului. Dar, după foarte multă muncă, turnul revenea la 
fosta lui strălucire. Vigor abia aştepta momentul când, luna 
viitoare, turnul avea să fie redeschis, iar panglica inaugurală 
avea să fie tăiată de însăşi Eminenta Sa. 

Cel mai mult însă aştepta să lase odată trecutul în urmă. 

Până şi faimoasa Cameră a Meridianului aflată chiar în vârful 
turnului, acolo unde Galileo căutase să dovedească faptul că 
Pământul se învârteşte în jurul Soarelui, era aproape restaurată. 
Fusese nevoie de 18 luni şi de toată priceperea artizanilor şi 
istoricilor pentru refacerea cu multă migală a frescelor din 
încăpere, afectate de funingine şi cenuşă. 

„Ce bine era dacă totul putea fi recuperat doar cu pensule şi 

vopsea.” 

În calitate de nou prefect al Archivio Segretto Vaticano, Vigor 
ştia cât de multe se pierduseră din Arhivele Secrete ale 
Vaticanului din cauza flăcărilor, fumului şi apei. Mii de cărţi foarte 
vechi, vechi texte colorate şi aurite şi regestra arhivate - 
pachete de pergamente şi hărţi prinse în coperte de piele. De-a 
lungul secolului trecut, încăperile turnului fuseseră folosite 
pentru depozitarea numărului imens de cărţi şi documente în 
carbonile, principalul loc de păstrare a arhivelor, aflat mult mai 
jos. 

Acum, din păcate, biblioteca avea mult mai mult spaţiu. 

— Prefetto Verona! 

Vigor tresări şi reveni în prezent, crispându-se şi aproape 
trăgându-se înapoi din cauza ecoului vocii cuiva. Insă nu era 
decât secretarul său, un tânăr student la seminar, pe nume 
Claudio, care-l striga de sus, din capul scărilor. Il aştepta pe Vigor 
în Camera Meridianului, ajungând la destinaţie cu mult înaintea 
superiorului său mai vârstnic. Tânărul ţinea ridicată o perdea 
improvizată dintr-o folie de plastic transparent, ce separa scările 
de camera aflată mai sus. 

In urmă cu o oră, Vigor fusese chemat în turn de către şeful 
echipei de restaurare. Mesajul bărbatului fusese în aceeaşi 
măsură urgent şi criptic: 

„Veniţi repede! Am făcut cea mai oribilă şi, în acelaşi timp, cea 
mai minunată descoperire.” 

Aşa că Vigor îşi părăsise biroul pentru lungul drum de parcurs 
până în vârful proaspăt vopsitului turn. Nici măcar nu apucase să 
se schimbe şi să-şi dea jos sutana neagră pe care o îmbrăcase 
pentru întâlnirea de mai devreme, cu secretarul de stat al 
Vaticanului.  Regretă alegerea respectivului articol de 
îmbrăcăminte, prea greu şi călduros pentru urcuşul acesta 
extrem de dificil şi solicitant. Ajunse însă într-un final la 
secretarul său şi îşi şterse cu o batistă fruntea transpirată. 

— Pe aici, prefetto, spuse Claudio ţinând perdeaua trasă într-o 
parte. 

— Grazie, Claudio. 

Dincolo de folia de plastic, camera superioară era încinsă ca 
un cuptor, ca şi cum pietrele turnului încă mai reţineau căldura 
incendiului petrecut în urmă cu doi ani. Dar nu era decât soarele 
de la amiază care încingea cel mai înalt turn al Vaticanului. Roma 
era copleşită de un val de căldură, o caniculă extremă. Vigor se 
rugă pentru o adiere de vânt, astfel ca Torre dei Venti să se 

dovedească demn de numele pe care-l purta. 

Insă Vigor mai ştia şi că mare parte din sudoarea de pe 
fruntea sa nu avea nimic de-a face cu căldura sau drumul lung 
parcurs în sutană. De când cu incendiul, evitase să facă drumul 
acesta până sus, dând indicaţii de la distanţă. Chiar şi acum, îşi 
ţinea spatele lipit de peretele uneia dintre camerele laterale. 

Avusese cândva un alt secretar, înainte de Claudio. 

Jakob. 

Nu doar cărţile fuseseră cele care pieriseră în flăcările 
incendiului de-aici. 

— Oh, iată-te! tună o voce. 

Dr. Balthazar  Pinosso, supraveghetorul proiectului de 
restaurare al Camerei Meridianului, traversă camera circulară. 
Bărbatul era un adevărat uriaş, de aproximativ 2,10 metri 
înălţime, îmbrăcat aproape ca un chirurg, în alb, cu pantofi 
acoperiţi cu huse de hârtie. Işi ridicase masca de oxigen pe 
vârful capului. Vigor îl cunoştea bine. Balthazar era decanul 
Facultăţii de Istoria Artei de la Universitatea Gregoriană, loc unde 
Vigor lucrase ca director al Institutului Pontifical de Arheologie 
Creştină. 

— Oh, preffeto Verona, îţi mulţumesc că ai venit atât de 
prompt. 

Bărbatul masiv îşi aruncă privirea la ceasul de la mână şi îşi 
dădu ochii peste cap, fără să spună altceva, amuzat de cât timp 
îi luase să ajungă sus. 

Vigor aprecie tachinarea gentilă. După ce îşi asumase înalta 
responsabilitate a arhivelor, puţini erau cei care îndrăzneau să-i 
vorbească pe un ton nerespectuos. 

— Dacă aş fi avut picioarele la fel de lungi ca tine, Balthazar, 
aş fi urcat două trepte o dată şi aş fi ajuns aici chiar înaintea 
bietului Claudio. 

— Atunci cel mai bine ar fi să terminăm aici, astfel încât să vă 
puteţi întoarce pentru obişnuitul somn de după-amiază. Nu mi-ar 
plăcea deloc să deranjez asemenea munci istovitoare. 

În ciuda jovialităţii bărbatului, Vigor identifică o uşoară umbră 
de tensiune în ochii acestuia. De asemenea, mai băga de seamă 
şi că Balthazar le dăduse drumul tuturor celor care lucrau 
împreună cu el la restaurare. Realizând ce voia acesta, Vigor îi 
făcu semn cu mâna lui Claudio să se ducă înapoi pe scări. 

— Poţi să ne laşi singuri câteva momente, Claudio? 

— Bineînţeles, prefetto. 

De îndată ce secretarul său se retrase spre scări, dispărând 

dincolo de perdeaua de plastic, Vigor îi acordă din nou toată 
atenţia fostului său coleg. 

— Balthazar, de ce atâta grabă? 

— Vino! O să-ţi arăt de ce. 

In vreme ce bărbatul se îndrepta spre partea îndepărtată a 
încăperii, Vigor văzu că lucrările de restaurare erau aproape de 
finalizare. De-a lungul pereţilor circulari şi tavanelor, faimoasele 
fresce ale lui Niccolo Circignani înfăţişau scene din Biblie, cu 
heruvimi şi nori deasupra. Doar câteva scene mai erau acoperite 
de o reţea de fire de mătase, aşteptând continuarea lucrărilor. 
Însă majoritatea reparațiilor erau deja încheiate. Chiar şi zodiacul 
cioplit în podea fusese curăţat şi şlefuit până la marmură sa deja 
dezvelită privirii. La margine, o singură rază de lumină trecea 
printr-o gaură de mărimea unei monede de 25 de cenți făcută în 
perete, aţintită spre podeaua din dale de piatră, luminând linia 
meridianului din marmură albă ce traversa duşumeaua de 
culoare închisă, transformând încăperea într-un observator solar 
din secolul al XVI-lea. 

In partea îndepărtată a camerei, Balthazar trase într-o parte o 
perdea ca să dezvăluie o cămăruţă laterală. Se părea că uşa 
solidă, originală, era încă intactă, fapt evident demonstrat de 
suprafaţa sa groasă, de lemn înnegrit. 

Istoricul cel înalt bătu uşor într-unul din piroanele de bronz 
care fixau uşa masivă. 

— Am descoperit că uşa are un miez de bronz. Am avut noroc 
cu chestia asta. Astfel s-a păstrat tot ce-a fost în camera asta. 

In ciuda tulburării pe care Vigor o resimțea din cauza simplei 
sale prezente aici, curiozitatea era şi mai puternică. 

— Ce-i înăuntru? 

Balthazar trase cu putere de uşă şi o deschise. Era un spaţiu 
restrâns, fără ferestre, cu pereţi de piatră, o cameră în care abia 
dacă încăpeau doi oameni unul lângă celălalt. De fiecare parte a 
încăperii se înălţau rafturi de la podea la tavan, burduşite cu cărţi 
îmbrăcate în piele. in ciuda mirosului pregnant de vopsea 
proaspătă, mucezeala încăperii plutea în aer, dovedind puterea 
vremurilor de demult asupra efortului uman. 

— Tot ce este înăuntru a fost inventariat când am intrat prima 
oară aici şi am curăţat cămăruţa asta, îi explică Balthazar. Insă n- 
a fost găsit nimic care să aibă vreo mare semnificaţie. In marea 
lor majoritate nu sunt decât texte istorice disparate, cu subiecte 
astronomice şi nautice. 

Oftă zgomotos, ca şi cum s-ar fi scuzat în timp ce păşea 

înăuntru. 

— Mi-e teamă c-ar fi trebuit să fiu mult mai atent cu toţi 
lucrătorii ăia zilieri. Insă m-am concentrat exclusiv pe Meridian. 
Am păstrat una dintre gărzile elveţiene postate aici pe timpul 
nopţii. Am crezut că totul este în siguranţă. 

Vigor îl urmă pe bărbatul masiv în cămăruţă. 

— De asemenea, am folosit camera asta ca să depozităm 
unele dintre uneltele noastre, spuse Balthazar făcând un semn 
cu mâna spre raftul de jos al unuia dintre dulapuri. Ca să nu ne 
împiedicăm mereu de ele. 

Vigor clătină din cap, din ce în ce mai obosit din cauza căldurii 
şi a poverii pe care o simţea în inimă. 

— Nu înţeleg. Atunci, de ce-am fost chemat aici? 

Un fel de bombănit răsună din pieptul bărbatului. 

— In urmă cu o săptămână, zise el, unul dintre cei care 
asigurau paza a alungat o persoană care dădea târcoale. 
Balthazar făcu un gest larg din mână, cu care acoperi toată 
cămăruţă. Pe-aici! 

— De ce n-am fost informat? întrebă Vigor. S-a furat ceva? 

— Nu, tocmai asta-i problema. Tu erai la Milano, iar cel care 
stătea de pază a alungat persoana asta străină. Am presupus ca 
nu era decât un hoţ ordinar care caută să profite de haosul creat 
aici, odată cu venirea şi plecarea echipelor de lucrători. După 
aceea, am postat un al doilea om de gardă, asta aşa, în caz de 
nevoie. 

Vigor îi făcu un semn să continue. 

— Insă, azi-dimineaţă, unul dintre restauratorii de artă a adus 
o lampă de lucru în cămăruţă. Incă o avea aprinsă când a intrat 
aici. 

Balthazar îl ajunse din urmă pe Vigor şi închise uşa, înlăturând 
astfel lumina provenită din camera cealaltă. După aceea, aprinse 
o mică lampă de mână. Aceasta scaldă încăperea într-o lumină 
violetă, făcând să-i strălucească salopetă albă. 

— In timpul proiectelor de restaurare, folosim lumina 
ultravioletă. Poate fi de ajutor ca să observi detalii pe care nu le 
vezi cu ochiul liber. 

Balthazar arătă cu degetul spre podeaua de marmură. 

Dar Vigor observase deja ce apăruse sub strălucirea lămpii. 

O forma desenată destul de grosolan strălucea în centrul 
podelei. 

Un dragon curbat, aproape răsucit cu totul spre propria coadă. 

Aerul inspirat i se opri lui Vigor în gât. Chiar făcu un pas 

nesigur în spate, împleticindu-se, cuprins de consternare şi 
neîncredere. Urechile îi vâjâiră la amintirea sângelui şi a 
ţipetelor. 

Balthazar îi puse o mână pe umăr, ajutându-l să-şi păstreze 
echilibrul. 

— Te simţi bine? Poate că ar fi trebuit să te pregătesc înainte 
de a-ţi arăta asta. 

Vigor făcu un pas şi se desprinse din strânsoarea bărbatului. 

— Mi-e... mi-e bine. 

Pentru a o dovedi, se apropie şi îngenunche ca să studieze 
semnul strălucitor, un semn pe care îl cunoştea prea bine. Sigiliul 
specific Ordinis Draconis. Curtea Imperială a Dragonului Regal. 

Balthazar îi întâlni privirea deasupra contururilor albe 
strălucind în lumina ultravioletă. Cei din Curtea Dragonului 
fuseseră responsabili pentru incendierea acestui turn, în urmă cu 
doi ani, ajutaţi de trădătorul fost prefect al Arhivelor Secrete, 
prefetto Alberto, care acum era mort. Era o poveste pe care 
Vigor o crezuse de mult încheiată, lăsată în sfârşit în urmă, mai 
ales acum, dată fiind renaşterea turnului, asemenea păsării 
Phoenix, din fum şi cenuşă. 

Ce căuta semnul acesta aici? 

Vigor se aplecă în genunchi, simțind o durere acută în cel 
stâng. Semnul părea desenat în grabă. Era doar o schiţă 
grosolană, nefinisată. 

Balthazar se aplecă peste umărul său. 

— L-am studiat cu o lupă. Am descoperit o picătură de clei 
folosit la restaurare sub vopseaua fluorescentă, ceea ce arată că 
a fost desenat recent. Într-un interval mai mic de-o săptămână, 
din câte-mi pot da seama. 

— Hoţul... murmură Vigor amintindu-şi începutul poveștii. 

— Poate că, la urma urmei, nu era doar un hoţ obişnuit. Vigor 
îşi masă genunchiul. Semnul de pe jos nu putea să însemne 
decât ceva cumplit. „O ameninţare sau un avertisment, poate un 
mesaj pentru o altă cârtiţă a Curţii Dragonului infiltrată la 
Vatican”. Îşi aminti mesajul primit de la Balthazar: „Am făcut cea 
mai oribilă şi mai minunată descoperire”. 

Uitându-se lung la dragon, Vigor înţelegea acum natura oribi/lă 
a acelui mesaj. 

Vigor îşi aruncă rapid privirea peste umăr. 

— In biletul tău, mai spuneai şi de descoperirea a ceva 
minunat. Balthazar încuviinţă din cap. Se întinse şi deschise uşa 
cămăruţei, permițându-i unui val de lumină din camera alăturată 

să intre. Odată cu lumina strălucitoare, dragonul fosforescent 
dispăru de pe podea, ca şi cum ar fi evitat lumina. 

Vigor lăsă să-i scape o lungă expiraţie. 

— Vino să vezi asta, zise Balthazar, îngenunchind lângă Vigor. 
Ne-ar fi scăpat dacă n-ar fi fost dragonul pictat pe podea. 

Se aplecă în faţă, sprijinindu-se pe o palmă şi întinse şi mai 
mult palma cealaltă. Degetele sale pipăiră de-a lungul pietrei 
goale. 

— A fost nevoie de lupă ca să scot asta la iveală. Am dat peste 
ea când examinam vopseaua fluorescentă. In timp ce te 
aşteptam, am curăţat câteva straturi de funingine şi murdărie 
adunate de-a lungul secolelor în gravură. 

Vigor studie podeaua de piatră. 

— Ce gravură? 

— Apleacă-te mai mult. Pune mâna aici. 

Concentrându-se, Vigor se conformă. Mai mult simţi decât 
văzu cu buricele degetelor, asemenea unui orb ce citeşte în 
alfabetul Braille. In piatră era o inscripţie destul de estompată. 


XA Y TI 


Lui Vigor nici măcar nu-i trebui confirmarea lui Balthazar ca să 
ştie că gravura era foarte veche. Simbolurile erau la fel de clare 
ca şi o însemnare ştiinţifică, însă aceasta nu era mâzgăleala unui 
fizician. In calitate de fost şef la Institutului Pontifical de 
Arheologie Creştină, Vigor îi recunoscu semnificaţia. 

Probabil că Balthazar îi surprinsese reacţia. Işi cobori vocea 
până la nivelul unei şoapte conspirative: 

— E chiar ce cred eu că este? 

Vigor se ridică în genunchi şi îşi şterse praful de pe vârfurile 
degetelor. 

— E o scriere mai veche decât ebraică, murmură el. Cea dintâi 
limbă, dacă e să crezi poveştile pe tema asta. 

— Dar ce-a fost scris aici? Ce semnifică mesajul ăsta? 

Vigor clătină din cap şi studie podeaua, o altă întrebare 
încolţindu-i în minte. Pecetea dragonului apăru din nou, dar 
numai în ochii minţii sale, luminată mai degrabă de îngrijorarea 
sa decât de strălucirea luminii ultraviolete. Deasupra pietrei, 
dragonul se răsucea în jurul inscripţiei, ca şi cum ar fi protejat-o. 

Vorbele de mai devreme ale prietenului său îi reveniră lui 
Vigor în minte: „Asta ne-ar fi scăpat, dacă n-ar fi fost dragonul 
pictat pe podea”. Poate că dragonul nu era menit atât să 
protejeze vechea gravură, cât să o aducă în lumină, să o scoată 
în evidenţă. 

Insă pentru ochii cui era menită? 

In vreme ce Vigor îşi imagina dragonul răsucit, simţi din nou 
greutatea corpului neînsufleţit al lui Jakob în braţele lui, 
carbonizat şi încă fumegând. 

In acel moment, Vigor ştiu adevărul. Mesajul nu era menit 
pentru un alt agent operativ al Curţii Dragonului, unui alt 
trădător precum prefectul Alberto. Era menit să atragă pe cineva 
strâns legat de istoria Curţii Dragonului, pe cineva care îi 
cunoştea semnificaţia. 

Mesajul fusese lăsat pentru el. 

Dar de ce? Ce voia să spună? 

Vigor se ridică încetişor în picioare. Cunoştea pe cineva care 
putea fi în măsură să-l ajute, cineva pe care evitase să-l sune de 
anul trecut încoace. Până acum, nu mai fusese nevoie să ţină 
legătura, îndeosebi după ce acest bărbat rupsese relaţia pe care 
o avusese cu nepoata lui Vigor. Insă Vigor ştia că o parte din 
reticenţa sa faţă de această persoană nu avea de-a face numai 
cu o dezamăgire în amor. Bărbatul, la fel de mult ca şi acest turn, 
îi amintea lui Vigor de trecutul însângerat de aici, un trecut pe 
care el, unul, voia să-l uite. 

Dar acum nu avea de ales. 

Pecetea dragonului îi strălucea în faţa ochilor minţii ca şi cum 
ar fi transmis un avertisment înspăimântător. 

Avea nevoie de ajutor. 


4 IULIE, 11.44 P.M. 
Parcul Takoma, Maryland 


— Gray, poţi să duci gunoiul din bucătărie? 

— Vin imediat, mamă. 

In sufragerie, comandantul Gray Pierce luă o altă sticlă goală 
de bere Sam Adams, un alt soldat răpus la petrecerea organizată 
de părinţii săi cu ocazia zilei de 4 lulie şi o aruncă în coşul de 
gunoi din plastic pe care o avea la subsuoară. Cel puţin 
petrecerea era pe sfârşite. 

Se uită la ceasul de la mână. Era aproape miezul nopţii. 

Gray mai adună nişte sticle de bere de pe masa de la intrarea 
principală şi se opri puţin în faţa uşii deschise, bucurându-se de 
uşoara adiere care trecea prin plasa pentru țânțari. Noaptea 
mirosea a iasomie, pe lângă uşorul iz de fum provenit de la 
artificiile aprinse de vecini. Undeva în depărtare, şuierături şi 
pocnituri continuau să se audă în noapte. Un câine urlă în curtea 
din spate, probabil enervat de zgomotul pe care-l făceau cei 
câţiva invitaţi rămaşi pe veranda din faţă a bungalowului 
Craftsman al părinţilor săi, care leneveau pe balansoar sau 
stăteau sprijiniți de balustradă, savurând noaptea răcoroasă 
după obişnuita arşiţă a unei veri în Maryland. Mai devreme, acum 
câteva ore, toţi urmăriseră de-acolo, de pe verandă, focurile de 
artificii. După aceea  petrecăreţii dispăruseră în noapte. 
Rămăseseră numai cei mai rezistenți. 

Asemenea şefului lui Gray. 

Directorul Painter Crowe se sprijinea de un stâlp de susţinere, 
lângă asistentul care lucra pentru mama lui Gray. Acesta era un 
băiat foarte serios din Congo, care frecventase cursurile 
Universităţii George Washington cu ajutorul unei burse. Painter 
Crowe îl întrebase despre stadiul ostilităţilor din ţara de baştină a 
tânărului. Se părea că, până şi la o petrecere, directorul Sigma 
Force continua să ia pulsul lumii. 

Pe de altă parte, acesta era şi motivul pentru care era un 
director atât de bun. 

Sigma Force funcţiona ca ramură ce lucra sub acoperire, pe 
teren, pentru DARPA, Divizia de Cercetare şi Dezvoltare a 
Departamentului Apărării. Membrii săi erau trimişi să protejeze 
sau să neutralizeze tehnologii vitale pentru siguranţa Statelor 
Unite. Echipa era compusă din foşti militari din cadrul Forţelor 
Speciale care fuseseră aleşi în secret şi plasați în programe de 
doctorat extrem de riguroase, formând o echipă militarizată de 
agenţi operativi excelent pregătiţi din punct de vedere tehnic. 
Sau, aşa cum îi plăcea lui Monk, prietenul lui Gray şi membru al 
echipei sale, să glumească: „oameni de ştiinţă ucigaşi de 
profesie”. 

Cu o asemenea responsabilitate, singura modalitate de 
relaxare a directorului Crowe în noaptea aceasta părea să fie 
sticla de scotch s/ing/le-malt pusă pe balustradă verandei. Se 
ocupase de ea toată seara. Ca şi cum i-ar fi simţit privirea 
scrutătoare, Painter dădu din cap spre Gray prin uşa de la 
intrare. 

În lumina palidă a celor câteva felinare cu lumânări, silueta 
directorului părea sculptată în piatră, aşa cum era îmbrăcat în 
pantaloni largi, închişi la culoare şi cu o cămaşă de în călcată. 
Moştenirea să amerindiana, cum era pe jumătate, se putea 
distinge uşor în trăsăturile aspre ale feţei. 

Gray studie acele trăsături, căutând vreo urmă de fisură în 
expresia de pe faţa lui, cunoscând presiunea la care probabil că 
era expus. Structura organizaţională de la Sigma fusese supusă 
unui audit intern cuprinzător al NSAS şi DARPA, iar acum o criză 
medicală era pe cale de a izbucni în Asia de Sud-Est. Aşa că era 
plăcut să-l vezi pe omul ăsta în afară birourilor subterane ale 
Sigma. 

Chiar şi pentru o singură noapte şi anume asta. 

Cu toate acestea, datoria nu-i ieşea mai niciodată din minte 
directorului. 

Parcă pentru a dovedi asta, Painter se întinse, se ridică de pe 
balustradă şi se duse spre uşă. 

— Ar cam trebui s-o întind, îi spuse el lui Gray pe un ton ridicat 
şi se uită la ceasul de la mână. Mă gândeam să trec pe la birou şi 
să verific dacă Lisa şi Monk au ajuns cu bine. 

Cei doi oameni de ştiinţă, dr. Lisa Cummings şi dr. Monk 
Kokkalis, fuseseră trimişi să investigheze o criză de natură 
medicală survenită undeva în insulele indoneziene. Echipa, 
călătorind pe post de ajutoare ale Organizaţiei Mondiale a 
Sănătăţii, plecase în dimineaţa aceea. 

Gray împinse uşa cu plasă pentru insecte şi-i strânse mâna 
şefului său. Ştia de unde venea interesul lui Painter faţă de 
itinerarul celor doi, interes care depăşea rolul său de director al 
operaţiunilor desfăşurate pe teren. Putea să desluşească 
îngrijorarea unui bărbat îndrăgostit. 

— Sunt sigur că Lisa este în regulă, îl asigură Gray, ştiind că 
Lisa şi Painter fuseseră nedespărţiţi în ultima vreme. Asta dacă 
şi-a luat şi dopurile pentru urechi. Sforăitul lui Monk ar putea să 
desprindă până şi motorul unui avion de pe aripă. Şi, dacă tot 
veni vorba de omul-fanfară-de-garnizoană, dacă afli vreo veste, 
ceva, să-i dai şi lui Kat de ştire... 

Painter ridică o mână. 

— M-a sunat deja de două ori, pe BlackBerry, în seara asta, ca 
să verifice dacă am aflat ceva, spuse el şi dădu paharul de 
scotch pe gât. O sun imediat ce am vreo veste. 

— Bănuiesc că Monk va suna înainte să afli tu ceva, având în 
vedere că acum are două fete cărora trebuie să le dea raportul. 

Painter zâmbi, chiar dacă puţin obosit. 

In urmă cu trei luni, Kat şi Monk îşi aduseseră acasă copilul 
nou-născut, o fetiţă de 3,5 kilograme, botezată Penelope Anne. 
După ce fusese desemnat pentru această operaţiune, Monk 
glumise pe seama faptului că astfel scapă de schimbat scutece şi 
de hrănirea bebeluşului la miezul nopţii, însă Gray ştia că 
prietenului sau i se frângea inima să-şi lase soţia şi micuța fetiţă. 

— Mulţumesc c-ai trecut pe-aici, domnule director. Ne vedem 
mâine-dimineaţă. 

— Te rog să le mulţumeşti părinţilor tăi din partea mea. 

Amintindu-şi brusc, Gray aruncă o privire spre valul de lumină 
revărsată de-a lungul laturii din stânga a casei, lumina provenită 
de la garajul ridicat separat de locuinţă, în spatele acesteia. Tatăl 
său se retrăsese acolo în urmă cu ceva timp. Nu numai din cauza 
emoţiilor provocate de focurile de artificii. In ultima vreme, îi era 
tot mai greu să facă faţă evenimentelor sociale, pe măsură ce 
boală Alzheimer progresa, făcându-l să uite nume, să repete 
întrebări la care primise deja răspuns. Frustrarea sa dusese la o 
dispută aprinsă purtată între patru ochi de tată şi fiu. După 
aceea, bătrânul se refugiase cu paşi apăsaţi în garaj, loc ce-i 
adăpostea şi atelierul. 

Din ce în ce mai des, tatăl său putea fi găsit ascunzându-se 
acolo, în spate. Gray bănuia că nu voia neapărat să se ascundă 
de lume, cât să se învârtă în jurul camionetelor, căutând un loc 
izolat care să-i protejeze ce-i mai rămăsese din facultăţile 
mintale, găsindu-şi alinarea în bancul de lucru şi onduleurile 
lemnului de stejar prelucrat cu rindeaua electrică sau în 
desprinderea unui şurub înţepenit. Totuşi, în ciuda acestui 
comportament solitar, Gray recunoscuse teama crescândă din 
ochii tatălui său. 

— O să le spun, murmură Gray. 

In momentul în care Painter se îndepărta şi ultimii dintre 
petrecăreţii răzleţi o porniră pe urmele lui. Unii se opriră şi 
intrară în casă ca să-i ureze mamei sale toate cele bune, în 
vreme ce Gray îşi luă la revedere de la ceilalţi. Curând, rămase 
singur pe verandă. 

— Gray, îl strigă mama lui din casă. Gunoiul! 

Cu un oftat, se aplecă şi luă coşul de gunoi cu sticle, cutii şi 
pahare de unică folosinţă goale. Voia s-o ajute pe mama lui să 
facă ordine, după care avea să o ia pe scurtătură, cu bicicletă, ca 

să ajungă la apartamentul său situat în partea cealaltă a 
oraşului. 

In momentul în care plasa de insecte se trânti cu putere în 
urma lui, stinse lumina de pe verandă şi se duse spre bucătărie, 
păşind pe podeaua de lemn. Auzi maşina de spălat vase bâzâind 
şi zdrăngănitul vaselor în cuvă. 

— Mamă, lasă că termin eu treaba, zise el în timp ce intră în 
bucătărie. Du-te şi odihneşte-te. 

Mama lui se răsuci de lângă chiuvetă. Purta pantaloni largi, din 
bumbac de culoare bleumarin, o cămaşă albă din mătase şi un 
şorţ în pătrăţele, umed. În clipe ca acestea, aşa grăbită cum era 
după o seară întreagă de distracţie, brusc, i se părea izbitoare 
vârsta înaintată a mamei sale. Cine era femeia asta cu părul 
cărunt din bucătăria mamei lui? 

In momentul acela, ea pocni dintr-un prosop ud spre el şi-l 
trezi la realitate, spulberând mirajul. 

— Nu trebuie decât să duci gunoiul. Aproape c-am terminat 
aici. Şi spune-i lui taică-tău să vină înăuntru. Familia Edelmann 
nu prea apreciază lucrările lui nocturne de tâmplărie. Oh şi am 
împachetat ce a mai rămas din friptura de pui făcută la grătar. 
Poţi s-o duci în frigiderul din garaj? 

— O să trebuiască să mai fac un drum, zise el şi luă cu o mână 
cei doi saci de plastic plini cu gunoi, făcând să se balanseze cutia 
cu sticle goale de la subsuoară. Mă întorc imediat. 

Impinse cu şoldul uşa din spate şi ieşi în curtea întunecată. 
Coborând cu grijă cele două trepte, o porni spre garaj şi şirul de 
tomberoane de gunoi aliniate pe o latură a acestuia. Se trezi 
mişcându-se cu prudenţă, încercând să reducă de tot clinchetul 
sticlelor. Un aspersor de stropit gazonul, marca Rainbird îi trădă 
însă prezenţa. 

Se împiedică, iar cutia cu sticle zăngăni în vreme ce el îşi 
recăpătă echilibrul. Terrierul scoţian al vecinilor din spate lătră în 
semn de nemulţumire. 

„Fir-ar să fie...” 

Tatăl său înjură pe neaşteptate în garaj. 

— Gray? Dacă tu eşti... dă-mi naibii o mână de ajutor! 

Gray ezită. După o dispută aprinsă avută cu tatăl său în seara 
aceea, nu mai voia un bis la miezul nopţii. De-a lungul ultimilor 
ani, cei doi se înţeleseseră destul de bine, găsind un limbaj 
comun după o viaţă de înstrăinare. Insă în ultima lună, pe 
măsură ce unele dintre testele cognitive ale tatălui său 
începuseră din nou să aibă rezultate nu prea promițătoare, 


41 


bărbatului taciturn îi revenise acea latură dificilă, mult prea bine 
cunoscută şi nedorită. 

— Gray! 

— Aşteaptă! 

Aruncă gunoiul în unul dintre tomberoanele deschise şi puse 
cutia de sticle lângă el. Trase adânc aer în piept şi intră în conul 
de lumină ce se revărsa din garajul deschis. 

Il izbi mirosul de rumeguş şi ulei de motor, ceea ce îi aminti de 
cele mai proaste zile ale lor. „Dă-mi nenorocita aia de scoabă, 
prăpăditu' naibii... O să te fac să te gândeşti de două ori înainte 
să-mi mai foloseşti vreuna dintre scule... scoate-ţi capul sec din 
fund înainte să-ţi cârpesc vreo...” 

Tatăl său îngenunchease pe podea, lângă o cutie de cafea din 
care i se vărsaseră cuiele de 5,1 centimetri lungime. Le aduna cu 
mâna. Gray observă dâra de sânge de pe jos, sânge provenit din 
mâna stângă a bătrânului. 

Tatăl său îşi înălţă capul în momentul în care Gray intra. Sub 
lumina fluorescentă, legătură de rudenie dintre ei era evidentă. 
Ochii albaştri ai tatălui său erau la fel de sfredelitori că ai lui 
Gray. Feţele lor aveau aceleaşi trăsături colţuroase, aceeaşi 
despicătură a bărbiei, dovedind originea lor galeză. Nu mai avea 
scăpare. Încetul cu încetul, se transforma în tatăl său. Şi, chiar 
dacă părul lui Gray încă mai era negru ca tăciunele, avea deja 
nişte fire albe care să-i dovedească asta. 

Văzându-i mâna însângerată, Gray se duse la tatăl său şi-i 
făcu semn spre chiuvetă. 

— Du-te şi spală-ţi mâna aia. 

— Nu-mi spui tu mie ce să fac. 

Gray deschise gura să-l contrazică, însă se gândi mai bine şi 
se aplecă să-şi ajute părintele. 

— Ce s-a întâmplat? 

— Căutam nişte şuruburi pentru lemn, zise tatăl său făcând 
semn cu mâna tăiată spre bancul de lucru. 

— Dar astea sunt cuie. 

Tatăl său îl străfulgeră cu privirea. 

— Nu, pe bune, măi Sherlock? 

In privirea lui era o doză de furie abia reţinută, dar Gray ştia 
că, de data asta, nu-l viza pe el. 

Dându-şi seama de asta, nu spuse nimic, ci pur şi simplu 
adună cuiele şi le puse înapoi în cutia de cafea. Tatăl său se 
holba la mâinile lui, una însângerată, alta nu. 

— Tata? 

Bărbatul masiv clătină din cap, după care, în cele din urmă, 
zise mai potolit: 

— Fir-ar al naibii... 

Gray nu îl contrazise în nici un fel. 

Când Gray era mic, tatăl său lucrase pe câmpurile petroliere 
din Texas, până când suferise un accident care-l schilodise, 
lăsându-l fără un picior de la genunchi în jos, transformând un 
adevărat petrolist într-o casnică jalnică. Gray îşi simţise deseori 
frustrarea măcinându-l, căci mereu îşi dorise, dar nu fusese 
niciodată capabil, să fie omul pe care şi-l dorea tatăl lui. 

Gray se uită la tatăl său care-şi studia cu înverşunare mâinile 
şi îşi dădu seama de un adevăr dur. Poate că, în tot acest timp, 
furia bătrânului fusese îndreptată spre interior. La fel ca acum. 
Nu era vorba atât de mult de sentimentele de frustrare şi 
supărare pricinuite de faptul că fiul lui nu se putea ridica la 
înălţimea aşteptărilor /ui. lar acum, încă o dată, boala înlătura 
încet până şi asta. 

Gray îşi căută cuvintele ca să spună ceva. 

Se gândea, dar zgomotul infernal al unei motociclete îi reteză 
orice avânt meditativ. 

De pe stradă se auzi un scrâşnet de roţi, umplând fără îndoială 
asfaltul cu urme de cauciuc. 

Gray se ridică şi puse cutia de cafea pe bancul de lucru. Tatăl 
lui îl înjură pe mitocanul de motociclist, probabil vreun petrecăreţ 
beat. Cu toate acestea, Gray întinse o mână şi stinse luminile 
garajului. 

— Ce faci?... 

— Stai jos! îi ordonă Gray. 

Ceva era în neregulă... 

Apăru şi motocicleta, o Yamaha V-Max puternică, de culoare 
neagră. Le apăru în câmpul vizual bârâind şi mişcându-se 
legănat într-o parte şi-n alta. Farul era stins. Asta îl făcuse pe 
Gray să devină extrem de agitat. Nici un fascicul de lumină nu 
măturase strada înaintea bubuitului motorului. Motocicleta 
mergea cu luminile stinse. 

Fără a încetini, continua să înainteze haotic. Roata din spate 
scoase un fum gros în momentul în care încerca să întoarcă din 
scurt şi să intre pe aleea din faţa casei lor. Mai întâi ezită, se 
balansă, după care ţâşni în faţă. 

— Ce dracu’! izbucni tatăl său. 

Motociclistul  compensă mai mult decât era necesar 
întoarcerea bruscă. Motocicleta se clătină, după care bordura 

trotuarului aruncă vehiculul pe o parte. Motociclistul se lupta să 
recapete controlul, însă apărătoarea roții din spate se agaţă de 
marginea unei trepte a verandei. 

Motocicleta se prăvăli într-o parte într-o jerbă de scântei 
roşietice, parcă o altă manifestare cu ocazia zilei de 4 Iulie. 
Aruncat din şa, motociclistul se rostogoli de mai multe ori peste 
cap, aterizând cu mâinile şi picioarele răşchirate nu departe de 
uşa deschisă a garajului. 

După ce străbătu o distantă apreciabilă pe o parte, motorul 
motocicletei se înecă şi se opri. 

Scânteile dispărură. 

Brusc se făcu întuneric. 

— lisuse Hristoase! exclamă tatăl său. 

Gray întinse o mână în spate ca să-l facă pe tatăl sau să 
rămână în garaj. Cu mâna cealaltă, scoase un Glock de 9 mm 
dintr-un toc de la gleznă. Se îndrepta spre silueta întinsă pe jos, 
îmbrăcată complet în negru: echipamentul de piele, eşarfa şi 
casca. 

Un geamăt uşor scoase la iveală două lucruri: motociclistul 
mai era încă în viaţă şi era femeie. Zăcea ghemuită pe o parte, 
cu hainele de piele sfâşiate. 

Mama lui Gray apăru la uşa din spate a casei, stând în lumină, 
atrasă de zgomot. 

— Gray?... 

— Rămâi acolo! strigă el. 

Când Gray se apropie de motociclista trântită la pământ, 
observă ceva căzut la câţiva paşi de motocicletă, forma sa 
neagră contrastând cu cimentul alb al potecii din faţa casei. 
Arăta ca un tub butucănos din piatra neagră, fisurat în urma 
impactului. Din interiorul închis la culoare, licăritul unui miez 
metalic reflecta lumina lunii. 

Dar când ajunse lângă femeie, privirea îi fu atrasă de licăritul 
unei alte bucăţi de argint. 

Un mic pandantiv atârnat de lănţişorul de la gât. 

In formă de dragon. 

Gray îl recunoscu imediat. Şi el purta unul la fel în jurul 
gâtului, un cadou primit de la un duşman mai vechi, un 
avertisment şi o promisiune pentru momentul în care drumurile 
aveau să li se încrucişeze din nou. 

Strânse şi mai tare pistolul în mână. 

Ea se rostogoli pe spate cu un alt geamăt uşor. Sângele 
curgea pe cimentul alb, un şuvoi negru ce se îndrepta hotărât 

spre peluza tunsă, învăluită de întuneric. Gray îşi dădu seama că 
provine de la o rană sângerândă, pe unde ieşise glonţul. 

Fusese împuşcată în spate. 

O mână se înălţă şi scoase casca de pe cap. O faţă cunoscută, 
încordată şi cuprinsă de agonie se uită în sus, fix la el, încadrată 
de un păr negru. Pielea bronzată şi ochii migdalaţi îi dezvăluiau 
originea eurasiatică şi identitatea. 

— Seichan... spuse el. 

O mână tremurândă se întinse spre el, dând să-l apuce. 

— Comandante Pierce... ajută-mă... 

El percepu durerea din vorbele ei - însă şi ceva ce nu crezuse 
că o să audă vreodată din partea acestui duşman neîndurător. 

Teroarea. 

2 
Crăciun însângerat 


5 IULIE, 11.02 A.M. 
Insula Crăciunului 


„Încă de leneveală pe plajă...” 

Monk Kokkalis îşi urmărea ghidul de-a lungul fâşiei înguste de 
uscat. Amândoi bărbaţii purtau costume identice Bio-3 împotriva 
contaminării. Nu era chiar cea mai potrivită opţiune vestimentară 
pentru o plimbare de-a lungul unei plaje tropicale. Pe sub 
costum, Monk se dezbrăcase complet, rămânând doar într-o 
pereche de boxeri. Cu toate acestea, se simţea în continuare 
prea îmbrăcat, ca şi cum ar fi fost pus la copt la foc mic în 
plasticul  etanş. Duse mâna deasupra ochilor, ca să-i 
adăpostească de strălucirea puternică a soarelui la amiază şi 
privi scena de groază ce se desfăşura în faţa lui. 

Golful vestic al Insulei Crăciunului mustea de cadavre, ca şi 
cum iadul însuşi fusese adus din adâncuri şi se revărsase aici. 
Mormane de carcase de peşti marcau locul până unde ajunsese 
fluxul în noaptea trecută. Movile şi mai înalte de rechini, delfini, 
broaşte-ţestoase, chiar şi o  balenă-pigmeu, toate erau 
împrăştiate pe plajă - deşi era în continuare greu de spus unde 
se termină una şi începea altă, cum carnea şi solzii se topeau 
într-o masă amorfă şi extrem de puturoasă de oase şi ţesuturi 
intrate în putrefacție. In plus, mai erau şi o mulţime de păsări 
marine contorsionate, moarte, pe plajă şi în apă, poate atrase de 
măcel doar pentru a fi otrăvite la rândul lor. 

În apropiere, printr-o deschizătură în stâncă, valurile creaseră 
un fel de fântână arteziană cu apă vâscoasă ce producea un 
zgomot ca şi cum oceanul însuşi era gata să-şi dea ultima 
suflare. 

Aplecându-se sub stropii de apă, cei doi o luară înspre nord, 
pe plajă, traversând o potecă îngustă de nisip curat, între mizeria 
zonei până unde ajunsese fluxul şi stâncile abrupte acoperite cu 
vegetaţie deasă. 

— Aminteşte-mi, când ne întoarcem pe vapor, să nu mă 

apropii de platourile cu fructe de mare, murmură Monk prin 
fâşâiturile produse de aparatul prin care respira. 

Era fericit că, datorită costumului, aerul pe care-l respira era 
curat. Işi putea imagina duhoarea îngrozitoare ce însoțea fără 
doar şi poate acest cimitir marin. 

In plus, era bucuros că partenera sa, dr. Lisa Cummings, 
rămăsese la bordul vaporului de croazieră, de partea cealaltă a 
insulei. Mistress of the Seas plutea în golful Flying Fish, din 
fericire în direcţia opusă celei din care bătea vântul, la adăpost 
de briza puturoasă ce învăluia insulă din cauza supei toxice 
aflate în partea sa vestică. 

Dar alţii nu fuseseră la fel de norocoşi. 

In zori, când sosiseră, Monk văzuse cum sute de bărbaţi, femei 
şi copii fuseseră evacuaţi de pe insulă, toţi cu diverse grade de 
contaminare: unii orbi, alţii doar cu băşici pe piele, cazurile cele 
mai grave cu pielea putrezind şi desprinzându-se efectiv de pe 
carne. Şi, cu toate că gradul de toxicitate era, conform analizelor, 
în scădere rapidă, întreaga insulă era evacuată ca măsură de 
precauţie. 

Mistress of the Seas, un gigantic şi luxos vas de croazieră aflat 
în voiajul său inaugural de-a lungul insulelor indoneziene, fusese 
îndepărtat de la traiectoria originală, transformându-se într-un 
spital de urgenţă plutitor. In plus, servea şi pe post de centru de 
operaţiuni al echipei Organizaţiei Mondiale a Sănătăţii”, chemate 
să descopere cauza şi sursa otrăvirii bruşte a apelor dimprejur. 

Acesta era şi motivul pentru care Monk se afla aici în 
dimineaţa asta, căutând răspunsuri în urma tragediei care se 
petrecuse. Pe vapor, toată priceperea de medic a Lisei era 
utilizată la maximum, în vreme ce pregătirea lui Monk îl trimisese 
să tropăie prin haznaua asta. Datorită specializării lui în medicina 
legală şi biologie, fusese ales special pentru această misiune a 
organizaţiei Sigma. Se considerase că operaţiunea avea un grad 
scăzut de risc - de simplă supraveghere - o misiune menită să-i 
uşureze întoarcerea la serviciu după cele trei luni de concediu 
din motive familiale. 

Alungă rapid din minte ultimul gând. Nu voia să se gândească 
la fetiţa lui în vreme ce înota prin mizeria de aici. Cu toate astea, 
nu se putea abţine. Se trezi visând la ochii albaştri ai lui 
Penelope, la obrajii bucălaţi şi coama ireală de păr blond, atât de 
deosebite de ţeasta rasă şi trăsăturile crâmpoţite ale tatălui ei. 


7 În original, World Health Organization (n. tr.). 

Cum de era posibil ca o fiinţă atât de frumoasă să aibă genele 
sale? Pe de altă parte, era foarte probabil că soţia lui să fi avut 
contribuţia predominantă la acest capitol. Nici chiar aici nu-şi 
putea ostoi durerea din piept, senzaţia fizică de dor de ele, ca şi 
cum ar fi fost uniţi de o legătură la fel de puternică precum un 
cordon ombilical, o legătură de sânge care-i ţinea laolaltă. Era 
atât de fericit, că nu-i venea să creadă. 

În faţa lui, ghidul, dr. Richard Graff, un oceanolog cu 
experienţă de la Universitatea din Queensland, se lăsase într-un 
genunchi. Habar n-avea de adevărata identitate a lui Monk, doar 
faptul că Monk fusese recrutat de OMS pentru specializarea sa şi 
experienţa în domeniu. Graff îşi pusese cutia de plastic pentru 
mostre pe o bucată plată de piatră. Prin vizorul pe care-l avea pe 
faţă, expresia de pe chipul bărbatului cu barbă părea extrem de 
încordată din cauza concentrării şi a îngrijorării. 

Era timpul să se apuce de treabă. 

Cei doi ajunseseră aici cu o barcă gonflabilă Zodiac. Pilotul, un 
marinar din Marină Regală Australiană, rămăsese la barca aflată 
pe plajă, dincolo de zona carnajului. O ambarcaţiune a Pazei de 
Coastă australiene sosise pentru a supraveghea evacuarea 
insulei. 

Insula îndepărtată, aflată la 2 400 de kilometri nord-vest de 
Perth, era totuşi teritoriu australian. Descoperită în ziua de 
Crăciun, în anul 1643, insula nelocuită fusese în cele din urmă 
colonizată de britanici, pentru a profita de pe urma resurselor 
sale naturale de fosfaţi. Aceştia construiseră aici o aşezare 
minieră importantă şi angajaseră o mulţime de muncitori 
provenind din insulele indoneziene. Şi, cu toate că minele erau 
încă în exploatare, principala activitate a insulei era acum 
turismul. Trei sferturi din regiunile înalte ale insulei, acoperite cu 
păduri tropicale dense, fuseseră declarate parcuri naţionale. 

Dar nici un grup de turişti nu avea să se mai înghesuie să vină 
aici prea curând. 

Monk i se alătură lui Richard Graff. 

Cercetătorul marin îi sesiză sosirea şi făcu un gest cu mâna 
înmănuşată pentru a cuprinde tot măcelul. 

— A început acum patru săptămâni şi ceva, potrivit spuselor 
unor pescari de pe-aici, îi explică Graff. Capcanele de homari au 
fost găsite pline de carcase goale de crustacee, căci carnea se 
dizolvase. Năvoadele trase din mare le-au provocat leziuni la 
mâini muncitorilor care le-au manevrat. Şi apoi a fost din ce în ce 
mai rău. 

— Ce crezi că s-a petrecut aici? Vreun fel de deversare toxică? 

— Fără îndoială că a avut loc un atac toxic, însă nu a fost 
vorba despre o deversare. 

Omul de ştiinţă desfăcu o geantă neagră pentru colectarea 
mostrelor, pe care se afla desenat simbolul de avertizare asupra 
pericolului chimic, iar apoi îi făcu semn spre fântâna arteziană 
naturală din apropiere. Apele clocoteau pline de un amestec 
gălbui, un amestec otrăvitor ce conţinea şi carne şi oase 
putrezite. 

Dădu din mână. 

— Mama natură e responsabilă pentru toate astea. 

— Ce vrei să zici? 

— Ceea ce vezi este noroi primordial, prietene. Compus din 
cianobacterii, strămoşi îndepărtați ai bacteriilor şi algelor 
timpurilor noastre. Acum trei miliarde de ani, un astfel de noroi 
era prezent peste tot în oceanele lumii. lar acum se pare că a 
revenit. Acesta este motivul pentru care am fost chemat aici. 
Astfel de organisme reprezintă domeniul meu principal de 
specializare. Am studiat astfel de zone de înmulţire rapidă 
undeva lângă Marea Barieră de Corali, mai ales a unui organism 
denumit iarba-de-foc. Un amestec de alge şi cianobacterii care 
pot acoperi un întreg teren de fotbal într-un timp mai scurt decât 
ti-ar lua ţie să-ţi mănânci prânzul. Creatura asta nenorocită 
eliberează trei biotoxine diferite, suficient de puternice pentru a 
ataca şi băşica pielea. lar uscată poate provoca efecte similare 
cu cele ale unui spray paralizant. 

Monk îşi aduse aminte de imaginea devastată a Coloniei, cea 
mai mare aşezare umană de pe insulă. Se afla nu departe de 
golfuleţul acesta, chiar la o răscruce de vânturi. 

— Adică vrei să spui că asta s-a petrecut aici? 

— Asta sau ceva similar. larba-de-foc şi alte cianobacterii se 
înmulţesc rapid în toate oceanele noastre. Din fiordurile 
Norvegiei până la Marea Barieră de Corali. Peştii şi mamiferele 
marine mor din cauza lor, în vreme ce noroaiele acestea 
împreună cu meduzele veninoase sunt din ce în ce mai 
înfloritoare. E ca şi cum procesul evolutiv a fost inversat, iar 
oceanele se transformă din nou în mările primordiale de la 
începuturile istoriei. Şi numai noi suntem de vină pentru asta. De 
mult timp, îngrăşămintele, chimicalele, folosite în industrie şi 
toate deversările din canalizare au început să otrăvească deltele 
şi estuarele. Pescuitul excesiv din ultimii 50 de ani a diminuat 
populaţia de peşti mari cu 90 de procente. lar schimbările 

climatice fac apele tot mai acide şi mai calde, reducând 
capacitatea acestora de a-şi păstra oxigenul, sufocând viaţa 
marină. Ceea ce facem noi duce la uciderea propriu-zisă a 
mărilor, fără posibilitate de întoarcere. 

Clătinând din cap, continuă să privească ţărmul plin de 
cadavre. 

— Din cauza asta, vom fi martorii întoarcerii apelor la stadiul 
în care se aflau acum o sută de milioane de ani, pline de bacterii, 
alge toxice şi meduze veninoase. Astfel de zone ale morţii se 
găsesc acum peste tot în lume. 

— Dar care a fost cauza acestei izbucniri, în particular? 

Aceasta era întrebarea care-i adusese pe toţi aici. 

Graff clătină din cap. 

— Un tip de noroi primordial neidentificat. Ceva ce n-am mai 
văzut până acum. Şi asta este ceea ce mă sperie. Biotoxinele 
marine şi neurotoxinele sunt deja cele mai puternice otrăvuri din 
lume. Atât de afurisite, încât depăşesc până şi capacitatea 
omului de a le reproduce. Ştiai că saxitoxina, provenind de la 
bacteriile ce se găsesc în anumite scoici, a fost clasificată de 
Naţiunile Unite ca armă de distrugere în masă? 

Monk se strâmbă, deşi chipul îi era protejat de vizor, la apa din 
faţa lui. 

— Mama natură poate fi o adevărată nemernică. 

— Cea mai cumplită dintre toţi teroriştii, prietene. Cel mai bine 
e să nu te pui cu ea. 

Monk nu-l contrazise. 

Odată lecţia de biologie încheiată, Monk se aplecă şi-l ajută să 
organizeze recipientele în care se colectau mostre. Era destul de 
dificil, căci trebuia să se lupte cu mănuşile de plastic ale 
costumului. In plus, îi era greu şi din cauza mâinii stângi pe care 
nu o simţea. Mutilat într-o misiune anterioară, acum purta o 
mână protetică având cinci degete, o minunăţie a tehnicii, dotată 
cu cele mai noi gadgeturi inventate de DARPA, dar materialul 
sintetic şi bioelectronica nu se puteau compara cu o mână reală. 

Injură când scăpa o seringă în nisip. 

— Ai grijă cu aia, îl avertiză Graff. Nu cred că ţi-ai dori să-ţi 
înţepi costumul. Nu aici. Chiar dacă nivelul toxinelor este în 
scădere, trebuie să fim precauţi. 

Monk oftă. Ar fi fost bucuros să scape de costumul acela de 
maimuţoi şi să se întoarcă pe vapor, în apartamentul lui. Pe 
drumul spre insulă, Monk trăsese sfori ca să i se pună la 
dispoziţie un întreg apartament dotat cu toate echipamentele 

necesare unui laborator criminalistic, acestea fiind aduse pe vas 
pe calea aerului. Acolo şi-ar fi dorit să fie acum. 

Dar, mai întâi, aveau nevoie de mostrele pentru laborator. Şi-n 
cantitate mare. Sânge, ţesuturi, oase. De la peşti, rechini, 
calamari, delfini. 

— Ce ciudat... mormăi Graff. 

Se ridică şi privi în susul şi-n josul plajei. 

Monk i se alătura. 

— Ce e? 

— Unul dintre cele mai reprezentative animale de pe insula 
asta este Geocarcoidea natalis. 

— Adică, pe limba noastră?... 

Graff se ridică şi se uită încă o dată în susul şi-n josul plajei. 

— Mă refer la crabul roşu de pământ de pe Insula Crăciunului. 
Monk studie ţărmul plin de mortăciuni. Citise despre flora şi 
fauna insulei. Crabul roşu terestru era vedeta insulei, ajungând 
să crească până la dimensiunile unei farfurii întinse. Migraţia lor 
anuală era socotită una dintre minunile lumii naturale. In fiecare 
noiembrie, în funcţie de ciclul lunar, o sută de milioane de crabi 
porneau într-o grabă nebună dinspre junglă spre mare, ferindu- 
se de păsările marine şi încercând să-şi câştige dreptul la 
împerechere supraviețuind. 

Graff continuă: 

— Crabii sunt renumiţi că vietăţi care se hrănesc cu leşuri. Ar 
fi normal să fie atraşi de toate mortăciunile astea de aici. Ca şi 
păsările. Dar nu văd nici unul aici, nici viu, nici mort. 

Poate au simţit toxina şi au rămas în junglă. 

— Dacă aşa stau lucrurile, atunci un astfel de factor s-ar putea 
dovedi un indiciu pentru originile bacteriilor care au produs-o. 
Poate s-au mai confruntat cu o asemenea izbucnire ucigaşă şi 
altă dată. Poate sunt rezistenți. Oricum, cu cât izolăm mai 
repede sursa, cu atât mai bine. 

— Pentru a-i ajuta pe locuitorii insulei... 

Graff ridică din umeri. 

— Desigur. Dar, mai important, pentru a împiedica aceste 
organisme să se răspândească. 

Studie lichidul vâscos şi gălbui, iar vocea îi cobori, îngrijorată. 

— Mi-e teamă că acest incident prevesteşte ceva de care se 
tem toţi oceanologii. 

Monk se uită la el aşteptând explicaţii. 

— Apariţia unei bacterii care să încline balanţa, un agent atât 
de puternic, încă să ucidă toată viaţa acvatică. 

— Şi aşa ceva e posibil? 

Graff îngenunche ca să-şi înceapă treaba. 

— S-ar putea să se întâmple deja. 

După aceste cuvinte sinistre, Monk îşi petrecu următoarea oră 
adunând mostre şi punându-le în eprubete, pungi şi pahare de 
plastic. In tot timpul acesta, soarele se ridică şi mai sus deasupra 
stâncilor, reflectându-se puternic în apă şi făcându-l să fiarbă în 
costumul de protecţie. Incepu să-şi imagineze cât de bune ar fi 
un duş rece şi o băutură îngheţată cu o umbreluţă în ea. 

Cei doi îşi continuară treaba încet, de-a lungul plajei. Aproape 
de poalele stâncii, Monk observă o mulţime de beţişoare de 
tămâie arse înfipte în nisip. Formau un fel de palisadă în faţa 
unui mic altar budist, o simplă silueta aşezată, ale cărei trăsături 
nu se mai distingeau din cauza timpului îndelungat în care fusese 
bătută de apă şi nisip. Era plasată sub un fel de adăpost 
improvizat, acoperit de murdărie de la păsări. Se gândi că beţele 
de tămâie fuseseră aprinse pentru a-i proteja pe locuitori de valul 
toxic, implorând cumva un fel de intervenţie divină. 

Trecu mai departe, brusc înfiorat de idee, întrebându-se dacă 
măcar eforturile lor aveau să servească la ceva. 

Zgomotul ca un gâlgâit înfundat al unei bărci ce se apropia îl 
făcu să privească din nou înspre mare. Pentru a colecta mostre, 
el şi Graff trecuseră dincolo de o limbă de pământ. Zodiacul lor 
se afla pe țărm, dincolo de această limbă stâncoasă, imposibil de 
văzut de aici. 

Monk îşi duse mâna la ochi. Oare era vorba despre pilotul lor 
australian care-şi aducea barca mai aproape de ei? 

Graff i se alătură. 

— E prea devreme să ne înapoiem. 

O rafală de armă automată se auzi cu ecou peste ape şi de 
după limba de pământ se ivi o barcă rapidă cu carena cojită, 
zguduindu-se în viteză. Monk putu să distingă mai mulţi bărbaţi 
undeva la pupa, cu capetele acoperite cu bandane. Lumina 
soarelui le făcea armele să sclipească. 

Graff îi şopti cu răsuflarea întretăiată, dându-se înapoi. 

— Piraţi. 

Monk clătină din cap. „Minunat, asta ne mai lipsea.” 

Barca se întoarse spre ei şi pătrunse în golf. 

Monk îl apucă pe Graff de guler şi-l smuci, încercând să-l tragă 
de pe plaja aflată în bătaia soarelui. 

Peste tot în lume, fenomenul pirateriei era în creştere în ultima 
vreme, însă apele indoneziene întotdeauna mustiseră de 


52 


asemenea nelegiuiţi. Aici erau o mulţime de insule şi mici atoli, 
mii de porturi secrete şi o vegetaţie densă. Toate la un loc creau 
spaţiul ideal pentru aşa ceva. lar după tsunami-ul care avusese 
loc de curând în regiune, numărul piraţilor locali crescuse 
vertiginos, profitând de haos şi de lipsa de resurse a autorităţilor. 

Se părea că tragedia aflată acum în desfăşurare crea o situaţie 
similară. 

Vremurile disperate dădeau naştere unor oameni disperaţi. 

Insă cine era chiar într-atât de disperat, încât să rişte venind în 
apele acestea? Monk observă că oamenii înarmaţi erau acoperiţi 
şi ei din cap pană în picioare cu un fel de costume de protecţie 
improvizate. Oare aflaseră că nivelul de toxicitate din zonă era în 
scădere şi hotărâseră să rişte un atac? 

In timp ce Monk se retrăgea îndepărtându-se de țărm, aruncă 
o privire în direcţia în care-şi lăsaseră barca pe nisip. Aici, în zona 
insulară, barca lor Zodiac ar fi putut aduce bani frumoşi pe piaţa 
neagră, ca să nu mai punem la socoteală tot echipamentul lor 
scump de cercetare. De asemenea, Monk observă şi lipsa 
oricărui foc de răspuns din partea pilotului Zodiacului. Luat prin 
surprindere, marinarul australian fusese probabil ucis de prima 
rafală. La el se afla şi singurul lor radio. Fără nici un mijloc de 
comunicare, erau de-acum pe cont propriu. 

Monk şi-o imagină pe Lisa la bordul vaporului de croazieră. 
Paza de coastă australiană patrula apele din jurul micuţului port. 
Măcar ea era în siguranţă. 

Spre deosebire de ei. 

Stâncile le făceau imposibilă orice încercare de retragere. De 
fiecare parte se întindea o fâşie de plajă goală. 

Monk îl trase pe Graff în spatele unui uriaş bolovan răsturnat, 
singurul adăpost posibil. 

Barca rapidă o luă drept spre ei. Gloanţe vâjâiră prin aer, 
brăzdând nisipul chiar în faţa stâncii după care se ascunseseră. 

Monk se lăsă şi mai jos. 

Se părea că ziua de leneveală la plajă se terminase. 


11.42 A.M. 


Dr. Lisa Cummings întindea crema analgezică pe spatele 
fetiţei care plângea. Mama ei o ţinea de mână. Femeia cu ochii 
migdalaţi, îngustaţi de grijă, era din Malaysia şi vorbea şoptit. 

Combinația de lidocaină şi prilocaină uşură imediat durerea 
provocată de arsură pe care copilul o avea pe spate, 
transformând curând plânsetul în suspine şi lacrimi. 

— Acum ar trebui să se simtă mai bine, spuse Lisa, care ştia 
că mama fetiţei era chelneriţă la unul dintre hotelurile locale şi 
ştia engleză. Ai grijă să ia antibioticele de trei ori pe zi. 

Femeia îşi aplecă fruntea. 

— Terima kasih. Mulţumesc. 

Lisa îi făcu semn din cap înspre un grup de bărbaţi şi femei în 
uniforme alb cu albastru, personalul de pe Mistress of the Seas. 

— Cineva din echipaj va găsi o cabină pentru tine şi fiica ta. 

Urmă o altă plecăciune din cap, dar Lisa se întorsese deja şi o 
luase în altă direcţie, scoţându-şi iute mănuşile de plastic. Sala 
de mese de pe puntea Lido a Mistress of the Seas se 
transformase în punctul principal de triere de pe întregul vapor. 
Fiecare persoană ce fusese evacuată de pe insulă era examinată 
şi declarată caz critic sau nu. Lisa, care avea cea mai puţină 
experienţă în situaţii medicale limită, fusese pusă să acorde 
primul ajutor. In afară de ea, mai era acolo un elev la şcoala de 
asistenţi medicali din Sydney, un tânăr slăbănog, de origine 
indiană, pe nume Jesspal, voluntar aflat în echipa trimisă de 
OMS. 

Făceau o pereche ciudată: ea blondă şi palidă, el cu părul 
negru şi pielea cafenie. Insă funcționau la fel de bine că o echipă 
experimentată şi bine sudată. 

— Jessie, cum stăm cu cefalexina? 

— Ar trebui să ne ajungă, doamna doctor Lisa. 

Scutură cu o mână sticla mare, plină cu antibiotice, în vreme 
ce completa ceva pe o fişă cu cealaltă. Tânărul ştia să facă mai 
multe lucruri în acelaşi timp. 

Trăgându-şi mai sus pe şolduri pantalonii de la uniforma verde 
de medic, Lisa aruncă o privire în jur ca să vadă dacă mai avea 
cineva nevoie de îngrijire imediată. Restul sălii de mese 
adăpostea în continuare o învălmăşeală cât de cât sub control, 
punctată de plânsete şi ţipete ocazionale, dar, pentru moment, 
postul lor de lucru era o oază de linişte. 

— Cred că majoritatea locuitorilor de pe insula au fost 
evacuaţi, spuse Jessie. Am auzit că acele două vase auxiliare de 
la chei au venit doar pe jumătate pline. Cred că aceştia sunt cei 
câţiva rămaşi în satele mai mici aflate la depărtare. 

— Slavă Domnului! 

Consultase şi tratase peste 150 de pacienţi în dimineaţa 

interminabilă, cazuri de arsuri, băşici, tuse măgărească, 
dizenterie, greţuri şi o luxaţie de încheietură din cauza unei 
căzături pe punte. Cu toate astea, văzuse numai o mică parte din 
toţi pacienţii. Vasul de croazieră sosise pe insula noaptea 
trecută, iar evacuarea începuse deja de ore bune când ajunsese 
ea, în zori, cu elicopterul. Trebuise să sară practic pe pământ şi 
s-o ia la fugă. Insula mică, îndepărtată, adăpostea peste 2 000 
de locuitori. Deşi spaţiile erau mici, vaporul putea găzdui 
întreaga populaţie, înghesuită, mai ales că numărul morţilor 
depăşea, în mod tragic, 400 de oameni... şi continua să crească. 

Rămase în picioare un moment, cu braţele strânse în jurul 
trupului, dorindu-şi să fi fost cuprinsă în îmbrăţişarea lui Painter, 
să-l simtă în spatele ei, cu obrazul lui aspru şi neras lipit de gâtul 
ei. Inchise ochii obosită. Deşi nu era acolo, avea senzaţia că o 
parte din puterea lui i se transmisese şi ei. 

In truda ei intensă de a trata un pacient după altul, i se păruse 
uşor să se detaşeze, să se comporte ca un medic, să ofere 
îngrijire şi să treacă mai departe. 

Acum însă, în clipa aceasta de acalmie, enormitatea 
dezastrului o izbi. In urmă cu două săptămâni, bolile de aici 
începuseră uşor, cu câteva cazuri de arsuri cauzate de 
expunerea directă. Apoi, în doar două zile, apele aduseseră la 
suprafaţă un nor toxic şi erupseseră într-o adevărată explozie 
vulcanică de gaz otrăvitor ce omorâse o cincime din populaţie şi 
îi rănise pe ceilalţi. 

Şi, cu toate că norul toxic dispăruse după explozie, diferite boli 
apărute că efecte secundare şi infecţii începuseră să-i afecteze 
pe bolnavi: gripă, febră foarte ridicată, meningita, orbire. 
Rapiditatea cu care se răspândeau era un factor agravant. A 
treia punte fusese desemnată în întregime ca spaţiu de 
carantină. 

Ce făcea ea aici? 

Când apăruse această situaţie, această criză medicală, Lisa îi 
ceruse lui Painter să-i încredinţeze misiunea şi-şi argumentase 
temeinic rugămintea. Pe lângă diploma de medic, mai avea şi un 
doctorat în fiziologie umană şi, cel mai important, avea o foarte 
bogată experienţa de teren, în special în ştiinţele marine. 
Lucrase cinci ani la bordul unui vas de salvare, Deep Fathom, 
făcând cercetări în domeniul fiziologiei. 

Aşa că avea argumente solide pentru care putea fi inclusă în 
echipa de aici. 

Insă nu erau singurele motive. 

În ultimul an, Lisa fusese ţintuită în Washington şi se trezise 
încet-încet acaparată din ce în ce mai mult de viaţa lui Painter. 
Şi, cu toate că o parte din ea se bucura de această intimitate, de 
faptul că ei doi se contopiseră într-o singură fiinţă, ştia în acelaşi 
timp că avea nevoie de ocazia asta ca să îndepărteze, atât 
pentru ea, cât şi pentru relaţia lor, ca să pună puţină distanţă 
între ei, ca să se gândească la viaţa ei în altă parte decât în 
umbra lui Painter. 

„Dar poate că distanţa asta e un pic cam prea mare...” 

Un țipăt ascuţit o făcu să se întoarcă spre uşile duble de la 
intrarea în sala de mese. Doi marinari intraseră purtând o targă 
pe care se afla un bărbat. Acesta se încovoia urlând de durere, 
cu pielea complet opărită, roşie ca racul. Parcă fusese pus la 
fiert. Cei doi îl duseră în grabă spre punctul de ajutor pentru 
cazurile critice. 

Fără să-şi dea seama, prin minte îi trecură în mod reflex 
remediile, recăpătându-şi din nou detaşarea de specialist. 
„Diazepam şi o picătură de morfină.” Cu toate acestea, undeva 
în adâncul sufletului, ştia adevărul. Cu toţii îl ştiau. Tratamentul 
ce urma să-i fie acordat omului aflat în suferinţă nu era menit să 
facă altceva decât să-i uşureze durerea, să-l facă să se simtă 
puţin mai bine. De fapt, bietul om de pe targă nu avea nici o 
şansa de supravieţuire. 

— Vine piaza rea, mormăi Jessie în spatele ei. 

Lisa se întoarse şi dădu cu ochii de dr. Gene Lindholm, care se 
îndrepta cu paşi mari spre ea, un bărbat mare ca un struţ, numai 
picioare şi gât, cu ţeasta acoperită de un păr alb, vâlvoi, ca un 
smoc de pene. Şeful echipei OMS dădu din cap înspre ea, 
arătându-i că, într-adevăr, pe ea o caută. 

Ce mai era acum? 

Nu-l prea suporta pe doctorul cu studii la Harvard. Avea un 
orgoliu pe măsura locului cu pricina. De când ajunsese aici, în loc 
să dea o mână de ajutor, nu făcuse altceva decât să se gudure 
pe lângă proprietarul flotei de vase de croazieră, uimitorul 
miliardar australian Ryder Blunt. Acesta, faimos pentru modul 
impresionant în care-şi construise singur averea, se aflase la 
bordului vaporului cu ocazia voiajului său inaugural. Şi, cu toate 
că ar fi putut să-l părăsească în momentul în care vaporul fusese 
rechiziţionat, miliardarul alesese să rămână şi să transforme 
operaţiunea de salvare într-o oportunitate de marketing. 

lar Lindholm îi cânta în strună. 

Monk şi Lisa nu o făceau însă. Şefului echipei de la OMS îi 

displăcuse profund modul în care se trăseseră sforile pentru a-i 
include pe cei doi printre oamenii lui. Nu avusese de ales, 
trebuise să se supună, însă asta nu însemna că trebuia şi să se 
poarte frumos. 

— Doctore Cummings, mă bucur că te găsesc aici, lenevind, 
fără nimic de făcut. 

Lisa îşi muşcă buzele ca să nu riposteze. 

Jessie pufni dispreţuitor. 

Lindholm îi aruncă o privire studentului, ca şi cum nu-i 
observase până atunci prezenţa - apoi, la fel de repede, îl ignoră 
şi-şi îndreptă din nou atenţia asupra Lisei. 

— Mi s-a cerut să vă pun la curent pe tine şi pe partenerul tău 
cu orice descoperiri legate de epidemiologia acestui dezastru. Şi 
cum doctorul Kokkalis este pe teren, m-am gândit să-ţi aduc ţie 
la cunoştinţă chestiunile astea. 

li întinse un dosar medical voluminos. Ea recunoscu sigla 
micuţului spital care deservea Insula Crăciunului. Cum aici lucrau 
numai medici care veneau când era nevoie şi doar două 
asistente cu normă întreagă, spitalul fusese foarte curând 
depăşit de situație, iar cazurile mai serioase fuseseră 
transportate pe calea aerului la Perth. Insă nici soluţia aceasta 
nu mai funcţionase în momentul în care supa de materie 
biologică se abătuse asupra insulei. Odată ce sosise vaporul, 
spitalul fusese prima clădire evacuată. 

Lisa deschise dosarul şi citi în dreptul numelui pacientului 
NECUNOSCUT. Parcurse repede detaliile, aşa puţine cum erau. 
Pacientul, un bărbat de peste 60 de ani, fusese găsit cu cinci 
săptămâni în urmă, colindând gol prin pădurea ecuatorială, în 
mod clar afectat de demenţă şi insolaţie. Nu putea mânca şi era 
foarte deshidratat. Apoi, trecuse cumva într-o fază de infantilism, 
incapabil să aibă grijă de propria persoană şi trebuind să fie 
hrănit precum copiii mici. Incercaseră să-i afle identitatea 
folosindu-i amprentele şi ghidându-se după persoanele care 
fuseseră declarate dispărute, dar nu găsiseră nimic. Rămăsese 
un NECUNOSCUT. 

Lisa îşi ridică privirea. 

— Nu înţeleg... ce-are asta de-a face cu ceea ce s-a petrecut 
aici? 

Oftând, Lindholm veni lângă ea şi puse mâna pe graficul de pe 
foaie. 

— Sub lista de simptome şi stare fizică. La sfârşit. 

— „Semne moderate până la severe de expunere la soare”, 

citi ea încet în partea de jos a listei. Ultimul rând specifică: 
„Arsuri profunde, de gradul doi la nivelul gambelor, având ca 
rezultat edeme şi băşici severe. 

Işi ridică ochii. Toată dimineaţa tratase simptome similare. 

— Nu era vorba despre simple arsuri din cauza soarelui. 

— Doctorii de pe insulă s-au pripit când le-au socotit astfel, 
spuse Lindholm cu un evident dispreţ. 

Lisa nu îi putea învinovăţi pe medicii sau pe asistentele de pe 
insulă. La momentul respectiv, nimeni nu era conştient de 
dezastrul ecologic pe cale de a se produce. Verifică din nou dată. 

„Acum cinci săptămâni”. 

— Cred că e posibil să-l fi găsit pe pacientul zero, zise 
Lindholm cu emfază. 

— Sau cel puţin unui dintre primele cazuri. 

Lisa închise dosarul. 

— Pot să-l văd? 

El dădu din cap. 

— Acesta este celălalt motiv pentru care te-am căutat. 

In tonul lui se simţea o notă neplăcută, care o deranja pe Lisa. 
Aştepta explicaţiile lui, însă bărbatul se răsuci pe călcâie şi o luă 
din loc. 

— Urmează-mă! 

Conducătorul echipei OMS traversa sala de mese până la unul 
dintre lifturile de pe vapor. Apasă pe butonul pentru puntea de 
promenadă, nivelul al treilea. 

— E la izolator? întrebă ea. 

El ridică din umeri. 

Câteva momente mai târziu, uşile se deschiseră într-o cameră 
de decontaminare improvizată. Lindholm îi făcu semn să-şi pună 
unul dintre costumele de protecţie identice cu cel pe care îl luase 
Monk pentru a se duce după mostre. 

Lisa se vâri într-un costum, observând uşorul iz de transpiraţie 
în momentul în care îşi puse gluga pe cap şi trase toate 
fermoarele. După ce amândoi fură gata, bărbatul o conduse pe 
un coridor până la una dintre cabine. Uşa era deschisă şi o 
mulţime de alţi doctori se buluceau în cadrul ei. 

Lindholm le strigă să le facă loc. Se împrăştiară rapid, bine 
instruiți de liderul lor. Lindholm o conduse pe Lisa în cămăruţă, o 
cabină din interiorul vaporului, fără ferestre. Singurul pat din 
încăpere era lipit de peretele din spate. 

Sub o pătură subţire se contura o siluetă. Omul părea mai 
mult mort decât viu. 

Dar ea observă o uşoară mişcare ritmică a păturii în dreptul 
pieptului bărbatului, o respiraţie slabă, întretăiată. Într-un braţ 
aflat peste pătură erau înfipte perfuzii. Pielea îi era atât de palidă 
şi uscată, încât devenise aproape translucidă. 

instinctiv, îi privi faţa. Cineva îl bărbierise, însă probabil în 
mare grabă. Ici-colo mai erau tuleie nerase. Avea părul subţire şi 
rar ca şi cum ar fi făcut chimioterapie, dar ochii îi erau deschişi şi 
se uită drept la ea. 

Pentru o fracțiune de secundă, i se păru că vede în ei o 
străfulgerare de recunoaştere, o tresărire. | se păru chiar că-şi 
mişca puţin mâna spre ea. 

insă Lindholm făcu un pas şi se strecură între ei. Ignorându-l 
pe bolnav, trase la o parte jumătate de pătură pentru a-i dezveli 
picioarele. Ea se aştepta să vadă o piele plină de cruste, aflată în 
proces de vindecare după o arsură de gradul doi, aşa cum 
tratase toată ziua, dar, în loc de asta, văzu o ciudată rana 
stacojie, care se întindea de la încheietura piciorului până la 
degete, presărată din loc în loc cu băşici negre. 

— Dacă ai fi citit fişa mai departe, spuse Lindholm, ai fi văzut 
că aceste simptome au apărut cu patru zile în urmă. Personalul 
din spital a considerat că e vorba despre cangrenă tropicală, 
apărută în urma infecţiei profunde din arsuri. Insă, de fapt, este... 

— Fasceită necrozantă, termina ea propoziţia. 

Lindholm pufni şi coborî pătura. 

— Exact. Aşa cred şi eu. 

Fasceita necrozantă, cunoscută mai mult sub denumirea de 
„sindromul bacteriei mâncătoare de carne”, era cauzată în mod 
evident de bacterii, cel mai adesea de streptococi beta- 
hemolitici. 

— Ce a cauzat-o? întrebă ea. O infecţie derivată dezvoltată pe 
locul rănilor iniţiale? 

— Am trimis după bacteriologul nostru. O analiză rapidă 
efectuată cu o mostră de ţesut azi-noapte a arătat o proliferare 
masivă de Propionibacteria. 

Ea se încruntă. 

— Dar nu are nici un sens. Asta este doar o bacterie 
epidermică obişnuită. Non-patogenă. Eşti sigur că nu a jucat doar 
rolul de agent de contaminare? 

— Nu, având în vedere cât de multe sunt în băşici. S-au 
repetat analizele şi pe alte mostre de ţesut. Rezultatul a fost 
acelaşi. In timpul acestei a doua transe de analize s-a observat o 
necrozare ciudată a țesutului înconjurător. Un tip de putreziciune 

a cărnii întâlnită uneori în ţinuturile acestea. Care poate mima 
aspectul fasceitei necrozante. 

— Cauzată de ce anume? 

— De înţepătura unui peşte-piatră. Foarte toxic. Peştele 
seamănă perfect cu o piatră, însă pe spate are ţepi ascuţiţi legaţi 
de glande care produc otrava. Unul dintre cele mai puternice 
tipuri de venin din lume. L-am adus pe doctorul Barnharat să 
analizeze țesutul. 

— Toxicologul? 

O încuviinţare din cap. 

Dr. Barnhardt ajunsese aici de la Amsterdam, fiind expert în 
otrăvuri şi toxine din mediul ambiant. Cu ajutorul Sigma, Painter 
ceruse personal includerea acestuia în echipa OMS. 

— Rezultatele au sosit acum o oră. A descoperit otravă activă 
în țesuturile pacientului. 

— Nu înţeleg. Adică omul a fost otrăvit pentru că a călcat pe 
un peşte-piatră în timp ce mergea la întâmplare, delirând? 

Din spatele ei se auzi o voce puternică. 

— Nu. 

Ea se întoarse. Cadrul uşii era acum blocat de o siluetă înaltă. 
Era un bărbat masiv ca un urs, pe care costumul de protecţie 
abia-l încăpea. Faţa lui acoperită de o barbă aspră şi deasă, se 
potrivea cu dimensiunile lui uriaşe, dar nu şi cu iuţeala şi 
ascuţimea minţii sale. Dr. Henrick Barnhardt se strecură în 
încăpere. 

— Nu cred că acest bărbat a fost vreodată înţepat de un 
peşte-piatră. Dar acela este veninul pe care îl are în el. 

— Cum e posibil aşa ceva? 

Barnhardt îi ignoră pentru moment întrebarea şi i se adresă 
conducătorului echipei OMS. 

— A fost exact aşa cum mă aşteptam, doctore Lindholm. Am 
luat culturile de Propionibacterii de la doctorul Miller şi le-am 
analizat. Acum nu mai e nici o îndoială. 

Lindholm păli vizibil. 

— Ce e? întrebă Lisa. 

Toxicologul se întinse şi îndreptă încet pătura de pe pacientul 
necunoscut, cu un gest neaşteptat de delicat pentru un om aşa 
de masiv. 

— Bacteriile, spuse el, Propionibacteria... sunt cele care 
produc o otravă asemănătoare veninului peştelui-piatră şi le 
elimina în cantităţi uriaşe, suficiente pentru a dizolva țesuturile 
umane. 

— Imposibil. 

Lindholm pufni. 

— Aşa am zis şi eu. 

Lisa nu-l baga în seamă. 

— Dar Propionibacteria nu produce nici un fel de toxine. E 
benignă. 

— Nu pot să explic cum şi de ce, spuse Barnhardt. Pentru a 
face o analiză cât de cât mai aprofundata, aş avea nevoie măcar 
de un microscop cu scanner. Pot să vă asigur însă, doamnă 
doctor Cummings, că această bacterie benignă s-a transformat, 
într-un fel sau altul, în una dintre cele mai nenorocite vietăţi 
dăunătoare de pe planetă. 

— Cum adică s-a transformat? 

— Nu cred că pacientul a luat pur şi simplu bacteria de 
undeva. Cred că făcea parte din flora sa bacteriană normală. Insă 
ceva la care a fost expus acest om a schimbat biochimia 
bacteriei, i-a alterat structura sa genetică de bază şi a 
transformat-o în ceva nociv. Intr-un adevărat mâncător de carne. 

Lisei tot nu-i venea să creadă. Avea nevoie de mai multe 
dovezi. 

— Partenerul meu, doctorul Kokkalis, are un laborator portabil 
de medicină legală pe care l-a asamblat în cabina noastră. Dacă 
aţi putea... 

Lisa simţi o mângâiere uşoară pe mâna înmănuşată. Aproape 
că sări în sus, tresărind. Speriată. Dar era numai bătrânul întins 
pe pat care se întinsese din nou înspre ea. Ochii lui disperaţi îi 
întâlniră pe ai ei. Buzele lui uscate şi crăpate tremurau, omul 
respirând greu. N 

Ea se întoarse şi-i apucă degetele. In mod evident, delira în 
continuare, confundând-o probabil cu altcineva. Il strânse uşor 
de mână ca să-l liniştească. . 

— Susan... unde e Oscar? Îl aud lătrând în pădure... 

Işi dădu ochii peste cap. 

— Latră... ajută-l... dar nu intra în apă... 

li simţi degetele vlăguindu-se în strânsoarea ei. Pleoapele îi 
coborâră peste ochi, punând capăt momentului de aparentă 
luciditate. 

Asistenta se apropie de el şi-i verifică semnele vitale. Era din 
nou inconştient. 

Lisa îi băgă mâna sub pătură. 

Lindholm se apropie şi mai mult de ea, umplând întregul 
spaţiu. 

— În legătură cu laboratorul doctorului Kokkalis. Trebuie să 
ajungem la el cât se poate de repede. Pentru a confirma sau 
infirma această ipoteză nebunească a doctorului Barnharat. 

— Aş prefera să aşteptăm până se întoarce Monk, zise Lisa 
făcând un pas îndărăt. Anumite echipamente sunt deosebit de 
sensibile. Vom avea nevoie de el ca să le putem folosi fără a 
risca să le stricăm. 

Lindholm îi aruncă o privire furioasă - nu neapărat ei, cât 
situaţiei în general. 

— Bine. 

Se întoarse. A 

— Partenerul tău trebuie să se întoarcă într-o oră. Intre timp, 
doctore Barnhardt, puteţi să recoltaţi toate mostrele de care 
aveţi nevoie. 

Toxicologul olandez încuviinţă din cap - deşi Lisa prinse 
uşoara enervare din ochii lui Barnhardt în momentul în care 
conducătorul echipei OMS se îndepărta. Lisa ieşi din încăpere în 
urma lui Lindholm. 

Barnharat strigă după ea. 

— Mă anunţaţi imediat ce se întoarce doctorul Kokkalis, ja? 

— Desigur. 

Era la fel de nerăbdătoare ca toţi ceilalţi să descopere 
adevărul despre ceea ce se petrecea aici. In acelaşi timp însă, se 
temea că nu cumva ceea ce vedeau să fie doar vârful 
aisbergului. Aici se întâmpla ceva îngrozitor. 

Dar ce? 

Spera că Monk nu avea să mai întârzie mult. 

In vreme ce se îndepărta, îşi aminti ultimele cuvinte ale 
pacientului. 

„Nu... nu intra în apă...” 


11.53 A.M. 


— O să trebuiască să plecăm înot, spuse Monk. 

— Ai înnebunit? răspunse Graff în timp ce se ghemuiau în 
spatele stâncii. 

Cu câteva clipe în urmă, barca rapidă a piraţilor eşuase pe un 
recif scufundat, unul din puzderia care dădeau numele acestei 
părţi a insulei: Smithson's Blight&. Pe apă, rafalele de gloanţe 


8 Nenorocirea lui Smithson (în Ib. engleză, în original) (n. tr.). 

încetaseră, fiind înlocuite de zgomotul motorului ambalat în timp 
ce barca încerca să se elibereze. 

Monk îşi ridicase capul ca să evalueze situaţia, dar nu reuşise 
decât aproape să-şi piardă o ureche din cauza glonţului unui 
lunetist. Erau ţintuiţi acolo în continuare, prinşi în capcană, fără 
posibilitatea de a scăpa fugind - o puteau lua doar drept spre 
inamic. 

Monk se aplecă şi-şi desfăcu fermoarul unui compartiment 
interior al costumului, aflat lângă fluierul piciorului. Vâri mâna 
prin deschizătură şi scoase un Glock de 9 mm din tocul pe care-l 
avea la gleznă. 

Graff făcu ochii mari când el scoase pistolul. 

— Crezi că poţi să-i omori pe toţi? Să tragi în rezervorul de 
benzină sau ceva de genul ăsta? 

Monk clătină din cap şi închise fermoarul. 

— Ai văzut prea multe filme ale lui Bruckheimer?. Pistolaşul 
ăsta nu va face decât să-i oblige să se lase în jos. Poate pentru 
suficient timp, încât să avem vreme să ne aruncăm în apă, acolo. 

li arătă cu degetul înspre un şir de bolovani care se termina în 
apă. Dacă puteau ajunge de partea cealaltă, punând stâncile 
între ei şi barcă, poate reuşeau să scape. Apoi, dacă puteau 
ajunge pe plaja de partea cealaltă a insulei înainte că piraţii să-şi 
elibereze barcă din strânsoarea recifului... şi dacă există vreo 
cărare care să ducă în interiorul insulei... 

„Fir-ar al dracului, sunt o mulţime de dacă...” 

Insă ceva era sigur. 

Erau morţi dacă stăteau acolo tremurând ca nişte iepuri. 

— Va trebui să rămânem sub apă cât mai mult posibil, îl 
avertiză Monk. Poate că vom putea să tragem o gură sau două 
de aer dacă va rămâne aer în glugile costumelor. 

Gândul acesta nu păru să-l facă pe Graff să se simtă mai bine. 
Deşi toxicitatea apei scăzuse în mare măsură, golful rămânea o 
hazna otrăvitoare. Până şi oamenii înarmaţi din faţa lor ştiau că 
nu trebuiau să părăsească siguranţa pe care le-o oferea barca. 
Mascaţii se foloseau de vâsle încercând să scoată barca de pe 
stând, în loc să sară din ea pentru a o face mai uşoară. 

Chiar şi piraţii refuzau să intre în apă... 

Brusc, Monk începu şi el să pună la îndoială justeţea planului 
său. În plus, ura scufundările. Făcuse parte din Beretele Verzi!, 


? Producător al serialului CSI (Crime Scene Investigation) (n. tr.). 
10 Green Benets (in Ib. engleza, in original) (n. tr.). 

nu din Forţele Speciale. 

— Ce e? întrebă Graff desluşind ceva în expresia de pe faţa lui 
Monk. Nici tu nu crezi că planul tău va funcţiona, nu-i aşa? 

— Nu mă bate la cap, lasă-mă să mă gândesc! 

Ghemuindu-se jos de tot şi răsucindu-se, Monk se trezi privind 
vechea statuie a lui Buddha aflată sub adăpostul improvizat, 
protejată de beţele de rugăciune pe jumătate arse. Nu era 
budist, însă s-ar fi rugat la orice zeu care l-ar fi putut ajuta să 
scape din mizeria asta. 

Ochii i se fixară din nou asupra beţelor de rugăciune. Fără să 
se întoarcă, îl întrebă pe Graff. 

— Cum au ajuns aici cei care s-au rugat la Buddha ăsta? Nu e 
nici un sat cale de kilometri întregi de-a lungul coastei, plaja este 
protejată de recifuri, iar stâncile par prea abrupte pentru a putea 
fi escaladate. 

Graff clătină din cap. 

— Ce contează? 

— Cineva a aprins beţele alea de rugăciune. leri sau alaltăieri. 

Monk se răsuci. 

— Uită-te pe plajă. Nu sunt alte urme de paşi decât ale 
noastre. Se vede locul unde cineva a îngenuncheat să aprindă 
beţele, dar nu există nici o urmă de paşi care să iasă din apă sau 
să străbată plajă. Asta înseamnă că au venit de undeva de sus. 
Trebuie să există o potecă. 

— Sau poate pur şi simplu cineva a ridicat şi coborât o 
frânghie. 

Monk oftă, dorindu-şi un companion mai puţin ager la minte, 
cineva mai puţin capabil să-i submineze raţionamentele. 

— Apă sau Buddha? întrebă Monk. 

Graff înghiţi în sec, vizibil speriat în momentul în care motorul 
bărcii rapide se ambală puternic. Piraţii erau pe punctul de a 
elibera ambarcaţiunea. 

Graff se întoarse înspre Monk. 

— Nu cumva aduce noroc să freci un Buddha pe burtă? 

Monk încuviinţă din cap. 

— Cred că aşa am citit într-un răvaş dintr-o prăjitură 
chinezească pe care am mâncat-o undeva. Sper că şi Buddha a 
citit răvaşul ăla. 

Monk se răsuci ridicând pistolul. 

— Când termin de numărat, o iei la goană. Eu o să fiu în 
spatele tău şi-o să trag spre barcă. Tu concentrează-te să ajungi 
la Buddha şi să găseşti poteca aia. 

— Şi să mă rog că acei credincioşi să nu fi folosit o frânghie 
să... 

— Nu mai cobi! 

Graff se ridică. 

— Dă-i drumul! 

Monk se încordă, mişcându-se puţin pentru a-şi pune sângele 
în mişcare în picioarele-i amorţite. Incepu să numere. 

— Trei... doi... unu! 

Graff ţâşni cu paşi mari, săltaţi, ca un iepure. Un glonţ ricoşă 
într-o piatră de lângă călcâiul lui. 

Injurând, Monk se smuci în sus. 

— Trebuia să aştepţi până zic pleacă, mormăi el apăsând pe 
trăgaci şi slobozind o rafală de gloanţe spre ambarcaţiunea 
captivă. Civilii ăştia... 

Mătură barcă, făcându-i pe oamenii din ea să se arunce pe 
burtă. Il văzu pe unul zvâcnind cu mâinile în sus şi prăvălindu-se 
peste bord. O lovitură norocoasă din partea lui Monk. Ca răspuns, 
primi câteva gloanţe trase la întâmplare, într-o stare de panică. 

In faţă, Graff ajunse la Buddha şi se aruncă în nisip, alunecând 
pe lângă beţele de rugăciune. Răsucindu-se, îşi recăpătă 
echilibrul şi sări în spatele adăpostului. 

Monk alese o cale mai directă şi se aruncă înainte printr-un 
tufiş de scaieţi. Ateriză exact lângă Graff. 

— Am reuşit! zise Graff cu respiraţia întretăiată, părând 
extrem de surprins. 

— Şi-n plus, i-am şi enervat la culme. 

Monk îl revăzu în minte pe bărbatul care căzuse peste bord în 
supa toxică. 

Foarte probabil ca răsplată pentru asta, o rafală de gloanţe 
matură adăpostul sfărâmând vrejurile şi frunzele de viţă 
sălbatică de pe peretele de stâncă. Monk şi Graff se lăsară şi mai 
jos, protejaţi de burta imensă de piatră a lui Buddha. Cu 
siguranţă, exista un anumit simbolism în gestul acesta. 

Dar asta era tot ce avea de oferit Buddha. 

Monk studie stâncile din spatele adăpostului de lemn. 

Abrupte şi imposibil de escaladat. 

Nici o potecă. 

— Poate că unul dintre noi ar fi trebuit să-l frece pe burtă când 
a ajuns aici, spuse Monk cu amărăciune. 

— Pistolul tău? întrebă Graff. 

Monk îl ridică. 

— Mai am un cartuş. După aia, mai pot doar să arunc cu 

pistolul în ei. Funcţionează întotdeauna. 

In spatele lor, barca reuşi în cele din urmă să se elibereze cu 
un urlet puternic al motorului. Mai mult, de data asta, barca se 
afla de partea cu insula a recifului şi alunecă în grabă înspre 
țărm, strecurându-se printre leşuri. 

Nu peste multă vreme mai aveau să apară două cadavre pe 
care să le adauge în supă. 

Un alt val de gloanţe ricoşă în Buddha şi trecu prin adăpost. În 
faţa lor explodară alte coarde de viţă. Unul trecu chiar pe lângă 
nasul lui Monk - dar acesta nu se mişcă. Privi cum una dintre 
draperiile de viţă se prăbuşeşte sub focul gloanţelor, dezvăluind 
privirii intrarea într-o scobitură. 

Monk se târî înainte, având grijă să păstreze în permanenţă 
statuia între el şi piraţii care se apropiau. Smuci coardele în 
lături. Lumina soarelui căzu pe o treaptă, apoi pe o alta. 

— E un tunel! S-a zis cu teoria ta cu scările de frânghie, Graff! 

Monk se întoarse şi-l văzu pe doctor prăbuşit pe o parte, 
strângându-şi cu o mână umărul. Printre degete îi şiroia sângele. 

Rahat! 

Monk se repezi spre el. 

— Haide, nu e grav. N-avem timp să ne ocupăm de rană. Poţi 
să mergi? 

Graff rosti printre dinţii încleştaţi: 

— Câtă vreme nu mă împuşcă în picior. 

Cu puţin ajutor, cei doi se târâră prin draperia de viţă în tunel. 
Temperatura scăzu simţitor, probabil cam cu vreo zece grade. 
Monk îl ţinea pe Graff de cot. Bărbatul tremura şi se clătină, însă 
reuşi să-l urmeze pe Monk şi să urce grăbit treptele, prin 
întuneric. 

In spatele lor, auzi scrâşnetul carenei bărcii pe nisip şi 
strigătele de victorie ale piraţilor, siguri că-şi prinseseră prada în 
capcană. Monk continua să urce în cerc, pipăind în întuneric. 

Piraților nu avea să le ia prea mult ca să găsească tunelul. Dar 
oare aveau să-i urmărească sau pur şi simplu să-i abandoneze 
acolo? Primi răspunsul imediat. 

Undeva jos sclipiră lumini şi se auziră ordine scurte rostite pe 
un ton scăzut. 

Monk grăbi pasul. 

Auzise furia din vocile lor. 

Într-adevăr, îi enervase. 

Incet-încet, întunericul dens de deasupra lor se transformă în 
penumbră. Incepură să se distingă pereţii. Grăbiră şi mai tare 

pasul. Graff mormăi ceva cu respiraţia întretăiată, dar Monk nu 
înţelese cuvintele bărbatului. O rugăciune, un blestem... oricare 
din ele era bună şi pentru el dacă funcţiona. 

In sfârşit, apăru şi partea superioară a scării. Cei doi ieşiră în 
goană din tunel în peticul de pădure tropicală ce acoperea 
stânca. Monk se avântă înainte, recunoscător pentru desimea 
adăpostului pe care-l oferea vegetaţia. 

Când pătrunse în pădure, văzu că zona toxică nu se limita 
doar la plaja de sub ei. Peste tot, pământul era presărat cu 
păsări moarte. La picioarele lui se afla hoitul acoperit de blană al 
unei vulpi-zburătoare zdrobite de pământ ca un avion prăbuşit. 

Dar nu toţi locuitorii pădurii erau morţi. 

Monk se holba la priveliştea din faţa lor. Pe sol, un flux roşu se 
mişca înainte şi înapoi. Insă, de data asta, nu era vorba despre 
un amestec de bacterii. Milioane de crabi acopereau solul 
pădurii, fiecare centimetru pătrat. Pe alocuri, unii se agăţaseră 
de trunchiurile copacilor şi de liane. 

Aici erau crabii roşii caracteristici pentru Insula Crăciunului şi 
care lipsiseră din peisaj. 

Monk îşi aminti ce citise. Pe tot parcursul anului, crabii 
rămâneau inofensivi dacă nu erau atacați sau stârniţi în vreun 
fel. In timpul migraţiei lor anuale, se spunea că reuşeau chiar să 
sfâşie cauciucurile maşinilor care treceau prin zonă cu cleştii lor 
ascuţiţi ca nişte lame. 

Monk se dădu un pas înapoi. 

„Stârniţi” era exact cuvântul care descria crabii la momentul 
acela. Se căţărau unii pe alţii, agitaţi, pocnind din cleşti. 
Frenetici, năpustindu-se asupra hranei. 

Monk înţelegea acum de ce creaturile acestea lipseau de pe 
plajă de dedesubt. De ce să coboare când aici, sus, era mâncare 
din belşug? 

Crabii nu numai că se desfătau cu păsările şi liliecii morţi - ci, 
mai mult, chiar şi cu cei din propriul neam, într-o adevărată orgie 
canibalică. La apariţia celor doi bărbaţi, cleşti uriaşi se ridicară în 
aer, pocnind ca nişte lemne rupte. 

„Bine aţi venit la festin!” 

In spatele lor, din deschizătura tunelului se auzea ecou de 
voci. 

Piraţii ajunseseră şi ei. 

Graff făcu un pas înainte, strângându-şi umărul cu putere. Un 
crab mare, ascuns sub o ferigă, i se căţără pe degetul de la picior 
şi-şi înfipse cleştii prin plastic. 

Doctorul se dădu înapoi mormăind din nou ceva printre dinţi. 
Era aceeaşi mantră pe care o auzise şi pe scări, numai că, de 
data asta, Monk o putu înţelege... şi fu complet de acord. 

— Chiar că ar fi trebuit să-l frecam pe burtă pe Buddha. 

3 
Ambuscada 


5 IULIE, 12.25 A.M. 
Takoma Park, Maryland 


— Ce mama naibii se petrece? 

— Nu ştiu, tată. 

Gray se grăbi împreună cu tatăl sau să închidă uşile glisante 
ale garajului. 

— Dar am de gând să aflu. 

Cei doi căraseră motocicleta asasinei în garaj. Gray nu voia să 
o lase afară. De fapt, nu voia să rămână nici o urmă a lui Seichan 
aici. Până acum, cei care o împuşcaseră, indiferent cine erau ei, 
nu dăduseră nici un semn, însă asta nu însemna că nu aveau să 
vină. 

Se întoarse în grabă la mama lui. Ca profesor de biologie la 
Universitatea George Washington, ea ţinuse cursuri pentru o 
pleiadă de studenţi la medicină şi ştia destule încât să-i poată 
bandaja rana lui Seichan din zona abdomenului şi să-i oprească 
hemoragia. 

Asasina se zbătea undeva la limita pierderii cunoştinţei, 
revenindu-şi din când în când şi leşinând iarăşi. 

— Se pare că glonţul a trecut pur şi simplu prin ea fără să-i 
afecteze organele interne, spuse mama sa. Dar a pierdut foarte 
mult sânge. Ambulanţa e pe drum? 

Cu câteva momente în urma Gray formase un număr de 
urgenţă de pe telefonul lui mobil - însă nu 911. Seichan nu putea 
fi dusă la orice spital local. O plagă produsă prin împuşcare ar fi 
însemnat să răspundă la mult prea multe întrebări. Cu toate 
acestea, trebuia să o mute, să o ducă undeva unde să primească 
asistenţă medicală cât mai rapid posibil. 

In josul străzii, se auzi o uşă trântită cu putere. Gray ciuli 
urechile, atent la orice zgomote, cu simţurile concentrate la 
maximum, asemenea coardelor întinse ale unui pian. Cineva 
strigă ceva, râzând. 

— Gray, ambulanţa este pe drum? insistă mama lui pe un ton 


69 


mai aspru. 

Gray doar încuviinţă din cap, refuzând să spună minciuni cu 
voce tare. Cel puţin nu mamei sale. Se întoarse spre tatăl său, 
care li se alăturase, ştergându-şi palmele de blugii cu care lucra 
în atelier. Părinţii lui credeau că este tehnician laborant la una 
dintre companiile de cercetare din Washington D.C., o poziţie 
modestă pe care o obținuse după ce fusese dat afară din 
rândurile Army Rangers!!, în baza sentinţei Curţii Marţiale, pentru 
lovirea unui ofiţer superior. 

Dar nici povestea aceea nu fusese adevărată. 

Ci doar o acoperire. 

Părinţii săi nu ştiau nimic despre adevărata lui profesie din 
cadrul Sigma, iar Gray intenţiona să lase lucrurile aşa cum erau. 
Ceea ce însemna că trebuia să o şteargă de aici cât mai curând 
posibil. 

Trebuia să se pună în mişcare. 

— Tată, pot să-ţi împrumut T-birdul? Cu toată agitația asta din 
cauza zilei de 4 lulie, serviciile de urgenţă sunt suprasolicitate. 
Pot s-o duc eu pe femeie la spital mai repede. 

Ochii tatălui săi se îngustară plini de suspiciune, 
semn spre uşa din spate a bucătăriei. 

— Cheile sunt agăţate în cârlig. 

Gray urcă în fugă treptele intrării acoperite. Deschizând larg 
uşa de plasă, întinse mâna şi înşfăcă brelocul cu chei zornăitoare 
din cuier. Tatăl său restaurase un Thunderbird decapotabil din 
1960, negru ca pana corbului, cu piele roşie în interior, dotat cu 
un carburator Holly nou, bobină de inducţie şi şoc electric. 
Maşina fusese scoasă de pe alee şi parcată pe bordură pe durata 
petrecerii. 

Fugi până la decapotabilă, sări peste uşa şoferului şi se 
strecură în spatele volanului. Intr-o secundă, în marşarier, 
cauciucurile şuierară în timp ce maşina intra cu spatele pe aleea 
din faţa casei, săltând puţin în momentul în care lovi bordura. 

Tatăl lui încă mai avea ceva probleme cu recondiţionarea 
suspensiei. 

O lăsă cu motorul mergând şi alergă până în camera unde 
părinţii săi îngenuncheaseră lângă Seichan. Tatăl lui deja o 
ridicase în braţe. 

— Lasă-mă pe mine, zise Gray. 


A 


i făcu 

11 Parte a sistemului militar al Statelor Unite formată din unităţi 
speciale pentru intervenţie rapidă în spatele liniilor inamice (n. tr.). 

— Poate că n-ar trebui s-o mutăm, îşi dădu cu părerea mama. 
A avut parte de-o căzătură zdravănă şi-n plus s-a şi rostogolit de 
câteva ori. 

Tatăl lui Gray îi ignoră pe amândoi. Se ridică, ţinând-o pe 
Seichan în braţe. Era adevărat că tatălui său îi lipsea o parte 
dintr-un picior, iar din punct de vedere mental îi scârţâiau câteva 
rotiţe, însă era încă la fel de puternic ca un cal de tracţiune. 

— Deschide portiera, îi ordonă tatăl său. O s-o întindem pe 
bancheta din spate. 

Fără să riposteze, Gray se conformă şi-l ajută să o pună pe 
Seichan înăuntru. Deschise portiera şi basculă scaunul din faţă, 
lăsându-l în jos. Tatăl se sui în spate şi o înveli cu blândeţe, după 
care se aşeză pe şi el pe bancheta din spate, sprijinindu-i capul. 

— Tată... 

Mama se sui pe scaunul din faţă, de lângă şofer. 

— Am încuiat casa. Hai să mergem. 

— Pot... pot s-o duc de unul singur, spuse Gray făcându-le 
amândurora semn să coboare. 

El nu se ducea la nici un spital. Prin apelul telefonic de mai 
devreme, contactase dispeceratul de urgenţă, de unde i se 
făcuse imediat legătura cu directorul Crowe. „Slavă Domnului că 
încă era acolo!” 

Lui Gray i se ceruse să se ducă într-o casă conspirativă unde 
avea să vină o echipă medicală de evacuare de urgenţă, ca să-i 
evalueze starea şi să o trateze pe Seichan. Painter risca. Se prea 
putea ca totul să se dovedească a fi doar o capcană meşteşugită, 
aşa că nu putea fi dusă la cartierul general al Sigma. Printre cei 
mai cunoscuţi asasini şi terorişti, numele lui Seichan apărea pe 
lista cu persoanele cele mai căutate de Interpol şi de o mulţime 
de agenţii de informaţii din toată lumea. Existau zvonuri conform 
cărora Mossadul israelian menținea încă în vigoare ordinul de a fi 
împuşcată pe loc. 

Părinţii lui nu aveau ce să caute în toată afacerea asta. 

Gray văzu privirea de neclintit a tatălui său. Mama avea deja 
braţele încrucişate la piept. Nu aveau de gând să se dea bătuţi 
atât de uşor. 

— Nu puteţi să veniţi, spuse el. Nu sunteţi... în siguranţă. 

— De parcă aici ar fi mai bine, zise tatăl său făcând un gest 
sugestiv spre garajul din spate. Cine poate să spună că, 
indiferent cine a împuşcat-o, membrii unei bande criminale sau 
traficanţi de droguri, nu sunt deja pe drum încoace? 

Gray nu avea timp să le dea explicaţii. Directorul deja 

expediase o echipă de agenţi să-i protejeze şi să-i supravegheze 
părinţii. Aceştia aveau să sosească în următoarele câteva 
minute. 

— Maşina mea... regulile mele, puse capăt discuţiei tatăl său 
bombănind. Acum, dă-i drumul înainte ca sângele să înceapă să i 
se prelingă prin bandajele puse de maică-ta şi să-mi distrugă 
scaunele de piele noi. 

Seichan gemu, mişcându-se din cauza durerii şi agitându-se 
confuză. Duse una dintre mâini la bandaj, dând să-l strângă. 
Tatăl său îi prinse degetele şi îi lăsă mâna în jos. Nu-i dădu 
drumul, liniştind-o şi imobilizând-o în acelaşi timp. 

— Hai să mergem! rosti tatăl său. 

Dincolo de severitatea ordinului se simţea în continuare o rară 
nota de blândeţe. 

Gray se instală pe scaunul şoferului. 

— Puneţi-vă centurile de siguranţă, zise el ştiind că, cu cât o 
ducea mai repede pe Seichan la adăpost, cu atât mai bine era 
pentru ei toţi. Avea să se ocupe după aceea de toate efectele 
neplăcute produse de această situaţie. 

In vreme ce pornea motorul, îşi surprinse mama uitându-se fix 
la el. 

— Nu suntem idioţi, să ştii, Gray, îi spuse ea criptic, după care 
se întoarse la loc. 

Lui i se încreţi fruntea, mai mult a iritare decât a înţelegere. 
Băgă maşina în viteză şi ţâşni de pe alee. Când intră pe stradă, 
luă curba foarte strâns. 

— Ai grijă! răcni tatăl său. Sunt cauciucuri Kelsey noi-nouţe! 
Dacă te pune naiba să le beleşti... 

Gray goni de-a lungul străzii. Viră de mai multe ori cu 
rapiditate, având însă grijă de cauciucuri. Se simţea bine în 
mişcare. Motorul 390 V8 răgea ca o fiară. Deşi exasperat, nu se 
putu abţine să nu simtă un respect profund, chiar fără să vrea, 
pentru ceea ce reuşise să facă tatăl lui. 

Mama lui privea prin parbriz în momentul în care el întoarse în 
direcţia opusă faţă de cel mai apropiat spital, dar rămase tăcută 
şi se cufundă mai mult în scaun. Avea să găsească el o 
modalitate de a le explica părinţilor săi când ajungeau la casa 
conspirativă. 

In timp ce Gray gonea prin oraşul cuprins de întunericul de la 
miezul nopţii, încă se mai auzea pocnetul unor focuri de artificii 
ocazionale. Sărbătoarea se încheia, dar Gray se temea că 
adevăratele bubuituri încă nu începuseră. 

12.55 A.M. 
Washington D.C. 


Se alesese praful de ziua lui liberă... 

Directorul Painter Crowe păşea apăsat prin holul ce ducea spre 
biroul său. Numărul celor aflaţi în tura de noapte ca să asigure 
permanenţa în Centrul de comandă creştea rapid. Se dăduse 
alarma generală. El unul primise deja două apeluri telefonice din 
partea celor de la Homeland Security!?. Nu ţi se întâmplă în 
fiecare zi să-ţi cadă în poală un terorist internaţional. Şi nu orice 
fel de terorist, ci o membră a reţelei din umbră, cunoscută drept 
Ghilda. 

Aflată adesea în competiţie directă cu Sigma, Ghilda vâna şi 
fura noile tehnologii apărute în plan militar, biologic, chimic sau 
nuclear. In configuraţia mondială actuală, informaţia reprezenta 
adevărata putere - mai importantă decât petrolul, mai 
importantă decât orice armă. Numai în cazul organizaţiei Ghilda, 
descoperirile făcute fuseseră vândute celor mai puternici 
ofertanţi, aici fiind incluse Al-Qaeda şi Hezbollah în Orientul 
Mijlociu, Aum Shinrikyo în Japonia şi Shining Path în Peru. Ghilda 
opera printr-o serie de celule izolate, aflate în toată lumea, 
având cârtiţe infiltrate în guvernele lumii, agenţiile de informaţii, 
în cele mai importante grupuri de lucru şi chiar şi în centrele 
internaţionale de cercetare. 

lar cândva, chiar în sânul DARPA. 

Painter încă mai simţea rana profundă a acelei trădări. 

Dar acum aveau în custodie un important agent operativ al 
Ghildei. 

Painter intră în anticamera biroului său, iar secretarul şi 
asistentul său, Brant Milfford, se trase înapoi de la masa de lucru. 
Bărbatul se afla într-un scaun cu rotile, având coloana afectată 
de un fragment de şrapnel, în urma exploziei unei maşini- 
capcană într-un baraj de securitate din Bosnia. 

— Domnule, tocmai am primit un apel telefonic prin satelit de 
la doamna doctor Cummings. 

Painter se opri surprins. Lisa nu era programată să raporteze 

atât de curând. Simţi cum o urmă de îngrijorare răzbeşte prin 
încrengătura de responsabilităţi care-l apăsau în noaptea aceea. 

— O să răspund de la mine din birou. Mulţumesc, Brant. 

Painter intră pe uşa deschisă. Pe pereţii din jurul biroului său 
atârnau trei monitoare cu plasmă. Ecranele acestora fuseseră 
întunecate până atunci, însă în timpul nopţii aveau să se umple 
de date, toate direcționate spre Centrul de comandă. Pentru 
moment, toate astea puteau să mai aştepte. Se întinse peste 
birou, spre telefon şi apasă butonul care licărea. 

Lisa fusese programată să raporteze cam când se crăpa de 
ziuă şi anume la căderea serii în insulele indoneziene. Painter îi 
ceruse un bilanţ complet al zilei la ora aceea, pe care ea să-l facă 
înainte de a se duce la culcare. O asemenea planificare îi oferea 
şi şansa perfectă de a-i ura noapte bună. 

— Lisa? 

Legătura era proastă, cu întreruperi ocazionale. 

— Dumnezeule, Painter, e minunat să-ţi... vocea. Ştiu că eşti 
ocupat. Brant a spus ceva de-o criză... prea puţin în plus. 

— Nu-ţi face griji. Nu-i atât o criză, cât o oportunitate, zise el 
rezemându-se cu şoldul de marginea biroului. De ce suni atât de 
devreme? 

— S-a întâmplat ceva aici. Am transmis spre cercetare un 
pachet mare de date tehnice. Voiam ca un om de acolo să 
înceapă să verifice rezultatele primite de la toxicologul de aici, 
doctorul Barnharat. 

— O să mă asigur că se rezolvă. Dar de ce-i atât de urgent? 

Simţise încordarea din vocea ei. 

— Situaţia de aici poate fi mult mai serioasă decât ne-am 
închipuit noi la început. 

— Ştiu. Am auzit de efectele norului toxic care s-a abătut 
asupra insulei. 

— Nu - da, asta-i îngrozitor, desigur - dar situaţia se poate 
înrăutăţi chiar mai tare. Am izolat nişte anomalii genetice 
ciudate, care au apărut în infecţii mai puţin importante. Nişte 
constatări îngrijorătoare. M-am gândit că-i mai bine să iau 
legătura cu cercetătorii şi laboratoarele Sigma cât mai curând 
posibil, să demarez ceva până când doctorul Barnhardt îşi 
încheie testele preliminare. 

— Il ajută şi Monk pe toxicologul ăsta al vostru? 

— Incă-i plecat pe teren, după mostre. Avem nevoie de tot ce 
va putea să ne aducă. 

— O să-l alertez pe Jennings de la R&D”. îl pun să-şi adune 
echipa şi să coordoneze activitatea de aici. 

— Perfect. Mulţumesc. 

In ciuda deciziei luate, Painter nu putea să scape de propriile 
temeri. De când primiseră misiunea aceasta, făcea tot ce-i stătea 
în putinţă să-şi exercite fără nici un fel de rabat atribuţiile şi 
responsabilităţile pe care le presupunea calitatea sa de director, 
să menţină acea distanţă profesională necesară, însă nu putea 
să facă asta, nu cu Lisa. Işi drese vocea. 

— Tu cum te descurci? 

Ea pufni amuzată, obosită, dar părând atât de aproape. 

— Sunt OK. Insă după asta, s-ar putea să nu mai vreau să plec 
în nici o croazieră cât voi trăi. 

— Am încercat să te avertizez. Nu merită niciodată să te oferi 
voluntar. „Voiam să-mi aduc şi eu contribuţia. Să fac ceva care 
să aibă importanţă”, spuse el, piţigăindu-şi vocea cu un zâmbet 
uşor. Uite cu ce te-ai ales. Cu un paşaport pentru Corabia iubirii 
venită din iad. 

Ea îi răspunse cu un râs nu prea entuziast, iar vocea ei reveni 
rapid la o tonalitate mai serioasă, destul de şovăielnică şi 
întrerupându-se pe alocuri. 

— Painter, poate c-a fost o greşeală... ca eu să vin aici. Ştiu că 
nu sunt un membru oficial al Sigma. S-ar putea să mă 
depăşească toate astea. 

— Dacă aş fi crezut că e o greşeală, nu te-aş fi desemnat pe 
tine. De fapt, m-aş fi agăţat de orice scuză ca să nu te las să 
pleci. Insă, în calitate de director, am datoria de a-i trimite pe cei 
mai buni oameni din Sigma ca să se ocupe de o criză medicală. 
Cu pregătirea ta în domeniu, cu doctoratul tău în psihologie, cu 
experienţa căpătată cu ocazia cercetărilor efectuate pe teren... 
consider că am ales persoana potrivită. 

Urmă o lungă perioadă de tăcere. Pentru o secundă, Painter 
crezu că legătura se întrerupsese. 

— iți mulţumesc, îi şopti ea într-un final. 

— Aşa că nu mă lăsa baltă. Am şi eu o reputaţie de apărat. 

Ea chicoti din nou, amuzamentul părând mult mai real de 
această dată. 

— Să ştii că mai trebuie să lucrezi la modul în care-ţi termini 
cuvântările de încurajare. 


13 Research and Development - Departamentul de cercetare şi 
dezvoltare (n. tr.). 


75 


— Atunci, ce zici de asta: Ai grijă de tine, fi foarte atentă şi 
întoarce-te aici cât mai repede posibil. 

— E mai bine. 

— Deci pur şi simplu trebuie să recurg la varianta cea mai 
tare. Rosti cu multă hotărâre: Mi-e dor de tine. Te iubesc. Vreau 
să te ţin în braţe. 

Chiar îi era dor de ea şi simţea asta pe ca o durere în piept. 

— Vezi, spuse ea. Dacă mai exersezi puţin, chiar poţi ajunge 
un foarte bun orator motivaţional. 

— Ştiu, zise el. Aceeaşi frază a funcţionat mai devreme în 
cazul lui Monk. 

Urmă un hohot de râs sincer. Asta îl ajuta să înlăture 
îngrijorarea pe care o simţise mai înainte. In mod sigur, avea să 
se descurce. Avea încredere în ea. Şi, în plus, în locul lui Painter, 
Monk trebuia să aibă grijă de ea. Asta dacă mai voia să-şi arate 
faţa vreodată pe-aici... 

Inainte ca Painter să-i poată spune mai multe, asistentul său 
apăru la uşă, ciocănind uşor. 

Painter îi făcu semn să vorbească. N 

— İmi pare rău să vă deranjez, domnule director. Insă am alt 
apel în aşteptare. Pe linia dumneavoastră privată. Din Roma. De 
la monseniorul Verona. E foarte insistent. 

Fruntea lui Painter se încreţi. Vorbi în receptor: 

— Lisa... 

— Am auzit. Eşti ocupat. După ce se-ntoarce Monk, o să 
discutăm cu Jennings despre situaţia de aici. Vezi-ţi de treabă. 

— Ai grijă de tine! 

— Aşa o să fac, zise ea. Şi să ştii că şi eu te iubesc. 

Convorbirea se întrerupse. 

Painter trase aer în piept să se adune, după care se întoarse 
să apese butonul liniei sale telefonice private. „Oare de ce sună 
monseniorul Verona?” Comandantul Pierce avusese o legătură 
amoroasă cu nepoata monseniorului, idila care se încheiase în 
urmă cu aproape un an, Painter ştia asta. 

— Monseniore Verona, Painter Crowe la telefon. 

— Domnule director Crowe, vă mulţumesc că mi-aţi răspuns. 
Am tot încercat să dau de Gray în ultimele două ore, dar n-am 
reuşit. 

— Imi pare rău să aud asta. Aveţi vreun mesaj pe care doriţi 
să i-l transmit? 

Painter nu se apucă să-i explice care era situaţia curentă. Cu 
toate că monseniorul Verona ajutase Sigma în trecut, ceea ce se 


76 


petrecea trebuia dezvăluit numai anumitor persoane, căci 
evenimentul chiar îşi merita caracterul strict secret. 

— Aici, la Vatican, a avut loc un incident... mai precis, în 
Arhivele Secrete. Nu-mi dau seama cu certitudine de importanţa 
lui, însă mie îmi sună ca un mesaj sau avertisment. Unul lăsat 
atât pentru mine, cât şi, probabil, pentru comandantul Pierce. 

Painter se ridică de pe birou şi îl ocoli ca să ajungă la scaun. 

— Ce fel de mesaj? 

— Cineva a intrat prin efracţie într-o cămăruţă de depozitare 
de-aici, săptămâna trecută şi a pictat pe podea simbolul Curţii 
Dragonului Regal. _ 

Painter se prăbuşi pe scaun, tulburat de coincidenţă. In urmă 
cu doi ani, Gray şi monseniorul Verona îşi uniseră eforturile ca să 
descopere şi să distrugă o sectă brutală şi violentă aparţinând de 
Curtea Dragonului. Reuşiseră - nu însă fără a cere ajutor, ceea 
ce presupusese o alianţă cu un duşman, un agent operativ din 
sânul Ghildei. 

Seichan. 

lar acum asasina se află aici. 

Painter nu era o persoană care să accepte cu uşurinţă 
coincidenţele. Nici în trecut şi în mod sigur nici acum. Dacă nu 
din alt motiv, perioada pe care o petrecuse ca director al Sigma îi 
acutizase la maximum tendinţa naturală spre paranoia. 

— L-a văzut cineva pe intrusul ăsta? întrebă el. 

— In treacăt. Indiferent cine a fost, a acţionat de unul singur. A 
reuşit să se strecoare depăşind toate măsurile de securitate ale 
Vaticanului. N-am surprins decât o imagine neclară pe camera de 
luat vederi. In mod clar, n-a fost un hoţ obişnuit. Cunosc doar o 
singură persoană care ar fi putut să se strecoare în interiorul 
acestui lăcaş sfânt şi să iasă din nou afară, lăsând în urma nimic 
altceva decât o imagine neclară surprinsă de cameră video. 
Aceeaşi persoană care a fost implicată în afacerea Curtea 
Dragonului. 

Aşadar, se părea că monseniorul nu era cu nimic mai puţin 
suspicios decât Painter. 

— lar dragonul pictat pe podea, continua Vigor. E în mod cert 
un mesaj şi probabil face aluzie la o datorie mai veche. 

— Credeţi c-a fost Seichan, agentul operativ al Ghildei? spuse 
el. Cea care v-a ajutat să învingeţi Curtea Dragonului? 

— Exact. Dacă am putea s-o găsim, s-o întrebăm... 

Painter ştia că păstrarea secretelor în acest caz nu avea decât 
să împiedice descoperirea adevăratei ameninţări. Se părea că 

acest caracter strict secret al situaţiei tocmai îşi pierduse 
importanţa undeva în Roma. 

— Seichan este aici, zise el întrerupându-l pe monsenior. Este 
în custodia noastră. 

— Poftim? 

Imediat îi relată întoarcerea asasinei din noaptea aceea, 
apărând de nici unde, însângerată şi urmărită. 

Vigor rămase năuc pentru moment, după care vorbi în grabă. 

— Trebuie să fie interogată. Chiar dacă nu pentru alt motiv 
decât acela de a o afla de ce a pictat mesajul acela pe podea. 

— Aşa o să facem. De îndată ce va primi îngrijiri medicale, o s- 
o supunem unui interviu complet. In spatele unor gratii foarte 
solide. 

— Nu înţelegeţi. Se întâmplă ceva la scară mult mai mare. 
Posibil mai mare decât însăşi Ghilda. 

— Ce vreţi să spuneţi? 

— Simbolul dragonului a fost pictat în jurul unei inscripţii 
străvechi, aflate pe podeaua depozitului arhivei. E posibil să fi 
fost gravată pe vremea când s-a construit Vaticanul, încă de pe 
vremea lui Galileo. Simbolurile sunt litere despre care se 
bănuieşte că s-ar putea să provină din ceea ce se consideră a fi 
cea mai veche dintre limbile scrise. Chiar mai veche decât 
protoebraica. O scriere care ar putea preceda omenirea. 

Painter simţi îngrijorarea ce răzbătea din vocea celuilalt 
bărbat. 

— Ce vreţi să spuneţi prin „preceda” omenirea? Cum se poate 
una ca asta? 

Vigor îi răspunse. 

Painter nu-şi exterioriză deloc şocul şi nici neîncrederea. 
încheie convorbirea extrem de încruntat. Afirmația monseniorului 
era în mod evident absurdă, dar, adevărată sau nu, înţelesese 
imediat sentimentul de îngrijorare al monseniorului. Trebuiau s-o 
ia la întrebări pe Seichan cât mai repede posibil - înainte să i se 
mai întâmple şi altceva. 

Painter se interesă când avea să sosească echipa medicală, 
după care îl puse pe asistentul său să-i facă legătura cu paznicul 
aflat la casa conspirativă. 

Cine era de serviciu acolo? 

II strigă pe Brant rugându-l să-i contacteze pe cei de la 
securitate şi să-i pună să-i transfere pe monitoarele cu plasmă 
din birou imagini video în direct din casa conspirativă. 

In timp ce Painter aştepta, continuară să-i răsune în cap 

ultimele cuvinte ale lui Vigor. 
„Acele simboluri... gravate în piatră. 
Painter clătină din cap. 
Era imposibil. 
„„.. sunt în limba îngerilor.” 


1.04 A.M. 


Gray gonea de-a lungul şoselei Greenwich Parkway ce 
străbătea exclusivista zonă rezidenţială Foxhall Village. Ajunse la 
capăt şi viră la stânga, intrând pe o stradă străjuită de copaci. 
Incetini. Lăsă motorul Thunderbirdului la ralanti şi înaintă doar 
din inerție. Casa îi apăru chiar în faţă, o clădire cu un etaj, din 
cărămidă roşie, în stil Tudor, cu obloane verzi-închise care se 
asortau cu arborii din fundalul casei, din parcul Glover-Archibold. 

Din maşina decapotată, putea să simtă mirosul pădurii 
cuprinse de umezeală. 

Apropiindu-se, observă că lumina din veranda era aprinsă, la 
fel cum era şi o lampă la fereastra de la etaj, situată pe colţ. 

Semnalul ce confirmă că nu există nici un fel de pericol. 

intoarse şi intră brusc pe aleea din faţa casei, ceea ce îi 
smulse un geamăt pasagerei rănite din spate. 

— Unde suntem? întrebă mama lui. 

Gray frână sub un portic ce ieşea în afară în partea stângă a 
casei. La câţiva paşi mai încolo se afla o uşă laterală ce dădea în 
casă. Incercase de mai multe ori să-i facă pe părinţii săi să 
coboare din maşină, dar, pe măsură ce treceau pe lângă diverse 
spitale şi centre medicale şi le lăsau în urmă, încăpăţânarea lor 
creştea. Sau cel puţin asta se întâmpla cu mama lui. 
Incăpăţânarea tatălui rămăsese la acelaşi nivel. 

— Acesta este un adăpost pentru cazuri de urgenţă, zise el 
nemaiavând motive să se ascundă acum. Cei care îi vor acorda 
asistenţă medicală ar trebui să fie deja pe drum. Deocamdată, 
rămâneţi aici. 

Gray opri motorul şi cobori. 

De cealaltă parte a maşinii se deschise uşa laterală a casei. O 
siluetă masivă, destul de greu de distins în umbră, umplu cadrul 
uşii. O mână i se odihnea pe o armă băgată într-un toc prins la 
brâu, pe şold. 

— Tu eşti? întrebă sec şi brutal bărbatul, uitându-se cu 

suspiciune la ceilalţi pasageri. 

Silueta paşi înainte, intrând în bătaia luminii. Era o ditamai 
gorilă, cu mâini şi picioare solide şi păr şaten tuns scurt, absolut 
contrar cuiva care ar fi încercat să treacă neobservat. Era 
îmbrăcat în haine militare. Şi asta era absolut contrar cuiva care 
ar fi încercat să treacă neobservat. 

— Numele meu este Kowalski. E Crowe la aparat, vrea să 
discute cu tine, zise el şi ridică mâna cealaltă, întinzându-i un 
telefon mobil. 

Gray o luă spre partea din spate a maşinii. Nu se putea spune 
că aşteptase cu nerăbdare această conversaţie cu directorul, ca 
să-i explice cum de i se spulberase acoperirea. Participând la o 
operaţiune alături de părinţii tăi nu prea însemna că acţionai 
„SUb acoperire”. 

Până şi paznicul postat aici părea încurcat de perechea de 
oameni în vârstă aflaţi în maşină decapotabilă. li studie pe nou- 
veniţi cu sprâncenele împreunate, formând un nod pe frunte. Se 
scărpină în bărbie. 

— E un 352? întrebă el în timp ce Gray se apropie. 

Gray nu înţelese la ce făcea acesta referire. 

Tatăl său răspunse de pe bancheta din spate. 

— Nu, e un bloc motor de 390. Un V8 refăcut, de la un Ford 
Galaxie. 

— Cred că merge super. 

In mod evident, paznicul nu-i studiase părinţii, ci doar maşina. 

Seichan se mişcă pe bancheta din spate, probabil observând 
într-un fel sau altul lipsa vântului şi a mişcării. Se zbătu uşor, 
încercând să se ridice. 

— Poţi să ne ajuţi s-o ducem 
paznic. 

Observase jumătatea de jos a ancorei U.S. Navy pe bicepsul 
drept al bărbatului în momentul în care primise telefonul de la el. 
Un fost militar. Ceea ce nu era nici o surpriză. Dacă ar fi existat 
vreo fotografie sub definiţia termenului cătană în dicţionar, asta 
ar fi fost moaca acestui bărbat. 

Mama lui deschise portiera din dreapta. 

— Unde-i echipa aia de intervenţie medicală? 

Părea să nu aibă prea mare încredere în formele mătăhăloase 
ale paznicului, ci din contră, chiar îşi trase geanta şi şi-o lipi la 
piept. 

Gray ridică o palmă, cerându-i să aibă răbdare. 

— Doamnă, spuse Kowalski şi îi făcu semn spre bucătărie. Pe 

năuntru? îl întrebă Gray pe 


masa din bucătărie există o trusă medicală. Injecţii cu morfină şi 
săruri mirositoare. Pentru suturi, aţă chirurgicală. 

Mama sa îl măsură pe bărbat cu o privire afectată, dar plină 
de apreciere. 

— Mulţumesc, tinere. 

Aruncând o privire rapidă, mai mult decât dojenitoare în 
direcţia lui Gray, mama se îndreptă spre casă. 

Dându-se la o parte din calea ei, Gray vorbi la telefon: 

— Domnule director Crowe, comandantul Pierce la telefon. 

— Cea care tocmai a coborât din maşină este mama ta? 

„Cum mama naibii?...” 

Gray privi atent în sus şi văzu camera video ascunsă sub 
portic. 

_ Probabil că asigură transmisia în direct la Centrul de comandă. 
Işi dădu seama că îi transpirase gâtul. 

— Domnule... 

— Nu contează. Îmi explici mai târziu. Gray, am primit 
informaţii de la Roma, legate de proaspătă noastră sosită. Care e 
starea prizonierei? 

Gray se uită spre bancheta din spate a decapotabilei. Paznicul 
şi tatăl său discutau despre cea mai bună modalitate de a 
transporta trupul inert al lui Seichan. Observă pata de sânge 
proaspăt din centrul bandajului de pe abdomen. 

— O să aibă urgent nevoie de îngrijiri medicale. 

— Echipa specializată ar trebui să ajungă acolo din minut în 
minut. 

Se auziră roţile unui vehicul greoi. Gray se răsuci. O dubă 
mare, de culoare neagră întoarse şi intră pe stradă, apropiindu- 
se. 

— Cred c-au ajuns, spuse el cu un oftat de uşurare. 

Duba ajunse în dreptul casei, încălecă bordura şi frână la 
intrarea pe aleea din faţă. Gray simţi o undă de nelinişte, căci 
nu-i plăcea să fie blocat astfel, însă recunoscuse duba. Era 
echipa medicală de reacţie în situaţii de criză, de la Sigma. 
Ambulanţa camuflată avea acelaşi design ca şi vehiculul similar 
ce-l însoțea pe preşedinte, fiind capabilă să asigure condiţii chiar 
şi pentru intervenţii chirurgicale de urgenţă dacă era necesar. 

— Comunică-mi care este situaţia imediat ce se încheie 
evaluarea medicală, zise Painter. 

Probabil că directorul văzuse şi el duba. 

Uşile laterale ale dubei se deschiseră cu putere. Trei bărbaţi şi 
o femeie, îmbrăcaţi cu toţii în echipament medical şi geci de 

aviator identice, de culoare neagră, coborâră cu mişcări 
coordonate şi multă agilitate. Doi dintre bărbaţi scoaseră o targă 
şi o ridicară pe roţi. II urmară pe ce-l de-al treilea bărbat şi pe 
femeie, care grăbiseră pasul spre Gray. Bărbatul îi întinse mâna. 

— Doctor Amen Nasser, spuse el. 

Gray i-o strânse, apreciind senzaţia rece şi uscată pe care o 
simţi. Asta denota calm şi faptul că situaţia era sub control. 

Deşi doctorul nu părea să aibă mai mult de 30 de ani, gesturile 
şi mişcările sale exprimau autoritate şi fermitate. Avea tenul de 
culoarea mahonului lustruit, spre deosebire de femeie, a cărei 
piele era mai degrabă de culoarea mierii calde. 

Gray o studie cu atenţie. 

Deşi era de origine asiatică, femeia căuta în mod clar să 
disimuleze asta. Se tunsese foarte, foarte scurt, oxigenându-şi ce 
mai rămăsese din păr într-un blond platinat. Două tatuaje 
îngemănate făcute în jurul încheieturilor de la mâini formau un 
model celtic. Deşi Gray nu fusese niciodată atras de o femeie 
atât de aspră, nu se putu abţine să nu recunoască faptul că 
există totuşi ceva ciudat de atrăgător şi de seducător la ea. 
Poate că era vorba de ochii ca de smarald, o trăsătură care nu 
mai avea nevoie de nici o altă înfrumusețare. Sau poate, dacă se 
gândea mai bine, poate că era vorba de modul în care se mişca, 
precum o leoaică, musculoasă şi într-un echilibru perfect. Ca 
mulţi alţi angajaţi Sigma, probabil că avea pregătire militară. 

Femeia dădu din cap spre Gray. Nu se prezentă în nici un fel. 

— Am fost informat cu privire la situaţia de faţă, continuă şeful 
echipei, rostind cuvintele răspicat, cu un uşor accent ce dovedea 
în mod clar că se născuse undeva în străinătate. O să vă rog să 
staţi cu toţii deoparte şi să ne lăsaţi să ne facem treaba. O să 
transferăm pacienta în interiorul dubei, unde există toată 
aparatura necesară. O s-o trimit în scurt timp pe Anni să vă dea 
un raport asupra stării ei. 

In sfârşit, o referire la femeie. 

Ceilalţi doi bărbaţi trecură în grabă cu targa pe lângă ei. 
Doctorul îi urmă, în vreme ce Anni rămase acolo unde era, 
sprijinindu-se pe un şold. 

Telefonul mobil din mâna lui Gray începu să vibreze în timp ce 
el se dădea la o parte. Şeful echipei rosti ceva rapid. Gray 
recunoscu în sfârşit accentul şefului. 

Dr. Amen Nasser. 

Era egiptean. 


82 


1.08 A.M. 


Painter stătea în faţa monitorului aflat pe peretele din spatele 
biroului său. Ecranele plasmelor de pe ceilalţi doi pereţi 
prezentau imagini video în direct de la parterul şi etajul casei 
conspirative. Cea din spatele biroului înfăţişau scena filmată de 
cameră de supraveghere exterioară. 

— Răspunde la telefon, Gray! strigă el la ecran. 

Echipamentele de control ale camerelor de luat vederi se aflau 
cu un etaj mai jos, în zona principală de securitate. Painter nu 
avea nici o posibilitate de a roti camera. Undeva la marginea 
ecranului, văzuse duba medicală parcată, dar abia acum o 
secundă îi localizase pe cei doi care apăruseră în faţa lui Gray. 

Nici unul dintre ei nu lucra pentru Sigma. 

Painter cunoştea tot personalul. 

Poate că duba era cea de la Sigma, însă echipa nu. 

Era o capcană. 

Pe ecran, Gray deschise telefonul mobil şi-l duse la ureche. 

— Domnule director Crowe... 

Inainte ca Painter să-i poată răspunde, un picior subţire lovi 
telefonul şi-l izbi cu putere în apropierea capului lui Gray. Odată 
cu pocnetul telefonului zdrobit, căzu şi el la pământ, luat pe 
nepregătite. 

— Gray... 

Imaginea de pe ecran făcu un salt brusc - după care se 
înnegri. 


1.09 A.M. 


Prima împuşcătură scoase din funcţiune camera de luat 
vederi. 

Cu capul răsunându-i din pricina loviturii, Gray auzi detunătura 
amortizată şi sticlă făcută bucăţi. Se răsuci în loc. 

— Ce dracu’? strigă tatăl său în momentul în care rămăşiţele 
camerei de supraveghere căzură pe el. 

Incă era ghemuit pe bancheta din spate împreună cu Seichan. 

Paznicul Kowalski se afla în partea cealaltă a maşinii. 
Încremeni asemenea unei căprioare prinse în bătaia farurilor, o 

ditamai căprioară de 190 de kilograme. Însă pistolul din ceafă 
era un mijloc de intimidare mult prea puternic pentru a încerca 
să se mişte. 

Cei doi brancardieri trântiseră targa pe iarba de lângă alee. 
Unul avea o armă îndreptată spre Kowalski, iar celălalt îi făcea 
semn tatălui lui Gray să coboare din maşină. 

— Rămâi pe loc! îl avertiză o voce stridentă din spate. 

Gray îşi aruncă rapid privirea peste umăr. Femeia, Anni, ţinea 
un Sig Sauer negru aţintit spre faţa lui, stând la un metru de el, 
însă suficient de aproape ca să nu rateze o împuşcătură în cap. 

Dându-şi seama de acest lucru, Gray se întoarse către 
Thunderbird. 

Dr. Nasser avea în mână un pistol identic. 

Gray realiză numaidecât că aceasta era arma cu care fusese 
împuşcată Seichan. 

Nasser ocoli maşina şi se duse lângă tatăl lui Gray. Cercetă din 
priviri bancheta unde zăcea Seichan. Clătină din cap cu tristeţe, 
după care îi făcu semn tipului înarmat aflat pe partea aceea a 
maşinii. 

— Dă-l jos pe moş din maşină. Vezi dacă javra aia mai are 
obeliscul, după care bag-o în dubă. 

„Obeliscul?” 

Gray se uită cum tatăl său era împins de pe bancheta din 
spate. Se rugă ca acesta să nu cumva să agraveze situaţia. Se 
dovedi însă că nu era cazul. În mod evident în stare de şoc, tatăl 
său nu opuse nici un fel de rezistenţă. 

— Nu-l are, strigă într-un final bărbatul de pe bancheta din 
spate, îndreptându-se. 

Nasser se apropie de maşină şi cercetă rapid interiorul. Nu 
găsi ceea ce căuta. Absența obiectului căutat îl făcu să se 
încrunte uşor. 

Se îndepărta de maşină şi se apropie de Gray. 

— Unde-i? 

Gray îl fixă pe bărbat cu o privire fermă. 

— Unde-i ce? 

Bărbatul oftă. 

— Cu siguranţă ea ţi-a spus sau n-ai mai fi depus un 
asemenea efort pentru un duşman. 

Fără să se întoarcă, îi făcu semn bărbatului care o 
percheziţionase pe Seichan. Bărbatul lipi ţeava pistolului de 
fruntea tatălui său. 

— Nu pun niciodată întrebări de două ori. Probabil că nu ştii 

chestia asta. Aşa că o să-ţi dau un moment de răgaz. 

Gray înghiţi în sec, observând teama nedisimulată din ochii 
tatălui său. 

— Obeliscul, zise Gray. Cel pe care l-ai menţionat. L-a avut la 
ea, însă s-a spart când a căzut cu motocicleta la noi acasă. A 
leşinat înainte să-mi poată spune ceva despre el. Din câte ştiu, 
încă-i acolo. 

Şi chiar se putea să fie. 

Uitase de el în graba de a se ocupa de Seichan. 

Unde dispăruse? i 

Bărbatul îşi menținea ochii aţintiţi asupra lui Gray. Îl studie cu 
o privire fixă şi calculată. 

— Cred că îmi zici adevărul, comandante Pierce. 

Cu toate acestea, egipteanul îi făcu semn pistolarului său. 

Impuşcătura bubui asurzitor. 


1.10 A.M. 


Cu un minut în urmă, Painter observase mişcare pe ecranul 
plasmei din stânga. Camerele video din interiorul casei 
conspirative încă mai mergeau. O văzu pe Harriet Pierce 
aplecată în spatele mesei de bucătărie. 

Se părea că atacatorii nu ştiau că ea se ascunde în casă. 

Nimeni, cu excepţia lui Gray, nu ştiuse că venea la adăpost cu 
încă doi pasageri. Duba ajunsese după ce mama lui Gray se 
dusese înăuntru. Odată ce-l imobilizaseră pe paznic, aceştia 
presupuseseră că locul nu mai prezenta nici un pericol. 

Painter ştia că acesta era singurul său avantaj. 

Solicită să se transmită un semnal de alarmă pe modul 
silențios în casă şi să i se deschidă o linie telefonică. Se uită cum 
lumina de culoarea chihlimbarului din partea laterală a 
telefonului fix din locuinţă începu să clipească repetat. 

„Uitaţi-vă la lumina aia care clipeşte!” îi ordonă el în minte 
femeii. 

Fie că a fost vorba de lumina care clipea sau pur şi simplu de 
instinctul de a suna după ajutor, Harriet se târî de-a buşilea până 
la telefonul din bucătărie, se întinse până la el şi duse receptorul 
la ureche. 

— Să nu vorbiţi, îi spuse el rapid. Sunt Painter Crowe. Nu 
trebuie să ştie că sunteţi înăuntru. Pot să vă văd. Daţi din cap 

dacă înţelegeţi ce vă zic. 

Ea dădu din cap. i 

— Foarte bine. Am trimis oameni care să vă ajute. Insă nu ştiu 
dacă o să ajungă la timp. Probabil că atacatorii ştiu şi ei asta. O 
să fie necruţători şi extrem de rapizi. Trebuie ca dumneavoastră 
să fiţi şi mai necruțătoare. Puteţi s-o faceţi? 

Urmă o încuviinţare din cap. 

— Foarte bine. Ar trebui să fie un pistol în sertarul de sub 
telefon. 


1.11. A.M. 


Împuşcătura bubui asurzitor, asurzitor. 

Asurzitor. 

Fără amortizor, aşa cum se întâmplase înainte. 

Gray realiză adevărul cu o fracțiune de secundă înainte ca 
individul care îşi ţinea arma lipită de capul tatălui său să se 
prăbuşească într-o parte, cu jumătate din craniu împrăştiindu-se 
pe capota din faţă al Thunderbirdului. 

Şi ştia cine trăsese. 

Mama lui. 

Ea era născută în Texas, crescută de un petrolist care muncise 
pe aceleaşi câmpuri petrolifere ca şi tatăl lui Gray. Deşi înainta în 
mod constant petiţii prin care cerea un control mai strict asupra 
armelor, nu era deloc intimidată în preajma acestora. 

Gray nutrise în acelaşi timp şi teama şi speranţa că ea le va 
distrage atenția atacatorilor. Se pregătise pentru asta 
încordându-şi picioarele. Inainte măcar că leşul pistolarului să 
atingă pământul, Gray făcu un salt în spate. Nu scăpase din ochi 
silueta femeii asiatice reflectată în bara de protecţie cromată şi 
lustruită, din spatele maşinii. 

Detunătura zgomotoasă şi săritura bruscă în spate o luară prin 
surprindere. Gray înălţă braţul drept şi-o apucă de mână, de cea 
în care ţinea Sig Sauerul. În momentul în care o lovi, o izbi cu 
bocancul în partea interioară a piciorului şi îşi repezi cu forţa 
capul în faţa ei. 

Auzi ceva cum scrâşneşte dedesubt şi în spatele său. 

In faţă, Kowalski deja îl lovise cu cotul pe cel care îi 
ameninţase cu arma, îl apucase de ceafă şi-l izbise cu faţa de 
marginea maşinii decapotabile. 

— Mănâncă nişte oţel, bulangiule. 

Pistolarul se prăvăli asemenea unui sac cu cartofi. 

Fără să se oprească, Gray îi răsuci pumnul lui Anni şi-i ridică 
braţul spre dr. Nasser. Presă degetul femeii astfel încât să apese 
pe trăgaci. Ea se zbătu. Din cauza asta, linia de ochire a lui Gray 
lăsă de dorit. Glonţul lovi peretele de cărămidă, provocând 
scântei. 

Chiar şi aşa, efectul fu cel scontat. Dr. Nasser se adăposti 
rapid, sărind în tufişurile aflate în faţa casei şi dispărând din raza 
sa vizuală. 

Gray smulse pistolul din strânsoarea femeii şi o îmbrânci. Ea 
se clătină, dar rămase în picioare. Cu nasul plin de sânge, se 
întoarse şi o luă la fugă spre dubă, ca o gazelă, uitând de piciorul 
zdrobit. 

După altă armă. 

Gray n-avea chef de un remake după spectacolul Anni, du-te şi 
ia-ti arma!'* 

Işi înălţă pistolul spre ea, însă, înainte să poată trage, un glonţ 
îi vâjâi pe la vârful nasului. Tras din tufişuri. 

Nasser. 

Surprins, Gray se dădu înapoi împleticindu-se, ca să se 
adăpostească sub portic. Trase la întâmplare spre tufişuri, fără 
să ştie unde se ascundea nemernicul ăla. Se tot retrase până 
când atinse cu gleznele bara de protecţie din spatele T-birdului. 
Mai trase încă două focuri spre dubă. 

insă asiatica Anni dispăruse înăuntru. 

Impuşcăturile lui ricoşară din dubă. Asemenea autospecialei 
cu echipament medical a preşedintelui şi acest vehicul era 
blindat. 

Gray strigă: 

— Toată lumea să se urce în maşină! Acum! 

Mama lui apăru în uşa bucătăriei, ţinând în mână un pistol 
fumegând. Avea geanta atârnată pe celălalt braţ, ca şi cum s-ar 
fi dus să cumpere de-ale gurii. 

— Haide, Harriet! o grăbi tatăl său. 

Se întinse şi o trase spre portiera din dreapta, cea a 
pasagerului. 


14 Musical ale cărui versuri şi muzică au fost compuse de Irving 
Berlin, după o carte scrisă de Herbert Fields şi sora lui, Dorothy Fields. 
Acestea redau povestea lui Annie Oakley (1860-1926), o faimoasă 
femeie-pistolar din Ohio şi a soţului ei, Frank Butler, (n. red.). 

Kowalski sări cu capul înainte pe bancheta din spate. Gray se 
temu că matahala ar fi putut s-o termine pe Seichan mai rapid 
decât orice ar fi făcut Nasser. 

Gray sări peste portiera pe scaunul şoferului şi se lovi destul 
de rău. Răsuci cheia aflată încă în contact, iar motorul cald hurui. 

Uşa pasagerului din dreapta fu trântită cu putere. Ambii săi 
părinţi erau înghesuiți pe un singur scaun. 

Gray îşi aruncă rapid privirea în oglindă retrovizoare. 

Anni se afla în uşa laterală a dubei. Pe umăr, avea un lansator 
de rachete portabil. 

„Spectacolul este Anni, du-te şi ia-ti arma! nu lansatorul de 
rachete, nenorocita dracului!” 

Gray bagă în viteză şi apăsă cu putere pedala de acceleraţie. 
Cei 300 de cai-putere puseră brusc în mişcare rotile din spate, 
cauciucurile fumegând şi scrâşnind. 

Tatăl său mormăi dezaprobator de pe scaunul alăturat - Gray 
suspectă că mai mult din cauza cauciucurilor noi şi lucioase 
decât din pricina propriei siguranţe. 

In cele din urmă, pneurile prinseră aderenţă, iar Thunderbirdul 
ţâşni înainte, intrând prin poarta de lemn în grădina din spate. 
Odată trecut de ea, Gray trase cu putere de volan, ca să evite a 
intra în plin într-un stejar masiv, vechi de o sută de ani. Roţile 
săpară şanţuri ca nişte jumătăţi de gogoaşă de-a lungul peluzei 
din spate, după care îi purtară în mare viteză spre fundul curţii. 

In spatele lor, se auzi un şuierat sonor urmat de o explozie 
înfricoşătoare. 

Racheta lovi stejarul imens, dezintegrându-l şi transformându-l 
într-un morman de crengi şi scoarță de copac mistuite de flăcări. 
Rămăşiţele incandescente se ridicară sus de tot în aer. Vălătucii 
de fum se roteau haotic. 

Fără să se mai uite înapoi, Gray călcă şi mai tare pedala de 
acceleraţie. 

Thunderbirdul sfărâmă gardul din spate şi ţâşni în trombă spre 
zona împădurită a parcului Glover-Archibold. 

Insă Gray ştia sigur un lucru. 

Urmărirea abia începea. 

4 
Piraterie în largul oceanului 


5 IULIE, 12.11 A.M. 
Insula Crăciunului 


Nişte boxeri şi o pereche de bocanci. 

Numai atât se află între Monk şi o mare de crabi canibali. 
Goana după hrană se afla în plină desfăşurare peste tot pe 
insulă, unde crabii pocneau din cleşti, se luptau, sfâşiau tot ce 
găseau în cale. Se auzeau trosnituri ca şi cum pădurea întreagă 
ar fi fost pe foc. 

Dezbrăcat, cu costumul de protecţie în mână, Monk alergă 
înapoi la dr. Richard Graff. Oceanologul se ghemuise la marginea 
desişului. Şi el îşi scosese costumul de protecţie, aşa cum îl 
instruise Monk, strângând din ochi de durere în momentul în 
care-şi trăsese materialul din plastic peste umărul rănit. Cel puţin 
cercetătorul era mai bine îmbrăcat, cu pantalonii lui scurţi şi 
cămaşa hawaiiană. 

Monk strâmbă fără să vrea din nas când ajunse lângă el. 
Dincolo de coronamentul mai des al junglei, aerul ardea, iar 
duhoarea bălții de leşuri de dedesubt îl izbi în faţă ca şi cum 
cineva l-ar fi lovit la propriu cu un somon în putrefacție. 

— E timpul să mergem, spuse Monk încruntându-se. 

Un strigăt răsună din tunelul care ducea la plaja toxică de 
dedesubt. Piraţii se apropiau mai atenţi acum, cu grijă. Graff, 
înţepenit acolo, aruncase în tunel bucăţi de calcar. Mai mult, 
urmăritorii nu ştiau că Monk nu mai avea decât un glonţ în pistol. 
Insă teama şi pietrele care cădeau de sus nu-i mai puteau ţine 
prea mult pe pirați în loc. 

Pentru a suta oară, Monk se minună de insistența ciudată a 
atacatorilor lor. Cu siguranţă, foamea şi disperarea îi puteau 
determina pe oameni să facă lucruri prosteşti. Dar, dacă piraţii 
voiau să atace şi să le fure Zodiacul ca să pună mâna pe 
proviziile şi echipamentul lor pentru piaţa neagră indoneziana, 
atunci, în momentul de faţă, nimic nu le mai stătea în cale. Cei 
mai mulţi pirați de pe aici, oricât de brutali şi nemiloşi ar fi fost, 
aveau obiceiul să acţioneze rapid, să atace, să-şi ia prada şi să 

dispară. 

Atunci, de unde insistența asta? Doar ca să-i amuţească, să-şi 
acopere urmele? Devenise oare o chestiune de timp? Monk îl 
revăzu cu ochii minţii pe bărbatul mascat care căzuse în apă, 
doborât de unul dintre gloanţele sale trase la întâmplare. Era 
vorba despre răzbunare? 

Oricare ar fi fost motivul, nelegiuiţii nu se mulţumeau doar cu 
prada, în mod evident, voiau sânge. 

Graff inhală cu dificultate aerul încins, îndreptându-şi trupul. 

— Unde mergem? 

— Înapoi, să ne vizităm prietenii. 

Monk îl conduse pe Graff în desişul de la marginea stâncii. La 
câţiva paşi de ei, marea stacojie de crabi clămpănea şi pocnea. 
Departe de a se reduce, de fapt numărul lor crescuse în ultimele 
câteva minute, atraşi poate de vocile lor sau de sângele proaspăt 
ce se prelingea din umărul rănit al lui Graff. 

Oceanologul aruncă o privire spre marginea luminişului. 

— E imposibil să ne croim drum printre crabii ăia. Cleştii lor 
uriaşi pot tăia chiar şi un veşmânt de piele. Am văzut cazuri în 
care au tăiat degete. 

Şi mai erau şi foarte rapizi. 

Monk se dădu îndărăt, ferindu-se în vreme ce o pereche de 
crabi încleştaţi într-o luptă pe viaţă şi pe moarte trecu pe lângă 
ei, cu picioarele lor ascuţite aproape prea repezi pentru a se 
distinge, la fel de repezi ca nişte picioare de iepure. 

— Nu prea avem de ales, zise Monk. 

— Şi, în plus, e ceva în neregulă cu crabii ăştia, continuă 
cercetătorul. Am mai văzut cazuri de agresivitate în timpul 
migraţiilor, însă niciodată ceva atât de puternic. 

— Lasă că-i psihanalizezi mai târziu. 

Monk arătă înspre un copac înalt aflat în apropiere. Un castan 
tahitian. Copacul veşnic verde avea o mulţime de ramuri care 
ajungeau la pământ. 

— Poţi să te caţeri în ăla? 

Graff îşi strânse mai tare braţul rănit lângă stomac, încercând 
să-l ferească de orice mişcare. 

— O să am nevoie de ajutor. Dar de ce? Nu ne va ascunde de 
pirați. O să fim ţinte sigure. 

— Tu caţără-te. 

Monk îl duse la copac şi-l ajuta să o ia în sus. Crengile erau 
dese şi uşor de apucat. Graff se descurcă destul de bine, chiar şi 
singur, reuşind să se caţere mai departe. 

Monk sări jos, aterizând lângă un crab. Acesta ridică ambii 
cleşti ameninţător. „Nu se poate pleca aşa devreme de la 
petrecere, prietene.” Monk îi trase un picior, azvârlindu-l în 
hoarda lui de fraţi şi apoi îi strigă lui Graff: 

— Vezi de-acolo ieşirea din tunel? 

— Cred... da, o văd. 

Graff îşi schimbă poziţia în copac. 

— Nu mă laşi aici, nu-i aşa? 

— Fluieră când îi vezi pe pirați. 

— Dar ce vrei să?... 

— Nu mai pune întrebări, doar fă ce ţi-am spus, pentru numele 
lui Dumnezeu! 

Monk regretă imediat asprimea cu care vorbise. Trebuia să 
ţină seama mereu că omul nu era militar că el. Insă Monk avea 
alte griji. Se gândi la soţia şi la fetiţa lui. Nu avea să-şi piardă 
viaţa din cauza unor nemernici că ăştia, într-o pădure plină de 
aperitive gen homari roşii. 

Monk intră în luminiş şi se apropie de graniţa ce făcea legătura 
cu masa fremătătoare ce pocnea din cleşti. Ridică pistolul într-o 
mână şi se asigură că nu se mişcă, folosind-o şi pe cea protetica. 
lnălţă privirea şi trase adânc aer în piept. 

„Hai să vedem ce puteţi...” 

Auzi un zgomot dinspre castanul din spatele lui. Semăna cu 
şuieratul pe care-l scoate un balon dezumflat pe jumătate. 

— Vin! auzi şoapta bărbatului care, cu siguranţă din cauza 
tensiunii, nu reuşise să scoată decât şuieratul acela anemic. 

Monk tinti spre partea cealaltă a luminişului. Avea doar un 
glonţ, deci o singură şansă. 

Dincolo de poiană, lângă un bolovan, se aflau cele două butelii 
cu aer. 

Mai devreme, când se dezbrăcaseră de costume, Monk îl 
pusese pe Graff să-i dea butelia de aer de la costumul lui. 
Rezervoarele de oxigen portabile erau uşoare, construite din aliaj 
de aluminiu. Folosindu-se de tocul pistolului pe care îl avea la 
gleznă, Monk legase rapid butelia doctorului de butelia lui şi 
aruncase cu iscusinţă ansamblul de partea cealaltă a luminişului. 
Rezervoarele aterizaseră în mijlocul crabilor, zdrobind câţiva şi 
făcându-i pe alţii din apropiere să se îndepărteze în grabă. 

Monk stătea acum cu arma îndreptată înspre cele două 
rezervoare, încercând cu ambele mâini şi a lui şi proteza, să o 
ţină cât mai nemişcată. 

— Au ajuns! gemu Graff. 

Monk apasă pe trăgaci. 

Explozia îi îngheţă imaginea în faţa ochilor pentru o fracțiune 
de secundă - apoi, dintr-unul dintre rezervoare ţâşni scurt o 
limbă de foc. Cele două butelii începură să se învârtească şi să 
se rostogolească încoace şi încolo şuierând. Apoi, plesni şi 
capătul celei de-a doua, iar dansul deveni şi mai nebunesc, 
zdrobind crabii şi legănându-se şi mişcându-se necontenit. 

Era suficient. 

In trecut, Monk mai avusese parte de plimbări pe plaje 
acoperite cu crabi - ştia că, în momentul în care apărea o pasăre 
sau o prezenţă străină percepută ca o ameninţare, crabii 
dispăreau într-o clipită în ascunzişurile lor din nisip. Şi aici se 
întâmplă la fel. Crabii aflaţi cel mai aproape de locul respectiv o 
luară la goană, căţărându-se pe vecini, izbindu-se de ei panicaţi. 
Curând, începură să se calce pur şi simplu în picioare. Deja iritaţi, 
o luară instinctiv cu toţii la goană. 

Marea de crabi îşi întoarse fluxul - înspre Monk - 
transformându-se literalmente într-un val învolburat şi uriaş de 
cleşti, căţărându-se unii pe alţii ca să scape. 

O luă şi el la goană spre castan, cu cleştii uriaşi păcănind pe 
urmele lui. _ 

Sări şi se agaţă de crengi. Un crab i se prinse de bocanc. Il 
zdrobi de trunchiul copacului. Căzu la pământ. Cleştele rămase în 
continuare înfipt adânc în bocancul lui. Simţea cum lama ascuţită 
îi rănea călcâiul. 

„Fir-ar al dracului!” 

Jos, marea de crabi trecu de ei, ascultându-şi cu toţii un 
anumit instinct, poate unul legat de migraţia lor anuală. O luară 
în grabă înspre mare. 

Monk se caţără mai sus, alăturându-i-se lui Graff. Cercetătorul 
avea un braţ strâns în jurul trunchiului. Aruncă o privire spre 
Monk, apoi se întoarse din nou către deschizătura din stâncă de 
unde începea tunelul ce ducea jos. 

Piraţii, în număr de şase, ieşiseră din tunel şi avansaseră 
puţin, însă se lăsaseră la pământ în momentul în care auziseră 
împuşcătura. Abia acum se ridicau în picioare, nesiguri. 

Atunci, din desiş, marea învolburată de crabi se năpusti 
asupra lor. 

Ajunseră mai întâi la bărbatul aflat cel mai aproape de 
marginea desişului. Inainte să poată reacţiona, să înţeleagă 
măcar ce se petrecea, crabii îi ajunseseră până la nivelul 
coapselor. Scoase un țipăt, clătinându-se. Apoi, brusc, un picior îi 

cedă şi se prăbuşi la pământ. 

Intr-o luptă, un glonţ sfâşiase tendonul lui Ahile al unui 
camarad de-al său din Beretele Verzi. Omul se chircise 
instantaneu, prăbuşindu-se la fel că piratul. 

Urlând, bărbatul ateriză pe un braţ. 

Imediat,  crabii trecură peste el, acoperindu-i trupul 
contorsionat. Insă tânguirile lui continuară de acolo, de sub masa 
de crabi. Reuşi pentru un moment să sară în sus. Masca îi fusese 
smulsă de pe faţă şi la fel se întâmplase cu nasul, buzele şi 
urechile lui. Ochii îi erau două răni imense, sângerânde. Mai 
scoase un urlet şi se prăbuşi la loc, sub crabi. 

Ceilalţi pirați fugiră într-o groază nebună, înapoi spre tunel, 
dispărând în interior. Unul dintre ei nu mai reuşi să ajungă, prins 
pe un pinten de piatră ce dădea spre ţărmul de dedesubt. Crabii 
se năpustiră spre el. 

Scoase şi el un strigăt, se întoarse şi sări de pe stâncă. 

Din tunel se auziră alte strigăte. 

Precum apa într-un canal de scurgere, marea de crabi se vărsă 
în gura tunelului, într-o spirală roşie de cleşti zimţaţi. 

Monk întinse mâna înspre Graff, care respira greu lângă el, 
fără măcar să clipească. 

Se apropie şi-l atinse uşor. Acesta tresări. 

— Trebuie să mergem. Inainte ca nenorociţii ăştia de crabi să 
se hotărască să se înapoieze în pădure. 

Graff se lăsă condus până jos, pe sol. Acolo mai erau în 
continuare sute de crabi. Incepură să se mişte încet printre ei. 

Monk rupse o creangă groasă, plină cu frunze, din castan şi 
mătura cu ea orice crab care se apropia prea mult. 

Incet-încet, Graff păru să-şi tragă sufletul şi să-şi vină în fire. 

— Vreau... vreau şi eu unul dintre crabii ăia. 

— Când ajungem înapoi pe vapor, o să ne ospătăm cu crabi. 

— Nu. Să-l studiez. Intr-un fel sau altul, au reuşit să 
supravieţuiască norului toxic. Ar putea fi important. 

Acum în elementul său, vocea cercetătorului era mai sigură. 

— Bine, spuse Monk. Având în vedere că am pierdut toate 
mostrele, n-ar trebui să ne întoarcem pe vapor cu mâna goală. 

Se aplecă şi înşfăcă unul dintre crabii mai mici cu mâna lui 
protetică, apucându-l de spatele carapacei. Micuţul arţăgos 
începu să pocnească din cleşti în toate direcţiile, încercând 
disperat să-l apuce. 

— Hei, n-ai voie să strici marfa, prietene. Dacă-mi rupi vreun 
deget, trebuie să plătesc ca să-l înlocuiesc. 

Monk făcu un gest să-l izbească de un trunchi, însă Graff îşi 
flutură braţul sănătos, oprindu-l. 

— Nu! Avem nevoie de el viu. După cum am zis, e ceva ciudat 
în legătură cu comportamentul lor. Şi acesta trebuie studiat. 

Monk strânse din dinţi enervat. 

— Bine, dar dacă bucăţica asta de sushi începe să mă 
ciopârţească, tu o să plăteşti pentru asta. 

Merseră mai departe prin pădure, traversând insula. 

După 40 de minute de mers susţinut, pădurea începu să se 
rărească şi în faţă li se deschise o vedere panoramică. Principala 
localitate de pe insulă, numită simplu Colonia, se întindea de-a 
lungul plajei până la port. Dincolo de golful Flying Fish, pe mare, 
plutea castelul alb care era Mistress of the Seas, profilându-se ca 
un nor pe cerul senin al unei nopţi de vară. 

Casă, dulce casă. 

Lui Monk îi atrase atenţia un grup de ambarcaţiuni de mici 
dimensiuni, cam vreo douăsprezece, care înconjurau Rocky 
Point, fiecare lăsând în urmă o dâră de spumă albă. Erau grupate 
în formă de V, ca o escadrilă de avioane de luptă. 

De partea cealaltă a portului apăru o grupare similară. 

Chiar de la acea distanţă, Monk recunoscu forma şi culoarea 
vaselor. 

Bărci rapide, albastre, cu chila lungă, mişcându-se ca nişte 
săgeți, abia atingând apa. 

— Alţi pirați, gemu Graff. 

Monk se holbă undeva între cele două grupuri care 
convergeau ca nişte cleşti, mai periculoase decât orice crab roşu. 
Ceea ce se afla acolo, ţinta atacului deci, îi tăie respiraţia. 

Mistress of the Seas. 


1.05 P.M. 


Lisa studia radiografia. 

Cutia luminoasă portabilă unde se citeau radiografiile era 
montată pe un birou din cabină. In spatele ei, silueta unui 
pacient zăcea inertă pe pat, acoperită în întregime cu un cearşaf. 

Mort. 

— Pare a fi tuberculoză, spuse ea. 

Radiografia plămânilor bărbatului era plină de largi mase albe 
sau tuberculi. 

— Sau poate cancer la plămâni. 

Dr. Henrick Barnhardt, toxicologul olandez, stătea lângă ea, 
sprijinindu-se într-un pumn de masă. El fusese cel care o 
chemase aici, jos. 

— Ja, dar soţia pacientului a zis că nu a avut nici un fel de 
probleme respiratorii până acum 18 ore. Nu a tuşit, nu a 
expectorat şi nici măcar nu fumează. In plus, abia avea 24 de 
ani. 

Lisa îşi îndreptă poziţia corpului. Erau singuri în cabină. 

— Şi i-aţi recoltat mostre din plămâni? 

— Am aspirat cu un ac nişte fluid dintr-un plămân. Cu 
siguranţă, era plin de puroi. Cu o grămadă de bacterii. Aşa că se 
poate spune cu certitudine că a fost vorba de un abces la 
plămâni, nu cancer. 

Studie chipul bărbos al lui Barnhardt. Acesta stătea puţin 
cocoşat, ca şi cum era cam ruşinat de statura lui impresionantă, 
însă asta îi dădea în acelaşi timp o aparenţă conspirativă. Nu-l 
invitase şi pe dr. Lindholm la discuţiile astea. 

— Astfel de rezultate pot apărea şi în cazul tuberculozei, zise 
ea. 

TBC-ul era cauzat de o bacterie, Mycobacterium tuberculosis, 
un agent patogen extrem de contagios. Şi, cu toate că istoria 
medicală a pacientului de faţă era în mod clar foarte neobişnuită, 
bacteria putea fi latentă foarte mulţi ani, dezvoltându-se încet. 
Era posibil ca bărbatul să se fi molipsit cu ani în urmă, ducând cu 
sine bomba asta cu ceas - şi apoi expunerea la gazul toxic să-i fi 
afectat plămânii suficient de tare pentru a face boala să se 
răspândească. Desigur, pacientul ar fi trebuit să fie contagios la 
sfârşit. 

Insă nici ea, nici dr. Barnhardt nu purtau costume de protecţie. 

Oare de ce nu o avertizase? 

— Nu a fost tuberculoză, răspunse el. Doctorul Miller, 
specialistul în boli infecțioase din echipa noastră, a identificat 
organismul ca fiind Serratia marcescens, o bacterie deformată 
non-patogenă. 

Lisa îşi aminti discuţia de mai devreme, legată de pacientul 
care avea în corp bacterii întâlnite în mod normal în piele, dar 
care acum eliminau un venin ce-i topea carnea de pe el. 

Toxicologul îi confirmă justeţea comparaţiei. 

— Din nou, avem de-a face cu o bacterie în mod normal 
inofensivă, însă care a devenit agresivă. 

— Dar, doctore Barnharat, ceea ce sugeraţi... 

— Spune-mi Henri. Şi nu e o simplă sugestie. În ultimele ore 
am încercat să mai găsesc cazuri de felul acesta. Am mai găsit 
două. O femeie cu o dizenterie acută, care pur şi simplu ajunsese 
să-şi elimine învelişul intestinelor. Din cauza lui Lactobacillus 
acidophilus, o bacterie de iaurt care se găseşte în mod natural 
într-un intestin sănătos. Şi mai e un copil afectat de accese 
epileptice groaznice, a cărui măduvă a spinării e plină de 
Acetobacter aceti, un organism benign găsit în oţet. Acestea pur 
şi simplu îi distrug celulele creierului. 

In vreme ce asculta, Lisa îşi concentră din ce în ce mai tare 
atenţia asupra implicaţiilor acestei stări de fapt. 

— Şi, cu siguranţă, acestea nu sunt singurele cazuri, spuse 
Henri. 

Ea clătină din cap - nu pentru că nu ar fi fost de acord, ci 
pentru că i se părea din ce în ce mai sigur că vorbele lui erau 
adevărate. 

— Aşadar, există ceva care întoarce aceste bacterii inofensive 
împotriva noastră. 

— Da, prietenii se transformă în duşmani. Şi, dacă se va 
ajunge la un război în toată regulă, nu avem nici o şansă. 

Ea îi aruncă o privire scurtă. 

— Corpul omenesc este compus dintr-o sută de triliarde de 
celule, însă numai zece triliarde sunt ale noastre. Celelalte 90 la 
sută sunt bacterii şi alte câteva organisme oportuniste. Trăim în 
simbioză cu acest mediu străin. Dar dacă balanţa asta s-ar 
dezechilibra, dacă lucrurile s-ar întoarce împotriva noastră? 

— Trebuie s-o oprim. 

— De-asta te-am chemat aici. Să te conving. Ca să putem să 
avansăm cu analiza, eu şi doctorul Miller vom avea nevoie de 
echipamentul de analiză din cabina partenerului tău. Trebuie să 
începem să căutăm răspuns la cele mai presante întrebări. 
Schimbările suferite de bacteriile astea au avut cauze chimice 
sau toxice? Şi, indiferent de cauză, cum le putem trata? Şi dacă 
sunt contagioase? Cum am putea să le izolăm, cum să instituim 
un fel de carantină împotriva lor? 

Pe faţa acoperită de barbă deasă îi apăru o grimasă. 

— Avem nevoie de răspunsuri. Acum! 

Lisa se uită la ceas. Monk deja întârziase o oră. Fie se luase cu 
treaba şi uitase de trecerea timpului, fie se bucura de plajele şi 
frumuseţea insulei. 

Insă acum nu prea era momentul pentru admirat privelişti. 

Dădu din cap înspre Henri. 

— O să pun pe cineva să-i transmită un mesaj radio doctorului 
Kokkalis. Să vină înapoi cât se poate de repede. Până una, alta 
însă, ai dreptate. Trebuie să începem. . 

O luă înainte şi ieşiră din cabină. Incăperea în care îşi ţinea 
Monk echipamentul de analiză era situată aproape de partea cea 
mai înaltă a vaporului, cinci punți mai sus. Sigma rezervase una 
dintre cele mai spaţioase cabine pentru a avea suficient loc ca 
să-şi instaleze tot echipamentul. Cineva din echipaj se ocupase 
de scoaterea paturilor şi a mobilei, pentru a face loc laboratorului 
improvizat. Cabina avea şi un balcon mare, care dădea înspre 
tribord. Lisa îşi dori să fi fost acolo în momentul acesta, să poată 
simţi lumina soarelui şi briza proaspătă pe faţă, orice ar fi putut 
să-i alunge teama din ce în ce mai mare care i se strecurase în 
suflet. 

In vreme ce se îndrepta spre liftul vaporului, se gândi că 
trebuia să-l sune din nou pe Painter. Nu putea să-şi asume 
această responsabilitate de una singură. Avea nevoie de sprijinul 
total al echipei de R&D de la Sigma. 

In plus, voia să-i audă din nou vocea. 

Apăsă butonul ca să cheme liftul. 

Ca şi cum acesta ar fi fost un mecanism de detonare, un 
zgomot extrem de puternic se auzi de partea cealaltă a 
vaporului, din direcţia golfuleţului unde ancorau navele şi unde 
se aflau ambarcaţiunile care făceau curse între țărm şi vapor, 
aducând oameni. 

Oare avusese loc un accident? 

— Ce-a fost asta? întrebă Henri. 

O a doua explozie şi mai puternică, zgudui partea în care se 
aflau, undeva lângă prova. In depărtare răsunară ţipete. Apoi, 
Lisa auzi un zgomot familiar, rafale sacadate de armă automată. 

— Suntem atacați, spuse ea. 


1.45 P.M. 


Monk se avânta vijelios cu Land Roverul ruginit în jos, pe 
panta abruptă. Conectând nişte sârme de sub bord, luase maşina 
cea veche dintr-o parcare de lângă mina de fosfat de pe insulă, 
abandonată în timpul evacuării. Mergeau cu viteză pe un drum 
neasfaltat, ce ducea spre partea din spate a minei, spre aşezarea 
de pe coastă. 

Dr. Richard Graff era aşezat lângă el, cu centura de siguranţă 
prinsă şi cu un braţ proptit în tavan, ca să-şi menţină echilibrul. 

— Mergi mai încet! 

Monk îl ignoră. Trebuia să ajungă pe țărm. 

Cei doi pătrunseseră prin efracţie într-unul dintre atelierele 
minei şi încercaseră să folosească telefonul. 

Nu funcţiona. Insula era aproape pustie în momentul de faţă. 
Dar măcar reuşiseră să găsească o trusă de prim ajutor în 
atelierul respectiv. Umărul lui Graff era plin de unguent antibiotic 
şi fusese bine pansat. 

Cercetătorul se ocupase de rană în vreme ce Monk încerca să 
conecteze firele pentru a porni camioneta. Graff avea în 
continuare trusa de prim ajutor pe care o ţinea cu braţul rănit 
strâns lipită de el. După ce o golise, o transformase într-o cuşcă 
tocmai bună pentru crabul pe care-l luaseră cu ei. 

O curbă ce-i apăru brusc în faţă prin desiş îl făcu pe Monk să 
frâneze puternic. Zbură pe două roţi peste bucata aceea de 
drum, evitând la mustață răsturnarea. Celelalte două roţi se 
izbiră cu putere de pământ, din fericire fără a se desprinde de la 
locul lor. 

Graff icni. 

— N-o să folosească nimănui dacă facem un accident în jungla 
asta. 

Monk încetini - nu din cauza cuvintelor lui Graff, ci pentru că 
drumul pe care se aflau se încheia într-o intersecţie asfaltată. 

Ajunseseră la o zonă îndepărtată a şoselei care înconjura 
insula, un drum îngust, cu două benzi. Drumul neasfaltat pe care 
veniseră o lua mai departe spre sudul golfului Flying Fish. Spre 
nord, se contura partea principală a aşezării, un amestec de 
hoteluri, restaurante chinezeşti, baruri dărăpănate şi adevărate 
capcane pentru turişti. 

Atenţia lui Monk rămase însă îndreptată spre ape, dincolo de 
golful Flying Fish. Mistress of the Seas era înconjurată de 
ambarcaţiuni în flăcări, iahturi explodate şi rămăşiţele 
fumegânde ale vasului Gărzii de Coastă australiene. Un fum dens 
se ridica spre înălțimile cerului la amiază. Ca nişte rechini, o 
mulţime de bărci cu motor albastre se roteau zumzăind în jurul 
vaporului. 

Un singur elicopter, galben cu roşu, un Eurocopter Astar, 
survola golful ca o viespe furioasă, stârnind fumul. Judecând 
după rafalele pe care le trăgea din arma automată cu care era 
prevăzut într-o parte, nu era un prieten. 

Pe măsură ce cobora la vale, Monk prinsese când şi când 
crâmpeie din atacul ce avusese loc pe mare: explozii, trasoare 
de mitralieră, detonări cutremurătoare, resturi aruncate în aer, 
flăcări ridicându-se într-un vârtej de apă. Exploziile răsunaseră 
până la camioneta lor ca şi cum undeva în depărtare ar fi fost 
lansat un joc uriaş de artificii. 

Bum... bum... bum... 

In partea de nord, în oraş, se produse o explozie 
cutremurătoare, stârnind un val de flăcări şi fum. Suficient de 
aproape pentru a face să zăngăne geamurile Roverului. 

— Filiala Telstra!5 de aici, spuse Graff. Incearcă să distrugă 
orice mijloc de comunicaţii. 

Şi alte părţi ale Coloniei erau deja în flăcări. 

Nu era vorba despre nişte pirați obişnuiţi. Aici se desfăşura un 
atac în toată regula. 

Cine mama dracului erau? 

Monk dădu înapoi şi o luă în sens invers faţă de orăşel, de-a 
lungul şoselei de coastă. 

— Unde vrei să?... începu Graff să întrebe. 

Monk coti. În faţa lor, pe malul mării, apăru un mic hotel, izolat 
într-un luminiş din pădurea tropicală. Monk întoarse rapid în faţa 
unui indicator pe care scria The Mango, Motel 91 Restaurant. 
Parcurse în viteză drumul care ducea într-acolo. In faţă, îi apăru 
hotelul, o clădire cu un etaj, înconjurată de câteva bungalowuri 
răzlețe. Undeva sclipea o piscină. 

Locul părea părăsit. 

— O să fi în siguranţă aici, zise Monk în vreme ce călca frâna şi 
oprea lângă hotel, sub coroana protectoare a unui copac ce 
dădea fără îndoială numele aşezământului, un mango. 

Monk sări din maşină. 

— Aşteaptă! 

Graff se luptă cu portiera lui şi reuşi în cele din urmă s-o 
deschidă. Aproape că se prăbuşi din Land Rover. O luă la fugă 
după Monk. i 

Monk nu încetini pasul. Işi continuă mersul grăbit către plajă. 
La fel ca toate hotelurile de la mare, hotelul şi restaurantul 
Mango ofereau toate activităţile pe care le putea căuta un 
amator de vacanțe la malul mării: snorkeling, kayaking, 
navigaţie. In partea din spate a clădirii principale, Monk văzuse 
centrul de recreere al hotelului, o mică incintă alipită celei 

principale, construită din blocuri de zgură, cu un acoperiş de stuf. 
Avea uşa şi geamurile acoperite cu scânduri, din cauza evacuării. 

Fără să încetinească, Monk smulse de la locul ei o prăjină 
utilizată la curăţarea piscinei. O folosi imediat pentru a scoate 
scândurile şi pentru a sparge uşa de sticlă. 

Graff îl ajunse din urmă. 

Monk se întinse şi-l trase pe cercetător înăuntru, la adăpost de 
lumina soarelui. Elicopterul trecu zumzăind pe deasupra lor, la 
mică înălţime, făcând palmierii să se îndoaie din cauza curenților 
stârniţi de elice. Apoi îşi continuă drumul, urmărind linia 
țărmului. 

— Ai grijă să nu te vadă! îl avertiză Monk. 

Graff încuviinţă din cap. 

Monk păşi tiptil prin partea din faţă a centrului de recreere, 
unde fuseseră îngrămădite o mulţime de prosoape de plajă, 
ochelari de soare, uleiuri de plajă şi o puzderie de suvenire. 
Mirosea a nucă de cocos şi a picioare ude. Monk ocoli tejgheaua 
şi pătrunse prin intrarea acoperită de o perdea zornăitoare din 
şiraguri de mărgele. 

Găsi ceea ce căuta. 

Pe peretele din spate atârnau mai multe echipamente de 
scufundare. 

Monk îşi scoase bocancii. 

In partea camerei ce dădea înspre plajă se aflau aliniate în 
faţa unei uşi rabatabile o mare varietate de obiecte care puteau 
fi folosite pentru distracţie pe plajă. Monk trecu pe lângă nişte 
hidrobiciclete, două caiace şi se opri în faţa singurului jet ski. 
Acesta se afla pe o platformă cu roţi, pregătită să-l ducă şi să-l 
aducă de la apă. 

Măcar în partea asta a insulei, apa nu fusese contaminată cu 
supa toxică. 

Monk se întoarse spre Graff. 

— O să am nevoie de ajutorul tău. 

După 18 minute, Monk ştergea cu cotul geamul pătat cu 
unsoare al uşii rabatabile. Costumul lui ud scârţâi pe sticlă. 
Ridicându-şi capul, Monk aşteptă ca elicopterul să-şi facă turul pe 
deasupra lor şi să se îndepărteze spre golful Flying Fish. Acesta 
nu se vedea, fiind ascuns de Smith Point. Tot ceea ce putea 
distinge Monk din zona de război era pala de fum negru şi gros 
care se ridica peste creastă. 

In cele din urmă, elicopterul viră şi o luă înapoi spre vaporul de 
croazieră. 

— OK, să-i dăm drumul! 

Monk se aplecă şi ridică uşa de la pământ proptind-o în 
locaşurile în care stătea fixată când era deschisă. In spatele lui, 
Graff săltă cârligul platformei, iar Monk îi dădu roată. Apucă 
partea din spate a jet ski-ului şi împreună împinseră platforma 
spre apă. Roţile mari, de cauciuc, speciale pentru nisip, le 
uşurară munca. 

Graff desfăcu legăturile jetului de pe platformă, în timp ce 
Monk alergă înapoi şi înşfăcă vesta de salvare şi butelia de 
oxigen. Odată echipat, îşi puse şi o jachetă de vânt suvenir 
Mango peste ceea ce purta. 

Mişcându-se anevoie din cauza echipamentului, Monk se 
întoarse la apă şi trase jet ski-ul de pe platformă. N 

— Ascunde-te în continuare, îl instrui el pe Graff. Insă, dacă 
găseşti vreun mijloc de comunicare, un radio sau ceva de genul 
ăsta, încearcă să dai de autorități. 

Graff încuviinţă din cap. 

— Ai grijă! 

Imediat, Monk porni motorul cu un zgomot puternic şi demară 
în trombă înspre Smith Point. În urma lui, Graff duse platforma 
goală înapoi în adăpost. 

Monk se lăsă şi mai jos pe locul lui şi ambală motorul la 
maximum. Practic, zbura pe deasupra mării. Jacheta scrâşnea din 
cauza vântului. Improşca în jur un nor de apă sărată. Smith Point 
creştea văzând cu ochii în faţa lui. In cele din urmă ajunse la 
pintenul stâncos şi, fără a încetini, viră în jurul lui. 

In depărtare, la marginea golfului, Mistress of the Seas se 
înălța în zare ca un castel alb aflat sub asediu. Aproape de ea, 
apele ardeau din cauza combustibilului incendiat şi a 
ambarcaţiunilor din care mai rămăseseră doar carcasele 
fumegânde. Chiar şi digul era o ruină. Şi, peste tot în zona de 
luptă, nu se auzea decât zgomotul puternic al bărcilor cu motor 
ale piraţilor care patrulau. 

La vânătoare. 

„Să-i dăm drumul!” 

Uşor ca o torpilă de suprafaţă, Monk se aruncă în miezul 
încăierării. 


2.08 P.M. 

— Trebuie să putem face ceva, spuse Lisa. 

— Deocamdată stăm cuminţi aici, răspunse Henri Barnhardt 
scurt. 

Se adăpostiseră într-una dintre cabinele goale care dădeau în 
exterior. Lisa stătea în picioare lângă unul din cele două hublouri 
ale încăperii. Henri făcea de pază lângă uşă. 

O oră mai devreme, alergaseră de nebuni pe vapor şi 
descoperiseră haosul general în care se transformase întregul 
loc. Echipajul în uniforme şi pasageri cu priviri înnebunite, atât 
cei bolnavi, cât şi cei sănătoşi, se buluciseră pe holuri. Exploziile 
şi focurile de armă erau aproape înăbuşite de alarma puternică a 
vaporului care se declanşase, distrugând nervii tuturor. Fie 
automat, fie intenţionat, cineva acţionase mecanismul de 
coborâre a uşilor antiincendiu, izolând oamenii pe secţiuni. 

Între timp, indivizi mascaţi goleau holurile unul după altul, 
împuşcând pe oricine opunea rezistenţă sau se mişca prea încet. 
Lisa şi Henri auziseră ţipetele, rafalele de armă, oameni care 
alergau pe puntea de deasupra. Chiar şi ei scăpaseră ca prin 
urechile acului de la a fi împuşcaţi. Doar cursa nebunească pe 
care o făcuseră prin sala de expoziţii a vaporului şi de-a lungul 
unui alt coridor îi salvase. 

Nu ştiau cât mai puteau rămâne nedescoperiţi. 

Rapiditatea cu care fusese cucerită Mistress of the Seas 
sugera faptul că erau implicaţi membri ai echipajului. 

Lisa se uită prin hublou. Marea era în flăcări. De la aceeaşi 
fereastră, urmărise cum câţiva pasageri disperaţi se aruncaseră 
în apă de la balcoanele superioare, sperând că aveau să 
reuşească să înoate până la țărm. 

Insă ambarcaţiunile prevăzute cu arme măturau golful, 
trăgând în orice mişca în apă. 

Cadavre pluteau printre resturile în flăcări. 

Nu există nici o scăpare. 

Oare care era cauza? Ce se întâmpla aici? 

În cele din urmă, alarma se opri cu un ultim tânguit retezat. Se 
lăsă tăcerea, o tăcere grea, aproape palpabilă. Chiar şi aerul 
părea mai dens. 

Undeva deasupra, cineva plângea cu suspine. 

Henri întâlni privirea Lisei. 

Din difuzoare se auzi o voce aspră, care începu să spună ceva 
în malaeza. Lisa nu ştia limba asta. Uitându-se în continuare la 
Henri, văzu cum toxicologul clătina din cap. Nici el nu avea idee 
ce se zicea. Mesajul fu repetat apoi şi în chineză mandarină. 

Acestea erau cele mai vorbite limbi de pe insulă. 

În sfârşit, vorbitorul trecu la o engleză fluentă, deşi rostită cu 
un accent foarte puternic. 

— Vaporul este acum al nostru. Pe fiecare punte patrulează 
gărzi. Oricine iese pe hol va fi împuşcat pe loc. Nimeni nu va păţi 
nimic dacă ascultă ce spunem noi. Asta-i tot. 

Discursul se termină cu un pârâit al microfonului. 

Henri încercă uşa, pentru a se asigura că era încuiată, apoi se 
apropie de Lisa. 

— Au deturnat vaporul. Probabil, cineva plănuia de mult asta. 
Lisa îşi aminti imediat de Achille Lauro, un vas de croazieră 
italian care fusese deturnat de terorişti palestinieni, în 1985. Şi, 
mai de curând, în 2005, piraţii somalezi atacaseră un alt vapor 
de croazieră, în estul coastei Africii. 

Se întoarse la hublou şi privi afară, studiind cu atenţie bărcile 
care patrulau pe apă, toate pline de oameni mascaţi şi înarmaţi. 
Păreau să fie pirați, însă suspecta că adevărul era altul. 

Poate ceva din paranoia lui Painter se prinsese şi de ea. 

Totul fusese mult prea coordonat ca să fie un simplu act 
pirateresc. 

— Cu siguranţă, zise el, vor jefui vaporul de tot ceea ce este 
de valoare şi nu e încuiat în cală, apoi vor fugi înapoi pe teritoriul 
lor dintre insule. Dacă reuşim să rămânem în viaţă, evitând orice 
confruntare... 

Boxele hârâiră din nou şi o altă voce vorbi în sistemul de 
comunicaţii generale de pe navă. In engleză. Nu mai repetă în 
malaeza sau chineză. 

— Următorii pasageri sunt aşteptaţi să se prezinte pe puntea 
de comandă. In următoarele cinci minute. Trebuie să vină cu 
mâinile pe cap, cu degetele împreunate. Dacă nu apar, la fiecare 
minut de întârziere, doi pasageri vor fi ucişi. Vom împuşca mai 
întâi copiii. 

Fură numite persoanele. 

Dr. Gene Lindholm. 

Dr. Benjamin Miller. 

Dr. Henri Barnharat. 

Şi ultimul: dr. Lisa Cummings. 

— Aveţi cinci minute. 

Radioul amuţi din nou. 

Lisa se uită în continuare prin hublou. 

— Asta nu e o deturnare. 

„Şi nici aceştia nu sunt nişte pirați obişnuiţi.” 

Înainte să-şi întoarcă privirea, zări un jet ski gonind peste ape, 
spre vasul de croazieră. In urma lui se înălța un val de apă 
stropind totul în jur, făcându-l uşor de observat. Se mişca 
îndemânatic, evitând resturile din apă. Nu se vedea cine îl 
conducea. Omul era practic culcat pe şa. 

Şi nu fără motiv. 

Două ambarcaţiuni îl urmăreau îndeaproape, trecând ca 
vântul printre flăcări şi scânduri fumegânde. Se vedeau scânteile 
provocate de rafalele automatelor. 

Clătină din cap gândindu-se la nesăbuinţa celui de pe jet ski. 

De dincolo de vaporul de croazieră apăru un elicopter care se 
avânta şi el în direcţia jet ski-ului. Nu voia să vadă ce avea să se 
întâmple, însă simţi că o forţează ceva să facă asta. 

Un fel de respect pentru atacul sinucigaş al omului de pe jet 
ski. 

Elicopterul se lăsă brusc în jos, cu uşa dintr-o parte deschisă. 

Din interior ţâşni un val de fum. 

Lansator de grenade. 

Clipind, Lisa privi chiar la timp ca să vadă jet ski-ul explodând 
într-un vârtej de fum şi metal contorsionat. 

Se îndepărta de hublou ameţită şi tremurând din toate 
încheieturile. Se uită la Henri. Nu aveau de ales. 

— Să mergem! 


2.12 P.M. 


Monk se scufundă în adâncurile mării, tras în jos de greutatea 
centurii pe care o avea la brâu şi de rezervoarele de oxigen. Nu 
se opuse mişcării şi-şi ţinu respiraţia. Deasupra capului său, 
albastrul apei era acoperit de flăcări. Şrapnele din jet ski-ul 
explodat brăzdară apă. La doi metri mai departe, ce mai 
rămăsese din el se scufunda cu botul înainte. 

In vreme ce Monk îl urmă, se chinui să se dezbrace de jacheta 
de vânt Mango. Nu mai avea nici un motiv să ţină buteliile de 
oxigen ascunse. Işi ridică masca de scufundări şi-şi răsuci braţul 
ca să tragă furtunul. Folosi regulatorul de aer pentru a scoate 
apa din mască şi apoi o fixă etanş. 

Adâncul apei deveni clar precum cristalul. 

Işi fixă regulatorul şi trase prima gură de aer. 

Mai mult un oftat de uşurare. 

Oare şmecheria lui funcţionase? 

Cu un minut în urmă, în vreme ce elicopterul se aruncase 
asupra lui ca un şoim asupra unui şoarece, Monk stătuse cu ochii 
pe omul cu arma din uşa deschisă. Când lansatorul de grenade 
se îndreptase spre el, Monk răsturnase jet ski-ul în ultima 
secundă, aruncându-se sub el şi scufundându-se în adâncuri. Cu 
toate astea, suflul exploziei îl lovise ca o nicovală în cap, 
făcându-i urechile să bubuie. 

Se scufunda spre fundul mării. Golful Flying Fish avea zone în 
care adâncimea ajungea la 30 de metri. Dar el nu avea nevoie să 
se scufunde atât de departe. 

Monk îşi potrivi dispozitivele compensatorii de plutire, 
umflându-şi vesta cu aer din butelii. Incetini ritmul de coborâre şi 
începu să plutească. lnălţă capul şi se uită în sus, la fundul 
vaselor rapide care patrulau, cu elicele motoarelor lăsând în 
urmă o spumă albă, învolburată. Se roteau în cerc, o dată şi încă 
o dată, căutând vreo urmă a celui care se aflase pe jet ski, gata 
să tragă în momentul în care acesta ar fi apărut la suprafaţă. 

Insă Monk nu avea de gând să iasă şi, dacă planul lui 
funcţionase, nimeni nu ştia că era dotat cu echipament de 
scufundare. Monk se răsuci, îşi verifică busola strălucitoare de la 
încheietura mâinii şi o luă în direcţia coordonatelor pe care le 
calculase deja. 

Spre Mistress of the Seas. 

intotdeauna îşi dorise să plece într-o croazieră. 

5 
Pierdut şi gasit 


5 IULIE, 1.55 A.M. 
Washington, D.C. 


— Cam până aici ar trebui să mergem, spuse Gray. 

işi petrecuse ultimele şapte minute conducând cu atenţie şi 
strecurând Thunderbirdul prin parcul Glover-Archibold, urmând 
un drum vechi şi îngust folosit de personalul angajat, cu tufişurile 
hârşâind caroseria decapotabilei. Roata din stânga-faţă avea 
pană şi mergea propriu-zis pe jantă, încetinindu-i şi făcând ca 
direcţia să fie al naibii de greu de menţinut. 

Deşi majoritatea oamenilor considerau că Washington, D.C. 
Este un loc plin de clădiri istorice, malluri spaţioase destinate 
promenadei şi muzee, el mai era caracterizat şi de unul dintre 
cele mai lungi şiruri de parcuri interconectate, ce-şi croia drum 
spre inima metropolei, acoperind o suprafaţă de peste 4 000 de 
metri pătraţi. Parcul Glover-Archibold marca unul dintre capetele 
şirului, terminându-se la fluviul Potomac. 

Gray se îndepărtase de apă. Era prea departe şi prea expus. 
Luând-o pe o alee din spate ce mergea paralel cu casele din 
pare, o apucase spre nord, cu luminile stinse, descoperind un 
vechi drum folosit în caz de incendiu, ce se înfunda şi mai tare în 
adâncimea pădurii dense. O luă pe acolo. Avea nevoie să-şi 
piardă urma, chiar dacă Thunderbirdul nu era într-o stare prea 
bună şi putea să cedeze din moment în moment. 

Dându-şi seama că nu putea să meargă mai departe de-atât, 
încetini. 

Erau pe fundul unui defileu. Dealuri abrupte şi împădurite se 
înălţau de ambele părţi. in faţă, o veche estacadă aparţinând 
unei linii de tren abandonate traversa valea îngustă. Gray 
manevră cu grijă automobilul sub podul din fier roşu de rugină şi 
cu şipci de lemn. Opri lângă unul dintre pereţii din ciment care 
susțineau estacada. Peretele era mâzgălit cu graffitti. 

— Toată lumea afară. De-aici, o să mergem pe jos. 

Pe partea opusă a estacadei luminate de stele şi de razele 

argintii ale lunii, marcajul de lemn al unei poteci indica un traseu 
dedicat excursioniştilor. Poteca părea să fie mai mult un tunel ce- 
şi croia drum prin pădurea deasă. 

Cu atât mai bine, avea să le servească şi ca ascunziş. 

In depărtare, din direcţie opusă, se auzeau urlând sirenele 
diferitelor vehicule care intervin în situaţii de urgenţă. Gray 
depistă o lumină portocalie, incandescentă, ce licărea pe cerul 
nopţii. Probabil că explozia rachetei provocase incendierea casei. 

Văzută şi mai de aproape, pădurea era cuprinsă de întuneric, 
pictată parcă în nuanţe de negru. 

Gray ştia că Nasser şi echipa lui de asasini puteau fi oriunde. 

In spatele lor, în faţa lor, poate chiar încercuindu-i. 

Inima lui Gray bătea cu putere. Se simţea din ce în ce mai 
cuprins de temeri - nu atât pentru persoana lui, cât pentru 
părinţii săi. Trebuia să-i ducă undeva în siguranţă, să-i 
îndepărteze de pericolele ce roiau în jurul lui. Singura modalitate 
de a face asta era să-i asigure îngrijiri medicale lui Seichan. 

Şi trebuia s-o facă departe de ochii tuturor. 

Chiar dacă încă mai avea telefonul mobil spart asupra sa, nu 
îndrăznea să contacteze Sigma sau pe directorul Crowe. Liniile 
de comunicaţii erau compromise, după cum demonstrase 
ambuscada de la adăpost. Protocolul prevedea ca, în astfel de 
cazuri, trebuia să rămână ascuns şi să nu mai stabilească vreo 
legătură radio. Undeva exista o scurgere de informaţii, iar până 
când nu-şi ducea părinţii la adăpost într-un loc sigur, nu avea de 
gând să scoată capul de la cutie. 

Asta însemna că trebuia să caute mijloace alternative prin 
care Seichan să primească îngrijiri. Mama sa îi sugerase o 
variantă şi-i urmase deja planul, sunând de două ori de pe 
telefonul ei mobil. După aceea, Gray scosese bateria telefonului 
mobil, ca nu cumva cineva să se folosească de acest dispozitiv 
pentru a le dea de urmă. 

— Se pare că morfina a relaxat-o, îi anunţă mama sa de pe 
bancheta din spate. 

In timpul unei scurte opriri, ea trecuse în spate, alături de 
Kowalski. Seichan zăcea întinsă între ei. Mama sa îi injectase lui 
Seichan morfină dintr-o seringă deja pregătită, luată din 
proviziile medicale din casa conspirativă. 

— Dacă vrem să reuşim, zise Gray, o să trebuiască s-o cărăm. 

— O iau eu, spuse Kowalski făcându-le semn celorlalţi să nu-i 
stea în drum. 

Tatăl lui Gray o ajută pe mama sa să coboare din maşină. 

Imediat ce ieşiră cu toţii din decapotabilă, tatăl se uită la halul în 
care era aceasta şi clătină din cap, înjurând printre dinţi. 

Kowalski se ridică în picioare, ţinând-o pe Seichan în braţe. 
Chiar şi în întunericul de sub estacadă, Gray observă pata neagră 
de pe bandajul strâns în jurul stomacului femeii. Mişcarea o trezi 
pe Seichan şi o făcu să se agite. Se zbătu pentru un scurt 
moment în braţele lui Kowalski, în vreme ce acesta cobora din 
maşină, speriată şi năucă. Ţipă şi-l lovi cu latul palmei peste 
obraz. 

— Hei! exclamă masivul bărbat evitând altă lovitură. 

Seichan începu să strige, un şuvoi de cuvinte furioase, un 
amestec neinteligibil de engleză şi un dialect asiatic. 

— Fă-o să tacă, zise tatăl său aruncându-şi rapid privirea spre 
pădurea întunecată. 

Kowalski încerca să-i acopere gura, dar aproape că rămase 
fără un deget din cauza muşcăturii femeii. 

— Nenorocita dracului! 

Seichan deveni din ce în ce mai agitată şi mai greu de 
stăpânit. 

Mama lui veni mai aproape, căutând ceva în geanta ei mare. 

— Mai am o doză de morfină. 

Gray clătină din cap. 

— Stai! 

Având în vedere pierderea de sânge suferită de Seichan, se 
temea de încetinirea ritmului respirației care însoțea 
administrarea morfinei. O a doua doză putea s-o omoare, iar el 
încă mai avea nevoie de răspunsuri. 

Intinse o palmă spre mama sa. 

— Sărurile mirositoare. 

Işi amintise de faptul că Kowalski le menţionase printre 
medicamentele conținute de trusa medicală de urgență. 

Mama lui încuviinţă din cap. Băgă mâna în geantă, scotoci un 
moment ce păru interminabil, după care îi dădu câteva capsule. 
Gray luă una şi se duse lângă Kowalski. 

Paznicul avea acum o zgârietură lungă, însângerată, pe unul 
dintre obraji. 

— Dumnezeule, fă-i ceva! 

Gray îi înfipse mâna în păr, îi arcui gâtul şi-i sparse capsula 
sub nas. Femeia îşi trase capul înapoi, luptându-se, însă el îi ţinu 
capsula sub nas. Urletele frenetice încetară în căluşul format de 
mâna lui. 

Ea ridică o mână ca să-l împingă într-o parte. 

El o ţinu cu putere. 

— Gata.. 

Seichan tuşi apăsat şi apucă încheietura mâinii lui Gray. 

ÎI surprinse cât de puternice erau degetele ei. Îşi lăsă mâna în 
jos. 

— Lasă-mă să respir. Pune-mă jos. 

Gray dădu din cap spre Kowalski. Nu trebuia să i se spună de 
două ori. O lăsă jos pe Seichan, pe propriile picioare, dar o ţinu în 
continuare cu mâinile petrecute pe după umeri. Ea îşi 
supraestimase forţele. | se înmuiară picioarele. Rămase inertă în 
braţele bărbatului masiv. 

Crispată, se uită rapid în jur. Gray văzu confuzia din ochii ei, 
dincolo de lupta ce se dădea între durere şi morfină. Işi 
concentră rapid privirea asupra lui. 

— Eu... obeliscul... rosti ea extrem de îngrijorată. 

Gray se săturase să tot audă de blestematul ăla de obelisc. 

— O să trebuiască să-l găsim mai târziu. S-a spart după ce-ai 
căzut de pe motocicletă. L-am lăsat acolo, acasă la ai mei. 

Cuvintele lui părură să-i producă mai multă durere decât rana 
făcută de glonţ. Insă poate că neglijenţa lui de mai devreme le 
aducea şi puţin noroc. Poate că Nasser se dusese după obelisc, 
în loc să-i mai urmărească pe ei. 

Mama sa, auzind fără să vrea conversaţia lor, se apropie. 

— Vorbiţi despre tubul ăla negru care s-a spart? 

Bătu uşor cu mâna în geanta ei mare. 

— L-am luat de pe jos când m-am dus înăuntru să aduc 
bandajele. Pare destul de vechi şi poate că valorează ceva. 

Inchizându-şi ochii în semn de uşurare, Seichan dădu din cap 
aprobator pentru ambele supoziţii. De extenuare, capul îi atârna 
într-o parte. 

— Slavă Domnului! 

— De ce-i aşa de important? întrebă el. 

— Putea... ar putea să salveze lumea. Asta dacă nu cumva e 
prea târziu pentru noi. 

Gray îşi aruncă rapid privirea spre geanta mamei sale, după 
care din nou la Seichan. 

— Ce naiba vrei să spui? 

Ea flutură o mână fără prea multă vlagă, pierzându-şi din nou 
puterile. 

— E prea complicat. Am nevoie de ajutorul tău... nu pot... nu 
singură... noi trebuie, trebuie să plecăm de-aici. 

Bărbia îi căzu în piept şi-şi pierdu din nou cunoştinţa. Kowalski 

îi susţinu greutatea pe şoldul lui. 

Gray fu tentat să folosească altă capsulă de săruri mirositoare, 
dar se temu să n-o forţeze prea tare. Văzu cum din bandaj se 
prelinge sânge proaspăt. 

Se părea că şi mama lui gândea la fel. Dădu din cap spre 
potecă. 

— Nu cred că suntem prea departe de spital. 

Gray se întoarse spre poteca întunecată aflată de cealaltă 
parte a estacadei. Acesta era celălalt motiv pentru care 
condusese Thunderbirdul spre nord, prin pădure, ţinând cont de 
ceea ce îi sugerase mama lui. De partea cealaltă a parcului 
Glover-Archibold se întindea campusul Universităţii Georgetown. 
Spitalul facultăţii se învecina cu liziera pădurii. Mama lui avea 
foşti studenţi care lucrau acolo. 

Dacă puteau să ajungă fără să fie descoperiţi... 

Insă oare era această destinaţie atât de evidentă? 

Existau o mie de ieşiri din ansamblul de parcuri, dar Nasser 
ştia că acela pe care îl urmărea era însoţit de o femeie rănită 
destul de grav şi că aceasta necesita îngrijiri medicale de 
urgenţă. 

Era un risc imens, însă Gray nu vedea nici o modalitate de a-l 
evita. 

Îşi aminti privirea lui Nasser în momentul în care nemernicul 
întrebase de obelisc. Insetată de sânge, nemiloasă. Egipteanul 
crezuse ceea ce afirmase Gray şi anume că obeliscul fusese lăsat 
în stradă - în mare parte pentru că şi Gray credea asta. Insă ce 
era mai important pentru omul aceasta: să pună mâna pe obelisc 
sau să se răzbune? 

Se uită în jur, fixând cu privirea micul lor grup. 

Vieţile tuturor atârnau de acest răspuns. 


2.21 A.M. 


O jumătate de oră mai târziu, Painter se plimba de colo-colo 
prin biroul său, având fixată în ureche o cască de tip hands-free. 

— Sunt morţi cu toţii? 

În spatele lui, pe ecranul plasmei erau prezentate imagini în 
direct de la incendiul extins ce cuprinsese trei case, plus o 
secţiune a parcului din vecinătate. Fusese o vară secetoasă, ce 
transformase pădurea într-o masă de vreascuri. Maşinile de 

pompieri şi personalul pentru situaţii de urgenţă roiau în zona 
bine delimitată şi restricţionată accesului publicului. Dubele 
reţelelor de televiziune îşi înălţau deja antenele de satelit. 

Un elicopter al poliţiei se rotea deasupra, cu fasciculul de 
lumină a proiectorului îndreptat în jos, căutând. 

insă era prea puţin, prea târziu. 

Nici decapotabilă cu care Gray se dusese la casa conspirativă 
şi nici duba medicală deturnată nu se aflau printre rămăşiţe. 
Incendiul devastator împiedica efectuarea unei investigaţii 
suplimentare. 

Singurele veşti palpabile era nişte veşti proaste. Adevăratul 
echipaj medical al dubei fusese descoperit pe un câmp 
abandonat, fiecare dintre membrii acestuia fiind împuşcat în cap. 
Acum, avea patru dosare pe birou. Se prăbuşi pe scaun. Inainte 
de orice altceva, avea de dat patru telefoane dificile până la 
mijirea zorilor. Familiilor acestora. 

Asistentul lui Painter, Brant, îşi împinse căruciorul cu rotile în 
cadrul uşii. 

— Scuzaţi-mă, domnule. 

Painter dădu din cap spre el. 

— Doctorul McKnight e în aşteptare, pe linia trei. Este 
disponibil pentru o convorbire telefonică, dar şi pentru 
videoconferinţă. 

Painter îi arătă cu degetul mare ecranul cuprins parcă de 
flăcări. 

— Momentan, am văzut destul din asta. Pune-l pe Sean pe 
ecran. 

Painter îşi scoase casca din ureche. Putea să jure că la fel de 
bine ar fi putut să aibă una implantată pe cale chirurgicală. Se 
răsuci şi ajunse cu faţa la ecran chiar în clipa în care scena 
incendiului dispărea, înlocuită de chipul şefului său. 

Sean McKnight fondase Sigma, însă, de-atunci, fusese 
promovat la conducerea DARPA. Painter îl sunase imediat după 
ce Seichan intervenise atât de brusc şi violent în viaţa lui Gray. 
Atât pentru sfatul, cât şi pentru experienţa sa. Dar şi pentru alt 
motiv, mult mai presant. 

— Deci Ghilda este din nou prin preajmă, zise Sean şi îşi trecu 
degetele prin părul roşcat, care începuse să-i încărunţească. 

Era răvăşit şi arăta de parcă fusese luat direct din pat. Insă 
cămaşa lui albă era călcată la dungă. Pe braţul fotoliului îi atârna 
un sacou bleumarin cu dunguliţe. Era pregătit pentru o zi lungă. 

— S-ar putea ca Ghilda să fie chiar şi mai aproape, spuse 

Painter. Informaţiile curente sugerează că s-ar putea să fie deja 
printre noi. 

Painter bătu uşor într-un dosar din spatele său. 

— Ai citit deja situaţia operativă. 

Celălalt îi răspunse încuviinţând din cap. 

— In mod clar, Ghilda ştia de casa conspirativă. Ştia că Gray 
se îndreptă într-acolo cu agentul lor operativ declarat absent 
nemotivat. Undeva avem o scurgere de informaţii. 

— Mi-e teamă că da, cam asta ar fi singura explicaţie. 

Clătină din cap. Dacă era adevărat, situaţia era dezastruoasă. 
Ghilda îşi mai infiltrase o dată oameni în sânul Sigma, însă 
Painter ar fi jurat că organizaţia sa era curată acum. După ce 
ultima cârtiţă fusese demascată, Painter arsese Sigma până la 
rădăcini şi o construise de la temelie, cu sute de măsuri de 
siguranţă şi contramăsuri de infiltrare. 

Şi totul în zadar. 

Dacă încă mai există o scurgere de informaţii, atunci însăşi 
temelia Sigma putea fi pusă sub semnul întrebării. Asta însemna 
desfiinţarea organizaţiei. Un audit intern era deja în derulare, o 
analiză a raportului dintre costuri şi beneficii pornită de la nivelul 
structurii de comandă de bază a Sigma, sub aparenţa unificării 
serviciilor de informaţii din S.U.A. In cadrul Homeland Security. 

Însă mai rea decât orice altceva era implicarea unui cost de 
natură mult mai personală. 

Painter avea pe birou cele patru dosare care să-i reamintească 
acest lucru. 

Sean continuă. 

— Nu numai divizia noastră este afectată de această reţea 
teroristă care caută să angajeze şi să infiltreze persoane. Acum 
două luni, MI6 a desfiinţat o celulă care se infiltrase într-un 
proiect de operaţiuni sub acoperire al British Aerospace, undeva 
lângă Glasgow. Au pierdut cinci agenţi cu ocazia asta. Ghilda 
este pretutindeni, iar acum este aici. Aici în ţară, NSA şi CIA încă 
mai încearcă să afle cine este Osama în Ghilda. Noi nu ştim mai 
nimic despre liderul lor sau despre principalii lor actori. Nici 
măcar nu ştim dacă organizaţia se numeşte într-adevăr Ghilda. 
Originea acestui nume provine de la o poreclă dată de un ofiţer 
SAS care acum e mort. Cu toate acestea, s-ar părea că diferite 
celule şi-au asumat numele ca fiind al lor, la început în băşcălie, 
după care probabil din motive mult mai palpabile. Ştim atât de 
puţin despre această reţea. 

Se opri fără să spună totul până la capăt. 

Painter înţelese. 

— lar acum avem un dezertor care a trecut în tabăra cealaltă. 

Sean oftă. 

— De ani de zile tot încercăm să ne stabilim un avanpost, să 
penetrăm într-un fel sau altul organizaţia asta. Eu, unul, am 
propus mai multe scenarii. Insă nimic atât de eficient ca şansa 
de a ne cădea în poală un agent operativ, unul din elita Ghildei. 
Trebuie s-o ducem într-un loc sigur şi s-o ferim de orice i s-ar 
putea întâmpla. 

— lar Ghilda îşi va da toată silinţa ca nu cumva să reuşim. Au 
demonstrat asta cât se poate de clar! Ca s-o elimine, au ales să- 
şi dea în vileag dovada infiltrării în Sigma. O alegere costisitoare. 
Şi, ca s-o pună în aplicare şi-au trimis cel mai bun şi mai greu de 
prins agent operativ. Alt membru din elita lor. 

— L-am văzut în înregistrarea video de la casa conspirativă. l- 
am citit dosarul. 

Sean făcu o grimasă sugestivă. 

Painter îl citise şi el. Măcelarul din Calcutta. Adevărata sa 
origine şi afiliere erau necunoscute. Fiind de obârşie mixtă, în 
trecut se dăduse drept indian, pakistanez, irakian, egiptean şi 
libian. Dacă era ca Seichan să aibă o copie masculină fidelă, 
acest individ putea fi perechea ei. 

— Avem o singură informaţie, zise Painter. Am reuşit să-i 
aflăm numele din înregistrarea video. Nasser. Insă asta-i tot ce- 
am putut să facem. 

Sean dădu din mână în semn că nu conta prea mult. 

— Numele sub care este cunoscut sunt la fel de numeroase ca 
şi asasinatele lui. A lăsat în urmă o dâră de sânge peste tot în 
lume, concentrându-se în principal pe Africa de Nord şi din 
Orientul Mijlociu până în Orientul Apropiat. Cu toate că abia în 
ultima vreme şi-a extins acţiunile şi în zona Mediteranei. Prin 
strangularea unui arheolog în Grecia. Prin asasinarea custodelui 
unui muzeu în Italia. 

Painter se concentră din nou şi mai tare, asupra ecranului. 

— În Italia? Unde? 

— İn Veneţia. Custodele a fost găsit împuşcat în temniţă de 
sub Palatul Dogilor. Nasser - sau care-o fi numele lui real - a fost 
văzut în imaginile surprinse de camerele de supraveghere aflate 
în piaţa de afară. 

Painter îşi frecă bărbia, suficient de tare ca să simtă că-l arde 
barba ţepoasă. 

— Mai devreme, am primit un telefon din partea monseniorului 

Verona de la Vatican. Detaliile ar trebui să fie în raportul privind 
situaţia operativă. Este foarte posibil ca şi Seichan, la rândul ei, 
să fi încercat să întreprindă nişte acţiuni în Italia, la momentul 
acela. 

Ochii lui Sean se îngustară uşor. 

— Interesant. E o coincidenţă care necesită o investigaţie 
suplimentară. Ambii asasini în Italia. lar acum aici. Unul pe 
urmele celuilalt. Doi asasini importanţi, cei mai buni pe care-i are 
Ghilda. Şi, chiar dacă n-ar avea nici un alt merit, Nasser măcar a 
împins-o pe Seichan în braţele noastre. 

„Sau mai degrabă în braţele lui Gray”, adăugă Painter în gând. 

— Trebuie s-o reținem pe femeie. Imediat. Este absolut 
inacceptabil să pierdem această şansă. 

Painter înţelegea gravitatea situaţiei, însă îl cunoştea bine şi 
pe Gray şi ştia cum gândeşte. Dacă există cineva în lumea asta 
cu acelaşi nivel de paranoia ca şi el, acela era Gray. Custodia 
femeii putea să se dovedească a fi o problemă. 

— Domnule, comandantul Pierce a fugit. Prins în ambuscada 
de la casa conspirativă, probabil că şi-a dat şi el seama, ca şi noi, 
că există o scurgere de informaţii. O să se ascundă împreună cu 
ea. Şi n-o să apară până când n-o să simtă că sunt în siguranţă. 

— S-ar putea să n-avem atâta vreme la dispoziţie. Nu având în 
vedere că Măcelarul din Calcutta îi urmăreşte pe amândoi. 

— Ce vreţi să fac? 

— Comandantul Pierce trebuie să fie găsit şi adus înapoi 
împreună cu ea. N-am altă opţiune, în afară de extinderea 
căutării şi de contactarea autorităţilor locale şi a FBl-ului. Deja 
am ordonat cercetarea tuturor spitalelor şi a facultăţilor 
medicale. Nu putem să-l lăsăm să dispară. 

— Domnule, aş prefera să-i dăm comandantului Pierce un 
răgaz ca să se ocupe de situaţia asta. Cu cât sunt mai multe 
lumini orientate în direcţia sa, cu atât este mai probabil ca asta 
să-i atragă atenţia lui Nasser. 

— Dacă-i chiar aşa, atunci vom încerca să punem mâna pe doi 
agenţi operativi ai Ghildei. 

Painter nu putu să-şi reţină şocul din voce: 

— Folosindu-l pe Gray pe post de momeală. 

Sean se uită fix la el de pe monitor. Painter conştientiza 
rigiditatea corpului acestuia. Observă din nou cămaşa şi haina 
călcate la dungă. Painter îşi dădu brusc seama că el nu era 
primul care stătea de vorbă cu Sean în noaptea asta. 

— Decizia a fost luată de cei de la Afaceri Interne. E semnată 


114 


de preşedinte. E imposibil de anulat, zise Sean şi continuă cu o 
voce şi mai fermă: Gray şi acest agent al Ghildei trebuie găsiţi şi 
aduşi prin indiferent ce desfăşurare de forţe va fi necesară. 

Painter nu găsi nici un fel de cuvinte ca să-l contrazică. Poate 
chiar nici nu existau vreunele. Era o lume nouă. Incuviinţă încet 
din cap. Avea să coopereze. 

Cu toate acestea, în adâncul inimii, îl cunoştea pe Gray. 

Pus pe fugă, urmărit de ambele părţi, omul acesta avea să se 
dovedească formidabil. 

Avea să se ascundă undeva unde să nu fie găsit. 


3.04 A.M. 


— Am văzut un Starbucks în holul de la parter, murmură 
Kowalski. Poate-i deschis. Vreţi nişte cafea? 

— Nu ne clintim de-aici, spuse Gray. 

Kowalski clătină din cap. 

— Nici vorbă. Era o glumă. 

Ignorându-l, Gray continuă să examineze obeliscul spart al lui 
Seichan. Erau cu toţii adunaţi în mica sală de aşteptare a unui 
cabinet stomatologic. Lângă cotul sau, o veioză lumina spaţiul 
înghesuit, decorat în maniera obişnuită, deja consacrată: reviste 
vechi de câteva luni, culori pastelate, un ficus anemic într-un 
ghiveci şi un televizor de culoare închisă aflat pe un suport 
montat pe perete. 

In urmă cu 40 de minute, grupul se afla pe poteca din pădure 
mergând spre marginea parcului Glover-Archibold. Aceasta se 
terminase dând într-o stradă care separa parcul de campusul 
Universităţii Georgetown. La ora aceea, nu fuseseră nici maşini, 
nici pietoni. Traversaseră în grabă, se strecuraseră printre două 
clădiri destinate cercetării şi ajunseră la corpul ce găzduia Secţia 
de stomatologie a universităţii. Spitalul era în spatele acestui 
corp, puternic luminat. Nu îndrăzniseră să meargă atât de 
departe, să rişte o asemenea expunere. 

Aşa că făcuseră alte aranjamente. 

In fundul sălii de aşteptare a cabinetului stomatologic, 
Kowalski înjura în barbă şi îşi încrucişase braţele, fiind în mod 
evident plictisit, dar încă în tensiune. Cu toţii aşteptau veşti. 

— Ce dracu' durează atât de mult? bodogăni Kowalski. 

Gray aflase că tipul fusese marinar în Marină S.U.A. Fusese 

recrutat în rândurile Sigma după ce dăduse o mână de ajutor 
într-o operaţiune a Sigma în Brazilia, nu ca agent, ci ca gorilă. În 
răstimpul de când aşteptau acolo, încercase să-i arate lui Gray 
cicatricele dobândite în urma acelei misiuni, însă Gray îi refuzase 
oferta. Individul ăsta nu ştia deloc să-şi ţină gura. Nu era de 
mirare că fusese desemnat doar pentru serviciul de pază. De 
unul singur. 

Dar comentariile continue ale lui Kowalski nu se pierduseră în 
vânt. 

De partea cealaltă a încăperii, tatăl lui Gray zăcea întins pe 
trei scaune, cu ochii închişi, însă fără să doarmă. Chiar trebuia să 
facă un efort ca să-şi menţină mina aia profund încruntată. 

— Aşadar, eşti un fel de spion în domeniul ştiinţific, îi zisese 
tatăl sau mai devreme. Imi dau seama... 

Gray încă nu ştia ce voise să spună tatăl său cu asta, dar 
acum nu era momentul potrivit ca să-l înfrunte pe tema asta. Cu 
cât putea mai repede s-o ducă pe Seichan să primească îngrijiri 
medicale şi s-o îndepărteze de părinţii lui... cu atât era mai bine 
pentru ei toţi. N 

Gray îşi continuă examinarea. Intoarse obeliscul pe toate 
părțile, studiindu-i fiecare suprafață în parte. Piatra neagră era 
foarte veche, ciupită şi zgâriată, altminteri era greu de definit în 
vreun fel. Părea a fi egipteană, dar asta nu ţinea de specializarea 
sa. 

Până şi evaluarea sa cu privire la originea obiectului s-ar fi 
putut să fie influenţată de accentul egiptean al asasinului. 

insă, în mod clar, o parte a obeliscului nu era din piatră 
naturală. 

Scoase partea de sus a tubului spart. Din cea de jos ieşea în 
afară o bucată cilindrică de argint, cam de grosimea degetului 
său mic de la mână. O atinse. Gray ştia că era indiciul unui lucru 
mai important. Ceva ce fusese ascuns în inima obeliscului. 
Uitându-se mai atent la capătul spart, reuşi să vadă o veche 
îmbinare cimentată a pietrei, invizibilă din exterior. De fapt, 
obeliscul era format din două bucăţi de marmură lipite laolaltă cu 
multă isteţime, ce ascundeau ceva în interior. Ca atunci când 
scobeşti paginile unei cărţi pentru a ascunde o armă sau alte 
lucruri de valoare. 

Işi aminti vorbele lui Seichan: 

„Ar putea să salveze lumea... Asta dacă nu cumva e prea 
târziu pentru noi.” 

Indiferent ce voise să spună, era suficient de important pentru 

ca ea să vină să-l caute şi să trădeze Ghilda. 

Avea nevoie de răspunsuri. 

Scârţăitul uşii îi atrase atenţia. Mama lui intra în sala de 
aşteptare a cabinetului stomatologic. Işi trase masca de protecţie 
chirurgicală de pe faţă. 

Gray se ridică. 

— A avut foarte mult noroc, zise ea. l-am cauterizat rana ca să 
oprim hemoragia şi i-am administrat încă o transfuzie de sânge. 
Mickie crede că o să se facă bine. A rămas să-i termine 
pansamentul. 

Mickie era dr. Michael Corrin, un fost asistent de catedră al 
mamei sale, care îşi continuase cariera la Facultatea de 
Medicină, bazându-se în mare parte pe recomandările acesteia. 
Profunzimea relaţiei lor şi încrederea dintre ei care era foarte 
puternică fuseseră demonstrate de telefonul pe care-l primise 
acasă în miezul nopţii şi de faptul că acceptase să-i întâlnească 
în secret în cabinetul stomatologic din vecinătatea spitalului. O 
ecografie scosese la iveală prima veste bună a nopţii. Glonţul nu 
străpunsese cavitatea abdominală a lui Seichan, ci trecuse doar 
prin laterala osului pelvian. 

— Când poate fi mutată? întrebă Gray. 

— Mickie ar prefera ca ea să mai petreacă câteva ore aici, asta 
în cel mai nefericit caz. 

— N-avem atâta vreme la dispoziţie. 

— l-am explicat şi lui asta. 

— Ea e trează? 

Urmă o încuviinţare din cap. 

— După prima transfuzie de sânge, reacţiile i s-au îmbunătăţit 
simţitor. Mickie i-a dat antibiotice şi analgezice. Deja s-a ridicat 
în picioare. 

— Atunci e timpul să plecăm, zise Gray şi dădu să treacă de 
mama sa. 

Văzuse şi el ecografia, însă fusese dat afară când doctorul se 
apucase să se ocupe de rană. Nici un fel de argumente nu l-ar fi 
clintit pe doctor. 

Gray nu agrease ideea să n-o aibă pe Seichan sub directa să 
supraveghere, aşa că-şi concentrase atenţia asupra obeliscului. 
Seichan nu avea să plece nicăieri fără el. 

Cu cele două componente ale obeliscului în mână, Gray intra 
hotărât pe uşă. Mama lui îl urma. Gray se duse spre primul 
cabinet stomatologic. Aproape că se lovi de dr. Corrin în 
momentul în care acesta ieşea. Tânărul doctor era la fel de înalt 

ca şi Gray, însă avea părul blond-deschis şi era subţire ca un tar. 
Linia maxilarelor era dublată de o barbă subţire şi extrem de 
atent îngrijită. Incruntat, dr. Corrin dădu din cap spre încăperea 
din spate. 

— Şi-a smuls cateterul şi mi-a cerut să te aduc. Şi, în plus, o 
lampă cu lumina ultravioletă. 

Dădu din mână spre partea din spate a cabinetului 
stomatologic. 

— Frate-meu foloseşte una pentru lucrările dentare. Mă întorc 
imediat. 

Având acum cale liberă, Gray intră în cabinetul medical. 

Cu spatele la el, Seichan stătea pe un scaun stomatologic, 
goală de la brâu în sus, chinuindu-se să-şi tragă pe cap un tricou 
împrumutat al celor de la Redskins:*. Un bandaj steril zăcea 
mototolit la picioarele ei. Doar privindu-i spatele gol, Gray îşi 
putea da seama de cât de tare suferea. Fusese nevoie să se ţină 
strâns de mânerul scaunului stomatologic. 

Mama sa trecu rapid pe lângă el. 

— Dă-mi voie să te ajut. N-ar trebui să faci asta de una 
singură. 

Seichan se împotrivi. 

— Mă descurc. 

Ridică o mână, ca să evite orice formă de ajutor, însă tresări 
de durere şi i se tăie respiraţia. 

— Gata, ajunge, domnişoară! 

Mama lui Gray se duse lângă ea şi o ajută să-şi tragă tricoul 
peste sânii goi şi abdomenul bandajat. Intorcându-se, Seichan 
constată că Gray era şi el acolo. De stânjeneală, se întunecă la 
faţă. Gray era însă înclinat să creadă că stânjeneala ei nu era 
pricinuită de faptul că fusese surprinsă aproape goală, ci pentru 
că-şi arătase slăbiciunea şi neputinţa. 

Se ridică încet în picioare, cu faţa încordată ca să mascheze 
durerea. Sprijinindu-şi fundul de scaunul înclinat, îşi încheie 
nasturii de la pantalonii mulaţi pe coapse. 

— Trebuie să vorbesc cu fiul dumitale, îi spuse ea mamei lui 
Gray, concediind-o cu o voce răguşită. 

Mama sa îi aruncă rapid o privire lui Gray. El încuviinţă din 
cap. 

— O să mă duc, să văd ce face taică-tău, spuse mama lui cu 


16 Washington Redskins este o echipă profesionistă de fotbal 
american (n. red.). 

răceală şi plecă. 

De afară, de pe hol, învie brusc sonorul televizorului care până 
atunci mersese în surdină. După câte se părea, Kowalski găsise 
telecomanda. 

Singuri acum, Gray şi Seichan se uitară fix unul la celălalt. Nici 
unul dintre ei nu vorbi, amândoi având nevoie de un moment că 
să-l cântărească pe celălalt din priviri. 

Dr. Corrin se apropie de uşă, cu lampa în mână. 

— Asta-i tot ce avem. 

— E bună şi asta. 

Seichan încercă să ridice o mână ca să o ia, însă braţul îi 
tremura. 

Gray o luă el, ţinând cele două bucăţi ale obeliscului într-o 
mână. 

— Avem nevoie doar de un minut. 

— Bineînţeles. 

Simţind tensiunea din încăpere, dr. Corrin se duse după mama 
lui Gray. 

Seichan nu-şi clinti deloc privirea aţintită pe faţa lui Gray. 

— Comandante Pierce, îmi pare rău că ţi-am supus familia 
unui asemenea risc. L-am subestimat pe Nasser. 

Işi atinse cu grijă rana care nu arata prea bine. Vocea i se 
învenină brusc. 

— N-o să mai repet greşeala asta. Am crezut c-am scăpat de 
el în Europa. 

— Dar n-a fost aşa, îi replică Gray. 

Ochii ei se îngustară. 

— N-a fost aşa, de vreme ce comandamentul Sigma e 
compromis. Ghilda s-a folosit chiar de resursele voastre ca să-mi 
dea de urmă şi să-mi găsească ascunzătoarea. Vina nu-mi 
aparţine în totalitate. 

Gray nu avea nici un argument s-o contrazică. 

Ea îşi atinse fruntea ca şi cum ar fi uitat ceva, însă Gray 
suspecta că trage de timp, cumpănind ce să spună şi ce să lase 
deoparte. 

— Ai o mie de întrebări de pus, murmură ea. 

— Numai una. Ce mama naibii se întâmplă? 

Sprânceana ei stânga se ridică. Un gest ciudat de familiar, 
care îi amintea de trecutul lor comun. 

— Ca să-ţi răspund la întrebare, trebui 
zise ea dând din cap spre obelisc. Dacă 
instrumentarul... 


e să începem cu asta, 
o să-l 


pui pe masa cu 

Având nevoie de răspunsuri, Gray se conformă, punând 
bucata spartă pe masă. 

— Lampa... ceru ea. 

Peste puţin timp, cu luminile din plafon stinse, Gray se aplecă 
peste ea şi studie şirurile de litere iluminate ce străluceau pe 
piatra neagră, pe toate cele patru feţe. 


A A A A 
LA XV UA AP 


PUS STS Zio USE 
AAN e ATS ST 
Aie PU Dl 
ado UADUVAN VA 


AT VA AA AXD 
RET XS ASA NRET 
MII ATIAIYV AU 


Nu recunoscu literele drept vreunele dintre hieroglifele sau 
runele pe care le văzuse vreodată. Işi aruncă rapid privirea spre 
ea. Albul ochilor lui Seichan strălucea în valul de lumină 
ultravioletă. 

— Ceea ce vezi tu acum este scrierea îngerilor, spuse ea. 
Limba arhanghelilor. 

Fruntea lui Gray se încreţi de neîncredere. 

— Ştiu, zise ea. E-o nebunie. Scrierea îşi trage obârşia de 
undeva din vechime, existând şi pe vremea creştinismului 
timpuriu şi a misticismului ebraic străvechi. Dacă vrei să ştii mai 
multe... 

— Sari peste asta. Mai degrabă, aş prefera să aflu la ce te 
refereai când ai spus că obeliscul ar putea să salveze lumea. 

Ea se lăsă pe spate, aruncându-şi privirea într-o parte - după 
care ochii îi reveniră rapid asupra lui. 

— Gray, am nevoie să mă ajuţi. Trebuie să-i opresc, însă nu 
pot s-o fac de una singură. 

— Ce să faci singură? 

— Să mă împotrivesc celor din Ghildă. Să contracarez ce 
încearcă să facă... 

Din nou, în voce i se simţea teamă. 

Gray se încruntă. Când avusese de-a face pentru prima oară 
cu Seichan, aceasta încercase să facă să explodeze o bombă cu 
antrax deasupra Fortului Detrick. Ţinând cont de o asemenea 
dovadă de cruzime, ce-ar fi putut s-o sperie acum în halul 
acesta? 

— Te-am ajutat în trecut, zise ea jucând cartea sentimentului 
de culpabilitate. 

— Ca să învingem un inamic comun, ripostă el. Şi ca să-ţi 
salvezi propria piele. 

— Şi exact asta caut şi acum, aici. Din nou. Cooperare ca să 
învingem un inamic comun. lar de astă dată, nu doar viaţa mea 
este în pericol. Mii de milioane de vieţi sunt amenințate. Şi asta a 
început deja. Semințele au fost sădite. 

Ea dădu din cap spre scrisul strălucitor de pe obelisc. 

— Tot ce-i mai opreşte pe cei din Ghilda este zăvorât aici, în 
această enigmă. Dacă, pentru început, am reuşi s-o descifrăm, 
atunci s-ar putea să mai existe o speranţă. Insă eu una am mers 
cât de departe am putut de una singură. Am nevoie de alţi ochi, 
de cineva cu mai multe cunoştinţe în domeniu. 

— Şi tu te-aştepţi că noi doi să fim în stare să descifrăm ceva 
ce a pus probleme Ghildei, în ciuda vastelor ei resurse. Dacă i- 
am aduce pe toţi cei din Sigma în ecuaţia asta... 

— Le-ai da pe tavă celor din Ghildă victoria. In Sigma există o 
cârtiţă. Indiferent ce află Sigma, Ghilda o să ştie. 

Avea dreptate. Era puţin spus că acesta era un aspect 
îngrijorător. 

— Aşadar, propui să ne ocupăm de asta singuri. Doar noi doi. 

— Şi încă o persoană... asta dacă o să coopereze. 

— Cine? 

— Când vine vorba despre îngeri şi arheologie, există doar o 
singură persoană a cărei părere o respect. 

Gray ştiu imediat la cine se referea. 

— Vigor. 

Ea dădu din cap. 

— l-am lăsat monseniorului Verona o carte de vizită, un mister 
pe care să înceapă să-l descifreze de unul singur. lar dacă tu eşti 
dispus să cooperezi, putem merge mai departe. 

Atinse obeliscul, legănând jumătatea spartă. 

— O să facem următorul pas pe poteca îngerilor. 

— Şi care-i acesta? N 

Urmă un alt clătinat din cap. În mod sigur, ea nu avea de gând 
să-i dea totul mură-n gură. 

— O să-ți zic după ce o să plecăm. După cum se prezintă 
situația, trebuie s-o luăm din loc. Cu cât rămânem mai mult într- 
un loc, cu atât este mai mare riscul de a fi expuşi. 

Se întinse după obelisc. 

Gray i-o luă înainte. Smulse jumătatea mai mare a obeliscului 
spart şi o ridică deasupra capului. Se săturase. 

— Distruge-l dacă vrei, îl avertiză Seichan. Tot n-o să-ţi spun 
mai mult decât ţi-am spus deja. Nu până când nu o să fim 
plecaţi, în siguranţă, iar tu o să fi de acord să mă ajuţi. 

Gray o ignoră. 

— Presupun că ţi-ai făcut deja copii ale înscrisului, probabil 
chiar şi fotografii. 

— De fapt, chiar mai multe, zise ea. 

— Bun. 

El lăsă cu putere braţul în jos şi trânti obeliscul de podea. 
Acesta se sparse în mai multe bucăţi ce se împrăştiară rapid pe 
linoleumul de pe jos. Seichan lăsă să îi scape un mic icnet de 
surprindere, indicând că nu avea nici cea mai vagă idee că era 
ceva ascuns în interiorul tubului. 

— Ce... ce-ai făcut? 

Gray se aplecă şi căută printre bucăţile sparte ca să 
recupereze bucata de argint din mijlocul sfărâmăturilor. Se ridică 
din nou. intre degete ţinea ceea ce fusese ascuns înăuntrul 
pietrei. Pentru o clipă, rămase mut de uimire. 

Ridică un crucifix mare din argint. 

Ochii lui Seichan se lărgiră când îl recunoscu. Se dădu mai 
aproape, uitând de orice durere. 

— Nu poate fi adevărat. L-ai găsit. 

— Ce-am găsit? 

— Crucea călugărului Agreer, spuse ea cu o voce scăzută, 
plină de mânie, dar şi de ruşine. Am avut-o la mine tot timpul. 

— Cine-i călugărul Agreer? 

— Călugărul Antonio Agreer. Confesorul cu sutană al lui Marco 
Polo. 

— Marco Polo? 

Sătul de atâtea enigme şi propoziţii spuse doar pe jumătate, 
Gray izbucni fără să se mai sinchisească de altceva. 

— Seichan, ce mama dracului se întâmplă? 

Ea îi făcu semn spre un scaun de lângă perete, pe care fusese 
aruncată geaca ei de aviator, din piele, acum sfâşiată. 

— Trebuie să plecăm de-aici. 

El refuză să se clintească din loc, blocându-i calea în 
momentul în care ea păşi spre scaun. 

Ea îşi plecă uşor capul, continuând să-l sfredelească din priviri. 

— Gray, hotărăşte-te naibii odată. N-am vreme de chestii de- 
astea. 

Incercă să-l împingă la o parte. El o apucă de braţ. 

— Şi ce-o să mă oprească să te predau pur şi simplu celor din 
Sigma. 

Ea se răsuci şi îşi eliberă mâna. Probabil tot sângele proaspăt 
primit prin transfuzie i se suise acum la cap, aşa de roşie şi 
furioasă era. 

— Fiindcă ştii al naibii de bine de ce, Gray! Dacă ăia din Ghildă 
pun mâna pe mine, sunt moartă. Dacă guvernul tău mă 
capturează, o să rămân blocată pentru totdeauna, departe de 
toate astea, fără să mai am posibilitatea de a opri ceea ce e pe 
cale să se întâmple. De-asta am venit la tine. Insă, fie. O să mai 
îndulcesc condiţiile înţelegerii noastre. O să-ţi ofer un schimb. Ce 
zici de asta? Ajută-mă, convinge-l pe Vigor să facă la fel, iar după 
aceea o să-ţi dau numele cârtiţei infiltrate în Sigma. Dacă 
salvarea atâtor vieţi nu este un motiv suficient de puternic... lupii 
se află deja la uşa celor de la Sigma. S-ar putea să nu ştii asta, 
însă există puteri oculte care caută să vă castreze pe toţi, să vă 
dea pe toţi afară. Chiar acum altă cârtiţă - o a doua cârtiţă - este 
ascunsă în mijlocul vostru şi o să vă distrugă, o să vă facă una cu 
pământul. lar ăsta o să fie sfârşitul pentru Sigma. Pentru 
totdeauna. A 

Gray se trezi că-şi schimba părerea. Intr-adevăr, auzise şi el 
asemenea zvonuri, cauzate de auditul intern iniţiat de NSA şi 
DARPA. Dar îşi mai aducea aminte şi de o cu totul altă Seichan, 
aplecată asupra lui, cu armă aţintită direct spre faţa lui. 
Incercase să-l omoare atunci când se întâlniseră pentru prima 
oară. Cât de multă încredere putea să aibă în ea? 

Inainte ca această dilemă să poată fi rezolvată, din zona sălii 

de aşteptare se auzi un strigăt. 

— Domnule comandant Pierce! Vino să vezi asta! 

Gray înjură printre dinţi când auzi urletul bărbatului. Ce nu 
înţelesese Kowalski din sintagma „sub acoperire”? 

Gray îi întâlni privirea lui Seichan. Aceasta încă îl sfredelea 
plină de furie şi nemulţumire profundă, însă nu reuşea să scape 
de ceea ce auzise el iniţial în vocea ei când, plină de sânge, 
apăruse pe aleea din faţa casei părinţilor lui. Teroare. 

Se duse spre scaunul de la perete, îi lua geaca şi i-o dădu. 

— O să facem aşa cum vrei tu. Dar asta-i tot ce pot să-ţi 
promit. 

Ea încuviinţă din cap. 

— Comandante! 

Dând exasperat din cap, Gray ieşi din cabinet. Auzi cum 
televizorul este dat mai tare. Merse în grabă tot înainte. Incă 
ţinând strâns crucifixul de argint în palmă, îl băgă în buzunar 
înainte să păşească în spaţiul destinat sălii de aşteptare. 

li găsi pe toţi ceilalţi holbându-se la televizor. Gray observă 
sigla bine cunoscută a emisiunii de ştiri CNN Headline News. Pe 
ecran, trei case ardeau la marginea unei păduri. 

— ... posibil incendiere, continuă reportajul. Repetăm, poliţia îl 
caută pe acest bărbat. Grayson Pierce. Un localnic din 
Washington D.C. 

O fotografie a lui Gray apăru într-un colţ al ecranului, în 
uniformă, cu părul negru tuns foarte scurt, cu ochii plini de 
mânie, cu gura încleştată a îndârjire. Era poză făcută pe vremea 
când fusese încarcerat în Leavenworth. Nu era o fotografie prea 
măgulitoare. Arăta ca un criminal fioros. 

Tatăl său bombăni lângă el. 

— Se pare că trecutul tocmai te-a muşcat de fund. 

Gray se concentra asupra reportajului. 

— Momentan, poliţia îl cataloghează pe acest fost membru al 
trupelor de comando!” drept „o persoană cu grad ridicat de 
interes”. Atâta tot. Este căutat doar pentru a fi supus unui 
interogatoriu. Poliţia le cere tuturor celor care cunosc unde se 
afla acesta să contacteze imediat autorităţile. 

Kowalski ridică telecomandă şi reduse de tot sonorul. 

Dr. Corrin se desprinse din rândul celor aflaţi acolo. 

— In lumina acestor fapte, nu pot să mai ţin nici un fel... 

Kowalski îndreptă telecomanda spre doctor. 


1 Army Ranger, în original (n. tr.). 

— Ai intrat în horă, trebuie să joci, doctore. Ajutând şi 
mergând pe burtă. Ciocu' mic sau poţi să-ţi iei adio de la diploma 
ta în Medicină. 

Dr. Corrin se albi la faţă, făcând încă un pas în spate. 

Mama lui Gray se întinse şi îi atinse braţul doctorului, 
asigurându-l că totul este în regulă. N 

— Prostii, zise ea încruntându-se la Kowalski. Incetează şi nu-l 
mai speria. 

Kowalski ridică din umeri. 

— Cineva se străduieşte chiar acum să ne scoată din văgăună 
la suprafaţă, spuse Gray. 

— Dar n-are nici un sens, îl contrazise mama sa. Am vorbit cu 
directorul Crowe când eram în casa conspirativă. Ştie c-am fost 
prinşi în ambuscadă. De ce lasă să fie răspândite minciunile 
astea? 

Răspunsul veni chiar din spatele lor. 

— Deoarece ei chiar vor să pună mâna pe mine. 

Seichan intră în cameră. Işi pusese geaca pe ea. 

— Nu vor să le scap printre degete. 

Gray se întoarse spre ceilalţi. 

— Are dreptate. Tipii ăştia chiar strâng laţul. Trebuie să 
plecăm acum. 

Kowalski îi confirmă afirmaţia. După ce fusese apostrofat de 
mama lui Gray, se dusese la singura fereastră a încăperii şi 
aruncase o privire printre jaluzele. 

— Oameni buni, nu mai suntem singuri. 

Gray i se alătură. Fereastra dădea înspre corpul principal al 
spitalului. Curba ce permitea accesul ambulanţelor spre zona de 
primire se vedea de aici. Patru maşini de poliţie apărură rapid în 
câmpul vizual, fără sirene, doar cu girofarurile învârtindu-se. 
Autorităţile locale începuseră să caute prin spitale. 

Se întoarse către fostul asistent al mamei sale. 

— Doctore Corrin, ţi-am cerut destule, însă mi-e teamă că 
trebuie să-ţi mai cer ceva. Poţi să-i duci pe părinţii mei undeva în 
siguranţă? 

— Gray! zise mama lui. 

— Mamă, nu mai discutăm pe tema asta, spuse el rămânând 
cu privirea aţintită asupra doctorului. 

Corrin confirmă, dând încet din cap. 

— Sunt proprietarul câtorva apartamente de închiriat. Unul de 
lângă Dupont Circle este în prezent mobilat, dar nu e ocupat. Nu 
s-ar gândi nimeni să-i caute pe părinţii tăi acolo. 

Era o alegere bună. 

— Şi, tată, mamă... să nu comunicaţi deloc cu exteriorul, să nu 
folosiţi nici un fel de carte de credit. Se întoarse spre Kowalski. 
Poţi să-i supraveghezi? 

Kowalski se pleoşti, fiind în mod clar dezamăgit. 

— Nu din nou de pază, fir-ar să fie! 

Gray începu să dea ordine, însă mama sa îl întrerupse. 

— Putem să ne purtăm şi singuri de grijă, Gray. Seichan încă e 
destul de slăbită. S-ar putea să ai mai multă nevoie de ajutorul 
lui decât noi. 

— lar clădirea în care se afla apartamentul are asigurat 
serviciu de securitate nonstop, adăugă dr. Corrin puţin prea 
repede. Paznici, camere de luat vederi, sistem de alarmă. 

Gray suspectă că intervenţia doctorului era mai mult pentru a- 
| ţine pe Kowalski departe de proprietatea lui decât pentru 
siguranţa părinţilor săi. Chiar şi acum, dr. Corrin avea grijă să 
rămână la câţiva paşi distanţă de namila aia de om. 

lar mama lui avea dreptate. Cu Seichan deja compromisă din 
punctul de vedere al stării de sănătate, poate că aveau nevoie 
de puterea matahalei. La urma urmei, el era unul dintre oamenii 
de forţă ai Sigma. Putea foarte bine să-l pună la treabă. 

Probabil că Kowalski înţelesese ceva din expresia feţei lui 
Gray. 

— E timpul să plecăm, zise el şi îşi freca mâinile. Atunci, să 
înceapă distracţia! Mai întâi de toate, o să avem nevoie de arme. 

— Nu, mai întâi avem nevoie de-o maşină. 

Gray se întoarse spre dr. Corrin. 

Doctorul nu ezită. Scoase o legătură de chei. 

— În parcarea doctorilor. La numărul 104. Un Porsche Cayenne 
alb. 

Era mai mult decât fericit să scape de compania lor. 

Altcineva însă nu era. 

Mama să îl strânse cu putere în braţe şi îi şopti la ureche: 

— Ai grijă de tine, Gray. 

Vocea i se transformă într-o şoaptă abia auzită. 

— Şi să n-ai încredere în ea... nu pe deplin. 

— Nu-ţi face griji... spuse el, fiind de acord cu ambele sfaturi 
ale mamei sale. 

— O mamă îşi face întotdeauna griji. 

Incă în braţele ei, el îi şopti o instrucţiune finală, menită să fie 
auzită numai de urechile ei. Ea dădu din cap şi, cu o ultimă 
strângere în braţe, îi dădu drumul. 

Gray se întoarse şi descoperi că tatăl său îi întinsese mâna. El 
îi veni în întâmpinare şi dădură noroc. Acesta era modul lor de a- 
şi lua la revedere. Fără îmbrăţişări. Că doar era din Texas. Tatăl 
său se întoarse spre Kowalski. 

— Nu-l lăsa să facă vreo prostie, zise el. 

— O să fac tot ce-mi stă în putinţă, spuse Kowalski dând din 
cap spre uşă. Suntem gata? 

In vreme ce Gray se răsucea, tatăl lui îi puse o mână pe umăr 
şi îl strânse cu putere, după care îl bătu uşor pe umăr, în semn 
de rămas-bun. Era aproape ca şi cum bătrânul i-ar fi spus „Te 
iubesc”. Şi asta îi merse lui Gray la inimă mai mult decât ar fi 
îndrăznit să recunoască. 

Fără a mai zice ceva, îi conduse pe ceilalţi afară. 


3.49 A.M. 


— Tot n-avem nici o veste de la comandantul Pierce 
referitoare la locul unde se află, raportă Brant prin sistemul 
intercom. 

Painter stătea la biroul său. Lipsa de veşti îl descuraja, dar, în 
acelaşi timp, îi şi ridicase o piatră de pe inimă. Inainte să-şi poată 
analiza propria reacţie, Brant continuă: 

— Şi tocmai a sosit doctorul Jennings. 

— Trimite-l înăuntru. 

Dr. Malcolm Jennings, şeful Departamentului de cercetare şi 
dezvoltare, sunase în urmă cu jumătate de oră, fiind nerăbdător 
să se întâlnească, însă Painter îl amânase pentru mai târziu din 
cauza situaţiei de criză survenite la casa conspirativă. Chiar şi 
acum, Painter nu putea să-i acorde decât cinci minute. 

Uşa se deschise, iar Jennings intră în birou, cu o mână deja 
întinsă. 

— Ştiu... ştiu că sunteţi ocupat... dar chestia asta nu mai 
poate fi amânată. 

Painter îi făcu semn spre scaunul din faţa biroului. 

Fostul medic patolog specializat în medicină legală, cu braţe şi 
picioare lungi şi subţiri, se aşeză cu grijă pe scaun, însă rămase 
stingher la marginea acestuia, în mod clar tensionat şi îngrijorat. 
In mâini ţinea strâns un dosar. Jennings, care se apropia de 
vârsta de 60 de ani, făcea parte din Sigma încă dinaintea 
preluării mandatului de director de către Painter. Işi aranjă 

ochelarii ale căror lentile în formă de semilună aveau o discretă 
nuanţă de culoare albastră, o modalitate bună pentru a preveni 
obosirea excesivă a ochilor în orele lungi de lucru la calculator. În 
plus, se completau bine cu pielea să măslinie şi părul cărunt, 
dându-i un aer profesoral. In momentul de faţă însă, patologul nu 
prea părea epuizat de noaptea lungă, chiar dacă în ochi îi 
rămăsese o scânteiere aproape nebunească de entuziasm. 

— Presupun că întâlnirea aceasta este legată de fişierele pe 
care le-a transmis Lisa de pe Insula Crăciunului, începu Painter. 

Jennings încuviinţă şi deschise dosarul. Scoase de-acolo două 
fotografii cu imaginile înspăimântătoare ale picioarelor unui 
bărbat, perforate şi afectate de ceea ce părea a fi cangrenă. 

— Am parcurs şi însemnările toxicologului, cât şi pe cele ale 
bacteriologului. Este vorba despre un pacient ale cărui bacterii 
de la nivelul pielii au devenit brusc virulente, mâncându-i efectiv 
țesuturile moi ale picioarelor. N-am mai văzut niciodată ceva de 
genul aceasta. 

Painter studie fotografiile, însă, înainte de a pune măcar o 
întrebare, doctorul era din nou în picioare, mergând de colo-colo 
prin încăpere. 

— Ştiu că, iniţial, am catalogat dezastrul indonezian ca pe o 
prioritate de nivel scăzut, o operaţiune pur şi simplu de colectare 
de date. Insă, după aceste constatări, trebuie să ridicăm acest 
nivel. Imediat. Am venit aici personal să cer o accelerare a 
procedurii şi încadrarea situaţiei de faţă la statutul de nivel critic 
doi. 

Painter se ridică în picioare. Un asemenea nivel de clasificare 
avea să însemne redirijarea unor resurse masive. 

— Avem nevoie de mai mult de doi oameni care să caute pe 
acolo, continuă Jennings. Vreau o echipă completă de medici 
legişti la locul incidentului, cât mai rapid posibil, chiar dacă 
trebuie să facem treaba asta cu participarea forţelor armate. 

— Şi nu crezi că-i prea devreme pentru asta? Monk şi Lisa ar 
trebui să ia legătura cu noi - Painter se uită la ceasul de la mână 
- în aproximativ trei ore. Apoi putem să adoptăm o strategic. 
Când o să avem mai multe date. 

Jennings îşi scoase ochelarii şi-şi frecă un ochi cu încheietura 
degetului. 

— Nu cred că înţelegi. Dacă bănuielile preliminare ale 
toxicologului se dovedesc adevărate, s-ar putea să ne 
confruntăm cu un dezastru ecologic, un dezastru care are 
potenţialul de a transforma întreaga biosferă a pământului. 

— Malcolm, nu crezi că exagerezi ca să ai câştig de cauză? 
Acestea sunt doar nişte rezultate preliminare. In marea lor 
majoritate nu sunt decât simple bănuieli, spuse Painter dând din 
mână spre fotografii. Toată povestea asta s-ar putea să fie doar 
un eveniment de natură toxică întâmplat o singură dată. 

— Chiar şi dac-ar fi aşa, aş recomanda aruncarea de bombe 
incendiare asupra acelei insule şi interzicerea accesului în apele 
ce o înconjoară timp de mai mulţi ani. Se întoarse spre Painter. 
lar dacă această ameninţare se dovedeşte în vreun fel 
transmisibilă, atunci vorbim despre un potenţial fenomen de 
prăbuşire iremediabilă a mediului natural la nivel global. 

Painter se uită cu gura căscată la patolog. Jennings nu era 
genul care să emită alarme false. 

Doctorul continuă: 

— Am adunat toate datele necesare şi-am scris un scurt 
rezumat ca să evidenţiez esenţialul. Citeşte-l şi dă-mi-l înapoi. Cu 
cât mai repede, cu atât mai bine. 

Jennings îl lăsă lui Painter dosarul pe birou. 

Painter puse o palmă pe el şi îl trase mai aproape. 

— O s-o fac chiar acum şi o să ţi-l trimit peste o jumătate de 
oră. 

Jennings dădu din cap recunoscător şi uşurat. Se întoarse să 
plece, dar nu înainte să mai adauge un ultim avertisment. 

— Ţine minte... încă nu ştim cu siguranţă ce i-a ucis pe 
dinozauri. 

Cu această idee ce te punea pe gânduri, patologul ieşi din 
birou. Ochii lui Painter rămaseră aţintiţi asupra fotografiilor ce-ţi 
dădeau fiori, aflate încă pe biroul său. Se rugă ca Jennings să se 
înşele. In toată agitația ultimelor ore, aproape că uitase de 
situaţia survenită în insulele indoneziene. 

Aproape. 

Cât fusese noaptea de lungă, nu şi-o scosese deloc pe Lisa din 
minte. 

insă acum apăruseră noi motive de îngrijorare, declanşate de 
insistența patologului. Incercă să nu se lase copleşit de ele. In 
decursul dimineţii, Lisa nu-l mai sunase încă o dată ca să-i dea 
raportul. După câte se părea, în zona vizată, situaţia nu 
escaladase în nici un fel, astfel încât să justifice un alt apel de 
urgenţă. 

Cu toate astea... 

Painter apasă uşor butonul sistemului de comunicaţii 
interioare. 

— Brant, poţi să suni la telefonul prin satelit al Lisei? 

— Imediat. 

Painter deschise dosarul. Pe măsură ce citea raportul din 
interior, se înfiora de spaimă. 

Brant reveni în sistemul intercom. 

— Domnule director, doar sună şi sună până intră căsuţa 
vocală. Vreţi să-i las un mesaj? 

Painter îşi întoarse încheietura mâinii şi se uită la ceas. 
Telefonul lui era devansat cu câteva ore bune. Lisa putea fi 
implicată într-o suită de sarcini specifice. Cu toate acestea, el 
trebuia să forţeze nota şi să tragă un semnal de alarmă. 

— Cere-i doamnei doctor Cummings să sune cât mai rapid 
posibil. 

— Am înţeles, domnule. 

— Şi, în plus, Brant, fă o verificare la centrala telefonică de la 
bordul vasului de croazieră. _ 

Ştia că era paranoic. l|ncerca să revină la parcurgerea 
dosarului, însă descoperi că îi este greu să se concentreze. 

— Domnule... reveni vocea lui Brant peste scurt timp. Am 
intrat pe banda de frecvenţe a operatorului de la bord. S-au 
raportat probleme legate de comunicațiile navei, căderi în cadrul 
transmisiilor prin satelit. Echipajul mai remediază încă unele 
defecţiuni inerente apărute la bordul unei nave noi-nouţe. 

Painter dădu din cap. |n momentul în care fusese 
rechiziţionată pentru această urgenţă medicală, Mistress of the 
Seas se afla în voiajul ei de inaugurare, cunoscut şi ca perioada 
de probe pe mare. 

— Nu s-au raportat nici un fel de alte probleme majore, încheie 
Brant. 

Painter oftă. Aşadar, era într-adevăr prea paranoic. Permitea 
ca judecata să-i fie înceţoşată de sentimentele pentru Lisa. În 
cazul în care ar fi fost vorba despre oricare alt agent operativ, 
lăsând deoparte îngrijorarea, măcar ar mai fi sunat? 

Reveni la lecturarea dosarului. 

Lisa era în regulă. 

Şi, mai mult de-atât, Monk era cu ea. Trebuia să aibă grijă de 
ea şi s-o ferească de necazuri. 

6 
Molima 


5 IULIE, 3.02 P.M. 
La bordul Mistress of the Seas 


Ce mama dracului se petrecea? 

Lisa stătea în picioare, alături de ceilalţi trei oameni de ştiinţă. 
Se strânseseră cu toţii în apartamentul prezidenţial de pe vapor. 
Un valet în uniformă turna whisky single malţ în mai multe 
pahare în formă de lalea, aliniate pe o tavă de argint. Cum acel 
tip de whisky se bucura de multă apreciere în ochii lui Painter, 
Lisa recunoscu eticheta de pe sticlă: un Macallan de 60 de ani, 
rar întâlnit. Valetului îi tremurau mâinile, făcându-l să greşească 
şi să toarne pe alături băutura scumpă. 

Faptul că acesta se dovedea a fi prea puţin îndemânatic 
pentru ocupaţia lui putea fi pus pe seama celor doi bărbaţi 
mascaţi şi înarmaţi cu pistoale automate. Aceştia stăteau de 
pază în dreptul uşilor duble care duceau în apartament. De 
partea cealaltă a camerei, nişte uşi de sticlă se deschideau într- 
un balcon suficient de mare pentru a parcă în el un autobuz, 
balcon în care patrula un alt bărbat înarmat. 

In interior, mobilierul din lemn de tec şi tapiţeria de piele 
completau cum se cuvenea luxosul apartament. Vase 
miniaturale pictate cu trandafiri specifici acestor insule decorau 
camera şi din boxe ascunse în pereţi susura o sonată de Mozart. 
Savanţii se strânseseră în mijlocul camerei. Ar fi putut fi 
începutul oricărui cocteil găzduit de vreo universitate sau alta. 

Dacă n-ar fi fost groaza pură care se citea pe feţele tuturor. 

Ceva mai devreme, Lisa şi Henri Barnhardt ascultaseră ordinul 
de a urca pe puntea de comandă. Ce altceva ar fi putut face? Pe 
punte, îl găsiseră pe şeful echipei OMS, dr. Lindholm, care se afla 
deja acolo, ştergându-şi sângele care îi curgea din nas, având pe 
faţă urmele vizibile ale unei lovituri. Benjamin Miller, expertul în 
boli infecțioase, sosi şi el puţin după aceea. 

Fuseseră întâmpinați de un bărbat masiv, căpetenia piraţilor. 
Era croit ca un jucător de baseball: avea muşchi puternici şi nişte 


131 


braţe groase, cu mâini brutale. Era îmbrăcat cu o uniformă kaki 
şi pantaloni de camuflaj băgaţi în nişte bocanci negri. Nu se 
obosise să-şi mai pună masca. Avea părul de culoarea noroiului, 
tuns scurt şi pielea ca de bronz strălucitor, în afara tatuajului în 
verde şi negru care îi brăzda partea stângă a feţei. Era un model 
maorit, cunoscut sub denumirea de Moko, compus dintr-o 
mulţime de linii curbe şi spirale paralele. 

Le ordonase să intre în apartamentul acesta şi să aştepte. 

Lisa se bucurase să plece de pe puntea de comandă. Aici, în 
partea superioară a vaporului, se dăduse cu siguranţă o bătălie 
crâncenă, judecând după geamurile şi aparatele făcute ţăndări 
de gloanţe. Mai observase şi dâra lată de sânge care brăzda 
podeaua cabinei, produsă evident prin târârea unui cadavru. 

Impinsă împreună cu ceilalţi spre apartamentul prezidenţial, 
Lisa descoperise cu surprindere că mai exista cineva care fusese 
prins în plasă. 

Proprietarul navei, Ryder Blunt, se afla acolo împreună cu 
valetul lui, aşezând pe tavă câteva pahare de cristal. Imbrăcat în 
jeanşi şi cu un tricou de rugby, semăna cu un Sean Connery 
tânăr şi ars de soare. 

Făcu câţiva paşi spre ei şi le întinse paharele cu whisky. 

— Cred că tuturor ne-ar face bine să ne încălzim puţin cu 

Macallanul acesta, spuse el pufăind din ce mai rămăsese dintr-un 
trabuc. Fie şi numai pentru a ne calma nervii. Şi dacă nu pentru 
asta, măcar pentru a bea cele mai alese băuturi pe care le am 
aici, înainte să le descopere nenorociţii ăştia. 
_ La fel ca mai toţi cei de pe vapor, Lisa ştia povestea lui Ryder. 
In vârstă de numai 48 de ani, australianul îşi câştigase averea în 
timpul erei tehnologizării informatizate, producând software de 
criptare pentru a împiedica descărcarea de pe internet a unor 
materiale cu copyright. Toţi banii obţinuţi îi investise într-o serie 
de întreprinderi extrem de profitabile în domeniul afacerilor 
imobiliare şi comerciale, inclusiv în flota de vase de croazieră. Nu 
fusese niciodată căsătorit şi era renumit pentru îndeletnicirile 
sale aventuroase: înota alături de rechini, era lăsat de elicopter 
pe culmi foarte înalte de unde schia pe zăpezi virgine, făcea 
sărituri cu coarda de pe zgârie-norii din Kuala Lumpur şi Hong 
Kong. Pe de altă parte, avea însă şi reputaţia unui om generos, 
participând la o mulţime de acţiuni filantropice. 

Nu era deci de mirare că fusese de acord ca vaporul sau să fie 


18 Populaţie băştinaşă a Noii Zeelande (n. red.). 

folosit în timpul acestei crize medicale. Deşi, în sinea lui, era 
posibil ca acum să-şi fi regretat generozitatea. 

li oferi un pahar cu whisky Lisei. Aceasta clătină din cap. 

— Hai, domniţă, nu te supăra, mormăi el întinzându-i în 
continuare paharul. Cine ştie când vom mai avea ocazia? 

Ea luă paharul mai mult ca să scape de el. li dăduseră 
lacrimile din cauza fumului de trabuc. Sorbi din lichidul gălbui. 
Odată cu înghiţitura aromată şi tare, o senzaţie de căldură i se 
prelinse pe gât până în stomac. Expiră puternic din cauza tăriei. 
Intr-adevăr, simţi că o ajută să se mai calmeze. 

Odată paharele împărţite, miliardarul se scufundă într-un 
fotoliu din apropiere. Işi sprijini coatele pe genunchi, măsurându-i 
cu privirea pe paznicii înarmaţi şi pufăind din trabuc. 

Lângă ea, Henri rosti în cele din urmă întrebarea care îi 
chinuia pe toţi. 

— Ce vor piraţii ăştia de la noi? 

Lindholm pufni, cu faţa roşie şi ochii care începuseră deja să 
se învineţească din cauza loviturii. 

— Ostatici. 

Aruncă o privire piezişă spre miliardarul care era aşezat. 

— Poate, în cazul lui Sir Ryder, încuviinţă Henri, coborând 
vocea, folosind titlul nobiliar pe care-l avea bărbatul. Dar cu noi 
de ce să se deranjeze? Valoarea noastră financiară, a tuturor, 
însumată, nu ar ajunge nici la nivelul mărunţişului din buzunarele 
lui. 

Lisa împrăştie cu mâna fumul de trabuc din faţa ei. 

— In mod clar, au dorit ca oamenii de ştiinţă cei mai 
importanţi de pe vapor să fie aici. Dar cum de au ştiut pe cine să 
cheme? 

— Ar fi putut obţine o listă de la cineva din echipaj, spuse 
Lindholm acru. 

Mai aruncă o privire piezişă înspre Ryder. 

— Fără îndoială, cineva din echipajul lui este mână în mână cu 
bandiții. 

Ryder auzi şi murmură în barbă: 

— Şi, dacă aflu vreodată despre cine e vorba, îl spânzur de 
catarg. 

— Dar staţi puţin... dacă au vrut ca toţi cercetătorii principali 
să fie aici, de ce nu a fost şi dr. Graff chemat? întrebă Benjamin 
Miller rostind numele oceanologului care plecase să adune 
mostre cu Monk. 

Se întoarse spre Lisa. 

— Sau partenerul dumneavoastră, doctorul Kokkalis? De ce să 
ne cheme pe noi şi pe ceilalţi nu? 

Miller sorbi din pahar, încreţindu-şi nasul din cauza tăriei. 
Bacteriologul cu studii la Oxford nu era deloc un bărbat 
neatrăgător, cu părul lui des, castaniu şi ochii verzi. Avea doar 
puţin peste 1,5 metri, însă părea şi mai scund din cauza umerilor 
aduşi în faţă şi a spatelui uşor plecat, probabil din cauza zecilor 
de ani petrecuţi ghemuit deasupra unui microscop. 

— Doctorul Miller are dreptate, zise Henri. Ei de ce nu au fost 
chemaţi? 

— Poate că nenorociţii ştiu că ei nu se afla la bord, răspunse 
Lindholm. 

— Sau poate că au fost prinşi deja. 

Miller aruncă o privire în semn de scuză în direcţia Lisei. 

— Sau ucişi. 

Lisa simţi o gheară ascuţită în piept. Tot timpul nutrise 
speranţa că Monk scăpase şi că chiar acum caută ajutoare, însă 
nu credea prea tare în visul ăsta. Inainte de atac, Monk fusese 
deja în întârziere faţă de ora când ar fi trebuit să se întoarcă la 
vapor. 

__ Henri clătină din cap şi dădu paharul pe gât dintr-o înghiţitură. 
II lăsă jos. 

— Nu are nici un rost să ne dăm cu presupusul în legătură cu 
soarta lor. Dar, dacă indivizii care ne-au luat prizonieri ştiau de 
plecarea colegilor noştri pe teren, asta înseamnă că, indiferent 
ce se petrece aici, avem de-a face cu ceva mai complicat decât o 
simplă luare de ostatici. 

— Dar ce altceva ar putea să vrea? întrebă Miller. 

Zgomotul înfundat al unui elicopter care se apropia atrase 
privirile tuturor înspre uşile deschise, ce dădeau în balcon. Era 
prea puternic ca să fie produs de Eurocopterul de mici 
dimensiuni care contribuise, din aer, la bătălia de pe mare. Cu 
toţii se îndreptară spre uşa. Ryder se ridică şi el, expirând un val 
consistent de fum şi li se alătură. 

Dinspre mare venea o briză proaspătă, mirosind a sare şi abia 
perceptibil a chimicale, undă rămasă în urma exploziei toxice sau 
poate pur şi simplu produsă de petrolul care ardea pe apă. In 
apropiere, vasul Pazei de Coastă australiene, lovit de o rachetă, 
fumega încă şi se bălăbănea de pe o parte pe alta, pe jumătate 
scufundat. 

De dincolo de vapor apăru un elicopter cenuşiu, cu două elice, 
deasupra şi la coadă, asemănător unui elicopter militar. Viră 

peste apă, stârnind fumul. O luă către aşezarea de pe țărm, unde 
câteva clădiri se aflau în continuare în flăcări, apoi se legănă şi 
se întoarse, mulţumit probabil de scena pe care o survolase. 
Reveni în viteză înspre vapor şi apoi dispăru din raza lor vizuală. 
După zgomotul motorului, era clar că se aşezase pe helipadul de 
pe puntea superioară. 

Vâjâitul elicelor încetini şi curând nu se mai auzi deloc. 

În absenţa lui, Lisa recunoscu un nou zumzăit. Simţi o uşoară 
vibraţie în tălpi. 

— Ne mişcăm, spuse Henri. 

Ryder înjură printre dinţii încleştaţi pe trabuc. 

Lisa vedea şi ea că era adevărat. Foarte încet, ca limbile unui 
ceas, aşezarea în flăcări începuse să se mişte în faţa ochilor ei. 

— Scot vaporul din golf, zise Miller. 

Lindholm îşi duse pumnul încleştat la piept. 

Şi Lisa resimțea aceeaşi teamă. Faptul că ştia că pământul era 
atât de aproape le dăduse senzaţia unei oarecare siguranţe. Insă 
până şi asta li se răpea. Respirația i se îngreună, începu să 
inspire mai adânc, dar, paradoxal, intra mai puţin aer în plămâni. 
Cu siguranţă, cineva avea să-şi dea seama că se petrecuse ceva 
rău şi avea să vină să cerceteze. De fapt, ea însăşi trebuia să-l 
sune pe Painter peste numai trei ore. in momentul când nu ar fi 
primit telefonul ei... 

Mişcarea vaporului se acceleră pe măsură ce uriaşul angrenaj 
se lupta cu propria inerție şi curând începu să se îndepărteze de 
insulă. 

Ea îşi privi ceasul şi apoi se întoarse către Ryder. 

— Domnule Blunt, cât de repede poate merge vaporul 
dumneavoastră? 

El îşi stinse trabucul într-o scrumieră. 

— Trofeul Hales pentru cea mai rapidă traversare a 
Atlanticului cu un vapor de croazieră este pentru o viteză de 40 
de noduri!?. Foarte repede. 

— Şi Mistress? întrebă ea. 

Ryder bătu uşor cu palma în unul dintre pereţii capitonaţi. 

— E unul dintre cele mai bune vapoare. Motoare de fabricaţie 
germană, un singur corp de navă. Poate atinge şi 47 de noduri”. 

Lisa făcu repede un calcul în minte. Dacă ea nu suna peste trei 
ore, când avea să înceapă să se îngrijoreze Painter? Peste patru 


19 Aproximativ 72 km/h (n. tr.). 
20 Aproximativ 84 km/h (n. tr.). 

sau cinci ore? 

Clătină din cap. Painter nu avea să aştepte nici un minut. 

— Peste trei ore, murmură ea pentru sine. 

„Dar, fie fi aşa, oare nu era prea târziu?” 

Se întoarse către Ryder. 

— E vreo hartă aici? 

Ryder îi făcu semn şi o luă înainte. 

— E un glob pământesc. În bibliotecă. 

O conduse către o nişă care se deschidea din camera 
principală ai cărei pereţi erau acoperiţi de rafturi pline cu cărţi. 
Chiar în centrul ei se afla un glob pământesc uriaş. Se aplecă 
deasupra lui şi învârti lumea pentru a-şi aduce în faţa ochilor 
insulele indoneziene. Făcu calculul în cap şi măsură cu degetele. 

— În trei ore, ni se va pierde urma în mijlocul lanţului de insule 
indoneziene. 

Regiunea, dominată de insulele mai mari Java şi Sumatra, era 
literalmente un labirint de atoli şi insulițe mai mici. Erau peste 18 
000 de asemenea formaţiuni răspândite de-a lungul unui teritoriu 
echivalent cu mărimea Statelor Unite. Departe de metropolele 
Jakarta şi Singapore, regiunea se zbătea într-o adevărată Epoca 
de Piatră din punctul de vedere al nivelului tehnologic. Pe unele 
dintre insulele mai mărginaşe se practica în continuare 
canibalismul. Dacă voiai să ascunzi un vapor de croazieră, acesta 
era cel mai bun loc în care s-o faci. 

— Doar nu se gândesc să fure tot vaporul, exclamă Lindholm, 
atras şi el spre biblioteca, în urma celorlalţi. Nu există sateliți? 
Doar nu poţi ascunde ceva atât de mare ca un vas de croazieră. 

— Nu-i subestima pe cei care ne-au luat prizonieri, spuse 
Henri. Mai întâi de toate, cineva trebuie să ştie să ne caute. 

Lisa era conştientă că avea dreptate. Dată fiind viteza cu care 
se săvârşise atacul, ca şi participarea indubitabilă a unor membri 
importanţi din echipaj, cu siguranţă, deturnarea fusese plănuită 
cu săptămâni bune înainte. Cineva era la curent cu ceea ce se 
petrecea pe Insula Crăciunului cu mult înaintea restului lumii. 
Lisa îşi aminti de pacientul din izolator, necunoscutul devorat de 
bacteria mâncătoare de carne. Acesta fusese găsit hoinărind pe 
insulă cu cinci săptămâni în urmă. 

Oare cei care îi capturaseră ştiau de atâta vreme? 

O mişcare la uşa dublă a apartamentului îi făcu pe toţi să se 
întoarcă. Intrară doi bărbaţi. In faţă mergea cel pe care Lisa îl 
recunoscu imediat ca fiind căpetenia cu faţa tatuată a piraţilor. 

Trecând pe lângă luptătorul maori, un străin înalt ieşi în faţă. 

Îşi scoase pălăria panama albă, cu boruri largi şi i-o întinse unei 
femei care apăru de după umărul bărbatului tatuat. 

Bărbatul care înainta cu paşi mari venise îmbrăcat ca pentru o 
petrecere în aer liber, cu costumul lui lejer şi elegant din bumbac 
alb şi cu bastonul asortat, care se potriveau de minune cu părul 
lui cărunt, aranjat, care-i ajungea până la guler. Tenul închis şi 
lucios şi ochii apropiaţi îi trădau originea indiană sau poate 
pakistaneză. 

Se apropie de grup, bocănind din baston, în mod evident fără 
să aibă nevoie să se sprijine, doar pentru spectacol. Ochii îi 
străluceau cu o veselie nepotrivită. 

— Namaste. 

li salută în limba hindi, cu o uşoară plecăciune din cap. 

— Vă mulțumesc tuturor pentru prezența aici. 

In momentul în care se opri, dădu din cap înspre proprietarul 
vasului Mistress of the Seas. 

— Sir Ryder, vă mulţumesc pentru ospitalitatea 
dumneavoastră şi pentru faptul că putem folosi minunatul 
dumneavoastră vapor. Vom face tot posibilul să vi-l returnăm în 
cele mai bune condiţii. 

Ryder îi aruncă doar o privire rece, măsurându-l din cap până 
în picioare. 

Întorcându-se, străinul li se adresă oamenilor de ştiinţă: 

— La începerea acestei măreţe întreprinderi, consider că este 
un privilegiu să avem nişte specialişti atât de remarcabili ai 
Organizaţiei Mondiale a Sănătăţii adunaţi într-o singură încăpere. 

Lisa observă cum Henri se încruntă, cu o expresie de teamă şi 
confuzie pe chip. 

In cele din urmă, ochii străinului se fixară asupra Lisei. 

— Şi, desigur, nu trebuie s-o uităm pe colega noastră din 
agenda americană de operaţiuni sub acoperire. Sigma Force, 
cred, nu-i aşa? 

Luată prin surprindere, Lisa nu putu face altceva decât să se 
uite în ochii lui. Cum de...? 

Bărbatul se înclină puţin şi în direcţia ei, cu politeţe, deloc în 
bătaie de joc. 

— Imi pare rău că partenerul tău nu a putut să ni se alăture. 
Se pare că a avut un accident nefericit în timp ce încercam să-l 
luăm şi să-l aducem aici. Ceva legat de crabii de pe insulă. N- 
avem prea multe detalii în legătură cu ce s-a petrecut. Am 
pierdut şi noi câţiva oameni în operaţiunea asta. Doar unul 
singur a supravieţuit. 

Lisa simţi că-i fuge pământul de sub picioare, iar vederea i se 
înceţoşă din cauza groazei. 

„Monk...” 

Simţi o mână pe umăr, într-un gest de consolare. Era Ryder 
Blunt. Se uită la străin. 

— Cine mama dracului eşti tu? 

— Desigur. Imi cer scuze. 

Bărbatul ridică o mână şi se prezentă în mod formal. 

— Doctor Devesh Patanjali, şeful Serviciului de achiziţii, 
specializat în biotehnologie, din cadrul organizaţiei cunoscute 
drept Ghilda. 

In ciuda stării de amorţeală totală, Lisa simţi o greutate 
imensă în piept. Auzise foarte multe lucruri despre Ghilda de la 
Painter... inclusiv despre valul de sânge pe care organizaţia 
teroristă îl lăsa în urmă. 

Bărbatul lovi podeaua cu bastonul pentru a sublinia ceea ce 
voia să spună. 

— Şi mi-e teamă că nu trebuie să mai pierdem vremea cu 
prezentările. Avem foarte multă treabă până să ajungem în port, 
mâine-dimineaţă. 

— Ce treabă? rosti Lisa cu greu din cauza mâhnirii care o 
înăbuşea. 

El ridică dintr-o sprânceană înspre ea. 

— Draga mea, împreună, trebuie să salvăm lumea. 


3.45 P.M. 


Monk îşi încleştă strâns palma peste gura bărbatului. Avea 
degetele celeilalte mâini, cea protetică, înfipte în gâtul lui, chiar 
sub mandibulă, strângându-i puternic carotida şi blocând astfel 
fluxul sângelui spre creier. Bărbatul se chinuia să scape, dar 
degetele lui Monk erau suficient de puternice pentru a sparge 
nuci. Aşteptă ca picioarele bărbatului care se zbătea să devină 
inerte - apoi îl lăsă uşor pe podea. 

II vârî într-o mică debara pentru echipamente. 

Monk simţise vibrația de sub picioare şi auzise un uşor huruit 
al motoarelor. 

Se îndreptă de spate. Vaporul se mişca. Picase exact la ţanc. 

După explozia jet ski-ului, Monk urcase la bord cu ajutorul 
unuia dintre lanţurile de ancoră de pe partea cea mai 

îndepărtată a vaporului, după ce-şi lepădase buteliile cu oxigen 
şi le lăsase să se scufunde pe fundul golfului. Locul pe unde 
alesese să se caţere era destul de puţin păzit, atenţia tuturor 
fiind îndreptată în cea mai mare măsură spre țărm. De pe lanţ 
reuşise să sară în una dintre bărcile de salvare atârnate acolo, 
apoi să iasă din ea şi să se rostogolească până pe puntea de 
promenadă. 

Imediat îşi căutase un loc unde să se ascundă. 

In debaraua cu provizii, aşteptase cam un sfert de oră să 
treacă singurul paznic de aici, unul dintre pirați, înarmat cu o 
armă de atac automată Heckler & Koch. Paznicul era acum inert, 
înghesuit în aceeaşi debara. Monk îşi scoase costumul ud şi-l 
dezbracă pe bărbat de pantalonii şi tricoul de pe el. Se schimbă 
rapid, însă nu reuşi să-şi îndese picioarele în bocancii furaţi. 

Prea mici. 

Neavând încotro, plecă desculţ, nu însă şi cu mâna goală. 

Greutatea armei îl ajuta să-şi menţină echilibrul. 

Păşind în hol, îşi trase baticul de pe cap peste faţă, mascându- 
se la fel precum ceilalţi pirați. Monk cunoştea vaporul fiindcă, în 
drumul pe care-l parcurseseră din State până aici, în insule, 
apucase să-i memoreze planul. Cobori în grabă o punte mai jos şi 
apoi o luă de-a lungul holului de la tribord. Se întâlni cu alţi doi 
pirați în dreptul scărilor, însă trecu rapid pe lângă «i, 
înghiontindu-i, părând ocupat şi nervos. 

Unul dintre paznici strigă la el, cu siguranţă din cauza că-l 
împinsese în trecere. Monk nu înţelegea limba, dar îşi dădu 
seama că fusese înjurat. Işi ridică arma în semn de răspuns, fără 
să se oprească. 

Se grăbi şi mai tare de-a lungul holului. 

Lisa şi Monk împărțeau aici două cabine alăturate. Era primul 
loc unde voia s-o caute pe partenera lui. Venind încoace, Monk 
trecuse pe lângă două leşuri prăvălite, doi oameni împuşcaţi în 
spate şi lăsaţi acolo unde căzuseră. Trebuia să o găsească. 

Numără cabinele. Auzi pe cineva plângând în spatele unei uşi, 
însă îşi continuă drumul până ce ajunse la cele care le fuseseră 
repartizate lor. j N 

Se propti în uşa lui. Incuiată. Işi lăsase cardul electronic de 
acces în bagajele din Zodiacul de pe plajă. Se duse la cealaltă 
uşă, cabina Lisei. Mânerul refuza să se învârtească, dar auzi o 
mişcare în spatele uşii. 

Trebuia să fie Lisa. 

„Mulţumescu-ţi Ţie, Doamne...” 

Bătu uşurel cu degetul de la mâna de plastic în uşă şi-şi 
apropie buzele de ea cât putu de mult. 

— Lisa... eu sunt. 

Gaura vizorului din uşă se întunecă, semn că venise cineva să 
se uite prin el. Monk se dădu înapoi şi-şi coborî baticul, 
dezvelindu-şi faţa. După o fracțiune de secundă, lanţul de 
siguranţă zăngăni de partea cealaltă a uşii, iar yala se descuie cu 
un clic. 

Monk îşi ridică masca şi se uită în sus şi-n jos pe hol. 

— Grăbeşte-te! şuieră el. 

Uşa se deschise larg, trasă în interior. 

Intorcându-se spre uşă, făcu un pas înainte. 

— Lisa, trebuie să... 

Monk îşi dădu seama imediat de greşeală şi ridică arma. 

Nu era Lisa. 

Profilându-se pe fundalul strălucitor al razelor soarelui care 
pătrundeau în cabină, se afla un tânăr ghemuit, pe jumătate 
ascuns de uşă. 

— Nu... te rog, nu trage. 

Monk rămase nemişcat, cu arma întinsă în faţă şi cercetă din 
ochi cabina. Cineva răvăşise încăperea în ultimul hal: sertarele 
fuseseră scoase şi golite de conţinut, dulapurile de asemenea. 
Imediat îi atrase atenţia celălalt ocupant al camerei: un cadavru 
întins cu faţa în jos, pe pat. Era unul dintre pirați. judecând după 
balta de sânge care scălda aşternutul, îi fusese tăiat gâtul. 

Cu ochii din ce în ce mai mari, Monk îşi îndreptă din nou 
atenţia spre intrusul din cabină. 

— Cine eşti? 

Tânărul făcu un gest cuprinzător cu braţul, acoperind întreaga 
încăpere. 

— Am venit aici după doamna doctor Cummings. Nu ştiam 
unde s-o caut în altă parte. 

In sfârşit, Monk îl recunoscu pe tânărul asistent care o ajuta pe 
Lisa. Nu-şi putea aminti cum îl cheamă. 

— Jesspal, domnule... Jessie, murmură tânărul citind confuzia 
de pe faţa lui. 

Coborându-şi arma, Monk dădu din cap şi intră. 

— Unde e Lisa? 

— Nu ştiu. Eu eram în camera de triere a pacienţilor, explică el 
tremurând din toate încheieturile, aproape în stare de şoc. Apoi, 
exploziile... patru oameni din echipaj au deschis focul pe puntea 
cu spitalul. Am luat-o la fugă. Doamna doctor Cummings plecase 

să stea de vorbă cu toxicologul. M-am rugat la Vishnu să fi reuşit 
să se înapoieze în cabină. 

Tânărul aruncă o privire spre patul plin de sânge, iar apoi se 
întoarse foarte repede într-o parte. 

— Doamna doctor Cummings îşi lăsase poşeta în camera de 
triere. Am luat-o. lnăuntru am găsit cheia. Insă bărbatul acesta o 
aştepta deja aici. S-a înfuriat când m-a văzut. M-a pus să 
îngenunchez pe podea. Avea un radio. 

Jessie arătă radioul portabil de pe podea. 

— Şi ce s-a întâmplat cu gâtul lui? întrebă Monk. 

— Nu puteam să-l las să raporteze situaţia. Şi doamna doctor 
Cummings mai avea ceva în geantă, în afară de cardul de acces. 

Jessie scoase un scalpel pe care-l băgase sub cureaua de la 
ceas. 

— Am... a trebuit să... 

Monk îi strânse partea de sus a braţului. 

— Ai făcut foarte bine, Jessie. 

Tânărul se prăbuşi pe celălalt pat. 

— l-am auzit vorbind în sistemul de comunicaţii general al 
navei. Au chemat câţiva doctori. Printre care şi pe doamna 
doctor Cummings. 

— Unde voiau să se ducă? 

— Pe puntea de comandă a vaporului. 

— Au repetat ordinul? 

Jessie se uită puţin la el şi apoi clătină încet din cap. 

„Deci probabil că Lisa s-a supus...” 

Acum, Monk avea o destinaţie. 

Făcu doi paşi înspre uşa care lega cele două camere. Fusese 
lăsată întredeschisă. O privire scurtă şi cuprinzătoare îi dezvălui 
că nici cabina lui nu arăta mai bine. Cineva îi luase tot 
echipamentul personal, inclusiv telefonul prin satelit. Mai căută 
puţin, ca să fie sigur. 

Nu avu noroc. 

Monk examină apoi cadavrul şi descoperi ceva uimitor. Nuanţa 
întunecată a pielii piratului se limita doar la faţă şi mâini. Restul 
pielii era albă ca zăpada, ba chiar avea fi câţiva pistrui. Nu era 
deloc un locuitor indigen de pe insula - era un mercenar 
deghizat. 

Ce se petrecea aici? 

Monk se întoarse în camera lui, că să-şi ia o pereche de 
bascheţi. 

In timp ce se încălţa, i se adresă lui Jessie: 

— Nu putem rămâne aici. Cineva o să vină să-l caute pe 
frumosul adormit de acolo. Trebuie să găsim alt loc în care să te 
ascunzi. 

— Dar dumneavoastră? 

— Eu mă duc după Lisa. 

— Atunci vin şi eu. 

Jessie se ridică, în continuare tremurând uşor. 

Tânărul îşi trase tricoul peste cap, în mod evident intenţionând 
să se deghizeze şi el în pirat. Avea o constituţie osoasă, i se 
vedeau coastele, însă Monk presupuse că mai avea şi ceva 
muşchi şi încă destul de puternici. Jessie doborâse un bărbat de 
două ori mai mare decât el. 

Totuşi... 

— Mă descurc mai bine singur, spuse Monk cu fermitate. 

Jessie reuşi în sfârşit să-şi aranjeze tricoul peste cap, 
mormăind ceva. 

— Ce zici? 

Asistentul se întoarse spre el, exasperat. 

— Am făcut ju-jitsu şi karate. Am Centura neagră cu cinci dani 
la fiecare dintre ele. 

— Nu-mi pasă nici dacă eşti replică indiană a lui Jackie Chan. 
Tot nu vii cu mine. 

Un ciocănit în uşă îi făcu pe amândoi să tresară. Cineva strigă 
la ei în malaeza, în mod evident o întrebare. Monk nu înţelesese 
nici un cuvânt. |şi ridică arma. Avea alte mijloace de comunicare. 

Jessie se strecură pe lângă el şi-i trase ţeava armei în jos, în 
trecere. Asistentul strigă ceva prin uşă, în malaeză, repezit şi 
răstit, ca şi cum fusese deranjat. 

Urmă un schimb de cuvinte, apoi cel care era la uşă plecă, 
evident mulţumit. 

Jessie se întoarse spre el, ridicând dintr-o sprânceană. 

— Bine, bine, s-ar putea să fi de ajutor. 


4.20 P.M. 


Lisa stătea în picioare, alături de ceilalţi cercetători şi de 
Ryder Blunt. Grupul de prizonieri fusese condus sub ameninţarea 
armelor în partea cea mai din faţă a provei. Elicopterul uriaş se 
odihnea la locul lui, bine fixat pe punte. Avea uşile deschise şi în 
jurul lui se mişcau ca nişte furnicuţe o mulţime de oameni prinşi 

într-o activitate febrilă. Din el erau descărcate nişte cutii mari. 

Observă unele dintre numele şi siglele inscripţionate pe cutii: 
SYNBIOTIC, WELCH SCIENTIFIC, GENECORP. Pe una dintre ele 
fusese tipărit un steag american şi inscripţionat cu literele 
USAMRIID. Institutul de Cercetări al Armatei Americane pentru 
Boli Contagioase?!. 

Erau o mulţime de echipamente medicale. 

Cutiile dispărură în burta unui lift. 

Prinse privirea lui Barnhardt. Şi toxicologul observase cutiile 
marcate. Căzut pe gânduri, îşi frecă absent barba. Avea gura 
încleiată şi riduri adânci de-o parte şi de alta a buzelor. Puțin mai 
încolo, într-o parte, Miller şi Lindholm se holbau pur şi simplu la 
cele ce se petreceau, în vreme ce Ryder Blunt încerca să-şi 
aprindă un alt trabuc în curentul puternic provocat de vânturile 
care băteau pe puntea superioară a vasului. 

De sub elicea elicopterului, dr. Devesh Patanjali continua să 
supravegheze personal descărcarea ultimelor cutii. Nu le 
explicase absolut deloc ce voise să spună cu salvatul lumii. In 
schimb, le ordonase să-l urmeze aici, sus. 

Conducătorul maori al bandiţilor stătea într-o parte, fără nici o 
armă în mână, dar cu palma pe tocul pistolului uriaş pe care îl 
avea într-o parte. Stătea acolo, cu ochii îngustaţi, urmărind cu 
atenţie tot ce se petrecea pe puntea de la prova, ca un lunetist 
care studia locul unde avea să acţioneze. Lisa ştia că nu-i scăpa 
nimeni şi nimic, inclusiv tânăra femeie care-l însoţise pe dr. 
Devesh Patanjali. 

Aceasta rămânea un mister. Nu rostise nici un cuvânt, iar pe 
fața ei imobilă ca o mască nu se citea absolut nimic. Stătea pe 
puntea de la prova cu picioarele ei încălțate în cizme negre, 
elegante, unul lângă celălalt şi mâinile împreunate în faţă, într-o 
atitudine formală, de aşteptare şi servitudine. 

Şi, cu toate că pe faţă nu i se putea citi nimic, silueta şi 
formele ei atrăgătoare îi captaseră pe deplin atenţia căpeteniei. 

Lisa îi prinsese numele când dr. Patanjali ieşise din 
apartamentul prezidenţial de dedesubt. Surina. Doctorul o 
sărutase cast pe obraz, la ieşire. Sărutul fusese acceptat fără nici 
o scânteie de emoție. Femeia părea să aibă origini indiene, aşa 
cum era îmbrăcată într-un sari lung, de mătase brodată discret 
cu portocale şi trandafiri, peste care atârna o coadă frumos 


21 În original, U.S. Army Medical Research Institute of Infectious 
Diseases (n. tr.). 

împletită, neagră ca abanosul. Cu siguranţă, când se despletea, 
părul îi trecea de călcâie, măturând pământul în urma ei. Ca 
semn al originii sale, purta pe frunte un punct stacojiu, 
tradiționalul bindi. Insă tenul ei, lucios ca lemnul de tec, era mult 
mai deschis decât al lui Devesh Patanjali, sugerând o combinaţie 
cu rasa europeană cândva în trecut. 

Lisa nu-şi putea da seama dacă era sora, soţia sau pur şi 
simplu cineva care îl însoțea pe Devesh. Insă şi tăcerea ei avea 
ceva ameninţător, poate amplificat de răceala din ochi. Mâna ei 
stângă era ascunsă într-o mănuşă neagră, atât de fină şi de 
mulată, încât era greu de spus dacă era din piele sau cauciuc. 
Insă părea că-şi băgase mâna în tuş negru de India. 

Incrucişându-şi braţele, Lisa se întoarse, uitându-se după 
contururile Insulei Crăciunului care, încet-încet, se pierdeau în 
depărtare. În timpul scurt care se scursese de când se puseseră 
în mişcare, insula se micşorase, transformându-se într-o pată 
verde, înceţoşată, de unde se înălța un fuior de fum întunecat 
spre cer. Insă cine era acolo ca să-l vadă ca pe un semnal? Cu 
siguranţă, Painter avea să se îngrijoreze când nici ea, nici Monk 
nu vor suna la ora stabilită. Şi, pentru moment, îşi punea toate 
speranţele în paranoia lui. 

Din fericire, putea să conteze întotdeauna pe ea. 

Vântul se înteţi în momentul în care curenţii îşi schimbară 
direcţia. Pescăruşii planau purtaţi de el, atrăgându-i atenţia. Ce 
bine ar fi fost dacă ar fi putut şi ea să zboare la fel de uşor... 

Un strigăt o făcu să se uite din nou la elicopter. 

Doi bărbaţi îmbrăcaţi în uniformă medicală scoaseră o targă 
din partea din spate a elicopterului. Picioarele cu rotile fură 
coborâte şi fixate. Devesh se plecă deasupra tărgii uitându-se la 
pacientul prins în chingi. Aparate portabile de monitorizare erau 
aşezate peste tot în jurul pacientului transportat. Faţa îi era 
acoperită de o mască de oxigen. După pieptul care se ridica şi 
cobora când respira, părea a fi vorba de o femeie. Trăsăturile nu 
i se vedeau însă din cauza măştii şi a unei mulţimi de tuburi şi de 
fire încurcate deasupra ei. 

Devesh făcu un gest cu bastonul arătând încotro, iar cei doi 
brancardieri îndreptară targa spre lifturi, urmărind şirul de cutii 
cu echipamente medicale. 

In sfârşit, se apropie de prizonieri. 

— Toate echipamentele medicale şi de laborator vor fi 
montate şi pregătite într-o oră. Din fericire doamna doctor 
Cummings şi partenerul ei au fost atât de amabili încât să aducă 

anumite aparate la care nici măcar eu nu aveam acces. Cine ar fi 
crezut că Secţia de cercetare şi dezvoltare a Departamentului de 
Apărare a pus la punct un microscop portabil de scanare la nivel 
de electroni? Sau echipament de electroforeză şi un secvenţiator 
de proteine? A fost o adevărată mană cerească să punem mâna 
pe astfel de instrumente. 

Bocăni din baston şi porni. 

— Veniţi. Haideţi să vă arăt adevărata faţă a bolii cu care ne 
confruntăm. 

Lisa îl urmă împreună cu ceilalţi. De data asta, nu era nevoie 
de armele din spatele ei ca să se supună comenzii. Aici se 
petrecea mister după mister, iar ea voia răspunsuri, ceva care 
să-i dezvăluie motivul atacului şi ceea ce se ascundea în spatele 
cuvintelor lui Devesh. 

„Draga mea, împreună trebuie să salvăm lumea.” 

Fură duşi trei punți mai jos. Pe drum, Lisa observase echipe de 
oameni în costume de protecţie care trebăluiau de-a lungul 
coridoarelor de la nivelurile inferioare, înconjurați de nori de gaz 
dezinfectant înţepător pentru ochi. 

Devesh îşi continuă drumul spre partea din faţă a vaporului. 
Holul se termina cu un larg spaţiu circular, de-a lungul căruia se 
înşirau cabinele mai scumpe. Monk rechiziţionase unul dintre 
cele mai mari apartamente de aici pentru a-şi instala laboratorul. 
Se părea că Devesh le luase pe toate celelalte. 

Strecurându-se după un fel de draperie-paravan, le făcu semn 
să pătrundă în principalul spaţiu de lucru, extrem de ocupat pe 
moment. 

— Am ajuns, spuse el. 

O mulţime de oameni deschideau cutiile, smulgând spuma şi 
iarba uscată care serviseră pentru protecţie şi scoțând la iveală 
echipamente medicale şi de laborator învelite în plastic. Un 
bărbat goli o ladă cu cutii petri folosite pentru a creşte culturile 
de bacterii. Uşa spre laboratorul lui Monk rămăsese deschisă. 
Lisa observă că înăuntru se afla un bărbat cu un clipboard în 
mână, care inventaria echipamentul Sigma. 

Devesh îi conduse spre o cabină învecinată. Trecu cardul de 
acces prin dispozitivul de citire şi deschise larg uşa. 

Intorcându-se, i se adresă căpeteniei tatuate a mercenarilor. 

— Rakao, te rog, trimite pe cineva cu doctorul Miller în 
apartamentul dedicat analizelor bacteriologice. 

Se întoarse către cercetător. 

— Doctore Miller, ne-am luat libertatea să aducem aici şi să 

extindem spaţiul dumneavoastră de lucru bacteriologic. Avem 
cuptoare noi de incubare, medii de creştere anaerobe, recipiente 
de cultură pentru analize de sânge. Aş vrea să lucraţi împreună 
cu doctorul Eloise Chenier, specialistul virusolog din echipa mea, 
care se află într-o cabină de pe hol, pentru a completa şi pune la 
punct laboratorul de boli contagioase. 

Căpetenia maori îi făcu semn unuia dintre oamenii săi să-l 
escorteze pe Miller. 

Bacteriologul aruncă o privire înspre ceilalţi, în mod evident 
nedorind să se despartă de ei, însă arma din spatele lui îi 
zădărnici orice tentativă de împotrivire. 

In timp ce Miller pleca, Devesh dădu din cap spre grupul lor. 

— Şi, Rakao, vrei să-i însoţeşti personal pe Sir Ryder şi pe 
doctorul Lindholm în camera cu radioul? O să venim şi noi 
imediat. 

— Domnule! 

Bărbatul tatuat nu agrea ideea de a-i părăsi. Rostise acel 
singur cuvânt pe un ton ameninţător în vreme ce-i măsura 
suspicios din ochi pe Lisa şi Henri. 

— Nu se va întâmpla nimic. 

Devesh ţinu deschisă uşa cabinei şi îşi aplecă fruntea, 
făcându-i semn indiencei să intre. 

— Cred că doamna doctor Cummings şi doctorul Barnhardt vor 
dori să audă ce am de spus. Şi Surina va rămâne cu mine. 

Lisa şi Henri fură conduşi în cabină. 

Devesh intră după ei, închizând uşa în urma sa, apoi se opri şi 
se întoarse din nou spre căpetenia maori. 

— A, da! Rakao, mai e ceva, adună-i tu pe copii, dacă eşti 
amabil. Cei pe care i-am ales eu. Mulţumesc mult. 

Inchise uşa, dar nu înainte ca Lisa să observe faţa întunecată 
şi căutătura şi mai aspră a căpeteniei maori. Tatuajele i se 
vedeau şi mai pregnant, formând o adevărată harta 
indescifrabilă. 

După ce încuie uşa, Devesh făcu câţiva paşi mari până la 
biroul din cabină. De fapt, era vorba despre două birouri lipite, 
dintre care unul fusese demontat şi adus din altă parte. Cele 
două birouri susțineau trei monitoare LED conectate la două 
computere HP. Erau singurele obiecte în plus din încăpere. În 
rest, în cabină se aflau nişte canapele şi fotolii confortabile din 
lemn de tec, care dădeau spre nişte uşi duble şi un balcon 
acoperit. 

Surina păşi către una dintre canapele şi se aşeză încet, 

îndoindu-şi uşor genunchii, pe unul din braţele ei, dar, cu toate 
că gestul ei sugera modestie şi supuşenie, Lisa putea simţi 
puterea şi ameninţarea ce radiau din fiinţa ei: privirea fixă, 
gesturile domoale şi controlate ale unui gheişe, însă, mai presus 
de toate, cele două pumnale purtate în teci la ambele glezne 
expuse în momentul în care se aşeză... 

Lisa se uită în altă parte. In spatele biroului se deschidea o 
altă încăpere, un dormitor. La picioarele patului se aflau două 
cufere mari. Cu siguranţă, era camera privată a lui Devesh 
Patanjali. Dar de ce oare îi adusese aici? 

Devesh trezi computerele adormite apăsând uşor câteva 
taste, scoţând-o din gândurile ei. Toate cele trei monitoare se 
luminară, strălucind în camera întunecoasă. 

— Doctore Barnhardt... sau Henri, dacă pot îndrăzni... 

Devesh aruncă o privire peste umăr. 

Toxicologul ridică din umeri. 

Devesh continuă: 

— Henri, trebuie să te felicit pentru performanţa de a-ţi da 
seama de adevărata ameninţare ascunsă sub aparenţa atacului 
toxic. Cercetătorilor noştri le-au trebuit săptămâni întregi să 
înţeleagă ceea ce tu ai reuşit să descoperi în mai puţin de 24 de 
ore. 

Lisa îngheţă. Săptămâni. Deci cei care-i luaseră prizonieri 
fuseseră conştienţi de ameninţarea de pe insulă cu mult înainte 
de izbucnirea crizei. Dar ce aveau de-a face toate astea cu 
Ghilda? 

— Desigur, nu am apreciat la fel de mult şi alarma pe care ai 
dat-o şi care a ajuns până la Washington. Asta ne-a silit să 
accelerăm programul şi... să improvizăm. Cum ar fi ideea de a 
utiliza talentul ştiinţific de aici şi de a-l combina cu al meu. Dar, 
fie şi aşa. Trebuie să ne mişcăm repede dacă vrem să avem vreo 
şansă. 

— O şansă pentru ce? întrebă în sfârşit Lisa. 

— Dă-mi voie să-ţi arăt, draga mea. 

Devesh puse mâna pe unul din cele două scaune, invitând-o 
să se aşeze. 

Ea rămase în picioare, însă el păru să nu observe, ocupat fiind 
cu tastatura computerului. Pe monitorul central începu să se 
deruleze un filmuleţ. Infăţişa un câmp microscopic dens, cu 
lanţuri convulsionate de bacterii în formă de bastonaş. 

— Cât de multe ştiţi despre antrax? întrebă Devesh uitându-se 
la ei. 

Lisa simţi că-i îngheaţă sângele la această întrebare. 

Henri răspunse: 

— Bacillus anthracis. Afectează în principal rumegătoarele. 
Vaci, capre, oi. Insă sporii pot afecta şi oamenii. Cel mai adesea, 
în mod fatal. 

Era o afirmaţie profesională, golită de orice emoție. Totuşi, 
Lisa observă tensiunea din umerii toxicologului. 

Devesh încuviinţă. 

— Specii de Bacillus se găsesc în sol, în toată lumea. Cele mai 
multe sunt inofensive. De exemplu, aici este un astfel de 
organism benign, Bacillus cereus. 

Imaginea de pe ecran se schimbă cu una înfăţişând o singură 
bacterie mărită prin microscop. In formă de baghetă, cu un 
perete membranos subțire, lanțurile ADN ale celulei erau 
colorate pentru a ieşi în evidenţă în centru. 

— La fel ca alţi membri ai speciei lui, virusul ăsta mititel poate 
fi găsit în grădinile de peste tot din lume. Hrănindu-se într-o 
veselie cu microorganismele şi nutrienţii din sol. Nu face rău nici 
unei fiinţe mai mari decât amoeba. Insă fratele lui, Bacillus 
anthracis... 

Devesh făcu un clic pentru a aduce o altă imagine lângă 
prima, cu o a doua bacterie, care părea identică. 

— Acesta este organismul care provoacă antraxul, continuă el, 
una dintre cele mai periculoase bacterii de pe planetă. Are 
acelaşi cod genetic ca şi fratele lui liniştit care trăieşte în grădini. 

Devesh puse palma pe cele două lanţuri colorate de ADN ale 
celor două celule. 

— Genă cu genă, sunt aproape identice. Deci, cum se face că 
una este mortală şi cealaltă rămâne inofensivă? 

Devesh privi întrebător peste umăr, spre Lisa şi Henri. 

Lisa clătină din cap. Henri nu zise nimic. 

Devesh dădu din cap, ca fi cum ar fi fost mulţumit de lipsa lor 
de reacţie. Răsucindu-se, apăsă o tastă de mai multe ori şi 
imaginea bacteriei de antrax se mări de câteva ori pe ecran. 
Masa de ADN se mări pe monitor. In citoplasma celulei interioare, 
separat de principalele lanţuri de ADN, pluteau două inele 
perfecte de material genetic, ca doi ochi mici care se uitau la ei. 

— Plasmide, spuse Henri dând nume inelelor. 

Lisa se încruntă, chinuindu-se să se concentreze asupra 
amintirilor din facultate. Din câte ştia ea, plasmidele erau lanţuri 
de ADN separate de principalul ADN cromozomial. Bucăţelele de 
cod genetic care pluteau libere erau unice în compoziţia 

bacteriilor. Rolul lor nu fusese încă înţeles pe deplin. 

Devesh continuă: 

— Aceste două plasmide - pXOL1 şi pX02 - sunt cele care 
transformă o specie ordinară de Bacillus într-o vietate mortală. 
Dacă aceste două inele sunt îndepărtate, antraxul se transforma 
la loc într-un organism inofensiv, care trăieşte liniştit în orice 
grădină. Dacă aceleaşi plasmide se introduc în orice Bacillus 
prietenos, acesta va deveni ucigaş. 

In sfârşit, Devesh se întoarse ca să-i privească. 

— Aşa că vă întreb: de unde au venit aceste bucățele 
neesenţiale şi ucigaşe? 

Lisa răspunse intrigată, fără să-şi dea seama ce face: 

— Dar plasmidele astea nu pot fi transmise direct de la o 
bacterie la alta? 

— Sigur că pot. Dar ce am vrut eu să spun a fost cum de au 
căpătat aceste bacterii în mod iniţial aceste bucăţi de material 
genetic străin? Care este sursa lor originală? 

Henri se apropie mai mult de monitoare. 

— Originea evoluţiei plasmidelor rămâne un mister, însă teoria 
actuală este că au fost preluate de la viruşi. Sau, mai exact, de la 
bacteriofagi, o categorie de viruşi care infectează numai 
bacteriile. 

— Exact! 

Devesh se întoarse spre monitor. 

— Teoria susţine că, la un moment dat în trecutul îndepărtat, 
un astfel de bacteriofag a injectat un Bacillus inofensiv cu 
această pereche de plasmide ucigaşe, producând un nou 
monstru în biosferă şi transformând o mică vietate de grădină 
într-un ucigaş. 

Devesh apăsă alte taste, făcând imaginile să dispară de pe 
ecran. 

— lar antraxul nu este singura bacterie infectată în felul ăsta. 
Bacteria răspunzătoare pentru ciuma neagră, Yersinia pestis... şi 
virulenţa cu care atacă aceasta este accentuată de o plasmidă. 

Lisa simţi un fior când îşi dădu seama cum stăteau lucrurile. 
Toată vorbăria aia despre bacteriile transformate îi amintise de 
pacienţii de pe vapor. Fata care avea crize de epilepsie din cauza 
bacteriei din oţet, femeia cu dizenterie din cauza bacteriei din 
iaurt, necunoscutul ale cărui bacterii obişnuite din piele îi 
mâncau picioarele... 

— Adică se întâmplă din nou, aici? murmură ea. Aceeaşi 
modificare a bacteriilor. 

Devesh dădu din cap. 

— Într-adevăr. Ceva s-a ridicat din nou din adâncurile mării, 
ceva suficient de puternic ca să transforme toate bacteriile în 
organisme ucigaşe. 

Lisa îşi aminti cuvintele lui Henri care spuneau cât de multe 
bacterii existau în lume şi că 90 de procente din celulele corpului 
omenesc erau compuse din bacterii. Non-umane. Dacă vălul 
acela se întorcea împotriva noastră... 

Devesh continuă: 

— Din studiul formulelor genetice ale antraxului şi ale altor 
bacterii toxice, microbiologii au prezis existenţa unui fir de viruşi 
care vin din cele mai vechi timpuri. Un şir care a dat naştere 
strămoşilor iniţiali ai antraxului şi ai altor bacterii cauzatoare de 
boli grave. Oamenii de ştiinţă au dat chiar un nume acestui 
străvechi şir de viruşi care transformă nişte vietăţi prietenoase în 
duşmani de moarte: virusul lui luda. 

Probabil, Henri citise ceva pe faţa lui Devesh, îi văzuse 
strălucirea din ochi, emoția. Işi îndreptă corpul. 

— Ceva îmi spune că aţi izolat agentul care a cauzat 
nenorocirea de aici, nu-i aşa? Acest virus al lui luda. Altfel, n-aţi fi 
aici. 

— Aşa credem şi noi. 

Devesh apăsă alte două taste. Bacteria dispăru, fiind înlocuită 
de o formă care se rotea pe ecran, o imagine obţinută de la un 
microscop cu rază de electroni, înfăţişată în diferite nuanţe de 
argintiu. Asta făcea că organismul să pară mai degrabă un 
mecanism decât un ţesut biologic. Semăna cu solul lunar. Partea 
centrală avea o formă geometrică, un icosaedru cu 20 de feţe 
triunghiulare plate. Din fiecare colţ se întindeau cârcei subţiri, 
ascuţiţi la vârf, meniţi să se agate şi să străpungă suprafeţele. 

Lisa văzuse multe astfel de imagini în facultate. 

Un virus. 

— L-am descoperit într-o mostră de cianobacterie din lichidul 
toxic. A fost cel care a transformat nevinovata bacterie 
fosforescentă din apa mării într-un ucigaş otrăvitor, devorator de 
carne. Şi, în momentul în care toxinele emanate au fost purtate 
de vânt deasupra pământului ca nişte nori, virusul s-a răspândit 
şi aici, începând uşor transformarea bacteriilor de pe insulă în 
adevăraţi monştri. 

— Şi asta vedem noi acum la pacienţi. Cum propriul trup le 
devine cel mai mare duşman. 

Devesh bătu în ecran. 

— Cel mai mare trădător al vieţii. Acest organism are 
capacitatea de a călători prin biosfera planetei, transformând 
toate bacteriile în organisme letale care distrug orice formă de 
viaţă. Este o adevărată bombă cu neutroni a naturii, o explozie 
virală care are potenţialul de a şterge de pe faţa pământului 
toate formele de viaţă mai evoluate, lăsând în urma doar o supă 
toxică mustind de bacterii. Dacă nu se face nimic, am văzut deja 
o mostră a consecinţelor la care se poate ajunge pe partea 
expusă vântului a Insulei Crăciunului. 

— Şi dacă ajunge să se răspândească... Henri păli. N-o să mai 
avem nici o şansă să-i punem capăt. 

In sfârşit, Devesh se ridică şi-şi trase bastonul. 

— Poate. Insă abia ne-am apucat să analizăm organismul. 
Vestea bună este că, până acum, se pare că virusul trăieşte 
destul de puţin şi nu infectează celulele umane. Numai bacteriile. 
Deci virusul nu prea reprezintă o ameninţare directă în ceea ce 
ne priveşte. Deturnează o celulă bacteriană, o foloseşte pentru a 
se reproduce şi apoi lăsă în urmă plasmidele toxice. In afara 
celulei, noul virus este fragil. Poate fi ucis uşor, cu un simplu 
dezinfectant şi controlat cu măsuri corespunzătoare de igienă. 

Lisa îşi aduse aminte de echipele de lucru de pe vapor care 
colindau peste tot împrăştiind un nor de praf dezinfectant. Asta 
făceau, sterilizau vaporul. 

— Din nefericire însă, virusul lasă în urma lui un ucigaş în fază 
incipient. Bacterii letale care se divid şi se multiplică, fiecare 
dintre ele un nou monstru adăugat lumii microbiene, 
contaminând biosfera pentru totdeauna cu forme de viaţă 
nemaiîntâlnite până acum. 

Henri îşi duse mâna la frunte, îngrijorat. 

— Dacă expunerea virală ajunge să penetreze biosfera în 
ansamblul ei... efectul va fi producerea a mii de noi boli care vor 
lovi lumea simultan. O adevărată ciumă care-şi poate schimba 
formele de manifestare mult mai repede decât putem reacţiona 
noi. Lumea nu a mai văzut aşa ceva niciodată. 

— Nu neapărat, replică Devesh criptic. 

Henri se uită din nou la cel care-i răpise. 

— Eu şi angajaţii mei considerăm că aceasta nu este prima 
dată când a avut loc un astfel de fenomen din cauza virusului lui 
luda. In regiune există documente istorice care menţionează un 
fenomen similar. Acum aproape o mie de ani. 

Vocea îi scăzu, transformându-se într-o şoaptă meditativă. 

— Poveştile includeau anumite amănunte ciudate şi 

îngrijorătoare. 

— Despre ce documente istorice e vorba? întrebă Lisa. 

Devesh făcu un gest din mână ca şi cum răspunsul nu era 
relevant. 

— Nu contează. Sunt alţii care se ocupă de chestiunea asta, 
urmărind firul istoric. Noi trebuie să ne concentrăm asupra 
scopului. Misiunea pe care o avem pe vaporul acesta are de-a 
face cu prezentul, nu cu trecutul. Angajaţii mei s-au ocupat de 
evacuarea insulei, au aranjat aducerea vaporului domnului Blunt 
în locul acesta. Trebuia să-i izolăm pe toţi cei infectați într-un 
singur loc. Aici, avem ocazia extrem de rară de a studia modul 
de manifestare a acestei boli. Epidemiologia, patologia, efectele 
fiziologice. Şi avem o navă întreagă plină de pacienţi pe care să-i 
studiem. 

Lisa se dădu un pas înapoi, incapabilă să-şi ascundă oroarea. 

Devesh se lasă greu pe baston. 

— Văd că ideea nu îţi surâde prea mult, doamnă doctor 
Cummings. Acum vezi de ce Ghilda a trebuit să acţioneze. Când 
te confrunţi cu un organism atât de virulent, nu se poate să 
pierzi timp frângându-ţi mâinile. Nu există un răspuns mai 
delicat, mai diplomatic, la un astfel de măcel. Acţiunea trebuie să 
fie rapidă şi trebuie luate fără întârziere nişte decizii extrem de 
dificile. În Tuskegee, oare, nu guvernul tău a fost cel care a 
permis infectarea oamenilor cu sifilis şi i-a lăsat să moară în timp 
ce savanții le consemnau pasionaţi suferinţele, simptomele din 
ce în ce mai grave şi, în cele din urmă, morţile? Pentru a 
supravieţui acestei situaţii, trebuie să fim la fel de brutali şi de 
fermi. Fiindcă, trebuie să mă crezi, avem de-a face cu un război 
pentru supraviețuirea speciei umane. 

Lisa, prea şocată, căută în minte un argument cu care să-l 
contrazică. 

Henri interveni în discuţie, dar nu în modul în care s-ar fi 
aşteptat Lisa. 

— Are dreptate. 

Lisa se întoarse către toxicolog. 

Henri nu-şi dezlipise privirea de pe ecranul care înfăţişa 
imaginea microscopică a virusului lui luda. 

— Avem de-a face cu un ucigaş care poate distruge întreaga 
planetă. Şi deja este în libertate. Nu uitaţi cât de puţin i-a luat 
gripei aviare să înconjoare pământul. Avem la dispoziţie doar o 
săptămână, poate chiar mai puţin de-atât, câteva zile. Dacă nu 
găsim o modalitate de a-l opri, tot ce este viu - cel puţin toate 

formele superioare de viaţă - va fi şters de pe faţa pământului. 

— Mă bucur că suntem de acord, spuse Devesh, înclinându-se 
în direcţia lui Henri. 

Ochii lui îi întâlniră pe ai Lisei. 

— Şi e posibil ca, atunci când îi voi arăta doamnei doctor 
Cummings rolul ei în această acţiune, să aibă şi ea aceeaşi 
revelaţie. 

Lisa se încruntă, neînţelegând ce voia să zică. 

Devesh se întoarse şi porni spre uşă. 

— Insă, mai întâi, trebuie să ne alăturăm prietenilor voştri în 
camera de comunicaţii radio. Avem nişte focuri de stins. 


7.02 A.M. 
Washington, D.C. 


Painter se holba la reportajele canalelor de ştiri prezentate pe 
ecranele celor trei plasme: Fox, CNN, NBC. Toate relatau despre 
explozia produsă lângă Georgetown. 

— Aşadar, totul e bine, spuse Painter, stând în picioare în 
spatele biroului său. Işi fixă şi mai bine casca din ureche. Vocea 
Lisei nu se auzea foarte tare şi clar, lucru firesc ţinând cont că 
parcurgea pe calea undelor cam jumătate din lume. L-ai speriat 
pe Jennings de la R&D. Era deja aproape gata să ne pună să 
lansăm bombe incendiare asupra insulei. 

— Imi pare rău pentru alarma falsă, zise Lisa. N-a fost nimic 
mai mult decât o contaminare produsă în laborator. Totul este în 
regulă aici... sau cel puţin atât de bine cât poate fi pe o navă 
plină de pacienţi cu arsuri. Conform ipotezei iniţiale, este vorba 
de o invazie bruscă a ceva numit iarba-de-foc. Aceasta a infestat 
apele de aici, timp de ani de zile, eliminând un nor corosiv, 
afectând plajele. Acum, n-a fost vorba decât despre o consecinţă 
a acţiunii acestei ierbi. Problema ar trebui rezolvată în cursul zilei 
de mâine sau aşa ceva, după care eu şi Monk o vom porni spre 
casă. 

— Asta-i prima veste bună pe care am auzit-o toată ziua, îi 
răspunse Painter. 

Ochii lui continuau să urmărească ecranele plasmelor aflate 
pe pereţii săi. Imaginile arătau că, în cele din urmă, focul fusese 
stins în pădurea din spatele casei conspirative. Maşinile de 
pompieri, parcate de-a lungul drumului de acces în caz de 

incendiu, aruncau jeturi de apă arcuite asupra pădurii. 

Lisa îi şopti în ureche: 

— Ştiu că eşti ocupat. O să-ţi raportez din nou peste 
douăsprezece ore, aşa cum este planificat. 

— Minunat. Să dormi şi tu puţin. Imi imaginez că apusurile de 
soare de-acolo trebuie să fie destul de frumoase. 

— Chiar sunt. Mi-aş... mi-aş dori să fi tu aici, cu mine, să ne 
bucurăm de ele. 

— Şi eu la fel. Dar nu mai e mult până te întorci. Şi, chiar în 
momentul de faţă, am un incendiu aici pe care trebuie să-l sting 
de unul singur. 

Pe ecrane, un elicopter al unei televiziuni de ştiri se învârtea în 
cerc pentru a prezenta la ştirile de dimineaţă rămăşiţele 
carbonizate ale casei conspirative. El, unul, auzise deja raportul 
întocmit de cei responsabili cu investigarea incendierii. Urmele 
de roţi din grădina din spate conduseseră la descoperirea unui 
Thunderbird abandonat, aceeaşi maşină decapotabilă cu care 
Gray sosise la locul incidentului, în urmă cu câteva ore. Se părea 
că nu fugise spre încrengătura de străzi, ci în pădure. Insă unde 
se dusese după aceea? Incă nu dăduseră de nici o urmă a lui 
Gray, a părinţilor acestuia sau a agentului operativ al Ghildei, 
actualmente rănit. 

Unde se duseseră să se ascundă? 

— Şi eu am de lucru aici, spuse Lisa. 

— Ai nevoie de ceva? 

— Nu... 

El simţi ezitarea din vocea ei. 

— Lisa? Ce este? 

— Nimic, zise ea un pic cam repezit. Bănuiesc că sunt obosită 
şi atât. Ştii şi tu cum mă simt în perioada asta a lunii. 

Asistentul său, Brant, intră în birou, în scaunul său cu rotile, 
având în mână un teanc de faxuri. Observă antetul din partea de 
sus a hârtiei. Washington PD%?. Era un alt calup de rapoarte 
privind modul în care evoluau căutările la nivelul spitalelor 
locale. Continuă să vorbească la telefon, în timp ce lua hârtiile de 
la Brant. 

— Atunci, ai grijă să te odihneşti şi tu puţin, zise el citind deja 
primul rând al raportului. Doar să ai grijă de tine şi nu uita de 
crema de plajă. In nici un caz n-aş vrea s-arăt ca o stafie pe 
lângă tine, cu pielea bronzată din plin pe insulă. 


22 Police Department (n. red.). 

Vocea Lisei scăzuse aproape de tot, până la nivelul unei 
şoapte abia perceptibile. Legătura prin satelit a navei nu era 
prea bună. Cu toate acestea, el îi simţi dezamăgirea din voce. Şi 
lui îi era dor de ea. 

— Hai că ne vedem curând, încheie el. O să vorbim peste o 
jumătate de zi. Acum, du-te şi trage un pui de somn. 

Convorbirea se încheie fără alte cuvinte. El îşi scoase casca 
din ureche şi se aşeză la birou. Stabilindu-şi priorităţile, trecu 
rapid în revistă teancul de rapoarte din faţa sa. Avea să le 
parcurgă în grabă, după care trebuia să-i transmită lui Jennings 
că pericolul trecuse. 

Cel puţin nu mai trebuia să se preocupe de una din catastrofe. 


6.13 P.M. 
Pe mare 


Lisa puse jos căştile telefonului. Inima îi bătea puternic în 
piept. Legătura fusese întreruptă la un semn al lui Devesh 
Patanjali. Acesta stătea în picioare, cu amândouă palmele pe 
mânerul bastonului, în cadrul uşii cabinei prevăzute cu cele mai 
performante echipamente de comunicaţii. 

Clătină din cap, în mod evident dezamăgit. 

Lisa avea o senzaţie de disconfort la stomac. Oare el îşi 
dăduse seama ce încercase să facă? Se ridică de pe scaunul 
unde stătuse lângă radiofonist. Unul dintre paznici o apucă de 
cot. 

— Tot ce trebuia să faci era să te ţii de scenariu, doamnă 
doctor Cummings, spuse Devesh aspru, exasperat. A fost o 
cerinţă simplă şi cred că v-au fost explicate destul de clar 
consecinţele. 

Panica o făcu pe Lisa să simtă că-i îngheaţă sângele în vene. 

— Am... am respectat scenariul. N-am zis nimic neprevăzut. 
Painter crede acum că totul este în regulă. Exact aşa cum ai 
ordonat. 

— Da, ai avut noroc. Dar să nu crezi că mi-a scăpat încercarea 
ta subtilă de a-i transmite un mesaj subliminal. 

„Doamne Dumnezeule!” Riscase în timpul conversaţiei 
telefonice. Cu siguranţă, el n-avea de unde să ştie asta. 

— Nu înţeleg... 

— „Ştii şi tu cum mă simt în perioada asta a lunii”, o câtă 

Devesh, întrerupând-o. 

Se întoarse şi trecu de cadrul uşii, ieşind în hol. 

— În realitate, ciclul menstrual ţi s-a terminat acum 10 zile, 
doamnă doctor Cummings. 

Fiori de gheaţă îi amorţiră şira spinării. 

— Avem un dosar întreg despre tine, doamnă doctor 
Cummings. Pe care l-am citit. Şi am memorie eidetică. 
Fotografică. Îşi sugerez să nu mai faci greşeala de a-mi 
subestima calităţile. 

Paznicul o împinse afară din încăpere. Era mai mult dusă pe 
sus. 

Fusese o mare proastă să încerce să comunice cu Painter în 
secret, indiferent cât de subtil i se păruse iniţial mesajul. 

„Ce-am făcut?” 

Pe hol, ceilalţi prizonieri de seamă erau aliniaţi lângă perete: 
dr. Lindholm, Ryder Blunt şi un căpitan australian într-o uniformă 
kaki, plină de sânge. Toţi sunaseră la organizaţiile de care 
aparţineau, transmițând că lucrurile erau sub control, că totul era 
în regulă. Astfel, se conformaseră scenariului menit să le confere 
răpitorilor un răgaz pentru a pune suficientă distanţă între vapor 
şi insula îndepărtată, înainte să-şi dea seama cineva ce se 
petrecuse cu adevărat. 

Insă mai erau şi alte persoane adunate în hol. Patru copii erau 
înghesuiți în partea din spate a holului. Băieți şi fete. De la 6 la 
10 ani. Câte unul pentru fiecare dintre cei trimişi în camera de 
comunicaţii. Viaţa fiecărui copil depindea de cooperarea fiecăruia 
dintre ei. Lisei i se repartizase o fetiţă de 8 ani, cu ochii 
migdalaţi, îngrozită de moarte, prăbuşită pe podea şi 
strângându-şi cu putere genunchii la piept. Fratele ei, cu doar 
câţiva ani mai mare, o sprijinea cu braţul trecut pe după umeri. 

Căpetenia maori păşi spre copil cu pistolul în mână. 

Devesh i se alătură şi se întoarse din nou cu faţa spre grup, cu 
pumnul în şold. 

— Cu toţii aţi fost avertizaţi că, dacă vă îndepărtați câtuşi de 
puţin de la scenariu, dacă încercaţi fie şi cel mai mic subterfugiu, 
va trebui să suportaţi consecinţele. Insă, cum aceasta este prima 
greşeală a doamnei doctor Cummings, o să mă arăt mai 
îngăduitor cu ea. 

— Te rog! îl imploră Lisa. 

Nu putea suporta gândul că mâinile îi vor fi pătate de sângele 
copilului. În camera radio, reacţionase instinctiv. Fusese o idee 
proastă. 

Privirea rece a lui Devesh se fixă asupra ei. 

— Doamnă doctor Cummings, o să te las să alegi un alt copil 
care să moară în locul fetiţei. 

Lisei i se tăie respiraţia. 

— Nu sunt un om crud, sunt pur şi simplu practic. Această 
întâmplare vă va servi drept lecţie tuturor. 

li făcu semn Lisei. 

— Alege un copil. 

Lisa clătină din cap. 

— Nu pot... 

— Alege sau o să pun să fie toți împuşcaţi. Să vă fie învăţătură 
de minte. Avem prea multe lucruri de realizat pentru a-mi 
permite să tolerez nesupunerea, oricât de mică ar fi ea. 

La un semn al căpeteniei tatuate, paznicul o trase în faţă. 

— Alege un copil, doamnă doctor Cummings! 

Lisa îşi muşcă buzele, înăbuşindu-şi un suspin, uitându-se la 
feţele celor patru copii. Nici unul dintre ei nu înţelegea limba 
engleză, dar, cu siguranţă, văzuseră ceva, îi citiseră agonia de pe 
faţă şi se îngroziseră. Pe obraji le curgeau şiroaie de lacrimi. Cu 
toţii se ghemuiseră şi mai tare. 

Lisa prinse privirea lui Devesh, implorându-l. 

— Te rog, doctore Patanjali. A fost greşeala mea. Pedepseşte- 
mă pe mine. 

— Cred că exact asta fac. 

Se uită fix la ea, neclintit. 

— Acum, alege! 

Lisa trecu cu privirea peste cele patru fete. Nu putea alege 
fetiţa şi nici pe fratele ei. Nu avea de ales. Ridică un braţ 
tremurând şi arătă cu degetul înspre alt băieţel, cel mai mare 
dintre toţi, cam de 10 ani. 

„Dumnezeu să mă ierte!” 

— Foarte bine. Rakao, ştii ce ai de făcut. 

Căpetenia maori se apropie de băiatul a cărui faţă 
înspăimântată se ridică spre el plină de speranţă. 

Lisei îi scăpă un geamăt adânc. Făcu un pas înainte, încercând 
să arate că s-a răzgândit. Paznicul îşi întări strânsoarea de pe 
cotul ei. Picioarele începură să-i tremure şi se prăbuşi în 
genunchi, neputincioasă din cauza groazei şi mâhnirii. 

Bărbatul ridică pistolul şi-l îndreptă spre capul băiatului. 

— Nu... strigă Lisa cu respiraţia întretăiată. 

El apasă pe trăgaci - însă nu urmă nici o împuşcătură. Cocoșul 
pistolului intră şi ieşi din spaţiul îngust lovind un cilindru gol. 

Rakao îşi cobori arma. 

In liniştea mormântală se auzi un strigăt sugrumat de partea 
cealaltă a holului. Lisa se întoarse exact la timp ca să-l vadă pe 
doctorul Lindholm prăbuşindu-se în genunchi, oglindind parcă 
poziţia Lisei. Îi întâlni privirea din ochii măriţi de şoc şi groază. 
Mâinile i se duseră convulsiv spre gât. Printre degete îi curgea 
sânge. 

In spatele său, însoţitoarea lui Devesh, femeia pe nume 
Surina, făcu un pas lateral, cu capul plecat, ca şi cum tocmai 
servise ceaiul şi acum se retrăgea. Avea mâinile goale, dar Lisa 
nu se îndoia că femeia retezase beregata doctorului fi făcuse 
pumnalul să dispară la fel de repede pe cât apăruse. 

Lindholm se prăbuşi cu faţa în jos pe covorul de pe podea. 
Sângele îmbibă rapid țesătura de lână şi, în câteva secunde, se 
transformă într-o baltă. O mână i se încleştă pe covor şi apoi 
rămase nemişcată. 

— Nenorocitule, mugi Ryder cu faţa împietrită, întorcându-şi 
privirea. 

Devesh păşi înspre Lisa. 

— De... ce? reuşi ea să bâiguie amorţită şi cu inima grea. 

— După cum am mai spus, nu ne scapă nimic, doamnă doctor 
Cummings. Inclusiv priceperea doctorului Lindholm. Sau, mai 
degrabă, /ipsa de pricepere în ceea ce priveşte cercetarea şi 
munca de teren. Cu telefonul pe care l-a dat şi-a îndeplinit 
menirea de a-i ţine pe cei de la OMS departe de noi, dar, dincolo 
de asta, ar fi fost mai degrabă o responsabilitate în plus decât un 
avantaj. In schimb, moartea lui a mai servit la ceva. A fost o 
demonstraţie. Şi nu numai pentru a arăta costul oricărui act de 
insubordonare. 

Devesh o fixă cu o privire intensă. 

— Pot presupune că ai înţeles care este acel preţ, doamnă 
doctor Cummings? 

Ea dădu încet din cap, cu ochii la balta de sânge. 

— Foarte bine. 

Se uită la ceilalţi. 

— Moartea aceasta vă mai demonstrează tuturor încă o lecţie. 
A seriozităţii întreprinderii noastre de aici. Vieţile voastre depind 
de cât de utili vă dovediţi. E foarte simplu. Munciţi sau muriţi. Vă 
sugerez să transmiteţi mai departe acest mesaj colegilor voştri, 
înainte să fie nevoie de o nouă lecţie. 

Devesh îşi încrucişă palmele. 

— Acum, că am terminat cu chestiunile astea neplăcute, 

putem să trecem la treabă. 

li făcu un semn căpeteniei maori. 

— Rakao, te rog să îi duci pe toţi la posturile lor de lucru. Eu o 
voi însoţi personal pe doamna doctor Cummings la pacientul ei. 

Băgându-şi pistolul în toc, Rakao îşi împrăştie oamenii. Devesh 
o conduse pe Lisa de-a lungul holului, departe de toţi ceilalţi. 
Trecu pe lângă copiii aliniaţi. Şocaţi de moarte în continuare, 
erau duşi la locul repartizat lor pe vapor. 

Surina, pe urmele Lisei şi ale lui Devesh, se opri un moment 
lângă frate şi soră. Se aplecă spre fetiţa încă ghemuită sub braţul 
fratelui ei. Surina întinse palma goală spre ea, apoi, cu o mişcare 
rapidă din degete, făcu să-i apară ca prin minune în palmă o 
bombonică înfăşurată în poleială. l-o oferi fetiţei îngrozite, dar 
aceasta nu făcu decât să se tragă mai tare către fratele mai 
mare. Acesta, mai practic, se întinse şi smulse bombonica din 
palma Surinei, ca fi cum ar fi vrut să o scoată dintr-o capcană de 
şoareci. 

Surina se  îndreptă într-o plutire uşoară de mătase 
brodată,trecându-şi uşor degetele peste obrazul fetiţei. Vârfurile 
şterseră lacrimile copilului. Lisa se întrebă dacă era aceeaşi 
mână care-i tăiase gâtul lui Lindholm. Chipul femeii rămase 
perfect imobil. 

Lisa se întoarse, urmându-l pe Devesh. 

Acesta o conduse până la ultima cabină de la acest nivel, pe 
care o deschise cu cheia. Un alt apartament. In prima cameră era 
în curs de montare o mulţime de echipament. 

Ignorând complet ce se petrecea aici, Devesh o luă spre 
dormitorul din spate. 

Lisa se ţinu aproape de el. 

Când Devesh păşi în interior, Lisa dădu cu ochii de o figură 
cunoscută, întinsă pe patul din dormitor şi înconjurată din toate 
părţile de un fel de cort de izolare: o femeie conectată din toate 
părţile la echipamente de monitorizare, cu părul blond ca al Lisei, 
însă tuns extrem de scurt. Lisa văzuse şi targa mobilă care 
fusese folosită pentru a o transporta pe pacienta aici, în camera 
principală. In continuare, nu i se desluşeau trăsăturile acoperite 
de masca de oxigen pe care o avea pe faţă. 

Cei doi infirmieri care o aduseseră pe pacientă se mişcau 
grăbiţi în jurul ei, prinzând şi conectând ultimele fire şi care 
făceau legătura între femeie şi un pupitru de monitorizare de 
alături. Lisa cuprinse totul într-o privire: electroencefalograf, 
EKG, monitor Doppler pentru tensiunea sângelui. O linie centrală 

fusese deja fixată pe pieptul pacientei, legată la o pungă de 
perfuzie, iar unul dintre bărbaţi îndrepta sonda urinară care 
atârna. 

Devesh ridică o mână spre silueta de pe pat. 

— Permite-mi să ţi-o prezint pe doamna doctor Susan Tunis, 
biolog marin din Queensland. Unul dintre primii oameni care au 
venit în contact cu invazia cianobacteriilor. Cred că ai întâlnit 
deja un alt membru al grupului ei. Necunoscutul din cabina de 
izolare. 

Lisa rămase lângă uşă, în continuare nedându-şi seama de ce 
fusese adusă aici şi năucită de uşurinţa cu care fusese ucis 
doctorul Lindholm. Chiar dacă femeia era una dintre primele 
victime, ce avea asta de-a face cu ea. Ea nu era nici virusolog, 
nici bacteriolog. 

— Nu înţeleg, spuse ea dând glas derutei cu care se confrunta. 
Pe vas sunt mulţi medici mult mai competenţi în domeniu decât 
mine. 

Devesh făcu un gest de liniştire. 

— Avem tehnicieni care să se ocupe de necesităţile ei din 
punct de vedere medical. 

Lisa se încruntă. 

— Atunci de ce...? 

— Doamna doctor Cummings, eşti un foarte bun specialist în 
fiziologie. Cu o largă experienţă de practician. Insă ceea ce este 
cel mai important, te-ai dovedit foarte ingenioasă în acţiunile pe 
care le-ai întreprins în trecut pentru Sigma. Vom avea nevoie de 
toată ingeniozitatea aceea şi de experienţa ta. Vei fi asistenta 
mea personală. In ceea ce priveşte acest caz particular. 

— De ce tocmai ea? De ce cazul ăsta? 

— Pentru ca pacienta aceasta reprezintă cheia. 

Devesh se uită fix în jos, la femeie. Pentru prima oară, ochii i 
se îngustară de îngrijorare. 

— Ea reprezintă o ghicitoare care merge departe în trecut, 
până la Marco Polo şi la călătoria lui pe aceste ape... şi la 
misterul ce o înconjoară. 

— Marco Polo? Exploratorul? 

Devesh dădu din mână. 

— După cum am zis mai devreme, aceasta este o pistă pe 
care o va urmări altă ramură a Ghildei. 

Dădu din cap înspre femeie. 

— Toate eforturile noastre aici, toate cercetările de pe vas, 
toate sacrificiile pe care le vom face se concentrează asupra 

acestei unice femei. 

— Tot nu înţeleg. Ce are femeia asta de e atât de importantă? 

Devesh îşi cobori vocea. N 

— Femeia asta... se schimbă. La fel ca bacteriile. Inăuntrul ei 
creşte virusul lui luda. 

— Dar am crezut că ai spus că virusul nu infectează celulele 
umane. i 

— Da, aşa este, nu o face. In schimb, face altceva. 

— Ce? 

Devesh se uită fix la Lisa. 

— Se află într-un proces de incubație. 

INCUBAŢIA 


LAS | 


7 
Despre o călătorie nemarturisită 


6 IULIE, 6.41 A.M. 
Istanbul 


În mai puţin de o zi, Gray reuşise să înconjoare o jumătate de 
glob - şi aterizase în altă lume. Din minaretele nenumăratelor 
moschei din Istanbul, muezinii îi chemau pe credincioşii islamici 
la rugăciunea de dimineaţă. Răsăritul de soare aşternea umbre 
lungi şi transforma cupolele şi turnurile oraşului în suprafeţe 
incandescente. 

Gray avea o bună vedere de ansamblu de pe terasa 
restaurantului aflat deasupra unei clădiri, loc unde aştepta 
împreună cu Seichan şi Kowalski. Nici unul nu părea fericit. 
Sufereau din cauza diferenţei de fus orar şi erau destul de 
nervoşi. Însă durerea seacă din spatele ochilor lui Gray avea mai 
mult de-a face cu propriile griji. Urmărit de asasini, vânat de 
propriul guvern, începuse să se îndoiască de înţelepciunea 
alegerii actualului sau parteneriat. 

lar acum această convocare ciudată la Istanbul. Oare de ce? 
Nu avea nici un sens. Însă, cel puţin de data asta, Seichan părea 
tot atât de nedumerită ca şi el. Ea îşi turna miere într-o ceşcuţă 
de ceai turcesc având o margine exterioară aurită. 

Ospătarul, îmbrăcat într-o vestă tradiţională cu broderii 
albastre şi aurii, se oferi să-i reumple ceaşca lui Gray. 

El clătină din capul ce-i ţiuia deja de la cofeină. 

Ospătarul nu-şi mai bătu capul cu Kowalski. Malacul - îmbrăcat 
cu o pereche de blugi, un tricou negru şi un parpalac lung, de 
culoare gri - sărise peste ceai şi trecuse direct la desert. Băuse 
un pahar rece de rachiu de struguri, numit raki. 

— Are gust de lemn-dulce şi bitum din asfalt, comentase el 
strâmbându-se, dar asta nu-l oprise să golească două pahare. 

De asemenea, mai descoperise şi masa cu bufetul oferit 
gratuit, unde-şi unsese cu unt o grămadă de felii de pâine, pe 
care le burduşise cu măsline, castraveți şi şase ouă fierte, tari. 

Lui Gray nu-i era foame. Era mult prea apăsat de griji, prea 

plin de întrebări. 

Se ridică şi se îndreptă spre jumătatea de zid care încercuia 
terasa de la ultimul etaj, având grijă să rămână la adăpostul 
umbrelei de la masă. Istanbulul, un centru activ al activităţilor 
teroriste, se afla în mod constant sub supraveghere prin satelit. 
Gray se întrebă dacă trăsăturile sale nu erau deja rulate prin 
intermediul unui program de recunoaştere facială al unei agenţii 
de informaţii. 

Oare Sigma sau Ghilda nu strângeau deja laţul, chiar în acest 
moment? 

Seichan i se alături, punându-şi ceaşca de ceai pe marginea 
placată cu faianţă a parapetului. Dormise tot drumul până aici, 
întinsă într-un fotoliu de la clasa întâi a avionului. Odată cu 
odihna, îi revenise în bună măsură şi culoarea din obraji, deşi 
încă mergea şchiopătat, menajându-şi partea rănită. La bordul 
avionului cu reacţie, se schimbase în nişte haine mai largi şi mai 
lejere, îmbrăcând nişte pantaloni kaki şi o bluză largă, de un 
bleumarin-închis, însă îşi păstrase bocancii negri de motociclist, 
marca Versace. 

— De ce crezi că monseniorul Verona ne-a sunat şi ne-a pus să 
facem tot drumul acesta? rosti ea. Până la Istanbul. 

Intorcându-se, Gray îşi sprijini un şold de zid. 

— Poftim? Aşadar, acum vorbim? 

Ea îşi dădu ochii peste cap, cât putu de încet, exasperată. De 
când părăsiseră cabinetul medical din Georgetown, Seichan 
refuzase să-i dea vreo explicaţie suplimentară. Şi nu că n-ar fi 
avut destul timp la dispoziţie. Deşi pe fugă, Seichan se oprise 
suficient de mult cât să poată da un telefon. La Vatican. Gray 
ascultase conversaţia. Se părea că Vigor se aşteptase să fie 
sunat de ea şi nu fusese deloc surprins să afle că Gray era cu ea. 

— S-a răspândit informaţia, îi explicase monseniorul. 
Interpolul, Europolul, toată lumea vă caută. Am bănuit că tu ai 
fost, Seichan, cea care mi-a lăsat mesajul ăla în Turnul 
Vânturilor. 

— Deci ai găsit inscripţia. 

— Da, am găsit-o. 

— Ai recunoscut scrisul. 

— Bineînţeles. 

Seichan păruse uşurată. 

— Atunci, n-avem prea mult timp la dispoziţie. Sunt multe vieţi 
în pericol. Dacă ai putea să-ţi aduni resursele, să afli ce... 

— Cunosc semnificaţia inscripţiei, Seichan, o dojenise Vigor, 


164 


întrerupând-o. Şi mai ştiu şi ce implicaţii are. Dacă vreţi să ştiţi 
mai multe, veniţi amândoi să ne întâlnim la hotelul Ararat din 
Istanbul. Eu voi ajunge acolo la 7 dimineaţa. In restaurantul de 
pe terasa clădirii. 

După apelul telefonic, Seichan aranjase să facă rost de 
documente false şi organizase transportul până aici. || asigurase 
ca Ghilda nu ştia nimic de contactele ei. 

— Nu sunt decât nişte persoane care-mi datorau nişte 
favoruri, îi explicase ea. 

Seichan se întoarse crispată cu faţa spre el, făcându-l să 
revină la realitate. Astfel, îşi lovi cana de ceai cu cotul. Gray o 
prinse înainte să cadă peste parapet, în stradă. Ea se uită pieziş 
la ceaşca lovită, fără să schiţeze nici un semn de îngrijorare. 
Gray bănui că o asemenea neglijenţă era extrem de rară în cazul 
acestei femei, o persoană stăpână pe situaţie şi care avea 
întotdeauna lucrurile sub control. 

La fel de rapid, expresia feţei ei se înăspri din nou. 

— Ştiu că nu ţi-am spus mai nimic, zise ea. Dar, îndată ce 
monseniorul Verona o să sosească aici, îţi voi explica totul, 
adăugă ea dând din cap spre el. Dar tu cum stai? Ai făcut vreun 
progres în ceea ce priveşte înscrisurile de pe obelisc? 

El ridică uşor din umeri, lăsând-o să creadă că ştie ceva. 

Ea se uită lung la el, după care oftă. 

— Bine, zise ea şi se întoarse la masa lor. 

Seichan îi dăduse lui Gray nişte fotografii şi o copie scoasă la 
imprimantă a scrierii îngerilor. De-a lungul drumului parcurs până 
aici, el încercase să spargă codul folosit, însă erau mult prea 
multe variabile de luat în calcul. Avea nevoie de mai multe 
informaţii. Şi, în plus, Gray bănuia că deja ştia mesajul codificat: 
„Desfă obeliscul şi găseşte comoara dinăuntru”. 

Deja făcuseră asta. 

Gray purta crucifixul de argint la gât, atârnat de un şnur. Deja 
îl examinase şi pe acesta. In mod clar, era foarte vechi şi foarte 
uzat. Chiar şi băgându-l sub o lupă, nu reuşise să distingă ceva, 
vreun înscris, vreun indiciu cât de cât semnificativ care să 
confirme ceea ce susţinea Seichan sus şi tare şi anume că acea 
cruce îi aparținuse confesorului lui Marco Polo, exploratorul şi 
călătorul în jurul lumii. 

Singur lângă parapetul terasei, Gray studia oraşul care deja 
fremăta la această oră matinală. Dedesubt, autobuzele se luau la 
întrecere cu autovehiculele şi pietonii. Sunetul strident al 
claxoanelor izbucnea când şi când, acoperind ţipetele puternice 

ale vânzătorilor ambulanți şi murmurul continuu al turiştilor 
extrem de matinali. 

Cercetă cu privirea zona din imediata lor vecinătate, căutând 
orice semn de ameninţare sau de apropiere suspectă. Oare 
scăpaseră de Nasser? Având acum o jumătate de glob care să-i 
despartă, Seichan părea încrezătoare şi sigură pe sine. Insă Gray 
refuza să lase garda jos. Dedesubt, în curtea interioară a 
hotelului, doi bărbaţi se ridicară de pe covoarele decorate cu 
mărgele - după ce-şi terminaseră rugăciunile de dimineaţă - şi 
dispărură în hotel. Singur acum, un copil se juca mai degrabă 
absent cu apa fântânii din mijlocul curţii. 

Mulţumit, Gray îşi permise, pentru o clipă, să ridice privirea. 
Hotelul Ararat era amplasat în inima celui mai vechi cartier al 
Istanbulului, Sultanahmet. Pe tot drumul spre mare, clădirile 
străvechi se înălţau asemenea unor insule din amalgamul de 
străzi şi străduţe înconjurătoare. Chiar vizavi de hotel, cupolele 
semeţe ale Moscheii Albastre se înălţau spre cer. Undeva pe 
stradă, la o distanţă apreciabilă, o biserică bizantină masivă era 
pe jumătate înghițită de o masă neagră de schele, ca şi cum 
pământul căuta s-o prindă strâns la piept, prin acest schelet 
metalic. lar dincolo de schele, se întindea palatul Topkapi, în 
mijlocul grădinilor şi al curților interioare. 

Gray simţi încărcătura vremurilor în aceste capodopere 
arhitectonice grandioase, aceste monumente de piatră ale 
istoriei. Degetele lui pipăiră absent crucea de la gât. lată o altă 
fărâmă de antichitate, proveniența sa mustind de semnificaţie 
istorică. Insă cum avea asta de-a face cu ameninţarea globală a 
lui Seichan? O cruce care-i aparținuse cândva preotului lui Marco 
Polo? ù 

— Hei, Ali Baba, îl strigă Kowalski de undeva din spate. Incă un 
pahar din ăsta de lichior. 

Gray îşi reprimă un oftat. 

— Se numeşte raki, îl corectă o voce nouă, plină de autoritate 
profesorală. 

Gray se întoarse. O siluetă cunoscută şi bine-venită apăru pe 
terasa de la ultimul etaj, ieşind din casa scării aflată la umbră. 
Monseniorul Vigor Verona i se adresă chelnerului în limba turcă, 
politicos, pe un ton ce exprima scuze: 

— Bir sise raki lutfen”. 

Chelnerul dădu din cap zâmbind şi se îndepărtă. 


23 Adu, te rog, o sticlă de raki (în Ib. turcă, în original). 

Vigor se apropie de masa lor. Gray observă lipsa gulerului 
preoţesc de la gâtul său, acel simbol specific clericilor catolici. În 
mod clar, monseniorul călătorea incognito. Fără gulerul preoţilor 
romano-catolici, Vigor părea mai tânăr cu 10 ani faţă de cei 60 
pe care-i avea de fapt. Sau poate că era vorba despre modul 
lejer în care era îmbrăcat: blugi albaştri, bocanci de drumeţie şi o 
cămaşă cu mânecile suflecate. De asemenea, mai avea atârnat 
pe un umăr un rucsac ros de vreme. Părea gata să urce pe 
muntele după care fusese numit hotelul Ararat, în căutarea Arcei 
lui Noe. 

Şi probabil că monseniorul chiar făcuse asta cândva. 

Inainte să ajungă prefect al arhivelor Vaticanului, Vigor servise 
în slujba Preasfinţiei Sale pe post de arheolog biblic. O asemenea 
poziţie îi permisese să servească Vaticanul şi într-un alt mod. Ca 
spion. Acoperirea lui Vigor ca arheolog îi permisese să străbată 
lumea în lung şi-n lat, o acoperire perfectă pentru transmiterea 
datelor şi informaţiilor obţinute către Vatican. 

In plus, în trecut, Vigor îi ajutase şi pe cei din Sigma. 

Şi se părea că era din nou nevoie de priceperea sa. 

Cu un oftat lung, Vigor se aşeză pe scaun. Ospătarul 
responsabil cu ceaiul se întoarse şi puse o cană de ceai aburindă 
în faţa nou-venitului. 

— Teşekkurler, spuse Vigor mulţumindu-i bărbatului. 

Kowalski îşi îndreptă uşor corpul, în vreme ce chelnerul plecă, 
uitându-se lung printre paharele goale pe care le avea în faţă, la 
spatele vestei brodate a bărbatului. Se prăbuşi în scaun, înjurând 
printre dinţi cu privire la calitatea slabă a serviciilor oferite. 

— Domnule comandant Pierce, Seichan, începu Vigor. Vă 
mulţumesc că mi-aţi onorat rugămintea. Şi dumitale, marinar Joe 
Kowalski. Ce minunat este să vă cunosc. 

Mai schimbară câteva amabilităţi şi remarce politicoase, Vigor 
amintind fără tragere de inimă de nepoata sa, Rachel. Era un 
subiect incomod. Ruptura survenită între Rachel şi Gray se 
petrecuse de comun acord, dar Vigor era încă foarte protector 
faţă de nepoata sa. Şi nu fiindcă ea ar fi avut nevoie de aşa ceva. 
Se părea că lui Rachel îi mergea bine în calitate de locotenent de 
carabinieri, fiind răsplătită chiar cu o promovare. 

Cu toate acestea, Gray se bucură când Seichan îl întrerupse. 

— Monseniore Verona, de ce ne-aţi pus pe toţi să venim aici, la 
Istanbul? 

Vigor îi ceru să tacă, ridicând o palmă. Sorbi din ceai, după 
care lăsă ceaşca jos pe masă cu gesturi măsurate. 

— Da, o să ajungem şi la asta. Însă, mai înainte, vreau să 
lămurim din start două lucruri. În primul rând, indiferent unde 
duce asta, vin şi eu cu voi. II fixă pe Gray cu o privire fermă, de 
neclintit, după care îşi mută privirea spre Seichan. În al doilea 
rând, dar nu mai puţin important, vreau să ştiu ce are de-a face 
toată povestea asta cu ilustrul explorator venețian Marco Polo. 

Seichan tresări. 

— Cum de-aţi... eu n-am pomenit niciodată nimic despre 
Marco Polo? 

Inainte ca Vigor să poată să răspundă, chelnerul se întoarse. 
Kowalski se uită în sus, cu speranţă în ochi. Aceeaşi ochi se 
lărgiră şi mai mult în momentul în care chelnerul scoase la iveală 
o sticlă plină ochi de raki şi o aşeză în faţa fostului marinar. 

— Ţi-am comandat o jumătate de litru, îi explică Vigor. 

Kowalski se întinse şi-i strânse prieteneşte braţul lui Vigor. 

— Părinte, deja te văd cu ochi mai buni. 

Gray îşi îndreptă din nou atenţia spre Seichan. 

— Aşadar, ce au de-a face toate astea cu Marco Polo? 


MIEZUL NOPŢII 
Washington, D.C. 


BMW-ul negru ieşi din Dupont Circle şi o luă pe străzile 
întunecate. Farurile cu xenon ale maşinii creau un fascicul 
albăstrui de-a lungul drumului străjuit de ulmi de-o parte şi de 
alta. Şirurile de blocuri de apartamente îl încadrau, formând un 
fel de canion urban. 

Nu era nimic asemănător cu canioanele din ţara de baştină a 
lui Nasser, locuri prin care umblau numai caprele, iar tunelurile 
serveau pe post de locuinţe triburilor nomade afgane. Cu toate 
acestea, nici acel tărâm nu era adevărata sa casă. Tatăl său 
plecase din Cairo pe vremea când Nasser avea 8 ani şi se dusese 
în Afghanistan, după eliberarea acestuia din ghearele forţelor 
ruseşti, pentru a li se alătură celor care încercau să construiască 
un Islam mai autentic şi mai pur. Fratele şi sora mai mică a lui 
Nasser fuseseră şi ei târâţi acolo. Nu avuseseră de ales. Chiar în 
ajunul plecării lor, tatăl său îi strangulase mama, folosind cravata 
pe care Nasser o purta la şcoală. Mama lui nu dorise să plece din 
Egipt ca să dispară pentru totdeauna sub o burka”. Vorbise 


24 Îmbrăcăminte islamică purtată de femei în Afghanistan (n. red.). 

despre asta, se plânsese unor persoane nepotrivite. 

Copiii fuseseră obligaţi să se uite, îngenunchind în semn de 
supunere, la ochii bulbucaţi ai mamei lor, la limba ei înghițită, 
pedepsită crunt chiar de mâna tatălui lor. 

Fusese o lecţie pe care Nasser o învățase bine. 

Să aibă sânge-rece. In toate sensurile. 

Farurile cu xenon îşi schimbară direcţia când maşina viră după 
un colţ. De pe scaunul din dreapta, Nasser făcu un semn spre 
mijlocul blocului. 

— Opreşte acolo! 

Şoferul, cu nasul spart bandajat după tentativa eşuată de 
răpire, parcă la bordura trotuarului. Nasser se întoarse spre 
bancheta din spate. Două persoane erau înghesuite una în alta. 

Annishen, îmbrăcată complet în nuanţe de negru, aproape că 
nu se distingea pe fundalul canapelei din piele neagră. Avea 
până şi o glugă pe capul ei ras, ceea ce-i dădea un aspect de 
călugăriţă. Ochii îi străluceau cu putere în întuneric. Işi ţinea o 
mână în jurul companionului ei, lipită de el într-un mod intim. 

Acesta se smiorcăia în ciuda căluşului strâns. Sângele i se 
închegase într-o parte a feţei şi a gâtului. In mâinile legate, 
prinse între genunchi, încă-şi mai ţinea urechea dreaptă. Nasser 
descoperise numele bărbatului într-un Rolodex”. 

Un doctor. 

— Asta-i locul cu pricina? întrebă Nasser. 

Bărbatul dădu energic din cap, închizându-şi strâns ochii după 
ce verificase adresa. 

Nasser studie holul de la intrarea în clădire. Un paznic de 
noapte stătea în spatele unui birou. O cameră video de 
securitate se zărea deasupra uşilor cu geam antiglonţ. Măsuri de 
securitate totală. Nasser îşi frecă degetul mare de-a lungul cheii 
electronice pe care o avea în mână, un cadou primit prin 
bunăvoința pasagerului lor. 

După o zi plină, Nasser se afla iarăşi, în cele din urmă, pe 
urmele americanului şi a trădătoarei din Ghildă. Noaptea trecută 
căutase în casa din vecinătatea parcului Takoma. Descoperise 
motocicleta avariată a lui Seichan în garaj, însă nimic altceva. 
Nici urmă de obelisc, cu excepţia unui fragment spart de 
marmură aflat pe aleea din faţa casei. 

Insă, în casă, Allah îi zâmbise. 

Nasser descoperise un Rolodex. 


25 Suport pentru cărţi de vizită (n. tr.). 

Cu multe nume de doctori. 

Avusese nevoie de tot restul zilei ca să-l găsească pe cel 
potrivit. 

Se întoarse din nou. 

— Mulţumesc, doctore Corrin. Ne-ai ajutat să ne atingem 
scopul. 

Nasser nu mai trebui să-i facă semn lui Annishen. Ea îşi 
împlântă lama cuţitului printre coastele bărbatului, direct în 
inima acestuia. Era o tehnică a Mossadului pe care Annishen o 
învățase de la Nasser. El o folosise o singură dată până atunci. 

În momentul în care tatăl său îngenunchease ca să se roage. 

Nu ca o răzbunare a unui copil. Ci pentru a face dreptate. 

Nasser deschise portiera împingând-o cu putere. li datora asta 
tatălui său - fie şi numai pentru lecţia pe care i-o arătase unui 
băiat de numai 9 ani ţinut în genunchi în faţa mamei sale 
strangulate. 

O asemenea lecţie avea să-i fie de folos din nou, în seara 
aceasta. i 

Să aibă sânge-rece. In toate sensurile. 

Coborând din maşină, Nasser o porni spre portiera din spate 
pe care o deschise. Annishen se ridică de pe bancheta de piele 
neagră ce scârțâi sub ea, superbă într-o haină din piele de vită 
croită conform designului italian şi o combinație de velur 
asortată la culoare, ce se potrivea cu costumul Armani. Nu avea 
pe ea nici un strop de sânge, dovedindu-şi încă o dată măiestria. 
El îşi petrecu braţul în jurul ei şi se apropiară de uşă. 

Ea se lipi de el. 

— Noaptea abia începe, îi şopti ea cu un oftat plin de 
mulţumire. 

El o trase şi mai aproape. Nu erau decât nişte îndrăgostiţi care 
se întorceau de la o cină târzie. 

Noaptea din toiul verii era încă umedă şi înăbuşitoare, însă 
holul blocului era dotat cu aer condiţionat. Uşile se deschiseră cu 
un declic în momentul în care folosi cardul de acces al doctorului 
Corrin. Paznicul le aruncă o privire scurtă, de la biroul său. 

Nasser dădu din cap spre el, păşind calm spre liftul din 
apropiere. Annishen lăsă să-i scape un chicotit subţire, lipindu-se 
de Nasser şi torcând ca o pisică, în mod clar nerăbdătoare să 
ajungă în apartamentul lor. Mâna ei se prelinse uşor spre pistolul 
Clock al bărbatului, băgat în tocul prins la brâu. 

Pentru orice eventualitate... 

Insă paznicul abia dacă le răspunse la salut, dând uşor din cap 

şi murmurând un „bună seara”, după care îşi concentră din nou 
atenţia asupra revistei pe care o citea. 

Nasser clătină din cap când ajunseră la uşa liftului. Tipic. Ceea 
ce voia să treacă pe post de măsuri de securitate aici, în 
America, era mai mult spectacol decât substanţă. 

Chemă liftul apăsând pe buton. 

La scurt timp după aceea, Nasser şi Annishen se aflau în faţa 
apartamentului 512. El trecu cheia electronică prin încuietoarea 
uşii. Ledul indicator îşi schimbă culoarea de la roşu la verde. 

Se uită rapid la Annishen. li citi bucuria din ochi, stârnită de 
vărsarea de sânge de mai înainte. 

— Trebuie că măcar unul din ei să rămână în viaţă, o avertiză 
el. 

Ea o făcu pe îmbufnata şi îşi scoase arma. 

Folosindu-şi unul dintre degete, Nasser apasă clanţa uşii. O 
deschise uşor, bazându-se pe balamalele bine unse. Nu se auzi 
nici măcar un scârţâit. Intră primul, strecurându-se în holul placat 
cu marmură. Dintr-un dormitor din spate se revărsa un val de 
lumină. 

Nasser se opri imediat ce trecu de pragul uşii. 

Cu ochii mijiţi. 

Era ceva necurat la mijloc, căci prea nu mişca nimic. Era prea 
multă linişte. Trebuia să meargă mai departe. Işi ţinu respiraţia. 
Ştiu că apartamentul era gol. 

Cu toate acestea, îi făcu semn lui Annishen să o ia într-o parte. 
El o luă în cealaltă. 

In câteva momente, trecură prin toate camerele 
apartamentului, verificând inclusiv debaralele. 

Nu era nimeni acolo. 

Annishen stătea în dormitorul matrimonial. Patul era făcut şi 
părea neatins. 

— Doctorul ne-a minţit, zise ea cu o iritare vădită, dar şi o notă 
de respect în voce. Nu sunt aici. 

Nasser era în baia dormitorului matrimonial. Stătea sprijinit 
într-un genunchi. Văzuse ceva pe podea, ce se rostogolise sub 
marginea dulapului pe care era montată chiuvetă. 

II ridică. 

Un tub de medicamente cu eticheta roşie. Gol. 

Citi etichetă. Pacientul. Jackson Pierce. 

— Au fost aici, bombăni el cu asprime şi se ridică. 

Doctorul Corrin nu minţise. Le spusese adevărul - sau, cel 
puţin, ceea ce crezuse el că este adevărat. 

— Au plecat, spuse Nasser şi se duse înapoi în dormitor. 
Strânse cât putu de tare tubul de medicamente gol în mână, 
înăbuşindu-şi furia. Comandantul Pierce îl păcălise încă o dată. 
Prima oară, cu obeliscul, acum, cu dispariţia părinţilor lui. 

— Ce facem? întrebă Annishen. 

El ridică tubul de medicamente. 

Mai aveau o ultimă şansă. 


7.30 A.M, 
Istanbul 


— Pentru început, spuse Seichan, ce ştii despre Marco Polo? 
Ea îşi pusese o pereche de ochelari de soare cu lentile albăstrui. 
Soarele se ridicase suficient de mult, astfel încât în restaurantul 
de pe terasa ultimului etaj să fie întreţesut de un amestec de 
umbre şi lumină strălucitoare. Fuseseră nevoiţi să se mute la o 
masă izolată din colţ, adăpostită sub o umbrelă. 

Gray simţi ezitarea evidentă din vocea ei - şi poate o urmă de 
uşurare. Voința ei oscila între nevoia cumva precaută de a 
controla dezvăluirea informaţiilor şi dorinţa nestăpânită de a se 
elibera de povara lor. 

— Polo a fost un explorator din secolul al XIII-lea, răspunse 
Gray, căci citise câte ceva despre acesta pe drumul până aici. 
Alături de tatăl şi unchiul său, Marco a petrecut două decenii în 
China, în calitate de oaspeţi de onoare ai împăratului mongol 
Kublai Han. lar după reîntoarcerea în Italia, în 1295, Marco şi-a 
povestit călătoriile unui scriitor numit Rustichello, care le-a pus 
pe hârtie. 

Cartea lui Marco, Descrierea lumii, devenise instantaneu o 
operă de succes în Europa, făcând turul continentului cu 
poveştile sale fantastice: despre deşerturile izolate din Persia, 
despre oraşele supraaglomerate din China, despre ţinuturile 
îndepărtate populate de vrăjitori, vraci şi sălbatici despuiaţi care 
li se închinau acestora, despre insulele pline de canibali şi fiare 
ciudate. Cartea pusese pe jar imaginaţia Europei. Până şi 
Cristofor Columb îşi luase un exemplar în călătoria sa spre 
Lumea Nouă. 

— Şi ce-au de-a face toate astea cu ce se întâmplă în prezent? 
încheie Gray. 

— Totul, îi răspunse Seichan aruncându-şi rapid privirea în 

jurul mesei. 

Vigor sorbi din ceaiul său. Kowalski îşi culcase urechea pe o 
mână, sprijinindu-se cu cotul de masă. In ciuda minei plictisite a 
malacului, Gray văzu cum ochii lui se rotesc împrejur, studiindu-i 
pe toţi cei de la masă, urmărindu-i cum interacţionau şi 
reacţionau. Gray bănuia că în tipul ăsta sălăşluiau chestiuni 
profunde, care nu fuseseră încă sondate. Dus pe gânduri, 
Kowalski începu să hrănească vrăbiuţele agitate cu firimituri din 
prăjiturelele pentru ceai. 

Seichan continuă: 

— Poveştile lui Marco Polo n-au fost atât de precise pe cât a 
crezut majoritatea lumii. Nu mai există nici un text original din 
cartea lui Marco Polo, ci numai nişte copii ale altor copii. lar între 
aceste traduceri şi reeditări au apărut diferenţe marcante. 

— Da, am citit despre asta, zise Gray încercând s-o facă să 
treacă mai repede peste aceste aspecte. Atât de multe diferenţe, 
încât unii chiar se întreabă dacă Marco Polo a existat cu 
adevărat. Sau dacă nu cumva a fost vreo născocire a scriitorului 
francez. 

— Chiar a existat, insistă Seichan. 

Vigor dădu uşor din cap în semn de aprobare. 

— Am auzit de argumentele împotriva lui Marco Polo. De 
omisiunile semnificative din descrierile sale referitoare la China, 
spuse monseniorul ridicându-şi cana. Cum ar fi pasiunea celor 
din Orientul lIndepărtat pentru băutul ceaiului. O  fiertură 
necunoscută europenilor la momentul acela. Sau despre practica 
legării picioarelor ca să nu mai crească sau despre folosirea 
beţişoarelor pentru mâncat. Marco n-a reuşit nici măcar să 
amintească de Marele Zid. In mod clar, acestea sunt nişte 
omisiuni flagrante, care pot, fără doar şi poate, să trezească 
suspiciuni. Cu toate acestea, poveştile lui Marco au fost reale în 
legătură cu diferite alte aspecte, cum ar fi obiectele din porțelan, 
arderea cărbunelui, până şi prima folosire a banilor de hârtie. 

Gray simţi certitudinea din vocea monseniorului. Poate că la 
mijloc nu era decât mândria de italian a lui Vigor, însă Gray 
percepu o încredere şi o certitudine mult mai profunde. 

— Indiferent cum ar fi, încuviinţă Gray în cele din urmă, ce are 
asta de-a face cu noi? 

— Are de-a face, pentru că în toate ediţiile cărţii lui Polo a mai 
existat o omisiune foarte importantă gravă, spuse Seichan. 
Legată de drumul de întoarcere al lui Marco în Italia. Kublai Han 
i-a mobilizat pe cei din familia Polo să escorteze o prinţesă 

mongolă, pe numele ei Kokejin, până în Persia, la cel căruia îi 
fusese promisă în căsătorie. Pentru o asemenea sarcină 
importantă, hanul a asigurat o escortă de 14 galere gigantice şi 
peste 600 de oameni. Cu toate acestea, când au ajuns în portul 
din Persia, doar dovă nave supravieţuiseră călătoriei, respectiv 
doar 18 oameni. 

— Ce s-a întâmplat cu restul? murmură Kowalski. 

— Marco Polo n-a zis niciodată. Scriitorul francez Rustichello 
face o aluzie indirectă, în prefața faimoasei sale cărţi, la o 
tragedie petrecută printre insulele din Asia de Sud-Est. Insă n-a 
rămas nimic scris negru pe alb. Chiar şi pe patul de moarte, 
Marco Polo a refuzat să spună ce s-a întâmplat. 

— Şi chestia asta-i adevărată? întrebă Gray. 

— E un mister care n-a fost lămurit niciodată, răspunse Vigor. 
Majoritatea istoricilor au presupus că întreaga flotă fie a fost 
afectată de o boală contagioasă, fie a fost împresurată de pirați. 
Tot ce se ştie cu certitudine este că navele lui Marco au fost 
purtate de curent printre insulele indoneziene timp de cinci luni, 
din flota hanului scăpând intactă doar o mică parte. 

— Aşadar, întrebă Seichan accentuând cuvintele pentru a le 
sublinia importanţa, de ce-ar fi rămas un asemenea capitol 
dramatic al călătoriei ignorat în cartea lui Marco? De ce l-a luat 
cu el în mormânt? g 

Gray nu avea nici un răspuns. Însă misterul îi trezise o stare 
sâcâitoare de îngrijorare. Işi îndreptă şi mai mult trupul. In minte 
începu să i se contureze o vagă bănuială cu privire la ce puteau 
să însemne toate acestea. 

Expresia feţei lui Vigor devenise şi mai întunecată. 

— Şi tu ştii ce s-a întâmplat printre insulele alea, nu-i aşa? 

Ea îşi aplecă uşor capul în semn de reconfirmare. 

— Prima ediţie a cărţii lui Marco Polo a fost scrisă în franceză. 
Dar, în timpul vieţii lui Marco, a existat o iniţiativă de 
reproducere a cărţilor în italiană. Aceasta a fost condusă de un 
personaj faimos, contemporan cu Marco Polo. 

— Dante Alighieri, zise Vigor. 

Gray îşi aruncă rapid privirea spre monsenior. 

Vigor le explică: 

— Divina Comedie a lui Dante, incluzând şi faimosul /nferno, a 
fost prima carte scrisă în italiană. Până şi francezii au început să 
poreclească limba italiană drept /a langue de Dante. 

Seichan încuviinţă. 

— lar o asemenea revoluţie n-a trecut neobservată de Marco. 

Potrivit consemnărilor istorice, el a tradus un exemplar al cărţii 
sale scris în franceză în limba sa maternă. Ca să fie apreciat de 
conaţionalii săi. Insă, cu această ocazie şi-a făcut un exemplar 
secret pentru el însuşi. In această carte unică, a relatat, în cele 
din urmă, ce s-a întâmplat cu flota hanului. Şi a scris această 
ultimă poveste. 

— Imposibil, murmură Vigor. Cum ar fi putut o asemenea carte 
să rămână ascunsă atâta amar de vreme? Unde a fost ascunsă? 

— La început, pe proprietatea familiei Polo. După care, într-un 
final, într-un loc mult mai sigur. 

Seichan se uită lung la Vigor. 

— Doar nu vrei să spui că... 

— Reprezentanţii familiei Polo au fost trimişi peste hotare din 
ordinul papei Grigore. Există voci care susţin că tatăl şi unchiul 
lui Marco au fost primii spioni ai Vaticanului trimişi ca agenţi 
dubli în China, ca să cerceteze puterea şi amploarea forţelor 
mongole. Că au fost adevărații fondatori ai agenţiei în cadrul 
căreia ai servit şi dumneata cândva, monseniore Verona. 

Vigor se rezemă de spătarul scaunului, retrăgându-se în 
propriile gânduri. 

— Jurnalul secret a fost ascuns în arhive, murmură el. 

— Ingropat sub alte hârtii, fără să fie înregistrat. Aparent, doar 
o altă ediţie a cărţii lui Marco, ferită de ochii celorlalţi. Era nevoie 
de o citire completă pentru ca să-şi dea cineva seama că există 
un capitol suplimentar inserat aproape de sfârşitul cărţii. 

— lar Ghilda a aflat de această ediţie? întrebă Gray. Şi a 
descoperit ceva important. 

Seichan dădu din cap. 

Gray se încruntă. 

— Insă, în primul şi-n primul rând, cum de au pus cei din 
Ghildă mâna pe această carte secretă? 

Scoţându-şi ochelarii de soare, Seichan îl privi drept în ochi, 
acuzatoare, furioasă. 

— Tu le-ai pus-o în braţe, Gray! 


7.18 A.M. 
Vigor văzu şocul întipărit pe faţa comandantului. 
— Despre ce mama dracului vorbeşti? întrebă Gray. 


Vigor băgă de seamă străfulgerarea tăioasă, plină de 

satisfacţie din ochii de smarald ai asasinei din Ghildă. Părea să-i 
placă nespus să-l ia peste picior. Cu toate acestea, mai observă 
şi cât era de trasă la faţă şi uşoara paloare a obraijilor ei. Era 
speriată. 

— Cu toţii suntem de condamnat, spuse Seichan dând din cap 
spre Vigor. 

Vigor rămase calm, neavând nici o reacţie şi neintrând în acest 
joc. Era prea bătrân ca să mai poată fi aţâţat atât de uşor. În 
plus, deja înţelesese despre ce era vorba. 

— Simbolul Curţii Dragonului, zise Vigor. Tu l-ai pictat pe 
podea. Am crezut că era menit să mă avertizeze, un indiciu care 
să mă facă să investighez inscripţia angelică. 

Seichan încuviinţă şi se lăsă pe spate. Citi în ochii lui că 
înţelesese. 

— Insă era mai mult de-atăt, continuă el. 

Işi aminti de bărbatul care ocupase înaintea sa funcţia de la 
arhivele Vaticanului: dr. Alberto Menardi, un trădător care 
lucrase în secret pentru Curtea Dragonului Regal. Omul care 
şterpelise multe texte esenţiale şi le transferase pe şest într-o 
bibliotecă privată aflată într-un castel din Elveţia. Gray, Seichan 
şi Vigor avuseseră un rol hotărâtor în demascarea acestuia şi 
distrugerea Ordinului Curtea Dragonului. Castelul a revenit 
administraţiei din Verona, o proprietate blestemată, cu o istorie 
lungă şi sângeroasă. 

— Biblioteca lui Alberto, spuse Vigor. De la castel. După toată 
vărsarea de sânge şi ororile care s-au petrecut acolo, îndată ce 
poliţia ne-a permis accesul în interior, am descoperit că nu mai 
era nici urmă de bibliotecă. Dispăruse în întregime. 

— De ce nu mi-a zis nimeni nimic despre asta? întrebă Gray, 
surprins. 

Vigor oftă. 

— Am presupus c-au fost nişte hoţi din zonă... sau poate chiar 
că a fost vorba de un act de corupţie în rândul poliţiei italiene. În 
biblioteca acestui trădător se aflaseră prea multe lucrări 
nepreţuite din Antichitate. Şi, datorită interesului pe care-l 
manifestase Alberto, existau acolo multe cărţi secrete, cunoscute 
şi înţelese doar de-o mână de oameni. 

Insă pe cât de mult îl dispreţuia Vigor pe fostul prefect, în 
aceeaşi măsură îi recunoştea şi inteligenţa lui Alberto Menardi, 
un adevărat geniu. lar în calitate de prefect al arhivelor mai bine 
de 30 de ani, acesta le cunoştea toate secretele. Ar fi păstrat ca 
pe o comoară, extrem de intrigat de o asemenea descoperire, o 

ediţie a Descrierii lumii a lui Marco cu un capital suplimentar 
ascuns. 

Dar ce citise fostul prefect? Ce îl determinase să fure cartea? 
Ce le suscitase interesul şi le atrăsese atenţia celor din Ghildă? 

Vigor se uită lung la Seichan. 

— Dar cei care au golit biblioteca n-au fost nişte simpli hoţi, 
nu-i aşa? Tu le-ai povestit celor din Ghildă despre comorile care 
se aflau acolo. 

Seichan nu avu curajul nici măcar să tresară la acuzaţia lui. 

— N-am avut de ales. In urmă cu doi ani, divulgarea 
informaţiei despre bibliotecă a fost preţul cu care mi-am 
răscumpărat viaţa după ce v-am ajutat pe voi doi. N-am avut 
idee ce oroare ascundea. 

Gray rămăsese tăcut pe durata schimbului lor de replici, 
privind în gol, cu ochi mijiţi. Vigor aproape că putea să-i vadă 
mecanismele minţii învârtindu-se, rotiţele dinţate îmbucându-se 
una în cealaltă. Ca şi Alberto, Gray avea o minte fără seamăn, o 
modalitate de a jongla cu fragmente disparate şi total diferite şi 
de a descoperi o nouă configuraţie. Nu era de mirare că Seichan 
îl căutase tocmai pe el. 

Gray dădu din cap spre ea. 

— Ai citit textul ăsta, Seichan. Adevărata istorisire a voiajului 
de înapoiere al lui Marco Polo. 

Drept răspuns, ea îşi împinse scaunul în spate, se aplecă şi îşi 
desfăcu fermoarul cizmei stângi. De-acolo, scoase trei foi strâns 
împachetate şi îndesate într-un buzunar interior ascuns. 
Ridicându-se, desfăcu foile şi le netezi, după care le împinse de 
partea cealaltă a mesei. 

— Imediat ce am început să suspectez ce intenţiona Ghilda să 
facă, zise ea, mi-am făcut şi eu o copie după capitolul tradus. 

Vigor şi Gray se traseră mai aproape, umăr lângă umăr, pentru 
a cerceta cu atenţie foile împreună. Namila de marinar se aplecă 
şi el peste masă, cu respiraţia condimentată de ana sonul din 
raki. 

Vigor parcurse în grabă titlul şi primele câteva rânduri. 


Capitolul LXII 
Al unei călătorii tainice şi nemărturisite; 
şi o hartă interzisă 


Acum, că s-a scurs o lună întreagă de când am plecat din 

ultimul port, căutăm să ne împrospătăm proviziile de apă 
dintr-un râu cu apă dulce şi să reparăm două corăbii. Am 
intrat în port cu nişte bărci mici, moment în care am fost 
impresionați de mulţimea păsărilor şi de vegetaţia uimitor 
de bogată. 

Rezervele de carne sărată şi de fructe erau şi ele pe 
sfârşite. Am venit însoţiţi de 42 dintre oamenii Marelui Han 
înarmaţi cu sulițe şi săgeți, iar de vreme ce insulele din 
vecinătate erau populate cu idolatri despuiaţi care mâncau 
carnea altor oameni, o asemenea gardă a fost considerată o 
idee înţeleaptă. 


Vigor continuă să citească, recunoscând ritmul şi limbajul 
arhaic şi stângaci din Descrierea lumii. Era oare posibil ca aceste 
cuvinte să fie cu adevărat ale lui Marco Polo? Dacă era aşa, 
aveau de-a face cu un capitol citit de numai câţiva ochi. Vigor 
tânjea să vadă originalul, neavând deplină încredere în 
traducere, însă şi mai important de-atât, voia să studieze 
dialectul original, să fie astfel mult mai aproape de faimosul 
călător medieval. 

Citi mai departe: 


Dintr-un cot al râului, unul dintre oamenii Hanului a 
strigat şi ne-a arătat culmea unui pisc ce se înălța brusc din 
fundul văii. Se afla la 30 de kilometri în interiorul ținutului, 
în adâncurile pădurii dese, dar nu era un munte. Era turnul 
unei clădiri măreţe, iar alte turnuri abia se zăreau, pe 
jumătate ascunse în valurile de ceaţă. 

Având la dispoziţie cele zece zile destinate reparațiilor şi 
atâta vreme ce oamenii Hanului voiau să vâneze mulţimea 
de păsări şi animale sălbatice pentru carne proaspătă, ne- 
am urnit ca să-i căutăm pe făuritorii din munţi, un popor 
necunoscut şi netrecut pe hartă. 


După prima pagină, Vigor simţi o ameninţare palpabilă 
crescând în spatele simplei naraţiuni a lui Marco. Pe scurt, el 
povestea cum „pădurea a devenit din ce în ce mai liniştită, fără 
zgomot de păsări şi animale”. Marco şi vânătorii continuaseră să 
înainteze, urmând o cărare ce ducea în hăţişurile junglei, 
„bătătorită de aceşti făuritori de munţi”. 

În cele din urmă, pe măsură ce se apropia asfinţitul soarelui, 
grupul lui Marco dăduse peste un oraş de piatră. 

Pădurea s-a terminat într-un oraş mare, cu multe turnuri, 
fiecare dintre ele acoperit cu feţele sculptate ale idolilor lor. 
N-aveam să descopăr niciodată la ce fel de magie 
diavolească au recurs aceşti oameni, însă Dumnezeu, în 
răzbunarea Sa plină de milostenie, pedepsise oraşul acesta 
şi pădurea după cuviinţă, cu o mare nenorocire şi o molimă 
pe măsură. Primul cadavru a fost cel al unei copile 
despuiate. Carnea ei era fiartă până la os şi acoperită de 
nişte furnici negre, foarte mari. Oriunde te întorceai, 
privirea îţi cădea pe un alt cadavru şi tot aşa. O 
numărătoare de câteva sute de oameni nu era pe măsura 
măcelului de-aici, iar moartea nu se limita la păcatul 
omului. Păsările căzuseră din cer. Fiarele din pădure zăceau 
în grămezi contorsionate. Şerpii mari atârnau fără viaţă din 
ramurile copacilor. 

Era un Oraş al Morţii. Temându-ne de ciumă, am căutat 
să plecăm în mare grabă. Dar trecerea noastră prin ţinut n- 
a rămas neobservată. Din străfundul pădurii au venit: 
carnea lor dezgolită nu era mai sănătoasă decât a celor 
împrăştiaţi de-a lungul treptelor şi piaţetelor sau a celor 
care pluteau în șanțurile cu apă verzuie. Mâinile şi picioarele 
le erau intrate în putrefacție şi nu mai puteai distinge 
carnea de dedesubt. Alţii aveau urme ca de bici şi semne 
rămase ca în urma fierberii, care le acopereau o mare parte 
a pielii şi, cu toate astea, încă şi mai mulţi aveau pântecele 
umflate. De jur împrejur, din rănile tuturor se prelingea un 
lichid şi ieşeau aburi. Unii orbiseră, iar alţii umblau în patru 
labe. Era ca şi cum o mie de ciume bubonice se abătuseră 
asupra acestui tărâm, o puzderie de molime şi legiuni 
întregi de oameni măcinaţi de ele. 

leşind din frunzişul umbros, aceştia roiau cu dinţii 
dezveliţi, precum animalele sălbatice. Alţii aveau mâinile şi 
picioarele pline de bube. Dumnezeu să mă aibă în paza Sa 
chiar şi în momentul acesta, dar multe dintre membrele lor 
erau roase cu dinţii. 


Vigor simţi că-l cuprinde un fior de groază, în ciuda creşterii 
temperaturii dimineţii. Citi cu o oroare paralizantă modul în care 
Marco descria cum grupul fugise şi se afundase şi mai mult în 
pădure, ca să se refugieze cumva de armata aceea vorace. 
Veneţianul descria în detaliu măcelul şi actele de canibalism. In 

momentul în care se lăsase asfinţitul, grupul lui Marco se 
retrăsese în una dintre clădirile înalte, în care erau ciopliţi şerpi 
încolăciţi şi regi morţi cu mult timp în urmă. Cei din grup 
hotărâseră să se mai oprească o dată, siguri fiind că numărul lor 
mic avea să fie curând depăşit, pe măsură ce din ce în ce mai 
mulţi canibali bolnavi intrau în oraş. 

Gray murmură ceva în surdină, fără că vreun cuvânt să poată 
fi auzit, însă neîncrederea sa era evidentă. 


Acum, că soarele a apus, s-a terminat şi cu toate 
speranţele noastre. Fiecare dintre noi, în felul său, se ruga 
de zor la Ceruri. Oamenii Hanului au ars bucăţi de lemn şi 
şi-au mânjit feţele cu cenuşa. Eu nu-l aveam decât pe 
confesorul meu. Părintele Agreer a îngenuncheat alături de 
mine şi, prin nişte rugăciuni şoptite, ne-a oferit sufletele 
Domnului. Şi-a încleştat mâna pe crucifix şi mi-a atins 
fruntea cu crucea, simbolul suferinţei lui Hristos. 

M-am uitat în sus, la fetele mânjite ale celorlalţi şi m-am 
întrebat: într-o asemenea încercare, oare suntem cu toţii la 
fel? Păgâni şi Creştini. lar la final, a cui rugăciune a fost în 
cele din urmă ascultată? A cui rugăciune a adus Virtutea şi 
a împotrivit-o acestei molime din sânul nostru, o Virtute 
înnegurată care ne-a salvat pe toţi? 


Povestea se oprea aici. 

Gray întoarse foaia, căutând mai departe. 

Kowalski se lăsă pe spate şi-şi aduse singura contribuţie la 
discuţia pur istorică. 

— N-are suficiente scene de sex, murmură el şi încercă să-şi 
reţină o râgâitură cu pumnul închis, fără să reuşească defel. 

Incruntându-se, Gray bătu uşor pe un nume de pe ultima 
pagină. 

— Aici... se menţionează în trecere numele părintelui Agreer. 

Vigor dădu din cap, observând şi el aceeaşi eroare bătătoare 
la ochi. In mod sigur, textul acesta era fals. 

— Familia Polo n-a fost însoţită de nici un fel de clerici în 
Orient, spuse el cu voce tare. Conform textelor Vaticanului, doi 
călugări dominicani au plecat cu cei din familia Polo ca să 
reprezinte Sfântul Scaun, dar cei doi s-au întors după primele 
câteva zile. 

Seichan luă prima pagină şi o împături. 

— Asemenea acestui capital secret, Marco l-a omis pe călugăr 

din cronicile sale. De fapt, trei dominicani au plecat împreună cu 
membrii familiei Polo. Câte unul pentru fiecare călător în parte, 
aşa după cum era obiceiul vremii. j 

Vigor îşi dădu seama că femeia avea dreptate. Intr-adevăr, 
aşa era obiceiul vremii. 

— Numai doi dintre călugări s-au întors în grabă, zise Seichan. 
Prezența celui de-al treilea a fost ținută ascunsă... până acum. 

Gray se lăsă pe spate şi îşi trase ceva de la gât. Scoase un 
crucifix de argint şi îl puse pe masă. 

— Şi susţii că, de fapt, asta-i crucea călugărului Agreer? Cea 
menţionată în poveste? 

Uitătura fermă a lui Seichan îi răspunse la întrebare. 

Şocat şi redus la tăcere de dezvăluirea neaşteptată, Vigor 
studie crucifixul. Era neornamentat, cea mai simplă reprezentare 
a unui trup crucificat. Vigor putea să afirme că era foarte vechi. 
Oare era posibil să fie adevărat? Il luă cu grijă de pe masă şi îl 
examină. Dacă era adevărat, prin acest obiect în sine, cuvintele 
pline de durere ale lui Marco căpătau noimă. 

Vigor îşi găsi în cele din urmă vorbele. 

— Totuşi, nu înţeleg. De ce-a fost călugărul Agreer omis din 
poveste? 

Seichan se întinse şi recuperă foile împrăştiate pe masă. 

— Nu ştim, spuse ea cu simplitate. O pagină din carte a fost 
ruptă şi înlocuită cu o pagină falsă, cusută de cotor, însă 
calitatea şi vechimea acesteia o datează ca fiind mai nouă cu 
câteva secole decât cea originală. 

Vigor se încruntă când auzi o asemenea ciudăţenie. 

— Ce era în pagina cea nouă? 

— N-am reuşit s-o văd cu ochii mei, însă mi s-a zis ce scria pe 
ea. Conţinea o înşiruire incoerentă, plină de referinţe la adresa 
îngerilor şi de citate biblice. In mod clar, scriitorul se temea că 
povestea lui Marco este adevărată. Insă, mult mai important, în 
foaia respectivă se povestea pe larg despre o hartă inclusă în 
carte, una desenată de Marco însuşi. O hartă considerată a fi 
nefastă. 

— Şi ce s-a întâmplat cu ea? 

— Deşi le era frică de ea, indiferent cine au fost cei care au 
măsluit cartea, s-au temut să distrugă harta complet. Aşadar, 
scriitorul, alături de alţi câţiva, a rescris harta într-un cod care 
avea s-o protejeze şi s-o binecuvânteze. 

Gray dădu din cap, în semn că a înţeles despre ce este vorba. 

— Aşadar, au tăinuit-o într-o scriere angelică. 

— Dar cine a inserat pagina? întrebă Vigor. 

Seichan strânse din umeri. 

— N-a fost semnată, însă au existat suficiente referinţe pe 
pagină care să sugereze că descendenţii familiei Polo i-au 
destăinuit papei secretul cărţii lui Marco, ca urmare a ravagiilor 
făcute de ciuma neagră în secolul al XIV-lea. Poate că familia s-a 
temut că acea ciumă era una şi aceeaşi molimă care lovise 
Oraşul Morţii şi care venise cu întârziere să distrugă şi restul 
lumii. Abia apoi, cartea a ajuns în arhivă. 

— Interesant, zise Vigor. Dacă ai dreptate, asta ar putea 
explica de ce toate urmele familiei Polo au dispărut după aceea. 
Până şi corpul lui Marco Polo a dispărut din biserica San Lorenzo, 
acolo unde fusese înmormântat. A fost ca şi cum ar fi existat o 
încercare generalizată de a îndepărta familia Polo din memoria 
colectivă. A datat cineva vreodată acea pagină nouă? 

Seichan încuviinţă. 

— A fost datată pe la începutul anilor 1600. 

Vigor îşi miji ochii. 

— Hmm... o altă mare epidemie de ciumă bubonică a măturat 
Italia cam la vremea aceea. 

— Exact, spuse Seichan. Şi tot atunci a existat un german, pe 
care îl chema Johannes Trithemius, care a inventat scrierea 
angelică. In ciuda faptului că pretindea că este o scriere de 
dinainte că omul să păşească pe pământ. 

Vigor dădu din cap. Efectuase şi el un studiu istoric despre 
scrierea angelică. Creatorul acesteia credea că, prin folosirea 
alfabetului său angelic - presupus a fi dobândit în urma unui 
profund studiu meditativ - se putea lua legătura cu corul divin al 
îngerilor. Trithemius se mai ocupase şi de criptografie şi coduri 
secrete. Faimosul său tratat Stenografia a fost considerat a fi de 
natură ocultă, dar, de fapt, nu era decât un amestec de 
angeologie şi de noţiuni de decriptare a codurilor. 

— Deci dacă voiai să ascunzi o hartă pe vremea aceea, 
concluzionă Gray, una pe care o consideri a fi funestă, atunci 
ascunderea sa folosind caracterele unei scrieri angelice putea 
părea o bună modalitate de a încerca să te protejezi împotriva 
pericolelor pe care le presupunea. 

— Exact asta a început şi Ghilda să creadă. Erau indicii în 
pagina aia secretă, locul unde se afla harta codificată, harta fiind 
gravată într-un obelisc egiptean şi ascunsă în Muzeul Gregorian 
al Vaticanului. Insă obeliscul a dispărut, s-a pierdut, mutat de 
acolo. Eu şi Nasser ne-am jucat de-a şoarecele şi pisica în 

căutarea lui. Însă eu am fost cea care a învins. | l-am furat lui 
Nasser chiar de sub nas. 

Vigor îi percepu mândria şi amărăciunea din voce, dar se 
încruntă şi le studie pe rând feţele celorlalţi. 

— Despre ce obelisc vorbiţi acolo? 


7.42 A.M. 


Prezentându-i pe scurt faptele esenţiale, Gray îl lămuri cum 
fusese folosit obeliscul egiptean ca să ascundă crucea 
călugărului şi îi descrise codul pictat cu vopsea fosforescentă. 

— lată textul efectiv, spuse Gray şi îi dădu copia să. 

Vigor studie talmeş-balmeşul complex creat de codul angelic 
şi clătină din cap. 

— Pentru mine n-are nici un sens. 

— Perfect adevărat, zise  Seichan. Şi scrisoarea aia 
întortocheată din textul lui Marco face referire la o cheie a hărţii. 
La o modalitate de a-i dezlega misterul. O cheie ascunsă în trei 
părţi. Prima cheie a fost legată de inscripţia din camera în care a 
fost ascuns textul secret în mod iniţial. 

— In Turnul Vânturilor, spuse Vigor. O ascunzătoare bună. 
Turnul a fost construit în secolul acela. A fost ridicat ca să 
adăpostească Observatorul Vaticanului. 

— Şi, potrivit celor afirmate în pagina falsă a cărţii lui Marco, 
continua Seichan, fiecare cheie în parte va duce la următoarea. 
Aşa că, pentru a ajunge undeva, trebuie să rezolvăm acea primă 
enigmă. Inscripţia angelică din Vatican, zise ea şi se răsuci cu 
totul spre Vigor. Aţi afirmat că aţi izbutit. E adevărat? 

Vigor deschise gura ca să explice, însă Gray îi puse o mână pe 
braţ. Nu avea de gând să-i ofere lui Seichan toate atuurile lor. 
Avea nevoie să păstreze măcar un as în mânecă. 

— Inainte de orice, spuse Gray, tot nu ne-ai zis de ce e 
implicată Ghilda în toate astea. Ce are de câştigat prin urmărirea 
acestui parcurs istoric pornind de la Marco Polo până în prezent? 

Seichan ezită. Trase o gură zdravănă de aer - fie ca să mintă, 
fie pentru a-şi face curaj să spună adevărul. El, unul, nu era sigur 
din care motiv. Când vorbi, îi confirmă temerile pe care Gray le 
simţea din ce în ce mai pregnant. 

— Fiindcă noi credem că boala molipsitoare evocată de Marco 
s-a dezlănţuit din nou, zise ea. Eliberată din nişte bucăţi de lemn 

foarte vechi, de la bordul galerelor lui Marco, găsite printre 
insulele indoneziene. Ghilda este deja acolo, gata să urmeze 
calea pur ştiinţifică. Eu şi Nasser am fost desemnaţi să urmăm 
pista istorică. După cum e obiceiul Ghildei, se presupunea că 
mâna dreaptă nu trebuie să ştie ce face mâna stângă. 

Gray înțelegea organizarea compartimentată a Ghildei, 
asemănătoare unei structuri celulare, un model pe care-l agreau 
multe organizaţii teroriste. 

— Insă eu am sustras nişte informaţii, spuse ea. Am aflat care 
este natura maladiei şi capacitatea ei de a modifica biosfera 
pentru totdeauna. 

Seichan continuă, vorbindu-le despre descoperirea de către 
cei din Ghilda a unui virus - ceva numit virusul lui luda - şi 
capacitatea acestuia de a transforma toate bacteriile în arme 
mortale. 

Ea câtă din textul lui Marco: 

— „O puzderie de molime.” Asta-i ce a lovit Indonezia. Insă îi 
cunosc pe cei din Ghildă. Ştiu ce plănuiesc să facă. Prin 
recoltarea şi exploatarea acestui agent patogen, speră să creeze 
un mare număr de arme bacteriologice, o sursă inepuizabilă 
dezvoltată din acest virus. 

Pe măsură ce Seichan le dădea detalii despre maladie, Gray se 
apucă strâns de marginea mesei. Îl dureau articulațiile. Acum, 
era cuprins de un sentiment de groază şi mai mare. 

Inainte să poată zice ceva, Vigor îşi drese vocea. 

— Dar, dacă Divizia ştiinţifică a Ghildei este pe urmele acestui 
virus, de ce este atât de importantă căutarea istorică de-a lungul 
drumului parcurs de Marco Polo? Ce mai contează? 

Gray răspunse citând ultimul rând din textul lui Marco: 

— „O Virtute înnegurată care ne-a salvat pe toţi.” Asta-mi 
sună a remediu, a vindecare. 

Seichan încuviinţă. 

— Marco a supravieţuit ca să-şi spună povestea. Nici măcar 
Ghilda n-ar îndrăzni să dezlănţuie un asemenea virus fără a 
deţine o modalitate de a-l controla. 

— Sau cel puţin fără să-i descopere sursa, adăugă Gray. 

Vigor se uită lung înspre oraş, cu faţa luminată direct de 
soarele ce se înălța pe cer. 

— Şi mai sunt şi alte întrebări fără răspuns. Ce s-a ales de 
părintele Agreer? Ce a speriat atât de tare papalitatea? 

Însă Gray avea o întrebare mai importantă pentru el însuşi. 

— Mai exact, unde anume în Indonezia a avut loc această 

nouă izbucnire a epidemiei? 

— Pe o insulă izolată, care, din fericire, e suficient de departe 
de orice comunitate. 

— Insula Crăciunului, interveni Gray. 

Ochii lui Seichan se măriră de uimire. 

Aceasta confirmare îi era suficientă. 

Gray se ridică brusc în picioare. Toată lumea se holba la el. 
Monk şi Lisa se duseseră pe Insula Crăciunului ca să investigheze 
aceeaşi maladie. N-aveau nici cea mai vagă idee cu ce urmau să 
se confrunte - sau de interesul Ghildei în această chestiune. 
Respirația lui Gray deveni mai greoaie. Trebuia să-l anunţe pe 
Painter. Insă cu Sigma compromisă, semnalul său de alarmă nu 
avea să-i pună prietenii într-un pericol şi mai mare, să-i 
transforme într-o ţintă sigură? 

Avea nevoie de mai multe informaţii. 

— De cât timp se desfăşoară această operaţiune a Ghildei din 
Indonezia? 

— Nu ştiu. A fost dificil să aflu şi ce am aflat deja. 

— Seichan, mârâi Gray la ea. i 

Ochii i se îngustară plini de îngrijorare. In toată agitația asta, 
aproape că ajunsese să creadă că tot ce-i zicea era adevărat. 

— Chiar... chiar nu ştiu, Gray. De ce? Ce s-a întâmplat? 

Expirând cu putere, Gray se duse spre balustradă, având 
nevoie de încă puţin timp de gândire, ca să asimileze pe deplin 
tot ce aflase. 

Pentru moment, nu ştia cu certitudine decât un singur lucru. 

Trebuia să ia legătura cu Washingtonul. 


1.04 A.M. 
Washington, D.C. 


Harriet Pierce se chinuia să-şi calmeze soţul. Îi era foarte greu 
să facă asta atâta vreme cât el se încuiase în baia camerei de 
hotel. İşi presa buza crăpată cu o cârpă înmuiată în apă rece. 

— Jack! Deschide uşa! 

El se trezise în urmă cu două ore, confuz şi dezorientat. Ea îl 
mai văzuse starea asta. Sindromul apusului de soare. Ceva 
obişnuit la persoanele bolnave de Alzheimer. O stare de agitaţie 
crescândă după apus, când mediul ambiant, atât de familiar, se 
transformă şi devine confuz în întuneric. 

lar aici era şi mai rău. Erau departe de casă. 

Nu-i ajuta deloc faptul că hotelul Phoenix Park era al doilea loc 
de cazare în mai puţin de 24 de ore. Mai întâi, apartamentul 
doctorului Corrin, iar acum, aici. Insă Gray fusese ferm când îşi 
luase rămas-bun în şoaptă şi adăugase o instrucţiune specială. Îi 
spusese că, de îndată ce doctorul Corrin îi lăsa la apartament, să 
plece, să traverseze oraşul, să se cazeze la un hotel şi să achite 
cu bani gheaţă, folosind un nume fals. 

O măsură suplimentară de precauţie. 

Insă toată mişcarea asta dintr-o parte în alta nu făcuse decât 
să înrăutăţească starea lui Jack. Rămăsese o zi întreagă fără 
tegetrol, medicamentul care îl liniştea. Şi luase şi ultima pastila 
de propranolol, un medicament de stabilizare a presiunii 
arteriale, care reducea anxietatea. 

Aşadar, nu era nici o surpriză în faptul că Jack se trezise mai 
devreme panicat, dezorientat. In cea mai proastă dispoziţie în 
care îl văzuse de câteva luni încoace. 

Fusese trezită de strigătele şi loviturile lui haotice din picioare. 
Adormise fără să vrea, stând pe scaunul din faţa micului televizor 
al camerei de hotel. Televizorul fusese comutat pe canalul Fox 
News. li dăduse volumul încet, dar suficient de tare cât să audă 
dacă numele lui Gray era menţionat din nou. 

Trezită brusc de strigătele soţului ei, se grăbise să se ducă în 
dormitor. O mişcare greşită şi necugetată. Fiindcă nu fusese o 
idee bună să ia prin surprindere un om bolnav în starea lui. Jack 
o plesnise ca să o îndepărteze, lovind-o peste gură. Aşa 
înfierbântat cum era, îi luase o jumătate de minut ca s-o 
recunoască. 

Când o făcuse în cele din urmă, se retrăsese în baie. Îl auzise 
plângând în hohote. Acesta era motivul pentru care soţul ei 
încuiase uşa. 

Bărbaţii din familia Pierce nu plângeau. 

— Jack, deschide uşa. E-n regulă. Am sunat la farmacia de jos, 

din stradă, pentru reţetă. Totul e-n regulă. 
__ Harriet ştia că îşi asumase un mare risc sunând pentru reţetă. 
Insă nu putea să-l ducă pe Jack la spital, iar dacă nu era tratată, 
starea lui de nebunie nu avea decât să se agraveze. lar strigătele 
lui amenințau să atragă atenţia conducerii hotelului. Dacă se 
apucau să cheme poliţia? 

Fără să aibă de ales, cu dinţii durând-o din cauza loviturii 
încasate, luă o decizie. Folosind cartea de telefon, sună la o 
farmacie cu program nonstop care făcea livrări la domiciliu şi 

făcu o comandă, pentru a reface rezerva de medicamente. 
Imediat ce sosea, iar soţul ei era tratat, aveau să plece de-aici, 
să se mute la un alt hotel şi să dispară iarăşi. 

In spate, auzi clinchetul soneriei de la intrare. 

Oh, slavă Domnului! 

— Jack, sunt cei de la farmacie. Mă întorc imediat. 

_ leşi în grabă din dormitor şi se duse spre uşa de la intrare. 
Intinzând mâna spre zăvor, se opri. În loc să descuie, se aplecă 
uşor în faţă şi se uită prin vizor. li oferea o imagine deformată a 
holului. O femeie singură, cu părul negru tuns drept, de jur 
împrejur, până la nivelul bărbiei, stătea lângă uşă. Purta o bluză 
albă, cu însemnele farmaciei pe rever şi avea în mână o pungă 
albă de hârtie, de care erau capsate chitanţele. 

Femeia ieşi din câmpul vizual. Soneria se auzi din nou. Se uită 
la ceas şi începu să se îndepărteze. 

Harriet strigă prin uşă. 

— Aşteptaţi un moment! 

— De la farmacia Swan, zise femeia. 

Ca să fie şi prevăzătoare, Harriet se duse până la telefonul de 
pe măsuţa de lângă intrare. Işi surprinse imaginea în oglindă de 
deasupra acesteia. Era trasă la faţă, descompusă şi moale 
precum ceara topită. Apasă butoanele telefonului şi sună la 
recepţie. 

| se răspunse imediat. 

— Phoenix Park. Aici, recepţia. 

— Sun de la camera 334. Voiam să-mi confirmaţi o livrare de 
la farmacie. 

— Da, doamnă. l-am verificat legitimaţia acum trei minute. E 
vreo problemă? 

— Nu. Deloc. Nu voiam decât să... 

Din dormitorul aflat chiar în spatele ei se auzi ceva spărgându- 
se, zgomot urmat de un potop de înjurături. Jack deschise în cele 
din urmă uşa băii. 

O auzi pe recepţioneră în ureche. 

— Vă mai pot ajuta cu ceva, doamnă? 

— Nu. Mulţumesc, spuse ea şi închise telefonul. 

— Harriet! strigă soţul ei cu urmă de durere în glas, dincolo de 
furia evidentă. 

— Sunt aici, Jack. 

Soneria se auzi din nou. 

Istovită, Harriet descuie încuietoarea, sperând că Jack nu avea 
să protesteze cu privire la luarea pastilelor. Trase de uşă şi o 

deschise. 

Femeia îşi înălţă capul, zâmbind - însă fără nici o urmă de 
căldură, ci cu o doză de amuzament sălbatic. Şocul recunoaşterii 
o făcu pe Harriet să îngheţe. Era chiar femeia care îi atacase la 
casa conspirativă. Inainte ca Harriet să se poată mişca, femeia 
lovi uşa cu piciorul şi o deschise complet. 

Luată prin surprindere, Harriet se lovi de marginea uşii cu 
umărul, ceea ce o făcu să cadă clătinându-se pe gresia dură. 
Incercă să-şi amortizeze căderea cu o mână întinsă, însă, sub ea, 
încheietura i se inflamă brusc, pocnind. 

Icnind de durere, jumătate sprijinită în şold, se rostogoli într-o 
parte. 

Jack ieşi din dormitor, îmbrăcat doar cu boxeri. 

— Harriet...? 

Incă buimac, lui Jack îi luă prea mult să-şi dea seama cum 
stătea situaţia. 

Femeia trecu de pragul uşii şi ridică un pistol cu o ţeavă 
groasă. Indreptă arma spre Jack. 

— Uite-ţi medicaţia. 

— Nu, gemu Harriet. 

Femeia apăsă pe trăgaci. Un zvâcnet de electricitate ţâşni din 
ţeavă. Lui Harriet îi vâjâi ceva pe la ureche, trăgând un fir după 
el. Îl lovi pe Jack în pieptul dezgolit, trosnind şi scânteind în 
nuanţe albăstrui în lumina obscură. 

Era un taser. 

El se sufocă, braţele fluturându-i prin aer, apoi se prăbuşi pe 
spate. 

Şi nu se mai clinti. 

În liniştea asurzitoare se auzi un crainic al postului Fox News 
şoptind din televizorul pe jumătate amuţit: 

— Poliţia metropolitană continuă să-l caute pe Grayson Pierce, 
în legătură cu incendierea şi aruncarea în aer a unei case din 
D.C. 


8.32 A.M. 
Istanbul 


Stând singur lângă balustradă, Gray se chinui să se gândească 
la un canal sigur de comunicare cu Washingtonul. Prin care să 

anunţe despre pericolele de pe Insula Crăciunului. Trebuia să fie 
circumspect, să găsească o cale de comunicare secretă, astfel ca 
veştile să nu ajungă decât la Painter. Insă cum? Cine putea să 
spună că Ghilda nu monitoriza toate mijloacele de comunicare? 

Seichan vorbi din spatele lui, de la masă. Cuvintele ei nu îi 
erau adresate lui Gray. 

— Monseniore, încă nu ne-aţi explicat de ce ne-aţi chemat la 
Istanbul. Aţi afirmat că aţi descifrat inscripţia angelică. 

Curiozitatea îl atrase pe Gray înapoi la masă, însă nu se 
simţea în stare să stea jos. Rămase în picioare, între Seichan şi 
Vigor. 

Monseniorul îşi luă rucsacul şi şi-l puse în poală. Căută prin el 
şi scoase un carneţel, îl deschise şi îl puse pe masă. La pagina 
deschisă era desenat cu creionul un şir de litere angelice. 


SAY T 


— lată inscripţia de pe podeaua din Turnul Vânturilor, spuse 
Vigor. Fiecare literă în parte a acestui alfabet corespunde unui 
cuvânt. lar potrivit părintelui acestei scrieri angelice, Trithemius, 
când sunt combinate în succesiunea adecvată, asemenea grupări 
ar putea să deschidă o cale de comunicare directă cu un anumit 
înger. 

— Ca atunci când formezi un număr la mare distanţă, 
murmură Kowalski de pe cealaltă parte a mesei. 

Dând din cap, întoarse foaia şi trecu la următoarea pagină. 

— Am mers mai departe şi am marcat numele fiecărei litere în 
parte. 


PL oee i 


ALEPH IOD GIMEL AIN HE 
Gray clătină din cap, fără să întrevadă vreun tipar. 
Vigor scoase un stilou şi trase o linie sub prima literă a fiecărui 
nume, rostind cu voce tare în timp ce făcea asta: 
— A..G.A.H. 
— Asta-i vreun nume de înger? întrebă Kowalski. 

— Nu, nu-i un înger, însă-i un nume, zise Vigor. Ce trebuie să 
înţelegeţi este faptul că Trithemius a pus bazele alfabetului sau 
folosindu-se de limba ebraică, susţinând puterea literelor iudaice. 
Chiar şi astăzi, cei ce practica Kabbala cred că există un fel de 
formă de înţelepciune divină ascunsă în formele şi curbele 
alfabetului ebraic. Trithemius n-a făcut decât să afirme că 
scrierea sa angelică era cea mai pură distilare a ebraicii. 

Gray se aplecă mai tare, începând să înţeleagă direcţia pistei 
abordate de Vigor. 

— lar ebraica se citeşte exact invers faţă de engleză. De la 
dreapta la stânga. 

Seichan îşi trecu un deget peste foaia de hârtie şi citi în sens 
invers: 

— H.A.G.LA. 

— Hagia, pronunţă Vigor cu foarte mare grijă. Cuvântul care 
înseamnă „divin” în greacă. 

Ochii lui Gray se îngustaseră, după care să măriră brusc, plini 
de înţelegere. 

„Bineînţeles.” 

— Ce-i? întrebă Seichan. 

Kowalski îşi scărpină părul scurt de pe cap, la fel de lipsit de 
orice indiciu ca şi ea. 

_ Vigor se ridică în picioare şi le făcu semn tuturor să-l urmeze. 
li conduse spre marginea terasei şi îi întoarse cu faţa spre oraş. 

— In drumul său spre casă, Marco Polo a trecut prin Istanbul, 
numit Constantinopole la momentul respectiv. lată, aici este 
locul pe unde a trecut din Asia şi a reintrat, în cele din urmă, în 
Europa, o semnificativă răscruce de drumuri, dacă se poate numi 
aşa. 

Monseniorul le făcu semn cu mâna spre oraş, indicându-le 
unul dintre monumentele străvechi. Gray îl observase şi mai 
înainte. O biserică masivă, cu o cupolă uriaşă, pe jumătate 
acoperită cu schele negre, deoarece lucrările de restaurare erau 
în curs de desfăşurare. 

— Hagia Sofia, spuse Gray, rostind numele structurii. 

Vigor încuviinţă. 

— A fost cândva cea mai mare biserică creştină din toată 
lumea. Insuşi Marco a făcut comentarii cu privire la minunăţiile 
de spaţii întinse din interior. Unii oameni fac greşeala de a 
considera că Hagia Sofia înseamnă „Sfânta Sofia”, însă, de fapt, 
adevăratul nume al construcţiei este Biserica Inţelepciunii Divine, 
care la rândul său ar putea fi interpretată ca Biserica 

înţelepciunii Angelice. 

— Atunci, ăsta-i locul unde trebuie să mergem! spuse Seichan. 
Prima cheie trebuie să fie ascunsă acolo. 

Şi se şi întoarse. 

— Nu atât de repede, tânără domnişoară, bombăni Vigor. 

Monseniorul se întoarse la rucsacul său, căută înăuntru şi 
scoase un obiect învelit într-o cârpă. Punându-l cu grijă pe masă, 
dădu la o parte straturile de material textil pentru a scoate la 
iveală un lingou plat, de aur mat. Părea a fi foarte vechi. Avea o 
gaură la unul dintre capete, iar suprafaţa lui era acoperită cu o 
scriere cursivă. 

— Nu-i scriere angelică, zise Vigor, observând atenţia acordată 
de Gray literelor. Este în limba mongolă. Scrie că: „Prin puterea 
cerului etern, sfânt să fie numele Hanului. Fie ca acela care nu-l 
respecta să fie ucis”. 

— Nu înţeleg, spuse Gray încreţindu-şi fruntea. Chestia asta i-a 
aparţinut lui Marco Polo? Ce este? 

— În chineză, i se spune paitzu. În mongolă, gerege. 

Trei perechi de ochi nedumeriţi se holbară brusc la Vigor. 

Vigor dădu din cap spre obiect. 

— İn limbaj modern, este un paşaport VIP. Un călător având 
asupra lui acest superpaşaport putea să ceară cai, provizii, 
oameni, corăbii, orice de pe tărâmurile stăpânite de Kublai Han. 
Refuzul unui asemenea ajutor se pedepsea cu moartea. Hanul 
acorda asemenea bilete de trecere tuturor ambasadorilor care 
călătoreau în slujba sa. 

— Ce drăguţ, şuieră Kowalski, însă, după licărul din ochii 
bărbatului, Gray suspecta că aurul era cel care îi trezise 
admiraţia mai mult decât povestea în sine. 

— lar celor din familia Polo li s-a dat un astfel de paşaport? 
întrebă Seichan. 

— De fapt, trei. Unul pentru fiecare Polo în parte. Marco, tatăl 
şi unchiul său. De altfel, există şi o povestioară referitoare la 
aceste paşapoarte. Una faimoasă. Se zice că, atunci când 
membrii familiei Polo s-au întors la Veneţia, nu i-a recunoscut 
nimeni. Cei trei veniseră epuizați şi ponosiţi, cu o singură 
corabie. Arătând abia puţin mai bine decât cerşetorii, nimeni nu 
avea să-i creadă că sunt cei trei Polo care dispăruseră de atâta 
vreme. Inainte să coboare pe țărm, cei trei şi-au tăiat cusăturile 
hainelor, iar din ele s-a revărsat o avere formată din smaralde, 
rubine, safire şi argint. In această comoară erau incluse şi cele 
trei paitzu de aur, descrise în mare detaliu. Insă, după povestea 

asta, paşapoartele de aur au dispărut. Toate trei. 

— Acelaşi număr ca şi cheile hărţii, comentă Gray. 

— Şi unde l-aţi găsit pe asta? întrebă Seichan. Într-unul dintre 
muzeele Vaticanului? 

— Nu. 

Vigor bătu uşor în carneţelul deschis la scrierea angelică. 

— Cu ajutorul unui prieten, l-am descoperit sub placa de 
marmură pe care fusese scrisă inscripţia asta. Intr-o scobitură 
secretă de sub marmură. N 

„Ca şi crucea călugărului, îşi dădu Gray seama. Ingropată în 
piatră.” 

Seichan înjură printre dinţi. Din nou, prada se aflase tot timpul 
chiar sub nasul lor. 

Vigor continuă: 

— Cred că acesta este unul dintre adevăratele paitzu 
înmânate celor din familia Polo. Se uită la feţele tuturor. Şi cred 
că aceasta este prima cheie. 

— Aşadar, indiciul care conduce la Hagia Sofia... începu Gray. 

— Indrumă către cea de-a doua cheie, termină Vigor. Incă 
două paşapoarte lipsă, încă două chei lipsă. 

— Dar cum de puteţi fi atât de sigur? întrebă Seichan. Vigor 
întoarse lingoul de aur pe partea cealaltă. Partea din spate era 
împodobită cu o singură literă, gravată cu multă grijă. O literă 
angelică. 


Vigor bătu uşor cu degetul pe literă. 

— lată prima cheie. _ 

Gray ştia că bătrânul avea dreptate. Işi ridică rapid privirea în 
sus, uitându-se la biserica masivă. Hagia Sofia. Cea de-a doua 
cheie trebuia să fie ascunsă pe acolo, pe undeva, însă era vorba 
despre o construcţie imensă. Era ca şi cum ai fi încercat să 
găseşti un ac de aur în carul cu fân. Putea să dureze zile întregi. 

Probabil că Vigor îi ghici îngrijorarea. 

— Am pus deja pe cineva să cerceteze biserica. Un istoric de 
artă de la Vatican care m-a ajutat în Turnul Vânturilor cu 

dezlegarea misterului angelic. 

Gray dădu din cap aprobator. In timp ce studia singura literă 
disponibilă, nu putu să nu simtă o îngrijorare crescândă. Pentru 
cei doi prieteni ai săi. Monk şi Lisa. Aflaţi deja în calea răului. 
Dacă nu putea să contacteze Washingtonul în siguranţă, probabil 
că exista altă modalitate prin care putea să-şi ajute prietenii: 
învingându-i pe cei din Ghildă în cursa pentru ceea ce se afla la 
originea acestui mister. 

Să găsească Oraşul Morţii, să descopere remediul. 

Inainte s-o facă Ghilda. 

In vreme ce privea răsăritul de soare, Gray îşi aminti spusele 
lui Vigor, anume că Istanbulul fusese răscrucea călătoriei lui 
Marco. De fapt, încă de la fondarea sa, oraşul străvechi fusese 
răscrucea lumii geografice. Inspre nord se întindea Marea 
Neagră, spre sud, Marea Mediterană. Strâmtoarea Bosfor, o rută 
comercială majoră şi totodată canal maritim, făcea legătura între 
ele. Insă şi mai important pentru istorie, Istanbulul se întindea şi 
parcă încăleca două continente. Avea un picior în Europa şi pe 
celălalt în Asia. 

Acelaşi lucru putea fi spus şi despre locul metropolei în 
vâltoarea timpului. 

Un picior în prezent, celălalt în trecut. 

Aflat pe vecie la o răscruce. 

Nu foarte diferit de cum era el însuşi. 

In momentul în care medita la acest lucru, dintr-o parte se 
auzi sunând un telefon mobil. Vigor se întoarse şi-şi pescui 
telefonul din buzunarul frontal al rucsacului. Studie identitatea 
apelantului, încruntându-se. 

— E un prefix telefonic din zona Washington, D.C., zise Vigor. 

— Probabil că e directorul Crowe, se alertă Gray. Nu-i spune 
nimic. Rămâi pe fir cât mai puţin posibil, pentru a evita să fi 
detectat. De fapt, după aceea, ar trebui să scoatem bateria 
celularului, astfel încât să nu fie urmărit în mod pasiv. 

Vigor îşi dădu ochii peste cap la această manifestare 
paranoică şi deschise clapeta telefonului. 

— Pronto, spuse el amabil. 

Vigor ascultă câteva clipe, fruntea încreţindu-i-se din ce în ce 
mai mult. 

— Chi parla? întrebă fără prea mult entuziasm. 

Se părea că răspunsul primit îl făcu să se cutremure. Se 
întoarse şi-i întinse telefonul lui Gray. 

— Directorul Crowe? întrebă el cu o voce scăzută. 

Vigor clătină din cap. 

— la-l şi gata. 

Gray acceptă şi luă telefonul, ducându-l la ureche. 

— Alo? 

Recunoscu numaidecât vocea de pe fir şi accentul egiptean 
foarte clar. Cuvintele lui Nasser îl făcură să îngheţe. 

— l-am prins pe maică-ta şi pe taică-tău. 

8 
Pacientul zero 


6 IULIE, 12.42 P.M. 
La bordul Mistress of the Seas 


Halal eforturi de salvare... 

In picioare, în liftul din zona de mijloc a vaporului, Monk 
cumpănea în mână o tavă cu mâncare. Pe umărul opus, avea 
arma automată. Din difuzoarele încastrate se auzea o melodie a 
formaţiei ABBA, o versiune înregistrată în studio. Călătoria 
dinspre bucătăriile înghesuite în pântecele navei până la puntea 
superioară dura suficient de mult ca, în momentul când ajunse la 
destinaţie, să se trezească fredonând cântecul. 

Oh, Doamne Dumnezeule... 

In cele din urmă, uşile se deschiseră, permițându-i lui Monk să 
iasă. Păşi apăsat de-a lungul holului, către cei doi paznici aflaţi 
de-o parte şi de alta a uşilor duble din capăt. Mormăi ceva printre 
dinţi, exersându-şi cunoştinţele de limba malaeză. Jessie furase 
nişte vopsea cu care îl mânjise pe Monk pe faţă şi pe mâini 
pentru a semăna cu ceilalţi pirați, în acelaşi mod în care se 
deghizase mortul din cabina Lisei, pe care Monk îl aruncase 
discret peste bord. 

Ochii care nu se văd se uită. 

Pentru a-şi face deghizarea cât mai corespunzătoare, Monk îşi 
ţinea basmaua trasă în sus, până la ochi, intrându-şi cât mai bine 
în rol. 

Când eşti la Roma, trebuie să te porţi ca romanii. 

De-a lungul ultimei zile şi nopţi, Jessie îl învățase pe Monk 
unele dintre cele mai folosite fraze în limba malaeză, limba 
oficială a piraţilor de aici. Din nefericire, Monk nu învățase 
suficient, încât să poată trece de cordonul de securitate stabilit 
în jurul Lisei. El şi Jessie prospectaseră vaporul şi descoperiseră 
că toţi cercetătorii mai de vază şi asistenții lor principali fuseseră 
duşi la un anumit nivel, în timp ce restul personalului medical 
continua să se ocupe de bolnavii de pe restul navei. 

Din nefericire, în mod evident, se aflase despre specializarea 

Lisei în fiziologie. Era izolată în aripa ştiinţifică, baricadată şi 
aflată sub pază strictă. După câte se părea, numai piraţii mai de 
soi, sub supravegherea directă a căpeteniei lor, un maori tatuat, 
pe nume Rakao, ocupau aceste posturi. Camera radio era şi ea la 
fel de bine păzită. Jessie reuşise să afle asta amestecându-se 
printre pirați şi folosindu-se de cunoaşterea limbii lor. 

intre timp, Monk nu făcuse altceva decât să stea aproape de 
Jessie. Altceva oricum nu prea era de făcut. Chiar dacă Monk ar fi 
încercat să ia cu asalt aripa ştiinţifică, în genul lui John Wayne, 
cum ar fi putut totuşi să scape împreună cu Lisa? Şi unde să se 
ducă? De vreme ce vaporul se afla în mişcare la viteză maximă, 
ar fi trebuit să se arunce peste bord. Ceea ce n-ar fi fost deloc 
înţelept din partea lor. 

Mai devreme, de dimineaţă, Monk studiase apele de pe o 
punte deschisă. Mistress of the Seas se avântase departe printre 
insulele indoneziene. Rătăceau într-un labirint de atoli de mici 
dimensiuni, o mie de degete acoperite cu junglă deasă 
îndreptate spre cer. Dacă scăpau şi înotau până la una dintre 
insulele alea, puteau cu uşurinţă să fie urmăriţi şi prinşi. 

Şi asta dacă reuşeau să treacă de rechinii-tigru. 

Prin urmare, Monk trebuia să aştepte. 

Ceea ce nu însemna să stea degeaba. 

De exemplu, acum. 

Putea servi masa. 

Era un plan bun. Trebuia să găsească un mijloc de a lua 
legătura cu Lisa. Să ştie că nu era singură, dar mai ales să se 
poată sincroniza în momentul în care Monk ar fi fost gata să 
acţioneze. Şi, cum nu putea ajunge la Lisa direct, avea nevoie de 
un intermediar. 

Monk ajunse la uşile duble. Ridică tava înspre cei doi paznici şi 
mormăi în malaeză ceva de genul „a sunat clopoţelul pentru 
prânz”. 

Unul din ei se întoarse şi bătu cu patul armei în uşă. Imediat, 
un paznic aflat în interior deschise uşa. Dădu cu ochii de Monk și- 
i făcu semn să intre în apartamentul prezidenţial. Un valet cu 
frac şi mănuşi îl întâmpină pe Monk la intrare. Incercă să-i ia tava 
din mâini, însă Monk, la fel ca un pirat veritabil, scoase un mârâit 
fioros, într-un fel de malaeză şi-l împinse într-o parte cu 
brutalitate. Valetul se clătină îndărăt dând din mâini, ceea ce 
atrase un rânjet şi un bombănit amuzat din partea paznicului de 
la uşă. 

Monk intră în salonul principal al apartamentului. Un norişor de 

fum care plutea deasupra unui şezlong aflat pe balcon îi atrase 
atenţia. 

Ryder Blunt, cu părul lui blond ca un mop şi gleznele 
încrucişate, îmbrăcat cu un halat de baie cu emblema vaporului 
şi nişte pantaloni scurţi şi înfloraţi, stătea cufundat în şezlong. 
Trăgea dintr-un trabuc gros, urmărind defilarea insulelor abrupte 
prin faţa lui. Scăparea era atât de aproape şi totuşi atât de 
departe. În ton cu starea lui sumbră de spirit, la orizont 
continuau să se adune o mulţime de nori întunecaţi. 

Când Monk intră, miliardarul nu se deranjă nici măcar să 
arunce o privire în direcţia lui. Era poate obiceiul bogătaşilor de 
a-i ignora cu desăvârşire pe cei care îl serveau. Sau poate era 
vorba pur şi simplu despre disprețul pe care-l avea pentru piratul 
care-i aducea prânzul. Valetul lui Ryder aşezase deja masa într-o 
parte a şezlongului. 

Argintărie şi cristal şi şervete apretate. 

Probabil că era minunat să fi tratat ca un rege. 

Monk cobori tava pe masă şi se aplecă şoptind în urechea 
bărbatului: 

— Nu reacţiona în nici un fel, spuse el în engleză. Sunt Monk 
Kokkalis din delegaţia americană. 

Singura reacţie a miliardarului fu un pufăit mai puternic de 
fum. 

— Partenerul doamnei doctor Cummings, şopti acesta. Am 
crezut că ai murit. Piraţii trimişi după tine... 

Monk nu avea vreme de explicaţii. 

— Da... s-au molipsit de o formă urâtă de „crabită”. 

Valetul se apropie de uşa balconului. 

Ryder îi făcu semn să se îndepărteze, spunându-i cu voce tare: 

— Asta-i tot, Peter. Mulţumesc. 

Monk începu să aşeze pe masă ceea ce se afla pe tavă. 

Ridică unul dintre capacele de argint şi scoase la iveală două 
mici radiouri ascunse dedesubt. 

— O porţie specială pentru tine şi Lisa. 

Le acoperi din nou şi dezvălui ce se afla pe a doua farfurie. 

— Şi, desigur, puţin deşert. 

Două pistoale de calibru mic. 

Unul pentru Ryder şi altul pentru Lisa. 

Miliardarul făcu ochii mari. Monk citi în ei faptul că înţelesese. 

— Când...? întrebă Ryder. 

— Ne vom sincroniza prin radio. Canalul opt. Piraţii nu îl 
folosesc. 

Monk şi Jessie folosiseră frecvenţa aceea toată ziua fără să 
intervină cineva. 

— Poţi să-i duci un radio şi un pistol Lisei? 

— O să fac tot posibilul, zise el, însă apoi încuviinţă hotărât din 
cap. 

Monk îşi îndreptă trupul. Nu îndrăznea să mai zăbovească, 
pentru a nu le trezi suspiciuni paznicilor. 

— Ah şi sub ultimul capac se află o budincă de orez. 

Monk o porni înapoi spre salonul principal. Îl auzi pe Ryder 
comentând înciudat: 

— Ce scârboşenie... cine dracu' s-a gândit să pună orez într-o 
budincă? 

Monk oftă. Bogătaşii nu erau niciodată mai fericiţi decât atunci 
când aveau de ce se plânge. Ajunse la uşile duble şi dădu să 
iasă. Unul din paznici îl întrebă ceva în malaeză. 

Drept răspuns, Monk îşi băgă un deget în nas, părând foarte 
ocupat şi hotărât, mormăi ceva neinteligibil şi merse mai departe 
spre lift. 

Din fericire, acesta era încă acolo, iar uşile se deschiseră 
instantaneu. Se strecură înăuntru exact la timp ca să audă 
începutul melodiei ABBA. 

Mârâi. 

Radioul pe care-l avea la el bâzâi. Monk îl scoase şi-l duse la 
buze. 

— Ce e? 

— Vino în cabină, spuse Jessie. Mă îndrept şi eu într-acolo chiar 
acum. 

Cei doi găsiseră o cabină goală pe care o făcuseră bază de 
operaţiuni. 

— Ce s-a întâmplat? 

— Tocmai am aflat. Căpitanul se aşteaptă să ajungă astăzi 
într-un port. Forţează motoarele cât poate ca să sosească acolo 
înainte de căderea nopţii. Serviciul meteorologic a anunţat că 
furtuna care se preconizează în insulele indoneziene va ajunge la 
intensitatea unui taifun. Aşa că trebuie să intre într-un port. 

— Ne întâlnim în cameră, spuse Monk încheind discuţia. 

Punându-şi radioul la loc la Centură, Monk închise ochii. 

Poate că aceasta era prima brumă de noroc. Făcu nişte calcule 
în minte, în timp ce buzele şopteau involuntar cuvintele 
şlagărului ABBA, Take a Chance on Me”. 


26 Încearcă-ţi şansa cu mine (în Ib. engleză, în original) (n. tr.). 

Era un cântec foarte bun. 


1.02 P.M. 


Lisa se uită în jos, la pacienta ei. Femeia purta o cămaşă 
albastră de spital şi era plină de tuburi şi de fire ataşate la 
echipamentele de monitorizare. Doi brancardieri aşteptau în 
camera alăturată. 

Lisa ceruse să rămână singură puţin. 

Stătea lângă pat, luptându-se cu un sentiment puternic de 
vinovăţie. 

Lisa ştia pe de rost datele pacientei: femeie, caucaziană, 1,62 
metri, 50 de kilograme, păr blond, ochi albaştri, o cicatrice în 
urma unei operaţii de apendicită. 

Radiografiile dezvăluiseră o veche fractură vindecată la braţul 
stâng. Cercetările biografice întreprinse de Ghildă dezvăluiseră 
până şi cauza fracturii: o căzătură de pe skateboard la un viraj 
brusc, ce avusese loc în tinereţe. 

Lisa memorase rezultatele analizelor de sânge ale femeii: 
enzimele hepatice, ureea, creatinina, acidul biliar, numărul 
celulelor din sânge. Ştia şi ultimele rezultate ale analizelor de 
urină şi fecale. 

Intr-o parte se găsea o tăviţă cu instrumente de examinare 
aranjate într-o ordine perfectă: otoscop, oftalmoscop, stetoscop, 
endoscop. Lucrase cu ele toată dimineaţa. Pe o noptieră aflată în 
apropiere se găseau EKG-urile şi EEG-urile de noaptea trecută, 
printate şi împăturite. Studiase cu atenţie fiecare centimetru de 
hârtie. De ieri încoace, citise de-a fir a păr toate fişele medicale 
ale femeii şi multe dintre rezultatele cercetărilor întreprinse de 
virusologii şi bacteriologii Ghildei. 

Pacienta nu era în comă. Starea ei putea fi descrisă mai precis 
ca fiind una de stupor catatonic. Avea manifestări clare de cevea 
flexibilitis sau flexibilitate de ceară. Dacă îi mişcai un membru, 
acesta rămânea în poziţia respectivă, la fel cum se întâmplă cu 
un manechin. Chiar şi în poziţii dureroase... după cum constatase 
Lisa pe pielea ei. 

In acest moment, Lisa putea spune că ştia totul despre corpul 
femeii. 

Epuizată, îşi luă un răgaz să-şi studieze mai bine pacienta. 

Nu cu instrumente, nu cu analize, pur şi simplu cu empatie. 

Pentru a vedea femeia din spatele rezultatelor analizelor. 

Dr. Susan Tunis fusese un cercetător foarte bine văzut, cu o 
carieră aflată în plină ascensiune. Pe deasupra, îl mai şi întâlnise 
pe bărbatul visurilor ei. Şi, în afară de perioada de cinci ani de 
când era căsătorită, viaţa ei se derulase cam la fel ca a Lisei. 
Soarta care o adusese în starea de acum era un memento al 
fragilităţii vieţii noastre, al aşteptărilor, visurilor şi speranţelor 
noastre... 

Lisa îşi întinse degetele înmănuşate în plastic şi strânse mâna 
femeii, aflată deasupra cearşafului subţire. 

Nici o reacţie. 

Afară, în cabina de alături, brancardierii se agitară când uşa 
acesteia se deschise. Lisa auzi vocea doctorului Devesh Patanjali. 
Conducătorul echipei de cercetători din Ghildă pătrunse 
impetuos în cameră. 

Lisa dădu drumul mâinii lui Susan. 

Se întoarse spre Devesh. In spatele lui, umbra omniprezentă, 
Surina, se strecură pe un fotoliu în cealaltă cameră şi rămase 
nemişcată, cu mâinile încrucişate în poală. Companionul perfect. 
Perfect şi... mortal. 

Devesh îşi sprijini bastonul de tocul uşii şi se apropie de ea. 

— Văd că ţi-a ajuns toată dimineaţa ca să te familiarizezi pe 
deplin cu pacientul zero. 

Lisa nu făcu altceva decât să-şi încrucişeze braţele. Aceasta 
era prima oară când Devesh îi vorbea mai mult; până acum, o 
lăsase să studieze. Petrecuse mai mult timp cu Henri, în 
laboratorul de toxicologie şi cu Miller, în laboratorul de boli 
contagioase. Până şi mesele le luase singură în cabina ei sau 
aici, în apartament. 

— Acum, că ai o imagine completă a celui mai important 
pacient al meu, ce-mi poţi spune despre ea? 

Deşi bărbatul zâmbea, Lisa simţi ameninţarea din spatele 
vorbelor. 

Işi aminti de asasinarea cu sânge rece a lui Lindholm. Şi numai 
pentru a le servi că învăţătură de minte: trebuia să te dovedeşti 
folositor. De la ea, Devesh aştepta anumite rezultate, lucruri de 
fineţe care le scăpaseră celorlalţi cercetători. In plus, simţea că 
tot timpul cât fusese lăsată singură cu pacienta era menit să o 
ferească de orice alte păreri şi idei preconcepute în ceea ce o 
privea. 

Devesh voia doar opinia ei în această chestiune. 

Cu toate acestea, nu uitase cuvintele lui de mai devreme în 

legătură cu virusul şi ceea ce făcea acesta în corpul femeii. „Se 
afla într-un proces de incubație.” 

Lisa se apropie de pacientă şi-i dezveli braţul până la umăr. 
Potrivit fişelor medicale, la un moment dat, membrele îi fuseseră 
acoperite de o erupție severă, de răni şi băşici. Insă acum, pe 
pielea ei nu se mai vedea nimic. Se părea că virusul făcea şi 
altceva decât să fie pur şi simplu într-un proces de incubație în 
interiorul ei. 

— Virusul lui luda acţionează cumva pentru a o vindeca, zise 
Lisa ştiind că era un test. Sau, ca să fiu mai precisă, virusul a 
hotărât brusc să inverseze procesul pe care-l începuse asupra 
bacteriilor din organism. Dintr-un motiv necunoscut, a început să 
întoarcă bacteriile din corpul ei la starea lor benignă originală. 

El dădu din cap. 

— Da, elimină tocmai plasmidele acelea pe care la un moment 
dat le-a introdus în bacterii. Dar de ce? 

Lisa clătină din cap. Nu ştia. Nu era sigură. 

Devesh zâmbi cu o expresie ciudat de caldă şi înţelegătoare 
pe faţă. 

— Şi pe noi ne-a pus în încurcătură chestia asta. 

— Insă am o ipoteză, spuse Lisa. 

— Chiar aşa? 

| se citea surprinderea în glas. 

Lisa se uită fix la el. 

— Din punct de vedere fizic, se vindecă, dar asta m-a făcut să 
mă întreb de ce se află în continuare în stare catatonică. O astfel 
de letargie e în general provocată de o traumă la cap, de o boală 
cerebro-vasculară, de o boală metabolică, de o reacţie la droguri 
sau de encefalită. 

Accentuă în mod special ultima cauză. 

Encefalită. 

inflamarea creierului. 

— Am observat lipsa evidentă în toate fişele a unei anumite 
analize, zise ea. Nu s-a făcut nici o puncţie pentru a extrage şi 
analiza lichidul cerebrospinal. Sau cel puţin rezultatul lipseşte. 
Fiindcă presupun că a fost efectuat pentru a examina fluidele din 
jurul creierului. 

Devesh încuviinţă. 

— Babut sahi. Foarte bine. A fost analizat. 

— Şi aţi găsit virusul lui luda. 

O altă încuviinţare. 

— Ai spus că virusul infectează numai bacteriile, 


201 


transformându-le în organisme periculoase şi că virusul nu poate 
invada celulele umane în mod direct. Dar asta nu înseamnă că 
virusul nu poate pluti liber în lichidul creierului. Asta ai vrut să 
zici prin perioada de incubație. Că virusul este în capul ei. 

El scoase un oftat afirmativ. 

— Da, se pare că aici vrea să ajungă. 

— Deci nu e vorba numai despre această pacientă. 

— Nu, în cele din urmă, li se întâmplă tuturor victimelor... sau 
cel puţin celor care ajung să supravieţuiască atacului bacterian 
iniţial. 

Făcu un gest spre unul dintre colţurile camerei unde fusese 
instalat un computer. Incepu să deschidă diferite fişiere. 

In timp ce el lucra, Lisa îşi continuă teoria, mergând încoace 
şi-ncolo pe lângă pat. 

— Nici un organism nu este nociv doar de dragul de a fi nociv. 
Nici măcar un virus. Faptul că infectează bacteriile trebuie să 
aibă un scop. Având în vedere spectrul larg al bacteriilor pe care 
le afectează, e imposibil să fie o chestiune aleatorie. Aşa că mi- 
am pus întrebarea: Ce are de câştigat din asta? 

_ Devesh dădu din cap, îndemnând-o să vorbească mai departe. 
In mod evident însă, concluziile ei nu erau ceva nou. Continua să 
o testeze. 

Lisa se uită la pacientă. 

— Ce are de câştigat? Câştigă posibilitatea de a pătrunde pe 
un teritoriu interzis: mintea umană. Doctoral Barnhardt spunea 
că 90 la sută din celulele din care este compus corpul omenesc 
nu sunt celule umane. Sunt, în cea mai mare parte, celule 
bacteriene. Unul dintre puţinele locuri care rămân neatinse de 
infecțiile virale sau bacteriene este craniul uman. Creierul nostru 
este protejat împotriva infecțiilor, este păstrat într-un mediu 
steril. Corpul nostru a dezvoltat în jurul creierului o barieră 
aproape impenetrabilă. Un filtru care le permite oxigenului şi 
nutrienţilor din sânge să ajungă la creier, dar nu prea lăsa nimic 
altceva să-l străpungă. 

— Deci, dacă ar vrea ceva să intre în creierul nostru...? începu 
Devesh. 

— Ar fi nevoie de un asalt foarte puternic pentru a trece peste 
bariera sânge-creier. Cum ar fi să întoarcă propriile bacterii 
împotriva noastră, să ne slăbească organismul suficient de mult 
pentru ca virusul să se strecoare prin barieră şi să pătrundă în 
lichidul cerebral. Acesta este avantajul biologic pe care-l obţine 
virusul prin transformarea bacteriilor în entităţi toxice. 

— Chiar eşti uimitoare, zise Devesh. Am avut dreptate să te 
las în viaţă. 

In ciuda complimentului care se desprindea din remarcă, 
ameninţarea implicită nu o făcea pe Lisa să se simtă absolut 
deloc măgulită sau uşurată. 

— Deci întrebarea esenţială este de ce, continuă Devesh. De 
ce vrea virusul să ne pătrundă în cap? 

— Viermele-de-gălbează, spuse Lisa. 

Răspunsul fără nici o noimă suna suficient de ciudat pentru a-l 
face din nou pe Devesh să se concentreze asupra chestiunii. 

— Ce-ai zis? 

— Viermii-de-gălbează reprezintă o mostră de cât de hotărâtă 
este natura. Cei mai mulţi astfel de paraziți au un ciclu al vieţii 
care presupune cel puţin trei gazde. Viermele-de-gălbează care 
afectează omul produce ouă care ies din organism prin fecale, 
apoi ajung în ape reziduale şi canale şi sunt consumate de melci. 
Pe urmă, din ouă ies mici viermi care sapă în corpul melcilor, 
ajung din nou în apă şi aşteaptă următoarele gazde: peştii care 
se întâmplă să treacă pe acolo. Apoi, peştii sunt prinşi şi 
consumaţi de oameni, viermele ajunge la ficat şi creşte până 
ajunge la maturitate, trăind fericit până la adânci bătrâneţi. 

— Şi cu asta vrei să spui că...? 

— S-ar putea ca virusul lui luda să facă exact ceva de genul 
acesta. Mai ales dacă te gândeşti la viermele-de-gălbează 
Lancet. Dicrocoelium dendriticum. Şi acesta foloseşte trei gazde: 
vite, melci şi furnici. Insă ceea ce mi se pare cel mai uimitor este 
ce face în etapa când se afla în furnică. 

— Adică? 

— In interiorul furnicii, viermele controlează centrii nervoşi ai 
insectei şi îi schimba comportamentul. Mai exact, la apusul 
soarelui, viermele obligă cumva furnica să se caţere pe un fir de 
iarbă, îi blochează mandibula pe firul de iarbă şi astfel rămâne în 
aşteptare până când este păscută de o vacă. Dacă nu e 
mâncată, furnica se întoarce în cuibul ei, dimineaţa următoare - 
numai pentru a repeta din nou întregul proces în seara 
respectivă. Viermele-de-gălbează pur şi simplu conduce furnicuţa 
ca şi cum ar fi maşina lui personală. 

— Şi tu crezi că asta este ceea ce face virusul? întrebă 
Devesh. 

— Posibil, într-o oarecare măsură. Dar ceea ce am vrut cu 
explicaţia asta a fost să-ţi amintesc cât de insidioasă poate fi 
natura atunci când caută un teritoriu de exploatat. lar creierul, 

steril şi extrem de greu de penetrat, este, cu siguranţă, un astfel 
de teritoriu virgin. Natura nu are cum să nu încerce să-l 
exploateze, exact cum face viermele-de-gălbează cu furnica. 

— Extraordinar! In mod evident, este o ipoteză care trebuie 
verificată. Însă s-ar putea să mai fie şi altceva. 

Devesh se întoarse la computer. Pe ecran descărcase un 
videoclip QuickTime. 

— Am zis că virusul a penetrat lichidul cerebrospinal al tuturor 
pacienţilor care au supravieţuit atacului iniţial al bacteriilor. lată 
ce se întâmplă când o face. 

Apasă butonul de redare. 

Un clip fără sunet începu să se deruleze. Doi oameni îmbrăcaţi 
în alb se luptau să lege pe o masă un bărbat dezbrăcat, care-şi 
contorsiona membrele, cu capul ras şi cu o mulţime de fire 
ataşate pe craniu şi piept. Se lupta mârâind ca un animal, cu 
spume la gură. Deşi era în mod evident suferind, plin de răni şi 
bucăţi de carne necrozată pe tot corpul, reuşi să-şi smulgă un 
braţ din strânsoare. Mâna făcută gheară îl zgârie adânc pe unul 
din brancardieri. Apoi, pacientul se dădu puţin în spate şi-şi 
înfipse puternic dinţii în braţul aceluiaşi bărbat. 

Clipul se sfârşi. 

Devesh închise monitorul. 

— Primim deja rapoarte despre aceleaşi reacţii nebuneşti la 
unii dintre pacienţi, cei care au fost expuşi cel mai devreme. 

— Ar putea fi o altă formă de catatonie. Starea de stupor 
catatonic este doar o formă de manifestare. 

Lisa dădu din cap înspre pacienta de pe pat. 

— Există însă şi o reacţie opusă, imaginea sa în oglindă: 
excitația  catatonică. Aceasta este caracterizată printr-o 
hiperactivitate extremă, grimase faciale severe, ţipete animalice 
şi violenţă psihotică. 

Devesh se ridică şi se întoarse la patul de spital. 

— Două feţe ale aceleiaşi monede, murmură el studiind-o pe 
femeia întinsă. 

— Omul din filmare, spuse Lisa. 

Observase fundalul pe care se derulau imaginile. Filmul nu 
fusese făcut la bordul vasului de croazieră. 

— Cine era? 

Devesh dădu din cap înspre pat cu tristeţe. 

— Soţul ei. 

Lisa înţepeni. Privi femeia de pe pat. Soțul ei... 

— Cei doi au fost expuşi în acelaşi timp, zise Devesh. Au fost 

găsiţi pe un iaht care eşuase pe un recif de lângă Insula 
Crăciunului. Pacientul necunoscut de jos, cel cu boala care-i 
mănâncă țesuturile, a înotat probabil până la mal. Pe ăştia doi i- 
am recuperat de la bordul iahtului. Extrem de slăbiţi, aproape 
morţi. 

Deci aşa aflase despre toate astea. 

Devesh dădu din cap înspre femeie. 

— Ceea ce, desigur, ne aduce la întrebarea de ce soţul ei a 
avut o cădere schizoidă completă, în timp ce pacienta noastră de 
aici este pe cale de a-şi vindeca toate rănile externe şi, din 
fericire, rămâne supusă şi catatonică? După părerea noastră, un 
posibil tratament pentru toţi se poate descoperi numai dacă 
răspundem la această întrebare. N 

Lisa nu-l contrazise. Nu era naivă. In ciuda spuselor lui 
Devesh, Lisa ştia că operațiunea întreprinsă de Ghildă nu era 
motivată de altruism. Faptul că se aflau în căutarea unui 
tratament nu însemna că doreau să salveze lumea. Aveau 
planuri în legătură cu virusul acesta, însă, înainte să-l poată 
folosi, trebuiau să-l înţeleagă pe deplin. Să găsească un antidot 
sau un tratament. Şi, în privinţa asta, scopul Lisei era acelaşi cu 
cel al Ghildei. Un tratament trebuia găsit. Singura întrebare era 
cum să-l găsească fără ca organizaţia să ştie? 

Devesh se răsuci pe călcâie şi porni spre uşă. 

— Ai făcut progrese excelente, doamnă doctor Cummings, 
trebuie să recunosc. Dar mâine este o nouă zi. Şi o să avem 
nevoie de alte progrese. 

Aruncă o privire înapoi spre ea şi ridică dintr-o sprânceană. 

— Ai înţeles? 

Ea dădu din cap. 

— Excelent. 

Făcu o mică pauză din nou. 

— Oh şi stimatul proprietar al vasului nostru de croazieră, Sir 
Ryder Blunt, a invitat pe toată lumea la un cocteil, în după- 
amiaza asta, în apartamentul lui. O mică sărbătorire. 

— Sărbătorire a ce? 

— Un bun venit în port, explică Devesh luându-şi bastonul. 
Aproape că am ajuns acasă. 

Lisa nu avea nici un chef de un asemenea eveniment. 

— Am mult de lucru aici. 

— Prostii. Trebuie să vii. Nu va dura mult şi te va ajuta să-ţi 
reîncarci bateriile. Da, hotărârea e luată. O să-l trimit pe Rakao 
să te însoţească. Te rog să te îmbraci cu ceva potrivit. 

leşi cu Surina pe urmele lui. 

Lisa clătină din cap în vreme ce ei se îndepărtau. 

Se uită din nou înspre pat. 

La dr. Susan Tunis. 

— Imi pare rău, murmură ea. 

Pentru soţul femeii şi pentru ceea ce urma să se întâmple în 
continuare. 

Lisa îşi aminti comparaţia pe care o făcuse mai devreme cu 
pacienta, cum vieţile lor urmaseră drumuri asemănătoare. ŞI-I 
imagina pe soţul lui Susan, cu ochii goliţi de comprehensiune şi 
expresia animalică de pe chip. Işi aminti de propriul iubit şi-şi 
strânse braţele în jurul trupului, dorindu-şi pentru a mia oară să 
fie acasă, cu Painter. 

Vorbise cu el din nou, de dimineaţă. O altă convorbire cu 
scenariu prestabilit. De data asta, ştia că nu trebuie să mai 
încerce nimic, aşa că raportase că totul era bine. Cu toate astea, 
nu se putuse împiedica să nu izbucnească în plâns în momentul 
când fusese smulsă din camera radio. 

Voia să-i simtă braţele în jurul ei. Dar există doar o modalitate 
ca asta să se întâmple. 

Să se dovedească utilă. 

__Se apropie de tava cu instrumente şi luă oftalmoscopul. 
Inainte să se ducă la cocteil, voia să se ocupe de ceva care i se 
părea o aberaţie, ceva despre care nu-i suflase o vorbă lui 
Devesh. 

Ceva ce era, cu siguranţă, imposibil. 


2.02. A.M. 
Washington, D.C. 


Cu un pas în urmă. 

Painter cobori câte două trepte o dată spre holul hotelului 
Phoenix Park, prea nerăbdător chiar şi pentru a mai aştepta liftul. 
O echipă de medicină legală a Sigma încă mai era la etajul de 
sus, cercetând camera 334. Lăsase doi agenţi de teren ai FBI să 
se certe cu autorităţile locale. 

O dispută enervantă pe tema a cui era jurisdicţia şi cine avea 
autoritate acolo. 

Era o nebunie. 

Indiferent cum ar fi fost, Painter avea îndoieli că avea să fie 

găsită vreo dovadă solidă. 

In urmă cu o oră, fusese trezit din puiul de somn pe care 
apucase să-l tragă în dormitorul din Centrul de comandă al 
Sigma. Unul dintre urmăritorii lor, în cele din urmă, dăduse 
lovitura. Comanda pentru refacerea rezervei de medicamente, cu 
o reţetă completată pe numele de Jackson Pierce. Numărul 
asigurării sociale se  potrivise. Fusese primul lor succes 
înregistrat de la momentul în care Gray şi cei care îl însoțeau 
fugiseră de la casa conspirativă cuprinsă de flăcări. Painter 
dăduse în urmărire toate pseudonimele lui Gray, plus numele 
părinţilor săi, acţiune coordonată prin reţeaua de urmărire a 
NSA. 

Painter trimisese o echipă de reacţie rapidă la farmacie, în 
timp ce o altă echipă se îndreptase spre adresa de livrare de pe 
reţeta medicală. Hotelul Phoenix Park. Farmacia confirmase 
comanda, însă persoana care asigura livrarea încă nu se 
întorsese. Încercarea de a-l contacta prin intermediul telefonului 
mobil eşuase până în momentul de faţă. Farmacia încercase 
chiar să sune şi la hotel, dar nu răspunsese nimeni la interiorul 
camerei. 

Până să ajungă aici, Painter aflase de ce. Camera era goală. 
Indiferent cine fusese aici plecase deja. Registrul de la recepţie 
era semnat cu numele de Fred şi Ginger Rogers, un cuplu în 
vârstă, conform spuselor recepţionerei. Cei doi se prezentaseră 
acolo singuri. Şi plătiseră cu bani gheaţă. Se părea că Gray nu 
era cu ei. Mai mult decât atât, Gray n-ar fi făcut o asemenea 
greşeală strigătoare la cer, comandând medicamente, trăgând 
astfel un semnal de alarmă. 

lar dacă aşa stăteau lucrurile, oare ce-i făcuse pe părinţii lui să 
întreprindă o asemenea mişcare riscantă? Harriet era o femeie 
deşteaptă. Probabil că nevoia de medicamente fusese cumplită. 
Totuşi, de ce nu mai aşteptaseră? Era o mişcare menită pur şi 
simplu să inducă în eroare? Să-i pună pe toţi pe o pistă greşită? 

Insă Painter ştia bine că nu era aşa. Gray nu şi-ar fi folosit 
părinţii în halul ăsta. l-ar fi pus să se ascundă fără să li se dea de 
urmă şi să rămână liniştiţi, fără să facă valuri. Nimic mai mult. 
Ceva era în neregulă aici. Nimeni nu văzuse cuplul de vârstnici 
plecând. 

Şi, în plus, mai era şi problema tipului care făcea livrările la 
domiciliu şi care acum era dat dispărut. 

Painter împinse uşa de la casa scării şi intră în hol. 

Administratorul din tura de noapte dădu din cap spre el, 

frângându-şi mâinile. 

— Am înregistrarea de pe camerele de securitate din hol; e 
scoasă din circuit şi ne aşteaptă. 

Painter fu condus în biroul din spate al administratorului. Un 
televizor cu videorecorder încorporat stătea pe un fişet de acte. 

— Derulaţi până în urmă cu o oră, spuse Painter, uitându-se la 
ceasul de la mână. 

Administratorul porni caseta şi o derulă rapid până la ora 
respectivă. Holul era gol, cu excepţia unei femei aflate la 
recepţie, care stătea jos şi completa nişte hârtii. 

— Louise, o prezentă administratorul bătând uşor pe ecran. 
Este foarte şocată de toate astea. 

Painter îi ignoră comentariul, apropiindu-se mai mult de ecran. 

Uşa holului se deschise, iar o siluetă într-un halat alb se duse 
până la recepţie, prezentă o legitimaţie şi porni spre lift. 

Louise reveni la ce făcea înainte. 

— Angajata dumneavoastră a văzut-o plecând pe persoana 
care a făcut livrarea? 

— Pot să întreb... 

Painter opri caseta în momentul în care persoana în cauză îşi 
aranja halatul. 

O femeie. 

Nu bărbatul de la farmacie. 

Imaginea surprinsă de camera de securitate era cu purici, însă 
trăsăturile asiatice ale femeii erau evidente. Painter o recunoscu. 
O văzuse pe camera video de la casa conspirativă. 

Una dintre membrele echipei lui Nasser. 

Painter apăsă pe butonul „eject” şi, după ce caseta ieşi, o 
înşfăcă. Se întoarse atât de rapid, încât administratorul, surprins, 
făcu un pas în spate. Painter ridică mâna în care ţinea caseta. 

— Nimeni nu ştie nimic despre asta, spuse el cu fermitate, 
fixându-l pe administrator cu o privire de neclintit, făcând tot ce 
putea ca să arate cât mai ameninţător, ceea ce, ţinând cont de 
starea sa de spirit, nici nu era prea greu. Nici poliţia. Nici FBl-ul. 

Bărbatul dădu energic din cap. 

Painter ieşi pe uşă, strângând din pumni, simțind nevoia să 
dea cu pumnul în ceva. 

Cu putere. 

Painter înţelesese ce se întâmplase aici. 

Nasser îi înhăţase pe părinţii lui Gray. 

Chiar de sub nasul lor. 

Nemernicul bătuse Sigma cu un avans de câteva minute. lar 

Painter nu putea să dea vina pe nici o „cârtiţă” pentru pierderea 
înregistrată, îndeosebi în cursa asta. Ştia care era motivul. 
Birocraţia. Tot trecutul lui Seichan, toată activitatea ei teroristă 
alertase pe toată lumea, ceea ce însemna că toată lumea călca 
pe picioare pe toată lumea. Prea mulţi afurisiţi de bucătari în 
aceeaşi bucătărie... şi toţi legaţi la ochi. 

Spre deosebire de Nasser. 

Cât fusese ziua de lungă, Painter se lovise numai de obstacole, 
în mare parte din cauza teritorialităţii birocratice. Cu Sigma 
aflată sub atentă supraveghere şi control guvernamental, 
celelalte agenţii simțeau gustul sângelui din apă, asemenea unor 
rechini. Indiferent cine putea să pună mâna pe dezertoarea celor 
de la Ghildă, peştele cel mare din plevuşcă, putea să garanteze 
siguranţa internă. Ca atare, nu prea exista cooperare reală, ci 
mai degrabă o aparenţă nesatisfăcătoare. 

Dacă Painter spera să se poată pune de-a curmezişul 
acţiunilor lui Nasser, trebuia să scape de birocraţia care-l ţinea 
legat de mâini. Exista o singură modalitate de a face asta. şi 
scoase telefonul mobil. La naiba cu diplomaţia. 

Apăsă o tastă ce apela automat numărul de la Centrul de 
comandă. Răspunse asistentul lui Painter. 

— Brant, am nevoie să-mi transferi apelul la directorul 
McKnight, la DARPA. Pe o linie securizată. 

— Bineînţeles, domnule. Insă tocmai voiam să vă sun. Cei de 
la comunicaţii ne-au furnizat nişte veşti ciudate. Cu privire la 
Insula Crăciunului. 

Lui Painter îi trebui un moment să-i pice fisa. 

— Ce s-a întâmplat? întrebă el după ce trase adânc aer în 
piept. 

Se opri în faţa uşii turnante a hotelului. 

— Detaliile sunt foarte sumare. Dar se pare că nava de 
croazieră folosită pentru evacuarea insulei a fost deturnată. 

— Poftim? rosti el cu vocea întretăiată. 

— Unul dintre oamenii de ştiinţă ai OMS a reuşit să scape. S-a 
folosit de o staţie radio pe unde scurte pentru a lua legătura cu 
un tanc petrolier aflat în trecere. 

— Lisa şi Monk...? 

— N-avem nici o veste de la ei, însă acum suntem pe cale de a 
primi informaţii mai amănunțite. 

— Ajung îndată. 

Cu inima bătându-i cu putere, închise şi băgă telefonul în 
buzunar, apoi împinse uşa rotativă. Aerul rece de afară îi mai 

domoli puţin sângele care îi clocotea în vene. 

„Lisa...” 

Derulă rapid în minte ultima conversație pe care o purtase cu 
ea. | se păruse obosită, poate puţin la limită, încordată şi agitată 
din cauza lipsei de somn. Oare fusese forţată să dea telefoanele 
alea? 

N-avea nici un sens. 

Cine ar fi avut tupeul să deturneze un ditamai vaporul de 
croazieră? In mod sigur, oamenii ăştia ştiau că totul avea să iasă 
la iveală. Indeosebi în era supravegherii prin satelit. 

Nu exista nici un loc în care să ascunzi o navă de mărimea 
aceasta. 


3.48 P.M. 
La bordul Mistress of the Seas 


Monk nu-şi putut stăpâni o exclamaţie de uimire în faţa 
priveliştii. 

„Doamne Dumnezeule...” 

Monk se afla pe puntea de la tribord, singur, aşteptându-l pe 
Jessie. Drept în faţă se ridica o insulă învăluită în ceaţă. Stâncile 
ieşeau abrupte drept din apa oceanului, pline de vârfuri ascuţite, 
zimţate, fără măcar vreo bucată de plajă sau loc de acostare în 
siguranţă. Totul arata ca o coroană de piatră rămasă aici din 
vremuri imemoriale, acoperită de viță-de-vie şi desişuri adânci. 

Părea cu atât mai amenințătoare din cauza luminii şi a 
orizontului întunecat pe care se profila. Vaporul de croazieră 
reuşise să depăşească viteza furtunii care se apropia. Undeva la 
distanţă, din loc în loc, se vedea cum ploaia cădea din norii joşi, 
măturând oceanul acoperit de spumă albă. Vântul crescuse în 
intensitate, smucind fanioanele în toate direcţiile şi lovind vasul 
cu pale reci ca gheaţa. 

Monk se ţinea strâns cu o mână de balustradă, în timp ce nava 
imensă se legăna în stânga şi în dreapta, lăsându-se pe o parte 
ca o coajă de nucă în furtună, punând la grea încercare sistemul 
de stabilizare. 

Ce dracu' era în mintea căpitanului? 

Incetiniseră, însă direcţia rămăsese aceeaşi. Fix înspre insula 
neospitalieră. Nu părea deloc mai îmbietoare decât sutele de 
insule asemănătoare pe lângă care trecuseră. Ce avea asta atât 

de special? 

Dovedindu-se extrem de abil şi de plin de ingeniozitate, Jessie 
aflase nişte amănunte despre insulă de la unul dintre bucătării 
de pe navă, care provenea din regiune şi care recunoscuse locul. 

Insula se numea Pusat sau Buricul. După spusele bucătarului, 
vapoarele ocoleau locul acesta. Se zicea că regina-vrăjitoare din 
Bali, Rangda, se născuse din acest buric şi locul naşterii ei era 
protejat în continuare de demoni, bestii care se înălţau din 
adâncuri pentru a-i trage pe călătorii neştiutori în lumea ei din 
adâncuri. : 

Jessie mai oferise încă o explicaţie: „Insă, cel mai probabil, era 
din cauza recifurilor periculoase şi a curenților înşelători”. 

Sau era vorba despre cu totul şi cu totul altceva? 

Trei bărci cu motor rapide apărură ca prin minune, parcă 
desprinse din stâncile insulei. Albastre, joase şi cu chila lungă. 

Alţi pirați. 

„Nu-i de mirare că nimeni nu îndrăzneşte să vină aici, se gândi 
Monk. Morţii nu vorbesc.” 

Monk aruncă o privire în spate, în timp ce nişte bărbaţi trecură 
rapid pe lângă el, strigând ceva în malaeză. Se chinui să distingă 
cuvintele. Se uită la ceas. Unde umbla Jessie? l-ar fi prins foarte 
bine să audă traducerea. 

Monk studie insula din faţă. 

Potrivit rapoartelor internaţionale, insulele Indoneziei erau 
înţesate de sute de golfuleţe secrete. Lanţul indonezian era 
format din peste 18000 de insule, dar numai 6000 erau 
cunoscute ca fiind populate. Ceea ce lăsa 12000 de locuri care 
puteau fi folosite ca ascunzători. 

Monk urmări cele trei bărci apropiindu-se zumzăind de ei, apoi 
despărţindu-se şi virând brusc, ridicând un val de apă înalt. Işi 
ocupară poziţiile de-o parte şi de alta a vasului de croazieră şi 
una drept în faţă. O luară înapoi spre insulă mişcându-se foarte 
încet acum, cu o menire precisă. 

Escorte. 

Vasele mai mici îşi conduceau fratele mai mare în port. 

Pe măsură ce insula se apropia, Monk reuşi să observe o 
deschizătură îngustă în partea din faţă a stâncii, foarte uşor de 
trecut cu vederea din cauza unghiului pe care-l făcea. 
Deschizătura părea prea mică pentru vaporul de croazieră - era 
ca şi cum ai fi vrut să treci o cămilă prin urechile acului. Insă, 
aparent, cineva se documentase temeinic în legătură cu 
dimensiunile şi pescajul navei. 

Vasul de croazieră îşi împinse prova între doi pereţi înalţi de 
piatră întunecată. Restul vaporului nu avu altceva de făcut decât 
s-o urmeze. Babordul scrijeli peretele cu un scrâşnet ascuţit, 
făcând nava să se cutremure din încheieturi. Monk sări îndărăt în 
momentul în care o bucată de stâncă ieşită în afară agăţă două 
bărci de salvare, zdrobindu-le. 

intregul vapor scârţâi prelung. 

Monk îşi tinu răsuflarea. Insă nu mai aveau mult. Drumul se 
lărgea din nou. 

Mistress of the Seas se strecură prin deschizătura îngustă, 
într-o lagună largă, de mărimea unui mic lac. 

Monk se apropie din nou de balustradă şi privi uimit în jur. „Să 
fiu al dracului... Nu-i de mirare că locului ăstuia i se spune 
Buricul.” 

De fapt, insula era un vechi con vulcanic cu o lagună întinsă în 
centru. Pereţi zimţaţi o înconjurau din toate părţile, alcătuind 
coroana care reprezenta insula. In interior, stâncile erau mai 
puţin abrupte, acoperite de o junglă deasă, străbătute de 
cascade argintii şi mărginite de plaje cu nisip. Partea cea mai 
îndepărtată a lagunei era presărată ici-colo cu clădiri acoperite 
cu şindrilă sau frunze de palmier. O mulţime de docuri de lemn şi 
de diguri de piatră duceau la micul orăşel. Câteva bărci erau 
scoase pe țărm pentru reparaţii şi se vedeau şi unele care 
ruginiseră până la scheletul metalic. 

Casă dulce casă pentru pirați. 

Mai apărură în viteză şi alte ambarcaţiuni pentru a întâmpina 
vasul de croazieră care se apropia. 

Din câte-şi dădea seama Monk, nu veneau ca să-i admire 
decoraţiunile. 

Se uită cercetător în sus, observând că, în momentul când 
pătrunseseră în lagună, lumina scăzuse brusc în intensitate. Ca şi 
cum deasupra lor apăruseră din senin nori negri de furtună. 

Insă nu norii erau de vină pentru umbra de deasupra lagunei. 

„Cineva a fost foarte ocupat”, se gândi Monk în vreme ce-şi 
întindea gâtul. 

Deasupra conului deschis al vulcanului fusese ţesută de-a 
lungul şi de-a latul un fel de plasă. Arăta destul de peticită; în 
mod evident, fusese făcută din bucăţi şi, cu siguranţă, realizarea 
ei durase zeci de ani, poate chiar sute. In timp ce părţile 
principale erau susţinute de cabluri de oţel împletite, întinse de 
la o culme la alta, altele erau fabricate din frânghii şi plase, iar 
secţiunile mai vechi păreau făcute pur şi simplu din iarbă şi stuf 

legate laolaltă. Construcţia acoperea laguna ca un acoperiş de 
plasă, o minune a ingineriei, măiestrit camuflată cu viţă, frunze şi 
crengi. De deasupra, laguna era invizibilă. Din aer, insula părea 
acoperită de o junglă deasă şi continuă. 

lar acum această plasă uriaşă acoperea Mistress of the Seas, 
ascunzând-o de orice privire iscoditoare. 

Ceea ce nu era bine deloc. 

Motoarele se opriră, iar vasul încetini şi apoi se opri. Monk auzi 
zornăitul şi simţi vibraţiile uşoare produse de ancorele care erau 
coborâte. 

Agitaţia produsă undeva în zona provei îl făcu să-şi îndrepte 
atenţia înainte. 

Monk o luă într-acolo, ca să vadă despre ce era vorba. Alţi 
pirați nu se feriră să treacă pe lângă el în goană, strigând 
bucuroşi, cu armele ridicate în aer. 

— Asta nu poate fi de bine, murmură Monk. 

Ţinându-se mai în spate, Monk ajunse în cele din urmă să dea 
cu ochii de o mare mulţime de pirați adunaţi pe puntea din faţă, 
în jurul piscinei şi a rezervorului cu apă caldă. Din difuzoare 
răcnea muzica din Caraibe, graţie lui Bob Marley şi versurilor sale 
care propovăduiau Mişcarea Rastafari”. Mulţi aveau în mâini 
sticle de bere, vodcă sau whisky, ceea ce dovedea că, de fapt, 
erau un amestec de mercenari şi pirați indigeni. Se părea că 
tocmai se dăduse startul petrecerii de bun venit acasă. 

Şi jocurile. 

Atenţia piraţilor era îndreptată spre pupa. Puştile strâns ţinute 
în mâini erau agitate în aer şi se auzeau strigăte de încurajare. 
Cineva deşurubase trambulina pentru sărituri şi o scosese peste 
balustradă, deasupra apei. Un bărbat cu mâinile legate la spate 
era târât într-acolo. Fusese bătut, avea buzele sparte şi-i curgea 
sânge din nas. 

Cum era zgâlţâit într-o parte şi alta, Monk îi văzu pentru o 
secundă faţă. 

„Oh, nu...” 

Jessie bolborosea disperat cuvinte în malaeză, însă părea că 
toţi erau surzi. Era împins cu arma de la spate, forţat să treacă 


27 Mişcarea Rastafari (cunoscută şi ca Rastafari sau Rasta) este o 
mişcare religioasă monoteistică, abrahamică, aceasta recunoscându-l 
pe Haile Selassie |, fostul împărat al Etiopiei, ca fiind încarnarea lui 
Dumnezeu, denumit şi Jah sau Jah Rastafari. Haile Selassie este văzut şi 
ca parte din Sfânta Treime şi ca reîntoarcerea promisă în Biblie a lui 
Mesia. (n. red.). 

peste balustradă şi să o ia pe trambulină. Aparent, piraţii erau 
fundamentalişti, ţineau la tradiţii. 

Jessie merse împleticindu-se pe trambulină, împins de la spate 
şi îmbrâncit până la capăt. 

Monk făcu un pas în direcţia lui. 

insă între el şi tânărul asistent se aflau o mulţime de pirați. Ce 
putea face? In mod evident, Monk nu putea începe să tragă în 
stânga şi-n dreapta ca să-şi croiască drum prin grămada de 
pirati. N-ar fi reuşit decât să fie ucis, la fel ca şi Jessie. 

Cu toate astea, nu se putu împiedica să nu ducă mâna la 
armă. 

N-ar fi trebuit să-l implice pe puşti. Ajunsese să se bazeze prea 
mult pe el, îl făcuse să meargă prea departe. Jessie plecase cu o 
oră în urmă, în căutarea unei hărţi a regiunii. Cineva trebuia să 
aibă o hartă sau să poată schiţa una. Cu siguranţă, piraţii îşi luau 
proviziile şi cele trebuincioase de undeva din apropiere. Monk îi 
repetase să fie prudent, dar Jessie se îndepărtase în grabă, cu 
ochii strălucind de adrenalină. 

Şi iată unde-l adusese asta. 

Cu un ultim strigăt, Jessie căzu de pe trambulină drept în apă, 
lovind-o cu putere. Monk se repezi spre balustradă împreună cu 
majoritatea piraţilor, înghesuindu-se umăr la umăr, urlând, 
veselindu-se, înjurând. Se făceau pariuri. 

Monk răsuflă în momentul când Jessie apăru din nou la 
suprafaţă, dând puternic din picioare, încercând să se menţină 
deasupra apei, cu răsuflarea întretăiată. Doi pirați de la prova 
ţineau puştile îndreptate spre victima care se agita. 

„Oh, Doamne...” 

Împuşcăturile se auziră clar, cu atât mai stridente la adăpostul 
plasei. 

Apa sări în toate părţile, marcând locul în care loviseră 
gloanţele. 

La călcâiele lui Jessie. 

Alte râsete. 

Puştiul dădu şi mai tare din picioare, încovrigându-se, 
încercând să înoate cât mai departe de navă. 

N-avea cum să ajungă până la țărm. 

Una dintre bărcile cu motor o luă în viteză drept spre silueta 
lui care se zbătea în apă, ca şi cum ar fi încercat să treacă peste 
el. Numai că, în ultimul moment, viră pe lângă el, ocolindu-l şi 
trimiţându-l pe Jessie la fund din cauza valului stârnit. 

Acesta se chinui să răzbească din nou până la suprafaţă, 

părând mai degrabă furios decât speriat. 

notând pe spate, dădu cu putere din picioare, folosindu-se de 
mâinile legate ca de un soi de cârmă. Băiatul era puternic şi bine 
antrenat. 

Însă ambarcaţiunea cu motor era mai rapidă. 

Dădu din nou un ocol, pregătindu-se să pornească iarăşi. 

Un bărbat aflat în partea din spate a bărcii îşi asigură echilibrul 
şi-şi ridică arma, ţintind. Incepu să tragă în apă, în timp ce barca 
trecea printre vasul de croazieră şi băiat. 

Monk se crispă de durere, ştiind că Jessie n-ar fi avut cum să 
supravieţuiască şi de data asta. 

Barca trecu în viteză, zumzăind. 

Şi Jessie era în continuare acolo, tuşind şi zbătându-se. Dădea 
din picioare, luptându-se cu apa. Piraţii izbucniră în urale. 

Monk îşi încleştă mâinile pe balustradă, suficient de puternic 
ca s-o smulgă. Nemernicii ăia se jucau cu Jessie, prelungindu-i la 
maximum tortura. 

Deşi nu putea să acţioneze, refuzând să se întoarcă şi să se 
îndepărteze, degetele lui Monk se încleştară într-o strânsoare 
crâncenă. Faţa lui, încinsă şi roşie ca focul, strălucea aprinsă sub 
camuflajul maro-închis. 

„E numai vina mea...” 

Jessie se lupta să înainteze spre țărm, pe o parte acum, 
încercând să vadă cât mai avea de înotat până la plajă. Barca 
reveni. Peste ape se auziră ecouri de râs. 

Jessie dădu şi mai repede din picioare. Brusc, sări în sus, dând 
cu picioarele de nisip. O luă la fugă, căzu, se aruncă spre țărm. 
Mări pasul pe măsură ce nivelul apei de sub el scădea. incerca să 
traverseze plajă pentru a intra în jungla deasă. 

„Haide, Jessie...” 

Barca trecu în viteză aproape de țărm. Se auziră focuri. Nisipul 
explodă şi vegetaţia sfâşiată se împrăştie în toate părţile. Apoi, 
Jessie făcu ultimii paşi uriaşi, dispărând în pădure cu mâinile în 
continuare legate la spate. 

Se mai auziră nişte urale şi câteva mormăituri de dezamăgire. 

Bancnotele trecură din mână în mână. 

Insă majoritatea piraţilor chicoteau încă, de parcă ştiau ei ce 
ştiau. 

Monk făcu un semn din cap înspre cel mai apropiat dintre ei. 

— Apa? întrebă el. 


28 Ce e? (în Ib. malaeză, în original) (n. red.). 

Cum banda de pirați de aici era compusă dintr-un amestec de 
populaţie indigenă şi mercenari străini, Monk aflase că o malaeză 
rudimentară putea fi folosită fără probleme. Nu toată lumea o 
vorbea la fel de fluent precum piraţii nativi de pe insulă. 

Bărbatului de lângă el îi lipseau câţiva dinţi, însă era fericit să 
arate câţi îi mai rămăseseră rânjind larg. Arătă cu degetul către 
țărm, însă undeva mai sus. Pe deasupra copacilor se vedeau 
nişte fuioare de fum. Acolo se găseau nişte aşezări. 

— Pemakan daging manusia”, explică piratul. 

„La fel şi ție, prietene.” 

Piratul îi observase probabil nedumerirea şi zâmbi şi mai larg, 
arătându-şi măselele de minte aproape distruse. Incercă din nou. 

— Kanibals. 

Monk făcu ochii mari. Era un cuvânt în malaeză pe care Monk 
îl putea traduce şi singur. Se uită îndărăt la plaja pustie şi apoi la 
fuioarele de fum. Se părea că piraţii împărțeau insula cu un trib 
local de canibali. Şi, la fel ca orice oameni civilizaţi care se 
întorceau acasă, piraţii le aduseseră un os de ros şi celor care 
aveau grijă de tot în lipsa lor. 

Literalmente. 

Piratul de lângă el continuă să bolborosească şi arătă înspre 
apă. Monk prinse doar câteva frânturi de propoziţii, un cuvânt ici 
şi acolo. 

— ... norocos... noaptea... rău... 

Bărbatul mima cu mâna o gheară care se ridică, apucă şi 
trântea ceva la pământ. 

— Iblis. 

Ultimul cuvânt era ceva urât în malaeza. 

Monk îl auzise de destule ori, însă era aproape convins că 
omul îl folosea în sens propriu. 

Demon. 

— Raksasa iblis”, repetă el şi mai bălmăji ceva ce se termină 
cu un nume şoptit care-i transforma rânjetul de pe faţa aproape 
într-o expresie de durere. Rangda. 

Monk se încruntă şi se îndreptă de spate, aplecându-se uşor 
peste balustradă ca să se uite la apă. 

Işi aminti poveştile de adormit copiii pe care le menţionase 
Jessie. Rangda era numele reginei-vrăjitoare din Bali, ai cărei 
demoni se presupunea că bântuiau aceste ape. 


29 Mâncători de carne de om (în Ib. malaeză, în original) (n. red.). 
3 Demon uriaş (în Ib. malaeză, în original) (n. red.). 

— Noaptea... murmură omul în malaeza şi arătă către apă. 
Amat, amat buruk. Foarte, foarte rău. 

Monk oftă. Asta mai lipsea. Se uită îngrijorat înspre pădure, 
locul în care dispăruse Jessie. 

Demoni şi canibali. 

Ce mai urma? Club Med*!? 


31 Club Mediterranee, corporație franceză care deţine numeroase 
staţiuni de vacanţă în multe părţi ale lumii, mai ales in locuri exotice. 
(n. red.). 

9 
Hagia Sofia 


6 IULIE, 9.32 A.M. 
Istanbul 


Cu soarele strălucind deasupra restaurantului de la ultimul 
etaj, Gray ascultă ameninţarea în difuzorul telefonului. Care făcu 
să pălească toată căldura soarelui dimineţii. 

— Dacă nu-mi urmezi instrucţiunile întocmai, îţi omor părinţii. 
Gray strânse cu putere telefonul mobil al lui Vigor în palma 
încleştată. 

— Dacă li se-ntâmplă ceva... 

— O să li se-ntâmple. lţi promit asta. O să-ţi trimit bucăţi din 
ei. Prin poştă. Peste câteva luni. 

Gray simţi convingerea din vorbele bărbatului care nu se 
prefăcea deloc. Se întoarse cu spatele la ceilalţi, trebuind să se 
concentreze, să gândească. 

— Dacă încerci să contactezi Sigma, continuă Nasser cu o 
voce imperturbabilă, o să aflu. Şi o să fi pedepsit. Cu sângele 
mamei tale. 

Gray îşi lungi gâtul, încercând să scape de nodul care-l 
sugruma. 

— Nenorocitule... vreau să mă conving că sunt în viaţă... că nu 
le-ai făcut nimic. 

Nasser nici măcar nu-i mai răspunse. Gray auzi un fâsâit în 
telefon, voci înăbuşite, după care, vocea mamei sale. 

— Gray? icni ea. Imi pare rău. Taică-tău. Am avut nevoie de 
pastilele alea ale lui, spuse ea, vorbele înecându-i-se într-un 
hohot de plâns. 

Gray tremura din tot corpul, oscilând între furie şi durere. 

— Nu contează. Tu eşti teafără? Dar tata? 

— Suntem... da... Gray... 

Telefonul îi fu smuls din mână, iar vocea lui Nasser reveni pe 
fir. 

— O să-i las pe mâna colegei mele Annishen. Cred c-ai 
cunoscut-o la casa conspirativă din Washington. 

Lui Gray îi apăru în faţa ochilor imaginea femeii eurasiatice cu 
părul vopsit şi tuns foarte scurt, plină de tatuaje. 

Asiatica Anni. 

Nasser continuă: 

— O să vin după voi, în Turcia. La 7 fix după-amiaza. Să nu vă 
mişcaţi de unde sunteţi. A 

Gray se uită la ceasul de la mână. In mai puţin de 10 ore. 

— Am oameni care se apropie de poziţia voastră din 
Sultanahmet chiar acum, în timp ce vorbim. Nu încerca s-o faci 
pe deşteptul. l-am pus sub urmărire telefonul monseniorului 
Verona încă de când a plecat din Italia. 

Plecarea bruscă a lui Vigor de la Vatican probabil că 
declanşase un semnal de alarmă. Gray ar fi vrut să se poată 
supăra pe monsenior din cauza faptului că fusese atât de 
neglijent, însă ştia că Vigor nu acţiona mânat de acelaşi nivel de 
paranoia că el. Puţini oameni o făceau. lar pentru moment, Gray 
nu avea vreme pentru acuzaţii şi învinuiri, fiind prea apăsat de 
propria vină. 

Işi lăsase părinţii singuri. 

— Acum, aş vrea să vorbesc cu Seichan, zise Nasser. 

Gray îi făcu semn cu mâna lui Seichan. Ea veni să ia telefonul, 
dar Gray îl ţinu strâns în mână. Făcu un semn sugestiv spre ea, 
ca să vină mai aproape, astfel încât să le poată asculta 
conversaţia. 

Cu capetele lipite, ureche lângă ureche, Seichan vorbi la 
telefon: 

— Amen, spuse ea folosind prenumele lui Nasser, ce doreşti? 

— Javră împuţită... pentru trădarea asta, o să te fac să suferi 
în nenumărate feluri... 

— Da, da, o să-mi faci şi-o să-mi dregi. Am prins ideea, 
dulceaţă. 

Seichan oftă, iar respiraţia ei îi gâdilă gâtul lui Gray. 

— Insă mi-e teamă c-o să trebuiască să ne luăm la revedere 
chiar acum. O să fiu de mult plecată când vei ajunge tu aici. 

Gray se încordă şi se răsuci uşor, ca să-i arunce o privire 
scurtă. Ea ridică o palmă în sus, că să-l facă să tacă şi clătină 
energic din cap. Nu avea să plece nicăieri. 

— Oamenii mei v-au înconjurat deja, o avertiză Nasser. Dacă 
încerci să pleci, o să-ţi tragă un glonţ direct între ochii ăia reci ai 
tăi. 

— Mi-e indiferent. Imediat ce mica noastră conversaţie ia 
sfârşit, o să ies din blestemata asta de biserică. Seichan îi aruncă 

o privire cu înţeles lui Gray şi îi arătă Hagia Sofia, peste 
balustrada terasei. 

Continuă să vorbească la telefon: 

— Oricum, n-am înaintat deloc aici, la Hagia Sofia. Sunt prea 
multe blestemăţii de fresce. Toate-s ale tale, iubire. N-o să mă 
mai vezi niciodată. 

Gray se încruntă. Ea minţea pe faţă. Dar de ce? 

Nasser făcu o pauză, după care vorbi, furia topindu-i răceala 
de până atunci. 

— N-o să reuşeşti să faci nici zece paşi! Am oameni la toate 
ieşirile din Hagia Sofia. Seichan îşi dădu ochii peste cap spre 
Gray, indicându-i stratagema. 

— Sunt sigură că-i aşa, Amen, încheie Seichan. Ciao, iubire. 
Mulţi pupici. 

Seichan se trase înapoi de la telefon şi îndreptă un deget spre 
Gray, avertizându-l să aibă grijă. 

Gray îşi intră în rol: 

— Ce i-ai zis? rosti el repede. Seichan şi-a înşfăcat pistolul şi-a 
pornit-o aţă spre ieşirea din biserică. Spune-mi ce mama naibii 
pui la cale cu nemernica aia? 

Seichan dădu din cap cu un zâmbet slab. 

Ascultându-l pe Nasser cum înjură cu năduf, Gray îşi făcu nişte 
calcule în minte, chinuindu-se să înţeleagă subterfugiul folosit de 
Seichan, reprimându-şi sentimentele de vină şi furia. Nu aveau 
să le fie de folos lui sau părinţilor lui. 

Îi întâlni privirea lui Seichan. Poate că Ghilda va fi localizat 
apelul telefonic al lui Vigor, însă triangulaţia nu era perfectă. 
Asta era motivul pentru care Seichan testase asta susţinând că 
este la Hagia Sofia. Cei din Ghildă ştiau că ei se afla pe undeva în 
vechiul cartier al Istanbulului, însă nu ştiau exact unde anume. 

Cel puţin nu încă. 

Gray se uită lung peste un parc din apropiere, spre silueta 
mătăhăloasă a Hagiei Sofia, cu gigantica sa cupola amplă, 
înconjurată de patru minarete lunguieţe. 

— Ce faceţi la Hagia Sofia? întrebă Nasser. 

Gray se gândi cât de mult să-i zică. Trebuia să fie convingător, 
iar cea mai bună modalitate de a face asta era să apeleze lao 
mică doză de adevăr. 

— Căutăm cheia lui Marco Polo. Monseniorul Verona a decodat 
înscrisul de la Vatican. Care ne-a condus aici. 

— Aşadar, Seichan v-a zis ce căutăm. 

Altă înjurătură. 

— Pentru că ai lăsat-o să scape, o să trebuiască să-ţi dau o 
lecţie ca să vezi cât de serios vorbim. 

Gray desluşi intenţia lui de a le face rău părinţilor săi. 

— Seichan nu mai prezintă importanţă, îl întrerupse Gray 
brusc, protejându-şi părinţii în singurul mod în care putea s-o 
facă. Eu am ceea ce cauţi. Codul angelic de pe obeliscul 
egiptean. Am o copie după el. 

Nasser rămase tăcut. Gray şi-l imagină cum îşi închide ochii a 
uşurare. Nasser avea mai multă nevoie de scrierea angelică 
decât să o pedepsească pe Seichan. 

— Foarte bine, domnule comandant Pierce. 

Incordarea de mai înainte îi dispăruse din voce. 

— Continuă să cooperezi în modul acesta, iar mama şi tatăl 
tău o să-şi trăiască restul vieţii în pace şi linişte. 

Gray ştia că o asemenea promisiune era la fel de volatilă ca şi 
aerul pe care îl respira. 

— Ne întâlnim în Hagia Sofia, înăuntru, la ora 7 seara, zise 
Nasser. Căutaţi cheia lui Polo prin biserică dacă vreţi. Am 
lunetişti amplasați la toate ieşirile. 

Gray afişă un rânjet batjocoritor. 

— Şi-n plus, domnule comandant Pierce, dacă te gândeşti să- 
mi întinzi vreo cursă, Annishen o să mă verifice din oră în oră. 
Dacă o să întârzii măcar un minut, o să înceapă cu degetele de la 
picioarele mamei tale. 

Legătura telefonică se încheie cu un păcănit. 

Gray închise cu putere clapeta telefonului mobil al lui Vigor. 

— Trebuie să ne ducem la Hagia Sofia. Inainte ca oamenii 
Ghildă să determine poziţia noastră reală. 

Incepură să-şi adune în grabă lucrurile. 

Se întoarse spre Seichan. 

— A fost destul de riscant. 

Seichan ridică din umeri. 

— Gray, dacă speri să scapi cu viaţă din asta, în mod sigur nu 
trebuie să-i subestimezi pe cei din Ghildă. Sunt puternici, au 
mulţi aliaţi. Cu toate astea, nici nu-i supraestima. Ghilda n-o să-ţi 
dea pace şi o să se folosească de temerile tale legate de 
omnipotenţa lor. O să folosească temerile astea ca să-ţi 
zdruncine moralul. Nu trebuie decât să te concentrezi. Să fi 
precaut, dar să-ţi foloseşti şi capul. 

— Şi dacă nu aveai dreptate? întrebă Gray cu mânie în glas. 

Seichan îşi înălţă uşor capul. 

— Dar am avut. 

Gray trase aer cu putere pe nări, încercând să se elibereze de 
furie. Mama şi tatăl său ar fi avut de suferit dacă ea s-ar fi 
înşelat. 

— In plus, spuse Seichan, aveam nevoie de o scuză solidă ca 
să nu fiu aici când o să sosească Nasser. Pe tine şi pe 
monseniorul Verona o să vă lase în viaţă. Amândoi îi sunteţi de 
folos. lar cu mama şi tatăl tău pe post de garanţie, Nasser o să 
creadă că te poate călări ca pe un cal de curse. Insă pe mine 
Nasser m-ar împuşca pe loc. Adică, asta dac-aş avea noroc. Aşa 
că aveam nevoie de o strategic de scăpare care să-mi salveze 
viaţa şi care să-mi asigure libertatea de a face manevre pe cont 
propriu. Asta dacă o să am ocazia să vă ajut. 

In cele din urmă, Gray reuşi să-şi stăpânească furia. Nu părinţii 
lui Seichan erau cei aflaţi în pericol. Ei îi era mai uşor să fie 
nepăsătoare şi să-şi asume riscuri. Luase o decizie cu sânge 
rece, acţionase în grabă, iar rezultatele aveau să le folosească 
tuturor. 

Cu toate astea... 

Seichan se întoarse şi arătă cu degetul. 

— O să am nevoie de tipul ăla. 

— De cine? De mine? întrebă Kowalski. 

— După cum am spus, Nasser o să mă împuşte pe loc. 
Probabil că şi pe Kowalski. 

— De ce eu? 

Malacului îi căzu faţa. 

— lo ce mama dracului i-am mai făcut? 

— Nu-i eşti de nici un folos. 

— Hei! 

Seichan îi ignoră ieşirea nervoasă. 

— Nasser n-are nevoie de alţi ostatici, nu acum, când îi are pe 
domnul şi doamna Pierce. N-o să valorezi nimic în ochii lui că să-l 
facă să te ţină prin preajmă. 

Gray ridică o mână. 

— Dar dacă Nasser ştie deja că Kowalski este aici, cu noi? 

Seichan se uită lung la el, exasperată. 

incetul cu încetul, înţelese şi el. 

„Nu-i supraestima pe cei din Ghildă.” 

Incruntându-se, Gray se lupta să treacă peste propria credinţa 
că Ghilda era omnipotentă. Credinţa ce ameninţa să-l paralizeze, 
să-l împiedice să mai acţioneze în vreun fel. Calmându-se şi 
judecând situaţia din toate perspectivele, îşi dădu seama că ea 
avea dreptate. 

Se întoarse spre Kowalski. 

— O să mergi cu Seichan. 

— Şi o să-l folosesc aşa cum trebuie, zise Seichan trăgându-i 
fostului marinar una peste fund. 

— Măcar cineva mă consideră şi pe mine de folos, mormăi 
Kowalski frecându-şi şezutul. 

După ce-şi strânseră toate lucrurile, începură să coboare. 
Seichan şi Gray plecară ultimii. Gray o prinse cu putere de mână, 
în timp ce încerca să treacă. 

— Ce-ai de gând să faci? întrebă el îndată ce rămaseră singuri 
pe terasă. Să ne ajuţi? 

— Nu ştiu. Nu încă. 

Se uită ţintă în ochii lui, puţin cam mult, după care încercă să 
se întoarcă. In mod clar, voia să-i mai spună ceva, însă nu 
avusese curaj s-o facă. Era evident din respiraţia ei încordată, din 
şovăiala ce i se citea în ochi. 

— Ce este? o întrebă el cu blândeţe şi îngrijorare. 

Blândeţea lui nu păru decât să o determine să vrea să zică mai 
mult. Insă ea oftă şi atât. 

— Gray... îmi pare rău... începu ea uitându-se din nou într-o 
parte. Părinţii tăi... 

Era mai mult decât îngrijorare în ochii şi comportamentul ei. 
Era şi o doză de vină. De ce? Vina implica responsabilitatea. Însă 
implicarea părinților lui Gray de către Seichan fusese 
accidentală. Gray începuse să accepte asta. Şi-atunci care era 
sursa acestui sentiment subit de vină? Prin minte i se perindară 
mai multe posibilităţi, trecând în revistă cele mai recente discuţii. 
Cu Nasser, cu Seichan. Ce-o deranja... 

„„„după care, deodată, ştiu. 

Practic vorbind, Seichan i-o spusese puţin mai înainte. 

„Nu-i supraestima pe cei din Ghildă.” 

O strânse şi mai tare de mână. O lipi pe Seichan de zidul de 
lângă uşa de acces. Se apropie de ea, buzele aproape atingându- 
li-se. 

— Oh, Dumnezeule... nu există nici o blestemată de cârtiţă în 
Sigma. N-a existat niciodată. 

Seichan se bâlbâi încercând să-i explice. 

Gray n-avea de gând să o lase s-o facă. 

— Nasser m-a avertizat să nu sun la Sigma, chiar m-a 
ameninţat. De ce? Ştia că sunt conştient de faptul că Ghilda a 
infiltrat o cârtiţă în Sigma. Aşa că, de ce să se mai deranjeze să 
mă amenințe? 

O scutură cu putere. 

— Asta cu excepţia situaţiei în care nu există de fapt nici o 
cârtiţă. 

Ea se retrase, zbătându-se puţin ca să scape din strânsoarea 
lui, dar el o strânse şi mai tare, strivindu-i mâna până la os. 

— Când aveai de gând să-mi spui? o întrebă el tăios. 

In cele din urmă, ea îşi redobândi vocea - şi era o voce 
furioasă, care nu-şi cerea scuze, ci, din contră, se apăra. 

— Aveam de gând să-ţi zic. După ce se terminau toate astea, 
spuse ea oftând iritată. Insă, având în vedere că ţi-au capturat 
părinţii, n-am putut să mai păstrez secretul... nu dacă există şi 
cea mai mică speranţă de a-i elibera. Nu sunt atât de crudă, 
Gray. 

Seichan încercă să se răsucească, însă Gray făcu un pas ca să- 
şi menţină privirea aţintită asupra ei. 

— Şi-atunci, dacă nu-i nici o cârtiţă, întrebă el, cum de-a ştiut 
Nasser de casa conspirativă? Cum de-a pus la cale ambuscada 
de-acolo? 

— A fost o eroare de calcul din partea mea. Ochii ei se măriră, 
dovedind că este de neclintit. Şi asta-i tot ce-o să spun. O să 
trebuiască să crezi c-am acţionat fără intenţii ascunse. 

— Te cred, răspunse el în batjocură. 

Reacţia lui păru să o jignească, judecând după modul în care- 
şi aplecă puţin bărbia. 

Gray nu se lăsă. 

— Dacă aş fi avut sprijinul Sigma de la început... 

Faţa lui deveni şi mai dură. 

— Ar fi pus mâna pe tine până acum, Gray. lar eu aş fi după 
gratii în nu ştiu ce închisoare. Complet inutilă. Am avut nevoie ca 
noi doi să fim în libertate şi asta cât mai rapid şi mai curat 
posibil. Aşa că te-am lăsat să crezi exact ceea ce-ai crezut. 

Gray căută să vadă chiar şi urma vreunei expresii oricât de 
vagi pe faţa ei, un licăr rapid de emoție contradictorie, ceva care 
să indice că minte. Nu era nici una. Ea îşi menţinu privirea fixă, 
cu ochii limpezi, provocatori. Nici măcar nu se mai chinui să 
ascundă faptul că mai lăsase ceva nespus. 

Gray se încruntă la ea, blestemându-se pentru că nu avusese 
mai multă grijă cu ea. 

— Ar trebui să-l las pe Nasser să te împuşte şi gata. 

— Şi-atunci cine ţi-ar mai apăra spatele, Gray? Pe cine mai ai 
aici? Pe Kowalski? Mai bine ai fi de unul singur. Mă ai pe mine. 
Asta e, fir-ar să fie. Aşa că hai să trecem peste asta. Putem să 

continuăm să ne certăm, să irosim puţinul timp care ţi-a mai 
rămas să dai un telefon la Sigma sau putem să rezolvăm asta 
mai târziu. 

Ea dădu din cap spre uşă. 

— E un telefon în holul hotelului. Asta a fost un alt motiv 
pentru care am vrut ca Nasser să creadă că suntem în cu totul 
altă parte. Până acum, probabil că a dat în urmărire toate 
telefoanele publice din Hagia Sofia. Cel din hol ar trebui să fie 
sigur. Sau cel puţin suficient de sigur. In plus, o să trebuiască să 
nu te lungeşti foarte mult. Deja nu ne-a rămas prea mult timp la 
dispoziţie. 

Gray îi dădu drumul, împingând-o într-o parte. 

Din nou, faţa ei fu străbătută de-o expresie ce dovedea că se 
simte rănită în amorul propriu. 

„Las-o să se simtă jignită.” 

Dacă ar fi ştiut că nu există nici o cârtiţă, l-ar fi contactat pe 
Painter de la început. Cel puţin ar fi aranjat ca mama şi tatăl lui 
să fie în siguranţă. i 

Probabil că ea depistase sursa furiei lui. Işi şterse faţa şi cu 
vocea înmuiată, extrem de obosită, zise: 

— Am crezut şi că ei o să fie în siguranţă. Am crezut asta cu 
adevărat. 

Gray vru s-o repeadă din nou, însă nu-i veni pe limbă nici un 
cuvânt. Asta atât pentru faptul că era nervos, dar şi, mai 
important, pentru că nu putea să transfere toată vina să asupra 
lui Seichan. 

Nu avea cum să nege adevărul gol-goluţ. 

El era cel care îşi lăsase părinţii singuri. 

Nimeni altcineva. 


3.04 A.M. 
Washington, D.C. 


— Domnule director Crowe, am un apel de pe o linie sigură de 
la Istanbul. 

Painter îşi mută rapid privirea de la aparatele ce transmiteau 
imaginile prin satelit şi se uită în sus, la şeful Departamentului de 
comunicaţii. Oare cine suna de la Istanbul? 

De o oră încoace, Painter discuta aprins cu mai-marii de la 

National Reconnaissance Office şi Naţional Security Agency, 
încercând să obţină accesul deplin la ECHELON, sistemul lor de 
supraveghere prin satelit şi să treacă pe lista de priorităţi 
demararea căutărilor în jurul Insulei Crăciunului. 

insă un teritoriu atât de izolat, populat doar ici şi colo, era 
desemnat ca o zonă de risc scăzut şi nu se afla sub 
supraveghere permanentă. Graţie unui moment strălucit de 
inspiraţie, Painter îi convinsese în cele din urmă pe cei de la 
Australian Joint Defence Facility? de la Pine Gap să 
redirecţioneze unul dintre sateliții lor spre această zonă. Insă, 
chiar şi aşa, tot avea să mai dureze încă 14 minute. 

— E comandantul Pierce, domnule, spuse şeful comunicaţiilor 
şi îi întinse receptorul. 

Painter se răsuci în scaun. „Ce mama naibii?” Luă receptorul. 

— Gray? Directorul Crowe la telefon. Unde eşti? 

Vocea de la capătul firului nu era foarte clară. 

— Domnule, n-am prea mult timp la dispoziţie şi am o mulţime 
de informaţii de transmis. 

— Te ascult. 

— In primul rând, părinţii mei au fost răpiți de un agent al 
Ghildei. 

— Amen Nasser. Ştim asta. Deja e în derulare o amplă acţiune 
de căutare. 

Urmă un moment de tăcere, probabil generat de surpriză, 
după care Gray continuă: 

— Trebuie să daţi de Monk şi de Lisa. Sunt în pericol, în 
Indonezia. _ 

— Ştim asta. Incerc să deplasez un satelit în zona chiar în timp 
ce vorbim. Dacă ai terminat să-mi spui ce ştiu deja, de ce nu 
începi cu începutul? 

Gray trase adânc aer în piept şi-i relată rapid ce se întâmplase 
din momentul în care Seichan revenise cu atâta forţă în viaţa sa. 
Painter îi puse câteva întrebări şi informaţiile începură să se 
pună cap la cap, încadrându-se în imaginea generală, asemenea 
pieselor unui puzzle împrăştiat. Işi dăduse deja seama de mai 
multe chestiuni în vreme ce aştepta răspunsul de la NSA. Deja 
suspecta implicarea celor din Ghilda în incidentul produs la Insula 


32 Ambele sunt agenţii de informaţii care se ocupă cu misiuni de 
recunoaştere. (n. tr.). 

33 Bază din Australia de urmărire a sateliților, finanțată de S.U.A. (n. 
red.). 

Crăciunului. Cine altcineva mai dispunea de atâtea resurse, încât 
să pună mâna pe întreaga populaţie a unei insule şi s-o facă să 
dispară? Gray tocmai îi confirmase presupunerea şi îi răspunsese 
la întrebarea de ce se întâmplau toate astea, dându-i chiar şi un 
nume. 

Virusul lui luda. 

In urmă cu o oră, Painter îl convocase pe dr. Malcolm Jennings 
la Departamentul R&D al Sigma, luându-l pur şi simplu din pat. 
Pe drumul de întoarcere, parcurs cu maşina de la locul răpirii 
până la sediul Sigma, Painter trecuse în revistă ultimele 
conversații avute cu Lisa. In mod clar constrânsă, toate 
afirmaţiile ei păreau suspecte. Precum declaraţia că maladia, 
care o tulburase atât de mult mai înainte, nu reprezentase de 
fapt decât o alarmă falsă. Işi amintise şi cât de panicat fusese 
Jennings mai devreme, cu privire la faptul că mediul înconjurător 
era ameninţat cu distrugerea totală. Şi de ultima afirmaţie care-i 
îngheţase sângele în vine. „Incă nu ştim cu siguranţă ce i-a 
omorât pe dinozauri.” 

In mod evident, aici era ceva care putea să-i intereseze pe cei 
din Ghildă. 

Painter mersese până într-acolo cu presupunerile, încât i se 
părea posibil ca apariţia neaşteptată a lui Seichan şi dispariţia la 
fel de neaşteptată a lui Gray să aibă legătură cu Indonezia. Două 
acţiuni majore ale Ghildei, două lovituri simultane. Painter nu era 
un fan al coincidenţelor. Trebuia să existe o legătură între ele. 
Însă n-ar fi bănuit niciodată cine era numitorul comun al tuturor 
celor ce se petreceau. 

— Marco Polo? se miră Painter. 

Gray îşi încheie povestirea: 

— Ghilda operează pe două fronturi. O echipă merge pe latura 
ştiinţifică, urmărind izbucnirea acestei epidemii, căutând 
remediul şi sursa ei. In acelaşi timp... 

Painter îl întrerupse. 

— O echipă merge pe latura istorică, urmărind în sens invers 
drumul parcurs de Marco pentru aceleaşi motive: remediul şi 
sursa. 

Acum, totul avea îngrozitor de mult sens. 

— lar Nasser se îndreaptă chiar în momentul acesta spre 
Istanbul, spuse Painter. 

— Probabil că e deja în aer. 

— Pot să mobilizez ceva resurse acolo, la voi, ca să avem nişte 
oameni pe teren în următoarele ore. 

— Nu, cei din Ghildă o să ştie. Conform spuselor lui Seichan, 
Istanbulul este unul dintre cele mai importante centre de 
activitate ale lor. Sunt infiltraţi în toate agenţiile de aici. Dacă-şi 
dau seama că ai activat forţe, o să ştie c-am stat de vorbă. 
Părinţii mei... nu poţi să faci asta. O să trebuiască să mă ocup de 
Nasser de unul singur. 

— Insă după cum se prezintă situaţia, îţi asumi un mare risc, 
Gray. Sigma este compromisă. O să fac tot ce-mi stă în putinţă 
să nu las să se mai scurgă nici o informaţie din toate astea, însă 
cârtiţa de-aici ar putea... 

— Domnule director, nu există nici o cârtiţă în Sigma. 

Painter tresări. li trebui un moment să-şi revină, să ia în calcul 
posibilitatea asta. 

— Eşti sigur? întrebă el în cele din urmă. 

— Suficient de sigur ca să risc viaţa părinţilor mei. 

Painter se aşeză. Il crezu pe Gray. Sentimentul usturător de 
frustrare cauzat de faptul că era nevoit să aibă de-a face cu 
toată ciorovăiala asta între agenţii dispăru brusc. Dacă nu exista 
nici o cârtiţă... 

Vocea lui Gray slăbi şi mai mult în intensitate. 

— Nu pot să risc să mai stau la telefon. Trebuie să plec. O să 
fac tot ce pot ca să urmez pista asta, să văd unde duce. 

Pentru un scurt moment, se aşternu tăcerea. Painter se gândi 
că Gray s-ar putea să fi întrerupt legătura, însă imediat acesta 
reveni. 

— Te rog, găseşte-i pe-ai mei. 

— Aşa o să fac, Gray. Poţi să fi sigur de asta. Şi, când o s-o fac, 
spune-i lui Vigor că o să primească un telefon din partea 
nepoatei sale. O să sune de câteva ori, după care o să închidă. 
Acesta va fi semnalul că părinţii tăi sunt în siguranţă. 

— Mulţumesc, domnule. 

Telefonul se închise cu un clic. 

Painter se lăsă pe spate. 

— Domnule, îl întrerupse ofiţerul responsabil cu comunicațiile, 
ne-ar mai fi trebuit să avem legătura pentru încă două minute. 


ŞS 


10.15 A.M. 
Istanbul 


În ciuda nevoii de a se grăbi, Gray nu-şi putea controla 

picioarele care făceau paşi din ce în ce mai mici, pe măsură ce 
se apropiau de faţada vestică a Hagiei Sofia, uimit de mărimea 
acesteia. 

Vigor îi observă gâtul lungit. 

— E impresionantă, nu-i aşa? 

Ar fi fost imposibil să nege asta. 

Monumentala structură bizantină era considerată de mulţi a fi 
cea de-a opta minune a lumii. Amplasată în vârful unui deal unde 
fusese cândva un templu închinat lui Apollo, domina magnifica 
întindere albastră a Mării Marmara şi o bună parte din Istanbul. 
Cea mai remarcabilă caracteristică a sa, masiva cupolă 
bizantină, strălucea asemenea cuprului lustruit în soarele 
dimineţii, înălțându-se 20 de etaje în aer. Alte domuri, ce se 
înălţau până la jumătatea acesteia, erau dispuse pe post de 
contraforturi spre est şi vest, în timp ce nişte cupole 
suplimentare se întindeau într-o parte şi alta asemenea 
slujitorilor unei regine, extinzând lăţimea acestei construcţii 
masive. 

Vigor îşi continuă lecţia de istorie deja începută cu privire la 
acest loc şi arătă cu degetul spre arcadele gigantice care duceau 
în interiorul Hagiei Sofia. 

— Uşile Imperiale. Acestea au fost uşile prin care, în anul 537, 
împăratul lustinian a sfinţit biserica şi a declarat: „Oh, Solomon, 
te-am depăşit”. Şi tot prin aceste uşi, în anii 1400, sultanul 
Mehmet, cuceritorul otoman care a prădat Constantinopolul şi-a 
pus literalmente ţărână în cap în semn de umilinţă înainte de a 
intra în biserică. A fost atât de impresionat, încât, în loc să 
distrugă Hagia Sofia, a transformat-o într-o moschee. 

Monseniorul făcu un gest amplu ca să cuprindă cele patru 
minarete ce se ridicau acum impunătoare în fiecare colţ al 
construcţiei. 

— lar acum este muzeu, spuse Gray. 

— Din 1935, confirma Vigor şi arătă spre schelăria din partea 
de sus. Lucrările de restaurare aproape că nu s-au mai întrerupt 
de la acea dată. Şi nu doar la exterior. Când sultanul Mehmet a 
convertit biserica într-o moschee, a acoperit cu ipsos toate 
mozaicurile creştine, căci, după legea islamică, este interzis să 
pictezi figuri umane. Insă, de-a lungul ultimelor decenii, s-a 
înregistrat o încercare lentă şi meticuloasă de restaurare a acelor 
nepreţuite picturi murale bizantine. In acelaşi timp, există o 
dorinţă similară de a conserva arta islamică străveche din 
secolele al XV-lea şi al XVI-lea, mostre impresionante de 

caligrafie şi decoraţiuni ale amvoanelor. Pentru a realiza un 
asemenea proiect, lucrările de restaurare de la Hagia Sofia au 
necesitat aducerea unor experţi din toate domeniile conexe artei 
şi arhitecturii. Inclusiv consultarea Vaticanului. 

Vigor îi conduse pe drumul ce străbătea piaţeta deschisă şi 
ducea spre intrarea boltită, urmând şuvoiul de turişti. 

— Ca atare, m-am gândit c-aş putea să aduc pe cineva 
obişnuit cu munca de restaurare, pe cineva care a fost consultat 
în trecut de curatorii Hagiei Sofia. 

Gray îşi aminti că Vigor menţionase faptul că trimisese pe 
cineva înainte de a începe să caute acul de aur într-o masivă 
căpiţă de fân de sorginte bizantină. 

Când ajunseră la uşi, Gray observă un bărbat cu barbă, cu o 
statură impresionantă, în mijlocul intrării, blocând şuvoiul de 
turişti. Uriaşul stătea cu pumnii strânşi în şolduri, încruntându-se 
la toată lumea. Insă, când îl văzu pe Vigor, ridică o mână în semn 
de salut. 

Vigor îi făcu semn să se retragă în interiorul bisericii. 

Gray îl urmă, neliniştit de faptul că trebuiau să renunţe la 
libertatea de mişcare pe care le-o ofereau străzile, nefiind sigur 
dacă vreunul dintre oamenii din Ghildă puşi să le dea de urmă 
ajunseseră aici. Până când părinţii săi nu aveau să fie în 
siguranţă, nu voia să-l supere în vreun fel pe Nasser, să-l facă să 
pună sub semnul întrebării subterfugiul de mai devreme al lui 
Seichan. 

Intrând pe uşă, Gray îşi aruncă privirea în spate, spre piaţetă. 
Nici urmă de Seichan sau Kowalski. Cele două grupuri se 
separaseră imediat ce plecaseră de la hotel. Seichan îşi 
cumpărase un telefon mobil cu credit pe cartelă, de unică 
folosinţă. 

Gray îi memorase numărul. Era singura modalitate prin care 
putea s-o contacteze. 

— Domnule comandant Gray Pierce, făcu Vigor prezentările, 
acesta este dragul meu prieten Balthazar Pinosso, decanul 
Facultăţii de Istoria Artei de la Universitatea Gregoriană. 

Mâna lui Gray fu parcă înghițită de strânsoarea puternică a 
mâinii lui Balthazar. Rămase uşor intimidat de cei 2,10 metri ai 
uriaşului. 

Vigor continuă: 

— Balthazar a fost primul care a descoperit mesajul lui 
Seichan din Turnul Vânturilor şi m-a şi ajutat cu traducerea 
scrierii angelice. In plus, este un bun prieten al curatorului 

muzeului de-aici. 

— Mamă, ce de lucruri bune am mai făcut, bombăni Balthazar 
cu o voce profundă, de bariton şi le deschise calea în interiorul 
corpului principal al bisericii. Dădu sugestiv din mână spre ce se 
afla înăuntru. 

— Avem de acoperit o ditamai suprafaţă. 

Bărbatul făcu un pas într-o parte, ferindu-se din calea lor. 

Gray rămase cu gura căscată văzând priveliştea apărută brusc 
în faţa ochilor. Vigor îi observă reacţia şi-l bătu uşor pe umăr. 

Un tavan lung, boltit se întindea pe o distanţă imensă în faţă, 
ca şi cum s-ar fi aflat într-o imensă gară. Deasupra capului, o 
pleiadă de arcade şi bolți urcau până la cupola centrală 
principală. O colonadă ce se întindea până la etajul al doilea 
încadra ambele părţi. Insă cea mai impresionantă privelişte nu 
era creată din piatră - era pur şi simplu jocul de lumini. 
Ferestrele parcă străpungeau zidurile şi se aliniau la baza 
domurilor, permiţând luminii soarelui să se reflecte în marmura 
de culoarea smaraldului combinată cu alb, în mozaicurile bătute 
în aur. Volumul de spaţiu liber de pe verticală, nesprijinit în nici 
un fel de piloni interiori părea de neconceput. 

Intr-o linişte copleşitoare, Gray îi urmă pe cei doi bărbaţi de-a 
lungul naosului. 

Ajungând în inima bisericii, Gray privi lung spre tavanul curbat 
al cupolei principale, ce se întindea pe înălţimea a 20 de etaje 
deasupra capului său. Suprafaţa sa canelată era decorată cu 
scrieri a căror caligrafie unduită era evidenţiată de culorile aurii 
şi purpurii folosite. In jurul circumferinței de la bază, 40 de 
ferestre arcuite lăsau să intre lumina soarelui dimineţii, dând 
senzaţia că domul atârna pur şi simplu suspendat deasupra 
capetelor lor. 

— Pare că pluteşte acolo sus, murmură Gray. 

Balthazar i se alătură. 

— Este o iluzie optică de ordin arhitectonic, explică istoricul de 
artă şi arătă în sus. Vedeţi acele nervuri dispuse de-a lungul 
părţii inferioare a acoperişului, asemănătoare spiţelor unei 
umbrele? Ele sunt cele care distribuie greutatea din jurul 
ferestrelor până la structurile triunghiulare ce susţin bolțile 
dispuse peste pilonii masivi ai fundaţiei. De asemenea, tavanul în 
sine este mult mai uşor decât pare, fiind construit din cărămizi 
cu goluri la interior, făcute în cuptoarele din Rodos, din argila 
poroasă a oraşului. Din punctul de vedere al iluziei create, este o 
capodoperă. Piatră, lumina şi aer. 

Vigor încuviinţă din cap. 

— Până şi Marco Polo a fost copleşit, ca să-l citez pe marele 
explorator, de „aparenta imponderabilitate a cupolei şi de 
uimitoarea abundență de efecte luminoase directe şi indirecte”. 

Gray înţelese. In plus, era ciudat să ştie că acolo unde stătea 
el acum stătuse şi Marco Polo, cei doi bărbaţi fiind uniţi peste 
timp de admiraţia şi de respectul manifestate faţă de 
constructorii străvechi. 

Singurul neajuns care ştirbea priveliştea era peretele format 
din schele negre plasat de-a lungul uneia dintre părţi, ce urca de 
la podeaua din marmură până la vârful cupolei. 

Asta îl ajută pe Gray să revină cu picioarele pe pământ. Se uită 
la ceasul de la mână. Nasser avea să sosească înainte de 
căderea nopţii. Aveau la dispoziţie mai puţin de o zi ca să rezolve 
această enigmă. 

Asta dacă planul său avea să funcţioneze... 

Insă de unde să înceapă? 

Vigor îl întrebă acelaşi lucru pe prietenul său. 

— Balthazar, ai apucat să pui întrebări celor din personalul 
muzeului? A văzut cineva ceva asemănător scrierii angelice? 

Bărbatul îşi frecă barba şi oftă. 

— L-am întrebat pe curator, am vorbit cu cei din echipa sa. 
Curatorul cunoaşte Hagia Sofia de la criptele subterane până în 
vârful celei mai înalte cupole. A insistat asupra faptului că 
nicăieri nu există vreo scriere angelică. Şi-a exprimat şi o părere, 
deşi... e ceva ce n-o să vă placă. 

— Ce? întrebă Vigor. 

— Ţi-aminteşti cum Hagia Sofia a fost acoperită cu ipsos în 
momentul în care biserica a fost transformată în moschee. Se 
prea poate că lucrul pe care îl căutăm să fie ascuns sub câţiva 
centimetri de ghips vechi. Sau s-ar putea să fi fost scris pe 
ipsosul care a fost deja îndepărtat. Balthazar ridică din umeri. 
Aşadar, există o posibilitate foarte reală ca lucrul pe care îl 
căutăm să fi dispărut. N 

Gray refuză să creadă asta. In vreme ce Vigor şi Balthazar 
discutau în detaliu aceste aspecte, el se îndepărtă. Avea nevoie 
să se gândească. Se uită din nou la ceas, un gest deja reflex. Era 
nervos şi îngrijorat. De fapt, nici măcar nu vedea cât era ora. 
Lăsă mâna în jos şi o porni spre schelărie. N-ar fi trebuit să-şi 
lase părinţii singuri. Il bântuiau cele câteva vorbe bâiguite de 
mama sa la telefon. 

„lmi pare rău. Taică-tău. Am avut nevoie de pastilele alea ale 


232 


„ 


lui. 

Probabil că se întâmplase ceva. Gray refuzase să ia în calcul 
boala tatălui său, nevoia acestuia de medicamente. Oare 
neglijenţa sa era o orbire intenţionată, refuzul de a accepta 
adevărata stare de sănătate a tatălui său? Indiferent ce-ar fi fost, 
nechibzuinţa lui ameninţa acum viaţa părinţilor săi. 

Gray se lăsă în fund, cu picioarele încrucişate şi se uită lung în 
sus, la cupolă. Se chinui să-şi limpezească mintea. Ingrijorările, 
temerile şi îndoielile sale nu aveau să-i fie de nici un folos. Şi nici 
lor. Trase aer în piept, prelung şi profund, expiră încet şi lăsă 
zumzetul turiştilor să se estompeze în fundal. 

Îşi imagină cum trebuie să fi arătat biserica în anii 1600. În 
minte, revopsi din nou pereţii, albind mozaicurile aurite cu ipsos. 
Făcu asta cu concentrare şi multă grijă. Un exerciţiu meditativ. 
Chiar dacă asta se întâmpla numai în capul său, vechea moschee 
revenea la viaţă. Auzi cum muezinul chema la rugăciune din 
minaretele ce dominau oraşul străvechi. li vizualiză pe 
credincioşi în genunchi pe covoraşele de rugăciune, ridicându-se 
şi aplecându-se, cufundaţi în rugăciune. 

Intr-un asemenea loc, unde putea fi ascunsă următoarea 
cheie? Unde în tot spaţiul ăsta imens, cu nenumăratele sale 
anticamere, galerii şi capele laterale? 

Stând jos, Gray proiectă imaginea bisericii pe propria retină ca 
o copie fidelă tridimensională, studiind-o din toate unghiurile. In 
timp ce făcea acest lucru, degetul său arătător se mişca absent 
în praful de ghips de pe jos, lăsând o dâră. In cele din urmă, îşi 
dădu seama de ceea ce desenează: litera din scrierea angelică, 
cea care fusese gravată pe spatele paşaportului din aur al lui 
Marco. 


Se uită în jos la acea literă, în vreme ce încă îşi mai rotea în 
minte structura arhitectonică a Hagiei Sofia. 

— Era deja moschee, murmură el. 

Bătu uşor cu degetul în cele patru cercuri pe care Vigor le 
numise „semne diacritice”, aflate acolo pentru a indica 

pronunția. 

Patru cercuri, patru minarete. 

Dar dacă simbolul reprezenta mai mult decât prima cheie 
menită să rezolve misterul hârtii codificate? Ce-ar fi dacă acesta 
era totodată şi indiciul care avea să conducă la cea de-a doua 
cheie? Nu spusese oare Seichan ceva despre asta? Despre cum o 
cheie avea să conducă la următoarea? 

Cu ochii minţii, suprapuse o schemă a Hagiei Sofia peste 
simbol, poziţionând minaretele astfel încât să se acopere 
semnele diacritice. Patru cercuri, patru minarete. Şi dacă se 
presupunea că simbolul era făcut ca să reprezinte şi Hagia Sofia? 
O hartă grosolană cu minaretele pe post de puncte de referinţă. 

Dacă era chiar aşa, atunci de unde să înceapă să caute? 

In praf, Gray adăugă o linie punctată. 


— X-ul marchează locul, murmură el. 


11.02 A.M. 


Vigor observă că Gray se târa în patru labe lângă centrul 
naosului, măturând podeaua de marmură cu mâinile. 

Balthazar se uită şi el la bărbat, ridicând o sprânceană. 

Cei doi bărbaţi se apropiară de Gray. 

— Ce faci? întrebă Balthazar. Dacă ţi-ai propus să verifici toată 
podeaua cu mâna, o să stai aici câteva săptămâni bune. 

Gray se aşeză la loc, se uită fix la domul de deasupra ca şi 
cum şi-ar fi calibrat poziţia în raport cu acesta, după care 
continua să pipăie podeaua, de-a lungul marginii schelăriei. 

— Trebuie să fie pe undeva pe-aici. 

— Poftim? întrebă Vigor. 

Gray le arătă în spate, unde se aşezase iniţial. Vigor merse 
până într-acolo şi se holbă la desenul mâzgălit în praful de pe jos. 
Fruntea i se încreţi. 

Gray vorbi. 

— Este o hartă rudimentară a Hagiei, indicând unde ar trebui 

să căutăm următorul indiciu. 

Vigor simţi adevărul din vorbele lui Gray, surprins încă o dată 
de această abilitate unică a bărbatului de a cugeta şi a analiza. 
Intrucâtva, chiar îl înfricoşa. 

Gray continua să se deplaseze în patru labe, căutând mai mult 
într-o anumită secţiune de pe podea, ceea ce-i făcu pe turiştii 
aflaţi în trecere să-i arunce câteva priviri rapide ce exprimau 
mirarea. 

Balthazar era pe urmele sale, aproape lipit de călcâiele lui. 

— Crezi c-a sculptat cineva în marmură un fragment de scriere 
angelică. 

Gray se opri brusc, cu umărul frecându-se de schelăria neagră. 
Degetele sale reveniră la un punct anume peste care trecuse mai 
devreme. Se aplecă şi suflă pe placa de marmură. 

— Nu o scriere angelică, zise Gray şi îşi duse mâna la gulerul 
cămăşii. 

Vigor se apropie şi el. Atât el, cât şi Balthazar îngenuncheară 
în jurul plăcii care îl intriga pe Gray. Intinzând mâna, Vigor pipăi 
marmura cu propriile degete. 

Abia palpabilă, în placă era gravat conturul unei cruci, tocit de 
trecerea vremii şi a paşilor care călcaseră pe ea. 

Gray îşi scoase crucifixul de argint de la gât. Crucea 
călugărului Agreer. Verifică dacă mărimea şi forma se potriveau 
conturului gravat în dală. 

Se potrivea perfect. 

— L-ai găsit, spuse Vigor. 

Balthazar deja ţinea în mână un ciocănel de cauciuc pe care îl 
scosese de la brâu. Ciocăni uşor în placă. Fruntea lui Gray se 
încreţi în vreme ce observă munca migăloasă a bărbatului. 

Vigor îi explică: 

— Acesta a fost modalitatea prin care am găsit scobitura din 
spatele plăcii inscripţionate din Turnul Vânturilor. Ciocănind. 
Ascultând sunetele produse pentru a vedea dacă există vreun fel 
de cavitate ascunsă. 

Balthazar îşi continuă explorarea de-a lungul plăcii, cu multă 
meticulozitate, având însă cutele de pe frunte tot mai 
pronunţate. 

— Nu-i nimic, murmură el într-un final. 

— Eşti sigur? insistă Vigor. Trebuie să fie aici. 

— Nu, zise Gray. 

Se întinse pe spate, uitându-se cu atenţie în sus. 

— La ce priveşte lisus? 

Vigor îşi aruncă privirea către figura nedesluşită a lui Hristos 
reliefată din argintul crucifixului, după care din nou în sus. 

— Se uită ţintă la cupolă, răspunse Gray. Aceeaşi cupolă care 
l-a țintuit locului pe Marco Polo. O cupolă a cărei greutate a fost 
redusă prin folosirea cărămizilor găurite. Dacă voiai să ascunzi 
ceva care să rămână acolo secole de-a rândul... 

Vigor îşi întinse gâtul, cu gura căscată. 

— Bineînţeles. Insă în care cărămidă? 

Balthazar se ridică în picioare. 

— Am o idee. 

O luă la fugă spre capătul clădirii, îmbrâncindu-i pe membrii 
unui grup de germani care făceau turul locului. 

Vigor întinse o mână şi-l ajută pe Gray să se ridice şi el. Gray 
recuperă crucea de pe jos şi şi-o atârnă din nou la gât. 

— Minunat, Gray! 

— Incă n-am găsit cel de-al doilea pa;tzu de aur. 

Vigor ştia că Gray o trăsese pe Seichan deoparte pentru o 
discuţie particulară înainte ca grupurile să se separe. 

— Ce-i cu atâta grabă, Gray? Dacă Nasser tot vine în câteva 
ore, de ce ne mai batem capul să găsim a doua cheie? 

— Deoarece vreau să-l fac fericit pe Nasser, zise Gray. 

Vigor văzu în ochii tânărului îngrijorarea pentru părinţii săi. 

— Şi să-i dovedesc că-i suntem utili. Avem nevoie de asta ca 
să ne ţină în viaţă. 

Vigor simţi că bărbatul tăinuia o mică parte a planului său. 
Înainte să-l poată întreba mai multe, Balthazar reapăru venind în 
grabă spre ei. 

Gâfâia şi ţinea în mână o mică unealtă. 

— Cu toate lucrările de construcţie în derulare, m-am bizuit pe 
faptul că trebuia să aibă cineva aici un indicator sau o nivelă cu 
laser. E numai bună când lucrezi în asemenea spaţii imense. 

Colegul lui Vigor îngenunche, poziţionă dispozitivul cu laser 
deasupra crucii inscripţionate şi îl porni. Aparent, nu se întâmplă 
nimic. 

Balthazar luă puţin praf de ghips şi îl aruncă deasupra 
dispozitivului. 

O sclipire strălucitoare, de culoare rubinie lumină particulele 
de praf. 

— Merge, spuse el şi îşi înălţă capul. O să trebuiască să se 
urce cineva pe schelărie, ca să vadă care cărămidă este luminată 
de fasciculul luminos. 

Gray dădu din cap. 

— O să fac eu asta. 

Balthazar aruncă o privire rapidă şi vinovată în jur, după care îi 
dădu o daltă şi un ciocan. 

— la şi astea. li făcu semn lui Gray să ascundă uneltele. O să 
trebuiască să fi discret. Nimănui nu i se permite să urce acolo 
sus fără un permis special pe care guvernul turc îl eliberează 
meseriaşilor. Am obţinut aprobarea curatorului şi unuia dintre noi 
i se permite să urce acolo. Să facă nişte fotografii. Foarte repede. 
Insă paznicii - şi dădu din cap spre santinela înarmată de lângă 
scara schelăriei - în aceste zile pline de atacuri teroriste, au fost 
instruiți să tragă întâi şi apoi să pună întrebări. Dacă văd că iei o 
daltă cu tine când urci spre tavan... 

Vocea i se stinse treptat. 

— Dincolo de faptul că vei fi împuşcat, îl avertiză Vigor, sub 
nici o formă nu trebuie să riscăm să fim descoperiţi. Dacă ne dau 
afară cu forţa... dacă o să cheme poliţia... 

Vigor citi în ochii lui Gray că înţelesese. 

„Nasser va şti şi el.” 

— Şi nu-i doar viaţa noastră în pericol, confirma Vigor. Şi 
părinţii lui Gray o să aibă de suferit. 

Oftând adânc, Gray spuse cu o voce scăzută: 

— Atunci, o să avem nevoie de ceva care să le distragă 
atenţia. 


11.48 A.M. 


La jumătatea distanţei parcurse pe schelă, Gray îşi aplecă 
fruntea, ca să nu se lovească de grinzile joase de susţinere. 
Trăsăturile bărbatului înalt abia puteau fi desluşite în timp ce 
stătea de vorbă cu curatorul muzeului. Gray se aplecă spre 
exterior ca să-l vadă pe cel care stătea de pază lângă schelărie. 
Bărbatul în uniformă se dăduse într-o parte faţă de poziţia sa 
normală ca să poată vedea mai bine ce face Gray. 

Aflat sub privirile extrem de atente ale tuturor, Gray continuă 
să urce. Ajunse la ferestrele dispuse în cerc de-a lungul marginii 
inferioare a cupolei. Lumina soarelui strălucea prin sticla arcuită. 
Gray surprinse o frântură din albastrul Mării Marmara prin una 
dintre ele. După aceea ajunse deasupra ferestrelor. Calea de 
acces deveni din ce în ce mai întunecată. După încă două minute 
de urcuş pe scară, ajunse în cele din urmă la partea de sus a 

schelăriei şi putu să atingă tavanul curbat. De fapt, trebui să se 
ghemuiască, pentru a nu se lovi la cap. 

Imprejur erau înscrisuri făcute în caligrafia islamică, acestea 
curgând ca o cascadă, de-a lungul pereţilor curbați. Chiar 
deasupra capului său, punctul culminant al cupolei centrale 
cuprindea, asemenea unei cupe, o spirală ornată cu litere arabe 
aurite, vopsite pe un fundal purpuriu. 

Gray căută în jurul marginii apexului cupolei. Firicele mici de 
praf licăriră înspre stânga, luminate de jos de indicatorul cu raza 
laser. Işi localiză ţinta: un punct incandescent de culoare roşie 
apărut într-o secţiune de ipsos vopsită în purpuriu intens. Bun. 
Culoarea era suficient de închisă, încât orice gaură făcută în ea 
să fie greu de observat. 

Sau cel puţin aşa spera el. 

Ca să ajungă la cărămida vizată, trebuia să continue să 
meargă în patru labe, deoarece acoperişul curbat se arcuia în 
jos. 

Odată ajuns acolo, Gray înălţă capul şi pipăi ipsosul. Nu era 
nici o scobitură. Nici o scriere angelică. Nici un fel de semne. 

Se încruntă. Dacă se înşela? 

Din păcate, exista o singură modalitate de a afla. Gray îşi 
flutură mâna prin raza laser, luminând-o. 

Acesta era semnalul. 

Dedesubt, Balthazar se aplecă, luă ca din întâmplare 
indicatorul laser şi-l îndreptă în jos pe toată lungimea naosului 
cavernos. 

Ca şi cum raza de lumină ar fi lovit nu ştiu ce gong, izbucni un 
şuierat puternic al fluierului unui poliţist din capătul acela al 
bisericii, străpungând tăcerea solemnă, răsunând peste tot în 
interior. 

Urmară strigăte pline de confuzie. 

Gray se întoarse în direcţia respectivă şi văzu o flacără 
puternică. Un cocteil Molotov improvizat, făcut din spirt pentru 
frecţii, folosit la curăţarea mozaicurilor. 

Vigor îl declanşase într-o ladă de gunoi. 

Alte ţipete. 

Gray se răsuci astfel încât să-şi interpună trupul între paznicul 
de jos şi profanarea pe care avea s-o facă deasupra sa. Işi scoase 
uneltele de la Centură şi puse vârful dălţii în locul în care fusese 
fasciculul luminos. Aşteptă încordat, după care se auzi un al 
doilea fluier. 

In timp ce acesta şuiera strident, Gray lovi o singură dată, cu 


238 


toată puterea. 

Ghipsul cedă împreună cu bucata deja găurită de argilă 
uscată. 

O bucată de cărămidă se desprinse, îl lovi pe Gray în piept şi 
ricoşă. Intinse rapid mâna şi prinse bucata în palma în care ţinea 
şi dalta, înainte să cadă pe podeaua de marmură. Bucurându-se 
în sinea lui, Gray băgă bucata spartă de lut în cămaşă. 

Folosind dalta, răzbătu rapid până în centrul cărămizii găurite, 
având grijă la bucăţile mai mici care continuau să se desprindă. 
Întinzând mâna în sus, pipăi scobitura cu degetele. În loc să 
simtă lut, după cum era normal, simţi ceva lucios ca sticla, neted 
ca un luciu de apă. Pipăi împrejur. 

Acolo sus chiar era ceva. 

Il extrase cu degetele. Gray se aşteptase să găsească un 
paitzu din aur, însă, în locul acestuia, scoase un tub de cupru sau 
de bronz, lung de 20 de centimetri, având capace la ambele 
capete, precum un porttrabuc. Obiectul sfârşi tot la el în sân, în 
cămaşă. 

Aruncând o privire scurtă într-o parte, Gray văzu că micul 
incendiu din tomberon fusese deja stins cu un extinctor. 

Grăbindu-se, căută din nou şi simţi ceva greu cu degetul 
arătător. li trebuiră alte câteva secunde să scoată şi cel de-al 
doilea trofeu din ascunzătoarea secretă: al doilea paitzu din aur. 

Paşaportul greu căzu, scăpat din degetele lui frenetice şi 
zăngăni pe traversele schelei, la picioarele sale. Metalul răsună 
precum dăngănitul unui clopot, amplificat de calota domului. Din 
păcate, se lovise de platformă exact în momentul în care agitația 
de jos se calmase. 

Fir-ar să fie... 

In timp ce ecoul continua să răsune, Gray apucă în grabă 
paşaportul de aur şi îl băgă în cămaşă. Ca răspuns la strigătele 
de jos care-l vizau, făcu singurul lucru pe care putea să-l facă. 
Trânti ciocanul de schelărie şi se aruncă după el, cu braţele 
agitându-se în aer, cu un strigăt pe buze. 


11.58 A.M. 
De lângă colonada de la etajul al doilea, Vigor privi cum Gray 
atârna de partea de sus a schelăriei. 


Oh, nu... 

Cu câteva momente înainte, Vigor fusese cel care fluierase în 
capătul opus al bisericii şi aprinsese cocteilul Molotov pe care-l 
ţinuse ascuns într-un tomberon nesupravegheat. Abia dacă 
reuşise să-şi scoată mâna la vreme şi să se îndepărteze în mare 
grabă. Folosise fluierul încă o dată - după care îl aruncase în 
ghiveciul unei flori. Având deja pus la gât gulerul romano-catolic 
specific profesiei sale, nu trebui să facă altceva decât să se arate 
confuz şi puţin speriat. Paznicul îl ignoră în timp ce parcurgea în 
grabă toată lungimea etajului superior ca să ajungă în naosul 
central. 

Ajunse în centrul bisericii la ţanc ca să poată auzi strigătul lui 
Gray şi să-l vadă cum cade cu capul înainte de pe imensa 
schelărie. Unii oameni veniră în fugă, alţii, speriaţi, se risipiră 
care încotro, eliberând zona aflată dedesubt. Un ciocan lovi 
podeaua de marmură cu un bubuit răsunător. 

Deasupra, Gray se roti şi se agăţă de o bară a schelăriei cu o 
mână întinsă. Se izbi de stâlpii de susţinere. Dădu din picioare şi 
se chinui să găsească un reazem. || găsi şi se târî de-a buşilea 
înapoi, până la mijlocul schelăriei. Se întinse pe spate, revenindu- 
şi încet în urma căderii în gol. 

Paznicul schelăriei strigă la el şi-i făcu semn unui alt coleg din 
dispozitivul de securitate să urce scările şi să vadă ce-i cu el. 

Gray se răsuci înainte şi înapoi, ţinându-se de braţul stâng şi 
gemând. 

Vigor se întoarse înapoi la scări ca să ajungă la nivel naosului. 
| se alătură lui Balthazar şi curatorului muzeului. Paznicul îl ajută 
pe Gray să se ridice şi, pe jumătate sprijinit de santinelă, cei doi 
coborâră cu grijă. 

In vreme ce Gray se apropia şchiopătând, faţa i se învineţi de 
furie. Arătă cu degetul spre ciocan, acelaşi ciocan pe care i-l 
dăduse Balthazar. 

— Lucrătorii dumitale nu prea-şi strâng lucrurile, spuse el 
extrem de ultragiat. Cu toată agitația aia de-aici, de jos, am 
călcat din greşeală pe nenorocita asta de unealtă. Aş fi putut să 
mor! 

Curatorul, un bărbat subţirel, cu un început de burtă lua 
ciocanul de jos. 

— Oh, dragul meu domn, scuzele mele. O asemenea 
nepăsare... Vă asigur că o să mă ocup de asta. Braţul 
dumneavoastră... 

Gray îl ţinea la piept. 

— E scrântit, poate chiar dislocat, zise el şi se uită urât la 

curator. 

— Poliţia e deja pe drum încoace... pentru incendiu, spuse 
curatorul. 

Gray şi Vigor îşi aruncară o privire îngrijorată. 

Dacă Nasser auzea că poliţia venea aici... 

Vigor îşi drese vocea. 

— Incendiul. In mod sigur, n-a fost decât o ţigară aruncată de 
un turist neglijent. Sau poate de vreun glumeţ inofensiv. 

Curatorul nu părea că l-ar auzi. Deja se întorsese spre unul 
dintre paznici şi îi vorbea repezit în turcă. 

Vigor înţelese. 

Era şi mai rău. 

— Nu, nu, insistă Vigor aruncându-i o privire aspră lui Gray. 
Sunt sigur că studentul nostru n-are nevoie să fie dus la spital. 
Nu-i nevoie de nici o ambulanţă. 

Ochii lui Gray se măriră de groază. Nu puteau să părăsească 
incinta bisericii. Trucul la care recurseseră pentru distragerea 
atenţiei nu făcuse decât să-i bage într-un bucluc şi mai mare. 

— Monseniorul are dreptate. 

Gray îşi flexă şi îşi roti braţul. Vigor observă cum tresare de 
durere. 

Gray chiar îşi rănise braţul. 

— S-a luxat puţin. O să-mi treacă. 

— Nu. Insist. Aceasta este politica muzeului. Dacă este cineva 
rănit în incintă, o vizită la spital e obligatorie. 

Vigor înţelese că nu va putea sub nici o formă să-l convingă pe 
curator de contrariu. 

Balthazar făcu un pas în faţă şi îşi drese vocea: 

— E o bună măsură de prevedere. insă, între timp, probabil că 
există un loc unde ne-am putea odihni. Biroul tău este la subsol, 
nu-i aşa? 

— Desigur. N-o să vă deranjeze nimeni. Eu o să mă ocup de 
poliţie şi vă chem când soseşte ambulanţa. În plus, domnule 
doctor Pinosso, vă rog să-mi acceptaţi scuzele. Aţi fost atât de 
generos cu mine în trecut, mi-aţi oferit timpul şi cunoştinţele 
dumneavoastră şi uitaţi cum vă răsplătesc. 

Balthazar îl bătu uşor pe braţ. 

— Hasan, nu-ţi bate capul. Totul e în regulă. N-a fost decât o 
ieşire nervoasă. Aşa merită studentul meu dacă nu se uită pe 
unde calcă atunci când se afla pe o platformă destul de 
periculoasă. 

La distanţă se auziră sirenele. 

— Pe aici, spuse curatorul. 

Peste puţină vreme, cei trei erau singuri în biroul subteran al 
lui Hasan. Era foarte modest mobilat. Planurile bisericii erau 
agăţate pe peretele din spate, în spatele unui birou extrem de 
dezordonat. O singură fotografie în ramă a curatorului, Hasan 
Ahmet, dând mâna cu preşedintele turc, orna peretele de 
deasupra unui grup de fişete din oţel. Pe peretele opus se afla o 
străveche harta iluminată a Orientului Mijlociu. 

Balthazar trase zăvorul uşii biroului şi traversă camera. 

— Aici, la subsol, există un labirint de încăperi. Voi doi aţi 
putea să vă ascundeţi până când vine individul aia, Nasser. Eu 
pot să mă duc sus şi să-i zic lui Hasan c-aţi plecat amândoi. 

— Aşa va trebui să facem. 

Vigor se prăbuşi pe un divan, lângă Gray, care-şi masa umărul. 

— N-avem prea mult timp. Ai găsit ceva acolo, sus? 

Drept răspuns, Gray îşi desfăcu nasturii părţii de jos a cămăşii 
şi scoase o bucată de aur şi un tub din foiţă de bronz. Işi scutură 
cămaşa puţin mai tare şi mai căzu şi o bucată de lut arămiu ars 
în cuptor. Gray se aplecă, o luă şi o puse pe masă. 

Vigor dădu să se întoarcă, însă o fărâmă de culoare din bucata 
de lut îi atrase privirea. Recuperă argila roşiatică de pe masă. 

— E-o bucată de cărămidă cu găuri, îi explică Gray cu 
amărăciune. N-am vrut s-o las acolo sus. Naiba ştie, lucrurile au 
mers suficient de rău. 

Vigor o examină rapid. Pe o parte încă mai avea lipită o bucată 
mică de ipsos purpuriu, însă pe partea cealaltă, un strat gros de 
smalt albastru precum cerul acoperea lutul. De ce-ar fi smăltuit 
cineva interiorul unei cărămizi găurite? 

— Ai văzut vreo inscripţie cu scriere angelică acolo sus? 
întrebă Vigor şi puse pe masă bucata de lut ars. 

— Nu. Nici o inscripţie, nimic neobişnuit. 

Balthazar se aplecă şi întoarse paitzu de aur pe partea 
cealaltă. 

— Insă există o scriere angelică aici. 

Vigor se aplecă şi se apropie mai mult. După cum era de 
aşteptat, o singură literă din scrierea angelică decora partea din 
spate. Era încadrată de un cerc grosolan. 

— A doua cheie, spuse Vigor. 

— Dar asta ce mai e? întrebă Balthazar. 

Şi împinse uşor tubul. 

Vigor îl luă în mână. Era la fel de gros ca degetul lui mare, fără 
nici un fel de ornamente, cu excepţia vechilor urme de ciocan 
rămase de la fierar. N 

— S-ar putea să fie un tub de pergament. li examină unul din 
capete. O monedă subțire de bronz fusese aplicată peste el, 
sigilându-l. 

— O să trebuiască să-l deschidem, spuse Gray. 

Vigor simţi o strângere de inimă la auzul sugestiei. Ca 
arheolog, se temea de maltratarea unui asemenea artefact 
străvechi. Trebuia să fie fotografiat, să i se facă măsurători, să 
fie catalogat. i 

Gray băgă mâna în buzunar şi scoase un briceag. li deschise 
lama mică şi i-l întinse lui Vigor. 

— Suntem în criză de timp. 

Trăgând aer în piept, Vigor luă cuţitaşul. Cu strângerea de 
inimă a oricărui profesionist, folosi vârful lamei pentru a scoate 
învelişul ce-i acoperea capătul. Acesta sări fără probleme, cu un 
pocnet, ca şi cum ar fost pus ieri. 

Vigor eliberă o parte din tăblia măsuţei de cafea, răsturnă 
tubul şi îi lăsă conţinutul să alunece afară. Un sul de material 
textil alb căzu pe masa de mahon. 

— Un pergament, zise Gray. 

Fără să-l atingă, Vigor îi făcu o evaluare sumară, bazată pe 
anii întregi de studiu şi pe experienţa de-o viaţă. 

— Nu-i din piele de capră sau de vițel şi nici măcar papirus. 

— Atunci ce-i? întrebă Balthazar. 

Vigor şi-ar fi dorit să aibă la el mănuşile speciale de 
examinare, ca să poată mânui vechiul pergament. 

Temându-se de grăsimea de pe palme, Vigor luă un creion de 
pe biroul curatorului şi se folosi de radiera lui ca să desfăşoare 


243 


marginea liberă a materialului textil. 

Acesta căzu uşor într-o parte, delicat şi subţire. 

— Arată ca o pânză, spuse Gray. 

— E mătase. Vigor desfăcu sulul din ce în ce mai mult, 
întinzându-l pe masă. E brodat, zise el observând cusătura fină 
din aţă neagră ce străpungea mătasea albă. 

Insă cusătura nu forma o imagine sau vreun model complicat. 
În schimb, erau rânduri de text cursiv, brodat în material, ce se 
întindeau în jos pe toată lungimea sulului de mătase ce nu era 
desfăcut complet. Gray îşi răsuci capul ca să citească, însă 
privirea îi deveni din ce în ce mai încruntată, în mod clar 
neînţelegând nimic. 

— Este /ingua lombarda, declară Balthazar cu venerație. 

Vigor nu putea să-şi ia ochii de la cele scrise. 

— Dialect italian al regiunii din care provenea Marco Polo. 

intinse o mână tremurândă şi, odată cu ea, radiera din capul 
creionului, traducând primul rând cu voce tare. 

— „Rugăciunii noastre i s-a răspuns în cel mai ciudat mod 
posibil.” 

Aruncă o privire rapidă spre Gray. Citi în ochii americanului 
faptul că înţelesese. 

— Este restul poveştii lui Marco, rosti Gray, continuând de- 
acolo de unde se termină exemplarul cărţii pe care au pus mâna 
cei din Ghildă. 

— Paginile lipsă, fu de acord şi Vigor, brodate pe mătase. 

Gray se uită la uşă, vizibil nervos şi făcu un semn din mână 
spre jurnalul din mătase. 

— Citeşte şi restul. 

Vigor o luă de la început, continuând povestea grupului lui 
Marco. 

Prima parte îi lăsase prinşi în capcana Oraşului Morţii, 
înconjurați de o hoardă de canibali. Vigor traduse cu multă grijă 
următoarea parte a poveştii, cu vocea tremurând sub povara 
cuvintelor originale ale lui Marco. 


Rugăciunii noastre i s-a răspuns în cel mai ciudat mod 
posibil. Şi iată ce s-a întâmplat: 

Noaptea s-a lăsat peste Oraşul Morţii. Din poziţia 
dominantă a refugiului nostru, şanţurile de apărare şi 
bazinele cu apă ale oraşului de jos străluceau cu o lumină 
mormântală; culoarea şi luciul erau cele ale cochiliilor şi 
ciupercilor. Ele înfăţişau scena de jos ca pe un ospăț 

înfricoşător desprins direct din pântecele Diavolului, căci 
morţii se hrăneau cu morţi. Nu întrezăream nici o speranţă 
de salvare. Ce înger ar fi îndrăznit să păşească pe aceste 
tărâmuri blestemate? 

Însă după aceea s-a întâmplat ca trei personaje să apară 
din pădurea întunecată. lată cam cum arătau: aveau pielea 
lucioasă ca apa din bazinele şi şanţurile de apărare, iar 
canibalii înfricoşători se plecau în faţa lor, ferindu-li-se din 
cale asemenea unui lan de grâne culcat de vânt. Cei trei au 
traversat oraşul fără mare grabă, însă având o direcţie 
precisă. Odată ajunşi la baza turnului, am văzut că aceste 
apariţii ciudate erau unii dintre cei care se desfătaseră cu 
carne. Cu toate acestea, pielea lor strălucea şi emana un fel 
de lumină Binecuvântată. 

Cuprinşi de teroare, oamenii Hanului au aruncat toate 
armele şi şi-au ascuns feţele, lipindu-le de piatră. 

Cei trei au intrat în adăpostul nostru şi au venit spre noi 
fără să ne atace în vreun fel. Aveau feţele supte şi marinate 
de friguri, însă păreau sănătoşi la trup, spre deosebire de 
fraţii lor de mai jos. Dar nu aveau trupuri ca ale oamenilor. 
Lumina părea că le pătrunde şi mai profund în corp, dincolo 
de piele, iar acest lucru lăsa să li se vadă agitația maţelor şi 
bătaia neclară a inimilor. În plus, s-a întâmplat ca unul 
dintre cei trei să-l atingă pe unul dintre oamenii Hanului. 
Acesta a ţipat şi a căzut imediat la pământ, iar unde a fost 
atins, pielea i s-a băşicat şi s-a înnegrit. 

Părintele Agreer şi-a ridicat crucea împotriva lor, însă 
primul dintre cei trei a venit în faţă fără frică şi a atins 
crucea călugărului dominican. A vorbit cu cuvinte pe care 
nu le-a înţeles nimeni, însă cu multe gesturi, iar dorinţa le-a 
fost desluşită: voiau să bem dintr-o jumătate de nucă de 
COCOS. 

Pesemne că unul dintre oamenii Hanului a înţeles 
suficient de bine ciudata limbă, încât să poată comunica. 

Ne-a fost oferit un mare leac tămăduitor; odată ce-l 
beam, aveam să fim protejaţi de molima care lovise acest 
loc. i 

Insă Inaltul Cerului să ne ierte pentru ceea ce avea să 
coste, pentru ce avea să facă din noi în cele din urmă. 


Povestea se oprea aici. 
Vigor se aşeză la loc, plin de frustrare. 

— Trebuie să mai fie ceva. 

— Ascuns cu cea de-a treia şi ultima cheie, îi sugera Gray. 

Vigor dădu din cap şi bătu uşor în bucata de mătase întinsă pe 
masă. 

— Insă chiar şi din cât se spune până aici, este clar de ce 
povestea asta n-a fost dezvăluită niciodată. 

— De ce? întrebă Gray. 

— Descrierea apariţiilor stranii, sublinie Vigor. Strălucind şi 
emanând un fel de lumină Binecuvântată. Oferind salvarea. 

— Sună de parcă-i vorba de îngeri, zise Balthazar. 

— Însă îngeri păgâni, accentuă Vigor. Un asemenea lucru n-ar 
fi făcut casă bună cu Vaticanul, în timpul Evului Mediu. Şi nu 
uitaţi că indiferent cine a împărțit în bucăţi povestea lui Marco a 
făcut-o în jur de 1600, în epoca unei alte molime italiene. In 
ciuda conţinutului perturbator, Vaticanul n-a îndrăznit să distrugă 
mesajul. Probabil că unii mistici din cadrul Bisericii au divizat 
textul şi ca să-l păstreze şi ca să-l ascundă. Dar trebuie să 
răspundem la o întrebare şi mai importantă: ce a rămas nespus 
încă? 

— Dacă vrem să descoperim lucrul acesta, spuse Gray, o să 
trebuiască să găsim a treia cheie. Insă unde să începem să 
căutăm? Nu există nici o scriere angelică nicăieri. 

— Poate că nu-i nici o scriere angelică pe care am putea s-o 
vedem cu ochiul liber, zise Vigor ca să-şi arate dezaprobarea. 

Gray dădu din cap în semn că a înţeles. Se răsuci şi întinse 
mâna spre rucsac, unde începu să caute ceva anume. 

— Am adusă o lampă cu ultraviolete. In caz că mai dădeam 
peste alte obeliscuri strălucitoare. 

Balthazar reduse luminile din încăpere. Gray trecu lumina 
ultravioletă peste fiecare artefact în parte. Până şi peste bucata 
spartă din cărămidă de lut. 

— Nimic, admise el într-un final. 

Ajunseseră într-o fundătură. 


12.43 P.M. 


Din cauza frustrării, Gray era încordat la maximum, ca o 
coardă gata să plesnească. Renunţase la orice speranţă de 
realizare a planului său original, mai ales că oricum ştia că 
şansele fuseseră mici de la bun început. 

— Nu mai putem aştepta, admise el din cele din urmă, 
uitându-se la ceasul de la mână. Trebuie să ne ascundem. 
Haideţi să adunăm toate astea. Şi să găsim o ascunzătoare în 
care să ne adăpostim. 

Petrecuseră ultimele cinci minute  storcându-şi creierii, 
căutând un indiciu cu privire la locul unde să caute cea de-a treia 
cheie. Vigor încercă să găsească vreun posibil înţeles ascuns al 
textului,  parcurgându-l din nou. Balthazar studiase toate 
suprafeţele paitzu-lui din aur. Toată lumea era de acord că linia 
grosolană ce încercuia litera angelică trebuia să aibă o 
semnificaţie anume, însă nimeni nu reuşea să-şi dea seama ce 
putea fi. 

Vigor oftă şi începu să facă sul bucata de material. 

— Răspunsul trebuie să fie chiar aici. Potrivit spuselor lui 
Seichan, copia cărţii deţinută de Ghildă precizează faptul că 
fiecare cheie în parte conduce la următoarea. Tot ce trebuie să 
facem este să aflăm ce lipseşte. 

Gray luă de pe masă şi ultimul artefact rămas: bucata de 
cărămidă spartă. Ciocăni în ipsosul de pe suprafaţa acesteia. 

— Ar putea să aibă vreo semnificaţie faptul că această 
cărămidă a fost acoperită cu ipsos vopsit violet? Presupun că 
această cărămidă falsă ar fi putut să aibă orice culoare. Aveau la 
dispoziţie întreaga paletă de culori a cupolei din care să aleagă. 

Vigor păru că abia îl aude în timp ce băgă sulul înapoi în tubul 
de bronz. Totuşi, murmură cu voce tare: 

— Violetul este culoarea regalității sau a divinității. 

Gray încuviinţă. Inşfăcându-şi rucsacul, băgă bucata de lut 
înăuntru. şi trecu degetul mare peste suprafaţa lucioasă de 
smalţ gros, de culoare albastră, aflată pe cealaltă parte. Gray îşi 
aminti că partea interioară a cărămizii fusese netedă la pipăit. 

— Albastru, şopti el. Albastru şi regalitate. 

După care îl străfulgeră o idee. 

„Bineînţeles.” 

Vigor îşi dădu şi el seama şi se ridică brusc în picioare. 

— Prinţesa Albastră! 

Balthazar îi întinse paitzu-ul de aur lui Gray, ca să-l bage în 
rucsac. 

— Vorbiţi despre Kokejin. Tânăra femeie mongolă care a 
plecat cu Marco. 

Vigor dădu din cap. 

— Şi-a căpătat aceasta poreclă deoarece numele ei se traduce 
„cer albastru”. 

— Dar care-i rostul pomenirii ei aici? întrebă Gray. 

— Hai să dăm puţin timpul înapoi, spuse Vigor enumerând 
reperele temporale pe degete. Prima cheie a fost la Vatican, în 
ltalia, acolo unde Marco şi-a încheiat călătoria. O adevărată 
piatră de hotar. Luând-o înapoi pe drumul parcurs de Polo, am 
ajuns cu toţii la următoarea piatră de hotar de aici, din Istanbul, 
locul unde Marco a trecut înapoi din Asia şi a pus pentru prima 
oară, la întoarcere, piciorul în Europa. 

— Şi dacă mergem şi mai departe, în sens opus, drumul pe 
care s-a întors Marco... zise Gray. 

— Următoarea piatră de hotar ar fi locul în care Marco a dus la 
îndeplinire sarcina primită de la Kublai Han, scopul principal al 
călătoriei: cel de a o duce pe Kokejin în Persia. 

— Insă unde anume în Persia? întrebă Gray. 

— La Hormuz, răspunse Balthazar. In sudul Iranului. Insula 
Hormuz se află chiar la intrarea în Golful Persic. 

Gray aruncă rapid o privire spre masă. „O insulă.” Luă acel 
paitzu de aur şi urmă cu degetul linia care încercuia simbolul 
angelic. 

— Oare e posibil ca asta să fie o hartă grosolană a acelei 
insule? 

— Hai să verificăm, spuse Vigor şi se ridică. Se duse spre hartă 
veche, iluminată, pe care o avea curatorul pe perete. 

Gray veni lângă el. 

Vigor arătă cu degetul spre o insuliţă aflată lângă partea de 
jos a Golfului Persic, aproape de ţărmul Iranului. Avea aceeaşi 
formă rotundă cu un vârf distinct în formă de lacrimă. Se 
potrivea aproape perfect cu desenul din jurul literei gravate în 
aur. 

— Hai c-am găsit-o, zise Gray cu respiraţia accelerată de 
speranţă. Ştim unde trebuie să mergem mai departe. 

„lar asta înseamnă că planul meu s-ar putea, de fapt, să 
reuşească.” 

— Dar cum rămâne cu Nasser? întrebă Vigor. 

— N-am uitat de el. 

Gray se întoarse spre monsenior şi îl apucă strâns de umăr. 

— Prima cheie. Vreau să i-o dai lui Balthazar. 

Vigor se încruntă. 

— De ce? 

— İn cazul în care ceva nu merge cum trebuie aici, nu-l putem 
lăsa pe Nasser să se prindă. O să-i prezentăm cea de-a doua 
cheie pe care am găsit-o aici ca fiind prima. Nasser nu trebuie să 

ştie că aţi găsit o cheie la Vatican. 

Gray îşi mută privirea de la unul la celălalt. 

— Presupun că treaba asta a rămas numai între voi doi. 

Ambii bărbaţi încuviinţară. 

„Bun.” 

Cu toate astea, încruntarea lui Vigor nu dispăru. 

— Când Nasser ajunge aici, în mod sigur, o să-l 
percheziţioneze pe Balthazar şi-o să găsească şi cealaltă cheie 
de aur. 

— Nu şi dacă Balthazar o să fie deja plecat, spuse Gray. Ca şi 
în cazul lui Kowalski, mă îndoiesc că Nasser ştie că el a venit cu 
tine. De ce i-ar trece prin cap c-ai venit aici împreună cu decanul 
Facultăţii de Istoria Artei? Având în vedere că ţi-a urmărit 
telefonul mobil, tot ce ştie Nasser este c-ai plecat ca să te 
întâlneşti cu noi. O să profităm de asta. O să-l trimitem pe 
Balthazar cu tot ce trebuie să ştie. La Seichan. Impreună cu 
Kowalski ei trei pot să plece imediat spre insula Hormuz. N-o să 
depindă decât de ei să găsească ultima cheie. De îndată ce 
Nasser soseşte aici, o să trebuiască să tragem de timp cât mai 
mult posibil şi să-l aburim pe nemernic. S-ar putea însă, din 
cauza părinţilor mei, să fim nevoiţi ca, în cele din urmă, să-l 
trimitem pe drumul cel bun. 

— Unde nu putem decât să tragem nădejde că Seichan va fi 
găsit deja ultima cheie, spuse Vigor. 

— După care o să avem ceva cu care să ne putem tocmi, zise 
Gray. 

Cu toate acestea, Gray ştia că toate planurile atârnau de o 
ultimă speranţă. 

Anume ca Painter să găsească o modalitate să-i elibereze 
părinţii. 

Şi, bineînţeles, ca Gray să nu-şi fi făcut nişte calcule total 
eronate. 


1.06 P.M. 


Seichan aştepta în camera hotelului aflat vizavi de intrarea 
vestică a Hagiei Sofia. Stătea lângă fereastra camerei de la etajul 
cinci. Îşi ţinea obrazul sprijinit pe patul puştii cu lunetă marca 
Heckler & Koch PSGI. Se uita în jos prin vizorul lunetei, 
concentrată asupra pieţei din faţa bisericii. 


249 


Privea cum poliţiştii veneau şi plecau, oprindu-se doar pentru 
puţină vreme. Oare ce se întâmplase? 

In spatele ei, Kowalski zăcea pe pat, mestecând măsline şi 
curăţându-şi pistoalele şi o puşcă de asalt de calibru 5,56 mm, A- 
9I, folosită de NATO. 

Fuseseră la cumpărături şi-şi făcuseră provizii din tot ce le era 
absolut necesar. 

Kowalski scuipa şuierând câte un sâmbure de măslină în timp 
ce-şi făcea treabă. Ceea ce pe ea o enerva la culme, aşa cum 
stătea la post, lângă geam. Dar cel puţin era foarte priceput la 
arme. 

Din poziţia în care se afla, Seichan avea o imagine clară a 
străzii, a parcului şi a pieţei. Se uita după oricine manifesta un 
interes exagerat pentru biserică, mult mai mult decât interesul 
obişnuit manifestat de turiştii care veneau şi plecau la fel de 
rapid. De asemenea, căuta orice semn distinctiv care ar fi putut 
indica faptul că cineva avea armament greu asupra sa. 

Până acum, totul era în regulă. Fie chiar aşa stăteau lucrurile, 
fie începuseră să i se tocească simţurile. 

Prin vizorul lunetei, urmărea cu privirea pe oricine ieşea sau 
intra prin Uşile Imperiale din partea vestică a Hagiei Sofia. Işi 
regla distanţa focală pentru a avea o imagine mai clară a 
chipurilor. Făcea un inventar mental. Pentru a-şi da seama dacă 
vreo faţă se repeta cumva, indicând pe cineva care cerceta locul. 

Voia să cunoască pe cât posibil numărul adversarilor cu care 
se confrunta şi unde anume erau poziţionaţi aceştia. Asta pentru 
cazul în care se dovedea că era necesar să acţioneze în forţă. 

Până acum, nimic. Ceea ce n-avea nici un sens. 

Unde erau oamenii lui Nasser? Până acum, ar fi trebuit să fie 
acolo, ocupându-şi poziţiile. Cei din Ghildă aveau mulţi oameni şi 
multe resurse în Istanbul. Provizia de arme din spatele ei era o 
dovadă suficientă pentru asta. Sau poate că Nasser opera cu 
efective reduse? 

Mai exact, păstrându-şi la minimum numărul de oameni? Era 
mai uşor să amesteci unul sau doi oameni în peisaj decât vreo 
şase. 

Cu toate acestea, lui Seichan tot nu-i venea să creadă. 

— Ceva nu e în regulă, murmură ea cu privirea pierdută. 

Oare care era planul lui? 

Se concentră din nou asupra a ceea ce făcea. Un bărbat masiv 
ieşi din biserică, mergând cu paşi mari şi apăsaţi, fără a încerca 
să se ascundă. Seichan se concentră asupra lui, aducându-i în 

prim-plan faţa acoperită cu barbă. 

Aşa mai mergea. 

Nu-i ştia numele, însă îl mai văzuse o dată pe bărbatul acesta 
întâlnindu-se cu Nasser, în urmă cu doi ani. Un plic destul de gros 
trecuse de la unul la altul. Nasser nu ştia că Seichan îl urmărise, 
că îi spiona întâlnirea. Seichan avea o serie de fotografii ale 
agentului operativ necunoscut undeva în cutia ei de valori dintr-o 
bancă elveţiană. 

Unde păstra chestii puse deoparte pentru zile rele. Sau pentru 
o zi bună, precum cea de azi. 

— Nu-i de mirare că Nasser operează cu efective reduse, 
bodogăni ea. 

Nemernicul avea pe cineva în interiorul Hagiei Sofia. Asta nu 
prevestea nimic bun. Dacă bărbatul acesta pleca, asta însemna 
că altcineva îl înlocuise. Se uită la el cum se opreşte în piaţă şi 
scoate un telefon celular. Probabil că-l suna pe Nasser, 
anunţându-l că prada lui era bine mersi în interiorul bisericii. 

In acelaşi moment îi sună şi ei telefonul mobil. 

Ce ciudat. 

Fără să se uite, se întinse după telefon, apăsă pe butonul de 
preluare a apelurilor şi îl duse la ureche. 

— Ciao, spuse ea. 

— Alo, răspunse cel care sunase, cu o voce senină. Aş dori să 
vorbesc cu cineva pe nume Seichan. Mi s-a spus să sun la 
numărul acesta, să aranjăm să ne întâlnim. Unui anume 
monsenior şi unui anume american le-ar plăcea să ne vedem. 

Lui Seichan i se făcu pielea de găină în vreme ce asculta, 
concentrată asupra figurii, urmărindu-i buzele cum se mişcă în 
deplină sincronizare cu vocea din ureche. 

— Sunt Balthazar Pinosso, de la Departamentul de istorie a 
artei de la Vatican. 

Măcar Seichan aflase numele bărbatului din fotografia în care 
se afla alături de Nasser. Balthazar Pinosso. Un agent operativ al 
Ghildei. Respiră adânc pe nas. Nasser nu avea pe cineva în 
biserică - avea pe cineva printre ei. 

Lui Seichan îi veni să-şi dea palme. Nu Sigma era cea care 
avea în sânul ei o cârtiţă a Ghildei. Ci Vaticanul. 

— Alo, repetă bărbatul cu o urmă de îngrijorare. 

Seichan îşi lipi şi mai strâns obrazul de patul armei, ochind şi 
pregătindu-se pentru o lovitură mortală. 

Era timpul să astupe scurgerea de informaţii. 

— Kowalski... şopti ea. 

— În, 

— Începe să se împută treaba. 
— La naiba, era şi cazul! 
Seichan apăsă pe trăgaci. 

10 
Din lac în put 


6 IULIE, 7.12 P.M. 
La bordul Mistress of the Seas 


Slavă Domnului, cocteilul se terminase în sfârşit. 

Lisa îşi descheie în grabă sacoul brodat cu paiete pe care-l 
purta peste rochia de seară, o rochie de mătase netedă şi 
plăcută la atingere. Setul Vera Wang era mult peste ceea ce-şi 
permitea ea, însă găsise rochia întinsă pe pat, mai devreme, 
când se întorsese să se pregătească pentru petrecerea lui Ryder 
Blunt în onoarea sosirii vaporului de croazieră în portul de 
baştină al piraţilor. 

Cel mai probabil, doctorul Devesh Patanjali alesese rochia el 
însuşi din magazinele de lux ale vaporului ce se aflau pe puntea 
Lido. Fie şi numai pentru asta şi tot avea motive suficiente să-şi 
dorească s-o dezbrace. Lisa nu dorise să meargă la petrecere, 
însă Devesh nu-i dăduse de ales. Aşa că trebuise să li se alăture 
celorlalţi în apartamentul lui Ryder. 

Şampania şi vinul rece curseseră în valuri. Aperitivele fuseseră 
aşezate pe platouri de argint purtate de servitori îmbrăcaţi în 
livrele albe, în vreme ce pe mese tronau tăvi îngheţate cu caviar 
înconjurat de felii de pâine prăjită. Se părea că mai rămăseseră 
în viaţa suficienţi membri ai orchestrei vaporului pentru a forma 
un cvartet de coarde. Grupul cântase încet pe balcon, în vreme 
ce soarele apunea, dar trebuise să renunţe când se înteţise 
vântul, iar ploaia începuse să cadă cu stropi mari şi grei. 

Deasupra lor se auziră tunete puternice pe când furtuna 
creştea în intensitate. Măcar vaporul era cumva la adăpost în 
cazanul vulcanului din adâncuri. Totuşi, zvonurile despre 
iminenţa unui taifun şi mulţimea de responsabilităţi pe care le 
aveau cu toţii făcuseră că petrecerea improvizată a lui Ryder să 
se sfârşească în scurtă vreme. 

Ţinuse doar vreo două ore. 

Lisa se dezbracă în sutien şi chiloţi, fericită că totul se 
terminase. Işi puse din nou blugii şi-şi luă o bluză lejeră, pe care 

şi-o potrivi apoi pe corp. Desculţă, se întinse să ia poşeta de 
seară de pe pat, un alt cadou de la dr. Patanjali, o geantă Gucci 
cu mânere de argint. Incă mai avea eticheta cu preţul. 

Peste 6 000 de dolari. 

Cu toate acestea, ceea ce se afla în ea valora şi mai mult. 
Ryder îi strecurase discret două amintiri ale petrecerii, pe care 
ea le îndesase rapid în poşetă. 

Un mic radio şi un pistol. 

lar vestea care însoțea darurile era cea mai minunată dintre 
toate. 

Monk era în viaţă! 

Şi se afla la bordul navei! 

Lisa îşi băgă rapid pistolul la brâu şi-l acoperi cu bluza largă. 
Cu radioul în mână, traversă camera până la uşă şi ascultă cu 
urechea lipită de ea. 

Afară nu fusese postat cineva care să stea de pază în 
permanenţă. Intreaga aripa era păzită în zona scărilor şi a 
lifturilor. 

Devesh îi repartizase o cabină aici, la doar două uşi distantă 
de pacienta ei cufundată în continuare în stupor catatonic. 

Mulțumită că era singură, Lisa reglă radioul pe canalul opt şi-şi 
strecură în ureche casca micuță. Duse radioul la buze şi apasă 
butonul de transmisie. 

— Monk, eşti acolo? Terminat. 

Aşteptă. 

Se auzi un băzâit, un fâsâit şi apoi o voce familiară îi vorbi. 

— Lisa? Slavă Domnului! Deci Ryder a reuşit să-ţi paseze 
radioul. Ai primit şi pistolul? Terminat. 

— Da. 

Era disperată să audă întreaga poveste despre cum 
supravieţuise, însă acum nu era momentul. Avea probleme mai 
importante. 

— Ryder mi-a zis că ai un plan. 

— Plan s-ar putea să fie un cuvânt prea generos. Mai degrabă, 
ceva de genul pe locuri, fiţi gata, start: fugi cât de repede poţi, 
ca să scapi cu viaţă. 

— Mi se pare minunat. Când? 

— Voi încerca să mă coordonez cu Ryder în câteva minute. 
Vom fi gata la ora 9 fix. Să fi şi tu gata. Să ai pistolul la tine. 

li spuse în câteva vorbe care era planul pe care-l făcuse 
pentru a o elibera. 

Ea îi completă ideile cu câteva detalii pentru a-l ajuta şi apoi 

se uită la ceas. „În mai puţin de două ore.” 

— Să mai zic cuiva? întrebă Lisa. 

O pauză lungă. 

— Nu. Imi pare rău. Dacă vrem să avem vreo şansă de 
scăpare, va trebui să fim cât mai puţini oameni posibili şi să 
profităm de furtună. Ryder are o barcă particulară într-o nişă de 
la babord. Am făcut rost de o hartă de la prietenul tău Jessie. 
Cam la 50 de kilometri de aici se află o mică aşezare. Speranţa 
mea este să ajungem acolo şi să dăm alarma. 

— Vine şi Jessie cu noi? 

Urmă o pauză şi mai lungă. 

Lisa apăsă din nou butonul de transmisie. 

— Monk? 

Un oftat adânc îi răsună în ureche. 

— L-au prins pe Jessie. L-au aruncat peste bord. 

— Cum? 

Lisa îşi imagina faţa lui zâmbitoare şi cât de mult îi plăcea să 
facă jocuri de cuvinte stupide. 

— A... a murit? 

— Nu ştiu. O să-ţi explic mai multe când ne întâlnim. 

Simţi cum o cuprinde un val de amărăciune pentru tânărul 
alături de care se aflase doar câteva ore. Copleşită de tristeţe, 
nu reuşi să spună nimic. 

— La ora 21, repetă Monk. Ţine-ţi radioul la tine, dar să nu se 
vadă. Te contactez eu. Terminat. 

Lisa îşi scoase casca şi strânse radioul cu amândouă mâinile. 
Faptul că simţea fizic prezenţa palpabilă a radioului îi dădu 
putere şi o ajută să se concentreze. Aveau să vorbească din nou, 
peste puţin timp. 

Tunetele se auziră şi mai tare. 

Işi îndesă în buzunar radioul, firul şi casca. Datorită modului în 
care cădea bluza, nu se vedea nici o umflătură suspectă. 

Se uită lung spre uşa cabinei. Dacă urmau să evadeze, Lisa nu 
voia să plece cu mâna goală. Ştia că în camera pacientei se aflau 
o mulţime de informaţii şi dosare. 

Plus că mai era şi un computer... cu DVD-writer. 

Vorbise cu Henri şi cu dr. Miller la cocteil. Din câteva şoapte 
schimbate pe furiş, aceştia îi relataseră cum Devesh şi echipa lui 
strângeau mostre de diverse bacterii toxice produse de virusul 
lui luda, cele mai rele dintre toate şi le depozitau în camerele de 
incubare dintr-un laborator cu acces restricţionat, de care 
răspundea virusologul lui Devesh. 

— Cred că mai fac experimente cu virusul şi pe agenţi 
patogeni cunoscuţi, spusese dr. Miller. Am văzut o mulţime de 
recipiente închise pe care scria Bacillus anthracis şi Yersinia 
pestis dispărând în laboratorul izolat. 

Bacteriile care provocau antrax şi ciumă neagră. 

Henri îşi dăduse cu părerea că, probabil, Devesh făcea 
experimente pentru a produce o tulpină extrem de performantă 
a acestor agenţi patogeni. In timpul discuţiei lor, un singur lucru 
rămăsese nespus: motivul pentru care se petreceau toate 
acestea. 

Bioterorism. 

Lisa se uită la ceas şi se duse la uşă. Dacă lumea avea vreo 
şansă să oprească miliardele de boli pe care organizaţia Ghilda le 
strângea şi le producea, aveau nevoie de cât mai multe date 
posibile de la pacienta ei. Corpul femeii se vindeca de la sine, 
eliminând bacteriile toxice din ţesuturi şi curăţând totul. 

Cum şi de ce? 

Lisa ştia că Devesh avea dreptate în legătură cu Susan Tunis. 

„Pacienta aceasta reprezintă cheia.” 

Lisa nu putea să plece fără să adune toate informaţiile 
posibile. 

Trebuia să rişte. 

Apăsând încet pe clanţă, deschise uşa cu grijă. Făcu rapid cei 
cinci paşi care o despărţeau de camera lui Susan Tunis. In faţă, 
ansamblul circular de apartamente destinate cercetătorilor era în 
continuare plin de tehnicieni care veneau şi plecau. Se auzea o 
melodie country la un radio, însă cântăreţul îngâna ceva în 
chineză. |n aer plutea miros de dezinfectant şi vag de 
transpiraţie. 

Lisa aruncă o privire spre paznicul înarmat care patrula în 
spaţiul din centru, în jurul grămezii de cutii golite şi echipament 
nefolositor. Pe hol, în spatele ei, se auzeau alţi paznici vorbind 
între ei. 

Se apropie de camera lui Susan Tunis, trecu prin cititor cardul 
pe care i-l dăduse Devesh şi împinse uşa. Ca de obicei, în 
apartament se aflau doi infirmieri. Devesh nu-şi lăsa niciodată 
nesupravegheat cel mai preţios pacient. 

Unul dintre bărbaţi era întins pe fotoliul din camera principală, 
cu picioarele pe pat şi se uita la televizor, cu volumul redus la 
minimum. Era un film de la Hollywood, transmis peste tot pe 
vapor. Celălalt infirmier se afla în dormitorul bine luminat, unde 
zăcea pacienta şi, cu clipboardul în mână, nota valorile 

parametrilor vitali, aşa cum i se spusese, din sfert în sfert de oră. 

— Aş vrea să rămân puţin singură cu pacienta, zise Lisa. 

Bărbatul masiv, ras pe cap şi îmbrăcat în uniformă medicală 
putea fi geamănul identic al celuilalt. Ea intenţionat nu le 
învățase numele şi se referea la ei drept Pic şi Poc. 

Insă cel puţin ei vorbeau engleza. 

Infirmierul ridică din umeri, îi dădu clipboardul şi ieşi împreună 
cu partenerul lui. 

Fulgerele aruncau raze strălucitoare prin uşile balconului, iar 
tunetele mugeau. Lumea de dincolo - laguna şi insula împădurită 
dimprejur - apărea în relief, zugrăvită în alb, iar apoi dispărea din 
nou în întuneric, că la un semn, cu un zgomot puternic. 

Ploaia lovea din ce în ce mai tare. 

Lisa îşi puse repede o mască şi o pereche de mănuşi 
chirurgicale şi se apropie de pacientă. Luă din nou oftalmoscopul 
de pe tava cu instrumente. De ceva vreme observase şi urmărea 
o anomalie ciudată în ochii pacientei, ceva despre care nu-i 
spusese nimic lui Devesh. Inainte de a pleca, voia să mai verifice 
o dată. 

Lăsă în jos clapeta cortului de izolare, se aplecă şi cu un deget 
ridică uşor pleoapa de pe ochiul stâng al femeii. Lisa apăsă 
butonul de aprindere a luminii oftalmoscopului şi ajustă 
imaginea. Se aplecă şi mai tare, până ajunse foarte jos, aproape 
de faţa femeii şi începu un examen al fundului de ochi. 

Intreaga suprafaţă a retinei părea normală şi sănătoasă: 
macula, discul optic, vasele de sânge, Anomalia era uşor de 
trecut cu vederea, căci nu era de natură structurală. Menţinându- 
şi poziţia, Lisa apăsă pe butonul ce închidea sursa de lumină a 
oftalmoscopului. Continuă să se uite cu atenţie prin lentila 
instrumentului. 

Partea din spate a ochiului pacientei, întreaga suprafaţă a 
retinei străluci cu o lumină proprie, difuză şi lăptoasă. Ţesuturile 
retinale fuseseră cumva invadate de o substanţă fosforescentă. 
Incepuse din jurul discului optic, unde principalul mănunchi de 
nervi stabilea conexiunea dintre creier şi ochi. Insă, în ultimele 
ore, partea strălucitoare se extinsese în afară, iar acum acoperea 
întreaga suprafaţă a retinei. 

Citise rapoartele care descriau primele manifestări ale 
epidemiei, o mare inflorescenţă de alge în jurul insulei şi faptul 
ca apele sclipeau din cauza cianobacteriilor fosforescente. 

lar acum ochii pacientei străluceau. 

Cu siguranţă, chestia asta avea o semnificaţie importantă. Dar 

care? 

Pornind de la aceste descoperiri pe care le făcuse mai 
devreme, Lisa mai efectuase, cu discreţie, o a doua puncţie a 
lichidului cerebrospinal. Voia să vadă dacă se schimbase ceva în 
compoziţia lichidului din jurul creierului. Până în momentul de 
faţă, era aproape sigur că rezultatele veniseră şi se aflau în 
computerul din colţul camerei. 

Lisa termină examenul clinic, îşi scoase masca şi mănuşile şi 
se apropie de computer. Se afla în afara razei vizuale a celor din 
camera alăturată. _ 

Deschise fişierul în care se aflau analizele. Intr-adevăr, 
rezultatele lichidului cerebrospinal veniseră. Aruncă o privire 
asupra analizelor chimice. Nivelurile proteinelor erau în creştere, 
însă, în afară de asta, nu prea existau modificări. 

Trecu la analiza microscopică. Bacteria fusese detectată şi 
identificată. 

Cianobacteria. 

După cum bănuise. 

In momentul în care bariera de sânge fusese slăbită pentru a-i 
permite virusului lui luda să pătrundă în creier, acesta nu venise 
singur. 

Adusese cu sine un însoțitor care creştea şi se înmulţea. 

Anticipând exact aceste rezultate, Lisa făcuse mai devreme 
nişte cercetări. Cianobacteria era una dintre cele mai vechi clase 
de bacterii. De fapt, aceste bacterii erau renumite ca fiind unele 
dintre cele mai vechi fosile cunoscute din lume. Aveau aproape 
patru miliarde de ani, reprezentând una dintre primele forme de 
viaţă de pe Pământ. Erau unice şi prin faptul că erau 
fotosintetice, ca şi plantele, capabile de a-şi produce singure 
hrană cu ajutorul soarelui. De fapt, cei mai mulţi savanţi 
considerau cianobacteria ca fiind strămoşul plantelor moderne. 
Însă aceste bacterii străvechi se dovediseră a fi şi extrem de 
adaptabile, răspândindu-se în orice mediu ajungeau, fie el apă 
sărată, apă dulce, sol sau chiar piatră goală. 

Şi, cu ajutorul virusului lui luda, se părea că şi în creierul 
uman. 

Strălucirea din ochii pacientei sugera că aceste cianobacterii 
din creier călătoriseră probabil prin nervul optic până la ochi, 
unde se stabiliseră acum. 

Dar de ce? 

Lisa văzu că un tehnician mai făcuse o scanare microscopică a 
virusului lui luda. Curioasă, puse imaginea mai recentă pe ecran. 

Se afla din nou faţă în faţă cu adevăratul monstru de aici: 
icosaedrul cu acei cârcei care ieşeau din fiecare colţ ca nişte 
ramuri. 

Işi aminti ceea ce spusese mai devreme: „Nici un organism nu 
este nociv pentru simplul motiv de a fi nociv”. Nici acesta nu 
făcuse altceva decât să încerce să supravieţuiască, să se 
răspândească, să se înmulțească. 

Dosarul era legat printr-un index de fotografiile iniţiate ale 
virusului. Le deschise şi pe acestea. 

Vechi şi nou. Unul lângă altul. Exact la fel. 

Se întinse să închidă dosarul, dar degetul îi rămase deasupra 
mouse-ului. 

Nu... 

Mâna începu să îi tremure. 

Desigur... 

Un fulger de lumină orbitor străbătu încăperea prin uşile 
balconului, urmat imediat de un şir de tunete înspăimântătoare, 
care o făcură să sară în sus. Intregul vapor se zgudui din 
încheieturi. Uşile balconului zăngăniră. 

Fulgerul lovise chiar deasupra vaporului, poate chiar îl 
trăsnise. 

Luminile din cabină pâlpâiră. Lisa se uită în sus exact în 
momentul când se stinseră de tot. Întreaga cabină fu învăluită în 
întuneric. 

Infirmierii strigară ceva nemulţumiţi. 

Lisa se ridică. 

Doamne Sfinte. Dumnezeule! 

Apoi, luminile îşi reveniră brusc. Computerul scoase un cârâit 
şi apoi pocni. Din el începu să iasă fum. Televizorul din camera 
alăturată bâzâi fără imagine şi apoi se stabiliză. Pe ecran, filmul 
continuă. 

Lisa rămase unde se afla, neclintită din cauza şocului. 

Continuă să se uite la silueta de pe pat. In scurtul moment de 
întuneric, Lisa mai făcuse o descoperire în legătură cu pacienta. 
Oare nimeni nu stingea niciodată luminile aici? Sau fenomenul 
acesta era nou? 

Nu numai ochii femeii străluceau. 

In întuneric, acoperite doar de o cămaşă subţire, membrele şi 
faţa femeii străluciseră cu o lumină uşoară, cu tentă 
fosforescentă, imposibil de observat într-o lumină strălucitoare. 

Cianobacteriile nu ajunseseră numai în ochi - ci peste tot. 

Lisa fusese atât de uimită, încât nu observase celălalt 

amănunt care acum îi tăia respiraţia: ochii pacientei erau 
deschişi şi fixaţi asupra ei. 

Buzele ca pergamentul se mişcară. 

Lisa mai mult îi citi pe buze cuvintele decât le auzi. 

— Cine eşti? 


8.12 P.M. 


Monk ascultă în cască în vreme ce urca scările dinspre punţile 
inferioare. Coborâse pentru a verifica posibilitatea de acces în 
zona unde Ryder Blunt îşi ţinea barca. Nu era păzită. Foarte 
puţină lume ştia despre platforma privată de unde putea fi 
lansată. 

— Am cardul de la cabină, spuse Ryder. După ce scap, mă 
îndrept într-acolo, pornesc motorul bărcii şi sunt gata de lansare. 
Dar tu poţi s-o eliberezi pe doamna doctor Cummings de unul 
singur? 

— Da, zise Monk în microfon. Cu cât creăm mai puţină 
agitaţie, cu atât mai bine. 

— Şi ai pregătit totul. 

— Da, mamă, oftă Monk. Voi fi gata în jumătate de oră. Când 
îţi dau de veste, ştii ce ai de făcut. 

— Am înţeles. Terminat. 

Monk urcă la nivelul următor, se apropie de o cămăruţă de 
serviciu şi luă pătura, perna şi hainele pe care le ascunsese 
înăuntru. 

Casca din ureche bâzâi din nou. 

— Monk? 

— Lisa? 

Se uită la ceas. Era devreme. Inima începu să-i bată cu şi mai 
multă putere. 

— Ce s-a întâmplat? 

— Nimic. Adică, nu chiar. Trebuie să ne schimbăm puţin 
planurile. Avem nevoie de loc pentru încă o persoană. 

— Pentru cine? 

— Pentru pacienta mea. S-a trezit. 

— Lisa... 

— Nu putem s-o lăsăm aici, insistă ea în urechea lui. Situaţia în 
care se afla ea este esenţială pentru a descoperi ce se petrece 
aici. Nu putem risca să-şi piardă urma împreună cu cei din 
Ghildă, înainte ca noi să ne putem întoarce. 

Monk respiră adânc, încercând să reevalueze situaţia. 

— Se poate mişca? 

— Este slăbită, dar se poate mişca. Presupun. Nu pot să-mi 
dau seama mai bine câtă vreme infirmierii sunt în camera de 
alături. Acum mă aflu în cabina mea, unde pot vorbi. Pe ea am 
lăsat-o acolo, prefăcându-se că e în aceeaşi stare catatonică. 

— Şi eşti sigură că este chiar atât de importantă. 

— Absolut! 

Monk mai puse câteva întrebări, mai lămuri câteva detalii, 
schimbând din mers părţi ale planului. Lisa încheie convorbirea 
pentru a face pregătirile ce-i reveneau. 

— Ryder? spuse Monk. 

— Am auzit, răspunse miliardarul australian. Aveam radioul 
deschis. 

— Va trebui să devansăm acţiunea. 

— Ei, pe dracu'. Când ajungi aici? 

Monk scoase siguranţa armei. 

— Vin înspre tine chiar acum. 


8.16 P.M. 


Lisa reveni în apartamentul-infirmerie. Îşi pusese un pulover. 
Mai devreme li se plânsese infirmierilor că-i era frig, o simplă 
scuză pentru a se putea întoarce puţin în cameră, ca să ia 
legătura cu Monk. 

Când intră, Pic şi Poc erau în continuare adânciţi în acţiunea 
filmului. Pe ecran se desfăşura o urmărire cu împuşcături. Viaţa 
era pe cale să imite arta. 

Dacă totul mergea bine. 

Lisa se întoarse şi se apropie de dormitor, apoi se dădu brusc 
înapoi, tresărind violent. 

Dr. Devesh Patanjali stătea la picioarele patului, cu mâinile la 
spate. In faţa lui, Susan zăcea în aceeaşi poziţie sub cortul de 
izolare, cu ochii închişi şi respiraţia egală. 

Devesh nu trebuia să fie aici. 

— Ah, zise el fără să se întoarcă, doamna doctor Cummings, 
ce face pacienta noastră? 

8.17 P.M. 


Uşile liftului se deschiseră cu un clinchet la nivelul 
apartamentului prezidenţial. Monk, obosit şi nervos, ieşi cu paşi 
mari în hol. Căra o grămadă de pături şi o pernă. 

Se apropie de cei doi paznici postați de-o parte şi de alta a 
uşilor duble. 

Unul stătea pe un scaun, iar celălalt, care stătuse rezemat de 
perete, îşi îndreptă trupul. 

— Hai! rosti Monk scurt în microfonul radioului. 

Era semnalul stabilit. 

De dincolo de uşă se auzi zgomotul înăbuşit al unei 
împuşcături. Ryder trăsese în bărbatul din cameră. 

Tresărind, paznicul care stătuse lângă perete se repezi să 
deschidă uşa. 

Instantaneu, Monk se repezi. Ridică ambele mâini cu câte un 
pistol în fiecare, unul îndesat într-o pernă, celălalt acoperit cu 
pătura. Impinse perna în spinarea omului şi trase, împuşcându-l 
drept în coloană. Paznicul se prăbuşi, primind în cădere încă un 
glonţ în cap. 

Chiar înainte ca trupul să atingă podeaua, Monk se întoarse 
spre bărbatul aşezat ridicând pistolul înfăşurat în pătură. 

Apăsă pe trăgaci... de două ori. 


8.19 P.M. 


Lisa intră în dormitor. 

— Doctore Patanjali, mă bucur că eşti aici, spuse ea înghițind 
în sec pentru a îndepărta senzaţia de greață pe care i-o provoca 
minciună. A 

Trebuia să-l scoată pe Devesh de aici. li zisese lui Monk că 
numai cei doi infirmieri aveau să fie în încăpere. 

Devesh se întoarse spre ea. 

Lisa îşi dădu câteva şuviţe de păr după ureche, prefăcându-se 
epuizată, în timp ce inima îi bătea să-i iasă din piept. 

— Venisem să mă uit la nişte rezultate ale analizei lichidului 
cerebrospinal pe care am făcut-o mai devreme. Dar... 

Făcu un semn înspre computer. 

— Tensiunea ridicată a stricat unitatea centrală. Mă gândeam 
să mă uit pe rezultate înainte să mă duc la culcare. 

— De ce nu l-ai pus pe unul dintre infirmieri să ţi le aducă din 
laboratorul doctorului Pollum? 

— Nu e nimeni acolo. Speram că mă puteţi ajuta să grăbesc 
lucrurile. 

Devesh oftă. 

— Desigur. Tocmai mă îndreptam spre camera mea ca să mă 
culc. O să sun jos şi-l pun pe doctorul Pollum să-ţi trimită o copie 
printată. 

— Mulţumesc. 

Devesh o luă înspre uşă, însă brusc se opri în prag şi se răsuci 
spre ea. 

Lisa încremeni. 

— Ai fost foarte frumoasă la cocteil. Chiar radioasă. 

Lisa se forţă din răsputeri să-şi păstreze neschimbată expresia 
de pe chip. 

— Mul... mulţumesc. 

Apoi, el dispăru. 

Tulburată încă, Lisa se apropie în grabă de Susan. Aplecându- 
se, îi şopti în ureche. 

— O să te deconectez de la toate astea. Plecăm! 

Susan dădu din cap. Buzele i se mişcară, murmurând 
„Mulţumesc”. 

Când Lisa se apucă să lucreze la perfuzie, observă lacrimile 
care curseseră pe pernă de la colţurile ochilor lui Susan. Mai 
devreme, Lisa îi explicase în câteva cuvinte, în şoaptă, ce se 
întâmplase cu soţul ei. Graţie lui Devesh, Lisa citise raportul 
autopsiei. 

Lisa strânse uşor umărul femeii. 

Din fericire, Devesh nu observase lacrimile ei strălucitoare. 


8.25 P.M. 


Monk traversă în grabă puntea de la tribord, aplecat sub 
ploaia şi vântul şfichiuitor. Din loc în loc, doar câteva pete de 
lumină se zăreau pe puntea întunecată. Norii negri goneau ca un 
vârtej, împrăştiind ploaia deasupra reţelei gigantice ţesute 
deasupra insulei. Se vedeau fulgere brăzdând cerul ca nişte 
explozii îndepărtate de pe un câmp de bătălie. Zgomotul 
asurzitor al tunetelor era aproape neîntrerupt. 

După prima discuţie cu Lisa, Monk cercetase partea respectivă 

de punte şi pusese la punct tot ce avea să-i fie necesar. Însă nu 
avusese timp să pregătească şi un al doilea ham. Pur şi simplu, 
va trebui să ridice femeile pe rând. 

Pentru a face asta cât mai repede, Monk avea nevoie de mai 
multă forţă. 

Ryder tropăia în spatele lui, îmbrăcat în nişte haine ponosite, 
ca ale piraţilor, la fel ca Monk. 

Alimentarea cu combustibil a bărcii miliardarului trebuia să 
aştepte. 

— Pe aici! 

Monk strigă, încercând să se facă auzit peste zgomotul ploii şi 
peste rafalele de vânt. 

Prin faţă îi zbură un şezlong. Se înteţea vântul. Trebuiau să 
iasă de aici în următoarea oră, pentru a putea scăpa de 
momentul culminant al taifunului care se apropia. 

Deasupra, acoperişul ţesut al insulei se zgâlţâia şi zăngănea. 

Monk ajunse pe punte în locul unde instalase un dispozitiv 
improvizat dintr-o parâmă şi un ham, un fel de buclă folosită de 
pompieri pentru evacuarea victimelor unui incendiu, toate 
şterpelite din cabina cu echipament de salvare. 

Monk ridică mâna. 

— Trage-o peste balustradă, strigă el aplecându-se peste 
aceasta. 

Se uită cercetător în jos. Curbura carenei îl împiedică să-şi dea 
seama cu siguranţă, însă, la două niveluri sub el, trebuia să se 
afle balconul cabinei în care Lisa se ocupase de pacienta ei. De 
acolo avea să demareze operaţiunea. 

Şi mai jos, laguna întunecată reflectă cele câteva lumini ale 
vaporului, doar uşor vălurită, adăpostită în bună măsură de vânt 
datorită înalţilor pereţi vulcanici. În momentul în care Monk se 
întoarse spre Ryder, observă câteva raze de lumină în apă. Nu 
erau reflecţii, erau ceva mai puternic. Ca nişte flăcări stacojii şi 
de un albastru strălucitor. 

Ce mama naibii? 

Un fulger brăzdă cerul de deasupra, lovind acoperişul ţesut şi 
luminând întreaga lagună. Monk se lăsă în jos, ferindu-se 
instinctiv. Acolo unde trăsnise, scântei albastre coborâră de-a 
lungul plasei şi apoi pe pilonii de oţel, ca nişte flăcări care 
dansau. Probabil că întreaga structură avea împământare, 
acţionând ca un paratrăsnet gigantic. 

Ryder veni şi el lângă balustradă. Avea parâma făcută colac 
pe un umăr şi aruncă hamul peste bord, coborându-l cu mişcările 

experimentate ale unui docher. Hamul ajunse la nivelul 
balconului, mişcându-se încoace şi-ncolo în vântul care mugea. 

— Cobor, îi urlă Monk în ureche. Ca să mă ocup de cabină. 
După aceea, mă caţăr înapoi. Impreună vom trage femeile. 

Ryder dădu din cap. Mai auzise o dată planul. Monk îl repetase 
numai pentru a-i da bărbatului o ultimă şansă de a se oferi să 
coboare în locul lui. 

Ryder n-o făcu. 

Deştept tip. Nu era de mirare că ajunsese miliardar. 

Monk înşfăcă parâma, trecu peste balustradă, îşi prinse 
piciorul într-un fel de laţ şi începu să coboare pe frânghia udă. 
Controlându-şi coborârea cu mâna protetică, alunecă până ce 
picioarele îi atinseră hamul. 

Se legăna în aer, cu faţa înspre balconul deschis. Draperiile 
erau pe jumătate trase, însă, în lumina strălucitoare din interior, 
o văzu pe Lisa. Un om uriaş ca un urs o lipise de uşile balconului, 
cu mâinile în jurul gâtului ei şi ridicând-o pe vârfuri. 

Oh, deja totul mergea de minune. 


8.32 P.M. 


Lisa atârna de braţul lui Pic, mâna lui strângându-i beregata. 
Nasul lui era chiar în obrazul ei şi stropi de salivă se împrăştiau în 
timp ce urla la ea. 

— Ce mama dracului făceai cu perfuziile, nenorocito? 

Ultimul cuvânt îi fu scuipat în faţă cu un puternic accent 
englezesc. 

Lisa îi scosese toate cateterele lui Susan - urinar, intravenos, 
perfuzia - pentru a fi gata de plecare cât mai curând. Din 
nefericire, filmul la care se uitau gardienii se terminase, iar Pic se 
dusese să se uşureze, trecând suficient de aproape de ea ca să- 
şi dea seama că era ceva în neregulă. 

In spatele fratelui lui, Poc cerceta pacienta. Se întoarse şi 
spuse ceva rapid în rusă. Lisa nu înţelese, însă îi fu clar că nu era 
deloc bine. 

Era total anapoda. 

Lipită în continuare de uşa balconului, Lisa simţi cum cineva 
bătea uşurel în geamul din spatele ei. 

„Te rog, Doamne, fă să fie Monk!” 

Se mişcă puţin şi reuşi să întindă mâna în spate suficient cât 

să atingă zăvorul cu degetul arătător. Îl trase. 

Uşa se deschise brusc, făcând-o pe Lisa să alunece. 

Surprins şi dezechilibrat din cauza mişcării, Pic se poticni 
înainte şi o scapă. Ea încerca să se ţină pe picioare, dar căzu pe 
spate. 

Un braţ pătrunse prin uşa deschisă, îl apucă pe Pic de guler şi-l 
trase afară. Urmă zgomotul înăbuşit al unei împuşcături, urmat 
de un strigăt scurt. 

Pic se dusese să înoate. 

Pe de altă parte, Poc se dădea îndărăt, spre picioarele patului, 
cu mâna ridicată spre tocul armei de la umăr, speriat şi încă prea 
uluit că să strige. Lisa încercă să-şi apuce arma, dar aceasta 
căzuse sub ea. 

Monk se ivi în cadrul uşii, luminat din spate de un fulger, ud 
până la piele. Avea pistolul ridicat. Zgomotul împuşcăturii avea 
să fie auzit, însă îi era imposibil să evite asta. 

În momentul acela, o siluetă se ridică tremurând în genunchi, 
în spatele lui Poc. 

Susan. 

Femeia îi înfipse un scalpel în gât. Uitând de pistol, paznicul se 
apucă de gât cu ambele mâini. 

— E timpul să te duci să vezi ce face frate-tău. 

De data asta nu urmă nici măcar un strigăt. 

Monk se întoarse ştergându-se pe mâini. 

— Deci, cine-i gata de plecare? 

Următoarele momente se scurseră în mare grabă. 

Lisa alergă la uşa cabinei şi trase zăvorul în vreme ce Monk o 
ajută pe Susan să-şi scoată ultimele fire şi sârme - pentru EKG, 
EEG, pulsul Doppler - eliberând-o de tot echipamentul medical. 

Lisa îşi scoase puloverul şi o ajută pe Susan să şi-l tragă peste 
cap şi apoi să-şi pună o pereche de pantaloni de uniformă 
medicală. Deşi nesigură pe picioare după cele cinci săptămâni de 
stare catatonică, Susan se dovedea mai puternică decât se 
aştepta Lisa. 

Poate era adrenalina, poate altceva. 

Oricum, curând, erau pe balcon, în bătaia furtunii. Un ham se 
balansa la capătul unei parâme. Monk îl prinse şi, aruncând o 
privire înspre Susan, încremeni de uimire. 

— Poţi să-mi zici şi mie cum de prietena ta străluceşte în 
întuneric? 

jenată, Susan se dădu puţin înapoi, încercând să-şi tragă 
mânecile puloverului şi mai mult peste mâini. Lisa îi arătase deja 

mai devreme cum se vedea în întuneric, stingând pentru o clipă 
luminile din dormitor. 

Lisa îi făcu semn lui Monk către parâmă. 

— Vorbim mai târziu despre asta. 

Monk se încruntă, dar se trase în sus pe parâmă, dovedind cât 
de puternice îi erau braţele şi umerii şi mai ales strânsoarea 
mâinii protetice. 

Lisa o ajută pe Susan să se aşeze în ham. 

— Te ţii bine? o întrebă pe femeie. 

— N-am încotro. 

Susan tremura din toate încheieturile. 

După câteva manevre, Monk şi Ryder începură să o ridice 
folosind unul dintre pilonii navei ca punct de susţinere. 

Lisa aştepta mişcându-se încoace şi-ncolo. 

O bătaie puternică în uşă ajunse până la ea, făcând-o să 
încremenească. 

Venea din cabină. 

Păşi înăuntru. De acolo se auzeau strigăte furioase. 

Dr. Devesh Patanjali. 

Probabil că încercase să deschidă uşa cu cardul de acces şi 
descoperise că avea pusă siguranţa prin interior. Alte bocănituri. 
Lisa se dădu înapoi, se aplecă peste balustradă şi privi în sus. 
Susan dădea din picioare. Tocmai o ajutau să treacă peste 
balustradă. 

Lisa îşi scoase pistolul de la brâu şi strigă în sus: 

— Grăbiţi-vă! Vine cineva! 

Vântul şi tunetele îi înghiţiră cuvintele. 

Din cabină se auzi un trosnet de despicătură. Spărgeau uşa. 
Urmă o împuşcătură de carabină. Tare ca o bubuitură de tun. 
Care o sperie de moarte. 

Ecoul unui strigăt reverberă de deasupra ei. 

Măcar Monk auzise zgomotul împuşcăturii. 

Hamul căzu lângă umărul ei, aruncat, nu coborât. O lovi. Fără 
să-l bage în seamă, se repezi la uşa deschisă a balconului, 
înşfăcă draperia dinăuntru şi, dintr-o mişcare, o trase complet. 
Inchise şi uşa glisantă. 

Mai bine descopereau o cameră goală. 

Poate că trucul nu avea să ţină prea mult, dar măcar putea 
câştiga câteva secunde în plus. Se întoarse, înşfăcă hamul şi 
încercă să se caţere în el. O pală bruscă de vânt îl smuci din 
mâna ei, lovind-o şi făcând-o să scape pistolul. 

Arma zbură în întuneric. 

„La dracu'!” 

Innebunită, apucă hamul cu ambele mâini, se sui pe 
balustrada balconului şi-şi făcu vânt cu picioarele. 

Simţi hamul zvâcnindu-i în mâini în timp ce bărbaţii începură 
să o tragă în sus. 

Se legăna, ajungând cu faţa către balcon chiar în momentul 
când cineva trăgea vijelios draperia. Deasupra capului fulgeră. li 
văzu faţa lui Devesh şi ochii mărindu-i-se de uimire, neînţelegând 
cum se făcea că ea era acolo, legănându-se înspre el. 

Se dădu îndărăt. 

In locul lui apăru Surina în halat, cu părul ei lung şi negru 
desfăcut pe spate. Deschise uşa dintr-o mişcare în vreme ce 
întindea celălalt braţ în spate, apucând bastonul lui Devesh. 

Lisa ajunsese la capătul arcului de care pe care-l făcea 
legănându-se. Dădu din picioare către femeie, dar Monk şi Ryder 
o ridicaseră suficient de mult, încât vârfurile ghetelor ei nu 
făcură altceva decât să lovească aerul. 

Hamul o îndepărtă din nou. 

Surina ieşi pe balcon, din cauza vântului părul fluturându-i 
nebuneşte, ca un vârtej. Apucă bastonul lui Devesh cu ambele 
mâini, îl răsuci şi îl smuci în lateral. O teacă de lemn alb zbură 
înapoi în cabină, scoțând la iveală o lamă lungă de oţel ce fusese 
ascunsă în baston. 

Surina se repezi la balustrada balconului. 

Fulgerele luminară cerul, transformând sabia într-o flacără 
albastră. 

Neînarmată, Lisa fu adusă de legănarea hamului spre femeia 
care aştepta cu sabia pregătită. 


8.46 P.M. 


Monk nu aşteptase. Îşi dăduse seama că Lisa avea imediat 
nevoie de ajutor, aşa că-l lăsase pe australianul uriaş s-o ridice 
de unul singur. 

Monk se lăsă să alunece pe o altă frânghie. Celălalt capăt era 
legat de un colac de salvare proptit între două ţevi fixate de 
balustrada vaporului. Mâna lui protetică se înţepeni pe frânghie 
cu puterea unui cleşte de oţel. Cu pistolul în mâna cealaltă, ţinti. 

Sărise suficient de departe pentru a o vedea pe Lisa 
legănându-se înspre o femeie cu o sabie. Işi îndreptă pistolul 

spre ea şi trase. 

O pală de vânt îl făcu să rateze. 

Glonţul smulse o bucată de lemn din grilajul balconului. 

Dar fu suficient pentru a o pune în gardă pe femeia înarmată. 
Aceasta se feri, răsucindu-şi uşor trupul. 

Ryder strigă în vreme ce trăgea şi mai puternic parâma de 
care atârna Lisa. 

In acelaşi timp, cu o putere înzecită de adrenalină şi teroare, 
Lisa se trase şi ea în sus. Acum se afla aproape în picioare în 
ham, în loc să atârne. Era deasupra balconului. Lovi chila cu 
putere şi ricoşă. 

Ryder o mai smulse în sus vreun metru. 

Monk goli tot ce mai avea în încărcător, alte trei gloanţe, 
descurajând orice apropiere. Gloanţele aveau menirea de a-i 
împiedica pe urmăritori să înainteze. 

Se înşela. 

Femeia înarmată apăru din nou şi se avântă pe balustradă ca 
o gimnastă pe o bârnă, apoi sări drept în sus, cu sabia ridicată. 

Lisa ţipă. 


8.47 P.M. 


Lama trecu pe lângă tocul ghetei, Îi străpunse cracul blugilor şi 
i se înfipse adânc în gamba stângă. 

Apoi, sabia căzu, supusă legii gravitaţiei. 

Lisa privi în jos, printre vârfurile picioarelor. Surina ateriză pe 
balcon şi se îndepărta în grabă. Nici măcar nu aruncă o privire în 
sus. 

Ryder o trase pe Lisa şi mai sus. 

Unde să nu poată fi atinsă. 

Trasă peste curbura chilei, Lisa pierdu din ochi balconul. 
Ţinându-se strâns de parâmă, tremura din toate încheieturile. 
Sângele îi curgea pe picior, umplându-i gheata. 

Într-o parte, îl zări pe Monk care se căţăra spre puntea de 
deasupra. 

Câteva momente mai târziu, cineva o înşfăcă de umeri şi-i 
trase trupul cu totul peste bord. Ea căzu pe punte, în continuare 
tremurând. İl văzu pe Ryder desfăcându-şi o basma care-i căzuse 
în jurul gâtului. 

— O să te doară, spuse el, iar Lisei i se păru că vorbea de la 

mare distantă. 

Luă basmaua, o înfăşură în jurul gambei care o ardea şi apoi o 
strânse cu putere. Durerea o inundă, smulgându-i un icnet 
înfundat. Dar agonia momentului o făcu să depăşească starea de 
şoc care începea să se instaleze. 

Sunetele  reveniră din puţul adânc unde păreau că 
dispăruseră. 

Ryder o ajută să se ridice în picioare. 

— Trebuie să mergem. Vor fi aici din moment în moment, fir- 
ar... 
Ea dădu din cap. 

— Bine... mergem... da. 

Nu era chiar engleza lui Shakespeare, dar Ryder înţelese. O 
sprijini pe după umeri, în timp ce Monk o ajută pe Susan. Toţi 
erau uzi leoarcă. 

O luară spre pupa. 

— Unde...? întrebă ea şchiopătând cât de repede putea. 

— N-avem cum să ajungem până la barca mea, răspunse 
Ryder. Au avut suficientă vreme să aducă oameni la scări şi la 
lifturi. 

Parcă pentru a-i confirma spusele, o alarmă începu să sune 
prelung în burta vaporului, explodând apoi pe punti. 

Monk arătă spre balustradă şi apoi în jos. 

— Pasarela publică pentru debarcare, zise el. Acum o oră, 
când m-am uitat după paznici pe puntea unde se afla platforma 
ta privată de lansare, am observat una dintre şalupele albastre 
ale piraţilor legată acolo şi nimeni nu era la bord. 

— Pasarela pentru debarcare se află tot sub noi, avem tot atât 
de coborât. 

Monk îi trase spre balustrada din partea de mijloc a vaporului. 
Se aplecă peste ea. 

— Nu şi dacă o luăm pe scurtătură. 

Arătă în jos. 

Lisa îşi lungi gâtul ca să se uite şi ea. Se putea zări partea 
ieşită în afară a pasarelei. O şalupă rapidă, cu motorul aflat în 
exterior era legată acolo. Probabil că fusese folosită pentru a-i 
transporta pe pirați între micul lor sat şi vapor. 

Părea nepăzită. 

— Sărim? întrebă Susan speriată. 

Monk dădu din cap. 

— Ştii să înoţi? 

Susan încuviinţă la rândul ei. 

— Doar sunt biolog marin. 

Lisa era reticentă. Se aflau la mai bine de 15 metri deasupra 
nivelului mării. Dinspre prova se auziră strigăte. Monk aruncă o 
privire spre piciorul Lisei şi apoi se uită în ochii ei. 

Ea dădu din cap. Nu aveau de ales. 

— Va trebui să sărim toţi odată, spuse Monk. Un pleoscăit mai 
puternic va atrage mai puţină atenţie decât patru. 

Trecură peste balustradă, ţinându-se strâns de aceasta. 

Monk se aplecă mult în afară. 

— Pe locuri. 

Toţi încuviinţară din cap. 

Stomacul Lisei se strânse în timp ce piciorul îi zvâcnea. 
Durerea o făcea să vadă stele în apă întunecată, raze trecătoare 
de lumină ca nişte mici descărcări electrice. 

Monk îşi continuă numărătoarea inversă şi săriră cu toţii. 

Dând din braţe pentru a-şi păstra echilibrul, Lisa se avântă cu 
picioarele în jos. Se mai aruncase în apă de pe stânci. Totuşi, 
când izbi apa, i se păru că se loveşte de o suprafaţă de pământ 
întărit. Simţi senzaţia în tot corpul. Genunchii i se înmuiară, apoi 
marea cedă. Pătrunse adânc în apa călduţă. După răceala ploii şi 
a vântului, laguna i se păru ca o baie bună. 

Mişcarea provocată de inerție încetini pe măsură ce ea frâna 
cu braţele întinse. 

Apoi, începu să urce. Dădu din picioare şi din mâini ca să iasă, 
reuşind în cele din urmă să ajungă la suprafaţă şi să ia o gură de 
aer. Peste tot în jur, ploaia torențială lovea apa. Vântul bătea 
puternic din toate direcţiile. 

Călcând apa, Lisa se uită după ceilalţi. Monk o pornise deja 
spre şalupă. 

Ryder o ajută pe Susan. Se uită spre Lisa. 

Ea îi făcu semn către şalupă. 

Ghetele şi hainele pline de apă îi îngreunau foarte mult 
mişcările, dar reuşi să ţină pasul. 

Monk ajunse primul la barca rapidă şi se săltă cu uşurinţă 
peste bordul acesteia, ca o focă ajunsă la țărm. Se ghemui şi 
privi spre pasarelă. 

Nu se auzi nici un strigat. 

Alarma de pe vapor continua să răsune. Probabil că toată 
lumea se îndrepta spre puntea superioară, unde fugarii fuseseră 
văzuţi ultima oară. 

Ryder şi Susan ajunseră la şalupa imediat după aceea. 

In vreme ce Monk îi ajută să se caţere la bord, Lisa parcurse 

cea mai mare parte a distanţei rămase. 

Aproape că ajunsese la barcă... 

„„„când ceva tare i se lovi de picior. 

Tresărind derutată, îşi pierdu ritmul pentru moment. Cercetă 
cu privirea apele întunecate. Ceva trecu rapid pe lângă ea, 
atingându-i şoldul. Lăsă în urmă o flacără verzuie, care străluci 
ca un fulger în apă, după care dispăru. 

Nişte mâini o apucară de umeri. Aproape că ţipă. Nu-şi dăduse 
seama că ajunsese la şalupă. Ryder o saltă din apă şi o trecu 
peste bord. 

Lisa se prăbuşi pe podea. Nişte unelte uitate acolo o loviră în 
spate. Simţi că părul i se îmbibă cu ulei. Dar nu se mişcă. Respiră 
doar foarte adânc, încercând să-şi liniştească bătăile inimii. 

Motorul din spatele ei mugi brusc, elicea rotindu-se în apă. 
Ryder smulse parâmele ce legau barca de navă. Monk îndepărta 
şalupa de vapor. Incet la început, încercând să facă pe cât de 
puţin zgomot posibil. 

Lisa se ridică şi se uită spre navă. 

O siluetă păşi pe pasarela pentru debarcare. Chiar dacă faţa îi 
era umbrită, Lisa îşi imagină tatuajele. Rakao. Căpetenia maori 
nu se lăsase prostită. Ştia că nu existau prea multe căi de 
plecare de pe vapor. 

— Dă-i drumul, strigă Lisa. Cu viteză maximă, Monk! 

Motorul începu să se cutremure, tuşi nişte apă şi apoi începu 
să zumzăie. 

In timp ce Lisa îl urmărea cu privirea, Rakao ridică braţul. Ea 
îşi aminti de pistolul lui gigantic. 

— Jos! strigă ea. Toată lumea jos! 

Scântei apărură în gura ţevii. Carena metalică răsună când un 
glonţ trecu razant. Viteza şalupei se mări îndată ce depăşi un val 
uriaş. 

Rakao trase din nou, dar probabil până şi el îşi dăduse seama 
că nu avea nici un rost. Deja îşi dusese la buze cealaltă mână, în 
care avea un radio. 

Monk mări viteza, îndepărtându-se de vaporul de croazieră. 

Lisa observă altă barca rapidă apărând de după pupa navei, 
încă destul de departe în spatele lor. Probabil că se întorcea de la 
satul de pe țărm. Brusc, acceleră luând-o spre pasarelă. 

Cu siguranţă, o chemase Rakao, gata să pornească în 
urmărirea lor. 

Dar ei aveau un avans suficient. 

Asta până când motorul se înecă, scoțând un cloncănit 

puternic şi un nor de fum. Barca se cutremură şi încetini. Lisa se 
ridică mai sus, răsucindu-se. Privi uneltele împrăştiate pe podea. 
Cârpa plină de unsoare, mototolită şi aruncată undeva în spate. 

Şalupa nu îşi aşteptase pasagerii pentru a-i transporta de la 
vapor la țărm - de fapt, era acolo pentru a fi reparată. 

Motorul începu să fumege şi mai puternic. Zgomotul puternic 
pe care-l făcuse până atunci se transformă într-un bâzâit slab. 

Ryder scoase o înjurătură, trecu pe lângă ea şi deschise 
clapeta care acoperea motorul. 

Izbucni un nor de fum şi mai mare. 

Ryder rosti în bătaie de joc: 

— Micuța asta a căzut cu cracii-n sus. 

In spatele lor, Rakao sări de pe pasarelă în şalupa. Aceasta 
porni în viteză spre ei. 

— Nu avem de ales, zise Monk răsucind volanul în timp ce abia 
se mişcau. 

Motorul reuşi să-i mai imprime bărcii puţină viteză. 

— Va trebui să ajungem la țărm. Şi să sperăm că totul va fi 
bine. 

Lisa se uită spre plajă şi apoi din nou către barca lui Rakao. 

Chiar dac-ar fi scăpat, tot ar fi fost ca prin urechile acului. 

Cu blândeţe, Monk încercă să mai obţină puţină putere de la 
motor. Pădurea întunecată se ridica în faţa lor. Cel puţin părea 
suficient de deasă ca să se ascundă în ea. 

In cele din urmă, o jumătate de minut mai târziu, motorul cedă 
definitiv. 

— Trebuie să înotăm până acolo! spuse Ryder. 

Plaja nu era prea departe. La mai puţin de 50 de metri. 

— Gata, zise şi Monk. In apă! 

Incă o dată, săriră cu toţii în lagună. Lisa îşi scoase ghetele şi-i 
urmă. Şalupa lui Rakao mugea îndreptându-se spre ei. 

Abia după ce căzu în apă, îşi aminti de acel ceva care se lovise 
mai devreme de ea, de clipa de panică prin care trecuse. Acum 
însă, Rakao o speria mai tare. Cum toată viaţa făcuse scufundări, 
Lisa dăduse de suficient de multe ori nas în nas cu diverşi rechini 
curioşi. 

Cu siguranţă, Rakao era mult mai înspăimântător. 

Incepu să dea din picioare spre țărm. 

Aruncând o privire în urmă, observă raze ciudate în apă. Ca de 
smarald, de rubin, de safir. 

Scânteind ca nişte flăcări sub luciul apei. 

Treceau prin valuri în grabă, îndreptându-se spre grupul lor. 

Brusc, Lisa îşi dădu seama ce vietate se lovise de ea, ce se 
îndrepta acum spre ei, ca o haită de prădători, comunicând prin 
flash-uri luminoase, ca un cod Morse vizual. 

— Grăbiţi-vă! ţipă ea. 

Dădu şi ea din picioare mai repede. 

N-aveau cum să reuşească. 


Urmăreşte mirosul sângelui în apă. Aripioarele laterale se 
ondulează şi alunecă. Muşchii pompează apa prin mantaua 
exterioară şi apoi prin pâlnia rigidă pe care o au în partea 
din spate, de unde este zvârlită în sus aproape 1,5 metri. Işi 
uneşte şi încleştează cele opt braţe, transformându-se într-o 
săgeată plină de muşchi şi extrem de puternică. 

Cele două tentacule mai lungi sunt strălucitoare la 
capete. 

Dungi luminiscente tremură în mişcare pe toată lungimea 
corpului. Ghidâna haita. 

Ochii mari, globulari citesc mesajele transmise de fraţii 
săi. 

Unii aproape mătură suprafața apei, alții înoată în paralel 
cu aceştia, dar la adâncime. 

Mirosul sângelui devine din ce în ce mai puternic. 


Lisa dădea din mâini şi din picioare, făcând mişcări ample. 
Panica n-ar fi făcut altceva decât să o încetinească. 

Plaja se întindea în faţă, o fâşie argintie între apa neagră şi 
jungla întunecată. 

Era linia de sosire pe care intenţiona să o treacă. 

Şalupa lui Rakao se auzea mugind în urma ei. 

Dar ea nu fugea de piratul maori. 

Fulgere luminoase străbăteau apa, apropiindu-se de ea. 

Atrase de pulpa ei rănită. 

Sânge. 

Cam la patru metri în faţă, Monk şi Ryder reuşiră să iasă din 
apă, împleticindu-se şi târând-o pe Susan între ei. Lisa dădu din 
picioare şi mai tare. 

— Monk! 


Strângând din muşchi cu putere, pentru o ultimă dată, se 


avântă în vârtejul de apă. Işi descleştează brațele şi le 
desface larg. 

Două tentacule mai lungi ţâşnesc şerpuind prin apă, 
sclipind rece cu lumini galbene intermitente, căptuşite cu 
ventuze, pregătindu-se să-şi înfigă cârligele chitinoase. 


9.05 P.M. 


Monk îşi auzi numele răcnit. 

Lisa înota înnebunită spre țărm. 

Doar la trei metri depărtare. 

În spatele ei, barca piraţilor gonea la viteză maximă, 
apropiindu-se. Ploaia curgea din cerul deschis, acoperind laguna 
cu bulbuci mari. Chiar sub luciul apei, sclipeau în cerc flăcări ca 
nişte trasoare în noapte, îndreptându-se către Lisa. 

Monk îşi aminti poveştile despre lagună. Spuse de un localnic 
fără dinţi. Demonii din adâncuri. 

Sări din nou în apă. Ţărmul era abrupt. Din doi paşi, fu în apă 
până la mijloc. 

— Lisa! 

Ea se uită spre el, privirile li se întâlniră. Apoi, brusc, se opri. 
Ochii i se lărgiră. 

— Haide... 

Monk se avântă către ea, cu braţele întinse cât putea de 
departe. 

— Dă-mi mâna! 

Prea târziu. 

Un vârtej de tentacule explodară din apă, învăluind-o cu o 
viteză ce-ar fi putut să-i frângă gâtul, iar Lisa fu răsucită şi 
trântită, trasă la fund. Monstrul ieşi pentru puţin timp la vedere, 
agil şi plin de aripioare laterale cu benzi înguste scânteind din 
cauza descărcărilor electrice. Un ochi mare şi negru se holbă 
scurt şi apoi dispăru. 

Un braţ de om ieşi la suprafaţă, deja la doi metri mai departe. 
Apoi, cu o viteză imposibilă, spintecă apă ca un peşte într-o 
undiţă trasă. Braţul intră la loc în apă. 

„Lisa...” 

Monk mai făcu un pas, pregătindu-se să se scufunde. 

Dar o rafală de împuşcături îi întrerupse frenezia. Gloanţele 
sfâşiară luciul apei, împingându-l înapoi, spre țărm. 

— Aici! ţipă Ryder. 

Alte Împuşcături şfichiuiră movilele de nisip. Rafalele nu 

conteneau. 

Nu avea de ales. 

Monk se împletici îndărăt, tras de Ryder în desişul adânc şi 
întunecat. 

„Lisa...” 


Lisa se chinui să-şi ţină respiraţia, înfăşurată în braţe care se 
strângeau în jurul ei din ce în ce mai puternic. 

Cârlige uriaşe se înfipseră în carnea care nu mai simţea nimic 
din cauza panicii. 

Dădu din picioare, agitându-se în agonie. 

Cu ochii deschişi. 

Raze de lumină intermitente sfâşiau întunericul. 

Acesta era sfârşitul. 


9.06 P.M. 


Monk se lăsă târât mai departe în junglă. Nu avea de ales. Nu 
putea face absolut nimic. 

Printr-o deschizătură din frunzişul des, se uită înapoi, spre apa 
neagră. 

Barca piraţilor încetinise, ajungând lângă țărm. Armele erau în 
continuare îndreptate spre plajă, căutând. Dar Rakao stătea bine 
înţepenit la prova, o siluetă neagră, cu sulița în mână. 

Luându-şi avânt, vânătorul maori înfipse sulița de oţel adânc în 
apă. 

Fulgere albastre izbucniră în locul unde lovi, strălucind în 
întuneric, luminând apa şi adâncurile lagunei. Apele şuierară, 
împrăştiind un nor de aburi pe toată lungimea suliţei. 

Oare ce făcea? 


Aproape inconştientă, Lisa expiră ultima gură de aer pe care o 
mai avea. Şocul încleştării deveni şi mai dureros. Imbrăţişarea 
calamarului deveni şi mai strânsă, acesta trecând probabil prin 
aceeaşi agonie, poate chiar mai rea. 

Apoi, braţele din jurul ei se desfăcură, rotind-o violent pentru 
ultima oară. 

Apa mării îi pătrunse adânc în nări. 

Cu ochii în continuare deschişi, văzu creatura îndepărtându-se 
spre adâncurile întunecate, ca o săgeată de foc de culoarea 

smaraldului. Altele o urmară. 

Din cauza inerţiei, se ridică spre suprafaţă. 

Apoi, nişte mâini o înşfăcară, trăgând-o de păr. 

Prea încet. 

Lisa se înecă, deschizând şi închizând gura ca un peşte în 
vreme ce întunericul o învăluia. 


9.07 P.M. 


Adăpostiţi în spatele unui bolovan din junglă deasă, Monk privi 
cum Lisa era scoasă de păr din apă. Inertă. Capul îi căzuse pe 
spate, într-un unghi imposibil. 

Rakao îşi aruncă sulița deoparte. 

— Un fel de unealtă de mânat vitele, spuse Ryder. A scos 
cerneală din jigodiile alea. 

Rakao o aplecă pe Lisa peste balustradă şi o apăsa pe spate. 
O grămadă de apă de mare îi ţâşni din nas şi din gură. 

Un braţ se ridică şi dădu să-l lovească. 

Era vie. 

Piratul o întoarse şi o aruncă pe podeaua şalupei. Se uită lung 
înspre junglă şi apoi mai sus, spre culmi. Fulgere ţâşneau 
necontenit de-a lungul şi de-a latul acoperişului insulei. Vântul se 
înteţise, la fel şi ploaia care învăluise laguna. 

Rakao ridică un braţ şi făcu un gest circular. 

Barca rapidă se legăna, întorcându-se cu o mişcare bruscă. Pe 
urmă, o luă înapoi în viteză, lăsând în urmă o jerbă înaltă de apă. 
Se întorceau la vapor. 

Luând-o pe Lisa cu ei. 

Dar măcar era în viaţă. 

— De ce pleacă? murmură Susan. 

Monk se uită spre ea. In întunericul pădurii, faţa şi mâinile 
femeii străluceau difuz, aproape de neobservat, dar totuşi foarte 
evident. Ca luna luminând prin norii deşi. 

— Nu că am avea unde fugi, zise Ryder amar. Până se va 
lumina de ziuă, o să fie cu toţii aici ca să ne vâneze. 

Monk făcu un gest spre adâncurile pădurii. 

— Atunci, ar trebui s-o luăm din loc. 

Cu Susan lângă el, Monk porni prin junglă. Mai aruncă o ultimă 
privire înapoi, spre lagună. 

— Ce naiba erau chestiile alea? 

— Calamari prădători, murmură Susan sigură pe ea. Nişte 
calamari  bioluminiscenţi care vânează în haite. Calamarii 
Humboldt din Pacific au atacat şi au ucis oameni, ieşind brusc din 
adâncuri. Însă există şi exemplare mai mari. Cum ar fi Taningia 
danae. Laguna izolată de aici probabil că este căminul unei astfel 
de subspecii. Care iese la suprafaţă doar ca să se hrănească. 
Noaptea, când sistemul lor de comunicaţie luminiscent şi simţul 
de coordonare le funcţionează cel mai bine. 

Monk îşi aminti o poveste spusă de unul dintre pirați, despre 
insulă, despre vrăjitoarele şi demonii din ape. Aici se afla 
probabil sursa poveştii. Işi mai amintea însă şi o altă poveste 
despre insulă. 

Işi înălţă capul, uitându-se spre culmile zimţate, conturate pe 
cerul întunecat. Auzi, pe lângă zgomotul tunetelor, sunetul unor 
bătăi în tobe. 

Canibalii. 

— Acum, ce facem? întrebă Ryder. 

Monk o luase înainte, deschizând drumul. 

— E timpul să-i cunoaştem pe vecini... să vedem ce au de 
mâncare. 


9.12 P.M. 


Pe pasarelă, Lisa atârna în braţele unuia dintre pirați. Era prea 
slăbită ca să se lupte, prea obosită să-i mai pese. Udă până în 
măduva oaselor, plină de o mulţime de răni, aştepta să i se 
hotărască soarta. 

Rakao se certa cu Devesh. 

In malaeză. 

Ceva ce depăşea puterea ei de înţelegere. 

Dar Lisa bănuia că această ceartă avea legătură cu faptul că 
piratul tatuat nu o urmărise pe Susan Tunis în junglă. Lisa 
înţelesese doar un cuvânt. 

„Canibali.” 

In spatele bărbaţilor, înfăşurată în halat, se afla Surina, în zona 
de acces pe vapor, ferită de ploaie, cu braţele încrucişate şi 
spatele drept, aşteptând răbdătoare. Ochii îi erau aţintiţi asupra 
Lisei. Nu cu răceală, asta ar fi implicat o anumită emoție. Ochii 
Surinei erau complet goi. 

In cele din urmă, Devesh se întoarse şi arătă spre Lisa. Vorbi 

în engleză, ca un gest de curtoazie faţă de prizoniera lor. 

— IMpuşc-o. Acum! 

Lisa îşi îndreptă trupul în braţele piratului. Tuşi, reuşind să 
scoată doar o şoaptă răguşită. 

Avea să le ofere savanților din Ghildă singurul lucru pe care-l 
avea. 

Ca să-şi salveze viaţa. 

— Devesh, spuse ea ferm. Virusul lui luda. Eu ştiu ce face. 

11 
Sticla sparta 


6 IULIE, 1.55 P.M. 
Istanbul 


Şocul făcu scena să se deruleze cu încetinitorul, urmărită cu 
respiraţia întretăiată. 

De la o fereastră aflată la primul etaj al Hagiei Sofia, Gray 
văzu cum partea din spate a capului lui Balthazar Pinosso 
explodează, împroşcând în jur sânge şi oase. Corpul acestuia se 
îndoi de la mijloc în urma impactului. Braţele îi fluturară larg, în 
lateral. Telefonul mobil, aflat la ureche mai înainte, îi zbură 
printre degete, se lovi de caldarâm şi ricoşă. 

Cadavrul bărbatului masiv se prăbuşi. 

Vigor icni de undeva de lângă Gray, curmând momentul. 

— Oh, Dumnezeule... 

Sunetul reverberă: ecoul împuşcăturii, ţipetele din piaţă. 

Gray se trase înapoi, trăgând aer în piept încă o dată, 
încercând să-şi dea seama care erau implicaţiile. „Dacă 
Balthazar fusese împuşcat...” 

— Nasser ştia de el, spuse Vigor terminându-i ideea nerostită. 

Uluit, monseniorul se apucă de marginea ferestrei. 

— Nasser ştia că Balthazar a fost aici. Lunetiştii monstrului 
ăstuia l-au ucis. 

Nici Gray nu era într-o stare mai bună, năuc din cauza 
imposibilității de a înţelege şi a sentimentului de vină. Doar el 
fusese cel care îl trimisese pe omul ăla în faţa unui pluton de 
execuţie. 

Ţipetele şi urletele se amplificau din ce în ce mai mult afară, 
răspândindu-se şi înăuntru. Oamenii alergau - majoritatea spre 
cel mai apropiat adăpost, lăcaşul sfânt al Hagiei Sofia. 

In urmă cu câteva minute, Gray şi Vigor urcaseră la primul etaj 
al bisericii, mai puţin circulat, rămânând ascunşi. Inainte să iasă, 
Balthazar îl informase pe curatorul muzeului că Gray şi Vigor 
plecaseră deja, fără să mai aibă nevoie de o ambulanţă. Veniseră 
sus ca să se asigure că totul mergea bine. 


280 


— Curând, o să fie plin de poliţie aici, zise Gray. Trebuie să ne 
ascundem. 

Vigor îl apucă pe Gray de mânecă. 

— Mama şi tatăl tău... 

El clătină din cap. Nu avea timp să se gândească la asta. 
Nasser îl avertizase în legătură cu folosirea oricărui truc. Insă, de 
îndată ce cuvintele fură rostite cu voce tare, Gray nu putu să-şi 
reprime sentimentul de spaimă. Respirația îi deveni din ce în ce 
mai sacadată, nu mai era în stare să gândească limpede. Părinţii 
lui Gray aveau să sufere pentru greşeala aceasta. 

Cum de ştiuse Nasser de Balthazar? 

Vigor continua să se  holbeze pe geam. Degetele 
monseniorului îl strânseră şi mai tare pe Gray de braţ. 

— Dumnezeule mare... ce face ea acum? 

Gray îşi îndreptă întreaga atenţie spre piaţa aflată sub faţada 
vestică. In vreme ce oamenii fugeau haotic din piaţă sau îşi 
aplecau capetele plini de teamă, o singură persoană alerga drept 
prin masa confuză de oameni. Şchiopăta uşor, încercând să-şi 
menajeze piciorul stâng. 

Seichan. 

De ce venea încoace? 

Aproape ajunsă la biserică, o rafală îi şuieră pe lângă călcâie. 
Cineva trăgea în ea. Oamenii lui Nasser. Insă apariţia ei bruscă îi 
prinsese pe lunetişti cu garda coborâtă. Având ordine să-i 
împiedice pe Gray şi însoțitorii săi să iasă din biserică, aceştia nu 
se aşteptaseră să fugă cineva spre biserică. 

Seichan alerga şi mai repede, întrecându-se cu moartea. 


1.58 P.M. 


Luată prin surprindere, Seichan înjură. Aşadar, Nasser chiar 
avea un lunetist sau doi aici. Nu reuşise să-i depisteze mai 
devreme. Pe de altă parte însă, lunetiştii avuseseră o grămadă 
de timp la dispoziţie ca să se ascundă cum trebuie. Seichan nu 
anticipase prezenţa unui trădător printre cei din grupul lor. 
Balthazar se aflase deja toată dimineaţa la Hagia Sofia, punând 
la cale o capcană de toată frumuseţea. 

Intră în forţă prin Uşile Imperiale şi se chirci, lipindu-se de 
peretele interior. Oare erau şi aici indivizi înarmaţi? 

Cercetă din priviri lungimea cavernoasă a naosului. Oamenii, 

înspăimântați de focurile de armă, se ghemuiau în colţuri sau îşi 
tot schimbau locul, formând valuri înnebunite, cuprinşi de 
confuzie şi panică. Trebuia să-i găsească pe Gray şi Vigor. 

Sirenele răsunau undeva în depărtare. 

O mână o apucă de cămaşă. In mod reflex, ea îi vâri 
agresorului un pistol între coaste. 

Omul nu se clinti. 

— Seichan, ce s-a întâmplat? 

Era Gray, palid şi tras la faţă. 

— Gray... trebuie să ieşim de-aici. Acum. Unde-i monseniorul? 

El arătă cu mâna spre o scară din vecinătate. Vigor era pe 
jumătate ascuns la capătul scării şi urmărea mulţimea. 

Seichan îl împinse uşor pe Gray spre el. 

Monseniorul se uită lung la cadrul uşii cu arcadă, cu ochii plini 
de durere. 

— Nasser l-a împuşcat. L-a împuşcat pe Balthazar. 

— Nu, zise Seichan cu fermitate, eliminând orice fel de 
neînțelegere. Eu am făcut-o. 

Vigor se dădu un pas în spate. Gray se răsuci pe loc. 

— Lucra pentru Nasser, le explică Seichan. 

Vigor izbucni plin de furie. 

— Cum poţi să...? 

— Am fotografii de acum doi ani. Cu Nasser şi Balthazar 
împreună. Nasser i-a dat bani, spuse ea şi se uită fix la Vigor, cu 
o privire îndârjită. A lucrat cu el mereu. N 

Seichan simţi neîncrederea din atitudinea lui. Işi înăspri vocea: 

— Monseniore, cine v-a atras atenţia asupra inscripţiei din 
Turnul Vântului? 

Vigor îşi aruncă rapid privirea spre uşi, către bărbatul mort pe 
care însă nu-l zărea. 

— Inainte să vă implicăm pe amândoi, insistă Seichan, eu şi 
Nasser ne-am jucat de-a şoarecele şi pisica de-a lungul şi de-a 
latul Italiei, căutând primele piese ale puzzle-ului angelic. Nimeni 
nu trebuia să descopere semnul meu invizibil de la Vatican până 
când n-aveam să te sun, să te alertez ca să cauţi în magazia 
turnului cu o lampă ultravioletă. Crezi că prietenul dumitale a dat 
aşa, din senin, peste el? 

— Mi-a zis că... unul dintre studenţii săi... 

— A minţit. Nasser i-a spus. Nemernicul a urmărit aceeaşi 
pistă ca şi mine. L-a folosit pe Balthazar ca să vă recruteze şi să 
vă implice în rezolvarea misterului. 

Vigor se prăbuşi pe scări, acoperindu-şi faţa cu mâinile. 

Seichan se întoarse spre Gray. Acesta stătea la un pas 
depărtare, cu ochii sticloşi, reconfigurând toate evenimentele 
dimineţii în lumina celor dezvăluite. Probabil simţise că Seichan 
îşi îndreptase atenţia asupra lui. 

— In consecinţă, Nasser ştia că încercăm să-l înşelam, zise 
Gray. Ştia că avem prima cheie. Ştia totul. 

— Nu neapărat. 

Seichan îl ridică pe Vigor de umeri şi îl împinse pe Gray în 
interiorul bisericii. 

— Acesta a fost motivul pentru care a trebuit să-l elimin. Nu 
cred c-a avut vreme să-l sune pe Nasser după ce-a plecat de 
lângă voi. L-am scos din circuit înainte să aibă posibilitatea asta 
şi să înrăutăţească şi mai tare situaţia. 

— S-o înrăutăţească? se opri Gray refuzând să meargă mai 
departe, cu ochii plini de furie. Ai fi putut să-l capturezi. Am fi 
putut să-l folosim împotriva lui Nasser. Aveai de ales dintr-o mie 
de variante! 

— Toate mult prea riscante! rosti Seichan apropiindu-se, fără 
să cedeze în faţa privirii lui ucigătoare. Să-ţi intre bine în capul 
ăla pătrat, Gray. Planul lui Nasser, planurile noastre... s-au dus 
toate de râpă. E momentul să ştergem totul cu buretele şi s-o 
luăm de la zero. Şi trebuie să acţionăm chiar acum. 

Faţa lui se întunecă, Gray fiind gata să dea în clocot de furie. 
Şi ochii reflectau furtuna din sufletul lui. 

— Când nenorocitul ăla o să afle ce-ai făcut... ce-am făcut... o 
să fie pur şi simplu semnarea condamnării la moarte a părinţilor 
mei! 

Ea îl întrerupse brusc, trăgându-i o palmă răsunătoare peste 
obraz şi făcându-l să se dea un pas în spate. Buimac, sări la ea. 
Ea nu opuse rezistenţă. O înhăţă cu o mână de guler, iar cu 
cealaltă, strânsă pumn, fu gata să lovească. 

Ea îşi păstra vocea calmă împotriva ieşirii năvalnice a 
bărbatului. 

— Moartea jigodiei ăleia înseamnă că avem parte de o mică 
doză de confuzie. Trebuie să profităm de ea. 

— Insă ai mei... 

Ea îşi păstra vocea egală. 

— Gray, sunt deja morţi. 

Mâna cu care o apucase de cămaşă îi tremură. Faţa i se 
contractă puternic, roşie, agonizând. O cerceta din priviri, 
trebuind să dea vina pe cineva. 

— lar dacă nu sunt morţi, continuă ea, dacă-i ţine în viaţă ca 

un fel de asigurare suplimentară, atunci nu ne rămâne decât o 
singură speranţă. 

Mâna lui Gray înfiptă în gâtul ei căzu, însă rămase încleştată. 

— O să avem nevoie de o monedă de schimb importantă, 
continuă ea. Care să cântărească la fel de mult ca viaţa părinţilor 
tăi. 

În ochii lui, ea putu să vadă cum furia dezlănţuită începe să i 
se mai domolească, precum un val de mare care se retrage, 
înghiţindu-i în cele din urmă şi cuvintele. 

— lar cea de-a doua cheie n-are cum să reprezinte asta de una 
singură. 

Clătină din cap. 

— Trebuie să păstrăm tăcerea. Să-l punem pe Vigor să-şi 
scoată bateria celularului, astfel încât să nu i se mai poată da de 
urmă. 

— Şi-atunci, cum o să mai dea Nasser de noi? 

— Este timpul să-i luăm această posibilitate. 

— Dar când o să încerce să ne sune... 

— Nasser o să fie furios. S-ar putea să le facă rău părinţilor tăi, 
chiar să-l omoare pe unul din ei. insă până când o să ne 
găsească, o să-l ţină pe unul în viaţă. Nu e prost. lar asta-i 
singura noastră speranţă. 

Telefonul lui Vigor începu să sune. Toată lumea îngheţă. Vigor 
îl scoase încet din buzunar. lşi aruncă privirea la identitatea 
apelantului, înghiţi în sec şi i-l pasă lui Gray. 

Acesta îl lua. 

— Nasser, confirmă el. 

— Că tot vorbeam de lup, şuieră Seichan. Probabil că l-a sunat 
unul dintre lunetişti, cerând noi instrucţiuni în continuare. 
Probabil că ăsta-i singurul motiv pentru care n-au luat deja cu 
asalt locul acesta. Uciderea lui Balthazar i-a prins cu garda jos. 
Aceasta este singura noastră şansă de scăpare. 

Gray se uită fix la ecranul telefonului. 

Seichan aştepta. 

Cât de puternic era bărbatul acesta? 


2.04 P.M. 


Degetele lui Gray refuzară să se mişte, încleştate pe telefon. 
Acesta vibră şi sună din nou. 

Aproape că putea să simtă furia ce emana din telefon, 
sentimentul de mânie gata să fie revărsat împotriva mamei şi 
tatălui său. Voia cu disperare să răspundă: să ţipe, să implore, să 
înjure, să se tocmească. 

Insă nu avea nimic cu care să negocieze. 

Nu încă. 

— Nasser trebuie să fie la jumătatea zborului, murmură Gray 
în cele din urmă spre telefon. 

— Urmează să aterizeze în cinci ore, încuviinţă şi Seichan. 
Gray se simţi cuprins de un val de frig, însă degetele sale se 
încleştară şi mai tare. 

— Acolo sus, în aer, o să ezite să ia vreo decizie majoră. O să 
aştepte să pună picioarele pe pământ înainte să facă o evaluare 
finală a situaţiei. 

— lar dacă n-o să stea de vorbă cu tine până atunci... 

Gray nu putu să pronunţe cuvintele. Nu făcu decât să dea din 
cap în semn de confirmare. Nasser avea să-i ucidă părinţii. Nu va 
mai aştepta mai mult. Avea să-l pedepsească pe Gray şi să 
aleagă o altă strategie. 

„Cinci ore.” 

— O să avem nevoie de mai mult decât de cea de-a doua 
cheie, pe care am găsit-o aici, spuse el. Chiar mai mult decât şi 
cea de-a treia cheie. 

Seichan dădu din cap. 

Gray se uită lung la Seichan. 

— O să trebuiască să rezolvăm misterul obeliscului. O să avem 
nevoie de harta lui Marco. 

Seichan îl privea fix, aşteptând.. 

Gray ştia ce trebuie să facă. Inchise clapeta telefonului. Cu 
degetele amorţite, bâjbâi după bateria din spate. 

Vigor se apropie şi îi acoperi degetele lui Gray cu palmele. 

— Eşti sigur, Gray? 

El îşi ridică privirea. 

— Nu... nu sunt. Nu-s sigur de nimic. 

Îşi eliberă mâinile din ale monseniorului şi scoase bateria din 
telefon, întrerupându-i ultimul sunet de apel la jumătate. 

— Dar asta nu înseamnă că n-o să acţionez. 

Gray se întoarse spre Seichan. 

— Acum, ce facem? 

— Tocmai i-ai aruncat mănuşa. Nasser o să-şi sune 
haidamacii. Poate că mai avem un minut sau două la dispoziţie, 
zise ea arătându-le cu mâna spre centrul bisericii. Pe aici. 

Kowalski a făcut rost de-o maşină. Ne aşteaptă la ieşirea din 
aripa estică. 

li conduse de-a lungul naosului. Mulțimea fremăta, nesigură, 
iar ecourile vocilor răsunau în biserică. Urletul sirenelor se 
apropia din ce în ce mai mult. Seichan scoase ceva din buzunar. 

— Probabil că Nasser are lunetişti şi la ieşirea aia, zise Gray 
apropiindu-se cu paşi mari de ea. 

Seichan îl opri cu palma întinsă. 

— Am o grenadă uşoară... Mult zgomot şi multă lumină. O s-o 
detonăm în centru. În timp ce toată lumea o să se năpustească 
spre ieşiri... la fel o să facem şi noi. 

Gray se încruntă. 

Vigor îşi exprimă îngrijorarea în vreme ce treceau pe lângă un 
grup de elevi cu ochii măriţi şi plini de teamă, strânşi grămadă 
unul în altul. 

— Dacă lunetiştii ne văd, o să deschidă focul. Asupra mulţimii. 

— Altfel n-avem cum, spuse Seichan grăbindu-se şi mai tare. 
O să trebuiască să riscăm. Poate că oamenii lui Nasser sunt deja 
aici... 

O împuşcătură bubui în biserică. 

Gray simţi cum îi vâjâie ceva pe la ureche. O bucată din 
mozaicul de pe pereţi se dislocă, transformându-se într-o ploaie 
aurie. 

Mulțimea intră în panică, luând-o la fugă în toate direcţiile. 

Vigor căzu într-un genunchi. Gray îl trase după el, în vreme ce 
un al doilea glonţ scoase scântei la impactul cu o coloană de 
marmură. Detunătura se auzi cu putere. 

Aplecaţi, străbătură în fugă întreaga lungime a naosului. Când 
ajunseră în centru, Seichan se pregăti să tragă ştiftul de 
siguranţă al grenadei. 

Gray o prinse de mână, împiedicând-o. 

— Nu. 

— Este singura cale. S-ar putea să fie şi mai mulţi trăgători 
deasupra noastră. O să trebuiască să ne călcăm în picioare cu 
restul mulţimii ca să ajungem la ieşire. 

„lar dacă o să fim descoperiţi în mijlocul mulţimii, gândi el, câţi 
oameni nevinovaţi o să fie omorâţi?” 

Făcu un semn. 

— Mai este o cale. 

Cu mâna ei încă în a lui, îi conduse pe toţi spre latura sudică, 
direct către zidul unde se afla schela pe care se urcase mai 
devreme. 

— Sus! rosti el. 

Mai era însă un obstacol. 

Paznicul schelăriei nu-şi părăsise postul. Rămăsese aplecat în 
spatele unei bariere de lemn, cu arma ridicată, gata să tragă. 

Gray înhăţă grenada dintre degetele lui Seichan, îi scoase 
cuiul de siguranţă şi o aruncă în spatele barierei. 

— Inchide ochii! strigă el la Vigor şi-l trase pe monsenior în jos. 
Acoperă-ţi urechile. 

Seichan se aplecă, ţinându-şi capul în mâini. 

Resimţiră explozia ca pe o lovitură în plex. O detunătură 
sonoră în incinta de piatră. O lumină pătrunzătoare parcă îi 
pârjoli pleoapele lui Gray, deşi avea capul întors într-o parte. 

După care se stinse. 

Gray îl trase pe Vigor în sus. Răsunau ţipete, înăbușite din 
cauza ţiuitului pe care-l avea în continuare în urechi. O porni în 
grabă spre schelăria masivă. Mulțimea se împărţi în două, fugind 
şi spre ieşirea estică şi spre cea vestică. 

Insă ei nu urmară grosul mulţimii. 

La poalele schelei, năucit, paznicul zăcea pe spate, gemând. 

Urma să aibă o groaznică durere de cap, însă avea să 
supravieţuiască. 

Gray îi luă puşca şi le făcu semn lui Seichan şi Vigor să urce pe 
scările schelei. Trebuiau să se mişte repede. Fugă spontană a 
maselor avea să-i încetinească pe trăgători, dar nu pentru prea 
mult timp. 

Se căţăra după Seichan şi Vigor. 

— Unde mergem? strigă Seichan în jos, spre el. O să fim nişte 
ţinte perfecte acolo sus! 

— Mişcă-te! strigă Gray. Cu toţii, mişcaţi-vă fundurile până 
sus! 

Continuară să avanseze, răsucindu-se şi sărind peste treptele 
în spirală. 

Ajunseseră la jumătatea drumului când o rafală de armă 
automată mătura grinzile de susţinere, trasă mai mult la 
nimereală, însă suficient de eficientă ca să-i izgonească de pe 
scările exterioare în inima schelăriei. Se aruncară pe burtă de-a 
lungul platformei din scânduri de la etajul respectiv. 

Gray se târî până ajunse în faţa celorlalţi. 

— Pe aici! 

Luând-o la fugă pe jumătate ghemuit, Gray se îndreptă spre 
cel mai apropiat zid. Erau exact la nivelul la care cupola se 
rezema pe restul bisericii. Un şir de ferestre arcuite, aceleaşi prin 

care atât Gray, cât şi Marco se uitaseră şi se minunaseră, 
încercuiau partea de jos a cupolei. 

Gray îşi ridică puşca şi sparse geamul aflat la capătul 
palierului. Sticla se făcu ţăndări. Nu reduse ritmul. Se întinse spre 
fereastră şi se folosi de patul puştii ca să îndepărteze cât mai 
multe cioburi. 

— Afară! strigă el la Seichan şi Vigor. 

Aceştia se strecurară pe lângă el, urmăriţi de focuri de armă, 
gloanţe ricoşând din barele de oţel şi smulgând aşchii de lemn 
din tocuri. 

Gray ţâşni afară după ei, pe pervazul care încercuia clădirea. 

Soarele după-amiezii strălucea cu putere. 

Istanbulul se întindea sub ei în toată splendoarea sa, în acel 
amestec haotic de vechi şi modern. Marea Marmara strălucea cu 
un albastru ca de safir. La distanţă, se vedea şi platforma 
suspendată a podului Bosfor peste strâmtoarea care făcea 
legătura cu Marea Neagră. 

Insă nu aceasta mostră de iscusinţa inginerească fu cea care îi 
atrase atenţia lui Gray. 

Le indică faţada sudică a bisericii, acolo unde schelăria 
exterioară învăluia acea parte a Hagiei Sofia aflată în reparaţii. 

— Acolo, jos! 

Conformându-se, Vigor porni să înconjoare domul, mergând cu 
grijă de-a lungul bordurii. Odată ajuns în dreptul schelei, Gray 
sări de pe ea şi o luă încet pe acoperişul de mai jos. Alunecă în 
şezut până la schelărie, ţinându-şi puşca ridicată. 

Se izbi de grinda de susţinere şi se răsuci. Seichan venea deja 
după el, menţinându-şi echilibrul, pe jumătate alergând, pe 
jumătate alunecând, fără să-i pese de riscul la care se expunea. 
Vigor era mult mai precaut, stând pe fund şi deplasându-se încet 
pe distanţe scurte. 

Seichan se opri apucându-se cu braţele de o traversă. 

Avea telefonul mobil scos şi ţipa în el. 

Gray îl prinse pe Vigor şi îl ajută să treacă pe sub barele 
schelăriei şi să ajungă la scări. Se grăbiră să coboare. Din fericire 
nu era nici un paznic acolo. Probabil că toată agitația îl atrăsese 
în altă parte. 

Ajungând la sol, Seichan îi îndrumă spre o străduţă laterală, 
de-a lungul unei mici zone verzi. Un taxi galben derapă strâns în 
jurul colţului îndepărtat, se răsuci pe roţi şi veni în viteză, direct 
spre ei. Seichan se trase îndărăt derutată, cu ochii măriţi. 

Taxiul, nu tocmai nou, se redresă în ultimul moment şi frână în 

scrâşnet de roţi până se opri. 

Şoferul se aplecă spre geamul deschis al pasagerului. 

— Ce mama dracului mai aşteptaţi? Mişcaţi-vă fundurile 
încoace! 

Era Kowalski. 

Gray se sui în faţă. Seichan şi Vigor, în spate. Trântiră 
portierele. 

Kowalski demară lăsând dâre negre pe asfalt, scoțând fum din 
cauciucuri. 

Seichan reuşi să învingă acceleraţia care o ţintuia în scaun şi 
se aplecă în faţă. 

— Asta nu-i maşina în care te-am lăsat! 

— Rabla aia japoneză? Asta-i Peugeot 405 Mi 16. De la 
începutul anilor 1990. Numai bun să-l calci. 

Demonstrând-o din plin, Kowalski acceleră, schimbă într-o 
treaptă de viteză inferioară când ajunse la următorul colţ, trase 
de volan, aruncându-i pe toţi spre stânga, după care reveni la 
viteza anterioară şi ţâşni din curbă ca o rachetă. 

Seichan se trase înapoi, roşie la faţă. 

= Unde...? 

In spatele lor se auziră brusc sirene de poliţie, urmându-i de 
după acelaşi colţ. 

— Ai furat-o, zise Gray. 

Aplecându-se în faţă, cu nasul aproape lipit de volan, Kowalski 
ridică din umeri. 

— Tu-i spui furt, eu îi spun împrumut. 

Gray se răsuci în scaun. Maşina de poliţie cu girofar se pierdea 
în zare, în mod evident depăşită. 

Kowalski ocoli în viteză şi următorul colţ, aruncându-i pe toţi în 
direcţia opusă, enumerându-le caracteristicile maşinii. 

— Are un raport perfect între greutate şi putere, stă bine pe 
viraje... Oh! Şi mai are şi trapă în acoperiş. 

Işi ridică mâna de pe schimbătorul de viteze ca să i-l arate. 

— Drăguţ, nu-i aşa? 

Gray se lăsă pe spate. 

Kowalski scăpă de poliţie după încă două curbe strânse. Un 
minut mai târziu, se treziră pierduţi într-o mare de taxiuri, 
încetiniţi de traficul infernal din cartierul vechi al Istanbulului. 

In sfârşit, Gray se calmă suficient încât să se întoarcă spre 
Seichan. 

— Cinci ore, zise el. Trebuie să ne luăm zborul spre Hormuz. 

— Insula Hormuz, intră în amănunte Vigor. La gura Golfului 

Persic. 

Seichan îşi ţinea o mână lipită pe coapsă. Probabil că efortul 
depus îşi spunea cuvântul. Era destul de palidă, însă dădu din 
cap. 

— Cunosc locul. O mulţime de contrabandişti şi traficanţi de 
arme folosesc insula în trecere dinspre Oman spre lran. N-ar 
trebui să fie nici o problemă. 

— Cât durează drumul? 

— Trei ore. O să folosim un turbojet privat şi un hidroavion. 
Cunosc eu pe cineva. 

Gray îşi privi ceasul de la mână. Asta avea să le mai lase la 
dispoziţie numai două ore ca să găsească ultima cheie şi s-o 
folosească împreună cu celelalte ca să dezlege enigma 
obeliscului. Inima începu să-i bată din nou mai tare. Agitaţia de 
mai devreme îi estompase teama pentru soarta părinţilor săi. 
Dar acum... 

intinse mâna spre Seichan. 

— Imi trebuie celularul tău. 

— Ca să-i suni pe cei din Sigma? 

— Trebuie să le comunic ce s-a întâmplat. 

Gray îi citi expresia de pe chip. Ea ştia că evita să-i spună care 
era motivul real. Cu toate acestea, îi dădu telefonul. 

El se răsuci la loc. În câteva momente, vorbea cu directorul 
Crowe. li aduse la cunoştinţă lui Painter cele mai recente 
evenimente, pornind de la descoperirea celei de-a două chei 
până la modul în care scăpaseră. 

— Aşadar, la Vatican se infiltrase cârtiţa celor din Ghildă, zise 
Painter şovăind. Oricum, Gray, nu cred că pot să fac prea multe 
pentru tine pe insulă. Este teritoriu iranian. Mai ales într-un 
interval atât de scurt. Mi-ar fi imposibil să fac asta fără să alertez 
agenţiile de informaţii din întreg Orientul. 

— Nu vreau să intervii, rosti Gray. Doar... te rog... părinţii 
mei... 

— Ştiu, Gray... am înţeles. O să-i găsim. 

În ciuda promisiunii, Gray simţi ezitarea din vocea directorului 
cuvintele nerostite. „Dacă părinţii tăi mai sunt încă în viaţă.” 


8.02 A.M. 

Arlington, Virginia 


Erau mutaţi din nou. 

Harriet lipi un pahar de apă de buzele soţului ei, îmbiindu-l să 
bea. Îmbrăcat în pantaloni şi bluză de trening, acesta era legat 
de un scaun. 

— Jack, trebuie să înghiţi. 

El se opuse. 

— Fă-l să înghită pastila aia, se răsti femeia, ori i-o vâr în fund. 

Mâinile lui Harriet tremurau. 

— Te rog, Jack. Bea! 

Annishen îşi pierdea răbdarea. Femeia îmbrăcată în piele 
neagră răspunsese la telefon în urmă cu câteva minute şi îi 
chemase înăuntru pe ceilalţi paznici, chiar şi pe cei de pe stradă. 
Harriet fusese târâtă afară din vechea camera frigorifică unde 
fusese încuiată toată noaptea. Era un loc înspăimântător. Un 
singur bec lumina de deasupra unui şir dublu de cârlige de carne 
atârnate de-a lungul şinelor din tavan. Cum fuseseră spălate 
superficial, pete mari de sânge erau vizibile pe podea, spre 
scurgerea din centrul camerei frigorifice. 

După care urmase apelul telefonic. 

Harriet fusese adusă să aibă grijă de soţul ei. Jack fusese ţinut 
separat de ea. N-o lăsaseră să stea cu el. Astfel că îşi petrecuse 
întreaga noapte temându-se pentru viaţa lui. După ce fusese 
atacat cu taserul în camera de hotel, nu prea mai fusese lucid. 
Ea se îngrozi când îl văzu cu căluş la gură şi legat fedeleş de 
scaun, însă altminteri părea nevătămat. 

Când o văzuse din nou, se zvârcolise în funiile cu care era 
legat. Dar nu o recunoscuse cu adevărat. In continuare, nu prea 
mai avea contact cu realitatea din cauza stresului de până acum, 
a electrocutării recente, a faptului că se trezise legat fedeleş. 

— Nu-ţi mai bate capul, zise Annishen într-un final, apucând-o 
pe Harriet de umăr. Pastilele pe care i le-ai dat mai devreme n- 
au avut nici un efect. 

— Era deja foarte agitat, spuse ea rugătoare. Durează ceva 
timp... în plus, mai contează şi continuitatea dozajului. Chiar are 
nevoie de pastilele astea. 

Annishen flutură din mână spre ea. 

— Incă o încercare. 

Harriet se aplecă şi se lipi de obrazul soţului ei, ţinându-i capul 
cu o mână şi cu cealaltă, paharul. El se smuci şi se trase înapoi, 

însă ea îl ţinu strâns. 

— Jack, te iubesc. Te rog bea. Fă-o pentru mine! 

li picură apă pe gură. Buzele i se despărţiră în cele din urmă, 
într-un reflex animalic. Probabil că îi era sete. Intr-un final bău, 
înghițind lacom apa oferită. Chiar păru că îl calmează. Se lăsă 
moale în funiile cu care era legat. 

Harriet oftă uşurată. 

— A luat-o? întrebă Annishen. 

— Ar trebui să-l calmeze cam într-o oră. 

— N-avem o oră la dispoziţie. 

— Inţeleg... însă... 

Harriet ştia că probabil cineva îi caută. Cu cât stăteau mai 
mult într-un loc, cu atât era mai mare şansa să li se dea de urmă. 
Cu cât erau mai des mutaţi dintr-un loc într-altul, cu atât puteau 
fi găsiţi mai greu. 

— Luaţi-l! rosti Annishen. 

Femeia o înşfăcă pe Harriet de partea din spate a gulerului 
cămăşii şi o ridică în picioare. Era puternică. O împinse pe Harriet 
spre ieşirea din spate, iar haidamacii îl dezlegară pe Jack. Soţul ei 
fu apucat de umeri de doi armeni uriaşi ca nişte gorile, cu nişte 
sprâncene foarte groase. Unul ţinea în buzunarul de la haină un 
pistol lipit de spatele soţului ei. 

Annishen o apucă pe Harriet de cot. 

Jack urlă în momentul în care începură să-l mişte, zbătându-se. 

— Nuuuu. 

— Poate-l curentez iarăşi, zise paznicul cu un accent puternic. 

— Nu, vă rog, insistă Harriet, ca să-l apere. Pot eu să-l calmez. 

Matahala o ignoră. 

Annishen păru să chibzuiască. 

— E lumină afară, spuse Harriet. Dacă o să-l scoateţi în stare 
de inconştienţă... 

— Sunt taverne în apropiere, spuse unul din paznici. Pe stradă. 
O să-i torn votcă pe cămaşă. Nimănui n-o să i se pară ciudat. 

Annishen făcu o faţă acră. Harriet îşi imagină că era în mare 
măsură din cauză că nu îi venise ei ideea asta. O împinse pe 
Harriet spre Jack. 

— Fă-l să tacă sau o îl electrocutez cu taserul până când o să 
saliveze ca un bebeluş. 

Harriet se grăbi să ajungă lângă soţul ei. Se aşeză pe locul 
unuia din paznici, petrecându-şi un braţ în jurul mijlocului lui 
Jack. li frecă pieptul cu cealaltă mână. 

— E-n regulă, Jack. E-n regulă. Trebuie să mergem. 

buzele sale se mai îndulci. 

— Vreau... să merg acasă. 

— Chiar acolo mergem... haide acum, nu te mai agita. 

El le permise să-l ducă spre ieşirea din spate şi să-l scoată pe 
o alee îngustă, în care abia dacă încăpea tomberonul de gunoi 
care dădea pe-afară. O usturară ochii de la lumina soarelui. 

Continuară să meargă până ajunseră în stradă. 

Fuseseră într-o măcelărie cu geamurile acoperite şi bătute în 
scânduri, unul din şirul de magazine închise de la parterul 
blocului de locuinţe. Harriet se uită în jur, căutând puncte de 
reper. Erau pe undeva prin Arlington. Harriet ştia că traversaseră 
Potomacul după ce fuseseră răpiți. 

Insă încotro? 

O dubiţă Dodge neagră era parcată la o jumătate de stradă 
distanţă. 

Traficul de dimineaţă începea deja să se intensifice. Câţiva 
boschetari, bărbaţi şi femei, erau adunaţi într-o firidă din faţa 
unei spălătorii de haine. Un cărucior de cumpărături se afla lângă 
ei, încărcat ochi cu saci de plastic. 

Annishen îi ignoră pe oamenii fără adăpost şi îşi conduse 
grupul spre dubiţă. Descuie cu telecomanda şi deschise ea însăşi 
uşa laterală din spate, culisând-o într-o parte. 

Jack păşea greoi, cu picioarele ca de plumb, extrem de năuc, 
aproape fără să observe împrejurimile. 

Harriet aşteptă până când ajunseră în dreptul bărbaţilor 
adunaţi în jurul căruciorului de cumpărături. Incă îşi ţinea mâna 
în jurul mijlocului lui Jack. 

„Îmi pare rău.” 

Il apucă de piele prin cămaşă şi răsuci. 

Jack sări brusc în sus, revenindu-şi din starea de pasivitate. 

— Nuuuul! 

Se luptă cu paznicul de lângă el. 

— Nu ştiu cine sunteţi, băi! strigă el. Luaţi mâna de pe mine! 

Harriet trase de el. 

— Jack... Jack... Jack. Calmează-te! 

El se repezi la ea, lovind-o cu putere în umăr. 

— Hei! strigă unul dintre boschetari. 

Era un bărbat slab, numai piele şi os, cu o barbă neîngrijită. 
Apucă o sticlă învelită într-o pungă de hârtie. 

— Ce-i faceţi tipului ăsta? 

Nişte fete din interiorul spălătoriei automate se ridicară să se 

holbeze prin ferestrele aburite, pe care se prelingeau dâre de 
apă. 

Annishen făcu un pas în spate, spre Harriet. Afişă un zâmbet 
larg, uitându-se fix la ea. Avea o mână în buzunarul puloverului 
ei subţire, cu glugă, ameninţând-o în mod vizibil. 

Harriet îi frecă abdomenul lui Jack şi se întoarse către străinul 
cu barbă. 

— Este soţul meu. Are Alzheimer. Noi... îl ducem la spital. 

Vorbele ei mai domoliră îngrijorarea întipărită pe faţa 
bărbatului. Acesta dădu din cap. 

— Imi pare rău să aud asta, doamnă. 

— Vă mulţumesc. N 

Harriet îl conduse pe Jack mai departe şi îl urcă în dubiţă. In 
curând, erau aşezaţi pe scaune, iar uşile se închiseră. Annishen 
stătea pe scaunul pasagerului din faţă. In momentul în care 
porniră, se întoarse spre Harriet. 

— Ar fi bine ca pastilele alea să înceapă să aibă vreun efect, 
spuse ea. Dacă nu, data viitoare o să-l lăsăm să atârne de unul 
dintre cârligele alea de măcelărie. 

Harriet încuviinţă din cap. 

Annishen se întoarse la loc. 

Unul dintre bărbaţi se întinse pe scaunul din spate şi îi trase o 
glugă neagră peste cap. Auzi un geamăt de protest din partea lui 
Jack în momentul în care îi făcură acelaşi lucru. 

intinse o mână şi îi apucă palma soţului său. Degetele lui le 
apucară pe ale ei, probabil într-un gest reflex de afecţiune. 

„lmi pare rău, Jack...” 

Harriet îşi strecură mâna cealaltă în buzunarul puloverului. 
Degetele i se loviră de grămada de pastile - pastilele pe care 
doar se prefăcuse că i le dă soţului ei. Inainte şi acum. Trebuia 
să-l menţină pe Jack agitat şi suficient de confuz pentru a 
reacţiona exact ca până acum. N 

Să fie văzut... să fie ținut minte. Inchise ochii deznădăjduită. 
„lartă-mă, Doamne!” 

12 
Despre o hartă interzisa 


6 IULIE, 4.44 P.M. 
Strâmtoarea Hormuz 


Hidroavionul rusesc, un Beriev 103, o pornise de-a lungul 
coastei, decolând de pe Qeshm Island Internaţional Airport, iar 
acum zbura pe deasupra apelor de culoare albastră-verzuie ale 
strâmtorii Hormuz. 

Gray rămăsese impresionat de cât de puţin durase transferul 
de la aeroport. Turbojetul cu care veniseră de la Istanbul 
aterizase cu numai zece minute în urmă. Hidroavionul îi aştepta: 
alimentat cu combustibil, cu motoarele calde şi cele două elice 
învârtindu-se uşor. Capacitatea hidroavionului era de numai şase 
persoane, inclusiv pilotul, având trei seturi de locuri duble, unul 
în spatele celuilalt. 

Insă era rapid. 

Traversarea mării până la insula Hormuz nu avea să dureze 
mai mult de 20 de minute. Ajunseseră într-un timp foarte bun. Cu 
toate acestea, aveau să le rămână numai două ore pentru a găsi 
ultima cheie şi a o folosi împreună cu celelalte la descifrarea 
scrierii angelice de pe obelisc. 

Gray folosise perioada petrecută la bordul turbojetului privat, 
obţinut prin legăturile pe care le avea Seichan pe piaţa neagră, 
pentru a studia complicatul cod de pe obelisc. Chiar într-un zbor 
atât de scurt precum acesta, fiecare minut conta. Aşezat singur 
pe scaunul dublu din spate, îşi scoase din nou carneţelul plin de 
adnotări şi diverse idei mâzgălite în grabă. Incercase deja să 
transforme toate înscrisurile de pe obelisc în litere, aşa cum 
făcuse Vigor cu scrierea angelică de la Vatican, din care reieşise 
cuvântul „HAGIA”. Dar nu progresase mai deloc. 

Nici chiar cu ajutorul primit de la Vigor. 

La bordul turbojetului, cei doi studiaseră cu atenţie 
criptograma. Vigor se descurca mai bine cu limbile vechi. Însă 
asta nu se dovedise a fi de nici un folos. Decodificarea era 
deosebit de dificilă deoarece nu ştiau care dintre cele patru feţe 

ale obeliscului reprezenta punctul de plecare şi nici direcţia în 
care trebuia citit, în sensul acelor de ceasornic sau în sens opus. 

Ajunseseră la opt posibilităţi. 

Vigor se frecase în cele din urmă la ochi, recunoscându-se 
învins. 

— Fără cea de-a treia cheie, n-o să-i dăm niciodată de cap. 

Gray refuza să creadă asta. Cei doi avuseseră chiar o mică 
dispută. De comun acord, hotărâseră să ia o pauză, să renunţe şi 
să nu-şi mai bată capul cu dezlegarea enigmei. Gray ştia că o 
mare parte din neliniştea lui era pricinuită de nodul pe care îl 
avea în stomac. 

Chiar şi acum simţea că-i vine să vomite. De fiecare dată când 
închidea ochii, îi venea în minte chipul mamei sale. Vedea 
reproşul din ochii tatălui său. 

Aşa că Gray încetă să mai închidă ochii şi continuă să lucreze. 

Era tot ce putea să facă. 

Gray se uită din nou fix la paginile în care simbolurile erau 
substitute cu litere. 


A. A. A OCA I I I I 
UA ay Ud AY CN BA CG MA 


VU? XTI SII WIT ase zzP ave SP2 
XXTXSAXTIUXSTI AZHALMAZH ZLH 
AMIZ NIUNSXYID mvg uvcemLiZAVvC 
AZ) UIDUAMUA4 rc src stu ste 


DAT UA IAR IXD SNZSNGGENBVAC 
XENXNXSIISXXSI  ALHALBBLAALUH 
AIZAINNAIYNUXZ MVBMVHMVAMSB 


Alte şapte posibilități acoperiră paginile următoare. 

Care era cea bună? Sau măcar de unde să înceapă? 

Din față, un sforăit puternic îi atrase atenţia şi-l făcu să-şi 
ridice privirea. Kowalski adormise deja. Probabil înainte ca roţile 
hidroavionului să se desprindă de pe pistă. 

Vigor stătea pe scaunul învecinat, cercetând încă o dată, cu 
mare atenţie, textul scris pe mătase. In mod sigur ajunseseră 

într-un punct mort, fără ieşire. Monseniorul se încruntă înciudat 
la zgomotul produs de Kowalski şi îşi desfăcu Centura de 
siguranţă. Se strecură în spate, ca să i se alăture lui Gray şi se 
prăbuşi pe scaunul învecinat. Avea în mâini sulul de mătase. 

Momentul iniţial de tăcere stingheră se prelungi. 

Gray închise carneţelul cu notițe. 

— Ce s-a întâmplat... mai devreme... 

— Ştiu. 

Vigor se întinse şi îl bătu uşor pe mână. 

— Eram cu toţii îngrijoraţi. Insă voiam să-ţi spun ceva, să-mi 
zici părerea ta. Poţi să-ţi aduni gândurile? 

Gray îşi îndreptă corpul. 

— Desigur. 

— Ştiu că vrei să rezolvi codul obeliscului. Dar, fiindcă suntem 
pe punctul de a ateriza, poate că acum e un moment bun să 
ghicim unde pe insula Hormuz ar putea să fie cea de-a treia 
cheie. 

— Credeam că ştim deja unde să căutăm, rosti Gray. 
Neputând să se abţină, redeschise carneţelul şi bătu uşor în 
simbolul angelic descoperit pe spatele celui de-al treilea pa'tzu 
de aur. 


ÎI comparaseră cu o hartă a insulei şi descoperiseră că acel 
cerculeţ înnegrit marca locaţia ruinelor unui vechi castel 
portughez, construit cu aproximativ un secol înaintea 
momentului ascunderii cheilor. In prima parte a existenţei sale, 
fusese o fortăreață remarcabilă. Construită pe un istm şi 
separată de un şanţ de apărare, domina oraşul Hormuz şi cele 
mai bune locuri de ancorare. Pentru acei mistici ai Vaticanului 
care ar fi căutat de-a lungul vremii să ascundă o cheie, castelul 
ar fi părut un loc foarte bun. 

Acum, se îndreptau spre ruinele sale. 

Vigor dădu din cap. A 

— Da, castelul portughez. Insă ceea ce am vrut să spun era de 
ce anume căutăm aici. Dacă am şti asta, am putea să înţelegem 
ce anume să căutăm în ruinele castelului. 

— OK, atunci de unde să începem? 

Vigor arătă prin hubloul din dreptul lui Gray. Insula se vedea 
drept în faţă. 

— Hormuzul a fost un port important, destinat comerţului cu 
bijuterii, mirodenii şi sclavi. Suficient de important încât 
portughezii să-l invadeze în cursul secolului al XVI-lea şi să-şi 
construiască propriul castel. Dar şi pe vremea lui Marco era 
suficient de important, încât Kublai Han să trimită aici o tânără 
femeie din familia sa pentru a se mărita. 

— Kokejin, Prinţesa Albastră. 

— A fost un aranjament pur comercial. De fapt, regele persan 
căruia îi fusese promisă în vederea căsătoriei a murit în vreme ce 
Marco şi Kokejin erau pe drum. Astfel că ea a sfârşit prin a se 
mărita cu fiul acestui om. Dar, din nou, n-a fost decât o căsătorie 
de convenienţă. Oricum, totul s-a încheiat când, doar trei ani mai 
târziu, ea a murit. Unii spun că s-a sinucis, alţii că a murit de 
inimă rea din cauza unei alte iubiri. 

Gray se întoarse spre el. 

— Doar nu vrei să zici că... 

— Nici Marco nu s-a căsătorit până când n-a murit Kokejin. lar 
când Marco a murit şi el, avea în camera lui două lucruri de preţ. 
Acel paitzu de aur pe care i-l dăduse Kublai Han. Şi o diademă 
din aur, încrustată cu pietre preţioase. 

Vigor se uită fix în ochii lui. 

— Diadema unei prințese. 

Gray îşi îndreptă trupul, imaginându-şi voiajul lui Marco, care 
durase doi ani, plin de aventuri şi de explorarea unor tărâmuri 
exotice. Marco era încă tânăr atunci când plecase din palatul lui 
Kublai Han, având vreo 34-35 de ani. Kokejin avea 17 ani când 
plecase din China, respectiv 19 când ajunsese în Persia. Nu 
părea imposibil de imaginat că se îndrăgostiseră, o iubire care nu 
avea cum să se împlinească dincolo de Hormuz. 

Gray îşi frecă fruntea, căci în continuare capul îl durea foarte 
tare. Işi aminti de cărămida găsită la Hagia Sofia, de interiorul 
acesteia smălţuit într-un albastru regal, un secret ascuns în 
piatră. Era oare posibil ca această cărămidă să mai reprezinte şi 
inima lui Marco, un simbol al iubirii lui secrete pentru Kokejin? 

— Atunci am ignorat un alt indiciu lăsat pentru noi, rosti Vigor 

şi ridică sulul de pânză. Povestea a fost brodată pe mătase. De 
ce pe mătase? 

Gray ridică din umeri. N 

— E un material din Orientul Indepărtat, pe unde a călătorit 
Marco Polo. 

— Da, dar ar putea să semnifice şi altceva? 

Gray îşi aminti că Vigor studiase scrierea, chiar o examinase 
cu atenție cu o lupă. 

— Ce-ai descoperit? întrebă el. 

Monseniorul ridică sulul de pânză. 

— Mătasea asta nu era nouă când s-a brodat textul pe ea. Era 
uşor tocită şi avea asperităţi. Am găsit pete vechi de ulei. 

— Deci era o bucată de mătase deja folosită. 

— Însă pentru ce a fost folosită? întrebă Vigor. Una dintre cele 
mai obişnuite întrebuinţări ale mătăsii - datorită preţului ridicat 
şi rarităţii sale - era cea de giulgiu, giulgiu folosit la 
înmormântarea capetelor încoronate. 

Vigor aşteptă, uitându-se lung la Gray. Acesta începu să 
înţeleagă încetul cu încetul, în minte revenindu-i imaginea unei 
cărămizi de culoare albastră. Surprinderea i se citi în voce. 

— Crezi că s-ar putea să fie giulgiul lui Kokejin. 

— E posibil. Insă, dacă am dreptate, atunci ştiu ce trebuie să 
căutăm în interiorul acelui vechi castel. 

Gray ştia şi el. 

— Mormântul lui Kokejin. 


4.56 P.M. 


Din scaunul copilotului, unde se afla, Seichan avea o vedere 
de ansamblu asupra insulei, în timp ce hidroavionul cobora spre 
un golf adăpostit. Nu era o insulă mare, nu avea mai mult de 6,5 
kilometri lungime. Centrul îi era stâncos şi abrupt, cu pâlcuri de 
verdeață ici şi colo. O mare parte din coastă era formată din 
faleze, ţărmuri stâncoase şi golfuri izolate pline de grote, căminul 
ideal pentru numeroşii contrabandişti din zonă. Insă spre nord, 
povârnişurile înalte coborau mult mai blând spre mare. Aici, 
pământul era mai verde şi de curmali şi câmpuri cultivate, 
adăpostind un mic sătuc plin de colibe acoperite cu stuf. 

Din aer, se zărea dovada existenţei unui oraş mai vechi, mult 
mai întins: fundaţii masive, lespezi de piatră provenite din 

dealurile de halit, câteva case dărâmate, ce arătau mai mult ca 
nişte grămezi de moloz şi pietriş şi un minaret înalt, folosit 
cândva ca far de către portughezi. 

Insă nici una dintre acestea nu era destinaţia lor. 

Hidroavionul se aplecă pe o aripă şi întoarse deasupra istmului 
ce se întindea la nord de vechiul oraş. Pe limba de pământ se 
aflau rămăşiţele vechiului castel. Cândva, fusese separat de 
oraşul străvechi printr-un şanţ lat de apărare, însă acum acesta 
dispăruse şi se mai vedea doar o linie uşor afundată, de la est la 
vest. 

În momentul în care avionul trecu pe deasupra ruinelor, 
Seichan studie locul unde doreau să ajungă. Fortăreaţa masivă 
era înconjurată de diguri înalte, însă latura vestică pierduse cu 
mult timp în urma bătălia cu apele din jur, erodată şi cotropită de 
valurile înspumate ce se spărgeau cu putere de țărm. 

Latura estică, adăpostită de golful ce cobora domol în mare, 
rezistase mult mai bine. 

Hidroavionul se înclină pentru a ateriza chiar în acest golfuleţ, 
intrând în picaj şi reducând altitudinea, apoi atingând apa. 
Seichan surprinse în treacăt cu privirea tunurile de fier ruginite 
aflate pe acoperişul fortului, plus alte şase tunuri pe plaja 
golfului, folosite acum pentru legarea bărcilor care acostau. De 
fapt, o mică bărcuţă din tablă era legată de unul dintre ele. O 
persoană mică de înălţime, cu pielea arămie, dezbrăcată 
aproape de tot, cu excepţia unei perechi de pantaloni trei 
sferturi, le făcu semn cu mâna când se apropiară. 

Seichan nădăjdui că tânărul de jos era ghidul din sat, pe care îl 
solicitase. Având doar două ore la dispoziţie, era nevoie de 
cineva care să cunoască bine castelul şi împrejurimile. 

Hidroavionul alunecă de-a lungul apei, ridicând o jerbă 
violentă când flotoarele se stabilizară în apele adăpostite. 
Seichan fu împinsă cu putere în faţă, în centura de siguranţă, 
ceea ce îi provocă un junghi de protest din partea abdomenului 
rănit. Işi verificase rana mai devreme, în toaleta aeroportului. 
Bandajele erau umede din cauza unei scurgeri de lichid, însă de 
o culoare mai mult rozalie decât roşie. 

Avea să supravieţuiască. 

Pilotul făcu un rondou în timp ce barca se apropia în viteză de 
ei, săltând uşor prin siajul rămas în urma hidroavionului. Ghidul 
lor se afla pe scaunul din spate, cu mâna pe cârmă. 

Peste câteva momente, trapele de acces se deschiseră, iar 
grupul lor cobori din avion şi se urcă în barca lungă ca o luntre. 

Ghidul se dovedi a fi un băiat de 12 sau 13 ani, numai piele şi os, 
zâmbind cu gura până la urechi. In mod clar, puştiul voia să-şi 
exerseze cunoştinţele de limba engleză, aşa puţine câte erau. 

— Oameni buni, scumpă doamnă, bine aţi venit în Hormuz! Pe 
mine mă cheamă Fee'az! 

Gray o ajută pe Seichan să se urce în barcă, ridicând 
neîncrezător dintr-o sprânceană. 

— Asta-i experimentatul tău ghid? 

— Dacă nu cumva vrei să topeşti unul dintre paşapoartele alea 
din aur, asta-i tot ce-am putut să obţin cu banii pe care i-am 
avut. 

Şi aşa cheltuise o grămadă ca să-i aducă aici atât de repede. 

Se uită la Gray cum se aşază pe un scaun. Ochii lui deja 
studiau castelul. li observă îngrijorarea după modul în care îşi 
băgase capul între umeri. Din profil, trăsăturile lui erau aspre, 
toată faţa fiind colţuroasă, de la bărbie până la maxilare. Insă 
părea slăbit, devastat, distrus. 

Din cauza mamei şi a tatălui său. 

Dând uşor din cap ca să-şi scoată asta din minte, Seichan îşi 
întoarse privirea. Ea nici măcar nu şi-i mai amintea pe părinţii ei. 
Mai exista doar o singură amintire difuză: cea a unei femei târâte 
cu forţa printr-o uşă, plângând, întinzându-se după ea, care mai 
apoi dispăruse afară. Nici măcar nu era sigură că era mama ei. 

Fee'az ambală micul motor suspendat în afară bordului şi 
porni, împroşcând stropi, spre plaja încadrată de palmieri şi 
ruinele impozante ale castelului. Kowalski băgă o mână în apă, 
căscând. Vigor se uită lung înspre sătuc. Un fel de festivitate era 
în toi, muzica ajungând până la ei. 

Gray aruncă rapid o privire spre femeie. Avea o expresie 
cunoscută pe faţă, cu ambele sprâncene ridicate, ca într-o 
întrebare: „Eşti pregătită?” 

Ea dădu din cap. 

In timp ce Gray se răsucea la loc, îşi scoase brusc haina 
subţire. Lumina soarelui strălucea cu putere. Nu purta decât un 
tricou kaki. Ea observă ceva la gâtul lui, scânteind în lumina 
soarelui. Într-un gest reflex, cu mâna dreaptă, băgă la loc, sub 
tricou, bucata strălucitoare de argint. 

O amuletă în formă de dragon. 

l-o dăduse mai mult în glumă, ca să-l tachineze pentru 
cooperarea lor din trecut. Insă Gray o păstrase şi încă o purta. 
Oare de ce? In mod inexplicabil, asta o făcu să se simtă cuprinsă 
de o căldură pe care nu o percepea atât ca pe un sentiment de 

afecţiune, ci ca pe un amestec de confuzie şi jenă. 

Oare Gray credea că îi dăduse amuleta ca o dovadă, ca semn 
că era atrasă de el? Ar fi trebuit să i se pară amuzant, dar, dintr- 
un motiv sau altul, acest lucru nu făcea decât să o irite. 

Prova ambarcaţiunii scârţâi la contactul cu nisipul, făcând-o să 
se lase pe spate. 

Ajunseseră la mal şi începură să descarce ce aveau în barcă. 

Seichan îi aruncă lui Kowalski o geantă ce conţinea 
echipament suplimentar, inclusiv un laptop, mai multe grenade 
şi şase cutii cu muniţie pentru cele patru pistoale. 

Gray îi întinse o mână ca să o ajute să coboare din barcă. 

Ea îl dădu la o parte şi sări peste bord. 

Fee'az legă barca de unul dintre tunurile ruginite şi le făcu 
semn spre o deschizătură de formă pătrată, făcută în zidul 
fortăreței. Undeva mai sus, nişte ferestruici înguste străpungeau 
pe alocuri zidurile de apărare, acolo de unde soldaţii portughezi 
apăraseră odinioară bastionul. 

Grupul trecu prin deschizătura din zid şi intră în curtea 
interioară abandonată, pavată cu piatră. Buruieni ţepoase 
creşteau din crăpături, iar la câţiva paşi distanţă, un bazin mare 
neacoperit stătea să se prăbuşească, iar o pereche de smochini 
încolţise la întâmplare, pe o potecă a unei vechi grădini. In rest, 
pretutindeni, nisipul scăpat de sub control şuiera printre stânci 
ca nişte voci sâsâite de stafii. 

Fee'az ridică un braţ spre corpul principal al castelului. Acesta 
se înălța pe lungimea a şase etaje, până la meterezele crenelate, 
unde capetele ruginite ale tunurilor încă mai ieşeau semeţ în 
afară. 

— O să vă arăt tot! promise Fee'az. E mai mult de văzut! 

O luă din loc, însă Vigor îl atinse pe umăr. 

— Castelul are vreo capelă? întrebă el. 

Băiatul se încruntă pentru moment, după care se lumină din 
nou la faţă şi îşi afişă zâmbetul perpetuu. 

— Gamelă! Vă este sete. 

Vigor zâmbi. 

— Nu. O biserică. 

Fruntea băiatului se încreţi, însă zâmbetul lui refuza să 
pălească. 

— Ah, sunteţi creştini. Asta-i OK. Foarte bine. Musulmanilor le 
place Biblia. Şi ea-i tot o carte sfântă. Şi noi avem sfinţi. Sfinţi 
musulmani. Însă Profetul Mohamed este cel mai bun, spuse el 
ridicând din umeri cu timiditate. 

Vigor îl strânse amical de umăr, dându-şi seama că băiatul se 
chinuia din răsputeri să fie şi neutru ca un ghid turistic şi un bun 
musulman. 

— Biserica? întrebă el din nou. 

Băiatul încuviinţă din cap cu multă vigoare. 

— Sala crucilor. 

li conduse spre deschizătura întunecată, bolborosind în 
continuare un şuvoi de cuvinte, ca o moară stricată. 

Kowalski clătină din cap la caraghioslâcurile băiatului şi o porni 
după ei. 

— Băiatul ăsta trebuie să renunţe la cofeină pentru tot restul 
vieţii. 

Gray zâmbi, acum ceva extrem de rar din partea lui, 
asemenea unei raze de soare printre norii grei de furtună. 

— Hai să mergem, îi şopti lui Seichan când trecu pe lângă ea. 

in trecere, se atinseră. Mâna lui se atinse de a ei. 

Ea aproape că i-o apucă în mod reflex. Dar, supărată pe sine, 
îşi încleştă degetele. Reacţia nu se datora în totalitate furiei sau 
frustrării,. 

Era şi vinovăţie la mijloc. 

Ura să-l mintă pe omul ăsta. 


5.18 P.M. 


— Oh, chestia asta o să fie ca o sulă în coaste, spuse Kowalski. 

Gray nu-l contrazise. 

Capela se afla la parterul castelului, după ce parcurgeai tot 
drumul până în partea din spate. 

După ce trecură prin holul de la intrare, avură nevoie de 
lanterne ca să traverseze coridoarele joase, din spate. Liniştea 
era din ce în ce mai adâncă pe măsură ce se cufundau mai mult 
în interiorul construcţiei. Aerul era neclintit. Singura mişcare era 
a celor câţiva şobolani ce-şi aveau cuiburile acolo şi care fugeau 
din calea fasciculelor luminoase ale lanternelor lor. 

Holul se terminase cu o uşă joasă, ceea ce nu necesitase doar 
să-şi aplece capul, ci şi să se aplece cu totul de la mijloc în sus. 
Vigor fusese primul care intrase în încăpere împreună cu ghidul 
lor. Când îşi îndreptase corpul înăuntru, îi scăpase un icnet. Gray 
fusese următorul. 

Acum stătea în picioare, plimbând fasciculul luminos al 

lanternei de jur împrejurul capelei. 

Decupată în peretele cel mai îndepărtat, o fereastră în formă 
de cruce lăsa să intre ceva lumină naturală, însă nu prea multă. 
Fereastra era de fapt doar o pereche de fante cioplite, 
încrucişate, în mod evident mult prea înguste că se te strecori 
prin ele, însă poate că nu era decât un alt loc de unde se apăra 
castelul. 

Prin fereastră, lumina soarelui era trimisă în formă de cruce pe 
o lespede de piatră înaltă până la talie. 

Altarul capelei. 

Altminteri, camera era goală. 

Insă nu şi nedecorată. 

Pe fiecare suprafaţă - pereţii, podeaua, tavanul, chiar şi altarul 
- fuseseră cioplite cruci în piatră. Sute, dacă nu mii de cruci. 
Variau de la unele mici cât buricul degetului mare de la mână 
până la altele de mărimea unui om. 

— Nu-i de mirare că i-au spus Sala crucilor, zise Vigor. 

— Inî, ceva în genul camerelor criminalilor în serie, comentă 
Kowalski morocănos. Probabil din cauză că ăştia de pe insulă s- 
au tot împerecheat între ei. 

Gray studie suprafeţele pe care se întindeau crucile, 
amintindu-şi de crucea aproape tocită săpată în placă de 
marmură de la Hagia Sofia. Scoase crucea de argint, crucifixul 
călugărului Agreer. 

— Acum, tot ce avem de făcut este s-o găsim pe cea care se 
potriveşte cu asta. 

Vigor făcu un pas în faţă şi îi ceru lui Fee'az să-i lase singuri în 
încăpere. 

El păru confuz până când monseniorul îi arătă crucea dintre 
degetele lui Gray. 

— Trebuie să ne rugăm, îi explică monseniorul. leşim când o 
să terminăm. 

Băiatul se îndepărtă în grabă, dând din cap. O zbughi cât putu 
de repede, temându-se în mod clar că nu cumva să fie prins 
înăuntru în timp ce avea loc un ritual creştin. 

După viteza cu care ieşi, probabil îi suspecta că aveau să 
sacrifice bebeluşi. 

Indată ce rămaseră singuri, Gray se scărpină în cap, pentru o 
clipă descurajat şi prea conştient de presiunea timpului. 

— Una dintre crucile astea trebuie să se potrivească perfect cu 
crucifixul călugărului Agreer. Trebuie să descoperim care anume. 

După care împărţi grupul. 

Patru oameni, patru pereţi. 

Dar, cu toate astea, le mai rămâneau podeaua şi tavanul. 

Gray puse crucea pe altar, ca să fie la îndemână pentru 
oricare dintre ei, ca să o ia de-acolo şi să o compare. Mai rupse şi 
patru pagini din carneţelul sau de însemnări şi copie conturul 
crucii, un fel de model util pentru fiecare dintre ei. 

In timp ce căutau cu toţii, Gray observă cum lumina soarelui 
se muta de partea cealaltă a altarului, alunecând în mod 
constant pe măsură ce soarele apunea, pe măsură ce timpul lor 
se sfârşea. Termină de cercetat peretele. Nimic. Era leoarcă de 
transpiraţie, avea hainele lipite de piele. incepu să caute pe 
podea. 

Ceilalţi i se alăturară pe rând. Seichan se ocupă de altar. 

Cea mai importantă cruce - cea formată de lumina soarelui - 
continuă să se deplaseze implacabil de-a lungul încăperii. 

— Nu-i nici pe podea, rosti Vigor roşu la faţă, ridicându-se din 
genunchi. Acum stătea în picioare, cu o mână sprijinindu-şi 
şalele. 

In spatele altarului, Seichan clătină din cap. 

Nici ea nu avusese noroc. 

Gray se uită lung în sus. 

Tavanul era jos, însă nu suficient de jos ca să-l poţi atinge. 
Avea să fie nevoie de multe ridicări pentru testarea fiecărei cruci 
care putea să aibă mărimea potrivită. 

— Poate că m-am înşelat, spuse Vigor. Poate ca mormântul lui 
Kokejin este în altă parte a castelului. Toate crucile astea de-aici 
s-ar putea să fie o pistă falsă. 

Gray clătină din cap. „Nu.” Pierduseră deja o oră. Nu aveau 
vreme să mai ia la mână şi să cerceteze orice ungher şi 
crăpătură din zidurile castelului. Hotărâseră să caute în capelă. 
Nu mai era cale de întoarcere, nu mai puteau să se gândească la 
altă variantă. 

— Mormântul lui Kokejin trebuie să fie aici, insistă Gray. 

Vigor oftă. 

— Atunci, nu ne mai rămâne decât tavanul. 

Gray îl puse pe Kowalski să-l ajute pe monsenior să se ridice şi 
să-l susţină. El se duse lângă Seichan. 

— Măi, omule, am parte de ce-i mai naşpa în afacerea asta, 
zise Kowalski ţinându-l strâns. 

Ignorându-l, Vigor arătă cu degetul spre ziduri. 

— Noi o să ne uităm de-a lungul marginilor. Voi doi vă ocupați 
de centru. 

Seichan se sui pe altar. 

— Pot s-ajung singură la cele de-aici, de deasupra. 

In timp ce stătea cocoţată, lumina soarelui în formă de cruce îi 
lumină spatele. işi dăduse jos vesta şi rămăsese doar într-un 
tricou negru. Gray îi observă contururile unduitoare prin 
bumbacul mulat peste sâni în momentul când ea se întinse în 
sus. In ciuda tuturor grijilor, o parte din el era suficient de 
masculină pentru a aprecia ce vedea... rămânând totuşi suficient 
de uman, încât să se simtă vinovat din cauza asta. 

Acum nu era momentul. 

— Cred că se întrevede o posibilitate... murmură Seichan 
ridicându-se pe vârfurile picioarelor şi întinzându-se mai sus. 

După care se crispă şi reveni pe călcâie. Se ţinu de abdomen 
cu ambele mâini strânse laolaltă. Işi forţase muşchii din jurul 
rănii. 

Gray se sui lângă ea. 

— Dă-mi voie să te ajut. 

Se oferi să o ajute să se ridice, împreunându-şi mâinile pe post 
de scăriţă. 

Ea luă crucifixul de argint, după care se sui pe mâinile 
împreunate ale bărbatului. 

In vreme ce el se îndreptă şi o ridică, ea îşi puse o mână pe 
capul lui ca să se echilibreze şi întinse crucifixul spre tavan. Fesa 
ei stângă se lipi strâns de obrazul lui. 

Oh, da, el, unul, avea să ajungă în iad. 

— Cred... cred... spuse Seichan în şoaptă. Se potriveşte! 
Semnul ăsta de sus e adânc, iar crucifixul intra la fix în el. Se 
potriveşte perfect! 

Gray îşi ridică ochii, însă tot ce putu să vadă fu partea 
inferioară a sânilor ei. 

— Poţi să-mi zici la ce anume se uită Hristos? întrebă el 
aducându-şi aminte de Hagia Sofia. 

— In jos, la altar, răspunse ea, însă păru distrasă. Crucifixul 
este aşezat pe o bucată circulară de piatră. Când am împins 
crucifixul acolo, înăuntru, cred c-am simţit ceva pocnind. lar 
piatra pare aproape slăbită, gata să se desprindă. Cu crucifixul 
băgat înăuntru, cred că pot s-o întorc. Poate că se desface de tot. 

— Nu cred c-ar trebui să... 

Auzi un scârţâit al pietrei. După care urmă un ţăcănit puternic, 
care însă nu venea de deasupra. Gray se uită în jos, printre 
vârfurile picioarelor. 

Altarul îi fugi de sub picioare, căzând direct prin podea, 

luându-l şi pe Gray cu el. 

Seichan îi căzu în braţe, apucându-se strâns de gâtul lui. 

Bucata de piatră lovi pământul cu putere şi ricoşă în urma 
impactului, aruncându-l pe Gray în genunchi. Imediat se ridică un 
nor de praf. Una dintre dalele din podea se desprinse, se izbi de 
altar şi se făcu ţăndări, împrăştiindu-se în întunericul ce se 
întindea în faţă. 

Gray se uită lung în sus. Deşi se speriase de moarte, nu se 
prăbuşiseră în gol decât vreun metru. Vigor şi Kowalski se holbau 
de sus la ei. 

— Cred c-ai găsit ceva, Indiana, spuse Kowalski cu un zâmbet 
atotcunoscător. 

Şi, rostind replica asta memorabilă, le pasă o lanternă. 

Gray îşi dădu ochii peste cap, însă luă lanterna. Seichan se 
desprinse de el, scuturându-se de praf. Gray se ghemui şi 
îndreptă lumina lanternei în camera abia descoperită sub capelă. 
O arcadă întunecată apăru din întuneric. 

impreună cu Seichan, împinse altarul din piatră pe podea. 

Vigor şi Kowalski coborâră şi ei. 

Două arcade încrucişate formau acoperişul micii cămăruţe, 
având pe jumătate din suprafaţa capelei de deasupra. Luminată 
de lanterna sa, în peretele din spate se vedea cioplită o nişă 
joasă, încadrată într-o altă arcadă. 

— Un /oculi, spuse Vigor. Un mormânt. 

In interiorul nişei, un cadavru era întins de-a lungul pietrei 
dezvelite, acoperit cu o pânză albă ce cădea în falduri. 

— Mormântul lui Kokejin, rosti Vigor. L-am găsit. 

In ciuda entuziasmului, se apropiară cu solemnitate. Gray şi 
Vigor înaintară şi mai mult. Trebuiau să fie siguri. Vigor 
binecuvântă făcând semnul crucii şi murmură o rugăciune. 

Monseniorul întinse o mână spre giulgiul mortuar. 

— Dacă se mişca vreun pic, şopti Kowalski extrem de serios, 
eu unul am plecat. Asta aşa, ca să ştiţi. 

Vigor îl ignoră şi ridică respectuos un fald al pânzei de la un 
capăt. 

— Mătase, şopti el. 

Când îl trase se ridică praful. 

Imediat apăru un craniu. Deasupra lui strălucea o diademă de 
aur ale cărei rubine şi safire reflectau lumina. Diamantele 
străluceau. 

— Diadema prinţesei, şopti Vigor. 

Gray îşi aminti de povestea lui Vigor, cum avusese Marco 

diadema la el în momentul morţii. 

Mâna lui Vigor tremura. 

— Probabil că Marco şi-a dorit ca aceasta să fie returnată. E 
posibil să fi aranjat ca trupul ei neînsufleţit să fie mutat şi 
adăpostit în secret, înainte ca ea să ajungă, în cele din urmă, să 
se odihnească definitiv aici. 

Gray întinse mâna şi o aşeză peste a lui Vigor. 

— Cel de-al treilea paitzu... a treia cheie. 

Aveau puţină vreme la dispoziţie. 

Gray trase giulgiul de mătase de pe restul oaselor. 

Vigor icni şi se dădu un pas în spate. 

Până şi Gray îngheţă, buimac. 

Sub mătasea ce împodobea cripta nu se afla un singur 
cadavru. 

Două schelete erau întinse în mormânt, încleştate unul în 
braţele celuilalt. 

Gray îşi aduse aminte de povestea lui Vigor privitoare la 
biserica San Lorenzo, despre cum Marco fusese îngropat acolo, în 
1324, dar, cu ocazia unei renovări ulterioare, s-a constatat că 
dispăruse orice urmă de corp neînsufleţit. 

— Nu am găsit numai mormântul lui Kokejin, spuse Vigor. 

Gray încuviinţă. 

— Am găsit şi mormântul lui Marco Polo. 

Se uită la perechea îmbrăţişată. 

Ceea ce nu putuseră să aibă în timpul vieţii, reuşiseră în sfârşit 
după moarte. 

Să fie împreună. 

Pentru totdeauna. 

Gray se întrebă dacă avea vreodată să găsească o dragoste 
atât de mare. Asta îi aminti de părinţii săi, care trecuseră 
împreună prin atâtea greutăţi, luptându-se din răsputeri cu 
nenorocirile provocate de necazul tatălui său şi acum cu nebunia 
acestuia... şi, cu toate acestea, nerenunţând niciodată unul la 
celălalt. 

Cineva trebuia să-i salveze. 


11.01 A.M. 
Washington, D.C. 


Painter şi-ar fi dorit să poată fi şi el la faţa locului, însă asta n- 

ar fi făcut decât să întârzie echipa de intervenţie. Din Centrul de 
comunicaţii al Sigma, urmărea cu atenţie transmisiunea video 
făcută în direct. Era filmată de o cameră de luat vederi montată 
pe casca unui om din echipă ce acţiona acolo. 

Cu zece minute în urmă, aceştia trecuseră la executarea 
efectivă a primei descinderi. 

Toată dimineaţa, Painter făcuse tot felul de presiuni pentru a 
obţine lista apelurilor de pe telefonul mobil al monseniorului 
Verona, ca să depisteze de unde fusese sunat de pe teritoriul 
SUA. Gray menţionase faptul că Amen Nasser apelase telefonul 
lui Vigor. Pentru a da de urma acelei convorbiri, Painter trebuise 
să tragă sfori de la oficialități ale Vaticanului până la directorul 
operaţiunilor de la Securitatea Internă. 

Cel puţin totuşi, cum oficial se afla pe urmele lui Seichan, 
fusese în măsură să joace cartea terorismului. Astfel, deschisese 
uşi în mod normal închise. 

Chiar dacă durase mai mult decât şi-ar fi dorit, într-un final 
Painter aflase de unde fusese iniţiat apelul. O echipă de 
intervenţie aştepta ordinele sale pentru a acţiona. 

Se aplecă spre microfon. 

— Daţi-i drumul! 

Uşile dubitei se deschiseră larg. Imaginea furnizată de camera 
de filmat ţopăia în sus şi-n jos. Cei din echipă se apropiaseră de 
obiectiv din mai multe direcţii, din faţă şi din spate, alergând 
aplecaţi, cu puştile de asalt în mâini. 

Echipa de intervenţie se năpusti asupra clădirii asemenea unei 
furtuni, 

Un berbec special trânti la pământ uşa de la intrare dintr-o 
singură mişcare de balans. 

Imaginea deveni din ce în ce mai întunecată în timp ce 
cameramanul îi urmă pe ceilalţi în clădire. 

Echipa se răspândi peste tot. 

Painter aştepta. 

Nemaiputând să stea jos, se ridică, sprijinindu-şi pumnii în 
consola de comunicaţii. Tehnicienii se adunaseră ciorchine de jur 
împrejur, uitându-se la alte monitoare pe măsură ce erau 
invadate cu imagini prin satelit provenite din Indonezia. O 
furtună majoră, de puterea unui uragan, acoperise cea mai mare 
parte a regiunii, împiedicând căutarea navei deturnate, Mistress 
of the Seas. In plus, furtuna ţinuse la sol şi un număr semnificativ 
de avioane de căutare din Australia şi Indonezia. 

Absența oricărui progres sporise frustrarea lui Painter. Teama 

sa pentru soarta Lisei şi a lui Monk ajunsese aproape la paroxism 
şi îl paraliza. 

După care urmaseră problemele cu urmărirea telefonului. 

Avea nevoie de o victorie. 

Cel puţin aici. 

In casca din ureche, îi auzi pe cei din echipa de asalt, rapoarte 
şi ordine întretăiate. In cele din urmă, o voce clară răzbătu prin 
amestecul de glasuri, cea a cameramanului. Tipul se oprise în 
interiorul a ceva ce părea a fi o cameră frigorifică. Din tavan 
atârnau cârlige. 

— Domnule director Crowe, am încheiat cercetarea măcelăriei. 
Rezultat negativ cu privire la ţinte. Locul este pustiu. 

Imaginea video se mişcă în timp ce cameramanul se aplecă, 
după care se ridică la loc, aducându-şi degetele în prim-plan. 

Acestea erau ude. 

— Domnule, am găsit sânge. 

„Oh, nu...” 

Unul dintre tehnicieni îşi aruncă rapid privirea în direcţia lui, 
văzu ceva care nu-i plăcu pe chipul lui Painter şi se întoarse rapid 
la loc. 

O voce venind dinspre uşă îl scoase din starea de disperare 
care îl cuprinsese instantaneu. 

— Domnule director Crowe... 

O femeie în albastru stătea în pragul uşii. Părul ei castaniu era 
strâns la spate, iar pe faţă avea întipărite teamă şi îngrijorare. 
Privirea ei chinuită îi pătrunse adânc în suflet. 

— Kat... spuse el îndreptându-şi corpul. 

Era soţia lui Monk. 

— Mătuşa mea are grijă de Penelope. N-am mai putut să stau 
acasă fără să fac nimic. 

El înţelese şi ridică o mână. 

— Am putea să ne folosim de ajutorul tău. 

Ea oftă şi dădu din cap. 

Era tot ce le mai rămânea de făcut. 

să continue să acţioneze, să continue să lupte. 

In orice fel puteau. 


6.04. P.M. 
Vigor privi lung trupurile îmbrăţişate. 

Marco şi Kokejin. 

Descoperirea îl făcuse să rămână nemişcat în faţa lespezii de 
piatră. Alţii nu erau atât de mişcaţi. Seichan se înghesui între 
Gray şi Vigor. 

Le arătă cu mâna. 

— Al treilea paşaport de aur. 

Gray trase tot giulgiul. Cuibărită între cadavre, acoperită de 
cele două mâini scheletice, o scânteiere de aur străluci dincolo 
de oase: 

Cel de-al treilea paitzu. 

lar lângă el se afla un tub de bronz de lungime deja cunoscută. 
Al treilea şi ultimul sul de pânză. 

Cu delicateţe şi plin de respect, Gray scoase cele două 
obiecte. Trase uşor şi diadema de pe craniu. 

— S-ar putea să conţină vreun indiciu, se justifică el. 

Vigor nu-l contrazise. După deschiderea camerei mortuare, 
avea să fie furată cu uşurinţă dacă rămânea nesupravegheată. 
Urcară cu toţii în capela de deasupra. 

Odată ajunşi acolo, se adunară într-un colţ al încăperii. 

Gary întoarse paşaportul de aur pentru a scoate la iveală a 
treia literă angelică. 


— Le avem pe toate, spuse Seichan. 
— Însă nu şi întreaga poveste, zise Gray. Îşi scoase carneţelul 

de notițe şi dădu din cap spre Vigor. Hai s-o auzim. 

Vigor nu mai avu nevoie de un alt îndemn. Desfăcu tubul de 
bronz şi extrase sulul. 

— Din nou, mătase, comentă el şi începu să-l desfacă grijuliu. 

Ultima parte a poveştii era mai lungă, întinzându-se pe un 
sfert din lungimea podelei capelei. Vigor traduse dialectul italian 
al lui Marco. Trista povestea continua cu apariţia unor personaje 
angelice, strălucitoare, care îşi făcuseră apariţia într-o încăpere a 
turnului în care era închis grupul lui Marco. 

Vigor citi povestea cu voce tare: 

Aceste apariţii ciudate ne-au întins un potir grosolan şi, 
într-o manieră hotărâtă, au stăruit să bem. Astfel, aveam să 
fim feriti de groaznica molimă ce preschimbase Oraşul 
Morţii într-o viziune a iadului, în care oamenii mâncau din 
carnea semenilor lor. 

Cu asemenea făgăduinţă în minte, am împărţit cu toţii 
băutura care, la o privire mai atentă şi după gust, s-a 
dovedit a fi sânge. Am mai fost îndemnați să mâncăm şi o 
bucată de carne crudă pusă pe o frunză de palmier, care, 
tot la o privire mai atentă şi după gust, s-a dovedit a fi o 
bucată de pancreas. Numai după ce-am mâncat, m-am 
gândit să întreb care era sursa unor astfel de ofrande. 
Oamenii Hanului mi-au răspuns şi astfel s-a dovedit că noi 
înşine eram deja nişte canibali, pentru că erau sânge scurs 
şi pancreas de om. 

In acest fel am fost trataţi, lucru care avea să se 
dovedească mai târziu cu adevărat fără de prihană, întrucât 
chiar ne-a protejat de o mare molimă. Insă un asemenea 
leac a avut şi un preţ pe măsură. Părintelui Agreer nu i s-a 
permis să fie părtaş şi să deguste din sângele şi pancreasul 
oferite. Au fost mai multe murmure şi semne făţişe făcute 
spre crucea sa, spre bărbatul care o purta. La final, ni s-a 
permis să plecăm numai dacă aveam să-l lăsăm pe 
părintele Agreer acolo. 

In marea lui mărinimie şi datorită bunătăţii fără seamăn a 
inimii sale, părintele Agreer a insistat să ne salvăm. 

Am plâns foarte tare, dar l-am ascultat pe confesor. 
Odată cu ultimele vorbe rostite, mi-a lăsat crucifixul sau, ca 
să-l duc înapoi la Marea Sfântă. Ultima oară când l-am văzut 
pe acest nobil om era condus într-o direcţie opusă şi astfel 
am presupus care era destinaţia lor. Luminat de luna plină 
de pe cer, un munte măreț se înălța deasupra pădurii, 
având sculptate pe el o mie de feţe de demoni. 


— Doamne Dumnezeule, murmură Vigor. 

Incet, citi mai departe. 

După ce scăpaseră din oraş, Marco Polo relata cum o epidemie 
îi lovise flota, aruncând corăbiile şi echipajele pe o insulă izolată. 
Rămăseseră neafectaţi numai cei care consumaseră leacul oferit 
de acele făpturi strălucitoare. Marco plecase din Oraşul Morţii cu 
suficient de mult din aşa-zisul remediu pentru a-şi trata tatăl şi 

unchiul, pe Kokejin şi două din servitoarele ei. În cele din urmă, 
arseseră corăbiile şi corpurile celor bolnavi, mulţi dintre ei fiind 
încă în viaţă. 

Vigor citi secţiunea finală. 


Poate că Domnul o să mă ierte pentru că nu mi-am 
respectat făgăduiala făcută tatălui meu, care acum e mort. 
Trebuie să mai fac o ultimă mărturisire. In acel loc 
îngrozitor, am descoperit o hartă a oraşului, un desen pe 
care l-am distrus la stăruinţele tatălui meu, însă pe care mi- 
am întipărit-o în minte ca să n-o uit. Am desenat-o aici din 
nou, astfel încât să păstrez o asemenea informaţie şi să n-o 
las să se piardă pentru totdeauna. Poate că, dacă va ajunge 
cineva să citească asta, va ţine seama de acest 
avertisment: poarta iadului a fost deschisă în acel oraş, dar 
nu ştiu dacă a fost vreodată închisă. 


6.22 P.M. 


În timp ce asculta povestea şi sfârşitul său criptat şi obscur, 
Gray reveni şi la puzzle-ul din carneţel. Il ajuta să se concentreze 
pentru a-l asculta pe Vigor, în timp ce examina misterul pe care îl 
ţinea în mână. li distrăgea atenţia de la teroarea care pusese 
stăpânire pe inima sa. 

lar pe măsură ce povestea dezvăluia din ce în ce mai multe, 
începu să înţeleagă. 

Fusese un fraier. 

Cu ochii mijiţi, studie carneţelul, văzând răspunsul ascuns în 
cod. lar cu cele trei chei la îndemână, probabil şi o modalitate de 
a-l descifra. 

Răsfoi rapid paginile, căutând-o pe cea potrivită. Când o găsi, 
se aplecă şi îşi apropie privirea şi mai mult, urmărind cu un deget 
pe hârtie. Oare asta era cea potrivită? Trebuia să cerceteze şi 
mai mult. 

Se uită la ceasul de la mână. 

„Cu mai puţin de o jumătate de oră la dispoziţie, oare am 
suficient timp?” 

Inainte să se poată lămuri, un răpăit de armă automată răsună 
până la ei, ca nişte focuri de artificii. Poc-poc-poc-poc... 

Gray sări în sus. 

„Dumnezeule, nu... Le dăduse Nasser de urmă?” 

Se duse direct spre deschizătura pe unde intraseră în capelă şi 
se holbă în lungul holurilor întunecate. 

— Strângeţi tot, le ceru el fără să se întoarcă. Acum! 

Luminat din spate de razele filtrate ale soarelui, Gray reuşi să 
distingă silueta subţire a unui persoane care alerga spre ei. 
Picioare goale lipăiră pe piatră, după care o voce strigă, oscilând 
între grabă şi discreţie. 

— Grăbiţi-vă! 

Era Fee'az. 

Băiatul nu încetini şi fugi direct spre ei. 

De undeva de la distanţă, din direcţia curţii interioare a 
castelului, răsunară strigăte în limba persană. 

Gray îl prinse pe băiat de umărul său subţire în timp ce se 
oprea lângă ei, gâfâind. 

— Grăbiţi-vă! Vin contrabandiştii. 

Fee'az nu mai aşteptă şi se întoarse în holul exterior, 
îndreptându-se în direcţie opusă, paralel cu partea din spate a 
castelului. 

Gray se întoarse spre ceilalţi. 

— Luaţi ce-aveţi la voi... lăsaţi restul! 

Apoi, îl urmară pe Fee'az. 

Băiatul îi aştepta la jumătatea holului, apoi fugiră mai departe. 

Fee'az continua să comenteze întruna. După câte se părea, 
nici măcar ameninţarea contrabandiştilor nu-l făcuse să-şi înghită 
limba. 

— V-a luat atât de mult. Cu rugăciunile voastre. Am adormit. 
Sub palmieri. 

Dădu din mână înapoi, oarecum în direcţia curţii interioare. 

— Nu m-au văzut. Aproape c-au călcat pe mine. M-am trezit şi 
am luat-o la fugă. Au tras după mine. Bang, bang. Insă sunt iute 
de picior. 

Dovedind-o din plin, gonea ca din puşcă prin încăperile şi 
holurile din spate. 

În urma lor, strigătele îşi schimbară intensitatea, indicând că 
indivizii intraseră în castel. 

Fee'az îi conduse spre scările cioplite grosolan, care duceau în 
jos. 

— Pe-aici. 

Ajunseră la un tunel îngust şi jos, cu puţin mai înalt decât o 
vizuină. Acesta ducea spre sud. Fee'az fugi înainte. 

După 50 de paşi, tunelul se termină la o veche poartă de fier 

ruginit. Gratiile fuseseră tăiate, lăsând în urma numai cioturi. 
Trecură prin cadrul metalic şi intrară în şanţul de apărare al 
castelului, acum astupat aproape de tot. Pereţi din piatră 
fărâmiţată marcau marginile acestuia. 

Gray privi în spate. Probabil că tunelul îngust slujise drept 
canalizare a castelului. 

Făcându-le semn să stea aplecaţi, Fee'az îi conduse de-a 
lungul şanţului, spre golful estic. Strigătele încă mai răsunau în 
castel. Contrabandiştii încă nu-şi dăduseră seama că prada le 
scăpase. 

Ajungând la apă, Gray văzu că hidroavionul încă îi aştepta, 
neatins. 

Fee'az le explică: 

— Sunt nişte contrabandişti nenorociţi. Nu fură niciodată un 
avion. Şterpelesc câte puţin. 

Le demonstră asta apropiindu-şi degetele, aproape lipindu-le, 
după care ridică din umeri. g 

— Câteodată mai şi omoară. Aruncă leşurile la rechini. Insă nu 
iau niciodată ceva atât de mare. Guvernul trimite avioane şi mai 
mari, arme mai mari decât ale lor. 

Aşadar, nu merita acest risc. 

Cu toate acestea, alegând să fie precauţi, se folosiră de vâsle 
ca să ajungă în tăcere, cu barca băiatului, la avionul în aşteptare. 
Fee'az le făcu semn să urce la bord. 

— Să mai veniţi! Să mai veniţi! spuse el dând mâna cu fiecare 
dintre ei într-un mod foarte oficial. 

Gray se simţi obligat să-i dea un bonus pentru că le salvase 
fundul. Se întinse după rucsac, căută înăuntru şi îi dădu puştiului 
diadema de aur a prinţesei. 

Ochii băiatului se  lărgiră brusc, ţinând acea comoară 
nepreţuită cu ambele mâini, după care i-o întinse înapoi lui Gray. 

— Nu pot s-o iau. 

Gray o prinse cu un deget. 

— N-o să te coste decât o promisiune. 

Fee'az îi aruncă o privire rapidă. 

— Sunt două corpuri, două schelete în castel. Sub Sala 
crucilor. li arătă cu degetul spre castel, după care, în direcţie 
opusă, spre dealurile din depărtare. Scoate-le de acolo, sapă o 
groapă adâncă şi îngroapă-le. Impreună. 

Băiatul zâmbi, nefiind sigur dacă nu cumva Gray glumeşte. 

— Îmi promiţi? 

Puştiul încuviinţă din cap. 

— O să-i aduc pe fraţii şi pe unchii mei să mă ajute. 

Gray împinse diadema de aur spre el. 

— Eata. 

— Vă mulțumesc, domnule. 

Dădu mâna cu Gray şi rosti cu toată solemnitatea unei 
binecuvântări: 

— Să mai veniți! 

Gray se sui în hidroavion. 

Peste câteva minute, erau în aer, înălțându-se şi 
îndepărtându-se de golfuleţ şi îndreptându-se din nou spre 
aeroportul internaţional. 

Gray se întoarse pe scaunul din spate, alăturându-i-se lui 
Vigor. 

— l-ai dat băiatului diadema prinţesei? întrebă monseniorul 
uitându-se fix în jos, la barca băiatului, care se îndepărta. 

— Ca să-i îngroape pe Marco şi Kokejin. 

Vigor se întoarse el. 

— Insă o astfel de descoperire... Istoria... 

— Marco a făcut destule pentru istorie. A fost ultima sa 
dorinţă, să fie îngropat şi să se odihnească în pace cu femeia pe 
care o iubea. Cred că-i datorăm asta. Şi, în plus, n-avem nevoie 
de diademă. 

Vigor se holbă la Gray, cu ochii mijiţi, măsurându-l din cap 
până în picioare, judecându-i generozitatea. 

— Dar te-ai gândit că diadema putea să aibă vreun indiciu. De- 
asta ai luat-o. Ochii monseniorului se lărgiră şi continuă cu vocea 
ridicată: Doamne Dumnezeule, Gray, de fapt, tu ai găsit soluţia 
codului angelic. 

Gray îşi scoase carneţelul de însemnări. 

— Nu complet. Sunt pe-aproape. 

— Cum? 

Seichan auzise fără să vrea discuţia lor şi se duse şi ea, ca săli 
se alăture, stând în picioare între scaune. Kowalski se răsuci, 
uitându-se atent către scaunul din spate. 

Gray îi răspunse monseniorului: 

— Am găsit soluţia lăsând deoparte toate supoziţiile noastre 
mai vechi. Noi am căutat tot timpul un cod bazat pe substitute 
de litere. 

— Precum inscripţia de la Vatican, în care era scris cuvântul 
„HAGIA”. 

— Cred că aceea a fost făcută în mod intenţionat ca să inducă 
în eroare. Marele mister de pe obelisc nu este un cod bazat pe 

substituirea literelor. 

— Arată-ne, spuse Seichan. 

— Imediat. 

Gray se uită la ceas. Le mai rămăseseră opt minute. 

— Incă mai am de înţeles o parte a puzzle-ului. Cele trei chei. 
Chei organizate într-o ordine anume. 

Işi deschise carneţelul şi bătu cu degetul în cele trei simboluri 
angelice. 


Gray continuă: 

— Cu codul obeliscului aproape la vedere, cheile n-au făcut 
decât să servească unui singur scop. De a dezvălui care este 
calea corectă pentru a citi codul. Obeliscul are patru laturi. Insă 
de pe care anume să începi? În care direcţie să-l citeşti? 

Gray îşi frunzări carneţelul şi găsi pagina originală a scrierii 
furnizate de Seichan. 

— Pentru ca simbolurile înscrise pe bucăţile de aur să fie atât 
de importante, ele trebuie să fie scrise undeva pe obelisc. Şi iată- 
le aici. 

Gray le încercui. 

— Această înşiruire apare doar o dată. Este unică. Observaţi 
cum trece de pe una dintre suprafețele obeliscului pe 
următoarea. Descrie clar de unde să începi şi în ce direcţie. 

Adăugă o săgeată. 

— Deci trebuie rearanjată înşiruirea pentru a se potrivi cu 
cheile. 


Frunzări în continuare paginile carneţelului, căutând printre 
cele opt variante pe care el şi Vigor le găsiseră mai devreme. O 

găsi pe cea potrivită şi încercui simbolurile-cheie. 
— Acesta este modul corect în care harta trebuie expusă ca să 
fie desluşită aşa cum trebuie. 

Seichan se aplecă şi se apropie şi mai mult. 

— Despre ce hartă vorbeşti? 

— Asta-i ceea ce am observat acolo, în capelă, zise el. Uite! 
Luă un creion şi începu să facă găuri în pagină şi să marcheze 
următoarea pagină albă. 

— Ce faci? întrebă Vigor. 

Gray îi explică: 

— Uită-te cum unele dintre semnele diacritice - cercurile din 
scrierea angelică - sunt înnegrite, iar altele nu sunt. Ştim de la a 
doua cheie că semnele diacritice negre ale simbolului au marcat 
castelul portughez. Deci cercurile înnegrite din codul obeliscului 
trebuie să fie tot nişte marcatori. Insă marcatorii cui? Dacă 
găureşti fiecare cerc în parte şi faci semne pe o pagină nouă, 
dând la o parte tot restul, obţii asta. 

— Ei bine, asta ne e de mare folos, spuse Kowalski sarcastic. 

Gray îşi trecu o mână peste barba nerasă, concentrându-se. 

— E ceva aici. Simt asta. 

— Poate că se presupune de la sine c-ar trebui să uneşti 
punctele, zise Kowalski cu la fel de mult sarcasm. Poate că o să 
formeze o săgeată mare care să pulseze şi pe care să scrie: „Du- 
te naibii aici!” 

Seichan se încruntă. 

— Şi poate că-i timpul să taci dracului din gură. 

Gray nu avea nevoie de ciorovăiala lor. Nu acum. Kowalski era 
bun ca şofer, bun într-un schimb de focuri, însă Gray avea nevoie 
de sfaturi inteligente, nu de sugestii de grădiniţă, precum cea cu 
unitul punctelor. 

După care înţelese. 

— Oh, Dumnezeule! 

Gray se ridică în picioare, creionul îi tremură în mâna şi-l 
apucă şi mai strâns. 

— Kowalski are dreptate! 

— Am dreptate? 

— Are...? se miră Seichan. 

__ Gray se întoarse spre Vigor apucându-l de braţ. Primul indiciu! 
In Turnul Vânturilor. 

Vigor se încruntă, după care ochii i se lărgiră. 

— Ce găzduieşte observatorul astronomic al Vaticanului... 
unde Galileo a dovedit că Pământul se mişcă în jurul Soarelui! 

Vigor bătu cu mâna în foaia de hârtie. Astea sunt stele! 

Gray luă creionul. Se uitase lung la foaia de hârtie şi 
recunoscuse un desen familiar. 

— Asta-i o constelație. 

Şi o desenă pe foaie. 


Vigor o recunoscu şi el. 

— Asta-i constelația Draco, Dragonul. 

Seichan îşi înălţă capul în timp ce se holba în jos. 

— Vrei să zici că este o hartă de navigaţie astronomică? 

— Aşa arată. Gray se scărpină în cap cu radiera din capătul 
creionului. Dar cum ne spune o constelație încotro să mergem? 

Nu răspunse nimeni. 

— Nu poate face asta, se dădu el învins într-un final. 

Inima lui Gray bătea cu putere. Nu mai aveau vreme. 

Dacă-i dusese pe o pistă greşită? 

Vigor se aşeză la loc. 

— Aşteaptă, murmură el. Aminteşte-ţi povestea lui Marco. De 
ultima bucată de pânză. Marco a spus c-a desenat o hartă a 
oraşului, nu o hartă care să ducă /a oraş. 

— Şi? întrebă Gray. 

Vigor luă hârtia, răsucind-o spre el. 

— Nu pot fi stele. Trebuie să fie schița Oraşului Morţii. Asta 
spunea şi textul lui Marco. E posibil ca Vaticanul să fi făcut 
aceeaşi greşeală pe care am făcut-o şi noi. Au interpretat greşit 
harta lui Marco, exact la fel. Şi ei s-au gândit că este o hartă de 

navigaţie astronomică. 

Gray clătină din cap. 

— Asta-i o coincidenţă mai degrabă stranie şi anume ca un 
oraş să fie construit exact după tiparul constelaţiei Draco. Dacă 
nu greşesc, până şi punctele din afară liniei dragonului 
marchează locul în care sunt dispuse stelele în realitate. 

Vigor dădu din cap. 

— Da, însă adu-ţi aminte din studiul meu privind civilizațiile 
străvechi... de la egipteni prin America Centrală, multe civilizaţii 
îşi construiau monumentele şi oraşele după modelul stelelor, 
făcându-le să arate la fel. 

Gray îşi aminti de o lecţie similară. 

— Aşa cum cele trei piramide egiptene se presupuneau că 
reprezintă stelele din Centura lui Orion. 

— Exact! Undeva în Asia de Sud-Est există un oraş construit 
după modelul constelaţiei Draco. 

Seichan se roti brusc în loc. 

— Choi mai! înjură ea în bărbie. Mi-aduc aminte de ceva... 
ceva ce-am auzit despre... nişte ruine din Cambodgia. Familia 
mea îşi trage rădăcinile din regiunea asta. Din Vietnam şi 
Cambodgia. 

Seichan se duse în grabă la rucsacul ei, căută prin el şi îşi 
scoase laptopul. 

— Există un program enciclopedic aici. 

Seichan se lăsă jos între genunchii lui Vigor şi Gray. Accesă 
programul şi tastă cu repeziciune. Făcu dublu clic pe o iconiţă, 
iar pe ecran apăru o hartă digitală. 

— Acesta este complexul de temple din Angkor, construit de 
poporul khmer din Cambodgia în secolul al IX-lea. 

— Observaţi dispunerea templelor, zise Seichan, unde este 
amplasat fiecare în parte. Am auzit poveşti despre cum se 
presupunea că aceste ruine sunt dispuse ca stelele unei 
constelații. 

Gray trasă cu degetul o linie care unea templele într-o 
anumită ordine şi bătu uşor cu degetul pe templele rămase pe 
dinafară. Ridică prima hartă considerată a fi cu stele şi o puse 
lângă laptopul deschis. 


— Se potrivesc la fix, rosti Vigor cu teamă şi uimire. Oraşul 
Morţii evocat de Marco. Este străvechiul oraş Angkor Wat. 

Gray se aplecă şi îşi petrecu braţele în jurul umerilor lui 
Seichan. Ea se încordă, însă nu se trase înapoi. Gray le era 
profund îndatorat tuturor, chiar şi lui Kowalski, a cărui abordare 

simplistă îi deschisese calea către descifrarea codului. 

Gray se uită la ceasul de la mână. 

Nu mai aveau nici un minut de pierdut. 

Işi întinse mâna spre Vigor. 

— Dă-mi telefonul. E timpul să fac un târg. 

Vigor îi dădu telefonul celular şi bateria acestuia. 

Gray puse bateria la loc cu o pocnitură, rugându-se să aibă 
puţin noroc. Sună la numărul lui Nasser, dat de Seichan. Vigor se 
întinse şi îl apucă pe Gray de mână, în semn de sprijin moral. 
Telefonul sună o singură dată, după care i se răspunse: 

— Domnule comandant Pierce, rosti o voce rece şi furioasă. 

Gray inspiră lung ca să calmeze, chinuindu-se să nu 
izbucnească şi să-i vorbească urât. 

— Avionul meu este pe cale să aterizeze, continuă Nasser fără 
ca măcar să aştepte confirmarea interlocutorului său. Pentru că 
m-ai înşelat, o să-ţi dau voie să hotărăşti care dintre părinţii tăi o 
să moară primul, maică-ta sau taică-tău. O să te fac să le asculţi 
urletele. lar părintele ales, îţi promit asta, o să fie cel mai 
norocos dintre ei. 

In ciuda amenințării, Gray se mai consolă puţin. Dacă Nasser 
nu minţea, ambii săi părinţi erau încă în viaţă. 

Găsindu-şi alinare în asta, Gray îşi menţinu vocea calmă, 
muşchii maxilarului durându-l de cât de mult se forţă. 

— O să-ţi ofer ceva în schimbul vieţii lor. 

— Nu există nimic ce să-mi poţi oferi, se răsti Nasser la el. 

— Chiar dacă-ţi spun că am descifrat codul angelic al 
obeliscului? 

Nu auzi decât o linişte deplină pe post de răspuns. 

Gray continuă: 

— Nasser, ştiu unde-i Oraşul Morţii descoperit de Marco. 

Temându-se că nici asta n-ar putea să fie suficient ca să-l 
mişte pe nemernic, Gray rosti următoarele cuvinte foarte rar, 
astfel încât să nu existe nici o posibilitate de a fi greşit înţeles. 

— Şi mai ştiu şi care-i remediul pentru virusul lui luda. 

Vigor se întoarse spre el, surprins. 

In telefon, în continuare nu se auzea nimic. 

Gray aştepta. Se uită fix la harta digitală a Angkor Wat afişată 
pe ecranul laptopului. Simţi cum cele două ramuri ale Ghildei - 
una ce urma aspectele ştiinţifice şi cealaltă care urma aspectele 
istorice - erau pe cale de a se ciocni cu putere una de cealaltă. 

Dar cine avea să fie strivit între ele? 

Nasser îi răspunse în cele din urmă, cu o voce tremurând de 

furie: 
— Ce doreşti? 

13 
Regina-vrăjitoare 


7 IULIE, MIEZUL NOPŢII 
Insula Pusat 


Bătăile de tobe se auzeau mai tare decât tunetele de 
deasupra lor. Fulgerele cădeau ici şi colo, luminând jungla în 
nuanţe metalice de verde şi negru, cu reflexe argintii datorate 
frunzelor ude. 

Cu pieptul gol, Monk o trăgea pe Susan de mână, călăuzind-o 
pe panta abruptă pe unde urca acum poteca din junglă. De două 
ore, urmăreau cărarea în întuneric, uneori aşteptând ca fulgerele 
să le arate unde să pună piciorul. Prin coroanele copacilor, ploaia 
continua să cadă cu putere. Poteca  întortocheată se 
transformase într-un şuvoi năvalnic de apă. Insă restul junglei 
era doar liane încâlcite, frunze grele de apă, tufişuri pline de 
spini, trunchiuri de copaci cu rădăcinile ieşite din sol şi mult noroi 
vâscos. 

Aşa că încercau să rămână pe potecă, mergând în sus, mereu 
în sus. 

In spatele lor se afla Ryder. Avea singurul pistol al grupului. Un 
Sig Sauer P228 de 9 mm, cu cap de teflon. Din nefericire, nu 
avea nici un încărcător de rezervă. Doar cele 13 gloanţe aflate în 
armă. 

Ceea ce nu era bine. 

Monk ştia că, de îndată ce furtuna avea să se domolească, 
jungla urma să fie măturată în lung şi-n lat de oamenii lui Rakao. 
Foloseau insula aceasta ca bază pentru operaţiunile lor, ceea ce 
le conferea avantajul de a cunoaşte foarte bine terenul. Monk nu 
se amăgea cu ideea că ar fi putut evita să fie depistaţi şi prinşi. 

Aruncă o privire în urmă, printr-un luminiş. Se aflau cam la 
100 de metri altitudine. Uriaşul vapor de croazieră se afla în 
mijlocul lagunei, cam la 500 de metri depărtare. Undeva la bord 
se afla partenera lui, scoasă vie din apele întunecate, departe de 
groaznicii calamari. 

Insă oare mai era şi acum în viaţă? 

Până când avea să afle cu siguranţă, Monk nu era dispus să-şi 
piardă speranţa. 

Nici pentru Lisa, nici pentru el însuşi. 

lar pentru a reuşi ceva, Monk avea nevoie de aliaţi. 

Bătăile în tobe continuau neîntrerupte, din ce în ce mai tare şi 
mai susţinut, ca şi cum se străduiau din răsputeri să îndepărteze 
taifunul. Ajunseseră suficient de sus ca fiecare lovitură în tobele 
de piele să le reverbereze în piept şi s-o simtă până în adâncul 
oaselor. 

Monk pătrunse printr-un fel de cortină de crengi pline de apă 
şi lăsate până la pământ. Dădu cu ochii de o lumină care sclipea 
intermitent undeva în faţă. 

Lumina unui foc. 

Mai făcu doi paşi şi se opri. 

Abia acum, îşi dădea seama că nu erau singuri. De-o parte şi 
de alta a potecii se aflau santinele, doar pe jumătate ascunse de 
vegetaţia deasă, însă în mod evident la vedere, în mod evident 
dorind să fie remarcate. Erau bărbaţi cu pălării de iarbă cu boruri 
late, legate de capete. Aveau feţele mânjite cu ulei şi cenuşă, 
ceea ce îi făcea negri ca smoala. Aveau în nas colţi albi, şlefuiţi, 
de mistreţ sau oase gălbui. In partea de sus a braţelor erau 
împodobiţi cu pene strălucitoare şi cochilii de melci. 

Cu un strigăt, Ryder se avântă în faţă cu pistolul ridicat. 

Santinelele nu se arătară prea impresionate. 

Monk îl trase pe Ryder înapoi, făcându-l să coboare mâna în 
care ţinea pistolul şi înaintă cu mâinile ridicate şi palmele 
deschise. 

— Nu-i speria pe sălbatici, îi şopti lui Ryder. 

Unul dintre băştinaşi păşi pe potecă. Purta un fel de platoşă de 
os, legată cu fâşii de piele, care-i acoperea pieptul. În jurul 
mijlocului avea un fel de kilt făcut din pene lungi. Avea picioarele 
goale şi vopsite şi ele cu grăsime şi cenuşă. Intr-o mână ţinea un 
fel de armă făcută din omoplatul ascuţit al unui animal. 

Sau cel puţin Monk spera că era vorba despre un animal. 

Monk auzi un fâsâit în spatele lui şi ştiu că le fusese tăiată 
orice posibilitate de a se întoarce. In faţă se auzeau tobele. 
Lumina focului deveni parcă şi mai puternică. 

Bărbatul de pe cărare se răsuci şi le făcu semn să o ia spre 
locul unde se zăreau flăcările. 

— Se pare că suntem invitaţi la petrecere, spuse Monk 
cuprinzând-o cu braţul pe Susan. 

Ryder îi urmă cu pistolul strâns în mână. 

Dacă lucrurile o luau razna, probabil că ar fi avut nevoie de 
cele 13 gloanţe rămase ca să-şi croiască drum spre libertate. 
Insă pentru moment, Monk ştia că era mai bine să coopereze. 

Poteca se sfârşea într-un perete de rocă vulcanică. Un 
amfiteatru creat natural fusese scobit parcă în stânca neagră- 
roşiatică şi acoperit cu un coronament dens de frunze de 
palmieri. Ploaia se prelingea într-o peliculă subţire peste 
marginea acoperişului, formând o perdea de apă. 

Dincolo de aceasta, luminaţi de un foc mare de tabără, de-a 
lungul ambilor pereţi, Monk dădu cu ochii de două şiruri de 
oameni care băteau cu putere în tobe. Două tobe imense, pe 
care abia le puteai cuprinde cu ambele braţe, atârnau pe pereţii 
de piatră şi erau lovite cu nişte ciocane de os. Fiecare bătaie 
făcea să se cutremure cascada subţire ce cădea de pe acoperişul 
de frunze pe piatra de jos. 

Fură conduşi înăuntru. 

La apariţia străinilor, un porc sălbatic se trase înapoi din 
spaţiul deschis şi fugi guiţând în spate. Mai erau şi alţi porci 
înăuntru, înghesuiți unul într-altul şi legaţi strâns sub o 
proeminenţă din stâncă. 

Monk o conduse pe Susan prin perdeaua de apă, în uriaşul 
adăpost. Tremura când cascada de apă i se prăvăli pe pieptul 
gol. Căldura focului din interior era bine-venită, însă fumul era 
înţepător şi înecăcios, având în vedere că nu putea să iasă de 
acolo decât printr-o mică deschizătura din acoperişul de frunze. 

În jurul focului din faţa lor se adunase o mulţime de oameni, 
unii în picioare, alţii stând pe vine. Monk estimă că erau peste o 
sută. Bărbaţi şi femei cu pieptul gol. insă în pereţi se căscau 
nişte deschizături ca nişte guri de peşteră. Alte feţe se vedeau 
iţindu-se din interior. Câţiva copii goi se holbau la ei cu ochii larg 
deschişi. Unul dintre ei ţinea în braţe un purceluş bălţat. 

Ca la un semn, bătăile în tobe încetară brusc cu un ultim ecou 
reverberant. Liniştea se cobori intimidantă. 

In tăcerea aceea bruscă se auzi un strigăt. 

— Monk! 

Tresări şi se întoarse. O siluetă subţire stătea lipită de barele 
din bambus ale unei cuşti construite în spate, într-un colţ. Purta o 
cămaşă sfâşiată şi un şorţ alb, plin de noroi. 

— Jessie? 

Tânărul asistent era încă în viaţă! 

Însă, înainte să-şi poată exprima emoția şi sentimentul de 
bucurie provocate de reîntâlnirea lor, o siluetă impunătoare păşi 

în faţa lor, deşi pentru trib impunătoare însemna o statură de 
numai 1,5 metri. Bătrânul cu barba căruntă părea că avea pielea 
de pe oase cu două mărimi mai mare decât ar fi trebuit. Şi el era 
acoperit de grăsime şi mânjit cu cenuşa. Avea un fel de tigvă 
răsucită care îi acoperea zona intimă şi un smoc de pene purpurii 
în păr, care stăteau ţepene, ridicate, ca şi cum s-ar fi făcut 
măciucă din cauza unei sperieturi. Şi nimic altceva. 

Monk îşi dădu seama că acesta era căpetenia tribului. 

Era momentul să-şi facă numărul ca să-şi câştige pâinea sau, 
mai degrabă, ca să nu devină el însuşi pâinea din seara aceea. 

Monk ridică un braţ spre bătrân. 

— Boogla-boogla rah! intonă el solemn, apoi îşi încordă 
antebraţul şi ridică mâna cealaltă cu care se apucă de 
încheietură. 

Eliberată de contactele electromagnetice care o ţineau, 
proteza pe care o avea în loc de mână căzu pe roca vulcanică. 

Un vuiet de uimire traversă mulţimea. 

Căpetenia se dădu un pas înapoi, aproape păşind în focul din 
spatele lui. 

Monk îşi cobori braţul, uitându-se fix la mâna de jos. 

In afară de faptul că semăna izbitor cu o mână adevărată, 
proteza era o minune a ingineriei, creată de specialiştii DARPA, 
având control nervos periferic direct prin punctele de contact din 
titan de la încheietură. In plus, bioingineria o făcuse extrem de 
exactă în mişcări şi reacţii, permiţând senzaţii şi gesturi precise. 

Insă asta era doar o jumătate a poveştii. 

Ciotul de unde îi fusese retezată mâna lui Monk era introdus 
într-un fel de căuş din material polisintetic, ataşat chirurgical de 
încheietură şi format dintr-o țesătură complexă de nervi şi 
tendoane musculare. De fapt, aceasta era cealaltă jumătate a 
protezei sale. Era adevărat că mâna avea muşchi, dar acest 
suport de la încheietură era cel care dicta mişcările. 

Cu cealaltă mână, apăsă contactele de pe suport. Era cea mai 
grozavă caracteristică a mâinii artificiale. Monk obişnuia să facă 
şmecheria asta la petreceri tot timpul. Aşa că de ce n-ar fi făcut- 
o şi de data asta? 

Suportul şi mâna erau conectate fără fir, printr-o interfaţă 
digitală. 

În momentul în care Monk apăsă nişte taste miniaturale în 
ordinea aceea exersată de o mulţime de ori, mâna retezată se 
ridică de jos şi începu să danseze pe piatră ca un păianjen cu 
cinci picioare. 

De data asta, conducătorul canibalilor chiar păşi în foc, 
pârlindu-şi spatele suficient încât să scoată un scheunat şi să 
sară într-o parte. 

Monk îşi trimise mana după el. 

Deja cercul se lărgise considerabil în jurul lor. Ryder o trăsese 
pe Susan îndărăt, în umbra peretelui stâncii, lăsând toată atenţia 
privitorilor să se concentreze asupra lui Monk. 

— Acum că v-am captat atenţia, tună Monk. 

Făcu un pas ferm către foc. 

Presupunând că nici unul dintre ei nu înţelegea engleza, fu 
nevoit să-şi vândă discursul cu o expresie fioroasă pe chip şi 
lovituri puternice cu pumnul în piept. Cu toate astea, avea 
nevoie de mai mult decât să-i sperie pe indigenii ăştia 
superstiţioşi. Trebuia să-i câştige de partea lui. Era timpul ca 
Insula Canibalilor să fie preluată printr-o lovitură de stat de 
americani. 

Întorcându-se pe călcâie, Monk arătă înspre Susan. 

La semnalul lui, ea îşi desfăcu cămaşa pe care o avea 
înfăşurată în jurul capului. Ryder se întinse şi îi trase de pe umeri 
cămaşa de noapte de spital, lăsând-o să-i alunece în jos. Susan 
îşi ridică braţele, cu pieptul gol, la fel ca femeile de aici. 

Numai că ea sclipea în întuneric. 

Un murmur de uimire trecu prin rândurile sălbaticilor. 

Monk rămase chiar şi el trăsnit când se uită la Susan. 
Strălucea chiar mai tare decât prima oară când o văzuse. În mod 
evident, mai tare. De undeva de sub pielea ei izvora o lumină ca 
a lunii, făcându-i carnea aproape translucidă. 

Ryder făcu un gest către Monk, îndemnându-l să continue. 

Monk tresări, încercând să-şi revină. Se apropie de Susan, 
căzu în genunchi şi urlă singurul cuvânt pe care-l cunoştea în 
limba canibalilor, cuvântul pe care i-l spusese un pirat fără dinţi. 

Un nume. 

— RANGDA! strigă Monk, denumind-o astfel regina canibalilor 
de pe insulă, stăpâna demonilor stră/ucitori din lagună. 

Strălucitori la fel ca Susan. 

Se aplecă la pământ. 

— Să o slăvim cu toţii pe regina-vrăjitoare a insulelor! 


1.04 A.M. 

Devesh intră în camera Lisei bocănind din baston. 

Intinsă pe pat, cu o perfuzie înfiptă în braţ, Lisa ştia că nu mai 
are cum să tragă de timp. Mai devreme, pe când era adusă 
înapoi la bord, pe pasarelă, se lăsase să cadă ca leşinată în 
braţele celui care o păzea, luându-l prin surprindere şi astfel 
prăbuşindu-se cu toată puterea la pământ. 

Cu ocazia asta îşi spărsese buza, însă trebuise să fie 
convingătoare. Nici nu fusese prea greu. Cu gamba tăiată de o 
lovitură de sabie, cu trupul înţepat şi rănit în sute de locuri din 
cauza atingerii calamarilor veninoşi şi plămânii în continuare 
betegi din cauza iminenţei înecului prin care trecuse, numai 
adrenalina fusese cea care o ţinuse în picioare. 

Aşa că se prăbuşise şi chiar îşi pierduse cunoştinţa pentru 
câteva minute. 

Spectacolul pe care-l dăduse făcuse să fie escortată în 
apartamentul din aripa ştiinţifică, unde fusese tratată de doctorul 
vaporului şi de unul dintre specialişti de la OMS. Piciorul îi fusese 
curăţat şi i se puseseră copci, la fel ca şi la celelalte tăieturi mai 
adânci. | se pusese o perfuzie pe unde primea antibiotice şi 
analgezice. Acum, zăcea în vechea ei cameră, o cabină din 
interior, fără balcon ori fereastră, sub pază strictă. Sub cearşaful 
subţire, corpul ei era un morman de faşe şi pansamente sterile. 

Desigur, toată grija aceasta nu avea legătură cu milă ori 
compasiunea faţă de un seamăn aflat în suferinţă. Era menită să 
asigure îndeplinirea unui singur scop şi anume acela ca ea să-şi 
poată ţine promisiunea faţă de Devesh, pe care o făcuse pe 
puntea superioară. 

„Virusul lui luda. Eu ştiu ce face.” 

Pentru a afla această informaţie prețioasă, Devesh era dispus 
să facă orice ca să nu o piardă, mai ales având în vedere că 
Susan Tunis dispăruse undeva pe insula măturată de furtună. 
Devesh avea nevoie de Lisa. Aşa că ea profitase de această 
situaţie şi trăsese de timp cât de mult putuse. li dăduse lui 
Devesh diferite sarcini, diferite chestiuni ce trebuiau rezolvate de 
şeful laboratoarelor sale clinice. 

Justificarea ei fusese că trebuia să testeze pentru a-şi confirma 
ipoteza. 

Insă asta nu putea dura foarte mult. 

— Aşadar, spuse Devesh. În momentul de faţă, rezultatele 
sunt compilate. E momentul să purtăm discuţia pe care o 
amânăm de mult timp. Dacă nu-mi place ce voi auzi, vom începe 
să acţionăm pentru a anula toată îngrijirea medicală de care ai 

avut parte. Mă gândesc să-ţi redeschidem rana cu un cleşte, ca 
să te convingem să cooperezi. 

Devesh se răsuci şi îi făcu semn unei asistente care aştepta 
alături. 

Perfuzia din mâna Lisei fu scoasă rapid şi îndepărtată. 

Lisa se ridică în capul oaselor. Camera se învârti puţin cu ea, 
apoi imaginea se stabiliză. 

intotdeauna un gentleman desăvârşit, Devesh îi întinse un 
halat gros de bumbac, cu emblema vaporului. Lisa se ridică, 
îmbrăcată cu o cămaşă de spital subţire pe sub care nu avea 
nimic. Acceptă gestul lui politicos, trase halatul şi-l puse pe ea. 
Strânse bine cordonul în jurul mijlocului. 

— Pe aici, doamna doctor Cummings. 

Devesh o luă spre uşă. 

Desculţă, Lisa fu condusă afară din cabina ei. Devesh o luă 
înspre apartamentul izolat, destinat cercetării bolii. 

Uşa era deschisă. Din interior se auzeau voci. 

Urmându-l pe Devesh înăuntru, Lisa recunoscu imediat două 
feţe familiare: bacteriologul Benjamin Miller, confidentul ei de 
când sosise şi toxicologul olandez Henri Barnhardt. Cei doi 
medici erau aşezaţi pe o laterală a unei mese înguste. 

Lisa privi în jur. Partea din spate a apartamentului fusese 
golită de mobilă şi umplută cu diverse echipamente de laborator, 
dintre care unele fuseseră aduse de Monk: microscoape cu 
fluorescenţă, spectrometre cu scintilaţii şi raze autogama, 
incubatoare cu dioxid de carbon, aparate de refrigerare prin 
centrifugare, aparate de determinare a concentraţiilor şi cititoare 
ELISA?” şi pe un perete, un mic aparat de dozare şi analizare a 
unor secvenţe de lichid. 

Existau universităţi care nu erau atât de bine echipate. 

Dr. Eloise Chenier, virusologul organizaţiei Ghilda şi şeful 
Laboratorului de cercetare pentru boli contagioase, se afla de 
partea cealaltă a mesei, îmbrăcată cu un halat de laborator lung 
până la glezne. Aproape de 60 de ani, cu părul cărunt şi o 
pereche de ochelari de citit atârnată de un lanţ în jurul gâtului, 
arata ca un savant bizar. 

Virusologul stătea cu o mână ridicată spre două computere 


34 Cititor de strip capabil să citească şi să evalueze orice fel de 
analiza ELISA (hormoni, virusuri, paraziți, autoanticorpi 
cut-off/calitativă, cantitativă). (n. red.). 

aflate în spatele ei. Pe unul din monitoare curgea un şir de date, 
în vreme ce pe celălalt erau o mulţime de fişiere deschise unele 
peste altele. Cu un puternic accent franțuzesc, tocmai le termina 
ceva de explicat lui Henri şi Miller. 

— Am obţinut o încărcătură virală excelentă trecând o mostră 
de lichid cerebrospinal printr-o serie de tampoane de fosfaţi, apoi 
tratându-l cu aldehidă glutarică şi transformându-l într-un 
compus solid prin centrifugare. 

Chenier le observă sosirea şi le făcu semn să se aşeze la 
masă. 

Devesh i se alătură colegei sale, iar Lisa găsi un scaun gol 
lângă Henri. Prietenul său îi puse liniştitor mâna pe genunchi. 
Henri îi aruncă o privire întrebătoare: „Te simţi bine?” 

Ea dădu din cap, uşurată să stea jos. 

Devesh se întoarse spre Lisa. 

— Am făcut toate testele suplimentare pe care le-ai solicitat, 
doamnă doctor Cummings. Poate acum ne poţi explica de ce? 

Simţi privirea lui acuzatoare ca pe o povară, copleşind-o. 

Lisa trase adânc aer în piept. Amânase momentul acesta cât 
de mult putuse. Singura speranţă de supravieţuire era să spună 
adevărul şi să spere că mintea ei ingenioasă avea să se 
dovedească destul de prețioasă, încât să cântărească mai mult 
decât trădarea de mai devreme. 

Işi aminti prima lecţie a lui Devesh: „Vieţile voastre depind de 
cât de utili vă dovediţi”. 

Lisa începu încet, vorbind despre momentul când descoperise 
ciudata strălucire a retinei ochilor lui Susan. In timp ce vorbea, 
citi însă neîncredere în expresia de pe faţa lui Devesh. 

Lisa se întoarse spre Henri, căutând sprijin. 

— Ai reuşit să faci testul chimic de fluorescenţă pe mostra de 
lichid spinal? 

— Ja. Mostra de lichid a demonstrat că există o anumită 
fluorescenţă. 

Chenier confirmă. 7 

— Am analizat şi eu mostra. Intr-adevăr, compusul solid 
bacterian strălucea. Şi s-a confirmat prezenta cianobacteriilor. 

Miller, bacteriologul, încuviinţă şi el din cap. N 

Scepticismul lui Devesh se transformă în interes. Işi îndreptă 
privirea spre Lisa. 

— Şi din acest motiv ai dedus că bacteriile au migrat din creier 
în jos, pe nervul optic şi au colonizat fluidele ochiului. Atunci ai 
cerut o a doua puncţie a coloanei. 

Ea dădu din cap. 

— Văd că doctorul Pollum nu e aici. A reuşit să termine analiza 
proteică a învelişului viral? 

Şi Lisa ceruse acest test. De fapt, nu era necesar, dar 
promitea să ofere câteva ore bune în plus de muncă. 

— Un moment, zise Chenier. Am aici rezultatele. 

Se întoarse spre unul din monitoare şi începu să deruleze 
imagini pe ecran în vreme ce povestea. 

— Poate că vă interesează să aflaţi că am reuşit să clasificăm 
virusul din analizele genetice ca aparţinând familiei Bunyavirus. 

Henri o observă pe Lisa clipind şi explică. 

— Despre asta vorbeam înainte să veniţi voi. Bunyaviruşii 
infectează în mod tipic păsările şi mamiferele, provocând febra 
hemoragică, însă vectorul de transmitere este de obicei din clasa 
artropodelor. Purici, ploşniţe, țânțari. 

Le împinse un caiet. 

Lisa aruncă o privire spre paginile la care era deschis. Henri 
făcuse o diagramă pentru a arăta modul în care se realiza 
infectarea. 


Om —> Insectă (artropod) —> Om 
(infectat) (purtător fără a fi afectat) (infectat) 


Henri puse degetul pe partea din mijloc. 

— Insectele sunt absolut necesare pentru a împrăştia boala. 
Bunyaviruşii însuşi sunt foarte rar transmisibili de la om la om. 

Lisa îşi frecă tâmplele. 

— Spre deosebire de virusul lui luda. 

Luă un creion şi modifică diagrama. 

— In loc de o insectă care răspândeşte boală, este nevoie de o 
celulă bacteriană pentru a trece virusul de la o persoană la alta. 


Om —> bBacterie —> Om 
(infectat) (infectat) 


Henri se încruntă. 

— Da, dar de ce a...? 

Nişte focuri de armă îi retezară cuvintele. Toţi săriră în sus. 

Chiar şi Devesh îşi scăpă bastonul. Injurând printre dinţi, îl 
recuperă şi o luă înspre uşă. 

— Voi rămâneţi aici! 

Se auziră alte împuşcături urmate imediat de ţipete guturale. 

Lisa se ridică. Oare ce se petrecea? 


1.24 A.M. 


Devesh luă doi paznici postați în aripa ştiinţifică şi porni în 
grabă spre postul de pază de la mijlocul punţii, lângă lift. Rafale 
sporadice de armă automată izbucniră răsunând ca nişte 
detunături în spaţiul acesta îngust. 

Intre rafale se auzeau strigăte. 

Cu paznicii mergând în faţa lui, Devesh micşoră pasul, cu 
prudenţă, în momentul în care punctul de pază le apăru în faţă. 
Şase oameni erau postați acolo. Conducătorul lor, un soldat 
african înalt, din Somalia, îl observă pe Devesh şi luă poziţia de 
drepţi. 

Vorbi precipitat în malaeză: 

— Domnule, 12 bolnavi au evadat din rezervele din spate. S- 
au năpustit asupra noastră. Ne-au atacat. 

Omul făcu semn din cap spre un paznic, aşezat într-o parte, 
care îşi oblojea un braţ rănit. Avea mâneca ridicată până sus, 
dezvăluind o muşcătură adâncă. 

Devesh făcu un pas înainte şi arătă absent către bărbatul 
rănit. 

— Izolaţi-l! 

Dincolo de punctul de pază se întindea un hol care ducea spre 
pupa. Unele dintre uşi erau deschise, altele, închise. Pe jos se 
aflau câteva cadavre răşchirate, secerate de gloanţe, cu sângele 
scurgându-se din ele şi îmbibând covoarele. Cele mai apropiate - 
o femeie obeză dezbrăcată şi un adolescent fără cămaşă - erau 
prăbuşite unul peşte altul. Devesh observă băşicile care supurau 
şi furunculele înnegrite de pe cadavre. 

Se strădui să-şi ţină firea, respirând greoi şi adânc pe nas. 
Partea de la pupă de la acest nivel adăpostea pacienţii cei mai 
slăbiţi, aflaţi permanent la dispoziţia echipei de cercetători. 
Devesh stabilise un protocol ferm pentru tratamentul pacienţilor 
de aici. Astfel de scăpări nu puteau fi tolerate. Nu acum, când 
era atât de aproape de reuşită. 

— Am chemat întăriri, zise căpetenia santinelelor. Când am 
început să tragem, unii dintre bolnavi au fugit în camerele goale. 
Va trebui să-i scoatem cu forţa. 

Din hol, la depărtare, se auzi un geamăt sonor. Un bărbat se 

ridică într-un cot. Umărul celălalt îi sângera abundent. Era 
îmbrăcat cu un halat. Unul dintre doctori. Prins în mijlocul 
focurilor. 

— Ajutaţi-mă, gemu el bolborosind. 

De dincolo de o uşă deschisă de lângă el, o mână îl apucă de 
haine. Alta i se înfipse în păr. Ţipă în timp ce era tras cu putere 
înăuntru. Picioarele îi erau încă pe hol, cu călcâiele lovind în 
toate părţile. 

Şeful santinelelor aruncă o privire spre Devesh, cerându-i 
permisiunea de a se năpusti într-acolo. 

Devesh clătină din cap. 

Ţipetele doctorului încetară brusc, însă călcâiele continuară să 
se mişte în ritmul acela agonizant. 

Devesh nu simţea nici un fel de compasiune. Cineva fusese 
neglijent cu încuietorile sau cu regimul strict de izolare. Auzi 
tropăitul întăririlor cerute, care urcau în grabă scările. 

Devesh se întoarse să plece, dar flutură un braţ înspre hol. 

— Exterminaţi-i. 

— Domnule? 

— Întreaga punte. Eliminaţi-i pe toţi. Cabină cu cabină. 


1.54 A.M. 


În laboratorul de virusologie, Lisa asculta rafalele de focuri. 

Se auzeau şi ţipete. 

Nimeni nu spuse nimic. 

In sfârşit, Devesh se întoarse. Părea impasibil, doar puţin roşu 
la faţă. 

Arătă cu bastonul înspre Lisa. 

— Vino cu mine. Vreau să vezi ceva. 

Se întoarse pe călcâie şi o luă sprinten înainte. 

Lisa se ridică şi-l urmă, grăbindu-se ca să ţină pasul. 

Devesh o conduse pe lângă postul de pază şi de-a lungul 
holului următor. 

Era un adevărat abator. Pereţii erau împroşcaţi cu sânge. 
Cadavrele zăceau la picioarele zidurilor, secerate de armele 
automate. 

Lisa înghiţi în sec, înecându-se cu duhoarea ce umplea acum 
spaţiul închis. 

De-a lungul holului, uşile de la cabinele de pe fiecare parte 

erau toate deschise. Aruncă o privire în interior şi văzu alte 
corpuri fără viaţă, pline de sânge, cu membrele încleştate. Unii 
dintre pacienţi fuseseră împuşcaţi în locul unde se aflau, prinşi cu 
cătuşe de paturi. Urmară alte câteva împuşcături - de data asta 
nu în rafală, ei în mod evident ţintite. 

Puțin mai departe, doi paznici ieşiră dintr-o cabină cu puştile 
fumegând, apoi intrară în încăperea alăturată. 

— Ucideţi... măcelăriți pacienţii, bâigui Lisa. 

— Doar renunţăm la pacienţii nefolositori, asta-i tot. 

Devesh ridică un braţ şi arătă vag înainte. 

— Asta e a doua evadare. Acum o oră, doi pacienţi au ieşit din 
zona de izolare după ce şi-au smuls degetele cu dinţii ca să se 
elibereze. Şi-au atacat doctorul şi l-au ucis înainte să poată fi 
opriţi. In starea în care se află acum, pacienţii ăştia sunt foarte 
puternici, atât de plini de adrenalină, încât nici măcar nu simt 
durerea. 

Lisa îşi aminti imaginile filmate cu soţul lui Susan Tunis 
delirând şi atacându-i pe cei din jur. Se părea că asta urma şi 
aici. 

Devesh se uită scurt spre ea. 

— Din studiile EEG, se pare că ai avut dreptate. Aparent, 
simptomele reprezintă o anumită formă de excitare catatonică 
însoţită de episoade serioase de manifestări psihotice. 

Răpăiră alte împuşcături, făcând-o să tresară. 

Ca răspuns la reacţia ei, bărbatul oftă. 

— E pentru siguranţa tuturor. S-a observat un declin rapid al 
stării pacienţilor. Peste tot pe vapor. Având în vedere că 
proviziile medicale sunt deja în scădere, trebuie să fim eficienţi. 
Odată ce un pacient atinge nivelul acesta de nebunie, el devine o 
ameninţare fizică extrem de serioasă pentru toţi cei din jurul lui 
şi nu mai serveşte la nimic. 

Lisa înţelegea raţionamentul din spatele vorbelor lui. Devesh 
şi organizaţia Ghilda foloseau pacienţii de pe vapor ca pe un fel 
de mediu de cultură pentru virusul lui luda, recoltând elementele 
patogene mortale şi punându-le bine pentru a le folosi ca 
potenţiale arme biologice. Şi aşa cum se întâmplă cu orice câmp 
de pe care se strânge complet recolta, Devesh îl ara din nou. 

— De ce m-ai adus aici? întrebă ea cutremurată. 

— Să-ţi arăt asta. 

Devesh se apropie de singura uşă de cabină ce rămăsese 
închisă. O descuie cu o cheie şi o deschise pentru a o lăsa să 
intre. 

O izbi o duhoare şi mai puternică. 

Lisa păşi peste pragul întunecat, fără să ştie la ce se putea 
aştepta. Luminile din hol îi dezvăluiră o cabină din interiorul 
vaporului, similară cu a ei: o mică baie, o canapea, un televizor şi 
un pat mic în spate. 

In urma ei, Devesh se întinse şi aprinse luminile. Becurile de 
neon clipiră, apoi se stabilizară, răspândind o lumină 
fluorescentă nu prea puternică. 

Lisa se dădu înapoi, ducându-şi o mână la gât. 

Pe pat se afla un corp acoperit, înconjurat de cearşafuri şi 
perne. Avea picioarele goale legate de gratiile patului şi braţele 
de placajul de la cap. Arăta însă că şi cum îi explodase o bombă 
în abdomen, golindu-l complet de conţinut. Pereţii şi tavanul erau 
împroşcaţi cu sânge gros. 

Cu mâna la gură, Lisa amorţi brusc, apelând din reflex la 
formaţia ei de medic, singurul lucru care o putea ţine în picioare. 

Unde erau organele lui interne? 

— Au fost găsiţi mâncându-l pur şi simplu, îi explică Devesh. 
Pacienţi care-şi pierduseră minţile cu totul. 

Lisa tresări violent. Brusc, devenise conştientă de picioarele ei 
goale, de trupul ei aproape gol sub halatul de spital. 

— Am mai văzut asta, continuă Devesh. In starea asta de 
excitație catatonică, se pare că virusul stimulează un apetit 
nemaipomenit. De fapt, chiar de neostoit. Am văzut cum una 
dintre victimele astea s-a îndopat până în punctul în care i-a 
explodat stomacul. Şi tot a continuat să mănânce. 

„Doamne Dumnezeule...” 

Trecând peste şoc, Lisa avu nevoie de încă un moment pentru 
a înţelege pe deplin semnificaţia cuvintelor lui. 

— Ai văzut... unde...? 

— Doamnă doctor Cummings, doar nu crezi că o studiam 
numai pe Susan Tunis. Pentru a fi complet riguroşi, trebuie să 
înţelegem fiecare aspect al bolii. Chiar şi această formă de 
canibalism. Foamea asta insaţiabilă seamănă izbitor cu 
sindromul Prader-Willi. Ai auzit de el? 

Amorţită, Lisa clătină din cap. 

— Este o disfuncţie a hipotalamusului care declanşează un 
apetit insaţiabil, imposibil de potolit. O senzaţie nesfârşită de 
foame intensă. Un defect genetic rar întâlnit. Mulţi dintre cei 
afectaţi mor la vârste fragede din cauza rupturilor stomacale 
provocate de îndopare. 

Evaluarea rece, clinică a lui Devesh o ajută să-şi vină cât de 

cât în fire, însă respiraţia îi rămase în continuare greoaie. 

— Autopsia făcută creierului unuia dintre nebuni a arătat o 
deteriorare toxică a hipotalamusului, similară cu patologia 
existentă la pacienţii suferind de Prader-Willi. Şi combinată cu 
excitaţia catatonică şi stimularea adrenalinei... Ei bine... 

Devesh făcu semn spre pat. 

Lisa îşi simţi stomacul strângându-i-se. Dând să se întoarcă, 
observă în cele din urmă şi faţa victimei: buzele crâmpoţite de 
agonie, ochii goi, larg deschişi, coroana de păr cărunt. 

işi duse din nou mâna la gură recunoscându-l. Era pacientul 
necunoscut, cel care suferise de boala provocată de bacteria 
mâncătoare de carne. 

Din dosarul medical al lui Susan, acum Lisa îi cunoştea şi 
numele. 

Applegate. 

Pentru a da un nume canibalismului de aici, pentru a-l 
personaliza... 

Lisa se năpusti afară din încăpere. 

În ochii lui Devesh sclipea un amuzament sinistru. Lisa îşi dădu 
seama că ticălosul o adusese intenţionat aici, jumătate goală, 
dezorientată, ştiind că avea să-l recunoască. Totul avea ceva 
îngrozitor de sadic. 

— Deci acum ştii cu ce avem de-a face de fapt aici, zise el. 
Imaginează-ţi evenimentele la o seară mondială. Asta este 
ameninţarea pe care încerc s-o împiedic.. 

Lisa se abţinu să riposteze amar: „Incerci s-o împiedici pe 
naiba”. 

— Ne confruntăm cu o pandemie, continuă Devesh în vreme 
ce o luă înapoi pe hol, înspre aripa ştiinţifică. Inainte ca 
Organizaţia Mondială a Sănătăţii să reacționeze în cazul Insulei 
Crăciunului, pacienţii care apăruseră fuseseră deja transportaţi 
pe calea aerului la Perth, în Australia. Mai devreme însă, turiştii 
care au vizitat Insula Crăciunului s-au împrăştiat în cele patru 
colţuri ale lumii. Londra, San Francisco, Berlin, Kuala Lumpur. Nu 
ştim dacă şi câţi dintre aceştia au fost infectați din cauza 
expunerii iniţiale, cum s-a întâmplat cu Susan Tunis, dar nici nu 
ar fi nevoie de mulţi. Fără un sistem de dezinfectare adecvat, aşa 
cum folosim noi aici, se prea poate că virusul să se răspândească 
deja. 

Devesh o conduse înapoi pe holul care ducea la laboratorul de 
virusologie. 

— Aşa că poate acum o să fi mai deschisă şi mai dispusă să 

contribui. 

Când intrară în laborator, o mulţime de priviri întrebătoare se 
îndreptară spre ei. 

Lisa clătină doar din cap şi se lăsă să cadă pe scaun. 

Odată aşezaţi, dr. Eloise Chenier se mută de pe scaun în faţa 
computerului. 

— Cât aţi lipsit, spuse ea, am scos dosarele doctorului Pollum. 
Aveţi aici schema proteică pe care aţi cerut-o. A virusului din 
supa toxică. 

Doctoriţa se feri de lângă ecran, pentru că toată lumea să 
poată vedea imaginea care se rotea ca şi cum ar fi fost parte a 
imaginii de fundal de pe monitor. 


Înfăţişa forma de icosaedru a virusului: 20 de secţiuni 
triunghiulare formând o sferă ca o minge de fotbal. Numai că 
unele triunghiuri erau ieşite în afară datorită proteinelor alfa, în 
timp ce altele erau cufundate în interior de beta-proteine. Lisa 
dorise ca toate reprezentările să fie extrem de clare pentru a-şi 
putea testa mai bine ipoteza. 

Lisa făcu un gest spre monitor. 

— Puteţi să opriţi rotația? 

Chenier apăsă un buton de pe mouse şi mişcarea de rotaţie se 
opri, îngheţând imaginea de pe ecran. 

Lisa se ridică. 

— Acum, pe celălalt monitor, puteţi pune harta proteică a 
virusului găsit în mostra de lichid cerebrospinal al lui Susan 
Tunis? 

Un moment mai târziu, apăru o a doua minge de fotbal 
învârtindu-se. Lisa se apropie mai mult, studiind-o. Apăsă 
butonul mouse-ului singură de data asta, îngheţând imaginea în 
ipostaza dorită. 


341 


Se întoarse cu faţa spre ceilalţi. 

Devesh ridică din umeri, mişcându-şi toată partea superioară a 
corpului. 

— Şi ce? Arată exact la fel. 

Ea se dădu înapoi. 

— Imaginează-ţi-le pe ambele una lângă alta. 


Henri se ridică, făcând ochii mari. 

— Nu sunt la fel! 

Ea încuviinţă. 

— Fiecare este imaginea în oglindă a celeilalte. La o privire 
superficială, ar putea părea identice, însă de fapt sunt exact 
opuse. lzomerism geometric. Două elemente cu aceeaşi formă 
geometrică, numai că văzute în oglindă. 

— Cis şi tram, rosti Chenier folosind termenul tehnic pentru a 
denumi cele două feţe ale aceleiaşi monede. 

Lisa puse mâna pe primul ecran. 

— Aceasta este forma trans, forma rea a virusului. Infectează 
bacteriile şi le transformă în monştri. 

Făcu semn înspre celălalt ecran, înfăţişând virusul pe care îl 
găsise în interiorul craniului lui Susan. 

— Aceasta este forma cis, sau virusul bun, care vindecă. 

— Cis şi trans, murmură Miller. Bun şi rău. 


342 


Lisa continuă, explicându-şi teoria: 

— După cum ştim deja, virusul trans a intoxicat bacteriile 
pentru a slăbi bariera dintre sânge şi creier, permiţând astfel 
pătrunderea în teritoriul virgin al interiorului cranian. In plus, nu 
a venit singur. 

— Ci cu cianobacteriile, spuse Miller. Bacteriile strălucitoare. 

— Şi, normal, toxinele produse de bacterii au afectat creierul 
în asemenea măsură, încât au declanşat o excitare catatonică în 
combinaţie cu psihoza. Dar în cazul lui Susan s-a întâmplat 
altceva. În momentul în care a ajuns în lichidul cerebral, într-un 
fel sau altul, s-a modificat. S-a transformat din forma sa rea, 
trans, în forma sa bună, cis. Şi, odată modificat, noul virus a 
făcut cale întoarsă şi a început să inverseze toate procesele 
distinctive iniţiate de geamănul său malefic, însănătoşind-o pe 
pacientă şi făcând-o să intre într-o stare de amorţeală, de 
recuperare, opusă fazei de agitaţie extrem de dăunătoare a 
celorlalţi pacienţi. 

— Chiar dacă ai dreptate, zise Henri, ceea ce cred, ce anume 
din biochimia lui Susan a fost atât de deosebit, încât să 
determine o astfel de schimbare? 

Lisa ridică din umeri. 

— După părerea mea, în următoarele zile sau săptămâni, o să 
vedem o mulţime de alţi pacienţi suferind aceeaşi transformare. 
Susan a fost infectată acum cinci săptămâni. Aşa că s-ar putea 
să fie prea devreme ca să ne pronunţăm. Insă cred în continuare 
că e o situaţie foarte rară. O anumită ciudăţenie întâmplătoare a 
codului ei genetic. De exemplu, aţi auzit de fenomenul Eyam 
petrecut în timpul Ciumei Negre? 

Chenier ridică mâna ca şi cum ar fi fost la şcoală. 

— Eu am auzit. 

Lisa dădu din cap. 

Bineînţeles că un specialist în boli infecțioase ştia istoria. 

Chenier explică: 

— Eyam era un sătuc din Anglia. Pe la anul 1600, a fost lovit 
de Ciuma Neagră. Cu toate acestea, un an mai târziu, 
majoritatea locuitorilor din Eyam se aflau încă în viaţă. Studiile 
moderne de genetică au arătat de ce. Sătenii aveau o mutație 
genetică extrem de rară. Intr-o genă numită Delta 32. Un defect 
genetic benign care era transmis de la un membru al familiei la 
altul şi astfel, într-o asemenea aşezare restrânsă, prin înrudirile 
permanente, s-a ajuns ca majoritatea locuitorilor să-l aibă. Atunci 
a venit ciuma. lar această mică mutație ciudată, care pur şi 

simplu se întâmplase să fie acolo, le-a salvat viaţa. l-a făcut 
imuni. 

Vorbi Devesh. 

— Vrei să spui ca pacienta noastră are echivalentul genei 
Delta 32 în faţa virusului lui luda? O oarecare proteină care prin 
enzime a transformat virusul, în cazul ei, din trans în cis? 

— Sau poate că nu una oarecare, murmură Lisa. 

Se frământase ca să găsească răspunsul la întrebarea asta 
chiar din momentul în care descoperise virusul modificat. 

— Numai un procent foarte mic din ADN-ul nostru este de fapt 
funcţional. Mai precis, doar trei procente. Celelalte 97 sunt 
considerate numai reziduu genetic. Nu au nici o importanţă în 
codul nostru genetic. Insă ceva din reziduul acesta genetic este 
extrem de asemănător cu codul viral. In momentul de faţă se 
crede că această combinaţie ar putea avea rol de protecţie, rolul 
de a ne ajuta să supravieţuim unor boli viitoare. 

Continuând, Lisa revăzu în minte trupul prietenului lui Susan, 
atacat şi devorat. 

— Cum ar fi canibalismul, de exemplu. 

Afirmația ei ciudată îi făcu pe toţi să-şi ia ochii de la 
monitoare. 

Lisa merse mai departe cu raţionamentul: 

— Datele genetice studiate peste tot în lume arată că 
majoritatea oamenilor au un set specific de gene împotriva 
bolilor, care pot fi obţinute numai consumând carne de om. 
Aceste descoperiri sugerează că se prea poate că strămoşii 
noştri să fi fost cu toţii canibali. Poate că Susan are nişte date 
genetice similare care îi protejează creierul împotriva atacului 
virusului lui luda. Ceva ce a rămas din istoria noastră genetică 
demult pierdută. Ceva îngropat în trecutul nostru colectiv. 

— Ceea ce spui este, ca de obicei, foarte interesant, doamnă 
doctor Cummings. 

Devesh se legănă înainte şi înapoi, în mod evident foarte 
captivat de explicaţie. 

— Insă indiferent dacă transformarea s-a petrecut pur şi 
simplu la întâmplare sau a fost declanşată de anumite date 
genetice virale din trecutul nostru... de fapt, nu contează. Acum, 
că avem cunoştinţă despre acest nou virus, putem folosi ceea ce 
ştim pentru a produce un antidot! 

Chenier nu părea atât de convinsă. 

— E posibil, accentuă ea cuvintele. Va fi nevoie de mai multe 
studii. Din fericire, avem la dispoziţie un vapor întreg de pacienţi 

bolnavi pe care putem testa diferite tratamente. Dar, în primul 
rând, vom avea nevoie de alte mostre din virusul acela cis. 

Aruncă o privire încărcată de semnificaţii spre Devesh. 

— Nici o grijă, zise acesta. Rakao şi oamenii lui cutreieră deja 
insula, deci foarte curând îi vom avea pe Susan Tunis şi pe 
ceilalţi din nou aici. Insă această chestiune odată rezolvată... 

Devesh se întoarse către Lisa. 

— A venit momentul să discutăm despre pedeapsa pe care 
trebuie să ţi-o dăm. 

Ca la un semn, o siluetă păşi înăuntru cu o trusă medicală în 
mână. 

Părul ei lung şi negru fusese împletit din nou într-o coadă 
groasă. 

Surina. 


3.14 A.M. 


Monk urca panta abruptă, urmărind îndeaproape fundul gol al 
unuia dintre canibali. Alţi 12 sălbatici se înşirau în faţa lui, 
urmând poteca stâncoasă. In spatele lui Monk se aflau alţii, în jur 
de 40. 

Armata lui de canibali. 

Ploaia turna cu găleata din cerul întunecat. Cel puţin vântul îşi 
pierduse aproape complet intensitatea, lovind doar din când în 
când, cu pale puternice, culmile crenelate. Monk stabilise 
intenţionat momentul acestei ascensiuni, aşteptând ca epicentrul 
furtunii să ajungă chiar deasupra insulei. Amânarea fusese foarte 
greu de suportat, însă răbdarea pe care o avusese îi oferise un 
moment oportun să acţioneze. 

Merse mai departe. Deşi poteca pe unde urcau se afla la 
adăpost, tăiată adânc în stâncă, potopul făcea stâncile foarte 
alunecoase, înşelătoare, astfel încât pe alocuri era nevoie să se 
târască în patru labe. 

Monk aruncă o privire în urmă. ) 

Chiar în spatele lui se aflau Ryder şi Jessie. In urma lor, înşiraţi, 
veneau o mulţime de sălbatici acoperiţi cu pene, cochilii, coajă 
de copac, gheare de păsări şi oase. 

O mulţime de oase. 

Echipa de atac pe care o improvizase purta sulițe scurte, 
arcuri lungi şi curbate şi bâte ascuţite. Jumătate din ei aveau însă 

puşti şi o multitudine de diferite arme grele vechi - AK-47 ruseşti, 
M16 americane - şi banduliere prevăzute cu încărcătoare şi 
muniţie din belşug. Din câte se vedea, canibalii obţinuseră de la 
pirați şi altceva în afară de carne pe două picioare în schimbul 
adăpostului pe care li-l ofereau. 

De la această înălţime, Monk avea o privelişte largă asupra 
lagunei întunecate. Vaporul de croazieră sclipea ca un tort de 
nuntă murat în mijlocul lui. Aceasta era destinaţia finală a trupei 
de asalt a canibalilor. 

Se părea că, indiferent ce dorinţă avea Rangda, regina- 
vrăjitoare, canibalii fermecaţi erau gata s-o ducă la îndeplinire. 

lar Rangda voia acel vapor de croazieră. 

Dorinţele şi poruncile ei fuseseră traduse de tânărul Jessie. 
Acesta vorbea malaeza şi, cum era limba oficială pe care o 
foloseau cu piraţii, cei mai mulţi canibali o înțelegeau şi ei. Erau 
fascinaţi de tânărul asistent care putea înţelege limba vorbită de 
regina lor şi care era în stare să le transmită dorinţele Rangadei. 
Ba chiar aceasta îl sărutase uşor pe tânărul asistent pe obraz, 
binecuvântându-şi astfel translatorul. 

Nimeni nu îndrăznea să i se împotrivească. 

insă, în timp ce Jessie fusese extrem de folositor pentru 
organizarea atacului, planul fusese pus în întregime la cale de 
Monk. 

Se întoarse cu spatele spre vasul de croazieră. Cum apele 
erau fără îndoială supravegheate, era absolut clar că nu aveau 
cum să declanşeze un atac cu bărci. lar înotul nu era o opţiune. 
Chiar şi de la înălţimea aceasta, Monk vedea luminile ce 
străbăteau laguna întunecată din depărtare. Furtuna îi stârnise 
pe toţi locuitorii ei din ascunzişuri, iar acum cu toţii cutreierau 
apele în căutare de hrană. 

Ceea ce însemna că le rămânea o singură opţiune. 

Monk urcă şi mai sus, până la acoperişul ținutului. Ajunseseră 
în sfârşit la stâlpii gigantici de oţel şi mulţimea de cabluri masive 
care susțineau partea aceasta din țesătura de deasupra insulei. 

Monk se uită cercetător de-a lungul părţii inferioare a plasei. 

Ploaia turna torențial, trecând prin stratul gros de vegetaţie ce 
camufla partea superioară a ţesăturii metalice. Cineva trebuia să 
păstreze acea iluzie. lar din câte-şi putea da seama Monk, nu era 
vorba numai despre pirați. 

Ca dovadă, unul dintre canibali se căţără îndemânatic pe cel 
mai apropiat cablu, picioarele lui agile purtându-l până în vârf. 
Dispăru în straturile superioare. Imediat, cobori o scară de 

frânghie. 

Alţii începură să urce. 

Monk se întoarse spre Jessie. 

— Dacă vrei, mai poţi încă să te întorci pe plajă, unde este 
Susan. Putem să vă luăm pe amândoi de acolo. 

Jessie îşi trecu mâna peste părul ud leoarcă, care-i intrase în 
ochi. 

— Merg şi eu. Altfel, cine o să le traducă băştinaşilor ce spui? 

Inainte ca Monk să se poată opune, asistentul înşfăcă scara şi 
o luă sprinten în sus. 

După el urmă Ryder, în trecere bătându-l pe Monk pe umăr. 
Imediat ce miliardarul dispăru în desişul de deasupra, Monk puse 
mâna pe treapta cea mai de jos, uitându-se în urmă, la armata 
sa întunecată. Acoperiţi cu pene, înarmaţi până-n dinţi, pregătiţi 
să facă tot ce le poruncise regina lor. 

Pentru o secundă, Monk simţi o strângere de inimă din cauză 
că profita de superstiţiile lor în felul acesta. Mulţi dintre ei aveau 
să fie ucişi. Insă dacă Lisa avea dreptate, întreaga lume era în 
pericol. Nu era altceva de făcut decât să se folosească de 
resursele care-i erau la îndemână. 

Trebuiau să ajungă la vaporul lui Ryder. Să o ia pe Susan de 
aici şi să o salveze, spera, pe Lisa. Monk refuza să creadă că 
partenera lui nu mai era în viaţă. 

Monk începu să se caţere pe scară. 

Trecu prin hăţişul mişcător al vegetației de camuflaj. Chiar şi 
în ochiul furtunii, rafalele puternice de vânt îl loveau cu putere 
pentru a-l dobori. Se ghemui pe un fel de traversă îngustă, 
bătută în cuie deasupra plasei. Era un fel de pasarelă 
improvizată. Prezenţa ei oferea posibilitatea de a merge încolo 
şi-ncoace pe plasă pentru a o întreţine, pentru a împrospăta 
camuflajul când era necesar. 

Partea din faţă a armatei sale traversa deja puntea, pe burtă, 
agăţându-se de şipci. 

In ploaia înţepătoare care cădea cu putere, Monk îi urmă. Din 
când în când, palele de vânt treceau prin plasă făcând-o să salte 
şi să se zbuciume sub el, ca şi cum ar fi fost pe covorul zburător 
al lui Aladin. 

Monk îşi înălţă capul şi privi în jur. Deasupra lui, pătura de nori 
se subţiase suficient pentru a dezvălui câteva stele, însă peste 
tot în jur norii negri fierbeau într-o vâltoare neîntreruptă. Ochiul 
furtunii era mai redus decât sperase Monk. 

In toate părţile se vedeau fulgere scrijelind cerul şi se auzea 

zgomotul tunetelor. 

Monk se grăbi. El şi armata lui trebuiau să nu se mai afle pe 
plasă în momentul în care ochiul furtunii avea să treacă de 
insulă. Işi aminti trăsnetele de mai devreme şi cascadele de 
electricitate care se revărsaseră asupra scheletului metalic. 

Să se afle aici în momentul acela însemna moarte sigură. 

Incet, încet, se apropiau de locul unde trebuiau să ajungă. 

In timp ce Monk îi urma pe cei din faţa lui, se uita printre 
scândurile înguste. Măcar Susan era în afara pericolului. 


4.02 A.M. 


Cu faţa mânjită cu cenuşă ca să-şi ascundă strălucirea, Susan 
stătea pe un bolovan, în adâncul junglei, nu departe de lagună. 
Cam o oră umblase prin desişuri pentru a ajunge înapoi pe plajă 
şi a-l aştepta acolo pe Monk. 

Dar nu era singură. 

Vreo 12 sălbatici, escorta ei regală, stăteau de pază în 
desişuri, ceva mai departe în pădure. O singură femeie, pe nume 
Tikal, se afla în apropierea ei, îngenuncheată lângă bolovan, cu 
fruntea în noroi. Nu se mişcase deloc de când se opriseră. 

Susan încercase să i se adreseze, însă femeia nu făcuse 
altceva decât să tremure din toate încheieturile. 

Aşa că Susan aştepta, aşezată pe piatră. Purta un fel de 
mantie din piele de porc uscată, decorată cu pene, cochilii şi 
mărgele de piatră lustruite. Pe cap avea o coroană formată din 
nişte coaste umane legate cu fibre din scoarță de copac. Toate 
coastele se iţeau în afară, formând un fel de floare macabră. | se 
dăduse un toiag lustruit, în vârful căruia se afla un craniu uman. 

Toate îi confereau o imagine potrivită pentru regina-vrăjitoare 
de pe Pusat. 

Dar, în ciuda decoraţiunilor înspăimântătoare, mantia era 
călduroasă, iar toiagul se dovedise util în coborârea de pe culmi 
şi în drumul înapoi spre plajă. In plus, cei care o însoțeau 
împletiseră un fel de umbrelă din frunze de palmier, pe care i-o 
ţineau deasupra capului, pentru a o feri de ploaie. 

Susan se uită spre plasa uriaşă de deasupra. Işi dăduse seama 
că era prea slăbită ca să încerce s-o traverseze împreună cu 
ceilalţi. Aşa că nu se opusese când Monk hotărâse că ea să 
coboare pe plajă, să rămână ascunsă şi să aştepte rezultatul 

atacului canibalilor asupra vasului de croazieră. 

Dar ştia că avea să fie o aşteptare îndelungată. 

Prea îndelungată. 

Singură, abandonată, începu să resimtă din plin impactul 
tuturor celor petrecute după ce se trezise la bordul vasului de 
croazieră. Deşi ea era în viaţă, oamenii la care ţinuse cel mai 
mult nu supravieţuiseră. 

Gregg... 

Imaginea soţului ei o inundă dintr-odată: zâmbetul lui şăgalnic, 
râsul puternic, pielea care-i mirosea a mosc, gustul buzelor lui... 
şi altele şi altele. 

Senzaţiile o copleşiră. 

Cum era posibil ca toate astea să dispară? 

Susan ştia că era încă departe de a conştientiza pe deplin 
pierderea pe care o suferise. Însă suficient de aproape. Îşi simţea 
corpul zdrobit fizic şi îndurerat până în măduva oaselor. Simţi un 
nod în gât şi începu să tremure. Lacrimi strălucitoare îi umplură 
ochii şi i se rostogoliră pe faţa mânjită cu cenuşă. 

Gregg... 

Se legănă pe loc, încercând să-şi întindă oasele, lăsând pur şi 
simplu durerea să treacă prin ea. Era imposibil de oprit. Valul de 
amărăciune o invadă ca un flux de apă atras de forţă lunii. 

Dar, după o bucată de timp, chiar şi fluxul se retrage. În 
amărăciunea care rămase în urma sa, se trezi cu o altă senzaţie 
puternică, adusă din străfundurile şi mai adânci ale conştiinţei, 
altceva la care refuzase să se gândească până acum. Dar era 
acolo, la fel de imposibil de evitat ca şi mâhnirea. 

Susan îşi scoase un braţ de sub mantie, uitându-se lung la 
pielea care strălucea din cauza cianobacteriilor din transpiraţie, 
din pori. Işi întoarse mâna cu palma desfăcută în sus. Strălucirea 
nu-i încălzea pielea, însă avea o senzaţie ciudată de căldură - 
mai degrabă ca o stare febrilă decât ca una provocată de bătaia 
soarelui. 

Ce se întâmplă cu ea? 

Ca biolog marin, Susan ştia totul despre aceste organisme. 
Cianobacteriile, de obicei denumite „alge verzi-albastre”, erau la 
fel de prezente peste tot ca marea însăşi. Se grupau în miliarde 
de formaţiuni: filamente subţiri, ţesături plate, mingi goale. Erau 
foarte importante pentru evoluţie, fiind predecesoarele plantelor 
moderne. Mai devreme în istoria planetei, cianobacteriile 
generaseră şi cea dintâi atmosferă cu oxigen, făcând lumea 
locuibilă. Şi de atunci se adaptaseră la milioane de nişe 

ecologice. 

Atunci ce anume însemna colonizarea corpului ei? Care era 
legătura dintre asta şi expunerea la virusul lui luda? Nu avea nici 
un sens. 

In ciuda tuturor întrebărilor pe care le avea, Susan ştia un 
adevăr. 

„Ceva urmează să se întâmple.” 

O simţea în adâncul fiinţei ei, o senzaţie puternică şi profundă, 
ce sfida orice descriere. 

La fel de imposibil de oprit ca orice maree. 

Privi lung peste pădure, peste lagună, dincolo de insulă. Aşa 
cum putea simţi soarele răsărind dincolo de curbura planetei, 
Susan ştia că schimbările în ceea ce o privea nu se terminaseră. 


4.18 A.M. 


De la o sută de metri depărtare, Rakao îşi spiona prada. 
Ascuns sub un poncho de ploaie, purta ochelari cu infraroşii. 
Numără sclipirile roşii, căldura corporală care dezvăluia prezenţa 
oamenilor împrăştiaţi de-a lungul plajei. Vânătorii lui erau mai 
mulţi decât sălbaticii, într-un raport de doi la unu. 

Ridicând pumnul, Rakao le făcu semn oamenilor lui să se 
răspândească într-o parte şi în cealaltă, păstrând distanţa. 
Aceştia ştiau că trebuie să se mişte numai în momentul când se 
auzea un tunet. Sălbaticii aveau simţuri ascuţite. Nu voia să-şi 
sperie prada. 

Rakao o studie pe Susan Tunis, aşezată pe un bolovan. 
Urmărise grupul de canibali care coborâseră de pe culmi până la 
lagună. Oare unde erau însoțitorii ei? Imposibil să fie prea 
departe. 

Aşa că, atâta vreme cât putea pune mâna pe ea oricând, era 
un vânător foarte răbdător. În timp ce oamenii lui se răspândeau 
formând un cerc, retezând orice posibilitate de a scăpa din 
capcană, Rakao se gândi la cel mai bun mod în care putea folosi 
femeia. 

Ca momeală. 

14 
Ruinele Cetăţii Angkor 


7 IULIE, 5.02 A.M. 
Siem Reap, Cambodgia 


Cele şase ore de călătorie îl purtaseră pe Gray într-un alt secol 
şi într-un amestec de culturi. Cobori din taxi în inima vechiului 
cartier francez din Siem Reap, o mică localitate aflată pe malul 
suprafaţa întinsă a unui lac din inima ţării. Cu o oră înainte de 
mijirea zorilor, locul era cufundat în somn, iar aerul, greoi şi 
umed, plin de bâzâitul ţânţarilor şi de şuieratul lămpilor cu gaz ce 
licăreau în noapte. Pe lângă toate acestea, la somnolenţa dulce a 
acestei ore matinale se mai adăuga şi orăcăitul leneş al 
broaştelor din râul învecinat. 

Două luntri înaintau împinse de prăjini prin apele puţin adânci 
ale râului, cu lămpi de gaz atârnate de catargele prelungi, în 
timp ce pescarii cu pălării largi de bambus verificau capcanele 
pentru crabi şi raci sau străpungeau cu ţepuşele broaştele 
imprudente, asigurând captura proaspătă pentru nenumăratele 
restaurante şi cafenele ale oraşului. 

Restul grupului lui Gray cobori din taxi într-o stare accentuată 
de oboseală. Vigor, gârbovit şi cu ochii mijiţi din cauza luminii, 
arăta ca şi cum ar fi fost udat de cineva şi apoi ar fi fost pus la 
uscat în aerul umed, în vreme ce Seichan se întindea asemenea 
unei pisici abia trezite, protejându-şi cu o mână partea rănită. 
Privi cercetător dincolo de el, pentru a inspecta locul unde aveau 
să se cazeze. Kowalski se scărpină la subsuoară şi se uită şi el în 
jur, fluierând printre dinţi şi făcând un câine să latre, încât putea 
fi auzit cale de câteva străzi. 

Nasser le aranjase un loc de cazare de mare efect. 

Acolo urmau să-l aştepte să sosească. 

Peste încă două ore. 

Dincolo de o alee de acces, hotelul colonial cu două etaje se 
întindea dinspre râu, cu două aripi de cărămidă şi lemn vopsite în 
galben, acoperiş de piatră roşie şi grădini franţuzeşti îngrijite. 
Istoria sa era una tipică pentru întreaga regiune. Clădirea veche 

de 75 de ani fusese numită Grand Hotel des Ruines, deservindu-i 
pe turiştii francezi şi britanici care doreau să viziteze complexul 
de ruine al Angkorului, aflat în vecinătate, la numai opt kilometri 
distanţă. In cele din urmă, atât hotelul, cât şi mica localitate 
ajunseseră şi ele aproape nişte ruine de-a lungul anilor sângeroşi 
şi brutali de sub dominaţia Khmerilor Roşii, în care milioane de 
oameni fuseseră ucişi într-unul dintre cele mai atroce acte de 
genocid ce făcuse să dispară un sfert din populaţia Cambodgiei. 
Asemenea atrocități reduseseră turismul şi îl făcuseră mai puţin 
atractiv. Insă, odată cu căderea Khmerilor Roşii, oamenii 
reveniseră. Hotelul se ridicase din propria cenuşă, fiind renovat 
cu multă meticulozitate, recăpătându-şi stilul şi şarmul sau 
colonial şi fiind redenumit Grand Hotel d'Angkor. 

Siem Reap fusese revitalizat în mod similar, deşi cu mai puţină 
grijă. Hotelurile şi pensiunile se înmulţiseră într-o înşiruire 
continuă de-a lungul malurilor estic şi vestic, laolaltă cu 
restaurante, baruri, internet-cafe-uri, agenţii de voiaj, tarabe cu 
fructe şi mirodenii şi nenumărate pieţe unde se vindeau sculpturi 
cambodgiene, argint filigranat, cărţi poştale, tricouri şi brelocuri. 

Însă aici, la orele matinale ale dimineţii - fără că vreun turist 
să se fi trezit sau fără ca soarele să fi răsărit măcar - ceva din 
şarmul şi misterul din vechime persista încă în amestecul 
arhitectural al culturilor asiatică şi franceză. Un car tras de boi, 
plin cu fructe cu coaja ţepoasă, se îndrepta agale spre Piaţa 
Veche”, în timp ce un servitor într-o haină albă călcată mătura 
veranda acoperită a hotelului. 

In vreme ce Gray urca scările în fruntea grupului său, bărbatul 
cu mătura le zâmbi timid, lăsă deoparte ce avea de făcut şi le 
deschise uşa. 

Holul de la intrare era strălucitor de la marmură şi lemnul 
lustruit şi parfumat datorită numeroaselor flori de peste tot - 
trandafiri, orhidee, iasomie şi lotuşi. Cabina unui lift vechi, 
înfăşurată parcă în fier forjat răsucit într-un mod destul de 
complicat, se afla lângă o îmbietoare scara curbată. 

— Elephant Bar este după colţ, le explică Seichan arătându-le 
locul cu mâna. 

Acolo urmau să-l întâlnească pe Nasser. 

Pentru a suta oară, Gray îşi aruncă rapid privirea la ceasul de 
la mână. 

— Mă duc să fac formele de cazare, spuse Vigor. 


35 În original, Old Market (n. tr.). 

În timp ce monseniorul se îndrepta spre recepţie, Gray cercetă 
holul. Oare erau deja agenţi ai Ghildei aici? Era întrebarea pe 
care Gray şi-o tot punea încă de când aterizaseră în Bangkok şi 
schimbaseră avionul pentru scurta călătorie până aici. Seichan îi 
confirmase că Ghilda avea agenţi operativi în întreaga regiune, 
cu legături trainice în China şi Coreea de Nord. Practic vorbind, 
acolo era locul de obârşie şi căminul Ghildei. 

Gray nu se îndoia că Nasser avusese spioni de-a lungul 
întregului lor itinerar parcurs de pe insula Hormuz spre 
Cambodgia. Pentru a le cruța viaţa părinţilor săi, Gray fusese 
obligat să-i destăinuiască unde se încheia istoria lui Marco: 
ruinele Angkorului. Asta îl convinsese pe Nasser să amâne orice 
planuri imediate de a-i ucide părinţii. Insă, după cum se temea şi 
Gray, asta nu le cumpărase şi libertatea. 

Cu sabia încă atârnând deasupra capetelor părinţilor săi, Gray 
refuzase să intre în detalii privind cea de-a doua ştire-bombă: 
descoperirea remediului pentru virusul lui luda. Nu până când 
Nasser nu avea să fie faţă în faţă cu el şi să-i aducă dovezi 
concrete care să certifice că părinţii săi erau liberi şi în siguranţă. 

Aşa că fuseseră de acord să se întâlnească aici. 

Un schimb şi nimic mai mult. 

Informaţii în schimbul libertăţii părinţilor lui. 

Dar Gray nu era naiv. Ştia că Nasser nu avea nici o intenţie să- 
i elibereze părinţii. Totul era o capcană pusă la cale de Nasser şi 
o tactică evidentă de întârziere din partea lui Gray. Ambii bărbaţi 
ştiau asta. Totuşi, n-aveau de ales, trebuiau să continue acest 
dans al manipulării. Tot ce putea Gray să facă era să-l ţină pe 
Nasser în tensiune, să-i fluture osul în faţa ochilor, precum 
ogarilor la curse, ca să câştige cât mai mult timp posibil pentru 
ca directorul Crowe să-i găsească pe mama şi pe tatăl său. 

Gray riscase şi dăduse un telefon scurt în Statele Unite, după 
ce încheiase convorbirea cu Nasser, folosind telefonul cu cartelă 
de unică folosinţă al lui Seichan. Temându-se că Nasser putea să 
depisteze orice apel de pe mobil, chiar şi în acea regiune 
îndepărtată, Gray trebuise să se rezume la o scurtă convorbire în 
care să-l pună la curent pe Painter cu ultimele noutăţi. 

Directorul nu avusese, în schimb, decât nişte veşti deloc 
liniştitoare. Sigma nu avea nici un fel de indicii care să ducă la 
părinţii săi şi, în continuare, nu aveau informaţii cu privire la locul 
unde erau Monk şi Lisa. 

Gray simţise frustrarea şi furia din vocea bărbatului. 

Dacă adăugai şi sentimentul nedisimulat de teroare, totul se 

potrivea perfect cu starea de spirit a lui Gray. 

Painter se oferise din nou să trimită forţe în sprijinul lui Gray, 
însă până când părinţii săi nu aveau să fie în siguranţă deplină, el 
nu îndrăznea să le accepte. După cum îl avertizase Seichan, 
acest tărâm constituia locul de obârşie şi căminul Ghildei. Orice 
fel de mobilizare a forţelor nu avea decât să scoată la iveală 
faptul că Gray comunica în secret cu Washingtonul. Acesta 
reprezenta un mic avantaj, dar unul pe care Gray nu voia să-l 
piardă. Insă şi mai important de-atât, dacă Nasser mirosea că era 
deschisă o linie de comunicaţie între Gray şi structura de 
comandă a Sigma, urma să-i omoare imediat părinţii. Gray avea 
nevoie ca Nasser să se simtă pe deplin convins că orice legătură 
între el şi echipa sa se întrerupsese. 

Chiar şi aşa, Gray îşi asumase un mic risc şi îi ceruse lui 
Painter o concesie minusculă. La urma urmei, totul fiind deja 
stabilit, tot ce avea Gray de făcut era să continue să lungească 
intervalul de timp în care trebuia să se încadreze. 

Mai avea încă două ore la dispoziţie. 

Un clinchet anunţă sosirea liftului. Auzi cum vechea uşa de fier 
forjat se trase înapoi zăngănind. 

— Văd c-aţi ajuns cu toţii în siguranţă, rosti calm o voce în 
spatele său. 

Gray se întoarse. 

Nasser ieşi din cabina liftului şi păşi în hol, îmbrăcat într-un 
costum de culoare închisă, fără cravată. 

— Se pare că putem să începem întâlnirea mai devreme. 

Bărbaţi în uniforme kaki şi cu berete negre apărură din ambele 
părţi ale holului. In spatele lui, Gray auzi tropăit de bocanci pe 
veranda de-afară. Incă 20 de soldaţi coborâră pe scările curbate 
din faţă. Deşi nu aveau nici un fel de arme la vedere, Gray nu se 
îndoia că erau cu toţii înarmaţi. 

Probabil că fi Kowalski simţise acelaşi lucru. Aşa că avea deja 
mâinile ridicate în sus. 

Seichan abia dacă-şi clinti capul. 

— S-a dus naibii baia mea fierbinte. 

Vigor se trase lângă Gray. 

Nasser li se alătură. 

— A venit vremea să discutăm despre remediul acela. 


6.18 P.M. 

— Din ce mi-ai relatat mai devreme, spuse dr. Malcolm 
Jennings, Gray n-are nimic să le ofere celor din Ghildă. Nimic cu 
valoare reală. 

Painter ascultă în tăcere, lăsându-l pe bărbatul de lângă el să- 
şi termine raţionamentul. Il convocase pe Jennings, şeful 
Departamentului de cercetare şi dezvoltare, la el în birou, ca să-i 
audă părerea. Din fericire, la momentul respectiv, Jennings era 
deja în drum spre el. 

— Din detaliile poveştii lui Marco, spuse Jennings mergând 
încoace şi-n acolo prin faţa biroului lui Gray, Polo şi încă o mână 
de oameni au fost protejaţi împotriva virusului lui luda după ce 
au consumat sânge şi o delicatesă obţinută din glanda timus. Şi, 
potrivit poveştii, sângele şi glanda proveneau de la un om. 

— In esenţă, canibalism. 

— Sau, după cum a citit Gray în text - şi cred că are dreptate - 
o formă grosolană de vaccinare. Glanda timus este o sursă 
majoră de leucocite, celulele destinate apărării corpului 
împotriva oricărei boli. lar sângele reprezintă o cale majoră de 
distribuire a anticorpilor împotriva infecțiilor. Consumarea unui 
asemenea ţesut ar putea, teoretic, să reprezinte echivalentul 
unei imunizări. 

Painter era de acord. 

— Asta crede şi Gray că i-a protejat pe însoțitorii lui Polo. 

— Însă o asemenea dezvăluire n-are noimă, argumentă 
Jennings. Nu oferă nici un fel de remediu real. De unde 
proveneau sângele şi glanda? Nu de la vreunul dintre bolnavi. 
Astfel n-ar fi făcut decât să se infecteze. Lipseşte o piesă din 
puzzle-ul ăsta. Pentru ca un asemenea remediu să funcţioneze, 
ar trebui recoltate celule şi anticorpi de la cineva vindecat, 
cineva care i-a supravieţuit virusului lui luda. Nu este decât o 
deducție logică. E nevoie de un leac ca să găseşti un leac. 

Painter oftă. 

— lar tu nu te poţi gândi la ceva anume din povestea asta care 
ar putea să ofere vreun indiciu. 

Doctorul clătină uşor din cap. 

După cum se temea şi Painter, Gray nu făcea decât să meargă 
la cacealma şi încă la una periculoasă. Amen Nasser nu era idiot. 
Nemernicul avea să-şi dea seama fi el de lipsa unui răspuns real. 
Prin cacealmaua asta, Gray nu putea decât să spere că o să 

reuşească să mai tragă de timp. lar cu urma pierdută după raidul 
executat în măcelărie, acesta părea un efort irosit, un risc inutil. 

Painter sperase că Jennings ar putea să-şi dea seama de ceva. 

Insă n-avu un asemenea noroc. 

Painter se resemnă. 

— Aşadar, se pare că povestea lui Marco dă într-o fundătură. 

— Nu neapărat. Jennings aşteptă o secundă. Directore, mai 
este ceva despre care voiam să discutăm. Acesta a fost motivul 
pentru care veneam încoace. S-ar putea chiar să aibă legătură cu 
subiectul ăsta. De fapt, dacă ai un minut în plus, probabil c-ar fi 
mai bine să vezi cu ochii tăi. 

Painter chiar nu avea acel minut în plus. Se holbă la grămada 
de documente din faţa sa, o suită nesfârşită de rapoarte. Undeva 
în capătul holului, soţia lui Monk, Kat, preluase supravegherea 
prin satelit a insulelor indoneziene. Cu experienţa pe care o 
dobândise lucrând în serviciile de informaţii, Kat se dovedise 
iscusită în a obţine ajutor din străinătate şi a utiliza diferitele 
platforme de supraveghere prin satelit. Insă, cu toate astea, din 
cauza furtunii de acolo, nu înregistraseră nici un fel de succes în 
localizarea navei de croazieră. 

ingrijorat şi destul de nerăbdător, Painter voia să se întoarcă şi 
el acolo. Dar ştia cu siguranţă că Jennings nu avea să-i irosească 
vremea cu lucruri lipsite de importanţă. 

— Ce vrei să văd? 

Jennings făcu semn spre unul dintre monitoarele cu plasmă de 
pe pereţi. 

— Aş vrea să facem o teleconferinţă cu Richard Graff, în 
Australia. Aşteaptă să-l sun, dacă doreşti. 

— Graff? întrebă Painter. Cercetătorul care a lucrat cu Monk pe 
Insula Crăciunului? 

— Intocmai. Dr. Graff a fost cel care a apelat prin radio un tanc 
petrolier ce trecea pe lângă Insula Crăciunului şi a alertat lumea 
întreagă despre deturnarea navei de croazieră. Oceanograful a 
fost izolat în carantină în Perth. 

— l-ai citit declaraţia pe care a dat-o autorităţilor australiene? 
întrebă Jennings. 

Painter încuviinţă din cap. 

— Mai există însă un lucru ciudat pe care omul de ştiinţă l-a 
descoperit de-atunci încoace. 

Painter făcu semn cu mâna spre monitor. 

— OK. Arată-mi! 

Jennings dădu ocol biroului său şi stabili rapid legătura în 

direct pentru teleconferinţă. 

— Îi dăm drumul. 

Monitorul se înnegri, licări, după care apăru faţa tensionată a 
omului de ştiinţă. 

Dr. Graff purta haine albastre de spital, iar mâna îi atârna într- 
o eşarfă petrecută pe după gât. Clipea din spatele lentilelor 
ochelarilor la Painter şi Jennings. 

Se făcură prezentările, dar Jennings declară că ei doi erau 
cercetători care colaborează cu Institutul Smithsonian. 

— Puteţi să ne prezentaţi ce-aţi găsit? întrebă Jennings. Ce mi- 
aţi arătat mai devreme? Cred că ar trebui să vadă şi colegul 
meu. 

— Am specimenul chiar aici. 

Graff dispăru de pe ecran. Unghiul camerei de filmare se lărgi 
şi se deplasă pentru a înfăţişa o masă de şedinţă de culoare albă. 

Graff reapăru, ducând într-o mână un obiect roşu, destul de 
mare. 

— Chestia aia e un crab? întrebă Painter îndreptându-şi trupul 
şi mai mult. 

— Geocarcoidea natalis, explica Jennings. Crabul roşu de uscat 
de pe Insula Crăciunului. 

Pe ecran, Graff dădu din cap aprobator şi puse crabul pe 
masă. Avea cei doi cleşti mari prinşi cu benzi elastice de cauciuc. 

— Ticălosul ăsta mic - sau, ca să fiu mai precis, o hoardă din 
ăştia - m-a ajutat să-mi salvez viaţa pe insulă. 

Curios, Painter se ridică în picioare şi se apropie de ecran. 

Graff puse crabul pe masă şi îi dădu drumul. Acesta o porni 
imediat de-a lungul suprafeţei, deplasându-se în linie dreaptă, 
bine determinată. Graff se grăbi să înconjoare masa şi să ajungă 
de partea opusă, că să-l prindă. 

Painter clătină din cap. 

— Nu înţeleg. Ce încercaţi să-mi arătaţi aici? 

Graff îi explică: 

— Doctorului Kokkalis şi mie ni s-a părut ciudat că aceşti crabi 
n-au fost ucişi de expunerea la materia toxică, însă 
comportamentul le-a fost în mod clar afectat. S-au atacat şi s-au 
făcut bucăţi între ei. Aşa că sperasem să le studiez 
comportamentul ca să văd dacă oferă vreun indiciu legat de 
toxicitate. 

In timp ce le povestea, Graff mai puse crabul de încă două ori 
pe masă, însă, indiferent unde îl plasa, indiferent din ce parte se 
aşeza cu faţa la creatură, crustaceul se întorcea şi o pornea 

hotărât, ajungând la acelaşi colţ al mesei înainte ca aproape să 
se rostogolească de pe ea. 

Le mai demonstră acest lucru de câteva ori. 

Ciudat. 

Graff le explică supoziţia sa. 

— Crabul de uscat de pe Insula Crăciunului are un sistem 
nervos acordat foarte fin, ce-i ghidează modelul migraţiei anuale. 
Majoritatea crustaceelor au aşa ceva. Insă expunerea de natură 
toxică pare să fi resetat sistemul nervos al crabului, 
transformându-l în echivalentul unei busole magnetice. Crabul 
merge întotdeauna în aceeaşi direcţie, spre acelaşi cap compas. 

Graff îşi recuperă crabul şi îl băgă într-un bazin. 

— De îndată ce lucrurile se vor calma pe insulă, încheie el, aş 
vrea să testez şi alţi crabi, să văd dacă şi ei sunt redirecţionaţi în 
mod similar. Este un subiect de studiu fascinant şi aş fi foarte 
fericit să întocmesc propunerea de proiect de cercetare despre 
care vorbeaţi mai devreme, doctore Jennings. 

— In mod sigur, este o anomalie ciudată, doctore Graff, zise 
Jennings. Eu şi colegul meu o să ne consultăm şi o să revenim. 
Vă sunt recunoscător pentru timpul pe care ni l-aţi acordat. 

Legătura fu întreruptă, iar ecranul se înnegri. Insă Jennings 
continuă să tasteze ceva la calculatorul lui Painter. O nouă 
imagine apăru pe ecranul cu plasmă şi anume globul pământesc. 

— Când am auzit de anomalia asta, spuse Jennings, am mers 
mai departe, coroborând datele puse la dispoziţie de doctorul 
Graff şi am trasat traiectoria descrisă de crab. 

Pe ecran apăru o linie întreruptă, care încercuia globul. 

— N-am crezut că rezultatele mele dovedesc ceva până când 
nu mi-aţi trimis ultimele informaţii primite de la comandantul 
Pierce. 

Globul se învârti şi imaginea de pe ecran se mări brusc. 

Painter se aplecă şi mai mult. Imaginea mărită înfăţişa Asia de 
Sud-Est. Linia punctată traversa Indonezia, trecea peste golful 
Thailandei şi continua parcurgând Cambodgia. 

Jennings bătu uşor în ecran, evidențiind un punct traversat de 
traiectoria crabului. 

— Angkor Wat. 

Painter îşi îndreptă spatele. 

— Vrei să sugerezi că...? 

— E mai degrabă o coincidenţă ciudată. Mă face să mă întreb 
dacă nu cumva acest crab a fost redirecționat de la distanţă să 
mărşăluiască direct spre locul acesta. 

Painter se holbă la ecran, în minte venindu-i imaginea lui Gray 
Pierce, fapt ce-i aduse aminte de înşelătoria mortală prin care 
acesta încerca să tragă de timp acolo. 

— Dacă ai dreptate, atunci, la urma urmei, drumul din istoria 
lui Marco s-ar putea să nu fie chiar o fundătură. Trebuie să fie 
ceva acolo. 

Jennings încuviinţă din cap, cu mâinile în şolduri. 

— Dar ce? 


5.32 A.M, 
Siem Reap 


Vigor îşi propuse, pentru a nu ştiu câta oară, să nu mai joace 
niciodată poker cu Gray. 

Comandantul stătea tolănit într-un scaun de ratan din barul 
hotelului. Localul era închis la această oră, însă Nasser închiriase 
totul pentru a avea intimitate. Elephant Bar îşi dobândise numele 
de pe urma perechii de fildeşi mari şi curbați de lângă intrare. De 
fapt, toate decoraţiunile respectau această temă, iar holul era 
garnisit cu mobilier din bambus tapițat cu materiale ce imitau 
pielea de zebră şi de tigru. 

Gray stătea faţă în faţă cu Nasser, de-o parte şi de cealaltă a 
unei măsuţe de cafea, jucând un joc prudent. 

Seichan se întinsese pe o canapea, cu gleznele încrucişate. 
Kowalski stătea la barul lung, uitându-se la şirul de sticle ce 
străluceau ca nişte pietre preţioase. Insă Vigor mai remarcă şi 
faptul că matahala de om continua să-i spioneze pe Gray şi 
Nasser în oglinda barului. 

Nu c-ar fi putut vreunul dintre ei să facă totuşi ceva. 

La rândul lor, oamenii lui Nasser se aflau la toate ieşirile şi 
erau dispuşi şi de-a lungul ambilor pereţi. 

Cu un zăngănit de metal pe sticlă, Nasser puse unul dintre 
paitzu-rile de aur pe masă. Chiar înainte să fi deschis discuţia 
despre soluţia de vindecare, Nasser dorise să verifice dacă 
ruinele Angkorului erau într-adevăr locul în care Marco Polo se 
confruntase cu virusul lui luda. Gray îi relatase totul, descifrându- 
i întreaga poveste aşa cum o făcuse la bordul hidroavionului. 

Vigor stătea lângă masă, studiind scrierea angelică, harta 
stelelor, harta ruinelor. Ascultase din nou cum se desăvârşise 
decodarea mesajului, de la un cap la altul. 

Nasser acceptă în cele din urmă adevărul. Se lăsă pe spate. 

— Şi cum e cu vindecarea asta? 

Vigor se forţă să nu tresară. Pe timpul zborului încoace, Gray îi 
explicase ce credea el despre ultima povestire a lui Marco Polo: 
oroarea vaccinării prin canibalism. Era o ipoteză intrigantă, însă 
de fapt nu oferea nici un remediu real de vindecare. 

Din cauza riscului pe care-l presupunea aceasta înşelătorie, 
Gray încercase să scape de Vigor şi să-l suie într-o altă cursă 
atunci când schimbaseră avioanele în Bangkok. 

— Este prea periculos, îl avertizase Gray. Du-te înapoi în Italia. 

Insă Vigor refuzase s-o facă. In afară de faptul că Nasser 
ordonase ca ei toți să meargă în Cambodgia, Vigor avea propriile 
motive să-i însoţească. Pe undeva pe-aici, printre ruinele astea, 
dispăruse călugărul Agreer, slujitor al Domnului în sutană, 
sacrificându-se pentru a-l salva pe Marco şi pe ceilalţi. Vigor nu 
putea să întoarcă spatele unui asemenea act dezinteresat de 
eroism. Dar mai avusese încă un argument, mai important, pe 
care i-l dăduse lui Gray. 

„Băştinaşii care le-au oferit remediul au recunoscut ceva la 
călugărul Agreer, o anumită trăsătură distinctă, îi explicase 
Vigor. De ce l-au căutat pe el? Dacă există vreun răspuns dincolo 
de ceea ce a spus Marco, s-ar putea să fie nevoie de un alt 
slujitor al Domnului ca să-l descopere.” 

Gray fusese de acord, dar cu rezerve. 

In plus, Vigor mai avea un ultim motiv, unul pe care nu-l 
mărturisise cu voce tare. Ceva ce observase în ochii tânărului. 
Disperare. In vreme ce se jucau şi aceste ultime cărţi, Gray 
devenea din ce în ce mai nechibzuit. Cum ar fi şi această 
cacealma riscantă, prin care intrase într-o capcană fără a avea 
nici o altă strategie. Gray îşi puse toate speranţele în directorul 
Crowe, fiind încrezător că şeful său va găsi o cale prin care să îi 
salveze părinţii în timp util, dându-i astfel mâna liberă să 
acţioneze. 

Insă se ridica Gray la nivelul jocului care se juca aici, având în 
vedere cât de afectat era de îngrijorare din cauza părinţilor săi? 
In mod clar, ceva din ascuţimea minţii sale se dusese. 

Vigor se uită lung la hărţile şi scrierile angelice întinse pe 
masă. 

De exemplu, cum de-i scăpase lui Gray asta mai devreme? 

— Remediul, stărui Nasser, ceea ce-i atrase atenţia lui Vigor. 
Spune-mi ce ştii. 

De partea cealaltă a mesei, Gray rămase imperturbabil, fără 


360 


nici un strop de transpiraţie pe frunte. 

_ — O să-ţi dau numărul unui seif de pe aeroport. Din Bangkok. 
iți zic unde să găseşti cheia care să-ţi confirme ceea ce urmează 
să spun. Noi am ascuns cel de-al treilea şi ultimul pergament în 
acest seif. In acest ultim document, Marco descrie remediul. Este 
împărţit în două. O să-ţi zic prima parte, fără nici un fel de 
obligaţie. 

Nasser se foi, îngustând un ochi. 

— De îndată ce termin, ca semn al bunei tale credinţe, o să-mi 
eliberezi unul din părinţi. Şi o să aştept să am o confirmare 
mulţumitoare. In plus, o să-ţi spun numărul seifului şi locul unde 
se află cheia. Poţi să verifici tot ceea ce zic. lţi convine? 

— Depinde de ce voi auzi. 

Gray nu făcu altceva decât să rămână cu privirea fixă, fără să 
clipească. 

Vigor ştia că asta era o tactică de a tărăgăna totul, ce avea să 
lungească pe cât posibil dezvăluirea. Sulul de mătase fusese într- 
adevăr încuiat într-un seif din aeroportul din Bangkok, însă totul 
echivala cu a umbla după potcoave de cai morţi. Nu exista nici o 
a doua parte a remediului. 

Gray oftă ca şi cum ar fi lăsat de la el. 

— lată deci povestea din cel de-al treilea pergament. Conform 
spuselor lui Marco... 

In vreme ce Gray relata ceea ce le dezvăluise cel de-al treilea 
sul de mătase brodată, Vigor studie documentele de pe masă, 
ascultând numai pe jumătate. Comandantul continua să zică 
adevărul, ştiind că avea să câştige mai mult timp descriind fapte 
reale decât minciuni. După ce Gray termină, Nasser urma să dea 
toate telefoanele necesare, să aranjeze ca sulul de mătase să fie 
recuperat din seif, după care să fie descifrat. Toate astea aveau 
să necesite vreme. Sulul de mătase astfel descoperit avea să 
susţină povestea lui Gray şi astfel să facă mult mai probabil că 
Nasser să înghită orice plăsmuire care o să urmeze. Şi, chiar 
dacă minciunile lui Gray nu reuşeau să convingă, cel puţin unul 
din părinţii săi avea să fie salvat până atunci. 

Acesta era planul. 

Gray îşi încheie într-un final relatarea, făcând legătura cu 
partea ştiinţifică a întregii chestiuni. 

— Aşadar, canibalismul a servit în mod clar ca mijloc de 
vaccinare împotriva maladiei. Insă modul exact în care s-a 
realizat asta va mai aştepta până când o să ştiu că unul dintre 
părinţii mei este în siguranţă. 

Gray îşi încrucişă mâinile şi le puse în poală. 

Nasser rămase tăcut un moment, după care vorbi încet: 

— Deci, în realitate, nu avem nevoie decât de cineva care s-a 
vindecat de virusul lui luda, cineva care a supravieţuit bolii. După 
care putem să realizăm vaccinul din limfocite şi anticorpi. 

Gray rămase tăcut, ridicând doar uşor din umeri, declarând 
astfel tacit că orice alte răspunsuri aveau să aştepte până când 
unul din părinţii săi era pus în libertate. 

Nasser oftă, îşi băgă mâna în buzunar, deschise clapeta 
telefonului şi apăsă unul dintre butoane. 

— Annishen, spuse el. Alege unul din ostatici. Pe care vrei tu. 

Nasser ascultă. 

— Da, e bine... şi omoară-l. 


5.45 P.M. 


Gray sări peste masă. 

Nu avea nici un plan, reacţionase pur şi simplu din instinct. 

Însă probabil că Nasser îi făcuse semn unuia dintre oamenii 
săi. Capul lui Gray explodă de durere, lovit din spate, iar în faţa 
ochilor văzu brusc o lumină strălucitoare, plină de scântei, care 
se transformă într-un val trecător de întuneric. Corpul i se lovi de 
masa de cocteil şi se rostogoli cu o bufnitură pe podea, făcând ca 
vederea să-i revină ca prin ceaţă. 

Acum, cinci arme erau îndreptate spre Gray. 

Şi mai multe spre Seichan şi Kowalski. 

Vigor stătea în picioare, cu braţele încrucişate. 

Nasser nu se mişcase, cu telefonul încă la ureche. 

— Stai, Annishen. O secundă. 

Lăsă telefonul jos, acoperind pe jumătate receptorul cu 
cealaltă mână. 

— Se pare că ăsta-i sfârşitul, domnule comandant Pierce. Al 
mai multor drumuri. Ultimul pergament al lui Polo nu face decât 
să confirme ce-am aflat de la contingentul Ghildei din Indonezia. 
Echipa ştiinţifică a ajuns la aceeaşi concluzie. Un potenţial 
remediu se află în corpul unei supraviețuitoare. Una care se 
întâmplă să stră/ucească, aşa cum scrie şi în povestea lui Polo. 

Gray clătină din cap. Nu a negare, ci doar din cauza dificultății 
de a înţelege ce zicea Nasser. Sângele îi zvâcnea în urechi, 
asurzindu-l. Planul său dăduse greş. 

Nasser ridică din nou telefonul la ureche. 

— Aşadar, se pare că latura istorică pe care am investigat-o 
noi, drumul acesta a dus exact înapoi la latura ştiinţifică. A fost 
descris un cerc complet şi acesta-i sfârşitul proverbial al poveștii. 
Pentru tine. Pentru maică-ta şi taică-tău. 

Gray simţi cum lumea se comprimă în jurul său. Până şi 
vederea i se îngustă, iar vocile sunară mai dogite. Până când 
Vigor păşi mai aproape de el. 

— Ajunge, izbucni monseniorul autoritar, cu tonul unui 
profesor dintr-o aulă universitară. 

Toţi ochii se îndreptară asupra lui. Până şi Nasser făcu o 
pauză. 

Vigor se uită fix la cel care îi ţinea captivi. 

— Faci cam multe presupuneri, tinere. Presupuneri care n-or 
să-ţi folosească ţie sau asociaţilor tăi. 

— Cum aşa, monseniore? întrebă Nasser menţinând un ton 
politicos. 

— Remediul acesta. A fost deja testat de oamenii tăi de 
ştiinţă? 

Vigor se uită lung la Nasser, după care îi scăpă un uşor fornăit 
pe nas. 

— Fac pariu că nu. Tot ce ai afirmat sunt doar nişte 
presupuneri teoretice, probabil susţinute de povestea lui Marco. 
insă sunt departe de a fi o certitudine. Şi îmi pare rău, dar nu pot 
lua în seamă declaraţia ta conform căreia drumul istoric s-a 
încheiat. Într-adevăr, s-ar putea să conveargă cu drumul ştiinţific, 
însă mai degrabă decât o încheiere, cred că descrierea cea mai 
corectă a situaţiei este aceea că cele două drumuri merg 
împreună mai departe. Nu te grăbi prea tare să ignori istoria. Nu 
încă, tinere. Latura istorică trebuie urmărită în continuare. 

Mintea lui Gray căută să analizeze vorbele monseniorului. 
Oare minţea, juca la cacealma sau spunea adevărul? 

Nasser oftă, cântărind, după câte se părea, acelaşi lucru. 

— Vă apreciez încercarea, monseniore. Insă nu văd nimic aici 
care să justifice alte investigaţii. Oamenii de ştiinţă pot să preia 
totul de acum încolo. 

Acum veni rândul lui Seichan să fornăie pe nas. 

— Uite, de-aia n-o să urci mai mult în ierarhia Ghildei, Amen. 
Tot pasând responsabilitatea altora. lţi sugerez să-l asculţi pe 
monsenior. 

Nasser se uită dispreţuitor la ea, dar, după aceea, îşi aruncă 
rapid privirea spre Vigor. 

— Harta lui Marco indică locul acesta, ruinele. Se termină aici. 

Vigor se aplecă şi ridică harta vastului complex de ruine ale 
Angkorului. 

— Asta acoperă peste 150 de kilometri pătraţi. Adică o ditamai 
suprafaţa de pământ. Asta chiar îţi dă impresia de sfârșit? 

Ochii lui Nasser se îngustară. 

— Propuneţi ca noi să cercetăm întreaga suprafaţă de 150 de 
kilometri pătraţi? Pentru care sfârşit? Avem deja remediul. 

Vigor clătină din cap. 

— Nu-i nevoie să cercetaţi întregul complex. Marco a scos în 
evidenţă cel mai semnificativ sit pentru noi. 

Nasser se întoarse spre Gray, gata să-l amenințe, cu ochii 
întunecaţi aţintiţi asupra lui. 

Vigor păşi între ei. 

— Comandantul Pierce n-a ascuns nimic. El nu are răspunsul la 
asta. Jur pe sufletul meu. 

Nasser se încruntă. 

— Dar dumneata îl ai. 

Vigor îşi aplecă fruntea. N 

— Îl am. Şi o să ţi-l zic şi ţie. Insă numai dacă promiţi pe 
cuvânt de onoare că o să-i laşi în viaţă pe părinții comandantului 
Pierce. 

Trăsăturile lui Nasser se înăspriră de suspiciune. 

Vigor ridică o mână. 

— Nu-ţi cer să-i eliberezi. Ci numai să mă asculţi până la capăt 
şi cred că o să înţelegi nevoia de a urma acest drum până la 
sfârşit. 

Gray observă nesiguranța şi şovăiala de pe chipul lui Nasser. 

„Oh, te rog, Doamne, fă că Vigor să-l convingă!” 

Vigor continuă: 

— Deci să urmăreşti drumul acesta istoric până la sfârşit şi 
după aceea să iei decizii. Cu privire la ei, cu privire la noi. Ar fi 
absurd să-i omori pe ostatici sau să-ţi elimini resursele până nu 
descoperi ce se află la adevăratul capăt al acestui drum. 

Nasser se prăbuşi în scaun. 

— Atunci,  arată-mi unde se termină.  Convinge-mă, 
monseniore! 

— lar dacă fac asta, ca un om de onoare, o să-i laşi în viaţă pe 
părinţii lui Gray? 

Nasser dădu din mână. 

— Bine. Pentru moment, însă dacă minţi, monseniore... 

— Nu mint. 

Vigor se lăsă într-un genunchi, în faţa mesei. 

Gray i se alătură. 

Vigor întinse în faţă trei foi de hârtie: harta Angkorului, codul 
angelic al obeliscului fi rândul cu cele trei simboluri de pe chei. 
Monseniorul ridică foaia pe care se afla codul angelic. 

— După cum a povestit deja şi comandantul Pierce, toate 
semnele diacritice înnegrite - cerculețele ce scot în evidență 
scrierea - reprezintă de fapt templele ce formează Angkorul. 

Nasser dădu din cap aprobator. 


— Şi iată din nou cele trei simboluri de pe chei. 


— Acum, compară aceste trei simboluri cu simbolurile 
încercuite de pe obelisc care se potrivesc. Ce vezi diferit la ele? 
Nasser se aplecă mai mult în faţă, aşa cum făcu şi Gray. 


— Pe simbolurile de obelisc sunt trei cerculeţe înnegrite, spuse 
Nasser. 

— Reprezentând trei temple, zise Vigor. Acum, câte cerculeţe 
înnegrite există printre cele trei simboluri de pe chei? 

— Unul singur, spuse Gray. 

Deja înţelese şi el. Fusese atât de convins că rezolvase acest 
puzzle mai devreme, încât nu reuşise să meargă un pas mai 
departe. 

— Un templu. Acel cerculeţ înnegrit nu reprezintă castelul 
portughez - reprezintă unul dintre temple! 

Gray întoarse harta spre el, luă un stilou ca să încercuiască 
templul respectiv şi le uni. 

Nasser se aplecă şi mai mult, pentru a citi ce scria în dreptul 
templului marcat pe harta Angkorului. 

— Bayon. 

Se lăsă la loc pe spate. 

— Insă cum poţi dumneata să fi atât de sigur că asta are vreo 
semnificaţie? 

— Bayonul a fost ultimul templu construit în Angkor, spuse 
Vigor. Construit cam în perioada în care Marco a trecut prin zonă. 
Ceea ce-i cel mai ciudat în legătură cu templul acesta e că, după 
ce-a fost terminat, toate construcţiile s-au oprit în zonă. 

— Dar ce-am putea găsi acolo? întrebă Nasser. 

Vigor ridică din umeri. 

— N-am nici cea mai vagă idee. Poate că sursa virusului lui 
luda, poate vreun alt răspuns. Tot ce ştiu este că Marco a crezut 
că e suficient de important ca să-l includă în poveste. Şi, chiar 
dacă n-am dreptate, după ce-ai urmărit această poveste pe 

jumătate de glob, de ce să te opreşti când eşti la numai câţiva 
paşi de adevăratul capăt? 

Nasser se holbă de jur împrejurul încăperii. 

Seichan îşi schimbă poziţia. 

— Putem să ajungem acolo într-o jumătate de oră, Amen. 
Merită cel puţin să mergem până acolo. 

Gray se abţinu să fie de acord cu ei, de teamă că nu cumva 
prin asta să-l enerveze din nou pe Nasser. 

Vigor nu fu la fel de sfios. 

— Marco a trecut prin prea multe necazuri ca să indice lumii 
despre acest templu. Călugării de la Vatican au trecut prin la fel 
de multe necazuri ca să ascundă întreaga poveste într-un cod. 
Până şi localnicii de aici susţin că templul încă mai are multe 
comori ascunse. Aşa că merită să fie cercetat. 

Kowalski ridică o mână. 

— lar eu trebuie să mă duc să mă uşurez. Rău de tot. 

Nasser se încruntă, dar se ridică în picioare. 

— O luăm într-acolo. Înspre Bayon. Insă, dacă nu descoperim 
nimic până la miezul nopţii, gata, s-a terminat. 

Nasser îşi ridică telefonul la ureche. 

— Annishen, amână executarea ordinului. 

Gray îşi întinse mâna şi apucă genunchiul lui Vigor pe sub 
masă. 

„Mulţumesc!” 

Vigor îşi aruncă rapid privirea spre el, dar expresia de pe faţa 
lui spunea: „Nu suntem încă în afara oricărui pericol”. 

Nasser dovedi acest lucru. 

— Annishen, alege-l tu pe unul din părinţi. O să le cruţăm 
viaţa, aşa cum mi-am dat cuvântul în faţa monseniorului. Dar tot 
mai avem nevoie de un stimulent care să-l încurajeze pe 
comandant să continue să coopereze din toată inima. 

Nasser îşi aţinti privirea asupra lui Gray. 

— Pentru fiecare oră în care n-avem rezultate satisfăcătoare, îi 
tai câte un deget de la mână. Şi fiindcă stăm aici de mai bine de- 
o oră din cauza încercărilor inutile ale comandantului Pierce de a 
se lua la bătaie, ai putea să-i tai primul deget chiar acum. 

Nasser trânti clapeta telefonului. 

Gray ştia că tăcerea i-ar fi fost mai de folos, însă cuvintele îi 
ieşiră din gură înainte să le poată opri: 

— Jigodie împuţită. O să te omor! 

Imperturbabil, Nasser se întoarse. 

— Apropo, comandante Pierce, ghici pe cine a ales Annishen... 

pe maică-ta. 


6.55 P.M. 


În timp ce gluga îi era smulsă de pe cap, Harriet intui că se 
petrecea ceva rău, îngrozitor de rău. 

Fusese târâtă din debaraua în care fusese încuiată şi forţată să 
se aşeze pe un scaun de oţel. Acum, cu gluga trasă de pe cap, 
văzu că se află într-un depozit părăsit. Spaţiul era destul de 
cavernos, cu pereţi şi podele din beton. Tavanul era traversat de 
grinzi de oţel şi de ţevi montate la vedere, iar din nişte scripeţi 
ruginiţi atârnau diferite lanţuri. Mirosea a ulei de motor şi a 
cauciuc ars. 

Harriet aruncă rapid o privire în jur. 

Nu existau nici un fel de ferestre. Singura lumină provenea de 
la câteva becuri atârnate pur şi simplu din tavan, care formau 
câteva conuri luminoase în întuneric. O scară din oţel se înălța 
într-o parte. Lângă ea, un lift vechi de marfă stătea deschis. 

Totul părea pustiu şi gol - cu excepţia celor care-i ţineau în 
captivitate. 

La un pas distanţă de ea, în stânga, Annishen stătea aplecată 
peste o masă, cu un mobil la ureche, în tăcere. Se părea că 
asculta ceva transmis de la capătul celălalt al firului. Pe masă era 
pus un pistol, lângă un cleşte de cuie şi o mică lampă cu flacăra 
deschisă, folosită la lipit. Alţi trei bărbaţi patrulau în întunericul 
încăperii de la demisol. 

Direct în partea opusă, soţul lui Harriet stătea prăbuşit pe un 
scaun identic. Ca şi Harriet, avea încheieturile mâinilor prinse în 
cătuşe. Unul dintre cei trei bărbaţi stătea de pază lângă el, cu 
mâna lipită de un pistol băgat în toc. Insă Jack nu reprezenta nici 
o ameninţare. Capul îi atârna inert, iar din gură îi curgea o dâră 
de salivă. li scoseseră pantalonii. Făcuse pe el, iar partea din faţă 
a boxerilor era îmbibată în urină. Piciorul stâng, de la genunchi în 
jos, era prins în chingile protezei ortopedice. Vechiul accident de 
muncă îl lăsase pe Jack fără o mare parte din mândria sa. Natura 
îi luase restul. Şi nu numai natura. 

Harriet simţi greutatea pastilelor nefolosite în buzunarul 
puloverului. 

Lacrimile care o podidiră i se scurseră de-a lungul feţei. 

Annishen vorbi, terminându-şi convorbirea cu un pocnet scurt 

al clapetei telefonului mobil. Se întoarse cu faţa la Harriet şi făcu 
îi semn cu mâna spre unul dintre paznici. 

— Desfă-i cătuşele. _ 

Harriet nu obiectă. Işi ridică braţele ca să permită descuierea 
cătuşelor de la mâini. Greutatea acestora dispăru brusc. Îşi frecă 
încheieturile. 

„Oare ce se întâmplă?” 

Supunându-se unui semnal din partea lui Annishen, unul dintre 
bărbaţi o târî cu tot cu scaun până lângă masă. Scrâşnetul 
puternic al oţelului pe ciment îl făcu pe soţul ei să-şi ridice confuz 
capul. 

— Harriet... murmură el. Cât e ceasul? 

— E-n regulă, Jack, murmură ea cu tandreţe. Dormi la loc. 

Annishen păşi spre el. 

— Nu prea cred. A dormit destul. Pastilele alea mici pe care i 
le-ai dat şi-au făcut efectul în sfârşit, l-au liniştit complet. Însă 
acum e timpul să se scoale. 

li cuprinse bărbia şi îi săltă capul cu forţa. 

— Aşa să-l ţii, îi dădu ea instrucţiuni paznicului său. Trebuie să 
vadă tot spectacolul. 

Jack nu se zbătu şi nu se opuse deloc, în vreme ce bărbatul îi 
luă capul şi-l ţinu strâns. 

Annishen se reîntoarse la masă, ştergându-şi saliva prelinsă 
de pe bărbia lui Jack pe cracul pantalonului. Dădu din cap spre 
paznicul de lângă scaunul lui Harriet. Acesta se întinse, înşfăcă 
braţul stâng lui Harriet şi îl izbi de masă, ţintuindu-i încheietura 
lipită de lemn. 

instinctiv, Harriet se zbătu să şi-o tragă înapoi, dar bărbatul îi 
trase mâna şi mai departe, întinzându-i braţul până când ajunse 
cu subsuoara lipită de marginea mesei. Mai simţi şi-o ţeavă rece 
de pistol lipită de obraz, ţinută acolo de cel de-al treilea paznic. 

Annishen se plimba de colo-colo. 

— Se pare că trebuie să-i dăm fiului dumitale o mică lecţie, 
doamnă Pierce. 

După care luă lampa cu flacăra deschisă şi apăsă pe trăgaciul 
de autoaprindere. Din ţeava lămpii, cu un fâsâit tăios, ţâşni o 
flacără albăstruie. Puse lampa pe masă, lângă mâna ei. 

— Pentru cauterizarea ciotului rămas. 

— Ce... ce faci? 

Ignorând-o, femeia luă cleştele, desfăcându-şi larg braţele. 

— Acum, pe care deget să-l tăiem primul? 

6.01 A.M. 


Gray se afla pe bancheta din spate a unei dubiţe albe. Seichan 
stătea lipită de el, amânaoi fiind încadraţi de două gărzi 
înarmate. Nasser era cu faţa la ei, pe banchetă, flancat de alte 
gărzi. 

Kowalski şi Vigor călătoreau în vehiculul din spatele lor. Alte 
două dubiţe, aflate în faţă, respectiv în spatele celor două 
maşini, erau burduşite cu oameni înarmaţi îmbrăcaţi în uniforme 
kaki. 

Nasser nu risca deloc. 

Prin parbriz, Gray se uită plictisit la vârfurile ascuţite ale 
Angkor Wat ce se înălţau prin ceața din faţă, cinci turnuri masive, 
în formă de ştiulete de porumb, luminate de primele raze ale 
soarelui ce răsărea abia acum. Angkor Wat era primul dintre 
multele temple răspândite pe 150 de kilometri pătraţi de ruine. 
De asemenea, era cel mai mare şi cel mai bine păstrat, 
considerat un simbol cambodgian, cu amestecul său de ziduri şi 
camere imense, de turnuri crestate, de sculpturi şi statui. Numai 
acest templu singur acoperea 500 de acri de pământ înconjurați 
de un şanţ larg de apărare. 

Insă nu acest templu era ţinta lor. 

Ei se îndreptau spre Angkor Thom, aflat la aproximativ 1,5 
kilometri spre nord. Şi, cu toate că nu era la fel de mare ca 
Angkor Wat, ruinele găzduiau marele templu Bayon, considerat a 
fi inima întregului Angkor. 

Un hop zdruncină dubiţa. 

Gray îşi surprinse imaginea reflectată în oglinda retrovizoare. 
Avea obrajii căzuţi şi întunecaţi, buzele crăpate, iar barba nerasă 
ce se întindea pe deasupra gurii şi bărbiei semăna cu o vânătaie 
imensă, închisă la culoare. Doar ochii îi străluceau încă, duri şi de 
neclintit, alimentaţi de furie şi de dorinţa de răzbunare. Însă în 
sufletul lui nu mai rămăsese decât durere şi un acut sentiment 
de vinovăţie. 

Seichan, probabil simțind cum se cufundă într-o disperare 
amorţitoare, îi apucă mâna în mâinile ei. Nu era un gest de 
tandreţe. Îl strânse tare, până când unghiile îi intrară în carne, 
refuzând să-l lase să se piardă complet, trăgându-l de pe 
marginea acelei prăpăstii. 

Nasser îi observă gestul. Pe faţă, îi apăru un uşor rânjet 

batjocoritor, după care îi dispăru. 

— Şi eu care chiar am crezut că eşti mai deştept de-atât, 
domnule comandant, mormăi el. Incă nu i-ai pus-o? 

Gray se adună şi îl privi fix. 

— Taci dracu' din gură! 

Nasser râse o dată sarcastic, amuzat. 

— Nu? Foarte rău. Dacă tot eşti tras pe sfoară, ar trebui cel 
puţin să te-alegi cu ceva din asta. 

Seichan îşi trase uşor mâna din mâna lui Gray. 

— Să ţi-o trag, Amen! 

— Nu mai poţi, Seichan. Nu după ce te-am scos din pat în 
şuturi. 

Nasser îşi întoarse privirea spre Gray. 

— Ştiai asta? C-am fost iubiţi cândva? 7 

Gray îi aruncă o privire rapidă lui Seichan. In mod sigur, 
Nasser minţea. Cum ar fi putut ea... cu nemernicul ăsta care 
tocmai ordonase torturarea mamei sale? Numai gândul la mama 
sa îi picura şi mai mult acid în stomac. 

Insă Seichan refuză să se uite în ochii lui Gray, aruncându-i în 
schimb o căutătură aspră lui Nasser. Degetele ei îndoite brusc se 
strânseră în pumn pe genunchi. 

— Dar povestea asta s-a terminat, zise Nasser. Din cauza 
târfei ăsteia ambiţioase. Amândoi încercăm să ajungem pe 
următoarea treaptă de pe scara ierarhică a Ghildei. Ultimul nivel 
până în vârf. Insă am ajuns la o diferenţă de opinii. Cu privire la 
cum să punem mâna pe tine. 

Gray înghiţi în sec. 

— Despre ce mama dracului vorbeşti? 

— Seichan a vrut să-şi folosească farmecele pentru a te momi 
ca să cooperezi din proprie voinţă, să ajuţi Ghilda să urmărească 
drumul lui Marco. Eu, pe de altă parte, am crezut într-o abordare 
mult mai directă. Sânge şi constrângere. O modalitate demnă de 
un bărbat. Insă când Ghilda a decis împotriva planului ei, Seichan 
a căutat să ia problema în propriile mâini. L-a omorât pe 
curatorul venețian, a furat obeliscul şi a luat avionul spre Statele 
Unite. 

Seichan îşi încrucişă braţele, aruncându-i o privire plină de 
dezgust. 

— lar tu eşti încă furios pentru că ţi-am suflat prada de sub 
nas. Din nou. 

Gray o studie pe Seichan. 

„Oare toată povestea ei despre salvarea lumii... s-ar putea să 

fie o minciună de la A la Z?” 

— Aşa că m-am dus după ea în State, continuă Nasser. Ştiam 
unde avea să se ducă. A fost destul de uşor să-i întind o cursă. 

— Unde m-ai ratat, n-ai reuşit să mă omori, spuse ea în 
batjocură, dovedindu-ţi încă o dată incompetenţa. 

El îşi ridică degetele aproape lipite. 

— La milimetru, replică el şi lăsă mâna jos. Cu toate astea, ți- 
ai păstrat strategia originală, nu-i aşa, Seichan? Ai continuat să-l 
cauţi pe comandantul Pierce. Numai că acum, probabil, ca să-l 
foloseşti ca aliat. Ştiai că o să-ţi sară în ajutor. Tu şi Gray 
împotriva lumii! râse gros. Incă te mai joci cu el, Seichan? 

Seichan pufni uşor ironic. 

Nasser se întoarse din nou spre Gray. 

— Poţi să zici de ea orice, dar nu că nu-i ambițioasă. E 
nemiloasă. Ar călca şi pe cadavrul propriei mame ca să urce în 
ierarhie. 

Seichan se aplecă în faţă, aruncându-i o privire feroce. 

— Da, dar măcar eu n-am îngenuncheat în tăcere, în vreme ce 
maică-mea era omorâtă în faţa ochilor mei. 

Nasser strânse din dinţi cu putere, pe faţă întipărindu-i-se o 
grimasă sugestivă. 

— Laşule, murmură Seichan prăvălindu-se la loc pe scaun cu 
un rânjet plin de satisfacţie. Până şi pe taică-tău l-ai omorât când 
era cu spatele la tine. In ciuda a ceea ce făcuse, tot n-ai putut să 
te uiţi în ochii lui când ai făcut-o. 

Nasser se repezi la ea, cu o mâna îndreptată direct spre gâtul 
femeii. 

Gray, instinctiv, îl lovi pe Nasser peste braţ. 

Poate că n-ar fi trebuit s-o facă. 

Potolit, Nasser se trase singur la loc, cu ochii plini de ură. 

— Cel mai bine e să ştii cu cine ai de-a face, îi spuse el lui 
Gray. Ar trebui să ai grijă ce-i spui târfei ăsteia. 

Protagoniştii duelului verbal rămaseră tăcuţi în colţurile lor. 
Gray se uită la Seichan, dându-şi seama că, în tot scandalul pe 
care-l făcuse, ea nu negase deloc cele spuse de Nasser. Gray îşi 
perindă prin minte evenimentele petrecute în ultimele zile, dar îi 
era greu să se concentreze din cauza durerii de cap pricinuite de 
lovitura primită şi a senzaţiei de teamă ce i se înşurubase adânc 
în stomac. 

Oricum, existau nişte fapte reale pe care cu greu putea să şi le 
alunge din minte. Seichan îl omorâse pe curatorul venețian ca să 
pună mâna pe obelisc. Cu sânge-rece. lar când se întâlniseră 

pentru prima oară, în urmă cu câţiva ani, încercase să-l omoare 
chiar şi pe el. 

Cuvintele lui Nasser îi răsunau în cap. 

„Cel mai bine e să ştii cu cine ai de-a face...” 

Gray nu ştia. 

In ultimă instanţă, nu ştia pe cine să creadă, în cine să aibă 
încredere. 

In mod cert, Gray ştia un singur lucru. Nu mai puteau face nici 
o mişcare greşită de-aici înainte. Orice eşec ameninţa nu doar 
viaţa lui. 


7.05 P.M. 


Harriet se zbătea, plângând în hohote, terorizată. 

— Te rog, nu... 

încheietura mâinii îi era prinsă ca într-o menghină în 
strânsoarea paznicului şi ţintuită de masă, iar palma îi era turtită 
sub greutatea pumnului aceluiaşi paznic. Lampa cu flacără 
deschisă şuiera la câţiva centimetri distanţă. 

Annishen ţinea cleştele deschis deasupra degetelor răşchirate 
ale mâinii lui Harriet. 

— Din Oceanul Pacific a ieşit un peşte mic... 

Cobori cleştele către inelarul lui Harriet. Diamantul de pe 
verighetă strălucea sub becul atârnat din tavan. 

— Nu... 

Imediat răsună o pocnitură puternică, făcându-i pe toţi să 
tresară. 

Harriet îşi întoarse capul în timp ce Annishen îşi îndreptă 
trupul. La nici doi metri distanţă, paznicul care îi ţinuse cu forţa 
bărbia lui Jack, obligându-i soţul să vadă iminenta mutilare, ţipă 
şi se trase împleticindu-se în spate. Din nas îi curgea sânge. 

Jack sări de pe scaun, răsucindu-se aproape complet faţă de 
poziţia din care doar ce-l lovise pe paznic cu capul în gură. In 
vreme ce se învârtea în loc, îi smulse pistolul paznicului din toc şi 
îl întoarse cu ambele mâini prinse în cătuşe. 

— Jos, Harriet! spuse el trăgând în acelaşi timp. 

Paznicul care-i ţinuse lui Harriet pistolul lipit de obraz încasă 
un glonţ în piept. Individul căzu pe spate. Arma îi dispăru în 
întuneric. 

Al doilea paznic dădu drumul mâinii lui Harriet şi încercă să-şi 

scoată arma. 

POC! 

Cu coada ochiului, Harriet văzu cum obrazul şi urechea 
bărbatului dispar într-un nor de stropi de sânge. Insă îşi 
concentră întreaga atenție asupra lui Annishen. Femeia deja 
dăduse drumul cleştelui cu un zăngănit puternic şi îşi înhăţase în 
grabă pistolul de pe masă. Cu o mişcare extrem de rapidă, îşi 
îndreptă arma spre Jack. 

Harriet, cu mâna încă întinsă pe masă, se repezi şi apucă 
lampa cu flacăra deschisă. Cât ai clipi, aţinti flacăra spre mâna şi 
încheietura mâinii femeii. Annishen ţipă. Arma ei trase. O 
împuşcătură năprasnică bubui, glonţul lovi cimentul podelei şi 
ricoşa într-o parte. Mâneca femeii fu cuprinsă de flăcări în 
momentul în care cădea pe spate, scăpându-şi pistolul. 

Jack trase din nou, dar durerea nu făcu decât ca Annishen să 
fie şi mai rapidă. 

Femeia se feri într-o parte, sări peste masă şi se aruncă 
urmată de o dâră de foc pe o uşă din spatele încăperii. 

Jack mai trase încă două. Focuri, urmărind-o pe femeie - după 
care ajunse lângă Harriet. O trase spre el, o ridică, după care se 
grăbi împreună cu ea spre scări. 

— Trebuie să ieşim de-aici. Impuşcăturile... 

Deja se auzeau strigăte deasupra capetelor lor. Detunăturile 
fuseseră auzite. 

— Liftul de marfă, rosti Jack. 

O luară împreună spre cabina deschisă, Jack ţopăind uşor din 
cauza protezei. Odată ajunşi înăuntru, Jack trase uşa liftului, o 
închise şi apăsă butonul pentru etajul şase. Al doilea etaj de sus 
în jos. 

— Parterul e precis plin de paznici. Aşa că o să mergem sus. 
Să căutăm o ieşire în caz de incendiu... un telefon... sau pur şi 
simplu să găsim un loc în care să ne ascundem. 

O trase pe Harriet spre colţul din spate al liftului în vreme ce 
cabina trecea de parter. Strigătele ajunseră până la ei. 
Fasciculele luminoase ale unor lanterne se plimbau de colo-colo 
prin întuneric. 

Cel puţin 20 de oameni. Jack avea dreptate. Aveau să fie 
nevoiţi să găsească o altă cale de scăpare sau vreo modalitate 
de a cere ajutor. Dacă nu reuşeau, trebuiau să se ascundă. 

Liftul continua să urce. 

Jack o ţinea strâns. 

Ea se lipi de el. 

— Jack... cum... erai atât de... 

— Năuc? 

Jack clătină din cap. 

— Dumnezeule, Harriet, chiar crezi că deja am ajuns atât de 
rău? Ştiu c-am avut un episod la hotel. Imi pare rău că te-am 
lovit. 

Vocea i se înmuie puţin la final. 

Ea se agăţă de el, acceptându-i scuzele. 

— Când te-au electrocutat cu taserul, am crezut că s-a 
întâmplat ceva rău la nivel neurologic. 

Îl strânse iarăşi în braţe. 

— Slavă Domnului! j 

— M-a zgâlţâit ca naiba. Insă mai târziu, când mi-am dat 
seama că doar te prefăceai că-mi dai nenorocitele alea de 
pastile, am înţeles că încercai să-mi spui să joc teatru, să simulez 
că sunt într-o stare mai proastă decât eram în realitate, ceea ce 
avea să-i facă să lase garda jos. 

Ea îi aruncă o privire rapidă. 

— Aşadar, te-ai prefăcut tot timpul? h 

— De fapt, chiar am făcut pe mine, zise el supărat. Insă n-au 
vrut să mă ducă la mizeria aia de budă. 

Liftul se opri. 

Jack deschise uşile şi îi făcu semn să iasă, după care le închise 
la loc. işi băgă mâna prin şipcile uşii de lemn şi apăsă butonul 
pentru subsol, trimițând cabina înapoi. 

— Nu vreau să ştie la ce etaj am coborât, îi explică el. 

impreună, înaintară prin semiîntunericul depozitului. Peste tot 
era plin de echipamente vechi. 

— După cum arată, e o fostă fabrică de conserve, spuse Jack. 
Ar trebui să fie o grămadă de locuri în care să ne ascundem. 

De undeva de sub ei, la o distanţă apreciabilă, se auzi brusc 
un zgomot. 

Un lătrat... agitat, de rău augur. 

— Au câini, şopti Harriet. 


375 


15 
Demonii din adâncuri 


7 IULIE, 4.45 A.M. 
Insula Pusat 


Le luase prea mult să traverseze plasa de deasupra insulei. 

În timp ce Monk şi armata lui se târâseră peste acoperişul 
lumii, ochiul furtunii trecuse dincolo de insulă şi acum era împins 
înapoi spre mare. Inspre est, taifunul se ridica precum un val 
puternic, gata să lovească din nou şi mai puternic insula. 

Vânturile se înteţiseră deja. 

Monk se agaţă cu putere de şipcile ce formau pasarela, în 
vreme ce plasa se zgâlţâia. Tunetele bubuiau ca şi cum s-ar fi 
tras cu tunul în apropiere, iar fulgerele se succedau cu viteză 
ameţitoare pe cer, împrăştiind scântei în norii negri. Părea că 
zăgazurile cerurilor fuseseră rupte şi ploaia şfichiuia sălbatic. 

incleştat de scânduri, cu încheieturile mâinilor albe de efort, 
Monk se uită în jos. 

Mistress of the Seas plutea pe lagună, strălucind îmbietoare. 

De sub căptuşeala plasei, mai mult frânghii fură scoase şi 
coborâte încet spre pista de aterizare pentru elicoptere, de pe 
puntea cea mai de sus. Monk şi-ar fi dorit ca elicopterele să se 
afle în continuare acolo, însă păsările zburaseră din cuib înainte 
ca vaporul să intre în laguna insulei. 

Ceea ce le lăsa ca unică opţiune barca lui Ryder. 

Mai fură coborâte nişte frânghii, până la douăsprezece, care 
acum se legănau în bătaia vântului. 

În faţă, Jessie urlă nişte ordine în malaeza. Tânărul asistent se 
afla la doar 30 de metri depărtare, însă vântul îi transforma 
majoritatea cuvintelor în frânturi neinteligibile. Jessie stătea pe 
plasă, cu picioarele bine strânse prin găurile acesteia. Se mişcă 
şi făcu semn în jos. 

Oamenii cei mai apropiaţi se avântară cu capul în jos prin 
plasă, dispărând ca nişte pelicani care se scufundă în mare. 
Monk trase cu ochiul să vadă ce se întâmpla dedesubt. Cei trei 
apărură din nou, coborând pe frânghii. Alunecară cu din ce în ce 

mai multă îndemânare şi apoi alte frânghii fură coborâte. 

Încet, încet, armata începu să se târască din nou, scurgându- 
se înspre marginile neregulate şi apoi în jos. 

Monk îi urmă pe pasarelă. Ajunse la Jessie în momentul în care 
Ryder apuca o frânghie şi sărea prin plasă. Miliardarul nu arătase 
nici un fel de ezitare. 

Monk îi înţelegea graba. 

Fulgerul lovi partea mai îndepărtată a plasei. Urmă tunetul 
asurzitor. 

Scântei albastre de electricitate se răspândiră deasupra 
scheletului baldachinului, însă dispărură înainte să ajungă la ei. 
Mirosul de ozon stăruia în aer. 

— Staţi departe de orice este de metal! urlă Monk. 

Jessie dădu din cap, repetând avertismentul în malaeza. 

După încă un minut, Monk i se alătură lui Jessie. 

— Treci dedesubt! ordonă el arătând în jos. 

Jessie dădu din cap. În momentul în care se rostogoli de pe 
pasarelă, furtuna lovi cu putere insula cu o  rafală 
înspăimântătoare, bruscă şi tăioasă, vuind ca un tren de marfă. 
Jessie, prins în mişcare, fără nici un punct de sprijin, fu aruncat 
violent de pe pasarela formată din şipci. Se rostogoli pe plasa 
subţire de camuflaj. Aceasta se rupse sub greutatea lui. 

Monk se aruncă înainte şi-l prinse de gleznă. Mâna lui 
protetică se încleştă puternic pe piciorul lui Jessie, ca să nu-l 
scape. Simţi un fier înroşit în umărul care susţinea acum toată 
greutatea lui Jessie. 

Tânărul asistent atârna cu capul în jos sub el, urlând din toate 
puterile înjurături hinduse... sau poate rugăciuni. 

— Funia! strigă Monk în jos spre el. 

Una dintre frânghii atârna la trei metri distanţă. 

Monk începu să-l balanseze. Jessie înţelese şi-şi întinse braţele 
cât putu de tare, cu mâinile pregătite să apuce frânghia. Tot era 
prea departe. Insă numai cu vreo 25 de centimetri. 

— Te arunc! 

— Ce? Nu! 

Nu avea de ales. 

Arsura din umărul lui Monk se simţi şi mai puternic în 
momentul în care îl legănă pe Jessie pentru ultima oară. 

— Acum! 

Monk îl aruncă pe asistent spre frânghie. 

Jessie se încurcă în funia udă, pipăind înnebunit, încercând să 
se prindă strâns de ea. Corpul începu să-i alunece, lovind cu 

picioarele în gol. Reuşi să-şi agaţe un picior şi să formeze un 
punct de sprijin. Incetini şi reuşi să-şi stopeze căderea. Se prinse 
strâns de frânghie, lipindu-şi obrazul de ea. Buzele i se mişcară 
într-o tăcută rugăciune de mulţumire - sau poate o înjurătură la 
adresa lui Monk. 

Odată băiatul în siguranţă, Monk se rostogoli înapoi pe 
pasarelă şi continuă să se târască precaut. Vântul îl biciuia cu 
putere, însă ajunse la următoarele frânghii. 

In spatele lui explodă un alt fulger. 

Monk se lipi de pasarelă în mijlocul tunetului asurzitor. Se uită 
peste umăr, la plasa care se mişca în sus şi-n jos ca o 
trambulină. Partea din spate a pasarelei se ridică în aer din cauza 
trăsnetului, cu toate şipcile în flăcări. Unul dintre sălbatici zbură 
în aer, dând din braţe în toate direcţiile, în timp ce curentul 
electric albastru trecea sfârâind prin plasă de-o parte şi de alta, 
însă acrobatul reuşi să aterizeze în siguranţă printre semenii lui. 

Omul avusese noroc, dar acum nu mai era cale de întoarcere. 

N-aveau decât un singur drum de urmat. 

Monk înşfăcă funia cea mai apropiată şi se lăsă să cadă prin 
plasă. 

Alunecă spre pista măturată de ploaie şi ateriză fără 
probleme. 

Restul armatei îl urmă. 

Ghemuit pe vine, Monk se grăbi spre locul unde se adunaseră 
ceilalţi, lângă scările care coborau dinspre puntea pentru 
elicoptere. Jessie îi coordona deja pe sălbatici arătând înspre 
Monk şi Ryder. De aici încolo, trebuiau să se despartă. Monk 
trebuia să meargă după Lisa. Ryder şi Jessie aveau s-o ia în jos, 
croindu-şi drum şi pregătind nava. 

In spatele lui Monk, picioare ude lipăiră pe punte în timp ce 
ultimii războinici coborau de pe plasa plină de apă. 

Monk se întoarse spre Ryder şi Jessie. 

— Gata? întrebă el. 

— Acum Sau niciodată, răspunse Ryder. 

Monk aruncă o privire spre echipa de asalt, înarmată cu 
topoare făcute din os şi automate AK-41. Lumina fulgerelor 
intermitente poleia armata cu foc. Ochii le sclipeau pe feţele 
mânjite cu cenuşă. 

In secunda aceea, Monk simţi o strângere de inimă, un 
moment de descumpănire. Il alungă imediat. Probabil că era 
numai din cauza furtunii care îi alimenta temerile. 

— Hai, să mergem s-o găsim pe partenera mea fi să plecăm 

dracului de aici. 


5.02 A.M. 


Lisa era legată de o masă de operaţie de oţel, înclinată la 45 
de grade. Atârna cu braţele în sus, cu încheieturile prinse în 
legături de plastic deasupra capului. Picioarele erau libere, dar 
nu ajungeau la podea. Era îmbrăcată numai cu halatul de spital. 
Transpiraţia rece îi lipise bumbacul subţire de piele, în timp ce 
masă de oţel îi îngheţase spatele. 

Stătea legată de mai bine de o oră. 

Singură. 

Şi, spera ea, uitată. 

Intr-o parte, pe un suport, se afla o tavă de inox pe care erau 
aliniate o mulţime de instrumente folosite la autopsii: fierăstraie 
pentru cartilagii, cârlige pentru disecţii, foarfece pentru tăiat, ace 
de folosit postmortem, o daltă pentru coloana vertebrală. 

Dr. Devesh Patanjali scosese instrumentele dintr-o trusă 
neagră de piele, pe care i-o ţinuse Surina. Aliniase cu precizie 
fiecare instrument, unul lângă celălalt, deasupra unei bucăţi 
sterile de pânză verde folosită la operaţii. O găleată de oţel 
atârna la picioarele mesei înclinate, pregătită să prindă şuvoiul 
de sânge ce avea să curgă. 

In vreme ce-şi aşezase instrumentele, Lisa încercase tot ce-i 
stătuse în putinţă ca să-l convingă să renunţe la tortura ce avea 
să urmeze. Incercase făcând apel la raţiunea lui, explicându-i că 
se putea dovedi utilă în continuare. Că, odată Susan capturată, 
Lisa avea să facă tot ce-i stătea în putinţă pentru a descoperi un 
antidot din sângele şi limfa femeii. Oare Lisa nu-şi dovedise deja 
buna credinţă? 

În ciuda tuturor argumentelor ei, indiferent cât de bune, 
Devesh o ignorase. Pur şi simplu continuase să alinieze 
instrumentele unul lângă celălalt, pe tavă. 

În cele din urmă, argumentele ei se transformară în lacrimi. 

— Te rog... implorase ea. 

Când Devesh se întorsese cu spatele, atenţia Lisei se 
îndreptase spre Surina. Insă nici acolo nu dăduse de vreun dram 
de speranţă, ci doar de o indiferenţă încremenită, de o faţă parcă 
sculptată în marmură rece. Singura pată de culoare era bindi-ul 
rubiniu de pe frunte, care Lisei i se părea că seamănă cu un 

strop de sânge. 

Apoi, Devesh primise un telefon. Răspunsese şi devenise în 
mod evident foarte agitat, dar mulţumit de ceea ce auzise. 
Vorbise rapid în arabă. Singurul cuvânt pe care Lisa-l înţelesese 
fusese „Angkor”. Devesh părăsise rapid încăperea, urmat ca o 
umbră de Surina. Devesh nici măcar nu se uitase înapoi. 

Aşa că Lisa stătea aici atârnată, fără să ştie ce se întâmplă. 

Insă ştia ce soartă o aştepta. 

Instrumentele medicale lustruite sclipeau. Dacă se mişca, 
găleata pentru sânge zăngănea la picioarele mesei. Se zbătea 
între senzaţia de istovire şi teroarea ce creştea. Aproape că-şi 
dorea ca Devesh să se întoarcă mai repede. Aşteptarea şi 
anticiparea amenințau s-o scoată din minţi. 

Cu toate acestea, când uşa se deschise în cele din urmă, se 
crispă, nereuşind să-şi înăbuşe un suspin. Nu putea vedea cine 
intrase, însă auzea clic-clacul unor roţi. 

In raza ei vizuală apăru o targă împinsă din spate. 

Pe ea era întinsă o siluetă mică, acoperită, legată de membre 
în cele patru colţuri. 

Devesh vorbi, împingând targa astfel încât ajunse drept în faţa 
Lisei, unde o opri. 

— Imi cer scuze pentru întârziere, doamna doctor Cummings. 
Apelul a durat mai mult decât anticipasem. Şi mi-a luat ceva 
vreme să-l aduc pe subiectul nostru aici. 

— Doctore Patanjali, implora Lisa cu ochii la targă. Te rog, 
nu... 
Devesh se apropie de instrumente. Peste haine, purta un şorţ 
alb şi-şi scosese jacheta. 

— Deci unde rămăsesem? 

Dintr-o parte, apăru şi Surina, cu mâinile împreunate, 
neclintită. Dar în ochii ei ardea o flacără nemaivăzută. De furie. 

Devesh continua să vorbească: 

— Doamna doctor Cummings, ai avut dreptate cu ceea ce ai 
spus mai devreme. Teoria pe care ne-ai înfăţişat-o s-ar putea 
dovedi de folos pentru finalizarea studiului nostru. Cu toate 
acestea, mi se pare că o pedeapsă trebuie aplicată. Cineva va 
trebui să plătească datoria de sânge pe care nu o pot colecta de 
la tine. 

Lisa se holbă la targă şi la silueta legată la gură şi cu ochii 
măriţi. 

Era fetiţa, acelaşi copil cu care Devesh o ameninţase mai 
devreme, apoi îi dăduse drumul şi-l ucisese pe dr. Lindholm în 

loc. Însă, de data asta, nu mai exista alt ţap ispăşitor. Devesh 
intenţiona să înjunghie mieluşelul acesta, făcând-o pe Lisa să 
privească. 

Devesh scoase o pereche de mănuşi chirurgicale de latex şi 
luă cuțitul de cartilagii. 

— Prima tăietură este întotdeauna cea mai rea. 

In momentul în care Devesh se întoarse, se auzi o rafală de 
armă automată, destul de îndepărtată, dar puternică. 

Se opri. 

Se auzi o altă mitralieră răsunând de la etajul de dedesubt. 

— Nu din nou, oftă el iritat. Aştia chiar nu-i pot stăpâni pe 
pacienţi? 

Alte rafale. 

Devesh trânti cuțitul pe masă, făcând să zăngănească toate 
instrumentele. Se înţepă şi-şi duse degetul însângerat la buze. 
Cu o expresie extrem de furioasă pe chip, o porni spre uşă. 

— Surina, ai grijă de invitaţii noştri. Mă întorc imediat. 

Uşa se trânti în urma lui. 

Ca şi cum ar fi fost luată de pala de vânt creată de mişcarea 
uşii, Surina alergă spre masă. Luă cuțitul de cartilagii şi se 
întoarse la copila legată pe targă. 

— Nu-i face rău, o avertiză Lisa cu o notă amenințătoare în 
voce, în ciuda situaţiei în care se afla. 

Ochii Surinei o priviră în trecere pe Lisa, fără a manifesta 
vreun pic de interes. Îşi îndreptă atenţia spre copilă, înălţă cuțitul 
şi lovi cu mişcări fulgerătoare. Legăturile de la încheieturile 
acesteia căzură la pământ. Ciudata femeie luă fetiţa în braţe, 
sprijinind-o de umărul ei şi apoi porni încet spre uşă. 

Lisa auzi declicul uşii care se deschise şi apoi se închise, 
lăsând-o singură din nou. 

Lisa se încruntă. Işi aminti cum Surina îi dăduse o bomboană 
aceleiaşi copile mai devreme, într-un neaşteptat gest de 
compasiune. 

Lisa îşi aminti privirea din ochii Surinei în momentul în care 
intrase aici, sălbatică, feroce, ca a unei leoaice. Furioasă. Se 
părea că leoaica avea ceva sentimente de compasiune pentru 
victimele cele mai inocente. Poate faptul că dorea s-o salveze 
era un gest menit să compenseze cumva celelalte acte de 
cruzime. 

Oricare ar fi fost motivul, cert era că plecase. 

Lisa îşi închipui furia lui Devesh când avea să se întoarcă, 
deranjat deja de noul incident. lar aici nu mai era decât o 

persoană pe care-şi putea vărsa nervii. Lisa se luptă cu legăturile 
de la mâini. Găleata se izbi zornăind de podea. 

Impuşcăturile continuară, unele explozii mai puternice decât 
altele, venind din direcţii diferite. Lisa îşi dădea seama că se 
dădeau lupte în mai multe locuri. Se uită în jur. Oare ce se 
petrecea? 

O rafală de armă automată acompaniată de zgomot de sticlă 
spartă izbucni undeva, la doar câţiva metri depărtare. Urmară şi 
alte împuşcături însoţite de ţipete şi de un ciudat strigăt de 
război. Un minut care i se păru foarte lung, iar lupta continuă. 

In spatele ei, uşa se deschise brusc. 

Lisa îngheţă. 

In faţă îi apăru o siluetă de bărbat pe jumătate gol, mânjit cu 
ceva negru, cu un colţ ascuţit de animal în nas şi o coroană de 
pene de culoarea smaraldului pe cap. Cu braţul ud de sânge 
până la cot, ridică un cuţit lung. 

Lisa se lipi mai tare de masă, încremenită de groază. 

— Aici! strigă o voce cunoscută. 

Era Henri. 

În spatele ei se auzi bocănit de bocanci. Simţi o lamă rece 
strecurându-se între încheieturi şi masă. Legăturile de plastic 
cedară şi căzură la pământ. Lisa alunecă de pe masa înclinată, 
luptându-se să nu cadă. Cineva o prinse în braţe. 

li vorbi la ureche. 

— Deci, dacă ai terminat de pierdut vremea pe aici, ce zici să 
plecăm o dată pentru totdeauna de pe acest vas al dragostei? 

Se lăsă cu toată greutatea în braţele bărbatului, tremurând şi 
suspinând uşurată. 

— Monk... 


5.19 A.M. 


Devesh ştiu că era ceva în neregulă în momentul când auzi foc 
repetat de arme automate deasupra capului, cam cu două etaje 
mai sus. Se auzeau din direcţia aripii ştiinţifice. 

Devesh se afla cam la jumătatea drumului înspre pasajul 
pentru puntea inferioară, în mijlocul unui grup de şapte paznici, 
plus căpetenia lor somaleză. Covorul era inundat de sânge, însă 
nu găsiseră nici un cadavru. 

Şi acum împuşcăturile de deasupra. 

Devesh îşi înălţă capul. Înainte să poată reacţiona, zgomote 
puternice ca de claxon izbucniră peste tot pe vapor, sunetul de 
alarmă generală. 

Ce se petrecea? 

Alte împuşcături deasupra. Din nou, din aripa ştiinţifică. 

— Inapoi sus! urlă Devesh arătând cu bastonul înspre scări. 

Intorcându-se toţi dintr-o mişcare, paznicii o luară înapoi, dar, 
mai departe pe hol, o siluetă mică de statură trecu ca fulgerul pe 
un culoar perpendicular: cu picioarele goale, îmbrăcată în pene şi 
cu trupul vopsit cu negru. 

Unul dintre canibalii de pe insulă. 

Avea o armă automată în mână. 

Căpetenia paznicilor murmură o înjurătură. 

În spatele lor răpăiră rafale. Gloanţe se înfipseră în covor şi 
pereţi. Unul dintre paznici căzu pe spate ca secerat. Sângele îi 
ţâşni pe nas şi pe gură când se prăbuşi la pământ. Ceilalţi paznici 
se lipiră de pereţi, începând şi ei să tragă. Somalezul îl împinse 
pe Devesh în spatele lui, ghemuindu-se şi trăgând întruna cu 
pistolul din cealaltă mână. 

Dar nu era nimeni acolo. 

O uşă se deschise brusc într-o parte. Un topor de os cobori, 
înfigându-se adânc în craniul altui paznic. Apoi, uşa se trânti la 
loc. Paznicul se prăbuşi în patru labe, cu mânerul unui topor 
ieşindu-i din ceafă şi apoi căzu lat. 

Un alt bărbat trase în uşă. Gloanţele pătrunseră prin ea. 

Devesh citi ce scria: accesul permis numai angajaţilor. Ducea 
spre culoarele interioare ale vaporului. Cu siguranţă, ucigaşul 
fugise. 

Alt canibal. 

Vaporul era atacat, sistemul său de apărare fusese străpuns. 

Rafale izbucniră şi în alte părţi de pe vas, răsunând până jos, 
la ei. Erau pe cale să piardă controlul asupra vaporului. 
Căpetenia somaleză veni lângă Devesh. Ceilalţi paznici erau 
pregătiţi, jumătate privind înainte, jumătate, în spate, căutând să 
se ferească de uşi. 

— Domnule, trebuie să vă ducem într-un loc sigur, mormăi 
somalezul. 

— Unde? aproape că gemu Devesh. 

— Trebuie să părăsiţi vaporul. Putem folosi o şalupă cu care să 
vă ducem pe insulă şi să avem grijă de dumneavoastră acolo. Eu 
mai strâng o sută de oameni, cu armament mai serios şi mă 
întorc să curăţ vasul. 

Devesh dădu din cap. Până se linişteau lucrurile, voia să plece 
de pe vapor. 

Somalezul îi conduse rapid spre scări. Soneriile de alarmă şi 
împuşcăturile se auzeau neîncetat. Se grăbiră să coboare. 
Trecură pe lângă patru cadavre, alţi pirați. 

Când ajunseră la puntea unde se afla barca, Devesh se opri. 

— Domnule? 

— Încă nu. 

Furia lui Devesh crescuse cu fiecare nivel pe care-l coborâse. 
Nu avea să abandoneze nava fără să riposteze. Şi ştia ce avea de 
făcut. Cobori mai departe. 

Spre burta vaporului. 

Spre locul unde păstra încuiat ceva special. 

Înainte să plece, avea să îngreuneze lucrurile pentru cei care 
încercau să cucerească vaporul. Să răspundă la foc cu foc. 

Insula nu era singura sursă de canibali. 


5.22 A.M. 


Susan stătea la marginea junglei, privind spre Mistress of the 
Seas. Soneriile de alarmă se auzeau peste apă, însoţite de 
explozii înăbuşite. 

Atacul era în plină desfăşurare. 

Işi ţinea mâinile încleştate pe stomac, speriată, rugându-se. 

Auzi zgomote înăbuşite în pădurea din jur: alunecarea unor 
frunze ude, lipăit pe noroi. Insoţitorii ei se apropiaseră, 
înconjurând-o, gata să-şi protejeze regina, dar şi curioşi să vadă 
artificiile. 

Chiar în faţă, trasă pe nisip, se afla o canoe cioplită într-un 
trunchi de copac, pregătită deja să o poarte uşor şi rapid până la 
vaporul lui Ryder. 

Dacă avea să ajungă vreodată. 

Susan îşi strânse pumnii de-i trosniră încheieturile. 

„Te rog, fă să vină...” 


5.23 A.M. 


Complet acoperit de poncho, Rakao aştepta în ascunzişul lui. 
Se uita prin ochelarii cu infraroşii, urmărind cum echipa lui se 

strângea din ce în ce mai tare în jurul prăzii. 

Nu mai trebuia să se întrebe unde se duseseră ceilalţi 
prizonieri evadați. Câteva minute mai devreme, un alt paznic de- 
al lui observase mişcări suspecte pe puntea superioară a vasului 
de croazieră. Rakao îşi concentrase atenţia asupra țintei sale 
suficient de mult timp pentru ca acum să o părăsească şi să 
supravegheze vasul. Deşi nu reuşise să observe nici o mişcare pe 
puntea superioară, văzuse totuşi ceva ce semăna cu nişte bucăţi 
de plasă atârnând libere exact deasupra pistei pentru elicopter. 

Frânghii. 

Rakao înjură în gând, dându-şi seama ce se întâmplase. 

Un atac demarat pe împletitura de deasupra... 

Rakao trăia pe insula asta de zece ani, ajungând printr-o serie 
de manevre sângeroase să-şi asume conducerea clanului de 
pirați de aici, a cărui existenţă mergea înapoi în timp mai bine de 
o sută de ani. Însă ambițiile lui erau mai mari de atât. Întreceau 
chiar şi posibilitatea de a prăda un vas de croazieră şi de a vinde 
sclavi pe piaţa neagră. O lume întreagă aştepta să fie jefuită, iar 
doctorul îi oferise acces la ea printr-o organizaţie care avea mai 
mult de un secol vechime. Din vremea când ambiția şi cruzimea 
erau considerate calităţi recunoscute şi recompensate. 

Aşa că în momentul în care-şi dădu seama că fusese păcălit, 
Rakao se înfurie teribil, dar nu era el omul care să se pripească. 
Avea limbile uscate ale predecesorilor lui bătute în cuie pe grinda 
de deasupra uşii casei sale din sat. Doar nu prin acţiuni pripite 
reuşise să ajungă la poziţia în care se afla acum. 

Rămânând concentrat unde se afla, Rakao îşi puse omul cu 
radioul să se dea înapoi vreo 30 de metri, ca să nu fie auzit, apoi 
să ia legătura cu vaporul şi să-i avertizeze în legătură cu atacul 
iminent. În timp ce Rakao aştepta, în depărtare răsunară însă 
împuşcături urmate de soneriile de alarmă. Avertismentul lui 
ajunsese pe vapor prea târziu. 

Asta e... 

Rakao rămase pe poziţii. 

Dacă atacul neaşteptat de la bordul vaporului eşua, omul lui 
responsabil cu transmisiunile radio avea să-l anunţe. Dacă nu, 
Rakao ştia unde aveau să ajungă în final învingătorii. 

Adevăratul premiu era aici. 

Rakao îşi urmărea ţinta care stătea acum în picioare, la 
marginea junglei. 

N-avea cum să mai dureze mult. 

5.33 A.M. 


Monk se năpusti în jos pe ultimul rând de scări. Lisa îl urmă 
împreună cu doi savanţi de la OMS: un toxicolog olandez şi un 
bacteriolog american. 

La picioarele scărilor se aflau doi pirați încleştaţi, unul peste 
altul, într-o baltă de sânge care devenea din ce în ce mai mare. 
Un pas mai încolo se afla un canibal care le făcea semn să 
coboare de pe scări. 

Era încă unul dintre cei lăsaţi în urmă de Ryder pe post de 
ghid, pentru a le indica drumul sigur prin vaporul aflat sub 
asediu. Era o rută circulară, printr-un hol dedicat pasagerilor, de- 
a lungul punţii exterioare şi chiar printr-o bucătărie. Se auzeau în 
continuare rafale sporadice, specifice luptelor de gherilă. 

Măcar soneriile de alarmă încetaseră în sfârşit. 

Dar oare asta era o veste bună sau una proastă? 

Monk merse înainte, traversând palierul plin de sânge şi ieşi în 
principala casă a scărilor. Ajunseseră la puntea cea mai de jos, 
cea care se afla la nivelul apei. Aici se afla platforma privată de 
lansare a lui Ryder. Monk trase adânc aer în piept, încercând să 
se orienteze. Pe puntea aceasta se aflau şi bărcile de salvare, 
dar şi pasarela de debarcare, un teatru, un centra de agrement, 
o sală video şi discotecă Midnight Blue. Platforma de lansare a lui 
Ryder era la prova. 

— Pe aici! 

O luă înspre dreapta, se opri şi se întoarse din nou. 

— Nu, pe aici! 

Porniră din nou, cu sălbaticii pe urmele lor. 

Observă mişcări furişate undeva în faţă, pe nişte scări de la 
mijloc, nu departe de holul ce ducea spre pasarelă de debarcare. 
Recunoscu uniformele ponosite. 

Piraţi. 

Ambele grupuri dădură cu ochii unii cu alţii în acelaşi timp. 

Monk o împinse pe Lisa în arcada sălii video. 

— La pământ! 

Grupul lui se împrăştie prin alte arcade sau în spatele stâlpilor 
de susţinere. Unul dintre canibali primi un glonţ în cap şi căzu pe 
spate. Insă oamenii lui Monk erau mai mulţi decât piraţii. 
Trăgeau fără încetare rafale de răspuns, măturând coridorul. Trei 
pirați căzură seceraţi. Cel mai înalt împinse un bărbat slăbănog 

înapoi pe casa scării şi fugi. 

Monk îi conduse pe câţiva dintre canibali înainte. Unul smulse 
arma din mâinile unui pirat ucis şi-şi aruncă propria puşcă 
fumegândă. Altul ciupi obrazul unuia dintre cadavre. Nu ca semn 
de afecţiune. Doar ca să testeze frăgezimea cărnii. 

— Ala era Devesh, care vrea s-o şteargă de aici, spuse Lisa 
alăturându-i-se lui Monk şi arătându-i ceva jos, pe scări. 
Conducătorul Ghildei de aici. 

Monk aruncă o privire spre pasarela de debarcare. Probabil că 
aveau de gând să traverseze apa şi să ajungă la Oraşul Piraților, 
de unde să revină cu întăriri. 

Gândul îl făcu să se grăbească şi mai tare de-a lungul holului, 
spre prova vaporului. Monk se întrebă dacă nu cumva întăririle 
nu erau deja aici, chemate prin radio. 

Linia holului se curba undeva înainte, urmărind forma 
capătului din faţă al vaporului. In momentul când luară colţul, 
Monk dădu cu ochii de uşa deschisă spre platforma privată de 
lansare a lui Ryder. 

Reuşiseră. 

Inainte să poată merge mai departe, ţipete ascuţite izbucniră 
undeva în holul din urma lui. 

Monk se întoarse. 

De pe scările de la mijlocul punţii se prăvăliră în hol vreo 12 
inşi dând din mâini şi din picioare, agitaţi, pe jumătate goi, 
acoperiţi doar de nişte halate de spital soioase şi rupte. Aveau 
mâinile şi picioarele acoperite de băşici şi bube purulente. Buzele 
sângerii rânjeau crud, dezvelind nişte dinţi de animal. Chiar şi de 
la cincizeci de metri depărtare, Monk recunoscu sclipirea de 
nebunie din ochii injectaţi cu puroi. 

— Pacienţi, şopti Lisa apucând braţul lui Monk şi trăgându-l 
înapoi. Aflaţi în stare de psihoză catatonică. Sunt în stare să 
atace pe oricine le iese în cale. Probabil că Devesh le-a dat 
drumul. 

— Nenorocitul! 

Monk le făcu semn ultimilor din grupul lui să se dea înapoi, 
după colţ, rămânând nevăzuţi. Se repezi spre uşa deschisă, către 
platforma de lansare a lui Ryder. Din faţă, de dincolo de uşă, se 
auziră alte ţipete, din locul în care holul se curba înspre laterala 
navei. 

Se auzea zgomot puternic de paşi, de picioare care alergau 
înspre ei. 

Monk îşi ridică arma, 


A 


însă în faţă îi apăru brusc o figură 

cunoscută, un om care se sprijinea cu mâna de peretele exterior 
ca să se ţină pe picioare. Jessie dădu cu ochii de grupul lui şi faţa 
i se lumină de uşurare. După el veneau un grup de şapte 
canibali. Ultimii doi îl susțineau pe un al treilea, care sângera 
masiv din cauza unei răni adânci la gât. După salopeta verde, era 
unul dintre doctorii din OMS. 

Cele două grupuri se întâlniră în dreptul uşii deschise spre 
platforma de lansare. 

— Aţi reuşit, rosti întretăiat tânărul asistent. 

Ryder, atras de zgomot şi agitaţie, apăru în uşă, cu propria 
escortă de canibali. Mirosea a benzină şi-şi ştergea cu o cârpă 
mâinile unsuroase. 

— Ce se întâmplă? 

Monk dădu din cap. 

— Ai pus combustibil în barcă? 

O încuviinţare scurtă din cap. 

— E gata să-şi ia zborul. 

Intr-o parte, Jessie o lăsă pe Lisa să-l îmbrăţişeze scurt, în timp 
ce dădea din cap spre ceilalţi doctori din WHO. 

— Doctore Barnhardt. Doctore Miller. 

Făcu semn cu mâna înspre omul în salopetă verde. 

— Cu el, o să am nevoie de ajutor. 

Canibalii îl coborâră pe rănit pe podea. Un sânge negru şi gros 
îi ţâşnea din rana de la gât. 

Lisa îngenunche într-o parte, iar ceilalţi doctori de cealaltă 
parte a bărbatului. Jessie îşi scosese deja cămaşa şi i-o întinse 
Lisei. Aceasta o apucă şi o apăsă pe rană. 

Bărbatul avu un spasm şi tuşi, expectorând sânge. Apoi, 
rămase nemişcat, ţeapăn, cu ochii deschişi. Numai pieptul i se 
lăsă puţin mai adânc, în răsuflarea cea de pe urmă. 

Ţinând în continuare cămaşa făcută ghemotoc pe rană, Lisa 
verifică pulsul pe partea cealaltă a gâtului bărbatului. Clătină din 
cap. Nu mai puteau face nimic pentru el. 

In vreme ce ea făcea toate astea, Jessie îşi spusese istoria, 
ştergându-şi fruntea şi mânjindu-se cu sânge. 

— L-am salvat. Una dintre paciente îl atacase. A trebuit s-o 
împuşcăm. Insă mai sunt şi alţii care vin de jos. Deja au dat iama 
pe punţile inferioare, iar acum au început să urce. Sunt sute. 

Ca şi cum ar fi vrut să-i sublinieze spusele, ţipete sălbatice 
răsunară în mijlocul altor împuşcături. 

— E timpul să abandonăm nava, spuse Ryder. 

Monk se întoarse către Ryder. 

— Câte persoane încap în barca ta? 

— Sunt şase locuri... dar mai putem înghesui încă unul sau doi 
oameni în plus. 

Ryder îi măsură din ochi pe toţi cei adunaţi acolo. 

Jessie clătină din cap şi se dădu înapoi. 

— Eu nu merg. 

Lisa îl luă de cot. 

— Jessie. 

— Cineva trebuie să-i apere pe oamenii, pe copiii care se mai 
afla încă la bord. De pirați, de nebunie. Sălbaticii sunt singura lor 
speranţă. lar aceştia mă cunosc. Pe mine mă ascultă. 

Doctorul Barnharat veni lângă tânărul asistent. 

— Il ajut eu. O să încercăm să ridicăm o baricadă. Să strângem 
câţi oameni putem. Pentru că voi toţi să puteţi pleca. 

Doctorul Miller se uită neîncrezător spre arcada deschisă, apoi 
în jos, la doctorul mort. Dădu din cap. 

— Ei... ei sunt oamenii noştri. Prietenii şi colegii noştri. Nu-i 
putem abandona. 

Lisa îl îmbrăţişă pe rând fiecare. 

— Henri... murmură ea rugător spre cel din urmă. 

Omul mai în vârstă o strânse puternic la piept şi apoi o 
împinse înspre uşa deschisă. 

— Du-te şi ia-o pe Susan. Mai important decât vieţile noastre 
este să duceţi antidotul undeva unde să nu poată fi atins de 
Ghildă. 

Lisa dădu din cap şi-l lăsă pe Monk să o ia de acolo. 

Il urmară pe Ryder pe platforma de lansare. 

Monk încetini pasul când trecu de uşă şi dădu cu ochii de 
şalupa lui Ryder. 

— Doamne, Maica Domnului! 


5.43 A.M. 


Devesh cobori spre scena întunecată a teatrului de varietăţi al 
vaporului unde cortina stacojie şi sclipitoare era trasă. Urmărea 
spatele lat al paznicului somalez pe scările teatrului. După ce 
intraseră în ambuscadă şi reuşiseră să scape de pe pasarela de 
debarcare, Devesh şi paznicul o luaseră în sus. 

In jos, nu puteau merge. 

Nu mai puteau. 

Strigătele şi ţipetele ajungeau până la ei, pe scări. Jos, în burta 
vaporului, Devesh deschisese toate cele cinci încăperi, eliberând 
ororile adăpostite acolo. Se hrăniseră unii cu alţii, cei mai 
puternici devorându-i pe cei slabi. 

Peste 200. 

Păstraţi pentru experimente. 

Devesh căutase să-i folosească pe nebunii dezlănţuiţi pentru a 
contracara isteţimea celor care atacaseră vaporul, pentru a-i 
întârzia şi pentru a le da de lucru suficient timp, încât el să aibă 
vreme să se întoarcă pe vapor cu grenade şi mitraliere. Apoi, 
avea să-i ucidă pe toţi. 

Avea să preia controlul vaporului. 

Dar, pentru moment, era prins în propria capcană. 

Bodyguardul lui somalez venise cu planul acesta de scăpare. 
Ca să ajungă la pasarela de debarcare, în loc să coboare pe 
vreuna dintre scările principale, somalezul îl condusese pe 
Devesh către intrarea în balconul de sus al teatrului cu trei 
niveluri al vaporului. Foloseau acum scările teatrului pentru a 
cobori cele trei niveluri înapoi spre puntea unde se aflau bărcile 
de salvare. 

Uşile de jos ale teatrului se găseau chiar peste drum de locul 
unde erau bărcile. incă puţin şi aveau să se îndepărteze în 
trombă de iadul acesta. 

Bocănind, Devesh urca ultimele trepte sprijinindu-se în baston. 

Paznicul somalez ridică o mână şi o luă înspre uşă. 

— Rămâneţi în spate. Daţi-mi voie să văd dacă nu e vreo 
problemă. 

In celălalt pumn, ţinea strâns un pistol mare. 

Crăpă încet uşa şi verifică holul, mişcându-se prudent, cu 
pistolul aţintit. Aşteptă o fracțiune de secundă, apoi o deschise 
mai larg. Întorcându-se, spuse cu uşurare: 

— Holul este gol. 

Devesh făcu un pas înspre el, dar o mişcare undeva peste 
umărul bărbatului îl făcu să se oprească. Unul dintre sălbaticii 
împodobiţi cu pene ieşi din ascunzătoarea din arcada care dădea 
spre locul unde se aflau bărcile. 

Canibalul avea în mâini un arc pregătit. 

Somalezul uriaş citi probabil ceva în expresia de pe chipul lui 
Devesh. Chiar înainte de a se întoarce complet, omul începu să 
tragă la întâmplare. 

Canibalul primi trei gloanţe în piept şi căzu pe spate, scoțând 
un țipăt ascuţit. 

Însă sălbaticul apucase deja să tragă săgeata. 

Aceasta străpunse gâtul paznicului, ieşind ca o limbă 
însângerată prin ceafă. Uriaşul se împletici şi căzu într-o parte. 
Cu toate astea, avea încă pistolul îndreptat spre uşă. 

Canibalul nu se ridică însă, iar holul rămase învăluit în linişte. 

Devesh ştia că trebuia să rişte. Se repezi la paznic. 

— Ajută-mă, bâigui omul cu ochii schimonosiţi de durere, 
rezemându-se într-un cot ca să-şi susţină greutatea. 

Celălalt braţ îi tremura în încercarea de a ţine pistolul ridicat. 

Devesh îl lovi cu piciorul în braţul pe care se sprijinea. 
Somalezul căzu pe spate, luat prin surprindere. Vârful săgeţii se 
înfipse în podeaua lustruită de lemn. Devesh îngenunche pe 
umărul bărbatului şi-şi aruncă bastonul la o parte. Avea nevoie 
de o armă mai bună. Incercă să smulgă pistolul din strânsoarea 
bărbatului. 

Insă uriaşul refuza să se supună, cu mâna încleştată de durere 
şi furie. 

— Dă-i drumul! 

Devesh îşi mută genunchiul, ca să apese pe săgeata înfiptă. 

Un zgomot puternic de lemn trosnit le opri lupta. 

Uşile din partea opusă a teatrului se trântiră de perete în 
spatele lor. Devesh smulse pistolul şi se răsuci. În faţă îi apăru o 
siluetă subţire, rapidă, învăluită în mătăsuri stropite cu sânge. 

— Surina! 

Dar nu era singură. 

O hoardă dezlănţuită o urma, mânată de adrenalină şi foame. 
Intrară ca un şuvoi după ea. Unii alunecară pe lemnul lustruit şi 
căzură pe genunchi şi coate, dar se ridicară din nou ca nişte 
bestii la vânătoare. Cu toate acestea, aglomeraţia şi căzăturile îi 
încetiniră suficient, încât Surina să parcurgă jumătate de teatru. 

Devesh se ridică în grabă, împleticindu-se şi uşurat şi îngrozit 
de sosirea ei. 

Nu voia să fie singur. 

Surina alergă lângă el şi se aplecă fulgerător. Culese cu 
degetele bastonul abandonat şi, într-o clipită, din lemn ieşi la 
iveală o lamă ascuţită de oţel. Ridică sabia. 

Devesh o luă înspre uşa deschisă. 

— Pe aici! 

Ţinând pistolul cu ambele mâini, îşi luă avânt şi sări peste 
somalezul care gemea, doar pe jumătate conştient, în vreme ce 
balta de sânge se întindea pe lemnul întunecat. Cel puţin, corpul 
bărbatului avea să distragă atenţia canibalilor. 

În momentul în care Devesh ateriză, simţi două înţepături 
ascuţite în spatele genunchilor. 

Derutat, făcu un pas înainte, dar brusc se trezi că-l lasă 
picioarele. Căzu în pragul uşii, într-un genunchi, apoi se prăbuşi 
într-un cot, pistolul zburându-i din mână. Durerea ascuţită îl făcu 
să-şi ducă braţul la cap. Cu colţul ochiului, o urmări pe Surina 
ridicându-se din poziţia ghemuită în care se aflase, cu sabia într- 
o mână. Vârful acesteia era plin de sânge. 

Devesh dădu din picioare, încercând să se ridice. Dar nu 
reuşea să-şi controleze picioarele. Văzu cum îi curgea sânge prin 
pantaloni, în dreptul genunchilor. În momentul când Surina 
alunecă pe lângă el, îşi dădu seama ce se întâmplase. Nemernica 
îi retezase tendoanele din spatele genunchilor, pentru a-l 
împiedica să se mişte. 

Traversă holul în grabă şi se făcu nevăzută în întunericul 
punţii. 

— Surina! 

Devesh încerca să se târască, trăgându-şi picioarele după 
sine. 

Spre pistol. 

Dar alte mâini îl înşfăcară, atrase de sânge, înfigându-şi 
unghiile adânc în carne. Auzi ţipetele agonizante ale paznicului 
din adâncul teatrului întunecat. Devesh era şi el tras înapoi, spre 
el, cu palmele întinzând pe podea propriul sânge, cu degetele 
încleştate ca şi cum ar fi cerut îndurare pentru ultima oară. 

Nici pomeneală să găsească aşa ceva. 


5.45 A.M. 


În vreme ce ţipetele şi împuşcăturile răsunau până jos, la ei, 
Lisa i se alătură lui Monk la baza scărilor platformei de lansare. 
Tremura în briza umedă. 

Platforma privată a lui Ryder era un spaţiu mic, aproape în 
întregime din oţel şi mirosind puternic a motorină şi ulei. În 
centru se afla ceva ce semăna cu şinele de aluminiu ale unui 
montaigne russe, două şine înclinate la un anumit unghi şi 
îndreptate spre un hublou deschis într-un perete al vaporului. 
Dincolo de hublou se vedea laguna întunecată, măturată de 
rafale de ploaie. 

insă ceea ce se afla pe şinele respective îl făcuse pe 

partenerul ei să nu-şi poată dezlipi privirea de acolo. 

— Asta nu-i şalupă, izbucni Monk. 

Ryder îi conduse înainte, grăbit. 

— E o şalupă zburătoare, prietene. Jumătate avion, jumătate 
ambarcaţiune cu motor. 

Monk rămase cu gura căscată. 

Nici Lisa nu era mai puţin uimită. 

Căţărată pe şinele de lansare, maşinăria arăta ca un uliu gata 
să se repeadă în jos din înălţimi, cu aripile strânse pe lângă corp. 
Cabina închisă avea o formă aerodinamică, prelungindu-se către 
prova. La pupa se aflau două motoare cu elice. lar deasupra, 
două aripi se odihneau strânse peste cabină, cu vârfurile 
atingându-li-se doar în faţa cozii ridicate şi a elicelor. 

— A fost construită de Hamilton Jet din Noua Zeelandă, zise 
Ryder trecându-şi mâna peste carenă şi conducându-i la uşa 
deschisă dintr-o parte. Am numit-o Sea Dart*f. In apă, cele două 
motoare V12 pe benzină pompează apa din faţă şi o elimina prin 
cele două orificii de la pupa. Odată ce o aduci la viteză maximă, 
nu e nevoie decât să foloseşti sistemul hidraulic pentru a-i 
desface aripile şi se va avânta spre cer... unde va rămâne 
datorită elicelor din spate. 

Ryder o bătu uşurel cu palma. g 

— E şi foarte rapidă. Şi în aer şi pe apă. In aer, am ajuns cu ea 
până la aproape 400 de kilometri pe oră. 

Ryder întinse o mână spre Lisa. O ajută să urce treptele de 
lângă şinele de lansare. Ea se strecură în cabină. Nu era foarte 
diferită de interiorul unui Cessna: două scaune în față, pentru 
pilot şi copilot şi alte patru în spate. 

Ryder se urcă după ea şi o luă înainte, ca să se aşeze pe 
scaunul pilotului. Monk se căţăra ultimul, închizând hubloul. 

— Puneţi-vă centurile! strigă Ryder. 

Monk se aşeză pe scaunul cel mai apropiat de uşa dintr-o 
parte, gata să o tragă pe Susan înăuntru când ajungeau pe plajă. 
Lisa se trase înainte şi se aşeză pe scaunul de lângă Ryder. 

— Ţine-te bine, îi spuse el. 

Ryder apăsă un declanşator electronic, eliberând Sea Dart, ce 
o luă uşor în jos pe şinele înclinate şi se prăvăli în lagună cu un 
uşor pleoscăit. 

Apa mătură parbrizul în momentul în care prova şalupei se 
scufundă. 


36 Săgeata mării (în Ib. engleza, în original) (n. tr.). 

Imediat, Lisa auzi zgomotul motoarelor în spatele ei, la început 
înfundat, apoi din ce în ce mai puternic. Se simțeau şi în scaunul 
care vibra sub ea. 

Dart porni să alunece peste apă, urmat de mici valuri generate 
la pupa. Ploaia începu să cadă cu putere pe acoperişul cabinei. 

— Am pornit, murmură Ryder şi mări viteza. 

După cum îi arăta şi numele, barca ţâşni pe deasupra apelor 
măturate de furtună, făcând-o pe Lisa să se cufunde în scaun. 

Din spatele ei se auzi un fluierat de apreciere din partea lui 
Monk. 

Ryder înclină barca, alunecând pe apă ca fi cum ar fi fost pe 
gheaţă. O conduse pe după prova vaporului, un purice lângă un 
elefant. 

Lisa privi în sus, la vaporul impunător. Departe de împuşcături 
şi ţipete, Mistress of the Seas părea liniştită, strălucind uşor în 
întunericul furtunii. 

Însă ştia că de fapt se putea spune orice despre vapor, mai 
puţin că era liniştit. 

Lăsându-se din nou pe spate, nu-şi putu reprima o strângere 
de inimă. Un sentiment de vinovăţie faţă de Jessie, Henri şi dr. 
Miller. Şi pentru toţi ceilalţi. Avea în continuare senzaţia că fugea 
din faţa unei confruntări, abandonându-i pe ceilalţi pentru a-şi 
scăpa pielea. 

Dar nu avea de ales. 

Ryder viră şi îndreptă şalupa înspre insulă, de unde urmau să 
o ia pe Susan. Barca o luă în viteză spre întinderea întunecată a 
junglei mărginite de fâşia îngustă de plajă. 

Işi repetă în gând ultimele cuvinte pe care i le spusese Henri: 

„Duceţi antidotul undeva unde să nu poată fi atins de Ghildă.” 

Lisa privi cum jungla creştea în faţa ei, iar plajă se lăţea. 

Nu puteau eşua. 


5.50 A.M. 


Rakao privi cum ciudata ambarcaţiune ocoleşte vaporul de 
croazieră şi o ia direct spre locul unde se afla el. Prin binoclul lui 
cu raze infraroşii, barca se vedea ca un punct stacojiu care lăsa 
urme şi mai evidente cu cât apa era mai rece. Le făcu semn 
oamenilor lui să se pregătească. Aşteptau să tragă el primul 
pentru a dezlănţui apoi atacul complet. 

Rakao coborî binoclul şi-şi duse la ochi luneta telescopică a 
puştii. O fixă din nou asupra țintei sale, femeia evadată. Aceasta 
ieşise din junglă, fiind şi mai vizibilă acum, în timp ce aştepta pe 
plajă. 

Rakao auzi băzâitul bărcii care se apropia. 

Ea ridică un braţ. In mişcare, acesta păru să strălucească în 
lumina lunii. Numai că nu era lună. 

Rakao simţi un fior de gheaţă pe şira spinării. Nu-l lăsă însă să- 
i distragă atenţia. Se afla aici cu o misiune. Răspunsurile aveau 
să vină mai târziu. 

Pe plajă, unul dintre băştinaşi trase canoea de pe plajă înspre 
apa puţin adâncă. li făcu semn cu mâna femeii să vină. Aceasta 
ajunse la apă, se sui înăuntru şi se aşeză stingheră în spate. 

In spatele ei, băştinaşul se aplecă gata s-o împingă pe femeie 
în şalupa care se apropia. Nu avea să mai dureze mult. 

Ambarcaţiunea se apropie, virând uşurel pentru a expune 
tribordul şi apoi rămânând la câţiva metri în larg. 

Uşa dintr-o parte era deja deschisă. 

Rakao îl observă pe bărbatul din interior, care ieşise în cadrul 
uşii. 

Perfect. 

Rakao ridică arma, ochi şi trase. 


5.51 A.M. 


Monk tresări violent când auzi zgomotul împuşcăturii. 

Din locul unde se afla, cocoţat în cadrul uşii, văzu cum 
sălbaticul din spatele lui Susan se prăbuşeşte în apă. Corpul lui 
lovi canoea, trimiţând-o în derivă spre el. 

Urmă o rafală de gloanţe, mici fulgere luminoase care se 
proiectau pe fundalul junglei întunecate. 

Un alt băştinaş se prăbuşi, sângerând abundent din piept şi 
umăr. Întinse un braţ spre Susan, sperând că regina-vrăjitoare l- 
ar putea salva. Urmă însă o altă împuşcătură, capul îi zvâcni spre 
spate şi jumătatea de jos a feţei lui explodă. 

Căzu pe nisip. 

Era o capcană... iar Susan era momeala. 

O rafală de gloanţe şfichiui laterala ambarcaţiunii, trimiţându-l 
pe Monk înăuntru. Ryder scoase o înjurătură groaznică. Monk se 
repezi împleticindu-se după arma pe care o avea pe bancheta 

din spate. 

Insă un ordin aspru ca un lătrat opri agitația din barcă. 

In linişte, Monk se târî înapoi. 

Un bărbat cu o faţă cunoscută, acoperită de un tatuaj, era 
acum în apă până la genunchi. Rakao avea o suliță într-o mână şi 
un pistol Sig Sauer în cealaltă. Cu braţul întins, ţinea ţeava 
pistolului aţintită în ceafa lui Susan, în timp ce ea plutea în 
canoe, ghemuită în partea din spate a acesteia. 

Ochii lui Susan, strălucitori în întuneric, se holbau îngroziţi la 
Monk. 

Rakao urlă în engleză peste apă: 

— Opriţi motoarele! Aruncaţi afară orice armă aveţi! Apoi, unul 
câte unul, săriţi în apă şi înotaţi către mine. 

Monk se răsuci. 

— Lisa, am nevoie de tine aici. Ryder, nu opri motoarele alea. 
Când strig „pleacă”, le ambalezi la maximum şi-i dăm drumul de 
aici. 

Lisa se lupta cu centura, dar în cele din urmă se eliberă. 

Monk îşi trase arma ca s-o apuce de pat şi o scoase prin uşa 
deschisă. Un glonţ răzleţ ricoşă din peretele ambarcaţiunii. 
Rakao se răsti la trăgătorul cu iniţiativa. Nu trebuia stricată 
marfa. Rakao recunoştea un premiu ce merita păstrat. 

Monk ieşi la vedere expunându-se pe de-a-ntregul în uşa 
deschisă. Işi ţinea puşca ridicată într-o parte şi cealaltă mână era 
şi ea ridicată, cu palma desfăcută. 

Lisa şopti către el: 

— Ce faci? 

— Pregăteşte-te! murmură el. 

— Pentru ce? 

l-ar fi luat prea mult timp să-i explice. 

Rakao îi observă apariţia şi păşi mai departe în apă, ajungând 
acum cu ţeava la doar vreo 25 de centimetri de ceafa lui Susan. 
Prova canoei era îndreptată către Sea Dart, uşor ridicată din 
pricina greutăţii lui Susan de la pupa. 

Monk strigă: 

— Venim! 

Pentru a-şi demonstra sinceritatea, azvârli puşca într-o parte, 
cu o mişcare neîndemânatică şi teatrală. Aceasta se învârti în 
aer. După cum sperase el, ochii lui Rakao îşi schimbară pentru o 
clipă direcţia pentru a o urmări cu privirea, gestul reflex al unui 
vânător faţă de orice mişca. 

Monk sări o fracțiune de secundă după ea. Sări cu putere în 

sus, ca şi cum avea de gând să plonjeze cu capul în jos în lagună. 
In loc de asta, ateriză pe prova ridicată a canoei. Greutatea lui şi 
inerția afundară mult canoea. Pupa canoei se transformă într-o 
catapultă. 

Susan zbură peste capul lui Monk, aruncată direct înspre Sea 
Dart. 

Dinspre Rakao răsună o împuşcătură, dar, în mişcare, pupa 
canoei îl lovise peste mână, făcându-l pe băştinaş să-şi azvârle 
pistolul în aer. 

Monk auzi un plescăit în spatele lui, în momentul când Susan 
ateriză. 

Apoi canoea reveni la poziţia normală pe apă, dezechilibrându- 
| pe Monk şi făcându-l să se prăbuşească pe fundul 
ambarcaţiunii. Se ridică într-un cot. Reuşi să-i vadă picioarele lui 
Susan care era trasă în sus de Lisa prin uşa deschisă. 

„Deşteaptă fată.” 

Monk urlă din rărunchi: 

— Ryder! Pleacă! 

Insă Sea Dart nu se mişcă. 

Monk se pregătea să mai strige o dată, când canoea se mişcă 
violent. 

Rakao se căţărase în canoe şi acum se ridicase în picioare. 
Ambarcaţiunea se roti, însă el îşi păstră echilibrul ca un adevărat 
expert. Il atacă pe Monk cu sulița strâns ţinută în ambele mâini. 

Monk  reacţionă instinctiv. lIncercă să blocheze lovitura 
mortală, apucând-o de mâner. Degetele protezei se încleştară pe 
el. 

Mare greşeală. 

O undă de şoc electric îi trecu prin tot corpul. Îşi aminti cum 
Rakao o salvase mai înainte pe Lisa, cu ajutorul loviturilor cu 
sulița electrică. 

Trupul lui Monk se chirci de durere. Muşchii se încordară 
spasmodic, gata să-i rupă oasele. Reuşi să audă însă noile rafale 
de Împuşcături îndreptate spre Sea Dart. 

De ce oare Ryder era încă aici? 

Monk se lupta cu electrocutarea. Ar fi trebuit să fie ucis în 
momentul în care curentul de înaltă tensiune trecuse prin el. 
Singurul motiv pentru care se mai afla în viaţa era izolaţia pe 
care o avea la mâna protetică. Insă acum mirosea a plastic ars. 

„Ryder... pleacă dracului de aici...” 

5.54 A.M. 


— Aşteaptă! urlă Lisa peste zgomotul gloanţelor care răpăiau 
în peretele ambarcaţiunii. 

Lisa era întinsă pe podea, lângă Susan. Putea să vadă cum 
Rakao se lăsase cu toată greutatea pe suliță, încercând să-i 
înfigă vârful de oţel electrificat lui Monk în piept. Monk se lupta 
cu toate puterile. Din mâna protetică îi ieşea fum negru. 

Canoea se roti, veni mai aproape... sau cel puţin suficient de 
aproape. 

— Acum! urlă ea. 

Un sunet puternic ca de explozie răsună deasupra capului ei 
din cauza sistemului hidraulic pus brusc în funcţiune. Sea Dart îşi 
desfăcu aripile tăind aerul ca o pereche de lame de topor. Una 
dintre aripi îl lovi pe Rakao în umăr, făcându-l să zboare de pe 
canoe şi aruncându-l cu membrele răşchirate în lagună. 

Rafalele de împuşcături se opriră pentru moment, mişcarea 
uluindu-i peste măsură pe cei care trăgeau. 

Lisa urlă în liniştea care se lăsase deodată: 

— Monk! Deasupra! 


Ameţit, Monk auzi strigătul Lisei. 

Îi trebui un moment ca să-şi dea seama ce voia să spună. 
Deasupra capului lui se afla ceva. Una dintre aripile lui Sea Dart. 
Tremurând din toate încheieturile, îşi trase picioarele sub el şi 
sări. 

Nu avea încredere în puterea mâinii lui adevărate. Degete de 
plastic fumegânde se apucară de una dintre barele ce susțineau 
aripa. Strânse puternic, transmițând involuntar semnalul de a se 
încleşta. 

„Pleacă...” 


— Pleacă! strigă Lisa, în continuare pe jos, atentă să nu se 
izbească de scaune. 

Sub stomac simţi cele două motoare ambalându-se. Sea Dart 
porni brusc, legănându-se cu pupa către plajă, în timp ce 
trăgătorii deschideau din nou focul, în sfârşit treziţi din uimirea 
care-i blocase pe moment. 

Lisa văzu cum un glonţ răzleţ se înfige în piciorul drept al lui 
Monk, care atârna în aer. 

Din pulpa ţâşni sânge. Ea îi văzu faţa schimonosindu-se de 

durerea îngrozitoare. Piciorul de dedesubt atârna îndoit în vreme 
ce Monk îşi schimba poziţia. Probabil glonţul îi străpunsese tibia, 
rupând-o. 

„Slavă Domnului, se ţine în continuare...” 

Ryder se îndepărta de plajă, zburând peste apă, în afara bătăii 
armelor. 

Lisei îi venea să plângă. 

Aveau să reuşească. 


5.55 A.M. 


Tuşind, Rakao îşi scoase faţa din apă. Vârfurile degetelor de la 
picioare, mai apoi călcâiele dădură de piatră şi apoi de nisip. Era 
în lagună până la piept. Un bâzâit de motor îl făcu să se întoarcă. 

Barca inamicului traversa laguna cu viteza fulgerului, cu o 
siluetă atârnată de vârful unei aripi. Furios, se îndreptă spre 
țărm. Avea o flacără în braţul stâng care parcă ardea în apă. 
Trecu cu degetele peste partea de sus a braţului şi pipăi osul 
ascuţit care-i împungea pielea, rupt de izbitura care-l făcuse să 
zboare din barcă. 

Incleştă cealaltă mână pe suliță. 

Din fericire, nu pierduse arma pentru că o ţinuse foarte strâns. 

Se prea poate să mai aibă nevoie de ea. 

Rakao observase deja mişcările fulgerătoare din apă, în 
direcţia lui, atrase de sânge. Se întoarse cu spatele către țărm şi 
o luă înapoi încet, cu paşi mici. Avea arma îndreptată în jos, gata 
s-o folosească. Era posibil ca şocul să-l scuture şi pe el, dar ar fi 
trebuit să îndepărteze calamarii. 

Când ajunse să fie în apa doar până la brâu, Rakao îşi permise 
să respire uşurat. 

Odată ajuns pe țărm, avea să-i vâneze şi să-i prindă pe ceilalţi. 

Indiferent unde aveau să aterizeze aceştia, el îi va găsi. 

Era un legământ. 

Trăsnetul lovi deasupra lui, luminând apele întunecate, 
suficient de mult pentru a vedea în adâncime. O mulţime de 
braţe încâlcite se aflau în jurul picioarelor lui. Cele mai lungi 
aveau din când în când o sclipire gălbuie. Monstrul uriaş se 
odihnea nemişcat în nisip la doar un pas distanţă. In momentul 
acela, lumina se stinse, transformând laguna într-o oglindă 
întunecată, ce-i reflecta teroarea de pe figură. 

Rakao lovi cu sulița în jos, apăsând butonul pentru o 
încărcătură maximă. 

Flăcări albăstrui trosniră peste apă. Icni din cauza durerii, era 
ca şi cum o uriaşă capcană de oţel i se închisese peste mijloc. 
Insă totul dură doar o fracțiune de secundă, apoi sulița îi pocni în 
mână. Cu o ultimă undă de electricitate şi răspândind un miros 
acru de fum, arma se descarcă de tot, suprasolicitată după lupta 
cu americanul. 

Rakao se dădu în spate împleticindu-se, mişcându-şi braţul 
rupt şi ţipând. 

Oare încărcătura loviturii fusese suficient de puternică? 

Răspunsul veni sub forma unei arsuri de flacără ce-i traversă o 
coapsă. Cârlige ascuţite îi sfâşiară carnea piciorului. Se luptă în 
timp ce creatura se încolăcea în jurul lui, încercând să-l atragă 
spre ape mai adânci. Corpul său uriaş apăru la suprafaţă rotindu- 
şi un ochi. 

Rakao înfipse sulița în el. Era adevărat că arma nu mai era 
încărcată electric, însă avea în continuare un vârf ascuţit. Simţi 
cum lama pătrunde adânc. Strânsoarea de pe picior se 
transformă în spasm şi apoi se moleşi complet. 

Satisfăcut, o luă din nou spre plajă. 

insă brusc apele erupseră în jurul lui cu flăcări şerpuitoare: 
albastre şi verzi, dar mai ales stacojii. Cu siguranţă, mult mai 
multe creaturi se aflaseră acolo, în aşteptare. Rakao îşi dădu 
seama de furia ce le mâna acum după sclipirile rapide şi 
amenințătoare. Se învârteau, formând un vârtej luminos în jurul 
lui. 

Ceva îl lovi peste picior. Simţi nişte dinţi înfigându-i-se în 
gleznă. 

Rakao ştiu că acesta era sfârşitul. 

Erau prea multe. 

Oamenii lui n-aveau cum să ajungă la el, la vreme. 

Rakao privi peste apă, la şalupa care se îndepărta. Dădu 
drumul suliţei şi pipăi tocul pe care-l avea la umăr. Il ţinea tot 
timpul la el. Nu avea un pistol acolo. Doar un instrument de 
siguranţă. Invârti mânerul în formă de T ce ieşea din tocul de 
piele şi scoase un fel de telecomandă. 

Un tentacul i se încolăci în jurul taliei, înfigându-i parcă sute de 
dinţi. 

Dacă el nu putea să scape, nimeni n-ar fi putut. 

Rakao apăsă telecomanda în momentul în care o grămadă 
încâlcită de tentacule ieşi la suprafaţa apei ca nişte bice care se 

mişcau. Din toate direcţiile, se aruncară asupra lui, rupându-i 
hainele şi carnea de pe el, făcându-l să-şi piardă complet 
echilibrul. Îşi simţi urechea dreaptă smulsă în vreme ce era tras 
sub apă. 
Totuşi, auzi exploziile tunând de deasupra şi răspândindu-se şi 
în apă, ajungând la el pe când monștrii îl trăgeau în adâncuri. 
Bum, bum, bum... 


5.57 A.M. 


Lisa urmări cum exploziile puternice luminau înălțimile insulei. 
La început, se gândi că erau nişte simple fulgere, însă exploziile 
aveau un anumit ritm şi se petreceau toate în jurul vârfului 
insulei. 

— Ce mama dracului? strigă Ryder de pe locul pilotului. 

Începură să cadă bucăţi în flăcări din plasa de deasupra 
insulei. 

Ea strigă: 

— Cineva aruncă plasa în aer! Se va prăbuşi cu totul! 

Ryder scoase o înjurătură. 

Exploziile continuară. Flăcările luminau cerul, din ce în ce mai 
multe, învârtindu-se în jurul înălțimilor insulei. Dacă nu se 
grăbeau şi mai tare ca să ajungă la ieşirea din lagună, aveau să 
piară sub greutatea plasei. 

— Trebuie să mă ridic! le strigă Ryder peste umăr. 

Ceea ce reprezenta o problemă. 


5.57 A.M. 


Explozii puternice luminau ţărmul insulei. 

Monk înţelese. 

Plasa... 

Sea Dart acceleră brusc, încercând să depăşească viteza 
exploziilor. Barca se săltă câţiva centimetri deasupra apei, în 
momentul în care depăşi viteza de decolare. 

Dar greutatea lui Monk care se şi bălăngănea deranja 
echilibrul şalupei, uşor mai ridicată într-o parte. Atingea cu 
vârfurile degetelor de la picioare apa. Ryder remedie situaţia 
încetinind. Loviră apa, săriră uşor în sus din cauza impactului, 

apoi continuară să plutească. 

O durere ascuţită sfâşie piciorul rupt al lui Monk. Cu toate 
astea, continua să se ţină strâns de suportul aripii. 

Şi, chiar dacă ar fi vrut, tot n-ar fi putut să se desprindă. Lupta 
pe care o avusese cu sulița lui Rakao prăjise circuitele mâinii 
protetice. Aşa că îşi încetase funcţionarea după ce se agăţase de 
suport. Era atârnat ca o bucată de carcasă de vită într-o 
măcelărie. 

Se întoarse, urmărind exploziile care continuau în jurul insulei. 
Jumătatea din spate a plasei coborâse complet, ca o ploaie de 
foc în mijlocul furtunii ce cădea din cer. 

Şi din ce în ce mai multe bucăţi de cer cădeau la fiecare 
explozie. 

Monk se uită în urmă, înspre ieşirea din lagună, spărtura 
îngustă care întrerupea la un moment dat caldeira vulcanică. Sea 
Dart trebuia să ajungă la ea înainte ca exploziile să ajungă la 
capătul circuitului lor în jurul culmilor vulcanice şi plasa să cadă 
în întregime peste lagună. Monk cântări în minte ce şanse aveau. 
Nu prea mari şi oricum nu aveau cum să reuşească - nu atâta 
vreme cât trăgeau după ei o bucată de carcasă de vită atârnată 
de o aripă. 


— Poţi să strângi din nou aripile? strigă Lisa către Ryder. 

Poate reuşeau să-l aducă pe Monk mai aproape, să-l tragă 
înăuntru şi pe urmă să desfacă din nou aripile. Şi asta fără să 
încetinească deloc. 

Ryder îi spulberă aceasta fragilă speranţă. 

— Odată deschise, aripile se blochează în poziţia asta! Din 
motive de siguranţă! 

Lisa înţelese. N-ar fi fost deloc bine dacă aripile s-ar fi închis în 
aer, în mijlocul zborului. 

Lisa văzu cum Monk se luptă. Trăgea din toate puterile de 
încheietura mâinii protetice cu mâna bună. Ce naiba făcea? 

Apoi, îşi dădu seama. 

Cu siguranţă, Monk pricepuse ce riscau din cauza lui. 

— Nu! urlă ea înspre el. Monk! Nu! 

Nu ştia dacă putea fi auzită din cauza exploziilor şi a vântului. 

Totuşi, el întoarse capul şi o privi. Arătă către ţărmul lagunei 
aflat la distantă. Striga ceva, dar tunetul uneia dintre explozii îi 
înăbuşi cuvintele. 

Reveni la ceea ce făcea. 

„Monk... te rog, nu...” 

„Fir-ar al dracului... de ce nu pot să mă desprind?...” 

Degetele lui scormoneau în încheietura de plastic. Clapeta ce 
detaşa manual mâna de legătură de la încheietura se topise. 
Scobi cu unghiile în materialul sintetic poros. 

In sfârşit, clapeta se desfăcu. 

„Slavă Domnului...” 

Băgă degetul înăuntru. 

— Monk, strigă Lisa către el. 

Ca şi cum s-ar fi răzgândit, arătă din nou înspre plajă. Voia să 
înoate într-acolo. Trebuiau să plece fără el. 

Lisa îngenunche în uşa deschisă, cu părul fluturându-i în vânt. 
Cu siguranţă, îşi dădea seama că nici acolo nu i-ar fi fost mai 
bine. Dar nu exista alternativă. 

Monk băgă din nou degetul prin clapeta deschisă şi apasă 
butonul de eliberare. 

incheietura se desprinse de mână. 

Căzu în apă, ricoşând ca o piatră aruncată la suprafaţă. Apoi, 
se scufundă în adâncuri. Dădu din piciorul sănătos ca să atingă 
fundul; în ceea ce-l privea pe celălalt, îl simţea ca şi cum cineva 
i-ar fi împlântat un vătrai încins în pulpă. Călcând apa, se uită 
cum Sea Dart se îndepărta în grabă, traversând laguna spre 
deschizătura din caldeiră care dădea câtre marea deschisă. 

Ryder nu ezită. Inţelesese sacrificiul. 

Când ultimele explozii ajunseră la capătul marginilor 
superioare ale insulei, Monk privi în sus. Plasa se prăbuşea 
deasupra lui. Aruncă o privire în spate. Mai departe, în lagună, 
țesătura ca un baldachin căzu ca un giulgiu de foc peste Mistress 
of the Seas, începând de la pupa şi mergând către prova. 

In câteva secunde, întregul vapor de croazieră fu înghiţit sub 
ea, ca un delfin prins într-o plasă de ton. lar căderea continua, 
avansând către Monk. Nu avea nici o speranţă să ajungă la țărm. 
Fâşia cea mai apropiată se afla la aproape 500 de metri 
depărtare. 

In cealaltă direcţie, văzu cum Sea Dart reuşeşte să se ridice în 
aer, deasupra întinderii de apă şi măreşte viteza către 
deschizătura din peretele caldeirei. 

Aveau să reuşească. 

Gândul acesta îl făcu să se simtă mai bine în momentul în care 
plasa căzu deasupra lui, grea din cauza cablurilor şi a frânghiilor 
mustind de apă. || trase în jos, mai jos, mai jos... 

Monk se luptă, încercând să-şi croiască o cale pentru a se 

ridica din nou la suprafaţă. Dar piciorul rupt era un obstacol 
serios. lar plasa se îndoise în cădere, împăturindu-se cumva. Nu 
avea cum să iasă de acolo. 

Privi în sus, spre luminile vaporului de croazieră. 

Cu un singur regret... o promisiune încălcată... 

li jurase lui Kat că se va întoarce din misiune şi o sărutase pe 
Penelope cu aceeaşi promisiune nerostită. 

„Îmi pare rău...” 

Ridică un braţ, rugându-se să fie salvat. 

Mâna lui întâlni o gaură în plasa încurcată. Se folosi de ciontul 
celuilalt braţ pentru a o lărgi. Dădu din ambele picioare, ignorând 
durerea din pulpa dreaptă. Se luptă din toate puterile pentru a se 
strecura prin deschizătură. 

In momentul acela, ceva îi apucă piciorul rupt, încolăcindu-i-se 
în jurul gleznei şi trăgând puternic. Osul se frecă pe os. O durere 
înfiorătoare i se ridică din picior pe toată şira spinării. Monk, gata 
să-şi dea ultima suflare, se uită în jos. 

Luminile din apă trimiteau raze până la el. 

Braţe îi înfăşurară trupul, i se lipiră strâns în jurul mijlocului şi 
în jurul pieptului. Un tentacul ca de cauciuc îl cuprinse peste faţă, 
peste buzele care odinioară rostiseră o promisiune, odinioară 
sărutaseră un copil. 

Luminile jucau în jurul lui, în timp ce Monk era tras în jos, mai 
jos, mai jos... 

Cu toate astea, reuşi să se mai uite în sus o ultimă oară. 

În vreme ce sclipirea vaporului se estompă şi întunericul se 
închidea deasupra lui, se gândi la cele două fiinţe care-i dădeau 
sens vieţii. 

Kat. 

Penelope. 

Vă iubesc, vă iubesc, vă iubesc... 


6.05 A.M. 


Lisa şedea pe bancheta din spate a Sea Dart, aplecată, cu 
mâinile în jurul genunchilor, suspinând. 

Susan se afla lângă ea, cu mâna pe spatele ei. 

Nu vorbea nimeni. 

Ryder se lupta cu vânturile, ridicând Sea Dart deasupra mării 
deschise. Insula Pusat se topi în spatele lor. 

Furtuna îi purta încoace şi-ncolo ca pe o frunză. Nu avea nici 
un rost să încerce să reziste. Pur şi simplu, se lăsau duşi de vânt, 
înspre nord. 

Nu aveau radio. Un glonţ răzleţ trecuse prin emiţător. 

— Răsare soarele, murmură Susan uitându-se pe geam, 
ignorând harta de navigaţie din poală. 

Cuvintele ei parcă rupseră o barieră. 

Ryder vorbi de pe locul pilotului. 

— Poate că a reuşit să ajungă la țărm. 

Lisa se lăsă pe spate. Ştia că Monk n-avusese cum s-o facă. 
Totuşi, îşi şterse ochii. Monk se sacrificase pentru ca ei să poată 
scăpa. Pentru ca oamenii rămaşi la bordul Mistress of the Seas să 
aibă o şansă la salvare, pentru ca lumea să aibă măcar speranţa 
că se va găsi un remediu. 

Cu toate astea, Lisa nu simţea nimic altceva decât o 
amorţeală aducătoare de moarte. 

— Soarele... zise Susan. 

Ryder o luă uşor spre est, rotindu-se în jurul unei alte culmi de 
pe insulă. In depărtare, aproape de orizont, existau semne că 
furtuna se apropia de sfârşit. Norii negri se desprinseseră unii de 
alţii suficient încât să permită luminii soarelui să se strecoare 
spre ei. Marginea soarelui care răsărea se întrezărea deasupra 
orizontului. 

Prin parbriz, lumina strălucitoare invadă cabina. 

Lisa se uita cu o privire pierdută spre ea, căutând iertarea, ca 
şi cum, dacă se scălda în strălucire, dacă o lăsa să o cuprindă şi 
să o pătrundă lumina, avea să scape şi de întunericul din suflet. 

Şi păru să funcţioneze, asta până când Susan scoase un țipăt 
de groază. 

Lisa sări în sus şi se întoarse. Susan stătea ţeapănă pe scaun, 
holbându-se cu ochii larg deschişi înspre soare. Dar ceva din 
ochii ei strălucea mai puternic chiar şi decât lumina acestuia. 

Groaza pură. 

— Susan? 

Femeia continuă să privească în gol. Gura i se mişca fără să 
iasă vreun sunet. Lisa trebui să-i citească pe buze ce spunea. 

— Nu trebuie să meargă acolo. 

— Cine? Unde? 

Susan nu răspunse. Fără să se uite în jos, îşi puse degetul pe 
harta de navigaţie din poală. 

Lisa citi numele de sub deget. 

— Angkor. 

16 
Bayon 


7 IULIE, 6.35 A.M. 
Angkor Thom, Cambodgia 


Gray mărşăluia alături de ceilalţi spre porţile masive ale 
complexului între zidurile căruia se afla templul Angkor Thom. 
Soarele dimineţii, destul de aproape de linia orizontului, arunca 
umbre lungi de-a lungul căii de acces sudice. Se auzeau greierii 
şi corul matinal al broaştelor. 

Fiind atât de devreme, în afară de câţiva turişti şi doi călugări 
cu sutane galbene ca şofranul, tot podul era la dispoziţia lor. 
Digul suspendat, pe care mergeau, avea lungimea unui teren de 
fotbal, fiind încadrat pe margini de câte un şir de statui: 54 de zei 
pe o parte fi 54 de demoni pe partea cealaltă. Statuile dominau 
un şanţ de apărare, acum în mare parte uscat, în care pe vremuri 
înotau crocodili, protejând marele oraş şi palatul regal din 
interiorul său. In şanţul adânc de apărare înconjurat de valuri de 
pământ acum lâncezeau întinderi de apă, băltoace acoperite de 
alge şi smocuri de iarbă şi buruieni. 

In drum, Vigor se apropie de una dintre statuile de pe pod care 
reprezentau un demon şi îi puse o palmă pe cap. 

— Beton, spuse el. Majoritatea capetelor originale au fost 
furate, deşi unele au rămas în muzeele cambodgiene. 

— Să sperăm că ceea ce căutăm noi n-a fost furat, zise 
Seichan cu asprime, în mod evident încă întoarsă pe dos după 
conversaţia pe care o avusese cu Nasser în dubiţă. 

Gray păstra distanţa faţă de ea. Nu era sigur care din cei doi 
agenţi ai Ghildei era mai periculos. 

Echipa de 40 de oameni ai lui Nasser se întindea în faţa şi în 
spatele lor, o escortă kaki, cu berete negre. Nasser păstra 
distanţa de un metru în spatele lor, cercetând cu prudenţă, 
încontinuu, tot ce era în jur. Unii dintre turişti se arătau interesaţi 
de grupul lor mare, însă în general îi ignorau. Ruinele din faţă 
atrăgeau atenţia tuturor. 

La capătul digului suspendat pe care se circula, ziduri înalte de 

aproape zece metri, din blocuri din laterit împrejmuiau suprafaţa 
de 6 000 de metri pătraţi a oraşului străvechi. Ţinta lor - Bayon - 
se afla în vasta incintă împrejmuită. Păduri dense încă mai 
acopereau ruinele oraşului. Palmieri gigantici făceau umbră 
zidurilor, ascunzând masiva poarta de 25 de metri. Patru feţe 
uriaşe fuseseră sculptate în turnul de piatră, orientate către 
fiecare punct cardinal. 

Gray studie feţele acoperite cu licheni, roase şi pline de 
crăpături. In ciuda degradării pricinuite de timp, în mod cert, în 
expresiile lor încă mai rămăsese întipărită pacea: frunţile late 
umbreau ochii trişti, în vreme ce buzele groase erau curbate 
uşor, într-un zâmbet la fel de misterios precum cel al Mona Lisei. 

— Zâmbetul Angkorului, spuse Vigor observând încotro îşi 
îndreptase atenţia. Faţa este cea a lui Lokesvara, bodhisattva” al 
compasiunii. 

Gray o mai privi preţ de câteva secunde, rugându-se ca acea 
compasiune să ajungă până la Nasser. Aruncă un ochi la ceasul 
de la mână. Mai erau 25 de minute până trecea următoarea oră, 
moment în care Nasser avea să ordone să i se mai taie mamei lui 
încă un deget. 

Pentru a împiedica asta era nevoie să înregistreze un mic 
progres care să-l mai calmeze pe nemernic şi să-l aducă la 
sentimente mai bune. Dar oare ce? 

Respirația lui Gray deveni şi mai sacadată la gândul acesta. 
Obiectivele sale oscilau între două extreme: dorinţa de a înainta 
şi mai rapid şi a descoperi acele indicii care aveau să-l 
domolească pe Nasser şi o nevoie la fel de puternică de a-l 
întârzia pe Nasser cât se putea de mult pentru a-i asigura 
directorului Crowe şi mai mult timp ca să-i găsească mama şi 
tatăl. 

Prins între cele două, Gray se lupta să-şi păstreze echilibrul. 

— la uitaţi... elefanţi! rosti Kowalski şi arătă cu mâna, un pic 
cam prea entuziasmat, spre masiva poarta de la intrare. 

Făcu câţiva paşi grăbiţi în faţă, cu haina lui lungă umflându-i- 
se înapoia picioarelor. 

Dincolo de intrare, Gray reperă doi elefanţi indieni gri-alburii, 
cu trompele atârnate neputincios până la pietrele de pe jos, cu 
ochii acoperiţi de muşte. Un turist, cu un ditamai aparatul foto în 


37 Fiinţă care, potrivit budismului, atingând starea de perfecţiune, 
este scutită de reîncarnare; o statuie reprezentând o astfel de fiinţă. (n. 
red.). 

jurul gâtului, era ajutat să încalece pe spatele uriaşului animal, 
pe care fusese prinsă în chingi o şa multicoloră, construită 
special ca să se legene, numită howdah. Un afiş scris de mână, 
prins de un stâlp fixat într-un cauciuc în care fusese turnat 
ciment, anunţa într-o varietate de limbi: Plimbări călare pe 
elefant până la Bayon. 

— Numai 10 dolari, citi Kowalski. 

— Cred c-o să mergem pe jos, îi răspunse Gray, dezamăgindu- 
l. 

— Îhî, direct prin rahatul elefanților. Curând, o să-ţi doreşti să 
fi plătit ăia 10 dolari. 

Gray îşi dădu ochii peste cap şi îi făcu lui Kowalski semn cu 
mâna să o ia pe drumul deja bătătorit de oamenii lui Nasser care 
intraseră prin poarta de la Angkor Thom. 

Dincolo de zid, o potecă pavată pornea drept înainte, prin 
umbra copacilor semeţi, ale căror rădăcini răsucite se încolăceau 
pe dedesubtul şi pe deasupra lespezilor de piatră. Fructele 
copacilor, în formă de teci, erau împrăştiate de-a lungul 
drumului, scârţâind sub tălpile lor. 

Pădurea devenea mai densă şi mai compactă în faţă, imposibil 
de pătruns cu privirea. 

— Cât mai avem de mers? întrebă Nasser alăturându-se 
grupului lor, dar rămânând totuşi cam la un metru depărtare, cu 
o mână în buzunarul hainei. 

Vigor îi arătă cu degetul înainte. 

— Templul Bayon se află la 1,5 kilometri distanţă în junglă. 

Nasser se uită la ceasul de la mână, după care îi aruncă lui 
Gray o privire plină de înţeles, în mod clar amenințătoare. 

Pe lângă ei trecu huruind unul dintre omniprezentele tuk- 
tukuri, principalul mijloc de transport din zonă, în esenţă o rişcă 
trasă de o motoretă cu motor în doi timpi. Doi turişti fotografiară 
în grabă legiunea de berete negre, pălăvrăgind în limba 
germană. După aceea, dispărură undeva în faţă. 

Gray o luă după dâra de fum scos pe ţeava de eşapament, 
mărind pasul. 

Kowalski se holbă la pădurea densă de palmieri şi bambuşi. 
Fruntea i se încreţi cu o expresie de suspiciune. 

Vigor vorbi în timp ce mergeau. 

— Peste o sută de mii de oameni au locuit cândva aici, în 
Angkor Thom. 

— Unde au locuit? întrebă Kowalski. În case construite în 
copaci? 

Vigor dădu din mână spre pădure. 

— Majoritatea caselor, chiar şi palatul, au fost făcute din 
bambus şi lemn, aşa c-au putrezit. Jungla le-a înghiţit pe toate. 
Numai templele au fost făcute din piatră. Insă aceasta a fost 
cândva o metropolă forfotind de oameni, cu pieţe unde se 
vindeau peşte şi orez, fructe şi mirodenii, cu case pline de porci 
şi găini. Arhitecţii oraşului proiectaseră şi construiseră ample 
sisteme de irigaţii şi chiar un sistem de canalizare pentru a 
sprijini populaţia. Exista până şi o grădină zoologică regală, unde 
se ţineau spectacole de circ extrem de elaborate. Angkor Thom 
era un oraş vibrant, plin de culoare şi foarte gălăgios. Cu ocazia 
sărbătorilor, focuri de artificii umpleau cerul. Muzicienii îi 
depăşeau numeric pe războinici, bătând în talere, clopote de 
mână şi tobe mari ca nişte butoaie, cântând la harpe şi lăute, 
suflând în trompete făcute din coarne scobite. 

— O adevărată orchestră, bombăni Kowalski neimpresionat. 

Gray încercă să-şi imagineze un asemenea oraş în vreme ce 
studia pădurea densă. 

— Deci ce s-a întâmplat cu toţi aceşti oameni? întrebă 
Kowalski. 

Vigor îşi frecă bărbia. 

— In ciuda a ceea ce ştim despre viaţa de zi cu zi, o mare 
parte din istoria angkoriană rămâne un mister sau cel puţin 
rămâne pur şi simplu o serie de ipoteze. Scrierile lor se găseau în 
nişte cărţi sacre, făcute din frunze de palmier şi numite sastras. 
Care, ca şi casele de-aici, n-au supravieţuit. Aşa că istoria 
Angkorului a fost adunată bucată cu bucată din studierea 
basoreliefurilor sculptate pe temple. Ca o consecinţă directă, o 
mare parte din istoria oraşului rămâne un mister. La fel şi ce s-a 
întâmplat cu populaţia. Adevărata lui soartă rămâne neclară. 

Gray ţinu pasul cu monseniorul. 

— Credeam c-au fost invadaţi de thailandezi, cei care au 
călcat în picioare vechea civilizaţie a khmerilor. 

— Da, dar mulţi istorici şi arheologi cred că invazia 
thailandezilor a avut un rol secundar, că poporul khmer fusese 
deja slăbit într-un fel sau altul. Conform unei teorii, khmerii 
deveniseră mai puţin militarizaţi datorită unei convertiri 
religioase la o formă mult mai paşnică de budism. Cu toate 
astea, o altă teorie susţine că uriaşul sistem de irigaţii şi de 
gestionare a apei care susţinea imperiul s-a degradat, umplându- 
se cu nămol şi aluviuni, slăbind oraşul şi lăsându-l pasibil de a fi 
invadat. Mai există însă şi o dovadă istorică a izbucnirii în mod 

sistematic şi repetat a molimelor. 

Gray îşi imagină Oraşul Morţii descris de Marco. Mergeau prin 
aceleaşi câmpii ale morţii, acoperite acum de pădure şi junglă. 
Natura se reîntorsese, îndepărtând tot ce fusese construit de 
mâna omului. 

— Ştim că Angkorul a mai dăinuit după Marco, continuă Vigor. 
Există o relatare nemaipomenită cu privire la regiunea asta, 
făcută de un explorator chinez, Zhou Daguan, la un secol după 
trecerea lui Marco pe aici. Deci remediul care i s-a oferit lui 
Marco probabil că, în cele din urmă, i-a permis poporului să 
supravieţuiască, însă sursa virală trebuie să fi persistat şi să fi 
continuat producerea de epidemii, una după alta, slăbindu-l. Nici 
măcar invadatorii  thailandezi n-au ocupat Angkorul. Au 
abandonat vasta infrastructură şi-au lăsat-o în paragină, pradă 
pădurii care a înghiţit-o cu totul. Asta te face să te întrebi de ce? 
Oare fiindcă auziseră tot felul de poveşti sumbre? Şi au ocolit în 
mod deliberat regiunea, crezând că este într-un fel sau altul 
blestemată? 

Seichan se trăsese mai aproape în timpul istorisirii lui Vigor. 

— Deci vreţi să sugeraţi că sursa s-ar putea să mai fie aici. 

Vigor ridică din umeri. 

— Răspunsurile ne aşteptă la Bayon, rosti el arătând cu mâna 
spre o deschizătură din pădure. 

In faţă, încadrat de junglă, apăru un munte de gresie, 
înălțându-se departe în sus, învăluit de soarele dimineţii ce 
lumina stâncile strălucitoare, dezvelite şi pline de picături de 
rouă şi forma pete neregulate cufundate în umbră. Piscuri mai 
mici îl înconjurau, adunate strâns ca într-un ciorchine şi 
comasate într-o singură creastă. Templul îi reamintea lui Gray de 
ceva organic, precum un muşuroi de termite, un morman 
nedefinit, ca şi cum ploile de-a lungul secolelor topiseră gresia şi 
o transformaseră în această masă regulată plină de cicatrice. 

Un nor trecu pe deasupra soarelui, iar umbrele se adânciră şi 
mai tare, fiind decalate faţă de cele iniţiale. Din masa de rocă se 
iviră nişte feţe gigantice, ce se remarcau prin zâmbetele lor ca 
de sfincşi, acoperind fiecare suprafaţă şi uitându-se lung în toate 
direcţiile. Grămada iniţială de piscuri deveni vizibilă şi putu fi 
desluşită pe măsură ce crestele turnurilor, înălțându-se pe 
niveluri diferite, se adunau strâns laolaltă, fiecare în parte fiind 
decorat cu chipuri masive ale lui Lokesvara. 

Vigor murmură: 

— „Luminat de luna plină de pe cer, un munte măreț se înălța 

deasupra pădurii, având sculptate pe el o mie de feţe de 
demoni.” 

Lui Gray i se făcu pielea de găină. Recunoscu cuvintele din 
textul lui Marco. Se aflau acolo unde confesorul lui Polo, 
călugărul Agreer, fusese văzut îndreptându-se pentru ultima oară 
spre un munte pe care erau sculptate feţe. Gray realiză brusc că 
i se înmuiau picioarele de frică. Se forţă să-şi recapete ritmul 
iniţial. 

Urmaseră istoria lui Marco până aici... acum era timpul să 
străbată şi ultimul drum al confesorului lui Polo. Insă încotro 
mersese călugărul Agreer? 


6.53 A.M. 


Pe măsură ce templul se înălța în faţa lor, o tăcere grea se 
aşternu peste grup. Majoritatea privirilor erau aţintite spre 
ruinele din faţă, însă Vigor profită de momentul acesta ca să-şi 
studieze companionii. Incă de când ajunseseră la Angkor Thom, 
simţise o tensiune nemărturisită între Gray şi Seichan. Deşi cei 
doi nu fuseseră niciodată nişte tovarăşi de drum extrem de 
apropiaţi, întotdeauna existase o intimitate nefirească între ei. Şi, 
cu toate că discuţiile lor rămăseseră aprinse, distanţa fizică 
dintre ei doi se diminuase de-a lungul zilei de ieri, cei doi stând 
din ce în ce mai aproape unul de celălalt. 

Vigor avea îndoieli că vreunul din ei era conştient de asta. 

Insă aici, de când coborâseră din dubiţă, era ca şi cum un fel 
de polaritate internă se inversase în ei, făcându-i să se respingă 
reciproc şi ţinându-i la o distanţă apreciabilă. Nu numai că 
stăteau departe unul de celălalt, dar mai observase privirea grea 
cu care Gray o studiase pe Seichan când era întoarsă cu spatele 
şi faptul că Seichan devenise din nou încrâncenată, ţinându-şi 
ochii mijiţi şi buzele strânse. 

Seichan mergea aproape de Vigor, ca şi cum ar fi avut nevoie 
de o încurajare din partea lui, însă nu era în stare s-o ceară. 
Privirea îi rămăsese pironită asupra ruinelor. Erau suficient de 
aproape acum, astfel încât puteau desluşi adevărata lăţime a 
Bayonului. 

Exact 54 de turnuri se adunau ca într-un mănunchi, ridicându- 
se la cer pe trei niveluri. 

Dar cea mai izbitoare caracteristică era numărul de feţe 

sculptate. 

Mai bine de 200. 

Lumina dimineţii îşi tot schimba intensitatea din cauza norilor, 
creând iluzia că fetele erau vii, mişcându-se şi observându-i pe 
cei care se apropiau. 

— De ce-s atât de multe? murmură Seichan în cele din urmă, 
de lângă el. 

Vigor ştia că se referă la figurile din piatră. 

— Nimeni nu ştie, răspunse el. Unii spun că sunt menite să 
păzească locul, feţe cu priviri pătrunzătoare, animate de o inimă 
secretă, care au în grijă mistere lăuntrice. Şi se mai zice că 
fundaţia Bayonului a fost construită peste o structură mult mai 
timpurie. Arheologii au descoperit încăperi cu ziduri ridicate de 
mâna omului, unde erau ascunse şi mai multe chipuri, zăvorâte 
pe vecie în întuneric. 

Vigor arătă cu mâna în faţă. 

— Bayonul a fost totodată şi ultimul templu construit vreodată 
în Angkor, marcând sfârşitul unei perioade de dezvoltare 
puternică, aproape continuă, ce s-a întins de-a lungul mai multor 
secole. 

— Şi-atunci de ce au oprit construcţia? întrebă Gray 
apropiindu-se. 

Vigor îi aruncă o privire rapidă. 

— Poate c-au descoperit ceva care i-a descurajat să sape mai 
departe. Când inginerii khmeri au construit Bayonul, au săpat 
mult în pământ. Destul de adânc. Un sfert din Bayon este 
îngropat. 

— ingropat? 

Vigor dădu din cap. 

— Majoritatea templelor Angkorului au la bază forma de 
mandala. O serie de dreptunghiuri suprapuse, care reprezintă 
universul fizic şi care înconjoară un turn circular, pe post de pilon 
central. Turnurile mijlocii reprezintă muntele magic din mitologia 
hindusă, muntele Meru, locul unde se află divinităţile. Prin 
îngroparea parţială a templului, turnul central întrupează 
muntele Meru, demonstrând străpungerea acestui munte magic 
de jos, din pământ, în sus, spre cer. Incă mai dăinuiesc poveşti 
conform cărora la nivelurile mai joase ale Bayonului se ascund şi 
comori, dar şi lucruri înfiorătoare. 

Ajunseseră deja la capătul cărării. Aceasta dădea într-o piaţă 
pietruită, în aer liber. Templul masiv se înălța înaintea lor. O 
mulţime de feţe se uitau fix în jos. Turiştii puteau fi văzuţi urcând 

pe diferitele niveluri ale templului. 

Continuară să meargă înainte, trecând pe lângă un şir de tuk- 
tukuri parcate. In faţă, o mică înşiruire de tarabe dispuse pe 
marginea drumului ofereau o mare varietate de fructe: mango, 
fructe cu coaja ţepoasă, mandarine, curmale chinezeşti, chiar şi 
pepeni verzi mici, de mărimea unei mingi de baseball. 

Copii slăbănogi zburdau printre tarabe, reînviind puţin din 
vibrația oraşului străvechi cu râsetele şi strigătele lor. Pe partea 
opusă a drumului se afla un grup mult mai serios, şase călugări 
cu sutane galbene ca şofranul, care stăteau pe covoraşe tesute, 
cu capetele plecate, rugându-se în mijlocul unui nor de fum de 
tămâie. 

Vigor adăugă şi el propriul apel la divinitate în momentul în 
care trecu pe lângă ei, rugându-se pentru putere, înţelepciune şi 
protecţie. 

In faţă, omul lor, Kowalski, se afla la una dintre tarabe. O 
femeie bătrână, cu pielea zbârcită, cu o faţă perfect rotundă 
stătea aplecată deasupra unui grătar de fier, gătind micul dejun 
pe nişte ţepuşe. Carne de pui şi de vită friptă alături de carne de 
broască-ţestoasă şi de şopârlă. 

Bărbatul adulmecă o frigăruie apetisantă. 

— Asta-i crab cu cochilie moale? întrebă el aplecându-se şi mai 
mult spre grătar. 

Ţepuşa era trecută prin ceva cărnos, cu picioarele unite, 
înnegrit şi contorsionat de flacără. 

Femeia dădu din cap cu multă vigoare, zâmbind larg când 
văzu interesul manifestat de el. 

li vorbi rapid în limba khmerilor. 

Seichan se duse lângă Kowalski şi-i puse o mână pe umăr. 

— E tarantulă friptă. In Cambodgia, e foarte populară la micul 
dejun. 

Kowalski tresări şi se trase într-o parte. 

— Mulţumesc. O să mă mulţumesc cu o brioşă. 

Un hoţ mai puţin mofturos - un macac - sări dintre ruine, 
înşfăcă un ştiulete de porumb din spatele femeii şi îl aruncă 
direct în faţa lui Kowalski. 

Incercând să se ferească, bărbatul masiv se trase înapoi 
surprins şi se izbi de Gray. 

Mâna lui Kowalski se repezi undeva la spate, pe sub geaca pe 
care o purta. 

Gray îl opri, strângându-l cu putere de cot, mult prea tare. Se 
uită iute în spate, spre Nasser, după care îşi întoarse privirea. 

— Nu era decât o maimuţă. 

Kowalski se scutură eliberându-se din strânsoarea mâinii lui 
Gray. 

— Ìhî, ei bine, nu-mi plac maimuţele. 

Malacul se uită urât şi-o luă din loc valvârtej. 

— Am avut o experienţă nasoală cu ele, la un moment dat. Şi 
nu vreau să vorbesc despre asta. 

Vigor clătină din cap dezaprobator şi îi conduse mai departe, 
spre intrarea estică în Bayon. Drumul pietruit de-aici era în ruină, 
un talmeş-balmeş de blocuri de piatră încadrat de curmali 
gigantici şi de mai mulţi palmieri cu rădăcinile lor şerpuitoare 
extrem de încâlcite. Trecură de intrare şi continuară să meargă 
spre primul nivel, trecând pe sub privirile lungi şi atente ale 
fetelor bodhisattva. A 

Intrară în curtea interioară încadrată de galerii. În ziduri erau 
sculptate basoreliefuri complicate, înfăţişând de sus până jos 
fragmente de istorie. 

Vigor privi cele mai apropiate forme. Acestea reprezentau 
scene obişnuite, de zi cu zi: un pescar aruncându-şi plasele, un 
fermier culegând orez, doi cocoşi luptându-se în mijlocul unei 
mulţimi, o femeie gătind nişte frigărui deasupra unor cărbuni 
încinşi. Ultima îi reaminti lui Vigor de bătrâna cu tarantulele 
fripte, demonstrându-i cum se îngemănau încă trecutul şi 
prezentul. 

— De unde să începem? întrebă Gray, speriat de suprafaţa de 
zece pogoane a templului, ce trebuia cercetată. 

Vigor îi înţelegea consternarea şi spaima. Chiar şi de-aici, era 
evident că templul era un adevărat labirint tridimensional de 
pasaje înclinate, arcade pătrate, galerii întunecate, trepte 
abrupte, curţi luminate de soare şi încăperi ca nişte celule şi 
grote neprimitoare. lar de jur împrejur, turnurile, sau faimoasele 
gopura, se înălţau ca nişte lănci şi conuri gigantice, decorate cu 
aceleaşi feţe omniprezente. 

Ar fi fost foarte uşor să te rătăceşti acolo. 

Până şi Nasser păru să simtă asta. Făcu semn ca o parte din 
oamenii săi să se grupeze strâns în jurul însoţitorilor lui Gray. Mai 
trimise câţiva să ocupe în grabă poziţii-cheie în curtea interioară, 
acoperind toate ieşirile şi stabilind un alt nivel de protecţie. 

Vigor simţi laţul din jurul gâtului, însă nu exista decât o 
singură cale de a merge mai departe. Le făcu semn înainte. 

— Conform unei hărţi pe care am studiat-o, la următorul nivel 
se află o altă curte pătrată precum cea de-aici. Insă cred c-ar 

trebui să continuăm şi să mergem direct la cel de-al treilea nivel. 
Acolo unde este altarul central. Putem ajunge acolo dacă o luăm 
pe aici. 

Cu toate acestea, în timp ce-şi croiau drum în jurul primului 
nivel, Vigor făcu o pauză lângă un basorelief spectaculos de pe 
zidul de nord, mai mare decât toate celelalte, acoperind de unul 
singur o întreagă secţiune. Picioarele îi încetiniseră singure parcă 
în vreme ce trecea pe lângă el. 

Acesta înfăţişa două forţe - zei şi demoni, la fel ca şi statuile 
întâlnite de-a lungul drumului pietruit. Cele două părţi îşi etalau 
puterile folosind un şarpe uriaş pe post de parâmă. Intre ele, 
şarpele era încolăcit în jurul unui munte aşezat pe spatele unei 
broaşte-ţestoase. 

— Ce-i asta? întrebă Gray. 

— Unul dintre principalele mituri referitoare la apariţia 
civilizaţiei hinduse. Baterea Oceanului primordial de Lapte. 

Vigor le arătă detaliile. 

— De partea asta sunt devas sau zeii... iar de partea cealaltă 
sunt demonicii asuras. |l folosesc pe zeul-şarpe Vasuki pe post de 
parâmă ca să întoarcă marele munte magic. Inainte şi înapoi, 
înainte şi înapoi. Amestecând oceanul şi transformându-l într-o 
spumă lăptoasă. Din această spumă se va materializa acel elixir 
al nemuririi numit amrita. Ţestoasa de sub munte este 
încarnarea zeului Vishnu, care-i ajută pe zei şi pe demoni 
susţinând muntele şi împiedicându-l să se scufunde. 

Vigor le arătă cu mâna spre turnul central al Bayonului. 

— Şi, după cum se presupune, acolo este acel munte. Sau cel 
puţin reprezentarea sa de aici, de pe pământ. 

Gray se uită la turnul înalt cât un bloc de 15 etaje, după care 
din nou la basorelief. Işi plimbă un deget de-a lungul muntelui 
sculptat, cu fruntea încreţită. 

— Şi apoi ce s-a întâmplat? Elixirul a fost făcut până la urmă? 

Vigor clătină din cap. 

— Conform legendei, au existat nişte complicaţii. Şarpele 
Vasuki s-a îmbolnăvit de la cât a tot tras şi a vomitat multă 
otravă. Din pricina ei s-au îmbolnăvit atât zeii, cât şi demonii, 
fiind cât pe ce să moară cu toţii. Vishnu i-a salvat bând el însuşi 
otrava, însă, în timpul procesului de detoxifiere, s-a făcut 
albastru, motiv pentru care este întotdeauna reprezentat cu 
gâtul albastru. lar cu ajutorul său, bătutul laptelui a continuat şi 
astfel s-au ivit nu numai elixirul nemuririi, ci şi duhurile cereşti 
dansatoare, numite apsara. Aşa că totul s-a sfârşit cu bine. 

Vigor încercă să-i facă să meargă mai departe, dar Gray 
rămase acolo unde era, holbându-se la basorelief cu o expresie 
ciudată pe faţă. 

Nasser se apropie de el. 

— Timpul trece, spuse el bătând uşor în ceasul de la mână, cu 
telefonul mobil. 

Vocea îi era plină de dispreţ. 

— Ai avut vreo străfulgerare neaşteptată? 

Vigor simţi răceală din cuvintele sarcastice. Tipului ăstuia 
chiar îi făcea plăcere să-l tortureze pe Gray. Vigor o luă înapoi, ca 
să ajungă între ei, temându-se că Gray ar putea să reacționeze 
greşit şi să-l atace din nou pe Nasser. 

Insă în loc de asta, Gray doar dădu din cap. 

— Da, am avut. 

Nasser făcu ochii mari de uimire. 

Gray îşi puse o palmă pe basorelief. 

— Povestea de aici. Nu este un mit al facerii. Este povestea 
legată de virusul lui luda. 

— Despre ce vorbeşti? întrebă Nasser. 

Vigor avea aceeaşi întrebare. 

Gray le explică. 

— Din ce ne-ai spus despre apariţia bolii în Indonezia, totul a 
început în apele din zonă, care erau strălucitoare din cauza 
bacteriilor. Apele mării descrise ca fiind spumoase şi albe la 
culoare. Precum laptele bătut într-un vas în care se face untul. 

Vigor îl ocoli pe Gray ca să privească basorelieful mai atent. Se 
opri cu mâinile în şolduri. 

Seichan li se alătură şi ea. La marginea drumului, Kowalski 
rămase acolo unde se afla, studiind un şir de femei cu sânii 
dezgoliţi, cu nasul aproape lipit de rocă. 

Gray continuă, arătând cu degetul spre şarpe. 

— După aceea a fost eliberată o otravă intensă, care a 
ameninţat toate vieţuitoarele, bune sau rele. 

Seichan încuviinţă din cap. 

— Ca şi bacteria toxică, a revărsat otravă şi a lăsat în urma 
doar moarte. 

Nasser nu părea convins. 

Gray insistă mai departe cu teoria sa: 

— Şi conform acestui mit, cineva a supravieţuit expunerii la 
toxine şi a salvat lumea. Vishnu. El a băut otrava, neutralizând-o 
şi s-a făcut albastru... 

— Ca şi cum ar fi căpătat o strălucire, murmură Vigor. 

— Asemenea supravieţuitorilor descrişi în povestea lui Marco, 
adăugă Gray. Şi la fel ca pacienta pe care ai descris-o, Nasser. 
Care a căpătat în întregime o strălucire albastră. 

Vigor dădu uşor din cap în semn de aprobare. 

— Totul este prea exact ca să fie o coincidenţă. lar multe 
mituri străvechi s-au clădit pe baza unor poveşti adevărate. 

Gray se întoarse spre Nasser. 

— Dacă am dreptate, aici este primul indiciu că suntem pe 
drumul cel bun. Pe de altă parte, se prea poate să mai fie multe 
de aflat. 

Nasser îşi îngustă ochii, destul de posomorât în continuare, 
însă încuviinţă uşor din cap. 

— Cred că s-ar putea să ai dreptate, domnule comandant 
Pierce. Foarte bine. Prin asta, ai resetat ceasul pentru încă o oră. 

Gray încercă să-şi ascundă uşurarea, lăsând să-i iasă aerul din 
piept cu un uşor hârâit. 

— Aşa că hai să continuăm, spuse Nasser. N 

Vigor îi conduse spre rampa umbrită a unor scări abrupte. In 
spatele lui, Gray mai întârzie puțin, studiind sculptura. Se întinse 
şi trecu un deget de-a lungul muntelui sculptat, după care îl 
plimbă din nou peste turnul central. 

Privirea lui Gray o întâlni pe a lui Vigor. Vigor observă 
clătinatul uşor al capului comandantului în momentul în care 
acesta se întoarse. 

Oare Gray îşi mai dăduse seama de ceva? 

Vigor o luă pe scările înguste. Inainte ca Gray să fi întors 
capul, Vigor băgase de seamă şi altceva, ceva ce se putea citi pe 
faţa comandantului. 

Frică. 


7.32 A.M, 
Insula Natuna Besar 


— Nu trebuie să meargă acolo... Susan gemu din nou. 

Femeia zăcea pe bancheta din spate din Sea Dart, pierzându- 
şi şi recăpătându-şi succesiv cunoştinţa, aproape pe punctul de a 
intra din nou în starea de stupor catatonic. Susan se lupta să dea 
de-o parte pătura ignifugă pe care Lisa o întinsese peste ea. 

— Stai liniştită, şopti Lisa. Incearcă să te odihneşti. Ryder se 
întoarce imediat. 

Sea Dart se legăna, izbindu-se uşor de capătul docului unde se 
puteau alimenta cu combustibil. Aterizaseră în golful adăpostit al 
unei mici insule, undeva dincolo de coasta insulei Borneo. Ploaia 
continua să cadă din norii joşi, dar furia grozavă a taifunului 
dispăruse. Se auzeau în continuare tunete, însă la distanţă şi din 
ce în ce mai atenuate. 

In continuare mâhnită profund din cauza lui Monk, Lisa privea 
în gol prin parbrizul lui Sea Dart. În timp ce aştepta gândindu-se, 
sentimentul de vină o copleşise. 

Ar fi putut face mai multe. Ar fi putut să se mişte mai repede. 
Să se gândească în ultimul moment la o mişcare inteligentă. In 
loc de asta însă, acum mâna protetică a lui Monk atârna în 
continuare de bara de suport a aripii. Ryder nu fusese în stare să 
o smulgă de acolo. 

Lisa aruncă o privire spre uşă, dorindu-şi ca Ryder să se 
întoarcă mai repede. Făcuse plinul şalupei şi plecase în căutarea 
unui telefon cu un pumn de bani pe care-i depozitase în cabină, 
pentru situaţii de urgenţă. 

Dar nu păreau să existe prea multe şanse pentru asta. Satul 
din apropiere se întindea întunecat de-a lungul țărmului, cu 
acoperişurile smulse de furtună, palmierii puşi la pământ şi 
plajele pline de bărci răsturnate şi acoperite de mizerie. Pompele 
de combustibil de pe doc nu avuseseră curent. Ryder trebuise să 
umple rezervorul manual, după ce-i strecurase un pumn de 
bancnote unui tip în şlapi şi bermude. Bărbatul plecase cu Ryder 
pe motocicletă, asigurându-l că puteau găsi un telefon lângă 
micul aeroport din interiorul insulei. 

Insula tropicală Natuna Besar se afla în circuitul turistic al 
zonei, având din belşug recifuri unde se putea face snorkeling şi 
zone excelente pentru pescuit sportiv. Dar fusese evacuată din 
cauza amenințării taifunului. Locul părea pustiu. 

Majoritatea insulelor pe deasupra cărora trecuseră erau la fel 
de devastate. 

Din aer, Ryder văzuse aeroportul de pe Natuna Besar. 

— Cu siguranţă, cineva de acolo are un telefon prin satelit pe 
care să-l împrumutăm, spuse el. Sau am putea găsi o modalitate 
să ne reparăm radioul. 

Nevoiţi să alimenteze, aterizaseră într-un golfuleţ adăpostit. 
Acum, Lisa rămăsese să aştepte împreună cu Susan. 

Ingrijorată, Lisa puse o mână pe fruntea scăldată în sudoare a 
femeii. În penumbra cabinei, faţa lui Susan strălucea cu o sclipire 
mai profundă, ce părea să iasă mai degrabă din oase decât din 

piele. Lisa simţi o arsură în palma ce rămăsese pe fruntea lui 
Susan. 

Dar nu era vorba de febră. 

Lisa ridică mâna. Continua să ardă. 

Ce dracu'? 

Lisa îşi dăţi grăbită palma cu apă dintr-o canistră şi o şterse cu 
pătura ignifugă. Senzaţia de arsură se diminuă. 

Lisa măsură din ochi strălucirea pielii lui Susan, frecându-şi 
degetele care încă o înţepau. Asta era ceva nou. Cianobacteria 
producea probabil o substanţă caustică. Şi, cu toate că aceasta îi 
ardea pielea Lisei, Susan părea rezistentă sau, într-un fel ori 
altul, protejată. 

Ce se petrecea oare? 

Ca şi cum i-ar fi ghicit gândurile, Susan scoase un braţ de sub 
pătură. Intinse mâna spre pătratul de lumină slabă ce intră prin 
gemuleţul uşii. Sclipirea cărnii ei se topi în lumina mai puternică. 

Contactul păru să o liniştească pe Susan. Scoase un oftat lung. 

Lumina soarelui. 

Oare era cu putinţă? 

Curioasă, Lisa întinse mâna spre mâna lui Susan şi trecu cu 
degetul peste pielea aflată în lumină. Avu senzaţia că atinsese 
un fier înroşit. Işi turnă din nou apă pe piele, pe vârful degetului 
deja băşicat. 

— E lumina soarelui, rosti Lisa cu voce tare. 

Işi aminti izbucnirea de mai devreme a lui Susan, în momentul 
în care dăduse prima oară cu ochii de soarele care răsărea. Lisa 
îşi mai amintea şi de una dintre trăsăturile distinctive, unice ale 
cianobacteriilor. Erau strămoşii plantelor moderne. Bacteriile 
conţineau cloroplaste rudimentare, motoare microscopice 
capabile să transforme lumina soarelui în energie. Odată cu 
răsăritul soarelui, cianobacteriile se trezeau la viață, umplându- 
se cumva de o ciudată energie. 

Dar pentru ce? 

Lisa trecu cu privirea peste harta de navigaţie de pe podea. Îşi 
aminti izbucnirea de mai devreme a lui Susan, când arătase cu 
degetul un anumit punct de pe hartă. 

— Angkor, murmură Lisa. 

Lisa încercase să se convingă că era vorba doar despre o 
coincidență. Acum însă, nu mai era aşa de sigură. Işi aminti ce 
auzise când trăsese cu urechea fiind legată pe masa de operații. 
Devesh vorbise la telefon în limba arabă. 

Reuşise să înţeleagă un singur cuvânt. 

Un nume. 

Angkor. 

Şi dacă nu era doar o coincidenţă? 

Şi dacă nu era, atunci ce altceva mai ştia Susan? 

Lisa se gândi că există o singură modalitate de a afla. Se trase 
mai aproape şi-i apucă umerii lui Susan cu braţele, păstrând 
pătura pe ele. O ridică pe Susan în razele de lumină ce se 
revărsau prin parbriz. 

Susan se cutremură în momentul în care faţa îi ajunse în 
lumină. Pleoapele îi fluturară, deschizându-se peste ochii cu 
pupile negre, care se îndreptară spre lumină slabă. Insă, în loc să 
se contracteze din cauza strălucirii, pupilele lui Susan se dilatară 
şi mai mult, absorbind şi mai multă lumină. 

Lisa îşi aminti de invazia bacteriană din retinele femeii, 
centrată în jurul nervului optic care avea legătură directă cu 
creierul. 

Susan înţepeni în strânsoarea ei. Capul i se mişcă într-o parte 
şi-n alta, după care rămase nemişcat. 

— Lisa, spuse ea uşor şi împleticit. 

— Sunt aici. 

— Trebuie să... trebuie să mă duceţi acolo... înainte să fie prea 
târziu. 

— Unde? 

Dar Lisa ştia deja. 

„Angkor.” 

— Nu mai e timp, murmură Susan şi-şi întoarse faţa către Lisa. 

Ochii îi clipeau des din cauza luminii, încercând s-o evite. 
Speriaţi. Şi nu numai din cauza pericolului care îi păştea. Lisa îi 
citise asta în privire. Susan era înspăimântată de ceea ce se 
petrecea cu trupul ei. Ştia adevărul, dar era incapabilă să facă 
totuşi ceva pentru a opri procesul. 

Lisa o îndepărtă pe Susan din lumină. 

Vocea lui Susan deveni imediat mai puternică. O mână se 
încleştă pe încheietura Lisei. Scoasă din lumina directă a 
soarelui, atingerea ei era fierbinte, dar suportabilă. 

— Eu... Eu nu sunt remediul, spuse Susan. Ştiu ce gândiţi cu 
toţii. Dar nu sunt... nu încă. 

Lisa se încruntă. 

— Ce vrei să zici? 

— Trebuie să ajung acolo. Pot simţi asta, e o senzaţie pe care 
o am până în măduva oaselor. O certitudine. Ca o amintire 
îngropată în subconştient, dincolo de posibilităţile mele de a o 

readuce în prezent. Ştiu că am dreptate. Doar că nu pot explica 
de ce. 

Lisa îşi aminti discuţia pe care o avusese la bordul navei. 
Despre ADN-ul nefolositor, despre secvențele virale extrem de 
vechi pe care le purtăm în gene ca o moştenire istorică înscrisă 
în codurile noastre genetice actuale. Oare bacteriile trezeau ceva 
de felul acesta în interiorul lui Susan? 

Lisa o urmări pe femeie retrăgându-şi cealaltă mână din 
pătratul de lumină şi trăgându-şi un colţ al păturii peste faţă. 
Oare ştia şi ea? 

In timp ce Susan se învelea complet cu pătura, ferindu-se de 
lumina soarelui, vocea îi slăbi: 

— Nu sunt gata... 

Totuşi, o mână îi rămase încleştată pe încheietura Lisei. 

— Du-mă acolo... cumva. 

Susan gemu, pe cale să-şi piardă din nou cunoştinţa. 

— Sau întreaga lume e pierdută. 

Un ciocănit puternic o făcu pe Lisa să tresară violent. 

Fata neîngrijită a lui Ryder se zări prin în geamul uşii. Lisa se 
aplecă şi descuie. Ryder se căţără înăuntru, cu apa şiroind pe el, 
dar cu un zâmbet larg pe chip. 

— Am găsit un telefon prin satelit! Mai are doar un sfert din 
baterie şi porcăria m-a costat cât o căsuţă pe plajă din portul 
Sydney. 

Lisa luă aparatul de mari dimensiuni. Ryder se întoarse pe 
scaunul pilotului şi Lisa i se alătură pe celălalt scaun din faţă. Ud 
leoarcă, tocmai părea că se înapoiase dintr-o mare aventură 
care-i adusese multă strălucire în ochi. 

Dar Lisa îşi putea da seama şi de latura serioasă a bărbatului, 
o anumită duritate în modul în care-şi strângea buzele. Poate că 
lui Ryder îi făcea plăcere să se afle în mijlocul unor astfel de 
aventuri, dar era imposibil să ai succesul de care se bucura el 
fără să fie un om extrem de practic în esenţă. 

— Semnalul satelitului va fi mai puternic dacă ne depărtăm de 
stânci, spuse el şi porni ejectoarele. 

Motoarele începură să zumzăie şi şalupa începu să se mişte 
uşor pentru a ieşi din zona stâncilor. 

In timpul ăsta, Lisa îi relată ce-i spusese Susan. 

„Eu nu sunt remediul... nu încă.” 

Cei doi se puseră de acord. 

Ryder luă harta de navigaţie şi o propti deschisă pe volanul 
ambarcaţiunii. 

— Angkor se afla cam la 700 de kilometri distanţă spre nord. 
Putem ajunge cu păsăroiul ăsta acolo, cam într-o oră şi jumătate. 

Lisa ridică telefonul şi constată că semnalul era puternic. 

Mai trebuia să convingă pe cineva. 


8.44 P.M. 
Washington, D.C. 


— Lisa? strigă Painter în receptorul căştii de pe cap. 

Semnalul era slab, însă mare parte din tonalitatea să ridicată 
nu avea nimic de-a face cu legătura defectuoasă. Erau pur şi 
simplu exaltarea şi sentimentul ameţitor de uşurare. Stătea în 
spatele biroului său, cu spatele drept. 

— Eşti teafără? 

— Da... pentru moment. N-am prea mult timp la dispoziţie, 
Painter. Mă cam lasă bateria de la telefon. 

El îi simţi îngrijorarea din voce. Işi păstră propriul glas ferm, 
reprimându-şi exaltarea. 

— Zi! 

Lisa îi povesti rapid tot ce se întâmplase, vorbind concis, ca şi 
cum i-ar fi comunicat unui pacient diagnosticul de boală în faza 
terminală, relatându-i pur şi simplu faptele. Cu toate acestea, 
Painter identifică o doză de nelinişte în vocea ei. Ar fi vrut să 
ajungă la ea prin telefon, s-o ţină de mână şi să-i îndepărteze 
teama, s-o strângă la piept. 

Cu toate acestea, în vreme ce ea îi povestea despre maladii, 
nebunie şi canibalism, el se prăvăli în scaun. Spatele i se 
încovoie. li puse întrebări, lămurind nişte chestiuni până atunci 
necunoscute. Ea îi dădu coordonatele unei insule. Pusat. El îi 
pasă notițele asistentului, ca să i le transmită prin fax 
superiorului său, Sean McKnight. O echipă de comando 
australiană din cadrul Brigăzii Speciale de Recuperare şi 
contraterorism, staționată în Darwin, era deja în aşteptarea 
misiunii, fiind gata să coordoneze o operaţiune de salvare. 
Inainte ca Painter să termine această conversaţie, avioanele 
aveau să fie în aer. 

Insă pericolul era mai mare decât o singură navă de croazieră 
deturnată. 

— Virusul lui luda? întrebă Lisa. Molima s-a răspândit? 

Despre asta Painter nu avea decât veşti proaste. Mai devreme, 

aflase deja că fuseseră raportate cazuri în Perth, în Londra, în 
Bombay. Şi, în mod sigur, aveau să mai fie şi altele. 

— Avem nevoie de femeia aceea, termină Painter. Jennings de 
la Cercetare crede că un asemenea supravieţuitor este cheia 
unui posibil remediu. 

Lisa era de acord. 

— Ea este elementul-cheie, dar nu reprezintă remediul... nu 
încă. 

— Ce vrei să spui? 

Painter îi auzi oftatul de acolo, de pe partea cealaltă a 
globului. 

— Ne lipseşte ceva. Ceva legat de o regiune din Cambodgia. 

Painter îşi îndreptă din nou poziţia corpului. 

— Vrei să zici Angkor? 

Urmă o pauză lungă. 

— Da. 

El simţi surpriza din vocea ei. 

— Cum de-ai...? 

Painter îi vorbi despre cercetările întreprinse de Ghildă 
urmărind latura istorică şi unde se încheiaseră acestea. 

— Şi Gray este deja acolo? întrebă Lisa părând deodată 
surescitată. 

El îi auzi vocea uşor modificată, ca şi cum ar fi citat pe cineva. 

— „Nu trebuie să meargă acolo”. Vocea ei deveni mai fermă: 
Painter, există vreo modalitate să-l chemi pe Gray înapoi? 

— De ce? 

— Nu ştiu. 

Vocea începuse să se audă cu întreruperi. | se descărca 
telefonul. p 

— Bacteriile fac ceva cu creierul lui Susan. li insuflă într-un fel 
energie, folosind lumina soarelui. Şi ea a manifestat acest impuls 
puternic de a ajunge la Angkor. 

Painter îşi dădu imediat seama ce însemnau vorbele ei. 

— La fel şi crabii. 

— Poftim? 

Painter îi povesti ce ştia despre crabii de pe Insula Crăciunului. 

Lisa înţelese imediat. 

— Probabil că Susan a fost resetată în acelaşi fel. Un impuls 
migrator indus în mod chimic. 

— Dacă este aşa, atunci poate că ea greşeşte cu privire la 
necesitatea de-a merge acolo. S-ar putea să fie doar o nevoie 
artificială. Nu există nici un motiv să riscaţi să mergeţi şi voi 

acolo. Nu până când lucrurile nu se mai liniştesc. Să-l lăsăm pe 
Gray să-şi facă numărul. 

Lisa nu era convinsă. 

— Cred că ai dreptate cu privire la existenţa unui impuls 
biologic artificial. lar într-o vieţuitoare inferioară, ca un crab, s-ar 
putea să nu fie nimic mai mult decât un instinct orbesc. Crabii, 
asemenea tuturor artropodelor, au doar instincte rudimentare... 

Se opri. Painter se temu că se întrerupsese legătura. Însă, 
câteodată, Lisa făcea asta când avea vreo străfulgerare de 
moment. Se deconecta de toate celelalte gânduri, folosindu-şi 
toate resursele ca să-şi urmărească ideea. 

— Lisa? 

Ei îi mai trebui încă o clipă ca să răspundă. 

— Susan s-ar putea să aibă dreptate, murmură ea, după care 
mai tare, cu mai multă fermitate: Trebuie s-o duc acolo. 

Painter vorbi în grabă, ştiind că erau pe cale de a pierde 
legătura telefonică. Simţise hotărârea din vocea Lisei şi îi era 
teamă că nu va avea timp s-o convingă să nu facă asta. Dacă tot 
avea să se ducă la Angkor, voia s-o ştie în afara oricărui pericol. 

— Atunci, aterizaţi la lacul mare de lângă ruine, zise el. Lacul 
Tonle Sap. Acolo se afla un orăşel plutitor. Găseşte un telefon, 
contactează-mă din nou, dar să rămâi ascunsă acolo. Am o 
expediţie în zonă. 

Abia reuşi să priceapă răspunsul ei, ceva despre faptul că va 
face tot ce-i stătea în putinţă în acest sens. 

Painter încercă un ultim schimb de replici: 

— Lisa, ce-ai descoperit? 

Cuvintele ei se auzeau cu intermitențe. 

— Nu sunt sigură... viermi la ficat... virusul trebuie să... 

După care convorbirea se auzi din ce în ce mai slab, până 
când se întrerupse de tot. Painter mai strigă de câteva ori, însă 
nu reuşi să mai obţină nici un răspuns. 

Un ciocănit în uşă îi atrase atenţia şi-l făcu să se uite în 
direcţia aceea. 

Kat intră în grabă, cu ochii scânteind, cu obrajii strălucitori. 

— Am auzit! Doamna doctor Cummings! E adevărat? 

Painter îşi ridică privirea şi se uită fix la Kat. Desluşi 
suspiciunea întipărită pe faţa lui Kat, emanată de întregul ei 
corp, dorinţă arzătoare de a şti. Lisa îi spusese. Fusese primul 
lucru pe care i-l zisese. Vorbise rapid, din nevoia de a scăpa ea 
însăşi de această povară. După aceea, Painter pusese vestea 
asta deoparte, într-un compartiment al minţii. 

Însă aflându-se faţă în faţă cu Kat, cu speranţa ei, cu iubirea 
ei, adevărul îl lovi ca un fulger. 

Se ridică în picioare şi merse spre ea, ocolind biroul. 

Kat îi văzu chipul şi înţelese. 

Se trase înapoi din calea lui, ca şi cum ar fi putut să scape de 
ceea ce avea să urmeze. 

— Oh, nu... 

Apucă spătarul unui scaun, însă acesta nu reuşi să o susţină. 
Căzu într-un genunchi, după care se prăbuşi cu totul şi pe 
celălalt, acoperindu-şi faţa cu mâinile. 

— Nu... 

Painter se aşeză lângă ea, pe podea. 

Nu putu să-i spună nimic ca s-o consoleze, ci doar să-i întindă 
braţele. 

Nu era de-ajuns. 

O trase şi-o lipi la piept, întrebându-se câţi alţii aveau să mai 
moară înainte ca toate astea să se termine. 


8.55 P.M. 


Nu prea mai aveau unde să se refugieze. 

Harriet îşi aştepta soţul la baza scărilor care duceau la ultimul 
etaj. Stătea în pragul uşii ce dădea spre casa scării. Jack se 
dusese să planteze alte indicii false pentru câinii porniţi pe 
urmele lor. li scosese deja cămaşa soţului ei şi îl ajutase să 
ascundă bucăţi din ea de la un capăt la altul al celor două etaje 
de mai jos: aruncate în birourile ale căror geamuri erau bătute în 
scânduri, vârâte în grămezile de gunoi, atârnate de un fişet 
metalic dintr-un labirint de mici compartimente dedicate 
secretarelor. Făcuseră tot ce le stătuse în putinţă ca să-şi încurce 
urmăritorii. 

Jack vânase toată viaţa lui. Raţe, fazani, prepelite, cerbi. 
Avusese şi el parte de numeroase întâlniri cu haite de câini de 
vânătoare, înainte de accidentul de muncă produs la instalaţia 
de extracţie a țițeiului ce impusese amputarea piciorului de sub 
genunchi. Chiar cunoştea câinii. 

Şi mai avea încă trei cartuşe rămase în pistolul pe care-l luase 
de la paznic. Harriet încerca să se agaţe de orice speranţă. Insă 
auzi câinii lătrând undeva dedesubt. Annishen verifica în mod 
sistematic fiecare etaj în parte. Ştia că ei sunt sus şi-i striga când 

şi când, ca şi cum i-ar fi tachinat. 

Toate ieşirile erau păzite. Chiar şi ieşirile de incendiu. Nici o 
clădire învecinată nu era suficient de aproape ca să poată ajunge 
la ea. lar întregul cartier părea părăsit de mult timp. Nu strălucea 
nici o lumină în jur, cu excepţia celor de departe, la o distanţă 
apreciabilă. Nu era nimeni care să poată auzi un strigăt de 
ajutor. Incercaseră câteva telefoane de perete, pline de praf, însă 
toate erau moarte, fără ton. 

Aşa cum cei deznădăjduiţi fug tot mai sus din calea vâlvătăilor 
înalte ale flăcărilor, nici ei n-aveau unde să se ducă, în afară de 
partea superioară a clădirii. E 

Şi nu mai rămăsese decât ultimul etaj. Asta şi acoperişul. 

Harriet auzi un zgomot de picioare târşâite, iar soţul ei apăru 
din semiîntuneric, îmbrăcat doar cu boxeri şi cu pistolul în mână. 
Venea spre ea şchiopătând. 

— Ce mai faci aici? întrebă el în şoaptă, cu o voce aspră. 

Chipul îi strălucea de la transpiraţie. Ea îşi dădu seama că 
tonul lui răstit nu era decât o faţadă menită să mascheze teama 
pe care o simţea pentru ea. 

— Ţi-am spus să urci acolo. 

— Nu fără tine. 

El oftă şi îşi trecu un braţ în jurul ei. 

— Atunci, hai să mergem. 

Se îndreptară spre ultimul etaj, folosind una dintre scările 
înguste din spate. Sub ei, pe casa scării, un ditamai tomberonul 
de gunoi fusese aruncat la baza treptelor cu mult timp în urmă, 
blocând accesul în sus de la etajele inferioare. 

Astfel, ar fi trebuit să fie în siguranţă. 

Un mârâit slab le alungă acest grăunte de speranţă. Un târşâit 
se auzi pe platforma de mai jos, de dincolo de tomberon. 

Amândoi îngheţară. 

— A ce-ţi miroase, fetiţo? întrebă o voce răstită. 

Zgomotul de paşi se auzi de pe palierul inferior. Fasciculul 
unei lanterne lumină până sus, la ei. 

Harriet şi Jack se lipiră de zid. Mârâitul deveni şi mai intens. 

— Acum, du-te sus. Du-te! Strecoară-te pe acolo. 

Jack o împinse pe Harriet în sus pe scări. Se mişcară fără 
zgomot. 

Sub ei, mârâitul se mai domolise şi se transformase într-un 
fornăit greoi, însoţit de un râcâit frenetic de gheare pe dalele 
pardosselii. 

— Acolo să te duci, spuse vocea. Scoate-i din ascunzătoare. Eu 

o să ocolesc puţin. 

Vocea se îndrepta în jos pe casa scării, în mod clar căutând o 
altă cale pe unde să urce. In urma sa se auzi pârâitul staţiei radio 
întrerupt de nişte mormăituri în timp ce individul raporta. 

Trimiteau câinii la următorul etaj. 

In momentul în care Harriet şi Jack urcau spre uşa de la 
următorul palier, un lătrat incisiv răsună şi ajunse la ei, pe 
jumătate triumfător, pe jumătate furios. Ceva mare tropăia greoi 
pe scări. 

— Fugi, Harriet, o îndemnă Jack. 

Ea o luă la fugă şi ajunse la următorul nivel. Uşa ce dădea spre 
acoperiş era la numai un metru în faţă, închisă. In spatele ei, Jack 
îşi pierdu echilibrul în întuneric şi căzu. 

Se prăbuşi două trepte. Pistolul alunecă spre picioarele lui 
Harriet. Ea îl ridică repede. In vreme ce se ridică, surprinse cu 
privirea lumini prin gemuleţul uşii de la casa scării. 

Luminile lanternelor măturau de colo-colo ultimul etaj. 

Annishen strigă: _ 

— Căutăm aici şi apoi mai sus. li găsim chiar dacă sunt în 
gaură de şarpe. 

Harriet se întoarse. Jack urca în patru labe spre ea. Dincolo de 
conturul corpului său, o siluetă închisă la culoare urca scările, 
alergând spre soţul ei. Se auzi un mârâit puternic. 

Harriet ridică pistolul. Dacă trăgea, Annishen ar fi auzit 
împuşcătura. Răpitorii lor aveau să ştie unde se ascundeau şi 
puteau urca aici în câteva secunde. 

Ezită prea mult. 

Dezvelindu-şi colții cu sălbăticie, câinele masiv se repezi la 
soţul ei. 


7.58 A.M. 
Angkor Thom 


Seichan stătea la un pas distanţă în timp ce Gray se învârtea 
în jurul altarului central. 

Le trebuiseră aproape 20 de minute de mers pe poteci 
lăturalnice căutând, ca să descopere drumul ce urca spre 
sanctuarul central de la al treilea nivel al Bayonului. Complexul 
întins pe o suprafaţă de zece pogoane forma un adevărat labirint 
de galerii, curţi luminate brusc de lumina soarelui, pasaje 

înclinate şi coborâşuri abrupte. Tavanele joase le juleau capetele, 
unele pasarele trebuiau să fie parcurse în şir indian, cotind într-o 
parte şi alta, iar multe coridoare pur şi simplu se înfundau. 

Când ajunseră la micul sanctuar interior, erau cu toţii prăfuiţi 
şi acoperiţi de sudoare. Dimineaţa se încălzise rapid, iar 
umiditatea era împovărătoare pentru aerul de jos. Insă 
ajunseseră la destinaţie. 

— Nu-i nimic aici, spuse Nasser morocănos. 

Seichan îi recunoscu atitudinea, simţi fermitatea şi cruzimea 
din felul cum stătea. Se îndoia că răbdarea lui avea să dureze 
până la amiază. Dacă nu înregistrau curând vreun progres real, 
se aştepta să termine lucrurile într-o oră. Să ordone uciderea 
părinţilor lui Gray. Să-i execute pe toţi acolo. Şi să plece mai 
departe. 

Intotdeauna era extrem de practic. 

Nu avea nici un pic de imaginaţie. 

Asta făcea din el un iubit insensibil şi plicticos. 

In faţă, Gray ocolea altarul pentru a treia oară. Era tras la faţă, 
acoperit cu praf şi murdărie, avea părul negru lipit de frunte în 
smocuri umede. In spatele urechii, pe guler, i se formase o crustă 
de sânge închegat, acolo unde fusese lovit cu pistolul de unul 
dintre oamenii lui Nasser, la hotel. 

Se încăpăţâna în continuare să nu se uite la ea. 

Asta o înfuria în mare parte pentru că o durea, iar acest fapti 
se părea chiar mai groaznic. Căuta acea stare lipsită de pasiune 
în care trăise cândva, de indiferenţă rece care îi permitea să se 
culce cu Nasser ca să obţină ce-i trebuia, după cum fusese 
instruită să facă. 

Seichan îşi concentră atenţia asupra paznicilor, redevenind 
practică şi realistă, încercând să identifice o modalitate prin care 
să iasă de-aici. Paznicii erau în marea lor majoritate localnici, 
inclusiv mulţi foşti soldaţi ai Khmerilor Roşii, recrutaţi cu mult 
timp în urmă de Ghildă, după căderea dictatorului Pol Pot, acuzat 
de genocid. Aceştia aveau să fie, la nevoie, luptători feroce şi 
extrem de violenţi. Păzeau cele patru ieşiri ale încăperii, 
orientate pe fiecare direcţie cardinală în parte. Chiar mai mulţi îşi 
ocupaseră poziţii peste tot printre ruine, descurajându-i pe turişti 
să-i deranjeze în vreun fel. 

— Din câte am citit despre locul ăsta, aici era adăpostită o 
statuie gigantică a lui Buddha, rosti monseniorul în timp ce 
păşea alături de Gray în jurul altarului. 

Vigor dădu din mână spre cele două plăci rectangulare, 

dispuse în trepte una deasupra celeilalte. 

— Insă când s-a schimbat religia şi s-a trecut la hinduism, 
Buddha a fost dat jos şi aruncat în fântâna aceea adâncă, pe 
lângă care am trecut când am urcat încoace. 

Singurele piese care ornamentau încăperea de piatră erau alte 
feţe întunecate de bodhisattva Lokesvara. Numai că acestea 
toate se uitau în interior, spre altar şi spre Buddha care acum 
lipsea. Kowalski se apropie de una dintre feţe, holbându-se în 
sus. 

Marele turn central al Bayonului se ridica deasupra altarului, 
cam vreo 40 de metri. Fiind scobit prin centru asemenea unui 
horn, până la cerul de deasupra, era singura sursă de lumină. 

— Asta trebuie să fie locul cu pricina, zise Gray oprindu-se într- 
un final. Trebuie să existe o cale de a cobori de aici. 

— De a cobori unde? întrebă Nasser. 

Gray ridică o mână spre monsenior. 

— Vigor a pomenit despre faptul că fundaţiile acestui turn au 
fost îngropate sub pământ. Adânc. Noi trebuie să găsim o cale de 
acces spre acele încăperi de jos. lar eu, unul, fac pariu că sub 
altar ar putea fi un loc bun în care să aruncăm o privire. 

Vigor se apropie de el. 

— De ce crezi că-i ceva important? 

Gray îşi dădu la o parte părul de pe frunte, în mod clar 
cumpănind cât de mult să spună. 

Nasser, la rândul său, sesiză ezitarea bărbatului. 

— A mai trecut o oră, spuse el bătând uşor cu degetul în 
ceasul de la mână. Tic-tac, domnule comandant. 

Gray oftă. 

— Basorelieful pe care l-am văzut mai devreme. Cel cu 
Baterea Laptelui. Fiecare parte a poveştii a fost importantă. 
Şarpele, apele înspumate ale mării, otrava, ameninţarea la 
adresa întregii lumi, supravieţuitorul care strălucea. Insă o piesă 
a ieşit în evidentă ca fiind ciudată şi a rămas nelămurită. Nu s-a 
potrivit deloc cu celelalte. 

— Care-i aia? întrebă Nasser. 

Seichan îşi dădea seama că lui Gray îi venea foarte greu să 
vorbească. Fiecare cuvânt îi ieşea cu o ezitare şi o crispare 
evidente. 

— Broasca-ţestoasă, spuse Gray în cele din urmă. 

Vigor îşi scărpină bărbia. 

— Broasca-ţestoasă din basorelief îl reprezintă pe zeul Vishnu, 
o încarnare a lui însuşi. In forma sa de ţestoasă, el susţinea 

muntele Meru în timp ce era învârtit înainte şi înapoi, ca să nu-l 
lase să se scufunde. 

Gray încuviinţă din cap. 

— Pe basorelief, ţestoasa a fost sculptată sub munte. De ce o 
broască-ţestoasă? 

Se aplecă şi desenă ceva în praful de pe altar. Schiţă în grabă 
şi fără să-i pese prea mult de latura artistică silueta unui munte 
cu o carapace bombată dedesubt. 


(mea 


Bătu uşor pe carapace. 

— Ce-ţi evocă asta? 

Vigor se aplecă. 

— O cavernă. Ingropată sub rădăcinile muntelui. 

Gray se uită fix la coloana de lumină. 

— lar turnul de-aici reprezintă acel munte. 

Seichan veni mai aproape. 

— Crezi că se află o cavernă sub acest turn. Sub fundaţia sa 
îngropată. 

El îi răspunse aruncându-i în treacăt o privire, după care se 
uită din nou într-o parte. 

— Singura modalitate de a afla este să coborâm la fundaţie, 
după care să căutăm o cale de acces către acea cavernă. 

Nasser se încruntă. 

— Dar ce poate fi atât de important la caverna asta? 

— Ar putea fi sursa virusului lui luda, zise Vigor. Poate că, 
atunci când săpau la templu, au pătruns în acea cavernă, 
eliberând ceva ce zăcea îngropat acolo. 

Gray oftă obosit. 

— Mulţi vectori de boală au apărut în lume pe măsură ce 
omenirea s-a extins în regiuni în mod normal nepopulate. Febra 

galbenă, malaria, boala somnului. Chiar şi SIDA a apărut când s-a 
construit un drum printr-o regiune izolată din Africa, expunând 
lumea la un virus găsit numai la câteva maimuțe. Deci, probabil 
că pe vremea când khmerii au populat şi cultivat această 
regiune, ceva a fost eliberat de acolo. 

Gray îşi freca gâtul. Ochii săi se uitau fix la Nasser. 

Prea fix. 

Seichan simţea că Gray mai tăinuieşte ceva. Studie din nou 
pictograma lui stilizată. Muntele şi carapacea reprezentau turnul 
şi caverna. Atunci, ce altceva mai era acolo? După care îşi dădu 
seama. 

Insăşi broasca-ţestoasă. 

Bineînţeles... 

Îşi ridică ochii spre ai lui Gray. 

Probabil că el îi simţi privirea. Se întoarse spre ea ca din 
întâmplare, însă căutătura lui era extrem de apăsătoare. Ştia că 
ea îşi dăduse seama că tăinuia ceva şi că mai era ceva nespus 
încă. Nu voia decât ca ea să-şi ţină gura. 

Ea se trase înapoi şi îşi încrucişă braţele. 

Se mai uită puţin la ea, după care îşi mută din nou privirea. 

Seichan simţi o doză de satisfacţie. Mai multă decât se 
aşteptase. 

Nasser inspiră adânc pe nas, dând din cap aprobator. 

— Trebuie să găsim o cale să coborâm acolo. 

Gray se uită încruntat. 

— Sperasem c-ar putea să existe vreo dovadă a prezenţei unui 
pasaj secret. 

— Nu contează, zise Nasser. O să aruncăm în aer intrarea. 

— Nu sunt sigur că-i o idee bună, spuse Vigor înspăimântat. 
Dacă asta-i sursa virusului lui luda, s-ar putea să fie o toxicitate 
teribilă acolo jos. 

Nasser rămase imperturbabil. 

— Tocmai ăsta-i motivul pentru care o să vă trimit pe voi 
primii. 

„Ca să fiţi pe post de canari într-o mină de cărbune.” 

Seichan avu din nou un schimb de priviri cu Gray. El nu 
obiectă în nici un fel. Ca şi Seichan, ştia că acolo jos exista ceva 
mai mult decât sursa virusului lui luda. 

Poate că era adevărat că acea carapace a ţestoasei 
reprezenta caverna, dar testoasa însăşi îl reprezenta pe zeul 
Vishnu, sugerând mai mult decât o simplă cavernă adăpostită 
sub templul Bayon. Era posibil să-i mai aştepte şi altceva acolo 

jos. 

Gray se apropie de Nasser. 

— Asta demonstrează suficientă cooperare pentru a-mi cruța 
mama încă o oră? întrebă el cu o voce sigură. 

Nasser ridică din umeri, în semn că era de acord. Se duse spre 
coşul prin care venea lumină, căutând un loc în care să aibă un 
semnal de recepţie mai bun pentru telefonul mobil. 

— Atunci, probabil c-ar trebui să mă grăbesc, zise Nasser, 
deschizându-şi clapeta telefonului. A trecut deja o oră. Annishen 
nu prea are răbdare. Nu-ţi mai spun ce-ar putea să facă. 


9.20 P.M. 
Washington, D.C. 


Harriet rămase nemişcată pe palier. 

Namila de câine se repezi la trupul lui Jack întins pe scări. Nu 
se desluşea rasa animalului în întunericul casei scării, ci doar că 
era mare şi musculos. Pitbull. Rotweiler. Jack se rostogoli pe 
spate şi încercă să-l lovească tare cu piciorul, însă câinele era 
mai rapid, fiind dresat special pentru atac. Cu un mârâit 
ameninţător, îl muşcă adânc de gleznă. 

Jack îşi smuci genunchiul şi izbi cu putere cu celălalt picior, 
direct în pieptul câinelui. 

Câinele zbură în jos pe scări, lovindu-se zdravăn, dar încă 
ţinând strâns în gură proteza celuilalt picior al soţului său. Jack 
desfăcuse cureluşele de susţinere ale membrului, eliberându-se. 

Harriet îl ajută pe Jack să ajungă pe palier. 

Dedesubt, câinele se lipise de perete şi se chinuia să revină în 
patru labe. Refuza să dea drumul protezei îmbibate de mirosul 
bărbatului. Furios, confuz, o tot smucea, împroşcând salivă, 
scuturând membrul capturat. 

Harriet îl trase pe Jack în sus spre treptele următoare, trecând 
de uşa închisă de pe palier. 

Işi aruncă rapid privirea prin gemuleţul acesteia. Luminile 
lanternelor continuau să cerceteze ultimul etaj. Ceea ce le lăsa 
lui Harriet şi Jack o singură cale de scăpare. 

Acoperişul. 

Jos, pe scări, câinele continua să facă praf membrul capturat, 
triumfător şi mândru de trofeul lui. 

Jack se sprijini de umărul ei. Sărea într-un picior înaintând spre 

uşa de la acoperiş. Deja cercetaseră ieşirea şi descoperiseră că 
era prinsă cu un lanţ, însă nu foarte strâns. La un moment dat, 
cineva folosise o rangă ca să îndoaie colţul de jos al uşii de oţel. 
Era suficient spaţiu cât să te strecori prin îndoitura din uşă, 
asigurat şi de lanţul slăbit, care nu ţinea uşa lipită de cadru. 

Odată ieşiţi în noapte, Jack folosi o bucată de ţeavă de pe jos 
proptind-o în uşa ca s-o închidă complet. Nu avea să ţină prea 
mult. Însă asta nu prea conta. Mai era o jumătate de duzina de 
alte puncte de acces pe acoperiş. Nu puteau să le blocheze pe 
toate. 

— Pe-aici, spuse Jack şi îi arătă cu mâna pe unde s-o ia. 

Cercetase acoperişul şi descoperise carcasa unui vechi aparat 
de încălzire, respectiv de răcire a aerului, plină numai pe 
jumătate cu piese. 

Era suficient spaţiu înăuntru cât să se ascundă două persoane. 

Insă nici unul din ei nu mai nutrea prea multe speranţe. 

În scurt timp, câinii aveau să-i depisteze după miros. 

Traversară acoperişul spre carcasa aparatului de aer 
condiţional mare cât un chioşc şi o ocoliră, ca să o interpună 
între ei şi uşa de la acoperiş. Amândoi se prăbuşiră pe cartonul 
gudronat folosit la izolaţia acoperişului, rămânând pentru 
moment în afara aparatului industrial de aer condiţionat Stelele 
străluceau deasupra, alături de lună la pătrar. Pe deasupra lor 
trecu un avion ale cărui lumini clipeau. 

Jack îşi trecu braţul în jurul lui Harriet şi o trase mai aproape 
de el. 

— Te iubesc, zise el. 

Recunoştea acest lucru foarte rar, spunându-l şi mai rar cu 
voce tare. Nu că Harriet ar fi avut îndoieli cu privire la asta. Chiar 
şi acum, el rostise aceste cuvinte ca pe o stare de fapt. Ca şi 
cum ar fi spus că pământul este rotund. Pur şi simplu, un adevăr. 

Ea se împinse drăgăstos în el. 

— Şi eu te iubesc, Jack. 

Harriet se lipi strâns de el. Nu ştia câtă vreme le mai rămăsese 
la dispoziţie. In cele din urmă, căutarea de jos avea să se 
termine. Annishen avea să-şi concentreze atenţia asupra 
acoperişului. 

Aşteptară împreună în tăcere, după ce-şi petrecuseră toată 
viaţa împreună, împărtăşind bucurie şi durere, tragedii şi izbânzi. 
Deşi nu rostiră nici un cuvânt, amândoi ştiau ce făceau, cu 
degetele împreunate. işi luau rămas-bun unul de la celălalt. 

17 
Locul unde şi îngerii se tem să 
păşească 


7 IULIE, 9:55 A.M. 
Angkor Thom, Cambodgia 


Gray se sprijinea de zidul de cărămidă al celulei care semăna 
cu o grotă. 

Dincolo de deschizătura îngustă din perete stăteau de pază 
şase bărbaţi. Cei aflaţi cel mai aproape de ei îşi ţineau armele la 
vedere. Nasser le ordonase să rămână acolo, în timp ce el se 
ocupa de procurarea muniției necesare aruncării în aer a 
altarului de piatră. Gray se uită la cadranul iluminat al ceasului 
său de scafandru. 

Se aflau acolo de mai bine de-o oră. 

Se ruga ca Nasser să fie suficient de ocupat cu planurile sale, 
ca să uite de ameninţarea la adresa părinţilor săi din oră în oră. 
In mod cert, pe Nasser îl supărase ceva - în afară de obţinerea 
explozibilului cu întârziere. După ce-i trimisese aici, ţâşnise ca 
din puşcă, având telefonul la ureche. Gray auzise din întâmplare 
ceva despre o navă de croazieră. Probabil că avea legătură cu 
latura ştiinţifică a operaţiunii desfăşurate de Ghilda. Painter îi 
relatase povestea navei deturnate şi faptul că nu se ştia pe unde 
erau Monk şi Lisa. 

In mod clar, ceva nu mersese bine. 

Insă veştile bune sau rele aveau oare de-a face cu soarta 
prietenilor săi? 

Gray se desprinse de zid şi începu să meargă de-a lungul 
celulei. Seichan stătea lângă Vigor, pe o bancă de piatră. 

Kowalski se aplecă lângă deschizătura din zid. Unul dintre 
paznici ţinea o puşcă îndreptată spre stomacul sau, însă el ignoră 
asta. Vorbi în timp ce Gray se apropia. 

— Tocmai am văzut un tip urcând cu un ciocan pneumatic. 

— Probabil că-s aproape gata, spuse Vigor şi se ridică în 
picioare. 

— Oare de ce durează atât? întrebă Gray. 

Seichan răspunse stând încă jos. 

— Mituirea ia vreme, nu glumă. 

Gray îi aruncă din nou o privire scurtă. 

Ea îi explică: 

— Am auzit nişte strigăte în limba khmeră. Oamenii lui Nasser 
îi îndepărtează pe turişti dintre ruine şi-i urmăresc până ies din 
perimetru. Se pare că Ghilda a închiriat Bayonul pentru ce-a mai 
rămas din această petrecere privată. Suntem într-o regiune 
săracă. N-ar trebui să fie nevoie de prea mult ca să faci 
autorităţile locale să se uite în altă parte. 

Gray deja bănuise cam aceleaşi chestii. Paznicii nu mai făceau 
nici un fel de efort de a-şi ascunde armele. 

Vigor puse o palmă pe o coloană de lângă uşă. 

— Probabil că Nasser i-a convins pe cei din Ghildă că merită să 
împingă investigaţiile pe latura istorică puţin mai departe. 

Gray suspecta că era ceva mai mult de-atât. Işi aminti de 
agitația iscată de nava de croazieră. Dacă se întâmplase ceva pe 
partea ştiinţifică, valoarea laturii istorice avea să fie cu mult mai 
importantă. 

Avu confirmarea peste un moment. 

Nasser intră dându-i la o parte pe paznici. Furia de mai 
devreme se stinsese, iar el revenise la obişnuita atitudine 
vicleană şi rece. _ 

— Suntem gata să ne apucăm de treabă. Insă, înainte să 
continuăm, se pare c-a mai trecut o oră. 

Lui Gray i se strânseră muşchii stomacului. 

Vigor sări în apărarea sa. 

— Ne-ai ţinut închişi în tot acest răstimp. Cu siguranţă, nu te 
poţi aştepta ca noi să fi mers mai departe cu cercetările. 

Nasser înălţă o sprânceană. 

— Nu asta mă preocupă acum. lar Annishen devine din ce în 
ce mai nerăbdătoare. In mod sigur are nevoie de ceva care s-o 
distreze. 

— Te rog, spuse Gray. 

Vorbele îi scăpară înainte să le poată opri. 

Ochii lui Nasser scânteiară plini de amuzament, lăsându-l pe 
Gray să fiarbă în suc propriu. 

— Nu fi măgar, Amen, zise Seichan din spatele lor. Dacă ai de 
gând s-o faci, atunci fă-o şi gata. 

Gray strânse pumnii. Trebui să se abţină ca să nu se întoarcă 
brusc şi s-o facă să tacă. Nu avea nevoie de cineva care să-l 

contrazică pe Nasser. Nu acum. N 

Fruntea calmă a lui Nasser se încruntă de supărare. Işi ridică 
nervos degetele, după care le coborî încet, refuzând să cadă în 
plasa ei. Se întoarse şi se îndreptă din nou spre gărzile sale. Nu 
rosti nici un cuvânt. 

— Nasser! îl strigă din nou Gray cu o voce nefirească. 

— Dacă tot sărim peste ora asta, răspunse Nasser fără să se 
întoarcă, mă aştept la nişte rezultate chiar mai mari de îndată 
ce-o să reuşim să străpungem altarul aia. Dacă nu se întâmplă 
asta, mama ta o să fie văduvită de mai mult decât de un amărât 
de deget. E timpul s-aprindem un foc mai mare la care să te 
perpelim, domnule comandant Pierce. 

Nasser ridică o mână, iar paznicii îi scoaseră afară din celulă. 

Seichan trecu pe lângă Gray, lovindu-se intenţionat de umărul 
lui. Rosti ceva cu o voce joasă, greu de desluşit. 

— Îl puneam la încercare, nimic mai mult. 

Şi continuă să meargă mai departe. 

Gray o porni după ea, în urma ei, după care ajunse lângă ea. 

Ea îi vorbi în şoaptă, fără să se uite la el. 

— Minţea, mergea la cacealma... pot să-ţi spun asta. 

Gray îşi înghiţi o replică plină de furie. Riscase viaţa părinţilor 
lui. 

Ea îşi aruncă rapid privirea spre el, probabil simţindu-i furia. 
Cuvintele ei îi răspunseră cu aceeaşi monedă, devenind mai 
aspre şi mai dure: 

— Ce trebuie să te întrebi tu acum, Gray, este de ce? De ce 
blufează? 

Gray îşi relaxă fălcile încleştate. Era o întrebare bună. Ea îşi 
frecă dosul palmei de mâna lui. El întinse un deget spre 
încheietura ei, ca să o mângâie, să-i recunoască meritele. Insă ea 
deja mersese mai departe, prea departe ca s-o mai poată atinge. 

Nasser îi conduse din nou la sanctuarul central. Echipa de 
demolare muncise din greu. Dăduse găuri în cele două straturi 
masive de gresie. Din acestea ieşeau mai multe cabluri care erau 
răsucite laolaltă, formând o singură legătură. La cele patru ieşiri 
stăteau oameni ce aveau prinse pe spate stingătoare roşii de 
incendiu. 

Gray se încruntă. Oare ce se aşteptau să ardă? Totul era din 
piatră. 

Nasser vorbi cu un bărbat mic de statură, care purta o vestă 
plină de unelte şi un colac de cablu petrecut peste umăr, în mod 
clar expertul în demolări. Bărbatul îi răspunse lui Nasser dând 

aprobator din cap. 

— Suntem pregătiţi, anunţă Nasser. 

Fură duşi spre ieşirea vestică şi apoi după colţ. 

Vigor manifestă o oarecare rezistenţă. 

— O explozie ar putea duce la prăbuşirea a tot ce-i aici direct 
peste noi. 

— Ştim asta, monseniore, spuse Nasser şi duse o staţie radio 
la buze. 

Transmise ordinul prin care geniştii puteau să-i dea drumul. 

Peste o secundă, o bubuitură la fel de răsunătoare ca un tunet 
le strivi piepturile şi îi asurzi. O singură dată. Insoţită de o 
fulgerare orbitoare. După care simţiră un miros înţepător şi 
coroziv, ce le ardea nasul şi gâtul. 

Vigor tuşi. Gray îi flutură o mână prin dreptul ochilor. 

— Ce dracu' a fost asta? întrebă Kowalski scuipând într-un 
colţ, ca să scape de gustul oribil. 

Nasser îl ignoră şi îi conduse tot înainte. 

Mergea după unul dintre oamenii cu stingătoarele. Bărbatul îşi 
trase pe faţă o mască de protecţie şi acţionă furtunul 
stingătorului. Un jet ceţos ţâşni, împroşcând podelele, pereţii şi 
tavanele. Pasajul îngust se umplu cu un nor de pudră fină, 
acoperind fiecare suprafaţă. 

Nasser îi conduse înapoi spre sanctuar. 

Prin norul de ceaţă, Gray observă alţi bărbaţi cu stingătoare 
ale căror jeturi convergeau către încăperea de deasupra. Sub 
jeturile combinate ce împroşcau de jur împrejur, priveliştea 
sanctuarului era complet înceţoşată, Gray abia putând să-i 
distingă pe cei patru care împrăştiau conţinutul stingătoarelor. 

Nasser îi opri acolo. 

După încă o jumătate de minut, operaţiunea încetă, iar praful 
se aşeză. 

Incăperea, încă în ceaţă, le reapăru în faţa ochilor. Lumina 
soarelui intra prin coşul turnului. 

Nasser îi conduse mai departe. 

— Baza de neutralizare, le explică el curăţându-şi cu mâna 
praful de pe faţă. 

— Care ce neutralizează? întrebă Gray. 

— Acidul. Demolarea s-a bazat pe o încărcătură incendiară 
combinată la paritate cu un acid coroziv. A fost proiectată de 
chinezi pe vremea construcţiei Barajului celor Trei Defileuri. Şoc 
minim, pagube maxime. 

Gray intră în încăpere în spatele lui Nasser şi rămase cu gura 

căscată când zări priveliştea din faţă. 

Pereţii erau acoperiţi cu pudră albă, însă schimbarea era 
dramatică. 

Feţele celor patru bodhisattva arătau ca şi cum cineva le 
ştersese definitiv trăsăturile. Ceea ce fuseseră cândva nişte figuri 
beatificate erau acum doar nişte ruine acoperite complet cu un 
fel de zgură. Podelele erau la fel de tocite ca şi cum cineva le-ar 
fi sablat. 

Altarul din centru, luminat de deasupra, era într-o stare 
deplorabilă. Intreaga secţiune dintr-un colţ se desprinsese şi se 
prăbuşise direct în încăperea de dedesubt. 

In mod categoric, acolo jos era un spaţiu gol. 

In mare parte, bucata masivă de piatră încă mai rezista. 

Un alt membru al echipei de demolare păşi înăuntru, cărând 
un târnăcop. Nasser îi făcu semn să înainteze. Îl urma alt bărbat, 
trăgând după el un ciocan pneumatic. 

Aşa, în caz de nevoie. 

Primul bărbat îşi ridică şi balansă târnăcopul, lovind cu putere 
bucata dreptunghiulară din centru. Din vârful uneltei ieşiră nişte 
scântei incandescente, iar bucata enormă de gresie cedă. 

Altarul căzu în groapă. 


10.20 A.M. 


Susan ţipa arcuindu-se pe bancheta din spate. 

Lisa, prinsă în Centura scaunului copilotului, se uită în jur. Se 
holbase la întinderea marelui lac de jos, în timp ce Sea Dart 
făcuse un rondou, pregătindu-se să aterizeze. Dedesubt, un 
sătuc plutitor era îndepărtat de curent de linia malului, un 
talmeş-balmeş de jonci vietnameze, barje şi pontoane de locuit 
adunate laolaltă. 

Acesta era locul unde îi spusese Painter să se ascundă. 
Sătucul de pescuit se afla la 32 de kilometri de Angkor. La 
adăpost de pericol. 

Lisa desprinse pe bâjbâite hamurile care o ţineau ţintuită în 
scaun, în timp ce Susan ţipa de mama focului. Eliberându-se din 
chingi, se duse împleticindu-se spre partea din spate a şalupei- 
avion. 

Susan se zvârcolise şi aruncase într-o parte pătura ignifugă cu 
care era acoperită, respirând întretăiat: 

— Prea târziu! Am ajuns prea târziu! 

Lisa îi adună pătura şi o îndemnă să se întindă la loc. Dormise 
liniştită tot drumul până aici. Ce se întâmplase oare? 

Susan întinse o mână cu degetele încleştate ca nişte gheare şi 
o apucă pe Lisa de antebraţ. Strânsoarea îi arse pielea, 
pârjolindu-i firele fine de păr. 

Lisa îşi smulse mâna din cea a femeii. 

— Susan, ce se petrece? g 

Susan se trase înapoi pe scaunul din spate. Inverşunarea din 
ochii ei se diminuă puțin, însă continua să tremure din tot corpul. 
Inghiți cu greutate. 

— Trebuie să mergem acolo. 

Işi murmură aproape nedesluşit obişnuita incantaţie. 

— Acum, aterizăm, zise Lisa încercând s-o calmeze. Chiar se 
simte cum Sea Dart începe coborârea. 

— Nu! Susan se întinse din nou s-o apuce, dar apoi îşi trase 
mâna înapoi, observând că Lisa se fereşte. 

Işi îndoi degetele şi le băgă sub pătura ignifugă. 

Trase aer în piept tremurând. Îşi ridică ochii spre cei ai Lisei. 
___— Suntem prea departe, Lisa. Imi dau seama cum sună asta. 
Insă nu ne-au mai rămas decât vreo câteva minute. Maximum 10 
sau 15 minute. 

— Ne-au mai rămas pentru ce? 

Lisa îşi aminti de discuţia pe care o avusese mai devreme, cu 
Painter, cu privire la crabii de pe Insula Crăciunului, despre 
schimbările neurologice induse chimic, ce declanşau nişte 
impulsuri migratorii nebuneşti. Insă cum acționau aceleaşi 
substanţe chimice asupra minţii sofisticate a fiinţei umane? Ce 
alte schimbări mai erau induse? Oare se putea bizui pe 
chemarea care o impulsiona acum pe Susan? 

— Dacă n-ajung acolo... zise Susan, scuturându-şi capul ca şi 
cum ar fi încercat să înlăture un lapsus. Au deschis ceva. Pot să 
simt lumina soarelui. Ca şi cum m-ar arde o privire ca un fulger. 
Tot ce ştiu... şi o ştiu din străfundul fiinţei mele e... dacă n-ajung 
acolo la timp, n-o să mai existe nici un remediu. 

Lisa ezită, aruncându-şi rapid privirea înapoi, spre Ryder. Lacul 
parcă urca pe măsură ce Sea Dart cobora. 

Susan gemu. 

— Eu n-am cerut asta. 

Lisa auzi mâhnirea din cuvintele ei, simțind că durerea îi era 
provocată de mai mult decât de povara biologică. Susan îşi 
pierduse soţul şi întreaga lume. 

Se întoarse din nou la femeie. 

Faţa lui Susan strălucea cu o strălucire umbrită de un amestec 
de emoţii: frică, supărare, disperare şi o singurătate profundă. 
Susan îşi împreună palmele. 

— Eu nu sunt un crab. Poţi să-nţelegi asta? 

Lisa înţelese. 

Se răsuci şi îl strigă pe Ryder: 

— Urcă la loc! 

— Poftim? replică Ryder uitându-se uluit la ea. 

Lisa îşi mişcă sugestiv degetul, ridicându-l în aer. 

— Nu ateriza! Trebuie să ajungem mai aproape de ruine. Se 
răsuci şi se folosi de scaunele din spate ca să ajungă iar în 
scaunul copilotului. 

— Există un râu care trece direct prin oraşul Siem Reap. 

Se prăbuşi în scaun. Studiase hărţile de navigaţie ale regiunii. 
Până la oraş încă mai era o distanţă de vreo zece kilometri. Işi 
aminti avertismentul lui Susan: 

„Maximum 10 sau 15 minute”. _ 

Oare avea să fie suficient de aproape? Işi simţi propriul sânge 
aprinzându-i-se în vene din cauza grabei. 

li trebuiră alte câteva secunde ca să-şi dea seama de ce. Era 
vorba de ultimele cuvinte ale lui Susan. 

„Eu nu sunt un crab.” 

Susan nu ştia nimic despre crabii de uscat de pe Insula 
Crăciunului. Lisa nu vorbise cu nimeni despre conversaţia pe 
care o avusese cu Painter, nici măcar cu Ryder. Poate că, în 
apatia ei, Susan auzise fără să vrea sfârşitul discuţiei. Insă Lisa 
nu putea să-şi aducă aminte dacă folosise cuvântul „crab”. 

Indiferent cum stăteau lucrurile, întoarse harta de navigaţie şi 
căută. 

Aveau nevoie de un loc mai aproape ca să aterizeze. 

Un alt lac sau râu... 

— Sau aici, spuse ea cu voce tare, trăgând harta mai aproape. 

— Ce-i asta, fato? întrebă Ryder. 

Ridicase vârful Sea Dart, iar acum zburau pe deasupra lacului, 
la mare altitudine. 

Lisa întoarse harta spre el şi bătu uşor cu degetul în ea. 

— Poţi să aterizezi aici? 

Ochii lui Ryder se lărgiră. 

— Chiar eşti nebună de legat? 

Ea nu-i răspunse. In mare parte, fiindcă nu ştia răspunsul. 

Pe faţa lui Ryder se întipări un zâmbet larg. 

— Ce mama naibii! Hai să încercăm! 

Întotdeauna dornic de senzaţii tari, întinse o mână şi o bătu 
uşor pe coapsă. 

— Îmi place cum gândeşti. Cât de stabilă e relaţia aia pe care 
o ai acasă? 

Lisa se lăsă pe spate în scaun. După ce-o să audă Painter de 
asta... 

Clătină din cap. 

— O să vedem. 


11.22 P.M. 
Washington, D.C. 


— Domnule, semnalul acelui GPS pe care m-aţi pus să-l 
urmăresc iese de pe drumul stabilit. 

Painter se răsuci brusc. Işi coordonase acţiunile împreună cu 
Brigada specială de Recuperare şi Contraterorism australiană. 
Membrii acesteia ajunseseră pe insula Pusat în urmă cu 15 
minute, deplasându-se spre coordonatele pe care i le dăduse 
Lisa. Informaţiile pe care le primise mai devreme de pe insula 
rămâneau destul de derutante. Mistress of the Seas fusese găsită 
arzând, învăluită într-un morman încâlcit de plase şi cabluri de 
oţel. Se înclinase la aproape 45 de grade. La bordul navei era în 
derulare o operaţiune majoră de stingere a incendiului. 

Kat stătea în partea cealaltă, ţinându-şi căştile pe urechi cu 
ambele mâini. Refuzase să plece acasă. Nu voia s-o facă până 
când nu ştia cu siguranţă. Avea ochii umflaţi şi roşii, dar 
rămăsese concentrată, agăţându-se de o urmă de speranţă. 
Poate că, într-un fel sau altul, Monk mai era încă în viaţă. 

— Domnule, spuse tehnicianul indicându-i un alt ecran. : 

Aici era afişată harta platoului central al Cambodgiei. In 
mijlocul acestuia se întindea un mare lac. Un mic spot pulsatoriu 
se deplasa dintr-o parte în alta a ecranului, efectuând mici salturi 
şi redând mişcările lui Sea Dart. 

Deşi cu câteva momente în urmă hidroavionul se învârtise pe 
lângă linia țărmului, acum se îndepărta de lac în mod evident. 

— Unde se duc? întrebă Painter. 

Urmări spotul alte câteva secunde, până când observă 
traiectoria. O prelungi cu o mişcare a unui deget. Traiectoria 
aeriană ducea drept spre Angkor. 

„Oare ce fac?” 

Lui Painter îi atrase atenţia o mişcare în zona uşii. Asistentul 
său, Brant, ţâşni în cameră şi-şi frână scaunul cu rotile cu un 
sunet strident cauzat de frecarea cauciucului pe linoleum. 

— Domnule director Crowe, am încercat să dau de 
dumneavoastră, zise el gâfâind. N-am reuşit. Mi-am imaginat că 
încă mai sunteţi în videoconferinţa cu Australia. 

Painter încuviinţă din cap. Aşa fusese. 

Brant înşfăcă un fax mototolit din poală şi i-l întinse. 

Painter îl luă şi îl parcurse o dată în grabă, după care îl mai 
parcurse încă o dată, cu mult mai multă atenţie. „Oh, Doamne...” 

Se îndreptă spre uşă, lovindu-se în trecere de Brant. Se opri şi 
se întoarse: 

— Kat? 

— Du-te. Am eu grijă de ea. 

El îşi aruncă rapid privirea înapoi la ecranul cu harta 
Cambodgiei, la micul punct care pulsa în drum spre ruinele 
Angkorului. 

„Lisa, sper că ştii ce faci.” 

leşi în grabă din încăpere şi o luă la fugă spre biroul său. 

Pentru moment, ea era pe cont propriu. 


10.25 A.M. 
Angkor 


— Ţineţi-vă bine! le avertiză Ryder, deşi tonul aducea mai 
mult cu un strigăt de luptă. 

Lisa se apucă strâns de braţele scaunului ei. 

in faţă, giganticele turnuri negre în formă de stupi ale Angkor 
Wat se înălţau spre cer. Insă nu templul spectaculos, întins pe 
mai bine de 1 500 de metri pătraţi era ţinta lor. 

Ryder înclină brusc Sea Dart către întinderea artificială de apă 
verzuie de pe una dintre laturi. Şanţul de apărare al Angkor Wat. 
Spre deosebire de cel de la Angkor Thom, acesta încă mai avea 
apă în el. 

Şanţul se întindea de jur împrejurul templului, pe o lungime de 
aproximativ 6 kilometri, iar fiecare latură ocupa efectiv câte 1,5 
kilometri de luciu drept de apă. Singura problemă... 

— Atenţie la pod! strigă Lisa. 

— Aşa ai numi tu chestia aia? comentă Ryder sarcastic. 

Ţinea un trabuc între dinţi. Scoase cu dexteritate fumul prin 
colţul buzelor. 

Era singurul lui trabuc, ţinut ascuns pentru situaţii 
neprevăzute, ca aceasta. După cum spusese Ryder înainte să-l 
aprindă: „Până şi unui condamnat la moarte i se permite un ultim 
fum de ţigară”. 

Miliardarul plană deasupra şanţului cu apă, modificând puţin 
altitudinea traiectoriei de zbor, în sus şi în jos, suficient cât să 
evite pasarela. 

Lisa îşi tinu respiraţia în momentul în care trecură pe 
deasupra, la mustață. Turiştii se traseră într-o parte şi alta, 
ferindu-se. 

După ce trecură de partea cealaltă a pasarelei, Ryder cobori 
Sea Dart în picaj rapid, atingând uşor şanţul de apărare şi lăsând 
în urmă o jerbă de apă. După care se stabilizară şi se afundară şi 
mai mult în apă, deplasându-se cu viteză, pe măsură ce 
aeronava devenea o ambarcaţiune propriu-zisă. Inerţia îi 
propulsa spre colţul mai depărtat al şanţului cu apă, mult prea 
rapid ca să poată să ia curba în siguranţă. 

Digul din pământ de la capăt se apropia vertiginos de ei. 

Ryder împinse o manetă la podea. 

— Aceasta se numeşte Intoarcerea Hamilton! Ţineţi-vă bine! 

Cu un pufăit gros de fum, răsuci brusc volanul. 

Sea Dart se răsuci ca şi cum ar fi fost pe gheaţă, partea din 
spate executând o rotaţie completă. Motoarele vuiră în timp ce 
ejectoarele din spate frânau. Aparatul încetini. 

Lisa se ghemui, aşteptând încă să se izbească de valul de 
pământ. 

În realitate, Ryder întoarse maneta şi făcu astfel ca 
ambarcaţiunea să alunece pe-o parte pe suprafaţa apei. In urma 
plonjării, Sea Dart formase un val ce se propagă direct spre digul 
înclinat, iar volumul de apă dislocat îi permisese să se oprească 
lin. 

Ryder oftă, scoțând fum gros de trabuc, iar apoi opri 
motoarele. 

— Dumnezeule, a fost al dracului de amuzant. 

Lisa îşi scoase imediat centura de siguranţă şi se duse la 
Susan. 

— Repede, zise Susan zbătându-se. 

Lisa o ajută pe femeie să-şi scoată centura. Ryder veni după 
ea şi deschise uşa de acces. 

— Deci ţi-e clar ce trebuie să faci? îl întrebă Lisa după ce săriră 

în apă mică de sub ei şi parcurseră cei câţiva paşi până la malul 
de pământ al şanţului. 

De jur împrejur se auzeau strigăte din ce în ce mai puternice. 

— Mi-ai spus de 16 ori, răspunse Ryder. Găsesc un telefon, îl 
sun pe directorul tău, îi spun ce faci. Incotro te duci. 

Se căţărară pe panta ce dădea înspre un drum aflat exact 
lângă şanţul de apărare. Susan rămăsese înfăşurată în pătura pe 
care o ţinea strâns cu ambele mâini, ca să nu se deschidă. În 
plus, avea şi ochelari de soare la ochi, pentru a se proteja cât 
mai mult posibil de puterea soarelui. 

Oamenii din jur arătau spre ei şi îi strigau. 

Ryder opri un vehicul care trecea prin zonă. Nu era mare 
lucru, doar o motoretă ce trăgea după ea un mic cărucior 
acoperit. Ryder ridică o mână plină de bani gheaţă, echivalentul 
cuvântului „stop” în limbaj universal. Şoferul vehiculului era 
extrem de fluent în această limbă. Işi întoarse brusc motoreta şi 
veni clătinându-se direct spre ei. 

Odată oprită, Ryder le ajută pe Lisa şi pe Susan să se urce în 
căruciorul din spate şi le închise în remorca minusculă. 

— Tuk-tukul o să vă ducă direct la templul ăla. Aveţi grijă. 

— Vezi să dai de Painter, îi zise Lisa. 

El le făcu cu mâna, ca şi cum ar fi dat semnalul de începere a 
unei curse. 

Conformându-se, motoreta se îndepărtă în viteză, trăgând 
după ea remorca în care se aflau femeile. 

Lisa se întinse ca să se uite în spate. Nişte poliţişti în uniformă 
se apropiau deja de Ryder, gonind pe propriile motorete. Ryder 
îşi flutură trabucul, făcând o scenă. 

Nimeni nu dădu nici un fel de atenţie micuţului lor tuk-tuk. 

Lisa se aşeză la loc. 

Lângă ea, Susan rămase învelită în pătura ca într-un cocon. Un 
singur cuvânt îi ieşi de pe buze: 

— Repede! 


10.35 A.M. 


În genunchi, Gray se holba peste marginea gropii, prin hornul 
circular de piatră. 

Aflată la 12 metri mai jos, o faţă se holba la el. Un alt 
bodhisattva din piatră. leşea în relief pe suprafaţa podelei, fiind 

sculptat într-un singur bloc gigantic de gresie. Lumina naturală 
provenită din coşul înalt de deasupra ajungea în groapa de jos 
într-un fascicul pătrat de lumină, scânteietor din cauza 
particulelor fine, scăldând faţa de piatră întunecată în căldura 
soarelui. 

Zâmbetul enigmatic îi ura bun venit. 

Intr-o parte, chiar lângă marginea altarului parţial distrus, 
cineva aruncă o scară rulată făcută din cabluri de oţel şi cu 
trepte de aluminiu, destinată spaţiilor înguste. Aceasta se 
desfăşură zornăind puternic şi se lovi de podeaua fundaţiei. 
Capătul de sus era prins cu carabine de siguranţă de acoperişul 
de piatră al sanctuarului. 

Nasser se apropie de Gray. 

— Tu o să cobori primul. Urmat de unul dintre oamenii mei. 
Pentru moment, o să-i ţinem pe prietenii tăi aici. 

Gray îşi şterse pulberea de pe mâini şi se ridică în picioare. Se 
apropie de scară. Vigor stătea sprijinit de perete, cu o faţă tristă. 
Gray îşi imagină că expresia mohorâtă a monseniorului nu era 
pricinuită exclusiv de situaţia în care se aflau. Probabil că pentru 
el, ca arheolog, deci din punct de vedere profesional, profanarea 
de aici i se părea dezgustătoare. 

Lângă Vigor, Kowalski şi Seichan pur şi simplu aşteptau să 

vadă ce le rezervă în continuare soarta. 
__ Gray dădu din cap spre toţi trei şi începu să coboare pe scară. 
In loc să fie prăfuită, groapa mirosea a umed şi rece. Primii 9 
metri parcurşi erau de fapt un puț mai îngust, de 2 metri lăţime, 
format din blocuri de piatră, asemănător unei fântâni mai mari. 
Însă pe ultimii 3 metri, pereţii se înclinau în exterior, formând o 
pivniţă în formă de butoi, cu un diametru de 12 metri, perfect 
rotundă. 

— Să rămâi la vedere! strigă Nasser. 

Gray aruncă o privire în sus, la cercul de puşti îndreptate spre 
el. Unul dintre soldaţi era deja pe scară, coborând spre el. Gray 
sări pe podea, aterizând lângă faţa de piatră a lui bodhisattva. 

Se uită atent în jur. Patru piloni masivi, dispuşi la intervale 
egale, susțineau arcada. Era posibil să fie stâlpii de susţinere, 
care fuseseră construiți special pentru a suporta greutatea 
turnului de deasupra. Susţinând acest turn, podeaua pe care 
păşea nu era formată din lespezi de gresie. Era calcar compact, 
extrem de rezistent. Ajunseseră la temelia edificiului. 

Categoric, aici era fundaţia Bayonului. 

Zăngănitul scării îi atrase atenţia şi-l făcu să se uite din nou în 

sus, la soldatul care se apropia. N 

Gray se gândi să sară pe el şi să-i ia puşca. Insă după aceea ce 
va urma? Prietenii lui încă erau sus, părinţii lui încă erau la 
cheremul lui Nasser. Aşa că, în loc să facă asta, se apropie de 
faţa sculptată. Se învârti în jurul ei. Era cioplită în gresie, la fel ca 
şi celelalte. Faţa întinsă pe spate se uita în sus, fiind sculptată 
dintr-un bloc mare de piatră înalt până la talie. 

Faţa nu părea diferită de celelalte: aceleaşi colţuri ale buzelor 
arcuite în sus, acelaşi nas, aceeaşi frunte şi aceiaşi ochi 
fantomatici, meditativi. 

Paznicul îşi dădu drumul de pe scară pe podea, aterizând cu 
un puternic zgomot de bocanci lovind piatra. 

Gray îşi îndreptă corpul, după care surprinse ceva cu coada 
ochiului. 

Se răsuci, observând ceva ciudat la faţă, la ochii aceia 
meditativi. Amândoi aveau în centru un cerc întunecat, un fel de 
pupile. Nici măcar lumina soarelui nu îi putu risipi îndoielile. 

Gray trebui să se aplece peste obrazul de piatră ca să se 
asigure. Intinse o mână şi verifică pupila întunecată cu un deget. 

— Ce faci? strigă Nasser în jos. 

— Sunt găuri! Găuri date în ochi, acolo unde ar trebui să fie 
pupilele. Cred că e posibil ca ele să treacă fără probleme dintr-o 
parte în alta a feţei. 

Gray căută cu privirea în sus. Lumina soarelui cobora prin 
coşul turnului, iar odată cu îndepărtarea altarului, crâmpeiul de 
lumină ajungea la faţa ascunsă aici. 

Insă pătrundea oare lumina şi mai adânc de-atât? 

Se sui mai sus pe faţa sculptată, întinzându-se de-a lungul ei. 
Îşi aplecă propriul ochi la nivelul pupilei zeului de piatră. 
Inchizându-şi celălalt ochi, îşi făcu mâinile căuş în jurul pupilei 
din gresie. li trebui un scurt moment ca să-şi ajusteze propria 
vedere. 

Dedesubt, la depărtare, în lumina soarelui ce trecea prin 
cealaltă pupilă, putu să zărească licăritul unei suprafeţe de apă. 
Un bazin de apă pe fundul cavernei. Gray aproape că putea să-şi 
imagineze spaţiul boltit, bombat asemenea carapacei unei 
broaşte-ţestoase. 

— Ce vezi acolo? întrebă Nasser. 

Gray se răsuci într-o parte până ajunse pe spate, uitându-se în 
sus de pe fundul gropii. 

— E aici! Caverna! Sub faţa de piatră! 

Ca şi piatra altarului de deasupra, bodhisattva stătea de pază 

la o uşă secretă, un spaţiu de acces ascuns. 

Gray îşi aminti explicaţia lui Vigor cu privire la sutele de feţe 
de piatră: „Unii spun că sunt menite să păzească locul, feţe cu 
priviri pătrunzătoare, animate de o inimă secretă, ce au în grijă 
mistere lăuntrice”. Insă aşa cum stătea acolo, întins pe spate, 
Gray îşi mai aminti şi alte cuvinte ale acestuia, mult mai vechi şi 
mai cumplite, din textul lui Marco, mai precis chiar ultima frază 
din povestea sa. 

Cuvintele îl făcură să îngheţe. 

„Poarta iadului a fost deschisă în acel oraş, însă nu ştiu dacă a 
fost vreodată închisă.” 

Gray privi în sus, la altarul parţial distrus şi ştiu adevărul. 

„A fost închisă, Marco.” 

Insă acum ei o deschideau din nou. 


10.36 A.M. 


Tuk-tukul se opri la capătul unui drum pavat. 

Lisa cobori. 

Drumul din faţă ducea la o piaţetă construită din pietre puse 
de-a valma unele peste celelalte, pe jumătate dislocate de 
copacii uriaşi din jur. 

Dincolo de piaţetă, se înălța maiestuos Bayonul, încadrat de 
junglă, un mănunchi zdrenţuit de turnuri din gresie sculptată cu 
feţe fărâmiţate de vreme, acoperite cu licheni şi pline de 
crăpături. 

Câţiva turişti se adunaseră în piaţeta, făcând fotografii. Doi 
japonezi se apropiară de tuk-tukul lor, dorind în mod clar să 
ocupe vehiculul de îndată ce Lisa şi Susan îl vor fi eliberat. Unul 
din bărbaţi îşi aplecă respectuos capul spre Lisa. 

Işi ridică o mână spre templu şi vorbi în japoneză. 

Lisa clătină din cap, neînţelegând. 

El zâmbi sfios, îşi aplecă din nou capul şi se chinui să scoată 
un cuvânt în engleză. 

— Inchis. 

„Inchis?” 

Lisa o ajută pe Susan să coboare din tuk-tuk, aşa cum era, 
încă acoperită de pătură din cap până-n picioare. 

Nu se putea distinge decât o pereche de ochelari de soare. 
Lisa îi simţi tremurul prin pătura protectoare, în timp ce-o 

sprijinea pe Susan. 

Turistul se duse spre tuk-tuk, întrebând prin semne dacă 
puteau să-l ia. 

Lisa dădu din cap aprobator şi o porni şontâc-şontăc cu Susan, 
de-a lungul piaţetei pavate cu lespezi de piatră neregulate. 

In faţă, în interiorul templului, Lisa văzu o mulţime de bărbaţi 
aplecaţi peste turnuri, stând deasupra porţilor de acces, 
patrulând pe ziduri. Cu toţii purtau uniforme kaki şi berete negre. 

Erau oare din armata cambodgiană? 

Susan o trase după ea, de-abia mergând, dar conştientă de 
ceea ce vrea, înspre poarta estică. 

Doi bărbaţi cu berete pe cap stăteau de pază. Aveau puştile 
atârnate pe umeri. Lisa nu văzu nici un fel de însemne de grad, 
nici un fel de embleme. Cel din stânga, în mod clar cambodgian, 
avea pe faţă mai multe cicatrice rămase în urma unor zgârieturi 
adânci. Celălalt, îmbrăcat la fel, era caucazian, avea pielea 
măslinie şi un început de barbă neîngrijită. Ambii păreau extrem 
de duri. 

Aceştia nu erau militari ai armatei cambodgiene. 

Ci mercenari. 

— Ghilda, zise Lisa în şoaptă, amintindu-şi informaţiile pe care 
i le transmisese Painter cu privire la capturarea lui Gray. 

„Sunt deja aici.” 

Lisa trase de Susan ca să o oprească, însă femeia se zbătu să 
scape din strânsoare, ca să-şi continue drumul. 

— Susan, nu putem să te dăm iarăşi pe mâna celor din Ghildă, 
zise Lisa. 

„Nu, mai ales după ce Monk şi-a dat viaţa ca să te elibereze.” 

Vocea lui Susan era înăbuşită de pătura protectoare, însă sună 
destul de fermă: 

— N-avem de ales... trebuie... fără remediu, totul va fi 
pierdut... clătină Susan din cap... o singură şansă. Remediul 
trebuie făurit. 

Lisa înţelese. Işi aduse aminte de avertismentul lui Devesh şi 
confirmarea lui Painter. 

Pandemia se răspândea deja. Lumea avea nevoie de remediu 
înainte de a fi prea târziu. Chiar dacă avea să cadă în mâinile 
celor din Ghildă, trebuia să fie produs. Aveau să se ocupe de 
consecinţe după aceea. 

Şi cu toate astea... 

— Eşti sigură că nu există altă cale? întrebă Lisa. 

Vorbele lui Susan erau întretăiate de teamă şi supărare: 

— Îmi doresc din suflet să fi existat. S-ar putea să fi ajuns prea 
târziu. 

li îndepărtă cu grijă mana Lisei de pe mâneca ei şi o porni 
înainte, împleticindu-se, în mod clar intenţionând să meargă de 
una singură. 

Lisa porni în urma ei. Nici ea nu avea de ales. 

Se apropiară de poarta păzită. Lisa habar nu avea cum puteau 
convinge pe cineva să le lase să treacă dincolo de baricade. 

insă, după câte se părea, Susan avea un plan. 

Ea îşi lepădă pătura, lăsând-o să-i cadă de pe spate până la 
călcâie. In strălucirea soarelui, nu arăta prea diferit de oricine 
altcineva, probabil doar mai deschisă la culoare, cu pielea 
subţiată şi palidă. Işi scoase ochelarii cu degetele încleştate şi se 
întoarse ca să se uite direct la soare. 

Lisa privi cum trupul lui Susan se cutremură, imaginându-şi 
şuvoiul orbitor de lumină ce trecea prin pupilele femeii, direct 
spre nervul optic, spre creierul ei. 

Cu toate acestea, se părea că nu era suficient. 

Susan îşi smulse bluza de pe ea, expunându-şi şi mai multă 
piele la lumina soarelui. Işi desfăcu nasturii de la pantaloni, iar 
aceştia, aşa slabă cum era după săptămânile petrecute într-o 
amorţeală continuă, căzură de pe ea. Rămasă numai în chiloţi şi 
sutien, Susan se apropie de poartă. 

Paznicii nu ştiau cum să procedeze cu femeia aproape goală. 
Totuşi, făcură un pas în faţă ca să-i blocheze calea. Soldatul 
cambodgian îi făcu semne evidente, însoţite de nişte cuvinte 
tăioase. 

— D'tay! Bpel k'raowee! 

Susan îl ignoră şi continuă să meargă, intenţionând să treacă 
printre ei. 

Celălalt paznic o apucă pe femeie de umăr, întorcând-o pe 
jumătate. Expresia sa îndârjită se transformă imediat într-una de 
suferinţă agonizantă. Îşi trase brusc mâna înapoi. Avea palma 
arsă şi de-o culoare la fel de intensă ca sfecla roşie. In momentul 
în care căzu pe spate, prăbuşindu-se peste zid, din degete îi 
curgea sânge. 

Cambodgianul îşi ridică arma, îndreptând-o spre ceafa lui 
Susan în vreme ce ea continua să înainteze, trecând de el. 

— Nu! strigă Lisa. 

Individul înarmat îşi îndreptă rapid privirea spre ea. 

— Du-ne! rosti ea chinuindu-se să-şi amintească numele pe 
care îl folosise Painter în relatarea poveștii lui Gray. 

Şi-l aminti. 
— Du-ne la Amen Nasser! 


10.48 A.M. 


— Veniţi să vedeţi asta! strigă Vigor neputând să-şi reprime 
uimirea din voce. 

Se uită în spate, căutându-i pe ceilalţi. 

Gray stătea la un pas distanţă de el, examinând unul dintre 
stâlpii de susţinere ai fundaţiei. Aceştia erau formaţi din discuri 
de gresie, pur şi simplu suprapuse, fără mortar între ele, groase 
de 30 de centimetri şi cu un diametru de aproape un metru. Gray 
pipăi mai multe crăpături adânci, fisuri cauzate de presiunea 
acumulată în timp la nivelul coloanelor. 

Aflaţi chiar în centrul încăperii, Seichan şi Kowalski stăteau pe 
faţa de piatră, uitându-se cum echipa de demolări a lui Nasser 
pregătea blocul de piatră sculptată. 

Din nou, un burghiu cu vârf de diamant, ce scotea un zgomot 
asurzitor, muşcă mărunt din piatră, făcând să răsune spaţiul 
aproape închis, în formă de butoi. Un alt sfredel de 2,5 centimetri 
grosime intrase deja 30 de centimetri în faţa din piatră. In 
celelalte găuri deja făcute erau băgate încărcături explozive şi 
conectate la lirele electrice, de două ori mai multe decât cele 
folosite la altar. Peste tot atârnau frânghii cu care se transportau 
în sus şi-n jos echipamente şi explozibil. 

O rază strălucitoare de soare le lumina strădania. 

Spre deosebire de Seichan şi Kowalski, Vigor nu putuse să 
privească aceasta mutilare. 

Chiar şi acum, el se întorsese şi îşi concentrase din nou atenţia 
asupra peretelui pe care-l studiase. Departe de raza de lumină 
centrală, spaţiul de aici era învăluit într-un întuneric profund. 

Lui Vigor i se permisese să aibă o lanternă, astfel încât să 
poată căuta o altă intrare în caverna subterană. Şi, cu toate că 
detesta că trebuia să-l ajute pe Nasser, dacă avea să găsească o 
altă cale de coborâre, se bucura totuşi pentru că astfel putea 
probabil să limiteze gradul de profanare a acestor ruine 
străvechi. 

Insă lui Vigor nu i se acordase prea multă vreme. 

Ci numai 10 minute. 

Cu pregătirile în derulare, Nasser urcase, părăsind pivniţa. 

Vigor observase cum îşi verifică telefonul mobil, încercând să 
vadă dacă are semnal. După câte se părea, nu avusese succes, 
aşa că urcase, ordonându-le să fie gata până în momentul în 
care avea să se revină. 

Gray i se alătură lui Vigor. 

— Ce este? Ai găsit uşa aia pe care o căutai? 

— Nu, îi mărturisi Vigor. 

Mersese de jur împrejurul întregii circumferinţe a pivniţei. Nu 
exista altă uşă. Se părea că singura cale de acces spre grota de 
jos era prin faţa de piatră a bodhisattva Lokesvara. 

— Insă am găsit asta. 

Vigor aşteptă să treacă unul dintre paznicii care patrulau prin 
zonă, după care schimbă poziţia lanternei, orientând-o direct şi 
precis spre perete, plimbându-i fasciculul luminos în sus pe 
suprafaţa acestuia. Luminată şi totodată acoperită de porţiuni 
întunecate, pe perete apăru o suprafaţă extinsă, plină de gravuri, 
ce amintea de basoreliefurile de deasupra. Insă, de data asta, nu 
reprezentau nici o figură, ci numai un amestec încâlcit de semne 
care coborau parcă în cascadă. 


— Ce-i asta? întrebă Gray întinzându-şi degetele ca să 
examineze ceea ce scosese la iveală fasciculul luminos. 

Până în acel moment al discuţiei, deja li se alăturaseră şi 
Seichan cu Kowalski. 

Vigor umblă la lanternă şi schimbă intensitatea luminii, 
lărgindu-i fasciculul pentru a vedea mai bine. 

— La început, am crezut că este doar o ornamentaţie pur 

decorativă. Întrucât acoperă întreg peretele. 

Dădu amplu din mâna pentru a cuprinde întreaga lăţime a 
încăperii. Fiecare suprafaţă în parte. 

— Dar atunci ce dracu’ este? bombăni Kowalski. 

— N-are legătură cu dracu”, domnule Kowalski, spuse Vigor. 
Este ceva angelic. 

Vigor luă lanterna şi o apropie cu mâinile căuş de un mic 
fragment al ornamentaţiei ce parcă semăna cu un tapet gravat. 

— Uitaţi-vă mai de-aproape. 


> 


GI 


ALE 


Gray se aplecă spre perete, urmărind cu buricele degetelor 
modelul gravat. Pe faţa comandantului apăru o expresie nouă, în 
mod clar determinate de faptul că începea să înţeleagă. 

— Totu-i compus din simboluri angelice puse laolaltă. 

Seichan veni lângă Gray, urmărind cu propriile degete ce 
pipăise şi el, nas în nas cu el. 

— E imposibil. Nu ne-ai spus dumneata că scrierea angelică a 
fost inventată de cineva pe la anul 1600? 

Vigor încuviinţă din cap. 

— De Johannes Trithemius. 

— Şi cum e posibil că scrierea să apară aici? întrebă Gray. 

— Nu ştiu, răspunse Vigor. Poate că, la un moment dat, 
Vaticanul chiar a trimis pe cineva să bată tot drumul până aici, în 
Cambodgia, pentru a urma istoria lui Marco, aşa cum am făcut-o 
şi noi. Poate că oamenii trimişi aici s-au întors cu semnele 
gravate ale scrierii, iar Trithemius a pus cumva mâna pe ele. Şi 
şi-a conceput scrierea pe baza lor. lar dacă a ştiut povestea lui 
Marco despre fiinţele angelice luminoase, strălucitoare, poate că 
asta a fost motivul pentru care a pretins că scrierea este 

angelică. 

Gray se întoarse spre Vigor. 

— Insă tu nu crezi asta, nu-i aşa? 

Vigor se uită la Gray cum face un pas în spate, după care se 
mai retrage câţiva paşi, cu privirea aţintită asupra peretelui. 

„Şi el o vede.” 

Vigor luă o gură de aer care-l făcu să se înfioare, încercând să 
se stăpânească, să nu se mai gândească la ipoteza ce-i înflorise 
în minte. 

— Trithemius a susţinut c-a dobândit cunoştinţele necesare 
scrierii după săptămâni de post şi meditaţie profundă. Cred că 
exact asta s-a întâmplat. 

Neîncrezătoare, Seichan îi replică batjocoritor: 

— Deci pur şi simplu s-a întâmplat că el să născocească toată 
scrierea care să se potrivească perfect cu scrierea străveche de- 
aici. 

Vigor dădu din cap aprobator. 

— Exact asta spun şi eu. Adu-ți aminte ce v-am zis mai înainte, 
despre modul în care scrierea angelică seamănă izbitor cu 
ebraica. Trithemius a mers până într-acolo încât a afirmat că 
scrierea sa reprezenta cea mai pură distilare a alfabetului ebraic. 

Seichan ridică din umeri. 

— Ce ştii despre cabala evreiască? întrebă Vigor. 

— Doar că-i un fel de studiu mistic evreiesc. 

— Exact. Specialiştii în cabală caută să înţeleagă şi să 
pătrundă natura divină a universului prin studierea Bibliei 
ebraice. Ei cred că semnificaţia înţelepciunii divine este 
îngropată în formele şi liniile curbe ale alfabetului ebraic. Şi că, 
doar meditând asupra lor, cineva poate ajunge la un grad sporit 
de cunoaştere şi înţelegere a universului şi a fiinţei umane la 
nivelul cel mai de bază. 

Seichan clătină din cap. 

— Vrei să spui că tipul ăsta, Trithemius, a meditat şi a scos la 
iveală această formă mai pură de ebraică? A descoperit 
întâmplător un limbaj... un limbaj identic cu aceasta... zise ea 
bătând uşor în perete. Un limbaj care face conexiunea cu o mare 
înţelepciune interioară? 

Gray îşi drese vocea: 

— lar eu cred că „interioară” este cuvântul-cheie aici. 

li făcu semn lui Seichan să se dea înapoi, să vină lângă el. 

— Ce vezi? Uită-te la întregul model. Ţi se pare cunoscut? 

Seichan se uită fix preţ de o secundă, după care spuse pe 

nerăsuflate: 

— Nu ştiu. După ce să mă uit? N 

Gray oftă şi se apropie încet de perete. Işi trecu un deget de-a 
lungul unei cascade de simboluri. 

— Uită-te la cum se învârt în jos, descriind spirale frânte. 
Vizualizează această porţiune în ansamblul ei. 


N. 


Seichan îşi miji ochii. 

— Are un aspect aproape biologic. 

Gray dădu din cap. 

— Urmăreşte tulpinile astea. Nu seamănă ele cu două spirale 
frânte de ADN? Ca o hartă genetică? 

Seichan şovăi. 

— Scrisă într-un limbaj angelic? 

Gray se îndepărtă, cu privirea încă aţintită spre perete. 

— S-ar putea. De fapt, a existat un studiu ştiinţific care a 
comparat modelele din codul ADN cu cele găsite în limbile 
omeneşti. În conformitate cu legea lui Zipf - un instrument 
statistic - toate limbile umane prezintă un model specific de 
folosire repetitivă a cuvintelor. Precum frecvenţa cuvintelor „un” 
sau „0”. Sau raritatea altor cuvinte, precum „porc-spinos” sau 
„eliptic”. Când schiţezi un grafic ce compară popularitatea 
cuvintelor cu frecvenţa folosirii lor, obţii o linie dreaptă. Şi este 
mereu acelaşi, indiferent dacă e vorba de limba engleză, rusă 
sau chineză. Toate limbile pământului produc acelaşi model 
linear. 

— lar codul ADN? întrebă Vigor intrigat. 

— A produs exact acelaşi model. Până şi în ADN-ul nostru care 
nu este folosit, pe care majoritatea oamenilor de ştiinţă îl 
consideră a fi reprezentat de reziduuri sau resturi biologice. 
Studiul a fost repetat şi verificat. Dintr-un motiv sau altul, există 
un limbaj îngropat în codul nostru genetic. Noi nu ştim ce spune. 
Insă... şi Gray indică spre perete. Aceasta s-ar putea să fie forma 
scrisă a acestui limbaj. 

Vigor trecu o mână de-a lungul simbolurilor sculptate, fără să 
mai răsufle, plin de evlavie. 

— Te face să te minunezi. Oare ar fi putut Trithemius să 
ajungă la limbajul ăsta în timpul meditaţiilor sale? 

Işi îndreptă corpul, căci îl străfulgeră un alt gând. 

— Şi ţineţi cont de ebraica străveche, de modul în care 
semnele şi simbolurile sale sunt similare scrierii angelice. Oare e 
posibil ca limbile scrise să fie, într-un fel sau altul, derivate din 
asta, să apară dintr-o memorie genetică? De fapt, asta te face să 
te întrebi dacă nu cumva limba aceasta nu este însuşi Cuvântul 
Domnului care a pus ceva superior în noi toţi. 

Vigor schimbă iarăşi poziţia lanternei, plimbând-o de colo-colo, 
ca să acopere întreaga lăţime a enormei încăperi. 

— Insă, indiferent cum ar fi, toate astea... Tot acest limbaj 
angelic. Ce ne spune nouă? 

— Eu cred că este o copie genetică, zise Gray. 

— Insă o copie a ce anume? interveni Seichan. 

— Probabil a unei țestoase, mormăi Kowalski. 

Vigor fornăi pe nas la glumă acestuia, dar atât Seichan, cât şi 
Gray reacționară extrem de surprinşi, uitându-se rapid la 
bărbatul masiv, cu nişte expresii similare, pline de neîncredere. 

— Ce-i? întrebă Vigor simțind că este vorba de ceva important. 

Gray veni mai aproape, coborându-şi tonalitatea vocii. 

— Cred că s-ar putea să aibă dreptate. 

— Am dreptate? întrebă Kowalski. 

Gray le explică pe larg teoria sa cu privire la caverna de 
dedesubt. j 

— Carapacea ţestoasei reprezintă caverna. Insă cum rămâne 
cu testoasa în sine? Conform poveștii, reprezintă personificarea 
lui Vishnu, o ființă angelică. 

Gray făcu un semn spre perete. 

— lar aici este dovada unui proces biologic ciudat, a unor 
cunoştinţe şi informaţii secrete. Mai presus de o simplă boală 
virală. Cred că acest cod de pe pereți reprezintă un fel de jurnal 
al acestui proces. E posibil să fie încă incomplet. 

Vigor studie peretele, copia fidelă. 

Inainte să o poată contempla mai departe, deasupra se auzi o 
mare agitaţie. 

Se întoarseră în grup compact, înapoi în centru. Se părea că 
echipa de demolări era pe cale să-şi termine pregătirile. Şeful lor 
desfăşurase toate cablurile încărcăturilor explozive şi le cuplase 
la un detonator electronic dispus astfel încât să poată arunca 
totul în aer. 

Deasupra capului, Vigor reperă o femeie care cobora pe scară. 
Era dificil să-i distingă trăsăturile prin crâmpeiul strălucitor de 
lumină a soarelui. 

Cu toate acestea, Gray o recunoscu şi păşi în faţă. 

— Lisa...? 

Mult mai sus, aproape de buza găurii, apăru şi Nasser însoţit 
de-o femeie pe jumătate dezbrăcată. Aceasta se agita ca să 
ajungă în faţă, ca şi cum ar fi vrut să se arunce în hău, însă era 
oprită de ţevile a patru puşti şi ţinută la distanţă. 

Vigor se uită la ea cu gura căscată. 

Dumnezeule, Doamne... 

„Parcă e incandescentă.” 

Pielea îi strălucea în întunericul din jur. 

Imposibil. 

— Acoperiţi ochii! strigă ea arătând cu mâna în jos, spre 
groapă. Acoperiţi ochii! 

Vigor nu putea înţelege la ce se referea femeia. 

Gray însă înţelegea. Comandantul întinse un braţ, de acolo, de 
lângă Vigor, trase o prelată folosită de echipa de demolări şi o 
aruncă peste ochii feţei sculptate ca pe-o eşarfă, împiedicând 
fluxul de lumină să mai ajungă în caverna de dedesubt. 

Deasupra lor, femeia se prăbuşi ca şi cum i-ar fi tăiat cineva 
sforile de care era suspendată. Căzu pe o lespede de piatră din 
altarul parţial distrus. 

Nasser se întoarse şi se uită încruntându-se la ea. 

Lisa cobori de pe scară şi veni la ei. Privirea îi rămase aţintită 
în sus, însă vorbele ei fură adresate tuturor celor de jos: 

— Imi pare rău! 


11.05 A.M. 
După 10 minute, Gray se uită cum ultimul dintre oamenii lui 

Nasser se căţăra pe scară. Deasupra, un cerc format din puşti 
era îndreptat spre grupul lor. Ultima geantă cu echipament 
pentru demolare dispăruse peste buza găurii, trasă de una dintre 
frânghii. Cealaltă încă mai atârna, făcându-le parcă în ciuda. 

— De ce ne lasă aici, jos? întrebă Lisa. 

Gray se uită la faţa din piatră la care erau ataşate tot felul de 
dispozitive. 

— Cred că tocmai am devenit inutili, murmură el. 

Lisa rămase tăcută, după care îndrugă o scuză aproape 
nedesluşită. 

— N-am avut de ales. 

Deja le explicase apariţia ei bruscă şi neaşteptată. Un mod 
disperat de a acţiona, izvorât din necesitatea de a obţine un 
remediu şi, implicit, şansa vindecării. Trebuia să rişte, să încerce 
s-o facă... chiar dacă asta însemna să le dea leacul pe tavă celor 
din Ghildă. 

— lar Monk, spuse Lisa cu vocea înăbuşită. Şi-a dat viaţa... 
pentru asta. 

— Nu. 

Gray îşi petrecu un braţ pe după umerii Lisei. El nici măcar nu 
putea să admită această realitate. Nu încă. 

— Nu. Monk v-a adus pe toţi aici. lar atâta vreme cât suntem 
în viaţă, mai există speranţă. 

Nasser reveni la marginea gropii. 

— Aproape c-am terminat aici, anunţă el nu jubilând, ci 
enunţând pur şi simplu o stare de fapt. 

Având toate atuurile în mână, vorbea pe un ton rece şi 
politicos. 

— Monseniore, aţi menţionat mai devreme cum latura istorică 
şi latura ştiinţifică se contopesc în aceste ruine. Se pare că aţi 
fost cel mai perspicace. Şi iată că avem cele două jumătăţi ale 
Sigma reunite. 

Dădu din mână în jos, după care se întoarse spre Susan, care 
avea încă o expresie stupefiată pe chip şi capul îi atârna în piept. 

— Şi se pare că eforturile reunite ale celor din Ghildă au dat 
roade. Supravieţuitoarea urmărită pe latura ştiinţifică aici... şi 
sursa virusului lui luda acolo, dedesubt. 

Gray îşi retrase braţul din jurul umerilor Lisei şi făcu un pas în 
faţă. 

— S-ar putea să mai aveţi nevoie de ajutorul nostru! strigă el 
în sus, deşi ştia că este o pierdere de timp. 

— Sunt sigur c-o să ne descurcăm. Ghilda are resurse din 

belşug ca să pună laolaltă aceste ultime piese. Gândeşte-te că 
am reuşit să ajungem până aici pornind doar de la câteva 
cuvinte dintr-un text foarte vechi. Un text care, din câte înţeleg, 
a intrat în posesia noastră datorită acţiunilor tale, domnule 
comandant. 

Gray strânse instinctiv un pumn. Ar fi trebuit să ardă din 
temelii acea bibliotecă a Curţii Dragonului atunci când avusese 
ocazia s-o facă. 

— Bineînţeles, după aceea, Ghilda a depus toate eforturile - 
prin folosirea arheologilor marini şi a imaginilor din satelit - şi s-a 
descoperit una dintre corăbiile lui Marco, scufundată lângă 
coasta Sumatrei. 

Lui Gray îi trebui un moment ca să-şi dea seama ce voia să 
spună Nasser. 

— Aţi găsit una dintre navele lui Polo? 

— Şi am fost norocoşi. Una dintre grinzile chilei, acoperite 
complet de mâlul de pe fund, precum o carcasă izolatoare, încă 
mai conţinea activitate biologică. Insă n-am reuşit să-i înţelegem 
întreaga capacitate fără o probă în vitro, un scenariu verificat în 
lumea reală. 

Gray simţi cum îi îngheaţă sângele în vine. Dacă Nasser zicea 
adevărul, erupția de pe Insula Crăciunului nu fusese doar o 
expunere întâmplătoare la virus. 

— Aţi... aţi contaminat în mod intenţionat Insula Crăciunului. 

li aruncă o privire rapidă lui Seichan, pentru confirmare. 

Ea nu se uită în ochii lui. 

Nasser continuă: 

— După studierea curenților mării şi a modului în care creşte şi 
descreşte mareea, n-a mai fost nevoie decât să plantăm bucata 
de lemn lângă coastă şi să observăm ce se întâmplă. De fapt, noi 
monitorizam şi adunam mostre în momentul în care pacienta 
noastră de aici a apărut în peisaj. Ea şi grupul ei. Primii subiecţi 
umani. Desigur, curenţii au dus în cele din urmă virusul spre 
insulă. Aşa cum fusese planificat. Punct ochit, punct lovit. 

Lisa mormăi: 

— După care, cu nava de croazieră, cei din Ghildă au întrezărit 
oportunitatea de a culege roadele muncii lor. 

Gray se trase sfârşit în spate. 

Seichan murmură ceva în spatele lui. 

— Acum ştii de ce trebuia să-i opresc. 

Gray îi aruncă o privire. 

Cu toate acestea, dăduse greş... ei toţi dăduseră greş. 

11.11 A.M. 


Mintea lui Susan era învăluită în ceaţă, ca într-un vis înainte de 
a te trezi din somn. 

Creierul parcă îi era străbătut de vâlvătăile unor flăcări. 

Când îşi dezvelise intenţionat pielea şi se expusese luminii 
nemiloase a soarelui, depăşise o barieră. 

O simţea în interiorul craniului. Nu mai era ea însăşi cu totul... 
sau poate că era ea însăşi mai mult decât fusese vreodată. 

Se detaşase de tot ce era în jur în timp ce-n interior simţea 
cum i se reconstituiau amintiri de-o viaţă. Trecutul o năpădea şi 
ieşea la iveală valuri-valuri, din străfunduri pe care mult timp le 
crezuse pierdute şi inaccesibile. Amintirile se puneau cap la cap, 
în ordine cronologică - oră după oră, zi după zi - îmbinându-se şi 
formând un tot unitar, fără cusur. Trecutul i se trezise din nou la 
viaţă şi nu doar frânturi şi fragmente disparate, ei totul, în 
întregimea sa, într-o succesiune completă de imagini. 

Şi reuşea să şi-l amintească pe tot ca pe un singur moment: 
de la presiunea exercitată asupra craniului în vreme ce ieşea din 
pântecele mamei sale... până la bătăile inimii de-acum. Simţea 
mişcarea aerului pe deasupra pielii ei dezgolite, fiecare firicel de 
aer în parte, înscris în memorie, de neuitat, adăugat la întregul 
noian de amintiri. 

Totul era ţinut parcă într-un balon de săpun suspendat, ce 
tremura uşor. 

lar dincolo de suprafaţa subţire a acestuia... era şi mai mult. 

Insă nu era pregătită să se aventureze acolo. 

Ştia că mai trebuiau urmaţi nişte paşi. 

Dedesubt. 

Când îşi ţinea închişi ochii învăpăiaţi, panica din interiorul ei se 
domolea şi scădea până la nivelul unei licăriri fără viaţă. 

Plutind între trecut şi prezent, adăugând momente cu fiecare 
gură de aer respirat, cuvinte noi picurau încet în lacul de 
acumulare ce reprezenta propria viaţă, cuvinte auzite fără să 
vrea de la o distanţă de nici un pas. 

„- n-a mai fost nevoie decât să plantăm bucată de lemn 
lângă coastă şi să observăm ce se întâmplă. Ea şi grupul ei. 
Primii subiecţi umani...” 

NU! 

Acel cuvânt îi răsună în întreaga fiinţă. 

Cu viaţa rezumată la acel moment interminabil cuprins între 
respiraţia de-acum şi cea viitoare, se transpuse şi se regăsi din 
nou sub apă, făcând scufundări, plutind între ape, ca într-o stare 
de imponderabilitate. Văzu bucata de lemn înnegrită de vreme, 
ce ieşea afară din nisip asemenea unui deget. li reveniră în minte 
gândurile de-atunci, ca şi cum ar mai fost încă acolo, în apă. La 
vremea respectivă, presupusese că mişcările bruşte cauzate de 
cutremur eliberaseră chila de pe fund sau poate că recentul 
tsunami înlăturase nisipul, scoţând-o la suprafaţă. 

Acum, ştia adevărul. 

Bucata masivă de lemn fusese plantată acolo. 

In mod intenţionat. 

Pentru a ucide. 

Işi aminti cât fusese de entuziasmată să-i spună soţului ei, 
căruia îi plăceau epavele scufundate. Numai amintirea lui o 
umplu de rațiune şi sentimente. 

Gregg. 

Acum ştia adevărul. 

De ce murise. 

lar adevărul ardea asemenea unei flăcări. 


11.12 A.M. 


Lisa se sprijini de Gray, care îşi petrecuse un braţ pe după 
umerii ei. Ea se uită în sus, la puştile îndreptate spre ei. Nasser 
spunea ceva, însă nu-l auzea, pierdută în propria-i stare de 
culpabilitate. 

Deodată, Gray tresări. 

Deşi ea nu se clintise, se trezi din reverie. 

Pe marginea găurii, capul lui Susan se înălța uşor, părul blond 
căzându-i pe lângă obraji şi încadrându-i chipul furios. Atenţia 
paznicilor rămase concentrată exclusiv asupra lui Nasser. Peste 
umărul acestuia, Lisa privea cum strălucirea uşoară a pielii lui 
Susan devine vizibil mai intensă. 

Ochii îi ardeau ca nişte văpăi de nestăvilit izvorâte din interior. 

Probabil că Nasser simţise ceva şi dădu să se răsucească. 

Lisa nu văzu mişcarea rapidă a lui Susan. 

In clipa asta, femeia stătea pe ce mai rămăsese din altar, iar în 
următoarea, era încolăcită strâns în jurul lui Nasser, strângându-l 

tare în braţe, cu obrazul lipit de al lui, ca într-o îmbrăţişare 
pătimaşă. 

El zbieră cu putere, un urlet sfâşietor, din gât. 

Dintre cei doi ieşiră fuioare de fum. 

Unul dintre paznici reacţionă, lovind-o pe Susan din spate. 

Ea se desprinse, căzu inertă, cu capul bălâăngănindu-i-se. 

Incă urlând, Nasser o împinse cu putere într-o parte. 

Peste marginea gropii. 

— Susan! strigă Lisa. 

Ea căzu în gol, încurcându-se într-una dintre frânghiile folosite 
de echipa de demolări. Întinse o mână şi se apucă instinctiv de 
aceasta. Insă nu mai avea nici un fel de putere. Alunecă pe 
frânghie mult prea rapid. Acidul emanat de pielea sa pâlpâi şi se 
aprinse sub crâmpeiul de lumină naturală la care era expus 
direct, declanşând un fel de reacţie chimică în frânghia din fibre 
sintetice. Aceasta fumegă şi se topi pe măsură ce ea aluneca de- 
a lungul ei. Susan se răsucea rapid în vreme ce cobora grea ca 
plumbul, aproape în cădere liberă. 

Nimeni nu îndrăzni s-o prindă. 

__ Gray se răsuci şi trase bucata de prelată de pe faţa de piatră. 
li aruncă un capăt lui Kowalski. Acesta înţelese. 

Deasupra capului, frânghia pârâi, arsă de la un capăt la 
celălalt, de-acolo de unde o înşfăcase Susan. 

Ea căzu fără vlagă, ca o masă inertă. 

Total inconştientă. 

Gray şi partenerul său o prinseră, însă sub greutatea ei prelata 
le fu smulsă din mâini, iar ea se lovi cu putere de podea. 
Folosindu-se de prelată, Gray o întoarse şi o scoase din câmpul 
vizual al celor de sus, de deasupra văzându-i-se numai 
picioarele. Se aruncă şi el lângă ea. 

Nasser urlă la ei. Stând în patru labe. Cu obrazul încă 
fumegând, cu carnea înnegrită. Mâinile sale goale arătau ca nişte 
bucăţi de friptură în sos propriu, sângerând şi mustind. 

— O vreau pe nenorocita aia! 

Gray reapăru la vedere, cu mişcări nesigure. 

— Are gâtul rupt! E moartă! 

O serie de grimase înfiorătoare se perindară pe faţa lui Nasser. 
Vestea îl făcu să turbeze, să nu mai raţioneze aproape de loc. 

— Atunci, o să ardeţi cu toţii! 

Se trase îndărăt. 

— Aruncaţi totul în aer! 

Gray le făcu semn cu mâna tuturor celor din jur. 

— Înapoi... să nu mai fiţi văzuţi deloc. 

Lisa se conformă, retrăgându-se cu picioarele împleticite de la 
lumină în zona întunecată. 

Se traseră câteva gloanţe scânteind în încercarea de a-i prinde 
din urmă. 

Lisa se holbă la explozibilii instalaţi. Detonatorul electronic nu 
era la îndemâna lor. Era departe, în raza vizuală a celor de sus. 
Ar fi fost împuşcaţi dacă îndrăzneau să se apropie. 

Gray trase prelata împreună cu trupul inert al lui Susan. 

— In spatele pilonilor de susţinere ai fundaţiei! S-ar putea să 
ne asigure puţină protecţie. Ghemuiţi-vă şi găsiţi ceva, orice cu 
care să vă acoperiţi capul şi faţa! 

Se împrăştiară cu toţii. 

Erau patru piloni, iar ei, şase. 

Gray o luă pe Susan. 

Lisa se trezi că se înghesuie împreună cu monseniorul în 
spatele unui pilon din gresie. El o trase în jos, apărând-o cu 
trupul lui. 

Lisa îşi puse o palmă pe pilonul de susţinere. Avea un 
diametru de 90 de centimetri. Nu avea nici un fel de idee cu 
privire la forţa exploziei ce avea să urmeze. Se întoarse spre 
Vigor. 

— Părinte, asta chiar o să ne protejeze? 

Vigor se uită în jos, la chipul ei şi nu îi răspunse. 

Măcar o dată, Lisa îşi dori să existe un preot care să o mintă. 

18 
Poarta iadului 


7 IULIE, 11.17 A.M. 
Angkor Thom, Cambodgia 


Gray o cără pe Susan pe sus, ţinând-o învelită în prelată. 

Ea gemu şi se agită. Se lovise zdravăn la cap în momentul în 
care se izbise de pământ, iar Gray îl minţise pe Nasser că ea îşi 
rupsese gâtul. 

Nemernicul, în propria agonie, nu mai pusese acest lucru sub 
semnul îndoielii, poate chiar dorind asta. 

Gray sperase să folosească trupul femeii ca monedă de 
schimb pentru negocieri. 

Insă treaba asta nu mergea prea bine. 

Deasupra lor, Nasser urla înnebunit de durere. După cum 
arăta pielea lui înnegrită, suferise arsuri de gradul trei pe 
suprafeţe întinse ale corpului. lar acum, el îşi dorea ca şi ei să 
sufere la rândul lor. Ochi pentru ochi. Insă, din câte se părea, 
echipa de demolare nu fusese pregătită pentru un asemenea 
ordin dat pe neaşteptate. Făcea pe dracu-n patru ca să termine, 
acordându-i grupului lui Gray un răgaz de un minut sau aşa ceva. 

Profitând de această amânare, Gray o trase pe Susan, căutând 
s-o protejeze mai bine în spatele pilonului. Dacă ea reprezenta 
remediul unei potenţiale vindecări, atunci trebuia să fie ferită de 
orice pericol. Trase prelata ca să-i acopere aproape complet 
capul. Aceasta se desfăcu uşor, scoțând la iveală strălucirea 
slabă a pielii dezgolite de dedesubt. Aflată la adăpost de lumina 
arzătoare a soarelui, strălucirea pielii ei începuse să se 
diminueze. El se opri o secundă, uimit de această ciudăţenie. 

In timp ce trăgea din nou prelata ca s-o acopere la loc, 
observă zidul din faţa sa. 

Ornamentaţia cu scriere angelică strălucea şi avea o 
luminozitate neobişnuită, fluorescentă, sub strălucirea slabă a 
pielii. Probabil că lumina emanată de cianobacteriile din pielea ei 
avea o lungime de undă din spectrul ultravioletelor, aducând la 
incandescenţă un compus fluorescent ce acoperea sculpturile. 

Asta îi aminti lui Gray de obeliscul egiptean care strălucea 
dezvăluind privirii scrierea angelică, o versiune în miniatură şi 
mai rudimentară a ceea ce era etalat pe zid. Oare avusese 
Johannes Trithemius revelații mai profunde în timpul meditaţiilor 
sale? O viziune despre toate astea? 

Gray desfăcu prelata mai larg, lăsând să se vadă un fascicul şi 
mai mare de lumină din pielea ei. O suprafaţă şi mai mare a 
scrierii deveni incandescentă, rotindu-se şi învolburându-se prin 
întuneric, în toate direcţiile, ca şi cum ar fi fost ulei în flăcări. 

Gray se ridică mai sus. Observă un ungher întunecat, undeva 
în stânga, la o distanţă apreciabilă, ceva ce abia putea fi desluşit 
la marginea fasciculului de lumină emanat de pielea femeii, o 
piatră închisă la culoare în fluxul sclipitor de la lumină al scrierii 
incandescente. Unghiurile ascuţite îi atraseră atenţia. 

Putea oare să fie...? 

O întoarse pe Susan în mâini, lăsând o bucată şi mai mare de 
prelată să cadă într-o parte, păstrând însă suficient ca tampon 
între pielea sa şi a femeii. Strălucirea nu era încă suficient de 
puternică pentru a ajunge atât de departe. Trebuia să o ducă pe 
Susan mai aproape. Se luptă cu greutatea ei şi se încurcă în 
prelată din cauza poziţiei incomode, simțind cum se scurge 
timpul, secundă cu secundă. 

Avea nevoie de ajutor. 

— Kowalski! Unde eşti? 

O voce îi răspunse de după pilonul din dreapta sa. 

— Mă ascund! Aşa cum ne-ai spus! 

Gray se ridică. 

— Am nevoie de tine aici! 

— Şi cu bomba cum rămâne? 

— Lasă bomba! Mişcă-ţi fundul încoace! 

Kowalski înjură cu năduf, după care se îndreptă spre el, 
bodogănind printre dinţi. 

— De ce-i întotdeauna o blestemăţie de bombă...? 

Malacul alerga spre el, practic furişându-se prin spatele 
pilonului, ca şi cum ar fi fost pe post de fundaş la un meci de 
fotbal american. 

Gray îi făcu un semn sugestiv cu bărbia spre stânga. 

— Ajută-mă s-o duc pe Susan pe acolo. 

Kowalski oftă. Folosind prelata ca pe-o targă, o cărară rapid 
între ei de-a lungul zidului. Pe măsură ce treceau în grabă pe 
lângă perete, înscrisurile parcă prindeau viaţa, se aprindeau 
odată cu trecerea lor, devenind din ce în ce mai strălucitoare 

când se apropiau, atenuându-se pe măsură ce se îndepărtau. 

Seichan se ascunsese în spatele următoarei coloane. Veni spre 
ei, atrasă de strălucirea peretelui şi de mişcările lor grăbite. 

— Ce faceţi...? Oh, Dumnezeule! Oh, Doamne! 

Gray o cobori pe Susan pe podea, lăsând-o tot neacoperită, 
proiectându-i strălucirea pe zid şi aprinzând parcă scrierea de pe 
el. In întregime, cu excepţia unei suprafeţe întunecate, pe care o 
recunoscu. 

— Vigor! strigă Gray. 

— Vin acum! răspunse el. 

In mod evident, monseniorul văzuse şi el imaginea care 
apăruse când ei străbătuseră încăperea. Gray auzi paşii lui Vigor 
dublaţi de cei ai Lisei, care îl urmă. 

Stăteau cu toţii la baza peretelui, uitându-se cu gura căscată 
la ce aveau în faţa ochilor. 

Nu la ceea ce strălucea, ci la ceea ce nu strălucea. 


— Părintele Agreer, spuse Vigor. Probabil că el a lăsat semnul 
acesta, râcâind peretele. Curăţând bucata de-aici ca s-o 
transforme într-un semn. 

— Un semn referitor la ce anume? întrebă Seichan. 

— Un indiciu al unei uşi ascunse, zise Gray. Trebuie să existe o 
altă cale de a ajunge jos la cavernă. 

— Insă ce vrea să însemne indiciul în sine? întrebă Vigor. 

Gray clătină din cap, ştiind că nu prea mai aveau timp la 
dispoziţie. Dacă nu găseau uşa aia, ca s-o ducă pe Susan într-un 

loc sigur şi departe de Ghildă, nu numai vieţile lor aveau să fie în 
joc. Conform celor spuse de Lisa, o adevărată pandemie se 
pornise deja. 

Nasser strigă la ei: 

— Spuneţi-vă ultimele rugăciuni! 

— lisuse Hristoase! îi scăpă lui Kowalski, deşi n-o spusese ca 
rugăciune. 

li îmbrânci pe Gray şi pe Vigor la o parte, păşi spre zid şi se 
împinse cu forţa în centrul crucii. 

Uşa de piatră se roti în jurul unui pivot central, scoțând la 
iveală pasajul aflat de partea cealaltă. 

Kowalski se întoarse spre ei. 

— Nu trebuie întotdeauna să fi genial, prieteni. Câteodată, o 
uşă nu-i decât o uşă. 

Se îngrămădiră prin ieşirea proaspăt descoperită. Gray şi 
Kowalski o luară din nou pe Susan suspendată între ei. Odată 
ajunse dincolo, Seichan şi Lisa împinseră uşa la loc cu umărul, 
închizând-o în urma lor. 

In faţă, un fir de scări săpate în gresie cobora în adâncuri. 

Nu avea nimeni nici o îndoială cu privire la locul unde duceau. 

In momentul în care o porniră în jos, o explozie înăbuşită 
răsună până la ei, o singură bubuitură ca de tunet. Gray îi 
transmise în gând o rugăciune de mulţumire călugărului Agreer. 

In trecut, tot el îl salvase şi pe Marco. 

lar acum, le salvase tuturor viaţa. N 

Deşi uşurat, Gray nu putea să scape de o teamă teribilă. In 
vreme ce era posibil ca el să fi scăpat, părinţii lui nu erau în 
aceeaşi situație. Când Nasser avea să descopere că prizonierii 
săi dispăruseră, Gray ştia cine avea să sufere pentru asta. 


12.18 A.M. 


Pe acoperişul depozitului, Harriet moțăia în braţele soțului ei. 
Era o seară călduroasă. Deasupra lor, luna se deplasa 
imperceptibil pe cerul nopţii. In ciuda terorii cu care se 
confruntaseră, oboseala îşi spunea cuvântul. In prima oră 
petrecută aici, ascultase cum şuvoiul de strigăte şi lătraturi ba 
creştea, ba descreştea. După aceea, încetase să-i mai pese. 
Timpul păru că se lungeşte suficient de mult, încât, în momentul 
în care se auzi primul strigăt de cealaltă parte a acoperişului, 

Harriet tresări, surprinsă să constate că aţipise. 

— Au ajuns aici, zise Jack pe un ton aproape uşurat. 

Işi schimbă poziţia corpului şi o împinse uşor pe Harriet în 
interiorul carcasei aparatului de aer condiţionat de mare putere 
din spatele lor. lnăuntru, abia dacă era spaţiu pentru două 
persoane. De îndată ce ajunse înăuntru, Harriet întinse o mână 
spre soţul ei. 

In loc să facă la fel, el lua de pe jos, de pe cartonul gudronat, 
grătarul folosit pe post de uşă. 

— Jack? şopti ea pe un ton întrebător. 

El ridică grilajul între ei, împingându-l şi fixându-l în prinderile 
sale. 

— Nu... gemu ea. 

Buzele lui se lipiră de barele grilajului în vreme ce-l fixa. 

— Te rog, Harriet, lasă-mă să fac asta. Pot să-i fac să se 
îndepărteze de-aici. Să trag de timp pentru tine. Dă-mi măcar 
şansa asta. 

Privirile li se întâlniră printre barele subţiri. 

Ea înţelese. De prea mult timp, Jack crezuse despre el însuşi 
că este bărbat doar pe jumătate. Acum, nu avea de gând să şi 
moară crezând acelaşi lucru. Insă pentru Harriet, Jack nu fusese 
niciodată bărbat doar pe jumătate. 

Cu toate acestea, ea una nu putea să-l priveze de aşa ceva. 

Era ultimul ei cadou pentru el. 

Ea îşi băgă degetele printre bare, cu obrajii înlăcrimaţi. 
Degetele lui le atinseră pe ale ei, mulţumindu-i şi spunându-i în 
tăcere c-o iubeşte. 

Strigătele se auziră şi mai aproape. 

Nu mai aveau vreme. 

Jack se târî spre balustrada acoperişului, cu pistolul strâns în 
mână. Când ajunse acolo, se sprijini de aceasta ca să se 
îndepărteze şchiopătând spre stânga. 

Harriet încercă să urmărească încotro se duce, însă el ieşi în 
curând din raza ei vizuală. 

Işi acoperi faţa. 

Din direcţia aceea se auzi urletul ascuţit al cuiva care 
descoperise ceva. In replică, bubui detunătura unui pistol, de 
undeva din stânga, mai aproape de ea. 

Jack. 

Harriet îi numără împuşcăturile, ştiind că nu-i mai rămăseseră 
decât trei gloanţe în armă. 

Apoi, se porni un foc intens înspre locul unde se afla soţul ei, 

gloanţele ricoşând în metal. Probabil că Jack îşi găsise vreun 
adăpost, ceva. O altă împuşcătură răsună de acolo. 

Mai avea un singur glonţ. 

In acalmia care urmă scurtului schimb de focuri, Jack strigă: 

— N-o să-mi găsiţi niciodată soţia. Am ascuns-o ca să nu 
ajungă în mâinile voastre, blestemaţilor. 

O voce răstită îi răspunse de undeva din spate, la numai câţiva 
paşi distanţă de locul unde se ascundea Harriet, făcând-o să 
tresară. 

Annishen. 

— Dacă n-o găsesc câinii, strigă femeia la Jack, o să mă asigur 
că urletele tale or s-o scoată din ascunzătoare. 

Picioarele lui Annishen apărură în câmpul vizual, dincolo de 
grilaj. Femeia şopti ceva într-o staţie radio, ordonându-le 
oamenilor ei să caute peste tot şi să pună mâna pe Jack. 

Corpul femeii înţepeni, întorcându-se uşor. 

Se auzi un zgomot neaşteptat. 

Parcă era şuieratul unui vânt puternic. 

De partea cealaltă a acoperişului, venind de jos, apăru un 
elicopter negru în formă ca de viespe. In mod clar, un elicopter 
militar. Un răpăit de foc automat muşcă din acoperiş. Se auziră 
bărbaţi urlând. Picioare tropăind. Un bărbat trecu în fugă, iar 
picioarele îi fură secerate de sub el, făcându-l să cadă cu faţa în 
jos. 

Sirene izbucniră de undeva de pe străzile învăluite în întuneric, 
îndreptându-se spre depozit. 

Din elicopter, cineva zbieră într-un megafon, ordonând 
depunerea tuturor armelor. 

Annishen se lăsă în jos şi se ghemui lângă grătarul aparatului 
de aer condiţional, pregătindu-se pentru un salt scurt spre ieşirea 
de pe acoperiş din apropiere. Harriet se ghemui instinctiv, ca să 
se ascundă de ea, dar cotul ei lovi partea laterală a aparatului de 
aer condiţional cu o bufnitură surdă şi dogită. 

Annishen tresări şi se trase uşor înapoi, după care îşi înălţă 
capul, uitându-se cu atenţie înăuntru. 

— Ah, doamna Pierce! 

Se întoarse şi-şi băgă pistolul prin grilaj, la o distanţă foarte 
mică de ţinta ei. 

— E timpul să-ţi iei la reve... 

Vibraţia împuşcăturii o zdruncină pe Harriet. 

Corpul lui Annishen se lovi de grilaj, după care se prăbuşi 
peste cartonul smolit ce izola acoperişul. 

Harriet surprinse pentru un moment scurt imaginea unei 
orbite oculare goale al cărei ochi fusese pulverizat de glonţ. 

_ In timp ce femeia se prăbuşea, Jack apăru sărind într-un picior. 
Işi aruncă pistolul din care încă mai ieşea fum. 

Fusese ultimul său glonţ. 

Harriet se îmbrânci în grătar şi îl deschise. Sări peste 
picioarele lui Annishen şi ţâşni de-a lungul acoperişului aterizând 
direct în braţele lui Jack, plângând în hohote. Amândoi se 
prăbuşiră unul în braţele celuilalt, recunoscători şi uşuraţi, pe 
cartonul gudronat al acoperişului. 

— Să nu mă mai părăseşti niciodată, Jack. 

El o strânse şi mai tare la piept. 

— Niciodată, îi promise el. 

Bărbaţi în uniforme militare coborâră din elicopter în rapel, 
sărind pe acoperiş de pe coardele răsucite. Harriet şi Jack fură 
încadraţi şi li se asigură paza în vreme ce forţele speciale 
verificau acoperişul. Jos, sirenele se opriră. Se auziră mai multe 
împuşcături şi ţipete din incinta depozitului. 

O persoană veni spre ei, încă purtând chingile echipamentului 
de coborâre în rapel. Bărbatul se lăsă pe un genunchi lângă ei. 

Harriet aruncă o privire scurtă în sus, surprinsă să descopere o 
faţă cunoscută. 

— Domnule director Crowe? 

— Când o să începeţi să-mi spuneţi Painter, doamna Pierce? 
întrebă el. 

— Cum de ne-aţi găsit...? 

— Se pare că a făcut cineva destul de multă gălăgie pe strada 
din faţa măcelăriei, explică el cu un zâmbet ostenit. Suficient de 
tare cât să-şi aducă lumea aminte de el. 

Harriet îi strânse cu putere mâna soţului ei, mulţumindu-i 
pentru reprezentaţia pe care o dăduse mai devreme. 

Painter continuă: 

— Am cercetat în amănunţime strada, începând de azi- 
dimineaţă, iar în urmă cu 45 de minute, unul dintre ofiţerii trimişi 
în patrulare a descoperit un domn drăguţ, cu un cărucior de 
cumpărături. V-a recunoscut în fotografia pe care i-am arătat-o 
şi, în plus, fiind destul de suspicios - sau poate doar pur şi simplu 
paranoic - şi-a notat numărul de înmatriculare al dubei, alături 
de marcă şi model. N-a durat prea mult ca să depistăm GPS-ul 
maşinii. Imi pare rău că n-am putut să ajungem aici mai 
devreme. 

Jack se şterse la un ochi, ţinându-şi faţa întoarsă, ca să nu-i 

poată vedea nimeni lacrimile. 

— Sincronizarea voastră nu putea să fie mai bună de-atât. Îți 
sunt dator cu o sticlă mare din whisky-ul ăla single malt, cu gust 
deosebit, care ştiu că-ţi place. 

Harriet îşi strânse în braţe soţul. Poate că Jack nu-şi putea 
întotdeauna aminti numele oamenilor, însă nu uita niciodată ce 
le plăcea să bea. 

Painter se ridică în picioare. 

— O să mă asigur că vă ţineţi de cuvânt, însă chiar acum 
trebuie să dau un telefon foarte important. 

Se întoarse într-o parte şi bâigui ceva în barbă, dar Harriet îl 
auzi: 

— Adică, dacă nu-i deja prea târziu. 


11.22 A.M. 


Lisa cobori scările întunecate în urma monseniorului. Trebuise 
să se aplece, sprijinindu-şi o mână de peretele umed. Aerul 
mirosea a vegetaţie descompusă, ca frunzele putrezite într-o 
pădure udă. Nu era un miros neplăcut, cu excepţia unei senzaţii 
de iritare uşoară a nărilor. 

In faţă, o lumină slabă îi atrăgea tot înainte, izvorând de 
undeva de jos. 

Acolo se afla ţinta lor. 

In cele din urmă, scările se terminară şi ei se pomeniră într-o 
cavernă spațioasă. Paşii le răsunară în spaţiul închis. Deasupra 
lor, bolta cavernei se arcuia în sus, la o înălţime echivalentă cu 
cinci etaje, de ea atârnând câteva stalactite boante. Spaţiul avea 
formă ovoidă, cu o anvergură maximă de 65 de metri. In locul pe 
unde intraseră, acoperişul se ridica într-o boltă din piatră 
aproape fluidă, arcuită natural. De partea cealaltă a cavernei 
putea fi desluşita o arcadă similară. 

— Chiar că arată precum carapacea unei țestoase, murmură 
Vigor, vocea sa răsunând în gol. Până şi modul în care se 
măreşte, lărgindu-se ici şi colo. Ca partea din faţă şi din spate a 
carapacei unei țestoase. 

Kowalski bombăni, trăgând-o pe Susan după sine cu ajutorul 
lui Gray. 

— Şi-atunci care din variante este? Coborâm pe gâtul 
țestoasei sau urcăm pe fundul ei? 

Însă, în momentul în care îşi înălţă capul, matahala fluieră uşor 
printre dinţi. 

Lisa îi înţelese reacţia. 

In faţă, un lac circular cu apă închisă la culoare, cu luciul 
liniştit precum o oglindă era încadrat de jur împrejur de un brâu 
din piatră. Din bolta de sus se proiectau două raze rectilinii de 
lumină naturală ce atingeau centrul apei, provenind direct din 
ochii chipului cioplit de deasupra. 

Dar acolo unde lumina soarelui atingea apa negricioasă, se 
forma o baltă lăptoasă ce parcă se revărsă în exterior, strălucind 
cu putere, ca şi cum soarele s-ar fi transformat într-o masă 
lichidă şi curgea de sus. 

Strălucirea lăptoasă licărea şi clipocea, descrescând şi 
umflându-se. 

Arătând asemenea unei entităţi vii. 

Ceea ce şi era. 

— Lumina soarelui energizează cianobacteria din apă, spuse 
Lisa. 

Câteva picături scurse prin ochii chipului cioplit în piatră 
atinseră suprafaţa apei de jos, fâsâind uşor. In acel loc, 
strălucirea lăptoasă se închise la culoare. 

— E acid, spuse Gray reamintindu-le tuturor de pericolul de 
deasupra. De pe urma exploziei. Picură prin ochi. Nu ştiu cât 
timp le va trebui să neutralizeze peştera de sus, însă cel puţin un 
bloc de piatră rezistă pentru moment. Chiar şi aşa însă, ei o să 
coboare cu târnăcoape şi ciocane pneumatice şi o să lărgească 
în curând spărtura prin care o să ajungă aici. 

— Şi-atunci ce facem? întrebă Seichan. 

Kowalski spuse în bătaie dejoc: 

— leşim naibii de-aici. 

Gray se întoarse spre Lisa. 

— Poţi să dai o fugă în faţă, să verifici cealaltă arcadă, cea 
îndepărtată? Să vezi dacă mai există vreo cale de ieşire. După 
cum a zis şi Vigor, carapacea unei țestoase are o deschizătură 
pentru cap şi una pentru coadă. 

Lisa clătină din cap. 

— Gray, cred c-ar trebui să stau cu Susan. Sunt medic... 

De pe prelata se auzi un geamăt. Femeia îşi ridică uşor o 
mână. 

Lisa se duse lângă Susan, dar avu grijă să nu o atingă. 

— Ea este încă singura speranţă pentru vindecarea maladiei. 

— Pot să mă duc eu, se oferi Seichan. 

Lisa se uită rapid în sus, observând o doză de suspiciune pe 
faţa lui Gray, ca şi cum n-ar fi avut încredere în femeia aceea. Cu 
toate acestea, dădu aprobator din cap. 

— Găseşte o cale de ieşire de-aici. 

Ea plecă fără să spună nici un cuvânt. 

Grupul o urmă pe mal, de-a lungul brâului de apă. 

Gray studie spaţiul din jur. 

— Locul ăsta arată ca o veche dolină*t. Precum cele din Florida 
sau cele din Mexic. Blocul de piatră trebuie să fi astupat gaura 
originală care era cândva deschisă. 

Lisa se aplecă lângă perete şi strânse între degete puţină 
materie uscată. Aceasta i se fărâmiţă între degete. 

— Excremente pietrificate de liliac, zise ea confirmând părerea 
lui Gray. Această cavernă trebuie să fi fost cândva deschisă. 

Lisa îşi şterse degetele şi îi aruncă o privire scurtă lui Susan, 
începând să pună cap la cap ceea ce deja bănuia. 

Vigor întinse un braţ şi-l mişcă roată, ca şi cum ar fi vrut să 
cuprindă lacul. 

— Probabil că, în Antichitate, khmerii au venit aici, deasupra 
dolinei, au observat cum străluceşte şi-au imaginat că este 
lăcaşul vreunei divinităţi şi au încercat s-o încorporeze în templul 
pe care l-au construit. 

— Insă nu ştiau ce fac, adăugă Lisa. Au încălcat graniţele unui 
loc unde n-ar fi trebuit să păşească niciodată. Au intrat într-un 
biosistem fragil şi au eliberat un virus. Dacă omenirea îşi 
forţează norocul, câteodată natura reacţionează pe măsură. 

Continuară să meargă pe lângă lac. 

În faţă, o mică limbă din piatră se întindea în apă, abia 
perceptibilă în întunericul de acolo. Numai nestăvilitele valuri de 
apă lăptoasă scoteau la iveală mica peninsulă. 

Şi mai era ceva. 

— Alea-s oase? întrebă Kowalski holbându-se la apa ce se 
întindea de-a lungul potecii lor. 

Tot grupul se opri. 

Lisa se duse lângă marginea apei. Lumina slabă pătrundea 
adânc de tot în apa cristalină. Malul din piatră cobora lin în apă, 
după care dispărea deasupra unei buze abrupte, la aproximativ 
zece metri depărtare. 

Peste tot pe fundul lacului unde apa era mică, zăceau 

35 Depresiune în formă de pâlnie, formată prin dizolvarea la 
suprafaţă a unor roci solubile (n. red.). 

mormane şi mormane de oase: capete fragile de păsări, mici 
cutii toracice şi coaste de maimuţă, ceva ce semăna cu o 
pereche de coarne răsucite şi, nu prea departe de mal, ţeasta 
masivă a unui elefant, ca un pietroi alb sub apă, cu unul din 
fildeşi rupt, acum un simplu ciot. Dar mai erau şi altele: femururi 
rupte, tibii mai lungi, cutii toracice cu coaste şi mai mari şi, 
precum ghindele căzute din copac şi împrăştiate pe jos, craniu 
după craniu. 

Toate umane. 

Lacul era un uriaş cimitir plin cu oase. 

Buimăciţi şi complet amuţiţi, continuară să meargă înainte. 

Pe măsură ce se deplasau de-a lungul malului de piatră, 
strălucirea din lac crescu uşor în intensitate. Senzaţia de iritare şi 
usturime a nărilor, resimţită de Lisa mai devreme, se intensifică, 
devenind tot mai puternică. lşi aduse aminte de Insula 
Crăciunului, de mareea ucigaşă. 

Biotoxine. 

Kowalski se strâmbă. 

Ca şi cum ar fi fost nişte săruri de amoniac, mirosul înţepător o 
deranjă şi pe Susan, trezind-o parcă din somn. Pleoapele îi 
fluturară şi ochii i se deschiseră, strălucind în întuneric, 
potrivindu-se perfect cu strălucirea din lac. Deşi era încă năucă, 
o recunoscu pe Lisa. 

Susan încercă să se ridice. 

Gray şi Kowalski o lăsară pe piatră, având oricum nevoie să se 
odihnească, îndreptându-şi umerii şi masându-şi mâinile. 

Lisa se lăsă lângă Susan, trăgându-i uşor prelata peste umeri 
în timp ce-o ajuta să se ridice. 

Susan se trase speriată înapoi în momentul în care Kowalski se 
apropie de ele. 

— E-n regulă, o linişti Lisa. Toţi sunt prietenii noştri. 

_ Lisa făcu prezentările ca s-o ajute pe Susan să se liniştească. 
incetul cu încetul, zăpăceala şi frica dispărură. Ea păru că-şi 
aduna gândurile şi că-şi revine - până în momentul în care se 
uită peste umerii Lisei şi văzu lacul strălucitor. 

Susan se retrase brusc, lovindu-se de zid cu spatele şi 
împingându-se în jos, unde, ghemuită, începu să se legene. 

— Voi n-ar trebui să fiţi aici, zise ea cu asprime, cu o tonalitate 
a vocii crescută brusc. 

— Hai, pe bune? se ambală Kowalski. 

Susan îl ignoră, continuând să se uite ţintă la lac. Vocea îi 
reveni la normal. 

— O să fie ca pe Insula Crăciunului. Numai că infinit mai rău... 
prinşi aici, în interiorul cavernei. Şi-o să fiţi expuşi cu toţii. 

Lisa nu se îndoia cu privire la asta. Deja o mânca pielea. 

— Trebuie să plecaţi. 

Susan se calmă suficient ca să se ridice în picioare, sprijinindu- 
se cu o mână de zid. 

— Numai eu pot să fiu aici. Trebuie să fiu aici. 

Lisa citi în ochii ei şi frică, dar şi o convingere de nezdruncinat. 

— Pentru remediu? întrebă Lisa. 

Susan încuviinţă. 

— Trebuie să mai fiu expusă încă o dată, la sursa de-aici. Nu 
pot să spun cum de ştiu asta, însă o ştiu. 

Işi ridică o palmă într-o parte a capului. 

— Este... este ca şi cum aş trăi cu un picior în trecut şi cu 
celălalt aici. E dificil să fiu aici. Totul mă umple complet, fiecare 
gând, fiecare senzaţie în parte. Şi nu pot să opresc fenomenul 
ăsta. Şi-n plus... îl simt cum se extinde. 

Din nou, frica îi străluci în ochi. 

Descrierea lui Susan îi reaminti Lisei de autism, inabilitatea 
neurologică de a întrerupe fluxul senzorial extern. Insă câţiva 
pacienţi autişti erau în acelaşi timp şi nişte savanți complet idioţi, 
genii în nişte domenii exacte şi restrânse, inteligenţa lor 
sclipitoare izvorând chiar din faptul că fuseseră cumva resetaţi. 
Lisa încercă să-şi imagineze patofiziologia care probabil că se 
producea în interiorul creierului lui Susan inundat de biotoxine 
necunoscute, energizat de bacteria care producea toxinele. 

Oamenii nu folosesc decât o mică parte din capacitatea 
neurală a creierului lor. Lisa aproape că putea să-şi imagineze 
electroencefalograma creierului lui Susan, aşa cum era acum, 
cuprins parcă de flăcări şi extrem de surescitat. 

Susan se duse clătinându-se până la marginea apei. 

— N-avem decât o singură şansă. Asta. 

— De ce? întrebă Gray mergând alături de ea. 

— După ce lacul va atinge concentraţia critică şi va erupe cu 
încărcătura sa complet toxică, se va resorbi. Vor mai trece trei 
ani până când lacul va fi gata din nou. 

— De unde ştii? o întrebă Gray. 

Susan îi aruncă o privire rapidă Lisei, pentru a-i cere ajutor. 

— Pur şi simplu, ştie, răspunse Lisa. Este, într-un fel sau altul, 
conectată la locul acesta. Susan, ăsta-i motivul pentru care ai 
fost atât de grăbită să ajungi aici? 

Susan dădu din cap. 

— Odată deschis şi expus luminii soarelui, lacul se va umfla 
până va exploda, la propriu. Dacă ratăm asta... 

— Atunci, lumea va fi lipsită de apărare timp de trei ani. Fără 
nici un remediu. Pandemia s-ar răspândi în întreaga lume, spuse 
Lisa imaginându-şi microcosmosul de la bordul navei de 
croazieră extinzându-se şi dezvoltându-se pe tot globul. 

Oroarea fu întreruptă de întoarcerea lui Seichan, care venea 
tropăind spre ei, cu sufletul la gură, faţa strălucindu-i din cauza 
transpiraţiei. 

— Am găsit o uşă. 

— Atunci, plecaţi, îi îndemnă Susan. Acum! 

Seichan clătină din cap: 

— N-am putut s-o deschid. 

Kowalski îşi sublinie vorbele cu gesturi: 

— Ai încercat s-o împingi cu putere? 

Seichan îşi dădu ochii peste cap, dar încuviinţă totuşi: 

— Da, am încercat s-o împing cu umărul. 

Kowalski îşi aruncă exasperat mâinile în sus, cedând: 

— Atunci, ce-am avut şi ce-am pierdut! 

— Insă era o cruce sculptată deasupra arcadei de piatră, 
continuă Seichan. Şi o inscripţie, dar era prea întuneric ca s-o pot 
citi. Cuvintele de-acolo ar putea să ne dea vreun indiciu. 

Gray se întoarse către monsenior. 

— Mai am încă lanterna aceea, spuse Vigor. Mă duc eu cu ea. 

— Grăbiţi-vă! îi impulsionă Gray. 

Aerul era deja greu de respirat. Strălucirea din lac se întinsese 
şi mai mult, scurgându-se de-a lungul pintenului de piatră, către 
mal. 

Susan arătă cu mâna într-acolo. 

— Trebuie să ajung acolo, să intru în lac. 

Se îndreptară cu toţii către peninsula de piatră. 

Gray ţinu pasul cu Lisa. 

— Ai vorbit despre un biosistem ale cărui limite au fost 
încălcate. Te deranjează dacă-mi spui ce naiba crezi că se 
întâmplă cu adevărat aici? întrebă el arătând spre lacul 
strălucitor, spre Susan. 

— Nu ştiu tot, însă sunt foarte sigură că ştiu care sunt toate 
personajele-cheie. 

Gray dădu din cap spre ea, îndemnând-o să continue. 

Lisa îi arătă strălucirea. 

— Totul a început aici, cu cele mai vechi organisme din istorie. 
Cianobacteriile. Precursoarele plantelor moderne. Care au 

penetrat fiecare breşă ambientală: roca, nisipul, apa, chiar şi alte 
organisme, zise ea dând din cap spre Susan. Însă cu asta o luăm 
deja înaintea poveştii. Hai să începem de-aici. 

— Din caverna asta. 

Ea încuviinţă. 

— Cianobacteriile au invadat aceasta dolină, dar adu-ţi aminte 
că avea nevoie de lumina soarelui, iar caverna este, în cea mai 
mare parte, întunecată. Gaura de deasupra probabil c-a fost 
chiar mai mică de-atât la origine. Ca să se dezvolte aici, aveau 
nevoie de o altă sursă de energie, o sursă de hrană. lar 
cianobacteria este o entitate adaptabilă şi inovatoare. Avea o 
sursă de hrana în jungla de sus... îi trebuia doar o modalitate de 
a ajunge la ea. lar dacă nici natura nu-i ingenioasă în crearea şi 
consolidarea unor relaţii şi legături ciudate, atunci cine mai este? 

Lisa relată povestea pe care i-o spusese cândva dr. Devesh 
Patanjali despre viermele-de-gălbează şi despre cum ciclul său 
de viaţă utiliza trei; gazde: vitele, melcii şi furnicile. 

— La un moment dat, viermele de gălbează chiar şi-a deturnat 
gazda, pe furnică. A obligat-o să se urce pe un fir de iarbă, i-a 
blocat mandibula pentru că apoi să aştepte să fie mâncată de o 
vacă ieşită la păşunat. In acest mod, natura ne arată cât este de 
ciudată. lar ce s-a întâmplat aici nu este mai puţin ciudat. 

Pe măsură ce continua, Lisa era din ce în ce mai convinsă că 
avea dreptate cu teoriile ei. li trebui un moment ca să explice 
evaluarea făcută de Henri Barnharat cu privire la virusul lui luda, 
modul în care el clasificase virusul ca fiind un membru al familiei 
Bunyavirus. lşi aminti diagrama lui Henri, ce descria o relaţie 
liniară de la om la artropode şi apoi din nou la om. 


Om —> Insectă (artropod) —> Om 


— Însă noi n-am avut dreptate, spuse Lisa. Virusul a copiat o 
pagină din manualul de funcţionare a viermelui de gălbează. Aici 
intră-n joc trei gazde. 

— Cianobacteria fiind prima gazdă, întrebă Gray, care-i cea 
de-a doua în acest ciclu al vieţii? 

Lisa se uită lung la deschiderea acum astupată a acoperişului 
şi dădu cu piciorul în nişte excremente uscate de liliac. 

— Cianobacteria avea nevoie de o modalitate de a ajunge la 
acoperiş. Şi fiindcă împărțea deja această cavernă cu nişte lilieci, 
a profitat de aripile lor. 

— Stai puţin. De unde ştii că s-a folosit de lilieci? 

— Bunyavirusul. lubeşte  artropodele, adică insectele şi 
crustaceele. Insă descendenţi ai acestui bunyavirus mai pot fi 
găsiţi şi în şoareci şi /i/ieci. 

— Atunci, crezi că virusul lui luda este un virus mutant al 
liliecilor? 

— Da. Mutant din cauza neurotoxinelor cianobacteriei. 

— Dar de ce? 

— Ca să-i înnebunească pe lilieci, să-i împrăştie în lumea 
întreagă, purtând un virus care să invadeze biosfera locală prin 
bacteriile sale. In esenţă, transformând fiecare liliac în parte într- 
o bombă biologică. Răhăţindu-se oriunde aterizează. Dacă Susan 
are dreptate, lacul ar expedia aceste biobombe la fiecare tre; ani, 
permiţând mediului să se refacă în acest interval. 

— Dar cum îi este asta de folos cianobacteriei, dacă maladia 
omoară păsările şi animalele din exteriorul cavernei? 

— Ah, pentru că foloseşte o a treia gazdă, un alt complice. 
Artropodele. Adu-ţi aminte că artropodele sunt deja gazda 
preferată pentru bunyaviruşi. Insectele şi crustaceele. Tot ele se 
întâmplă să se ocupe cel mai bine şi de hoiturile din natură. Să 
nu lase nimic în urma morţii. Ceea ce, de fapt, le-a obligat şi 
virusul să facă. Mai întâi, făcându-le să aibă o foame de lup... 

Cuvintele Lisei se poticniră în momentul în care-i veniră în 
minte actele de canibalism de la bordul navei. Se forţă să nu-şi 
exteriorizeze nici o emoție, să se facă înţeleasă: 

— După stimularea acestei senzaţii acute de foame, ce asigură 
o devorare completă a tuturor organismelor întâlnite, virusul şi-a 
determinat gazda resetată, comandând-o de la distanţă, să se 
întoarcă aici, în această cavernă, pentru a atrage după sine 
captura şi a o băga în gaura de-aici, ca să hrănească lacul 
bacteriologic. Nici una n-a avut nici o şansă să reziste. La fel ca 
viermele-de-gălbează şi furnica. O dorinţă nestăpânită de ordin 
neurologic, un impuls migrator de neoprit. 

— Precum cel simţit de Susan, zise Gray. 

Lisa se îndârji şi mai tare. Işi imagina ciclul de viaţă pe care 
tocmai îl descrisese. Mai degrabă triunghiular decât liniar: 
cianobacteriile, liliecii şi artropodele. Toate legate între ele de 
virusul lui luda. 

„Artropode (insectee) a—————— Lilieci (mamifere) 


R 


Cianobacterii 


— Susan este ceva aparte, spuse Lisa. Omul nu trebuia 
niciodată să facă parte din acest ciclu de viață. Insă fiind 
mamifere, ca liliacul şi noi am fost sensibili la toxine, la virus. Aşa 
că, atunci când khmerii au descoperit caverna asta, am devenit 
din greşeală parte a acestui ciclu al vieţii, luând locul liliecilor. 
Răspândind virusul prin intermediul picioarelor noastre, în loc de 
aripi. Imbolnăvind populaţia la fiecare trei ani, declanşând 
epidemii de mai mică sau mai mare amploare. 

Gray se uită lung la Susan. 

— Dar cu ea cum a fost? Cum de a supravieţuit? 

— După cum am spus, nu am un răspuns chiar la toate 
întrebările. 

Işi aminti de discuţiile ei anterioare pe tema supravieţuitorilor 
Ciumei Negre, cu referire la codul viral din ADN-ul uman. 

— Sistemul nostru nervos este incomparabil mai complex 
decât al oricărui liliac sau crab. Şi asemenea cianobacteriei şi 
fiinţele umane au o mare capacitate de adaptare. Dacă se 
aruncă aceste toxine în sistemul nostru nervos mult mai avansat, 
cine ştie ce miracol ar putea să rezulte în urma acestui amestec? 

Lisa oftă în momentul în care ajunseră la limba de pământ. 

In timp ce se întorcea, observă o apariţie ciudată undeva 
deasupra. Din cele două orbite ale chipului cioplit ieşeau trombe 
de fum iluminate intens de soarele strălucitor. 

— Pulberea neutralizatoare, zise Gray văzându-le şi el şi 
îndemnându-i să se grăbească. Probabil că Nasser termină de 
decontaminat cripta de deasupra. Nu mai avem mult timp la 
dispoziţie. 


11.39 A.M. 


La capătul superior al scărilor, Vigor îngenunche lângă uşa 
joasă din piatră. In spatele lui, Seichan ţinea în mână o lanternă. 

O arcadă din calcar încadra o lespede din gresie prelucrată 
grosolan, un amestec de natural şi de artificial. 

Deasupra uşii, fixat în pragul arcuit din calcar, se afla un 
medalion de bronz în care era ştanţat un crucifix perfect. Vigor îl 
examinase, simțind că, în mod evident, aici era mâna călugărului 
Agreer. 

lar acest lucru era confirmat mai jos. 

Vigor îşi plimbă mâna peste uşa din piatră. Pe suprafaţa ei 
fusese gravat un mesaj. Nu în scrierea angelică. In italiană. Era 
testamentul călugărului Agreer. 


În anul întrupării Fiului Domnului 1296, am scris în piatră 
această ultimă rugăciune. Blestemul s-a abătut asupra mea 
când am sosit aici şi mi-a provocat o mare suferinţă, însă m- 
am ridicat precum Lazăr din somnul de moarte. Nu înţeleg 
ce vrajă a fost deasupra mea, însă am fost cruțat, însemnat 
într-un mod destul de ciudat printr-o strălucire febrilă a 
pielii. Pentru asemenea sprijin, m-am îngrijit de cei puţini 
care i-au supravieţuit marii molime. Dar acum m-a cuprins o 
mare mustrare de cuget. Apele de dedesubt au început deja 
să fiarbă ca flăcările iadului. Ştiu că asta-i moartea ce-mi 
este hărăzită. Cu mare efort, am reuşit să conving şi să mă 
îngrijesc de zidirea acestei astupări temeinice. Şi mă duc cu 
o singură rugăciune pe buze. Mă rog ca această uşă să 
rămână închisă pentru totdeauna de Crucea Domnului, mai 
mult chiar decât mă rog pentru mântuirea sufletului meu. 
Fie că numai cei care cred cu adevărat în Dumnezeu să 
cuteze a o deschide. 


Vigor atinse semnătura cioplită în piatră de sub text. 

„Părintele Antonio Agreer.” 

Seichan vorbi din spatele lui: 

— Aşadar, după plecarea lui Marco, l-au expus pe călugăr 
maladiei, însă, în loc să moară, el a supravieţuit. Asemenea 
femeii de jos. 

— Poate că şi ceilalţi care se închinau zeilor, strălucind la 
rândul lor şi care îi oferiseră remediul grupului lui Marco şi-au dat 
seama, într-un fel sau altul, că părintele Agreer va supravieţui. 
Acesta a fost motivul pentru care l-au ales. Insă uitaţi-vă la an, 
1296. A trăit aici vreme de trei ani. Acelaşi interval despre care 
Susan a spus că este între erupții. 

Vigor îşi aruncă privirea îndărăt. 

— A avut dreptate. 

Seichan dădu din mână spre uşă. 

— Mai este ceva scris sub nume. 

Vigor încuviinţă. 

— Un citat din Biblie, Evanghelia după Matei, capitolul 28, 
referitor la Învierea lui lisus. 

Vigor citi pasajul cu voce tare: 

— „Şi iată că s-a făcut cutremur mare, că îngerul Domnului, 
coborând din cer şi venind, a prăvălit piatra şi şedea deasupra 
ei.” 

— Asta-i de mare ajutor. 

Și chiar era. 

Vigor se uită lung la crucifixul gravat în medalionul de bronz 
de deasupra uşii. Spuse o rugăciune în gând şi-şi făcu semnul 
crucii. 

Inainte să poată termina, simţi cum se cutremură pământul 
sub el. Zgomot de roci dislocate răsună în spatele lui, extrem de 
puternic, ca şi cum caverna însăşi s-ar fi prăbuşit. 

Seichan se retrase, luând lanterna ca să investigheze. 

— Rămâneţi aici! 

intunericul cobori peste ei, îngheţându-i. Deşi nu mai putea citi 
cuvintele, acestea îi stăruiau arzătoare în minte: 

„Şi iată că s-a făcut cutremur mare...” 


11.52 A.M. 


Gray îngenunche deasupra Lisei în momentul în care şocul 
zgudui caverna. 

Kowalski se adăposti de partea cealaltă. Una dintre stalactite 
se desprinse din tavan şi plonjă în adâncul lacului. Din locul în 
care aceasta se rupsese, o reţea neregulată de crăpături 
profunde se împrăştie spre exterior, în toate direcţiile, acoperind 
practic întregul acoperiş din calcar. 

Susan se ghemui la jumătatea lungimii pintenului de piatră, în 
vreme ce înainta spre centrul lacului strălucitor. Apa vibra în jur 
din cauza trepidaţiilor, într-o mişcare de du-te-vino continuă. 
Agitaţia învolbură şi mai mult baia acidă, făcând aerul şi mai 
înecăcios. 

Mustind de virusul lui luda. 

De deasupra se resimţeau nişte şocuri mai mici, ca nişte 

ghiulele de tun trase în acoperişul cavernei. 

— Ce se întâmplă? ţipă Lisa. 

— Bomba lui Nasser, icni el cu urechile ţiuindu-i. 

Mai devreme, Gray examinase pilonii de susţinere ai fundaţiei 
Bayonului. Coloanele erau pline de fisuri, crăpături structurale 
pricinuite de presiunea suportată de-a lungul anilor şi de 
deplasările periodice ale solului. Gray îşi imagină că şocul 
provocat de bomba de două ori mai puternică lărgise aceste 
crăpături şi mai mult. Şi că, după asta, baia de acid - împroşcat 
în mod vizibil - scurgându-se în toate aceste fisuri dizolvase 
miezul pilonilor. 

— Probabil că unul dintre pilonii fundaţiei s-a prăbuşit, spuse 
el. Dărâmând şi o secţiune a templului. 

Gray se uită lung în sus. 

Prăbuşirea blocurilor de piatră încetase, însă pentru cât timp? 
Se răsuci ca să se uite la Susan. Ea se ridică în picioare, încet şi 
cu grijă. Femeia privi înapoi, ca şi cum ar fi intenţionat să se 
întoarcă la mal. Dar, în loc să facă asta, reveni şi continuă să 
meargă tot înainte. 

Peste umerii ei se vedea cum cele două raze de lumină 
strălucesc şi mai tare pe măsură ce se apropia ora prânzului, 
întregul disc solar arzând cu putere maximă deasupra ruinelor. 

— Oare o să reziste suficient de mult? întrebă Lisa uitându-se 
fix la Susan. 

— Trebuie să reziste. 

Gray nu se îndoia că, dacă avea să se mai prăbuşească încă 
un pilon de susţinere al fundaţiei, greutatea templului avea să 
turtească peştera, transformând-o dintr-o bulă de piatră într-o 
clătită. O trase pe Lisa în sus. Nu mai puteau să rămână. Chiar 
dacă stâlpii mai rezistau, lacul era pe cale să erupă. Intreaga 
suprafaţă a apei strălucea acum, din mal în mal. Acolo unde 
perechea de raze ale soarelui atingea apa se formau bule care 
bolboroseau şi emanau şi mai multe toxine în aer, o şi mai mare 
cantitate de viruşi ai lui luda. 

Trebuiau să plece. 

Coborând pe pintenul de piatră, Susan ajunsese la capătul 
acestuia şi se aşeză, cuprinzându-şi cu mâinile unul din 
genunchi. Rămase cu spatele la ei, probabil fiindu-i teamă că, 
dacă îi vede, îşi va pierde curajul şi o va lua la fugă înapoi. Părea 
atât de singură, atât de înspăimântată... 

Pe Gray îl apucă o tuse sfâşietoare, care-i zgâlţâi creierii. 
Plămânii îi ardeau. Putea simţi pe limbă toxina caustică. Nu 

aveau cum să mai aştepte. 

Lisa ştia şi ea acest lucru. Ochii roşii şi congestionaţi îi 
lăcrimau abundent, atât din cauza aerului înţepător, cât şi din 
pricina spaimei pentru soarta prietenei ei. 

Susan nu mai avea de ales. Şi nici ei. 

O porniră spre arcada îndepărtată. O lumină ce licărea undeva 
la jumătatea distanţei se dovedi a fi lanterna lui Seichan, care 
fugea înapoi. Singură. Unde era Vigor? 

O altă bubuitura răsună, fisurând piatra de deasupra. 

Gray se ghemui, temându-se de o altă avalanşă. 

Realitatea era însă chiar mai rea. 

Dopul din piatră care reprezenta tavanul se făcu ţăndări, 
desprinzându-se şi căzând într-o ploaie de pietre. Lumina 
soarelui se revărsă înăuntru. O bucată masivă de stâncă având 
încă ataşat colţul unei buze răsfrânte în sus căzu cu putere în 
apă, stropind-o pe Susan din cap până-n picioare. Căzură şi mai 
multe bucăţi de piatră care, la impactul cu apă, avură efectul 
unor explozii produse la adâncime. 

De sus răsunară nişte voci triumfătoare. 

Gray auzi vocea lui Nasser strigând: 

— Trebuie să fie şi ei pe undeva pe acolo, pe jos! 

Insă, pentru moment, nu Nasser reprezenta cel mai mare 
pericol pentru ei. 

Discul solar îşi revărsă complet razele asupra lacului, 
nefiltrate, alimentând energetic apă. Deja amorsată, aproape de 
concentraţia critică, apa plină de bule dădu în clocot instantaneu, 
erupând în jeturi enorme, împroşcând zgomotos gaz şi apă. 

Lacul exploda la propriu. 

N-aveau cum să ajungă la scări. 

Gray se trase câţiva paşi înapoi, mişcându-şi rapid picioarele 
ca şi cum ar fi dat la pedale, trăgându-i după el pe Kowalski şi pe 
Lisa. Strigă la Seichan: 

— Culcă-te pe burtă! Acum! 

lşi ascultă şi el propriul sfat, făcându-le semn Lisei şi lui 
Kowalski să se lase în jos. Gray înşfăcă prelata abandonată pe 
care o folosiseră ca s-o transporte pe Susan. O trase peste toţi 
trei, încercând pe cât posibil să reţină cât mai mult aer în 
interior. 

— Lipiţi marginile cât de bine puteţi de podeaua de piatră! le 
ordonă el celorlalţi. 

Auzi de partea cealaltă a prelatei pocniturile apei ce dădea în 
clocot, furioasă, fâsâind şi şuierând plină de turbare, după care 

auzi un bubuit profund, ca şi cum întregul lac ar fi sărit jumătate 
de metru în sus, iar după aceea ar fi căzut la loc. Apa îi spălă 
gleznele, după care se retrase la loc. 

Aerul de sub prelată se transformă într-un şuvoi de flăcări 
lichide. 

Toţi trei se îngrămădiră unul într-altul, gâfâind, tuşind, 
înăbuşindu-se. 

— Susan, murmură Lisa în cele din urmă. 


12.00 P.M. 


Susan urlă. 

Nu doar din plămâni sau din coardele vocale. Unlă din 
străfundul întregii sale fiinţe. 

Nu putea să scape de chinurile cumplite şi suferinţa 
îngrozitoare. Mintea ei, încă extrem de sensibilizată de lumina 
soarelui, continua să înregistreze extrem de detaliat fiecare 
senzaţie în parte. Nemaiputând să uite, întreaga sa fiinţă 
absorbea fiecare detaliu: pârjolirea plămânilor, văpaia din ochi, 
jupuirea pielii. Ardea din interior spre exterior, mistuită de-o 
vâlvătaie nevăzută, ceea ce îi propulsa urletul până la ceruri. 

Era însă oare cineva acolo ca s-o audă? 

Şi, în vreme ce era practic întoarsă pe dos la propriu, se trezi 
într-un final eliberată. 

Căzu înapoi pe piatră. 

Inima i se încleştă pentru ultima oară, storcând-o şi de 
ultimele puteri. 

După aceea, nimic. 


12.01 P.M. 


— Ce-i cu Susan? întrebă Lisa cu respiraţia întretăiată. 

Gray riscă şi îşi aruncă privirea pe furiş, de sub prelată, 
întinzându-şi gâtul ca să se uite în spate, spre pintenul de piatră. 
Lacul încă fierbea, arzând sub soarele incandescent. Aerul de 
deasupra apei licărea, împrăştiind miasme uleioase. 

Insă valul cel mai periculos de gaze degajate urca în spirală, 
prin deschiderea făcută în urma exploziei, ieşind liber prin turnul 
central al Bayonului, transformându-l astfel într-un veritabil horn. 

Gray îşi dădea seama că acesta era singurul motiv pentru care 
mai erau în viaţă. 

Dacă peştera ar mai fi fost închisă... 

Insă pe pintenul de piatră, altcuiva din grupul lor nu-i mergea 
la fel de bine. Susan zăcea pe spate, cu mâinile şi picioarele 
întinse, nemişcată ca o statuie. Gray nu putu să-şi dea seama 
dacă mai respiră. 

De fapt, era greu să-i vezi bine silueta din cauza strălucirii 
orbitoare a luminii soarelui. 

Şi în acel moment realiză. 

Pintenul stâncos nu se întindea în întregime în bătaia razelor 
luminoase al soarelui. 

Susan era întinsă undeva în umbră, dar nu mai strălucea. 
Strălucirea pielii ei se stinsese că o lumânare. 

Oare ce însemna asta? 

De deasupra, din templul plin acum de norul toxic al lacului, 
răsunară ţipete. Gray mai auzi şi cum alte pietre se prăbuşesc. 
Gazul caustic slăbise şi mai mult echilibrul precar al stâncilor de 
deasupra. 

— Trebuie să ieşim de-aici, spuse Gray. 

— Cu Susan cum rămâne? întrebă Lisa. 

— Trebuie să sperăm c-a fost expusă suficient de mult. 
Indiferent ce-i trebuia ei, să sperăm că s-a-ntâmplat. 

Gray se ridică sprijinindu-se în genunchi, tuşind cu putere. 
Acum aveau cu toţii nevoie de remediu. Se uită la Kowalski. 

— Du-o pe Lisa la scări. 

Kowalski se ridică. 

— Nu-i nevoie să-mi spui de două ori. 

Lisa prinse strâns încheietura mâinii lui Gray, în timp ce el se 
ridică ţinând prelata pe deasupra capetelor lor. 

— Ce-ai de gând să faci? 

— Trebuie s-o iau pe Susan. 

Lisa se răsuci ca să se uite, după care îşi acoperi gura. Lacul 
încă se mai învolbura cu putere, sfârâind şi degajând gaz. 

— Gray, n-o să reuşeşti niciodată. 

— O să trebuiască. 

— Dar n-o văd mişcându-se. Cred că explozia neaşteptată a 
fost prea mult pentru ea. 

Gray îşi aminti povestea lui Marco, despre cum fusese obligat 
să recurgă la canibalism, bând sângele şi mâncând carnea unui 
alt om ca să trăiască. 

— Nu cred că mai contează dacă-i vie sau moartă. Avem 


484 


nevoie doar de corpul ei. 

Lisa se înfioră de cruzimea vorbelor lui, însă nu obiectă în 
vreun fel. 

— O să am nevoie de prelată, zise Gray. 

Kowalski dădu din cap aprobator, apucând-o pe Lisa de braţ. 

— Din partea mea, e-n regulă. Eu o iau pe fată. i 

Gray se îndepărtă rapid de ei, înfăşurându-se în prelată. Işi 
acoperi capul, lăsând numai o crăpătură mică prin care să se 
poată uita. li auzi pe Kowalski şi Lisa cum fug de-a lungul 
malului. 

Alt bolovan se prăbuşi din templul de deasupra. 

Ca zgomotul unei împuşcături ce dădea startul unei curse. 

Ţinându-şi capul aplecat, Gray alerga pe pintenul de piatră ce 
ieşea din apă ca un dig. 

Exact 30 de metri. 

Asta era tot. 

Până acolo şi înapoi. 

La câţiva paşi de mal, Gray intră brusc în norul toxic ce se 
înălța duhnind insuportabil. Işi ţinu respiraţia. Cu toate astea, avu 
senzaţia că s-a izbit de un perete de foc. Ochii îl usturară 
imediat, reducându-i câmpul vizual la un punct minuscul, în timp 
ce lacrimile îi estompară văzul, transformând şi puţinul rămas 
într-o imagine apoasă, neclară. Abia mai putând să vadă ceva, îşi 
induse de tot pleoapele şi alergă orbeşte, numărându-şi paşii. 

Când ajunse la 30, riscă şi privi pe furiş. Văzu un adevărat 
infern. 

Insă cu toată durerea resimţită, reuşi să zărească un braţ 
întins pe jos. La un pas distanţă de el. Făcu şi pasul acela, se 
aplecă şi apucă braţul de jos. Din fericire, ea nu mai strălucea, 
iar pielea nu-i mai ardea. Totuşi, nu putu s-o ridice. Se trase 
înapoi, târând-o. Picioarele i se încurcară în prelată, încetinindu-l. 
În cele din urmă, o aruncă de pe el, trăgând mult aer în piept 
înainte de asta. 

Ceea ce îl făcu să cadă în genunchi. 

Pieptul îl strângea ca o gheară, iar în semn de protest, gâtul i 
se astupa ca şi cum ar fi fost strangulat. 

Parcă înghiţea flăcări. 

Se împinse în sus, trăgând orbeşte de ea, împleticindu-se, 
grăbindu-se. 

Pielea îi ardea intens, ca şi cum ar fi fost şfichiuită cu nişte 
bice de oţel. 

„Nu am cum să izbutesc.” 

Foc. 

Văpăi. 

Arsură. 

Se împiedică, se prăbuşi într-un genunchi. 

„Nu!” 

După care se ridică din nou, însă nu de unul singur. 

— Te-am prins, îi rosti ea la ureche. 

Seichan. 

Avea un braţ petrecut pe sub subsuoara lui, trăgându-l cu 
totul. Tălpile lui se hârşâiau de pietre în vreme ce se chinuia din 
răsputeri să-şi recapete echilibrul şi să se ţină pe picioare. 

El mormăi ceva spre ea, tuşind. 

Ea înţelese. 

— A luat-o Kowalski. 

— Chiar aici, şefu', spuse bărbatul din spatele lui. Asta da, 
cursă! Ai reuşit s-ajungi la trei paşi de linia de bază. N-a fost 
chiar eseu, însă de asta ai o echipă-n spate. 

Pe când fugeau în jurul lacului, departe de agitația din centrul 
acestuia, lui Gray vederea îi reveni la fel de clară că înainte. În 
cele din urmă, reuşi să stea de unul singur în picioare. 

Seichan îl sprijinea încă, susţinându-l pe jumătate. 

— Mulţumesc, îi şopti el la ureche, cu vocea gâjâită. 

Obrazul ei era plin de băşici, iar un ochi, extrem de umflat, era 
închis. 

— Hai să ieşim dracului de-aici, zise Seichan, părând mai mult 
iritată decât uşurată. 

— Amin, surioară, spuse Kowalski. 

Gray privi înapoi spre lac. Văzu ceva căzând prin gaura din 
acoperiş şi atârnând de-o frânghie precum un cârlig cu momeală 
în el. În plus, se mai şi bălăngănea puţin. 

Un săculeţ consistent, foarte greu. 

— E o bombă... şopti Gray. 

— Poftim? întrebă Kowalski neîncrezător. 

— Bomba, spuse el puţin mai tare. 

Nasser încă nu terminase cu ei. 

— Au, la naiba, nu... 

Kowalski veni mai aproape, cu Susan atârnându-i pe unul din 
umeri, încercând în mod clar să-i depăşească. 

— De ce naiba tot încearcă lumea să mă arunce în aer? 

12.10 P.M. 


De dedesubt izbucniră strigăte urcând în sus pe scări, dinspre 
cavernă. 

Lisa vru să coboare. Nu-i plăcuse deloc faptul că-i abandonase 
pe ceilalţi, dar şi Vigor avea nevoie de ajutor. 

— Continuă să învârţi! spuse Vigor cu sudoarea scurgându-i-se 
pe obraji. 

Işi aruncă privirea spre scări, după care din nou la Lisa. 

— După strigătele lor, cred c-ar fi mai bine să ne grăbim. 

Impreună desfăcuseră un şurub mare de bronz. Pe capul lui 
mare cât o farfurie era gravat un crucifix care, în momentul de 
faţă, se învârtea în vreme ce ei răsuceau şurubul. Până acum, 
filetul uns ieşise în afară pe o lungime de 60 de centimetri din 
arcada de sus a uşii. 

Oare cât de mult mai aveau de învârtit? 

Răsuciră şi mai repede. 

Vigor repetă citatul de pe uşă, gâfâind, căznindu-se: 

— „Ingerul Domnului, coborând din cer şi venind, a prăvălit 
piatra şi şedea deasupra ei.” La început, am încercat să învârtesc 
uşa, dar am renunţat la asta foarte repede. După care mi-am 
amintit de ultima propoziţie: „Fie ca numai cei care cred cu 
adevărat în Dumnezeu să cuteze a o deschide”. 

Dădu din cap spre crucifix. 

— Ar fi trebuit să fac asta de la bun început. 

Se auziră paşi tropăind pe scările de jos, apropiindu-se. 

Kowalski strigă la ei: 

— Bomba... uşa... grăbiţi-vă! 

— Un adept al cuvintelor puţine, acest domn Kowalski al 
nostru. 

Cu o ultimă răsucire, şurubul de bronz se desprinse şi căzu din 
locaşul său. Greutatea lui îi luă pe amândoi prin surprindere, iar 
şurubul se rostogoli spre trepte cu un zăngănit răsunător. 

Kowalski veni în mare grabă de jos, cărând-o pe Susan. 
Femeia atârna inertă. 

Lui Kowalski îi căzu faţa când văzu că uşa este încă închisă. 

— Ce-aţi făcut până acum? 

— Te-am aşteptat pe tine, zise Vigor şi împinse lespedea de 
piatră. 

Nemaifiind prinsă strâns în şurub, uşa se răsturnă în exterior, 
prăbuşindu-se pe piatră. 

Lumina soarelui ţâşni imediat înăuntru, răsfrângându-se 
asupra tuturor pietrelor din jur. Lisa abia dacă putu să vadă ceva 
în timp ce ieşea pe bâjbâite cu Vigor, făcându-le loc lui Kowalski 
şi lui Susan. 

Kowalski bombănea în vreme ce ieşea cu capul aplecat: 

— Am crezut că Seichan a zis c-a încercat s-o împingă. La 
naiba cu braţele alea ale ei sfrijite şi osoase. 

Indreptându-se, Lisa clipi repede şi des ca să se ferească de 
strălucirea soarelui, dându-şi seama că se aflau pe fundul unei 
fântâni de piatră adânci, late de trei metri. Pereţii abrupți se 
întindeau pe o înălţime echivalentă a două etaje. Nu era nici o 
modalitate de a ajunge sus. 

Kowalski o lăsă pe Susan jos, lângă uşă. 

— Doamnă doctor, nu cred că respiră. 

Amintindu-i-se de îndatoririle ei de ordin medical, Lisa se grăbi 
să ajungă lângă ea. Avusese parte de suficientă moarte pentru o 
singură zi. Se lăsă lângă Susan şi verifică dacă mai are puls. 
Absolut deloc. Chiar şi aşa, Lisa refuză să se dea bătută atât de 
uşor. 

— Să mă ajute cineva, strigă ea. 

Gray şi Seichan trecură şi ei prin cadrul uşii, şchiopătând 
amândoi. Gray observă că Lisa se ocupa de Susan. 

— Lisa... e moartă. 

— Nu. Nu dacă pot să fac ceva în privinţa asta. 

— O să te ajut eu, murmură Seichan. 

Pe când se apropia şontâc-şontâc de ea, Lisa văzu sânge care 
se prelingea pe bluza femeii, pe pantalonii acesteia, sânge 
proaspăt şi umed, care nu avusese timp să se coaguleze. 

Seichan observă ce-i captase atenţia. 

— Sunt în regulă. 

Gray le avertiză să păstreze pe cât posibil liniştea, în caz că 
vreunul dintre oamenii lui Nasser era pe-aproape. De asemenea, 
le făcu semn să se îndepărteze de pragul uşii. Faţa şi braţele sale 
erau pline de băşici, iar pielea i se jupuia. Albul ochilor se 
transformase într-un roşu sângeriu. 

De partea cealaltă a pragului, Lisa începu stimularea cardiacă 
în timp ce Seichan îi făcea respiraţie gură la gură. Vigor era în 
apropiere, făcând semnul crucii şi binecuvântând-o pe Susan. 

— Ai face bine să nu te rogi pentru sufletul roabei Sale, şopti 
Lisa, ţinându-şi coatele nemişcate în vreme ce apăsa pe cutia 
toracică a femeii. 

Vigor clătină din cap: 

— E doar o rugăciune pentru... 

Bomba explodă cu un bubuit ca de tunet, cutremurând 
pământul de sub picioare. 

Un nor de aer urât mirositor ţâşni de dedesubt, o emanaţie 
otrăvitoare încă plină de vapori caustici şi un suflu de fierbinţeală 
pe măsură. 

Lisa se aplecă deasupra lui Susan. 

Cele mai nocive gaze urcară prin coş şi se îndepărtară. 

— Asta n-a fost prea rea, rosti Kowalski. 

Gray continuă să se holbeze în sus. 

— Ţineţi-vă bine cu toţii. 

Lisa îşi aruncă privirea în sus în timp ce apăsa ritmic pe pieptul 
lui Susan. 

In stânga se putea vedea jumătatea superioară a turnului 
central al Bayonului. Feţele de piatră se uitau în jos, spre ei, de 
parcă i-ar fi înfruntat din priviri. Toate se cutremurară la unison. 

— Se prăbuşeşte! spuse Gray. 


12.16 P.M. 


Nasser fugea cu şase dintre oamenii săi de-a lungul curţii 
interioare de la cel de-al doilea nivel. Fiecare pas îi provoca nişte 
chinuri îngrozitoare. Tot corpul continua să-l ardă, ca şi cum 
femeia aceea ieşită parcă din infern ar mai fi fost încă strâns 
lipită de el. Dar, pentru moment, era preocupat de o chestiune 
mult mai urgentă. 

Se uită rapid în urmă, în timp ce se adăpostea în spatele 
zidului balconului. 

Turnul Bayonului vibra, după care, într-un mod ciudat de lent, 
se prăbuşi, un sfert din înălţimea acestuia dezintegrându-se prin 
implozie şi împrăştiindu-se într-un amalgam de pietre. Un răpăit 
mortal de sute de boahisattve. Grămada de pietre prăbuşite fu 
învăluită de praf care se înălţă rapid. Alte pietre continuară să 
sară şi să se rostogolească pe povârnişul muntos. 

Expertul său în demolări îl avertizase cu privire la cantitatea 
încărcăturii explozive, deoarece se putea întâmpla şi aşa ceva. 
Însă Nasser nu putea să rişte ca nemernicul de Pierce să scape 
cu trofeul său. 

In momentul în care se întoarse, observă o a doua dâră de 
praf şi fum ce se înălța de undeva dintr-o parte. Se răsucea 

asemenea unui semnal cu fum de culoare gri. 
Ochii lui Nasser se îngustară. 
Asta însemna că mai există încă o ieşire din cavernă? 


12.17 P.M. 


Gray se înecă şi se sufocă din cauza prafului, abia putând să 
mai vadă pe cineva în spaţiul închis al fântânii. Turnul se 
prăbuşise, năruindu-se peste fundaţia sa şi zdrobind caverna de 
dedesubt. Un jet acru de fum şi de praf ţâşni de acolo, răsucindu- 
se în spirală şi ieşind pe gura de sus a fântânii. 

Gray îşi şterse ochii şi se răsuci. Cercetă cu privirea dincolo de 
cadrul uşii. Blocuri masive de piatră umpluseră până la refuz 
scara abruptă, tavanul acesteia fiind dărâmat complet. 

Gray îşi propti umărul de zid şi se uită în sus. Zidul nordic al 
fântânii era înclinat destul de periculos în afară. Fuseseră 
norocoşi că nu se prăbuşise şi nu-i strivise pe toţi acolo. Câteva 
blocuri de piatră ieşeau în exterior asemenea unor dinţi de 
iepure. 

Mai multe tusete răsunară în fântână. 

Praful se ridicase destul de mult, încât să lase să se vadă una 
dintre persoanele care sufereau. 

Lisa o ajută pe Susan să stea în fund. Femeia îşi acoperise 
gura cu pumnul strâns şi continua să tuşească necontrolat. 

„Bine ai revenit pe lume.” 

Poate că li se schimba norocul. 

O voce care-i strigă de sus curmă această speranţă. 

— Pe cine avem noi aici? strigă Nasser în jos. Ca să folosim o 
expresie americană nostimă, aş spune c-am dat peste nişte peşti 
într-o găleată. 

Fântâna era încercuită de puşti aţintite spre ei. 

Gray se trase uşor pe lângă perete, lovindu-se de Kowalski. 

— Şi-acum ce facem, şefu'? întrebă acesta. 

Inainte că Gray să-i poată răspunde, se auzi brusc un telefon 
sunând. Se auzea de sus, însă tonul de apel era cunoscut. Nasser 
îşi băgă mâna într-un buzunar şi scoase telefonul lui Vigor. l-I 
confiscase monseniorului după ce fuseseră capturați la hotel. 
Fuseseră cu toţii percheziţionaţi înainte să se oprească la 
Elephant Bar. 

Nasser verifică apelantul. 

— Rachel Verona. 

Ţinu telefonul aplecat deasupra puţului fântânii cu ecranul în 
jos. 

— Nepoata dumitale, monseniore. Ai vrea să-i spui la 
revedere? 

Telefonul sună pentru a treia oară, după care se opri. 

— Bănuiesc că nu, zise Nasser. Ce păcat. 

Gray închise ochii şi îşi ţinu respiraţia. 

Nasser continuă: 

— Sau poate, domnule comandant Pierce, c-ai vrea să-mi sun 
partenera, pe Annishen. Chiar ţi-am promis c-o să auzi urletele 
părinţilor tăi înainte să mori. 

Gray îl ignoră. Işi strecură mâna în spatele lui Kowalski şi o 
băgă sub haină lungă a bărbatului. Apelul întrerupt al nepoatei 
lui Vigor era un semnal prestabilit, transmis de Painter, prin care 
Gray era înştiinţat că mama şi tatăl său erau în siguranţă. 

Sau erau morți. 

Indiferent cum ar fi fost... nu se mai aflau sub controlul lui 
Nasser. 

Degetele lui Gray se înfăşurară pe patul pistolului ascuns la 
brâul lui Kowalski. Matahala aproape că-şi scosese arma mai 
devreme, speriat de o maimuţă. Din fericire, Gray îl oprise. 

Gray scoase pistolul şi îl lasă în jos, pe lângă corp. 

Nasser continuă: 

— Sau poate c-o să las soarta părinţilor tăi să fie un mister... o 
să te las să te întrebi pentru totdeauna, să fie ceva ce iei cu tine 
în mormânt. 

— De ce nu te duci tu primul... replică Gray păşind în faţă, 
ridicându-şi brusc arma şi trăgând de două ori. 

II lovi pe bărbat în umăr şi piept. Impactul celor două gloanţe îl 
răsuci pe Nasser într-o parte. Astfel, căzu în fântână, dând din 
braţe şi împroşcând sânge pe pereţii de piatră. 

Gray se învârti pe un călcâi, lipindu-se de zidul fântânii. Mai 
dobori încă trei mercenari în timp ce restul fugeau înapoi. În 
spatele lui, Nasser se izbi de fundul de piatră al fântânii cu un 
pocnet de oase şi un urlet pe măsură. 

Gray cercetă atent ce se întâmplă sus, cu arma pregătită. 
Pistolul Metal Storm cu calibrul de 9 mm era o armă cu un design 
australian, ultimul răcnet, ce trăgea mai multe cartuşe în câteva 
fracțiuni de secundă. Cu impuls electromagnetic, fără părţi 
mobile, totul era acţionat electronic. 

— Lisa, vezi unde are Nasser telefonul lui Vigor! Sună şi 

vorbeşte cu Painter! 

Ea şovăi în spatele lui. 

In vreme ce se răsucea uşor, păzind partea de sus a fântânii, 
Gray îl observă pe Nasser cu coada ochiului. Zăcea pe spate, cu 
un braţ răsucit sub el, rupt din umăr. Pe buze îi ieşea sânge. 
Avea coastele rupte. Dar încă mai trăia. Urmărindu-l cu privirea 
pe Gray, ochii lui erau plini de spaimă şi confuzie. 

„Mori mirându-te, nenorocitule!” 

In cele din urmă, Nasser îşi dădu ultima suflare cu un oftat şi 
cu ochii holbându-i-se în gol. Seichan rosti întrebarea rostită a lui 
Nasser: 

— Deci, de unde ai arma? 

— Am aranjat asta cu Painter. Când eram în Hormuz. N-am 
vrut ca el să mobilizeze acolo nici un fel de echipe locale. Insă i- 
am cerut o micuță concesie. O singură armă strecurată în baia 
de la Elephant Bar, înainte ca noi să ajungem acolo, prinsă cu 
bandă adezivă în spatele unui vas de toaletă. Ştiam că Nasser s- 
ar putea să fie suspicios în privinţa mea şi chiar să mă 
percheziţioneze de mai multe ori. Insă pe Kowalski... 

Gray ridică din umeri. Ă 

— La bar, îmi aduc aminte, spuse Seichan. Inainte să plecăm. 
Kowalski a spus că vrea „să se uşureze”. 

— Ştiam că o să fim percheziţionaţi înaintea întâlnirii de la bar. 
La urma urmei, era cea mai uşoară modalitate să punem mâna 
pe-o armă. S-o ţinem ascunsă până când părinţii mei aveau să 
fie în siguranţă. 

Kowalski mormăi: 

— Nătărăul ăsta ar fi trebuit să se uite la filmul Wașu/ de mai 
multe ori. 

Lisa îl strigă: 

— İl am pe Painter la telefon. 

Degetele lui Gray se strânseră în jurul pistolului. 

— Părinţii mei? Sunt...? 

— L-am întrebat deja. Sunt în siguranţă. Şi nevătămaţi. 

Gray expiră lung, în semn de uşurare. 

„Mulţumesc, Doamne!” 

Işi drese glasul: 

— Zi-i lui Painter să instituie un perimetru de carantină pe o 
rază de cel puțin 16 kilometri în jurul ruinelor. 

Lui Gray îi reveni în minte imaginea norului de gaze toxice 
care, în mod sigur, mustea de virusul lui luda. Poarta iadului 
fusese deschisă pentru numai douăsprezece minute, respectiv 

oxigenată şi închisă brusc la loc de bomba lui Nasser. Care, până 
la urmă, avusese un efect pozitiv. Insă cât de mare fusese 
cantitatea de viruşi ai lui luda eliberată în atmosferă? 

Gray se uită rapid la Susan. Era ghemuită în pragul uşii. 
Kowalski o proteja. Oare izbutise ea să facă tot ce avusese de 
făcut? Gray era îngrijorat de soarta tuturor celor care, acum, 
împărțeau cu el micul spaţiu al fântânii. Fiecare contribuise într-o 
măsură foarte mare la ajungerea lor aici. Oare totul fusese în 
zadar? 

Lisa interveni din nou: 

— Operaţiunea de instalare a carantinei e deja în derulare. 

Cu arma ridicată, Gray examina partea de sus a fântânii. 

Acolo sus încă mai era o mică armată a Ghildei. 

— Atunci, spune-i lui Painter că nu ne-ar strica o mână de 
ajutor aici. 

Ea transmise mesajul mai departe, după care lăsă telefonul în 
jos: 

— Zice că e deja pe drum. A spus: „Uită-te în sus”. 

Gray îşi ridică privirea. Albastrul intens al cerului de după- 
amiază era plin de păsări de pradă care păreau ţepene, cu aripile 
întinse. Erau cu zecile, apropiindu-se din toate direcţiile. 

Insă aceste păsări de pradă aveau puşti de asalt asupra lor. 

Întinzând o mână în spate, Gray ceru telefonul. 

Lisa i-l puse în palmă. 

Gray îl duse la ureche: 

— Am crezut c-am convenit să nu mobilizăm o forţă locală de 
răspuns. 

— Comandante, n-aş cataloga cei 1 200 de metri altitudine 
chiar ca „local”. Şi, în plus, eu sunt şeful tău. Şi nu invers. 

Gray continuă să se uite spre cer. 

Echipa de şoc se îndrepta spre ruine, desfăşurându-se în 
formaţie de atac. Fiecare soldat avea un planor cu aripi fixe 
prinse cu un harnaşament special în spate, asemenea aripilor 
unui avion de luptă în miniatură, permiţând astfel o dislocare a 
forţelor de la mare înălţime. 

Coborau cu toţii într-un picaj atenuat. 

Invârtindu-se continuu în spirală. 

După care, la un semnal, fiecare luptător îşi trase cordonul de 
desprindere,  eliberându-şi aripile la unison. Imediat se 
deschiseră larg nişte paraşute tip parapant, pentru ultima 
porţiune a coborârii lor. Asemenea unui dans cu o coregrafie bine 
definită, se năpustiră din toate direcţiile. 

Şi alţii observară apropierea de efect a acestora. Gray auzi 
bocanci  tropăind pe piatră, majoritatea în mod clar 
îndepărtându-se. Gray îşi imagină ca beretele negre erau acum 
îndesate în tomberoane de gunoi, în vreme ce mercenarii Ghildei 
se retrăgeau în mare grabă. 

Insă nu fuseseră toţi atât de laşi. 

Răsunară câteva Împuşcături de armă. La început mai încet, 
după care în rafale pline de furie. Avu loc un schimb de focuri 
intens, vreme de un minut plin de încordare. O parapantă trecu 
pe deasupra lor, pilotul acesteia trăgând din zbor. După aceea, 
încă una, soldatul ridicându-şi picioarele în timp ce se pregătea 
să aterizeze pe ruine. Se auziră mai mulţi soldaţi atingând 
pământul cu nişte bufnituri înfundate, în jurul fântânii, probabil 
ghidaţi de telefonul din mâna lui Gray. 

Deodată, un bărbat ateriza peste zidul scund al fântânii, un pic 
cam repede. 

Gray păşi mai aproape, ca să-l împuşte, dar recunoscu 
costumul de paraşutare. 

Aparţinând Forţelor Aeriene ale SUA. 

— Hei, tipilor, sunteţi bine? strigă el cu accent australian, fără 
să-şi desfacă paraşuta. 

Lisa se strecură pe lângă Vigor şi rosti cu vocea plină de 
uimire: 

— Ryder? 

Bărbatul îi zâmbi larg. 

— Tipul ala al tău... Painter... super băiat! M-a lăsat să vin 
până aici cu o chestie din aia. Nu e aceeaşi senzaţie ca şi cum te- 
ai căţăra pe un sistem de plase conectate la curent electric, cu 
nişte canibali... însă, la urma urmelor, ce-ar putea-o egala? 

II strigă cineva din spate. 

Ryder ridică o mână în sus, în semn de confirmare, după care 
îşi îndreptă din nou atenţia către ei. 

— Să vă ţineţi bine! O să coboare nişte scări! 

Se rostogoli într-o parte şi dispăru. 

Gray continuă să-i protejeze pe toţi cei de jos, cu arma 
pregătită de tragere. 

Era tot ce putea să facă. 

Asta şi încă un lucru. 

Işi duse din nou telefonul la ureche: 

— Directore? 

— Da? 

— lţi mulţumesc că nu m-ai ascultat. 

— Doar pentru asta sunt aici. 

19 
Trādātorul 


14 IULIE, 10.34 A.M. 
Bangkok, Thailanda 


O săptămână mai târziu, Lisa stătea la fereastra camerei ei 
dintr-un spital privat din afară Bangkokului. Ziduri înalte 
înconjurau micuța clădire cu un etaj şi grădinile pline de 
vegetaţie, cu arbori de papaya şi lotuşi abia înfloriţi, fântâni 
înspumate alături de câteva statui imperturbabile ale lui Buddha 
înfăşurate în sutane de culoarea şofranului şi învăluite în fuioare 
subţiri de fum scos de beţişoarele parfumate folosite la 
rugăciunea de dimineaţă. 

In dimineaţa aceea, îşi spusese şi ea propriile rugăciuni când 
mijiseră zorii. 

De una singură. 

Pentru Monk. 

Fereastra era deschisă, obloanele fiind rabatate pentru prima 
dată în acea săptămână. Carantina lor se încheiase. Respiră 
adânc, inhalând parfumul iasomiei şi al florilor de portocal. De 
dincolo de zid, auzi uşoara zarvă a orăşelului: mugetul bivolilor, 
flecăreala a două femei în vârstă care treceau pe lângă porţi, 
tropăitul greoi al unui elefant ce târa un buştean şi, cel mai 
minunat dintre toate, deşi invizibil, dar la fel de vibrant ca o rază 
de soare, râsul unui copil. 

Intr-un cuvânt, viaţa. 

Cât de aproape fuseseră să piardă toate astea? 

— Ştiai, rosti o voce din spatele ei, că, stând în faţa ferestrei, 
soarele trece direct prin cămaşa asta lungă de spital? Ceea ce 
lasă foarte puţine lucruri imaginaţiei. Nu c-aş avea de ce să mă 
plâng. 

Ea se întoarse fericită. 

Painter stătea sprijinit de cadrul uşii, ţinând în mână un buchet 
de trandafiri roşii înveliţi în hârtie, florile ei favorite. Era îmbrăcat 
în costum, fără cravată, proaspăt spălat şi bărbierit. Era uşor 
bronzat după o săptămână petrecută la tropice, ieşit din bârlogul 

subteran al Sigma, ceea ce îi scotea în evidentă sclipirea ochilor 
albaştri şi părul negru. 

— Am crezut că n-ai să te mai întorci aici până seara târziu, 
spuse ea, dându-se într-o parte. 

El intră în încăpere. Spre deosebire de majoritatea spitalelor, 
cu saloanele lor sobre şi uniforme, în acest spital privat camerele 
erau pline de mobilă din lemn de tec. De asemenea, în încăperea 
aceasta se mai aflau şi vaze de flori şi chiar o pereche de boluri 
cu apă pe post de acvariu, în care înotau nişte peştişori aurii cu 
tente portocalii şi roşu aprins. 

— Întâlnirea cu prim-ministrul cambodgian a fost amânată 
până săptămâna viitoare. Şi probabil că nici nu este necesară. 
Chiar şi carantina se va încheia într-una din zilele următoare. 

Lisa încuviinţă din cap. Avioane utilitare folosite de regulă 
pentru stropirea recoltelor împrăştiaseră o soluţie uşoară de 
dezinfectare deasupra zonelor periferice. Ruinele Angkor Thom 
fuseseră udate în întregime. In taberele de refugiaţi aflaţi în 
carantină apăruseră nişte cazuri, însă pacienţii răspundeau la 
tratament. 

Remediul funcţionase şi asigura vindecarea. 

Susan se afla într-o altă aripă a spitalului, unde se recursese la 
cea mai strictă pază, însă chiar şi asta se dovedise o măsură de 
precauţie inutilă. Intr-adevăr, ea reuşise să asigure remediul, 
trecând prin foc ca s-o facă. Din acel moment nu mai rămăsese 
nici o urmă de virus - cis sau trans - înăuntrul ei. Dispăruse în 
totalitate. 

Cu excepţia remediului. 

Se dovedise că nu era un anticorp sau o enzimă şi nici chiar o 
leucocită. Era o bacterie. Aceeaşi cianobacterie care o făcuse să 
strălucească. 

Cea de-a doua expunere toxică transformase din nou bacteria, 
răscolind şi dând complet peste cap ciclul vieţii. Precum 
lactobacilul benefic din iaurt, când era ingerată sau inoculată, 
bacteria producea compuşi utili care distrugeau orice bacterie 
toxică generată de virusul lui luda şi elimina toate rămăşiţele 
virusului în sine, digerându-le. 

Remediul producea simptome echivalente cu o gripă 
moderată, după care erai imun la reinfectări ulterioare. Bacteria 
mai părea să acţioneze precum un vaccin la subiecţii umani 
sănătoşi, oferindu-le imunitate împotriva expunerii propriu-zise, 
ceva asemănător cu vaccinul lui Salk împotriva poliomielitei. Însă 
cea mai bună veste dintre toate era că se dovedise a fi foarte 

uşor să asiguri cultura bacteriei. 

Mostrele fuseseră trimise la laboratoarele din toată lumea. 
Cantități imense erau deja generate, formând un depozit global 
pentru a pune capăt rapid epidemiei şi pentru a proteja lumea de 
orice recurenţă viitoare. 

Organizațiile de sănătate continuau să rămână vigilente la 
producerea unui asemenea eveniment. 

— Ce ştii despre Insula Crăciunului, locul unde a început totul? 
întrebă Lisa aşezându-se pe marginea patului. 

Painter înlocui nişte flori ofilite cu trandafirii săi. 

— Se pare că e bine. Apropo, am citi unele dintre documentele 
pe care prietenul tău Jessie le-a furat de pe nava de croazieră 
înaintea scufundării acesteia. Din câte s-ar părea, cei din Ghildă 
au deversat o nava-cisternă încărcată cu clorură de var în timp 
ce părăseau Insula Crăciunului, de-a lungul liniei țărmului, pe 
partea aflată în bătaia vântului. Nu din altruism, stai liniştită. Ci 
doar încercând să îndepărteze fluorescenţa majoră, ca să-i 
descurajeze pe orice fel de posibili rivali în legătură cu 
descoperirea lor. 

— Şi crezi că asta o să împiedice reapariţia fluorescenţei? 

Painter ridică din umeri, se apropie de pat şi se aşeză. li luă 
mâna, dar fără un scop anume, ci doar într-un gest reflex, acesta 
fiind motivul pentru care ea îl iubea atât de mult. 

— Greu de spus, răspunse el. Uraganul a măturat întreaga 
insulă. Conduse de doctorul Richard Graff, echipe internaţionale 
de oameni de ştiinţă în domeniul marin monitorizează apele. 
După ajutorul dat de el în cazul crabilor... mi-am dat seama că 
merită din plin sarcina primită. 

Lisa îi strânse mâna lui Painter. Pomenirea numelui lui Graff nu 
făcuse decât să-i aducă aminte de Monk. Oftă, uitându-se cum se 
învârteau peştişorii aurii în bolul de la capătul patului. 

Painter îşi eliberă mâna, o cuprinse pe după umeri şi o trase 
aproape de el. Cu cealaltă mână, îi găsi din nou palmele. Ştia la 
ce se gândea şi unde era inima ei în clipele acelea. Vocea îi 
cobori, transformându-se într-un murmur uşor, total diferit de 
tonul lui glumeţ obişnuit: 

— Ai auzit că-i intervievăm pe toţi supraviețuitorii de pe 
Mistress of the Seas. 

Ea nu-i răspunse, ci îşi strecură un braţ în jurul taliei lui. Ştia 
că veştile care aveau să vină erau proaste. 

Insula era încă în carantină, o acţiune comună a Australiei şi a 
Statelor Unite. Echipele australiene de comando reuşiseră o 

evacuare masivă a navei în vreme ce ardea şi se scufunda. Mare 
parte din munca oamenilor din Ghildă zăcea acum la 300 de 
metri sub apă, un nou adaos la habitatul situat la mare adâncime 
al calamarilor de pradă. Ceea ce făcea ca scufundările până la 
epavă să fie extrem de periculoase. Calamarii fuseseră clasificați 
ca o specie nouă de Taningia, căreia i se acordase numele de 
Taningia tunis în memoria soţului lui Susan. 

Cu o zi în urmă, Lisa vorbise la telefon cu Henri şi Jessie care 
se aflau în tabăra de refugiaţi din Pusat. Supravieţuiseră 
amândoi, reuşind să protejeze majoritatea pacienţilor şi a 
personalului din Organizaţia Mondială a Sănătăţii, ajutaţi mereu 
de canibali în tot haosul acela. Toată lumea era sub tratament şi, 
până acum, le mergea bine. Singurele excepţii erau cei care 
fuseseră cuprinşi complet de nebunie. Degradarea creierului 
părea să aibă caracter permanent. Majoritatea celor tulburaţi 
profund muriseră odată cu scufundarea navei. Nici măcar un 
singur membru al echipei Ghilda nu reuşise să scape cu viaţă de 
pe navă. 

Probabil cu excepţia unei persoane. 

Jessie îi povestise Lisei cum decursese evacuarea. Cum 
dăduse peste o magazie încuiată. Auzise plânsete de copil 
înăuntru. Spărsese uşa în timp util ca să-i salveze pe copiii care îi 
spuseseră povestea unui înger păzitor care venise şi îi adunase 
laolaltă, încuindu-i acolo ca să-i îndepărteze din calea pericolului. 
Apoi, acest înger atrăsese un grup de pacienţi care devorau totul 
în calea lor în direcţie opusă faţă de magazie, folosindu-se pe ea 
însăşi pe post de momeală. 

Copiii descriseseră cum arată îngerul lor. 

Părul negru îi cădea grațios pe spate, era îmbrăcată în mătase 
şi era tăcută ca mormântul. 

Surina. 

Dispăruse complet. 

Painter continuă: 

— l-am intervievat pe toţi cei din tabără. 

— Spune-mi despre Monk, şopti ea. 

— Unul dintre doctorii Organizaţiei Mondiale a Sănătăţii se 
ascunsese afară, pe puntea navei. Avea un binoclu la el. A 
urmărit cum aţi fugit la bordul Sea Dart. Cu ajutorul binoclului, l-a 
văzut pe Monk căzând şi reţeaua de plase prăbuşindu-se peste 
el, trăgându-l la fund. Painter făcu o pauză ca să tragă ostenit 
aer în piept. N-a mai ieşit la suprafaţă. 

Lisa închise ochii. Simţi că-i plesneşte ceva înăuntru, 

împrăştiindu-i un acid arzător prin vene, slăbind-o. O parte din ea 
încă mai sperase... mai exista o mică şansă... Acesta fusese 
motivul pentru care îngenunchease afară, în faţa uneia dintre 
statuile lui Buddha. 

Se rugase că el să mai fie în viaţă. 

— S-a dus, murmură ea acceptând în fine acest fapt. 

„Oh, Monk...” 

Lisa îl îmbrăţişă cu putere pe Painter. Lacrimile ei udară 
cămaşa de pe el. il apucă strâns de degete pentru a se asigura 
că fizic este acolo, cu ea, că prezenţa lui este reală. 

— Lui Kat i-ai zis? întrebă ea nedesluşit, cu obrazul lipit de 
pieptul lui. 

Painter rămase tăcut. 

Lisa îi simţi tremuratul. 

Deci o făcuse. 

li luă mâna de pe umăr şi îi sărută palma. 

— Să nu mai pleci niciodată de lângă mine. 

Lisa îşi aminti de ce plecase în misiunea asta. Ca să-şi 
evalueze viaţa departe de el, în afară influenţei lui Painter. Să se 
poată gândi în voie la faptul că vieţile lor se îmbinau şi pe plan 
profesional şi pe plan personal. 

Işi găsise răspunsul. 

De la atacurile canibalilor până la torturile inventate de tot 
felul de nebuni. 

Ştia că era suficient de puternică pentru a se descurca de una 
singură. 

Însă... 

Ridică puţin capul, îl sărută pe buze şi îi şopti: 

— Aici este locul meu. 


12.02 P.M. 


Gray străbătea poteca din grădina spitalului. Se schimbase în 
blugi, bocanci şi o cămaşă largă cu imprimeu tropical. Era 
minunat să fie îmbrăcat în haine obişnuite, să scape de halatul 
de spital. În plus, îi era mai bine afară, în bătaia soarelui, deşi 
încă îşi mai simţea plămânii împovăraţi şi greoi, iar lumina 
strălucitoare îi înţepa ochii sensibili. Încă nu se vindecase 
definitiv, însă energia şi felul său activ de a fi se transformaseră, 

după o săptămână petrecută în spital, într-o stare de iritare greu 
de stăpânit. 

Grăbi pasul. Inconjurase întreagă grădină, ocolind clădirea. Nu 
mai voia nici un fel de surprize. 

Plănuia asta de trei zile, iar acum se decalase programul. În 
faţă, îi apăru poarta spitalului. 

Avea voie să plece, dar numai în orăşelul din împrejurimi. 

Ocolind un gard viu înalt, Gray se îndreptă spre un mic chioşc, 
un altar solitar adăpostind un Buddha gras, împodobit cu mătase 
roşie. Câteva beţişoare parfumate erau aliniate pe pământ, însă 
acum fumul provenea de la o altă sursă. 

Kowalski se sprijinea de Buddha, ţinându-şi o palmă drept pe 
capul din piatră. Işi scoase trabucul din gură, suflând îndelung un 
nor de fum gros. 

— Oh, da... gemu el plin de mulţumire. 

— De unde-ai făcut rost de un... Oh, las-o baltă... Gray întinse 
o mână: Ai reuşit să găseşti ce ţi-am cerut? 

Kowalski stinse trabucul de umărul lui Buddha. 

Până şi Gray se indignă puţin la acest sacrilegiu neintenţionat. 

— Ihî. Dar ce vrei să faci cu toate astea? întrebă el şi scoase 
de la spate un pachet învelit în hârtie. Mi-am mituit infirmiera în 
timp ce mă spăla cu buretele. Bineînţeles că era bărbat. Ceea ce 
a făcut momentul foarte puţin distractiv. Dar tipul a reuşit să 
cumpere ce-ai vrut. 

Gray luă pachetul şi se întoarse ca să plece. 

Kowalski îşi încrucişă braţele, se încruntă plin de dezamăgire 
scoase chiar şi un oftat de iritare. 

Gray se întoarse. 

— Care-i problema? 

Kowalski deschise gura, după care o închise la loc. 

— Ce e? insistă Gray. 

Kowalski dădu aiurea din mâini. 

— Mai întâi... ei bine, în tot răstimpul ăsta, n-am reuşit să trag 
cu nici o amărâtă de armă. Nici c-o puşcă, nici cu-n pistol, nici cu- 
n puşcoci de doi bani! Vreau să spun c-aş fi putut la fel de bine 
să fi făcut de pază acasă. Din toată bătaia asta de cap, nu m-am 
ales decât c-o droaie de ace înfipte în fund. 

Gray se opri o clipă, holbându-se la el. Acesta fusese cel mai 
lung discurs pe care-l rostise vreodată Kowalski. In mod clar, era 
marcat din pricina asta. 

— Tot ce vreau să spun... trânti Kowalski moderându-şi 
deodată tonul. 


ŞS 

Gray oftă. 

— Vino cu mine. 

O porni drept spre poartă. Chiar îi era dator tipului ăstuia. 

Kowalski îl urmă. 

— Unde mergem? 

Gray îl conduse până la poartă. Paznicii din tură dădură din 
cap spre ei. Gray îşi băgă pachetul la subsuoară şi scoase 
portofelul. Extrase o bancnotă şi i-o dădu lui Kowalski în 
momentul în care ieşeau pe poartă. 

— Şi ce se presupune că trebuie să fac cu zece dolari? întrebă 
el. 

Gray merse mai departe şi îi arătă cu mâna undeva de-a 
lungul drumului, spre locul unde o echipă muncea de zor. In stilul 
thailandez. Patru bărbaţi şi cele două animale de povară ale lor. 

— Uite... elefanţi, zise Gray. 

Kowalski se holbă în lungul drumului, se uită la bancnota din 
mâini, după care din nou la elefanţi. Pe faţă i se întinse un 
zâmbet uriaş. O luă spre ei, se întoarse, se chinui să-şi exprime 
mulţumirile, nu reuşi, după care porni din nou. 

— Oh, da, sunt mai mult decât pregătit pentru o plimbare cu 
elefantul... 

Ridică o mână: 

— Hei, tu! Gunga Din! 

Gray se întoarse şi o porni spre poartă, ca să revină înăuntru. 

„Bietul elefant.” 


12.15 P.M. 


Vigor se odihnea în patul său. Avea pe nas o pereche de 
ochelari de citit. Pe noptieră era o grămadă de cărţi ce se 
sprijinea de bolul său cu peştişori aurii. Avea articole scoase la 
imprimantă şi înşirate pe partea cealaltă a patului de spital: 
despre scrierea angelică, despre Marco Polo, despre istoria 
khmerilor şi a ruinelor Angkorului. 

In momentul acela, recitea pentru a patra oară raportul 
ştiinţific pe care Gray i-l adusese, un articol din revista Science, 
din anul 1994, referitor la studiul limbajului uman în raport cu 
ADN-ul. 

„Fascinant...” 

Mişcarea de la uşa sa deschisă îi distrase atenţia de la articol. 

Îl văzu pe Gray. 

— Domnule comandant Pierce! strigă el. 

Gray se opri la uşă, se uită la ceas, după care băgă capul 
înăuntru. 

— Da, monseniore. a 

Pe Vigor îl surprinse tonul oficial. Ceva îl supărase pe Gray. li 
făcu semn să vină înăuntru. 

— Intră două secunde. 

— N-am la dispoziţie decât... alea două secunde. 

Păşi înăuntru. 

— Cum te simţi? 

— Bine. 

Vigor dădu din mână, ca să renunţe la formalităţi. 

— Am citit articolul ăsta. Nu aveam idee că numai trei 
procente din genomul nostru este activ. Şi ca un total de 97 de 
procente nu reprezintă decât reziduuri şi coduri care nu 
înseamnă nimic. Totuşi, când aceste reziduuri sunt rulate prin 
programul criptografic de testare a limbajului, chiar şi asemenea 
resturi luate la întâmplare scot la iveală un limbaj în sine. 
Uimitor. 

Vigor îşi scoase ochelarii. 

— Gray, cum ar fi dacă am reuşi să înţelegem limbajul acesta? 

Gray dădu din cap. 

— S-ar putea ca unele lucruri să fie pentru totdeauna mai 
presus de noi. 

Vigor se încruntă uşor. 

— Acum, cu siguranţă, nu mai cred aşa ceva. Dumnezeu nu 
ne-a hărăzit un creier aşa de mare ca să nu vrea să-l folosim. Am 
fost născuţi să punem întrebări, să cercetăm, să ne străduim să 
înţelegem complet universul şi pe cel extern şi pe cel intern. 

Gray se uită din nou la ceas, discret, aruncându-şi rapid 
privirea spre încheietura mâinii, căci nu dorea să pară 
nepoliticos. _ 

Vigor decise să renunţe să-l mai chinuie. In mod clar, era 
ocupat. 

— O să-ţi spun care-i punctul meu de vedere. Ţi-aduci aminte 
că, atunci când eram în grota aceea în formă de butoi, de sub 
Bayon, am pomenit că scrierea angelică - posibila forma scrisă a 
acestui limbaj genetic necunoscut - ar putea fi Cuvântul 
Domnului care a pus ceva superior în fiecare dintre noi, poate 
ceva îngropat în acele 97 de procente din codul nostru genetic 
care sunt considerate reziduuri. Dar dacă nu este vorba despre 

reziduuri? Poate că noi chiar am surprins o frântură a acelei părţi 
necunoscute, dar superioare din noi. 

— Ce vrei să zici? 

— Femeia aceea, Susan. Poate că transformarea ei a fost o 
privire aruncată pe furiş la adevărata interpretare a scrierii 
angelice? 

Vigor citi neîncrederea pe faţa comandantului şi ridică o mână. 

— Am discutat cu Lisa mai devreme în dimineaţa asta. Mi-a 
vorbit despre teoria ei: creierul lui Susan ar fi fost în întregime 
excitat de energia bacteriei când a fost expus luminii soarelui, 
trezind acele părţi care altminteri sunt în stare latentă. Mi s-a 
părut interesant faptul că numai o fracțiune micuță a codului 
nostru genetic este activă şi că, în acelaşi timp, noi utilizăm doar 
o mică parte a creierului nostru. Ţie nu ţi se pare ciudat? 

Gray dădu din umeri. 

— Presupun că da. 

Vigor continuă: 

— Dar dacă această scriere angelică vorbeşte despre întregul 
nostru potenţial, care este ascuns în noi toţi, aşteptând să fie 
trezit din amorţire? Potrivit cărţii despre crearea lumii, Facerea, 
Dumnezeu ne-a făcut după chipul şi asemănarea Sa. Ce-ar fi 
dacă această imagine, care încă nu-i înfăptuită pe deplin, este 
îngropată în secţiuni inactive ale creierului nostru, ascunsă în 
limbajul angelic al ADN-ului nostru, în reziduurile covârşitoare? 
Poate că toată scrierea aceea de pe zidurile de sub Bayon, 
strălucind în întuneric... poate că străvechiul autor al scrierii 
încerca să înţeleagă şi el acest potenţial. Ai menţionat tu însuţi 
faptul că era incomplete, având secţiuni lipsă. 

— E adevărat, cedă Gray. lar tu ai propus nişte ipoteze 
interesante, ce merită să fie studiate, însă nu ştiu dacă o să 
cunoaştem vreodată adevărul. Susan a revenit la normal şi-n 
plus, am auzit de la Painter că o echipă de excavare a reuşit să 
creeze o breşă, ajungând în spaţiul de sub Bayon. Unii dintre 
pereţi au fost găsiţi intacţi, însă bomba acidă a lui Nasser a 
curăţat complet toate suprafeţele acestora. N-a mai rămas nimic 
din scriere. 

Vigor simţi că i se frânge inima. 

— Ce păcat. Cu toate astea, mă tot gândesc la ceva ce noi n- 
am găsit acolo jos, în cavernă. 

— Ce anume? 

— Ţestoasa ta, spuse Vigor. Ai crezut ca-n cavernă s-ar putea 
găsi un mister şi mai profund, ceva care ar reprezenta 

încarnarea lui Vishnu. 

— Poate că nu era decât virusul lui luda. Lacul strălucitor. 
Chiar şi tu ai pomenit de modul în care, probabil, strămoşii 
khmerilor au dat peste caverna strălucitoare şi i-au atribuit 
statutul de cămin al vreunei divinităţi. Poate al lui Vishnu. 

Vigor se uită lung la Gray. 

— Sau poate că Susan a fost o străfulgerare a acestui mister şi 
mai profund, o privire aruncată pe furiş la potenţialul angelic sau 
divin ascuns în noi toţi. 

Gray ridică iarăşi din umeri, fiind în mod clar gata să-şi scoată 
din minte asta. Dar, aşa cum sperase, Vigor observă o uşoară 
încruntare a sprâncenelor bărbatului. Curiozitate. Voia că Gray să 
fie în continuare deschis la minte cu privire la acest subiect. 

Cu toate acestea, Vigor mai văzu şi că mintea şi atenţia 
bărbatului erau concentrate asupra a ceva mult mai important şi 
mai presant. li făcu semn lui Gray că poate pleca. 

Vigor îl strigă când ieşea pe uşă: 

— Transmite-i cele mai bune urări din partea mea lui Seichan. 

Gray făcu un pas împleticit, se încruntă puţin şi se îndepărtă. 

Vigor îşi puse la loc ochelarii de citit. 

„Ah, dulce tinereţe...” 


12.20 P.M. 


Gray îi dădu o ceaşcă de cafea gardianului care păzea uşa lui 
Seichan. 

— E trează? 

Tipul ridică din umeri. Era un tânăr soldat din Peoria, cu părul 
de culoarea nisipului. 

— Nu ştiu. 

Gray împinse uşa ca să intre. Sarcina militarului era o prostie. 
Pacienta era sedată aproape continuu după ce trecuse printr-o a 
doua operaţie din cauza rănii provocate de glonţ. Lui Seichan i se 
redeschisese rana şi avusese hemoragie internă. 

Toate astea pentru că-i salvase viaţa lui Gray. 

lşi aminti de braţele lui Seichan cum îl cărau, de durerea 
întipărită pe faţa ei plină de băşici, de ochiul ei umflat. Insă nu 
ştiuse că, întorcându-se în iadul ăla pentru el, aproape că murise. 

Gray intră în cameră. 

Ea zăcea, cu braţele întinse spre marginile patului şi mâinile 

legate. 

Purta o cămaşă lungă de spital şi era acoperită cu un cearşaf 
curat. 

Incăperea, destinată pacienţilor cu boli mintale, era sterilă şi 
rece. Singurele piese de mobilier erau patul şi un stativ pe roţi 
lipit de perete. Fereastra înaltă şi îngustă era obturată cu un 
oblon din fier. 

Seichan se mişcă în momentul în care el intră. Întoarse capul. 
Expresia feţei i se înăspri şi o uşoară undă de tristeţe îi trecu prin 
ochi, fiind vizibil jenată de modul în care era imobilizată. După 
care ieşi la suprafaţă furia şi nu mai lăsă loc de nimic altceva. Işi 
smuci una dintre încheieturile legate. 

Gray veni şi se aşeză pe pat. 

— Chiar dacă părinţii mei sunt în viaţă, începu el fără ocolişuri, 
asta nu înseamnă că te iert. Că o să te iert vreodată. Insă îţi sunt 
dator. N-o să te las să mori. Nu aşa. 

Gray scoase din buzunar cheile cătuşelor. Se întinse şi îi ridică 
încheietura mâinii dinspre el. Simţi cum ei i se accelerează 
pulsul. 

— Mâine-dimineaţă o să te trimită la Guantanamo Bay, zise el. 

— Ştiu. 

Şi, la fel că Gray, ea mai ştia şi că era o condamnare la 
moarte. Dacă nu era executată imediat, avea s-o asasineze 
Ghilda, ca s-o reducă la tăcere, sau una dintre celelalte agenţii 
de informaţii. Mossadul israelian încă mai avea în vigoare un 
ordin de a fi ucisă. 

El strecură cheia în încuietoare şi o deschise. Cătuşa se 
desfăcu brusc, cu un clinchet. 

Seichan se ridică suspicioasă în capul oaselor. 

Işi întinse palma pentru a primi cheia, punându-l la încercare. 

El i-o dădu. In vreme ce ea îşi descuia cea de-a doua cătuşă, 
Gray puse pe pat pachetul pe care i-l procurase Kowalski. 

— Am aici trei rânduri de haine: o uniformă de infirmieră, un 
veşmânt local şi ceva de camuflaj. Mai sunt şi nişte bani în 
monedă locală. N-am putut să fac nimic cu privire la un act de 
identitate, timpul a fost prea scurt. 

__ Cealaltă cătuşă a lui Seichan se desfăcu cu un alt clinchet. 
Intorcându-se, ea îşi frecă încheieturile. 

De partea cealaltă a uşii se auzi sunetul înăbuşit al unui corp 
care se lovea de podea. 

— Oh şi l-am sedat pe gardian. 

Ea aruncă o privire scurtă la uşă, după care se uită din nou la 

el. Ochii îi sclipeau. Înainte ca el să se poată mişca, ea sări, îl 
apucă de guler şi îl trase spre ea. Îl sărută apăsat, cu gura 
deschisă, având un gust dulceag de medicamente. 

Gray se trase instinctiv îndărăt. Nu venise aici ca să... 

Oh, fir-ar să fie... 

O cuprinse în braţe şi o strânse cu putere. Fără să-i dea 
drumul, ea se lipi de el, se urcă pe el. Picioarele ei coborâră pe 
podea. El se răsuci, căzând pe spate. 

Atunci auzi c/inchetul cătuşelor. 

Ea se desprinse de el. 

incheietura mâinii lui drepte fusese încătuşată de pat. 

EI îşi ridică privirea exact ca să-i vadă cotul venindu-i direct în 
faţă. 

Capul îi căzu pe spate, lovindu-se de pat. Simţi sânge pe buze. 
_ Ea se sui deasupra lui, ţintuindu-l de pat, stând pe pieptul său. 
Işi ridică ameninţător pumnul spre el. La rândul său, el îşi ridică 
braţul liber ca s-o blocheze. Ea, stăpână pe situaţie, îşi înălţă 
capul. 

— Asta trebuie să arate convingător, altfel tu o să fi cel trimis 
la Guantanamo pentru înaltă trădare. 

Avea dreptate. 

Gray îşi lăsă braţul în jos. 

Ea îl lovi peste faţă, crăpându-i buza. Lui îi vâjâi capul în urma 
loviturii. Ea îşi scutură mâna ca să scape de durere, după care îşi 
ridică din nou pumnul. 

— lar asta-i pentru că n-ai avut încredere în mine, zise ea şi îl 
lovi din nou, fără milă. 

li ţâşni sângele pe nas. Simţi că pluteşte în derivă, după care 
îşi reveni la loc. 

Ea se aplecă, apropiindu-se de urechea lui. 

— Ţi-aduci aminte de promisiunea pe care ţi-am făcut-o la 
început? 

— Care a fost? spuse el întorcându-se într-o parte şi scuipând. 

— Că o să-ţi divulg cine este cârtiţa după ce se va termina 
totul. 

— Dar n-a existat nici o cârtiţă. 

— Eşti sigur de asta? 

Ochii ei erau aţintiţi ameninţător asupra lui. Brusc, nu mai era 
atât de sigur. 

Ea se trase înapoi şi îi mai arse una cu cotul, o lovitură directă 
în ochi. 

— Hristoase! 

— Asta o să-l facă să se umfle binişor. 

Işi frecă buzele, studiindu-l aşa cum face un artist în faţa unei 
picturi în ulei, în timpul creaţiei. După care spuse: 

— Eu sunt cârtiţa, Gray. 

— Poftim...? 

— O cârtiţă infiltrată în Ghilda. 

Ea îi mai trânti un pumn şi în celălalt ochi. Vederea lui se 
întunecă pentru câteva secunde. _ 

— Sunt unul dintre „băieţii buni”, Gray. Incă nu ţi-ai dat seama 
de asta? 

Gray zăcea năucit, de vorbele ei, de loviturile ei. 

— Un agent dublu? zise el tuşind, sceptic. Acum doi ani, m-ai 
împuşcat de aproape, direct în piept. 

Ea îşi ridică pumnul din nou. 

— Ştiam că ai armura lichidă. Nu te-ai întrebat niciodată oare 
de ce purtam şi eu aşa ceva? la de-aici un indiciu, Gray. 

Pumnul ei îl lovi năucitor, aruncându-i capul pe spate. După 
aceea, îl apucă de rădăcina nasului, în mod evident întrebându- 
se dacă să i-l rupă sau nu. 

— Şi bomba cu antrax, rosti el. De la Fort Detrick? 

— Era deja sterilizată. Era inofensivă. Imi făcusem deja planul 
să dau vina pe cel care proiectase bomba. 

— Dar... curatorul din Veneţia? întrebă el repede, aproape 
incoerent. L-ai ucis cu sânge-rece. 

Ea îi băgă unghiile adânc în carne, brăzdându-i obrazul stâng, 
lăsându-i nişte urme de zgârieturi ce-l ardeau îngrozitor. 

— Dacă n-aş fi făcut-o, toată familia lui ar fi fost măcelărită. 
Inclusiv soţia şi fiica sa. 

Crispându-se, Gray se uită fix la ea. Avea răspuns la orice. 

Seichan se lăsă puţin pe spate, trăgându-şi mâna în sus până 
la ureche şi uitându-se atentă la nasul lui. 

— N-o să mă opresc... nu după cinci ani, nu când sunt al naibii 
de aproape de a descoperi cine conduce Ghilda. 

Incercă să-i dea o lovitură cu latul palmei, însă, de data asta, 
el o apucă de încheietura mâinii. 

Ea se lăsă cu toată greutatea în faţă, apăsându-l şi mai mult. 

— Seichan... 

Ea se uită lung la el, cu muşchii încordaţi, cu ochii scăpărându- 
i, ca şi cum ar fi durut-o. Privirile li se întâlniră. Ea îi cercetă faţa, 
căutând ceva anume. Nu păru a găsi ce căuta. O fracțiune de 
secundă, văzu dezamăgire întipărită în ochii ei. De asemenea, 
regret... poate şi singurătate. După care totul dispăru. 

Ea îl lovi cu celălalt cot, direct în ureche, făcându-l să vadă 
stele verzi. El îi dădu drumul, lăsându-i mâna liberă. Ea căzu pe 
spate şi se îndepărtă de el. 

— E de-ajuns, murmură ea întorcându-se într-o parte. 

Se duse spre haine, azvârli cămaşa lungă de spital şi îmbrăcă 
rapid uniforma de asistentă medicală, incluzând o eşarfă 
modestă din mătase ca să-i ascundă faţa în curs de vindecare. 
Rămase cu spatele la el. 

— Seichan? 

Odată îmbrăcată, ea nu spuse nimic, ducându-se direct spre 
uşă. Nici măcar nu se răsuci spre el, când îi ceru un ultim lucru, 
vorbind încet, ca o ancoră de salvare aruncată spre el: 

— Ai încredere în mine, Gray. Măcar puţină. Cred că mi-am 
câştigat dreptul ăsta. 

Inainte ca el să-i poată răspunde, ea ieşi. Uşa se închise la loc. 

„Ai încredere în mine...” 

Cerul să-l ajute. 

Se trânti în pat, cu faţa pulsându-i de durere, cu ochiul 
umflându-i-se rapid. 

Trecură 15 minute. Suficient de mult ca să fie sigur că ea 
fugise. 

In cele din urmă, Painter apăru în uşă. 

— Ai auzit toată povestea? întrebă Gray. 

— Microfonul a prins toată discuţia. 

— E posibil ca ea să fi zis adevărul? 

Painter se încruntă, uitându-se lung spre uşă. 

— E o mincinoasă desăvârşită. 

— Poate c-a trebuit să fie. Ca să supravieţuiască în Ghilda. 
Painter îi desfăcu cătuşele. 

— Indiferent cum ar fi, dispozitivul de urmărire pe care i l-am 
implantat în burtă în timpul operaţiei, o să ne permită să 
depistăm pe unde se află. 

— Şi dacă i-l găsesc cei din Ghildă? 

— Este un polimer plastic, invizibil la raze X. N-o să-l detecteze 
niciodată. 

„Dacă nu cumva îi deschid operaţia.” 

Gray se ridică. 

— Chestia asta nu-i în regulă. Ştii şi tu asta. 

— Era singura modalitate prin care guvernul ne-ar fi permis s- 
o eliberăm. 

Gray îşi aminti ochii lui Seichan, care-l priviseră fix. 

Ştia două adevăruri incontestabile. 

Ea nu minţise. 
Şi era departe de a fi liberă. 

Epilog 


11 AUGUST, 8.32 A.M. 
Takoma Park, Maryland 


— Opera de restaurare arată bine, spuse Gray. 

Tatăl său lustruia capota Thunderbirdului său cu o cârpă 
înmuiată în ceară pentru automobile. 

Salvaseră decapotabila de la sechestrare, aducând-o acasă pe 
o platformă. Painter aranjase ca faimosul T-bird să fie reparat în 
cel mai bun atelier de restaurare a maşinilor clasice din zona 
D.C. Tatăl său îl primise înapoi săptămâna trecută, însă aceasta 
era prima oară când Gray îl vedea după reparaţie. 

Tatăl său se trase înapoi, cu mâinile în şolduri. Purta un maiou 
pătat de ulei şi pantaloni scurţi, lăsând să se vadă noul său 
picior, un alt gest de curtoazie al Sigma, un picior care arăta 
excepţional de real, o operă a celor de la DARPA. Insă nu piciorul 
îl preocupa acum pe tatăl său. 

— Gray, ce zici de aceste jante noi? Nu-s la fel de frumoase ca 
vechile mele roţi cu spiţe marca Kelsey. 

Gray ocoli maşina ca să vină lângă tatăl lui. Pentru el, arătau 
exact la fel. 

— Ai dreptate, spuse el totuşi. Astea-s cam nasoale. 

— Hmm, făcu tatăl său neutru. Dar sunt gratis. Tipul aia, 
Painter, a fost foarte generos. 

Gray simţi încotro ducea discuţia asta. 

— Tată... 

— Eu şi mama ta am stat de vorbă, rosti el încă uitându-se 
lung la roţi. Credem c-ar trebui să rămâi în Sigma. 

Gray se scărpină în cap. Avea deja cererea de demisie în 
buzunar. Când se întorsese din Cambodgia, îşi găsise tatăl în 
spital, cu pieptul ars de un taser. Mama sa avea mâna atârnată 
într-o eşarfă din cauza unei fracturi minore la încheietură. Cel 
mai rău era ochiul învineţit al mamei sale. 

Toate astea din cauza lui. 

Aproape că o luase razna cât stătuse în spital. 

Ce siguranţă putea să le mai ofere părinţilor săi dacă ar fi 
continuat să lucreze acolo? Fără îndoială, Ghilda ştia cine este, 

unde să-i găsească pe ai lui. Singura modalitate de a-i ţine în 
afară pericolelor era să demisioneze. Painter încercase să-l 
asigure că Ghilda avea să se retragă. Că răzbunarea şi 
represaliile nu erau metodele lor. Pentru misiunile viitoare, 
Painter îl asigurase pe Gray că părinţii lui aveau să fie apăraţi şi 
adăpostiţi înainte ca el să plece. 

Insă unele misiuni apăreau din neant, odată cu căderea unei 
motociclete pe aleea din faţa casei. 

Nu exista nici o modalitate să anticipezi aşa ceva. 

— Gray, insistă tatăl său, ceea ce faci tu este foarte important. 
Nu poţi să te laşi copleşit de grijă pentru noi şi să renunţi. 

— Tată... 

El ridică o mână. 

— Eu am spus ce-am avut de spus. Tu hotărăşti. E decizia ta. 
Eu trebuie să-mi dau seama dacă-mi plac jantele astea sau nu. 

Gray dădu să se întoarcă. 

Tatăl său se întinse, îl apucă de umăr şi îl trase spre el, 
îmbrăţişându-l cu o mână. Il strânse cu putere, după care îl 
împinse uşor. 

— Du-te şi vezi ce mai arde maică-ta pentru micul dejun. 

Gray se duse spre uşa din spate şi se întâlni cu mama sa, care 
tocmai ieşea din casă. 

— Oh, Gray, doar ce-am vorbit la telefon cu Kat. Mi-a zis c-ai 
să treci pe la ea în dimineaţa asta. 

— Inainte să mă duc la birou. Am câteva dintre lucrurile lui 
Monk pe veranda din faţă. Tata mă lasă să iau T-birdul, aşa că o 
să pot să fac şi nişte cumpărături pentru Kat, după-amiaza. 

— Ştiu ca înmormântarea e abia peste două zile, însă am nişte 
felii de plăcintă. Poţi să i le duci şi pe-astea? 

— Plăcintă? întrebă Gray neîncrezător. 

— Nu-ţi face griji. Le-am cumpărat de la plăcintăria de la noi 
de pe stradă. Oh şi am şi nişte jucării pentru Penelope. Am găsit 
şi jacheţica asta drăguță cu elefanţi, şi... 

El continuă să dea din cap, ştiind că, în cele din urmă, mama 
sa avea să se oprească. 

— Cum se descurcă Kat? întrebă ea în final. 

Gray clătină din cap. 

— Are şi zile mai bune şi zile mai proaste. 

„Mai cu seamă proaste.” 

Mama sa oftă. 

— Stai să aduc plăcintele alea. Ultima oară când am văzut-o 
pe Kat era slabă că o aşchie, biata fată. 

Curând, Gray se trezi în braţe cu o pungă plină ochi cu 
plăcinte. O luă prin casă spre veranda din faţă. leşi şi se duse 
spre grămada de cutii. Acestea conţineau tot ce avusese Monk în 
dulapul personal de la serviciu şi câteva lucruri păstrate în 
apartamentul lui Gray. 

Gray mai avea şi o cutie pe care trebuia s-o ducă la firma de 
pompe funebre. Ryder Blunt, miliardarul, înapoiase mâna 
protetică a lui Monk, trebuind să taie traversa aripii avionului său 
ca să o poată elibera. Kat refuzase să-i arunce măcar o privire. 
lar Gray nu o învinovăţise pentru asta. In schimb, ea ceruse ca 
mâna să fie pusă în coşciugul gol care avea să fie îngropat în 
Cimitirul Naţional Arlington. De asemenea, se presupunea că 
fiecare dintre ei avea să aducă lucruri şi simboluri care să 
amintească de el şi care să fie băgate în sicriu. 

Gray găsise caseta cu filmul favorit al lui Monk. O lăsase în 
apartamentul lui Gray, după o noapte cu pizza şi floricele. 
Sunetul muzicii. Monk ştia toate cuvintele cântecelor şi cânta şi 
el în timp ce-o sălta pe Penelope pe genunchi. Dintre toţi oamenii 
pe care-i cunoscuse, Monk avea inima cea mai mare. 

Ar fi fost un tată minunat. 

Gray o porni spre uşa batantă a verandei. Scoase cererea de 
demisie împăturită în trei, puţin boţită. indreptă cutele între 
degetul mare şi arătător. Ar fi vrut să poată sta de vorbă cu 
Monk despre asta. 

In vreme ce se aşeză, auzi ceva zgâriind printre cutii. 

Veveriţele din cartier nu aveau nici un fel de teamă. 

Oh, fir-ar să fie, plăcinţele... N 

Gray se ridică şi se duse spre grămada de cutii. Insă zgomotul 
nu venea dinspre punga cu plăcinte. Se încruntă. Le tot mută şi 
le întoarse până când găsi cutia potrivită. 

„Ce naiba?” 

Gray îi scoase capacul. 

Painter nu-l însărcinase să se ocupe doar de reparația 
piciorului tatălui său şi de ce mai rămăsese din T-bird. Nu dorise 
să-i îngroape mâna lui Monk arsă complet. Aşa că pusese ca 
proteza să fie refăcută cu meticulozitate. Acum, era aşezată într- 
o formă făcută din spumă poliuretanică. 

Numai că unul dintre degete săpa în spumă. 

Gray ridică mâna din cutie. Arătătorul acesteia se mişca în aer. 
Gray simţi cum îl trec fiorii. Ce-ar fi fost dacă ar fi văzut Kat aşa 
ceva? 

Probabil că era un scurtcircuit la nivelul cablurilor 

conductoare. 

Puse mâna jos, pe scaunul de pe verandă. Degetul continua să 
se mişte, bătând în scaunul de lemn. Gray se întoarse într-o 
parte dezgustat. Işi scoase telefonul mobil, gata să-l beştelească 
pe lucrătorul de la Sigma care provocase încurcătura asta. 

Insă, în timp ce suna, urechea sa rămase în mod morbid 
concentrată la bătăile în lemn ale degetului buclucaş. Pe măsură 
ce asculta, Gray îşi dădea seama că nu bătea darabana aiurea, ci 
după un tipar bine definit. 

In codul Morse. 

Un mesaj cunoscut de toată lumea, folosit în situaţii extreme. 
S.O.S. 

Gray se răsuci holbându-se la mână. 

Nu putea fi adevărat. 

— Monk...? 


2.45 P.M. 
Munţii Cardamom, Cambodgia 


Susan Tunis urca prin defileul abrupt din munții acoperiți de 
junglă, urmând apa strălucitoare revărsată dintr-o cascadă. In 
aer plutea o ceaţă fină, care scânteia în lumina soarelui, parcă 
acoperită cu picăţele albe. La trecerea ei, un gibon ce atârna 
într-un singur braţ de o liană, cu faţa neagră încadrată de blană 
de culoare gri, începu să ţipe în semn de protest. 

Ea continuă să înainteze, luând-o prin pădurea tropicală. 
Munţii Cardamom formau graniţa dintre Cambodgia şi Thailanda, 
un teren neospitalier, cu păduri dense şi culmi inaccesibile. In 
cea de-a patra zi pe care o petrecuse în munţi, dormind într-un 
hamac adăpostit sub o plasă de țânțari, văzuse un tigru-de- 
Indochina vărgat, o specie pe cale de dispariţie, cu corpul său 
îndesat şi cu dungile foarte aproape una de cealaltă. Acesta se 
strecură agale prin pădure, scoțând un mârâit uşor. 

Altminteri, nu văzuse nimic mai mare decât gibonul 
scandalagiu. 

Cu certitudine, nu oameni. 

Datorită izolării şi terenului greu accesibil, munţii fuseseră 
cândva ultimul refugiu al gherilei Khmerilor Roşii, care se 
retrăsese în această zonă sălbatică. Minele terestre încă 
reprezentau un risc major. 

Însă Susan bănuia că se afla la câteva zile distanţă de locurile 
în care nici forţele de gherilă n-ar fi îndrăznit să calce. Ajunse pe 
coama unei creste şi urmă cursul de apă ce străbătea un platou 
împădurit. In faţă, câteva siluete alunecară uşor în apă, de pe 
poziţiile înalte pe care le ocupaseră pe nişte buşteni. 

Batagur baska. 

Broasca-ţestoasă de apă dulce din râurile asiatice. Una dintre 
speciile aflate în cel mai mare pericol de dispariţie de pe întreaga 
planetă. 

Cunoscută şi că ţestoasa-regală, adorată ca fiind păzitoarea şi 
protectoarea divinităţilor. 

Aici se aciuaseră şi îşi stabiliseră căminul. 

Imediat după ce trecu de cuiburile lor din mâl şi găurile 
scobite pentru hibernare, Susan ajunse la o colecţie de urcioare 
aflată lângă râu, vase cilindrice folosite în gospodărie, înalte de 
aproape un metru, acoperite cu licheni, pe care erau gravate 
desene complicate. Urne funerare. Acestea conţineau oasele 
regilor şi ale reginelor. Existau mai multe situri împrăştiate de la 
un capăt la celălalt al munţilor, considerate locuri sacre. 

Insă nimeni nu vizitase acest loc anume, cel mai vechi dintre 
toate. 

Susan părăsi malul răului şi o porni prin cimitir. Urnele se 
răriră în cele din urmă, pe măsură ce pădurea se termina în faţa 
unui perete de stâncă plin de crăpături. 

Ştia încotro trebuia să meargă, ştiuse asta din momentul în 
care fusese readusă la viaţă de doamna doctor Cummings. 
Dobândise mai mult decât remediul care vindecase lumea, însă 
nu mărturisise nimănui acest lucru. 

Nu venise timpul. 

Susan ajunse la stâncă şi păşi spre o deschizătură îngustă, 
având formă zigzagata a unui fulger, cu o lăţime de 60 de 
centimetri la bază. Işi scoase rucsacul şi se întoarse într-o parte 
ca să intre prin fisura din stâncă. Făcu câţiva paşi mici, 
strecurându-se din ce în ce mai mult în adâncime. 

In spatele ei, lumina soarelui păli, devenind din ce în ce mai 
slabă. 

In curând, se găsi într-un întuneric total. 

Susan întinse o mână în faţă. O văpaie strălucitoare izvorâtă 
din interior i se aprinse în buricele degetelor şi se întinse până la 
umăr. 

Işi înălţă braţul ca pe o făclie. 

Acesta era un alt secret pe care îl păstrase pentru ea. 

Însă nu era cel mai mare. 

Luminându-şi calea, se afundă şi mai mult în stâncă. g 

Nu ştia cât de mult mersese, pierzând noțiunea timpului. Insă, 
cu certitudine, era o oră înaintată din noapte. 

In cele din urmă, în faţă îi apăru o lumină strălucitoare. 

Urându-i bun venit. 

Care făcea pereche cu propria lumină. 

Continuă să avanseze în acelaşi ritm, simțind că nu era nevoie 
să se grăbească. 

Pătrunse într-un mare spaţiu boltit. Sursa luminii deveni acum 
clară. Intinzându-se până departe, mici văpăi străluceau de-a 
lungul spaţiului curbat, precum stelele împrăştiate pe cer. Sute şi 
sute de luminiţe. Păşi în interiorul cavernei, trecând pe lângă 
văpăile incandescente. 

Fiecare era o siluetă întinsă pe podea precum un vultur cu 
aripile desfăşurate, aprinsă de un foc interior care-i cuprindea tot 
trupul, făcându-l de o transparenţă cristalină. Cu privirea aţintită 
în jos, se uită lung la una dintre ele. Tot ce mai rămăsese vizibil 
era sistemul nervos: creierul, măduva spinării şi amestecul vast 
şi încâlcit de nervi periferici. Braţele desfăcute, plutind diafan şi 
străbătute de nişte fibre filamentoase, arătau precum nişte aripi 
desfăşurate, împodobite cu legături şi mănunchiuri de nervi fini 
şi delicaţi. 

Ingeri în întuneric. 

Dormitând. Aşteptând. 

Susan merse tot înainte. Ajunse la o siluetă care nu era atât 
de consumată precum celelalte, la care încă se mai vedeau 
bătăile inimii şi circulaţia sângelui, în care oasele încă mai 
sugerau forma şi funcţionalitatea. A 

Susan găsi un loc liber lângă el şi se întinse pe jos. Îşi întinse 
braţele. 

Cu vârfurile degetelor îşi atinse uşor vecinul. 

Vorbele care ajunseră la ea fură rostite într-un vechi dialect 
italian, dar ea le înţelese: 

„S-a rezolvat?” 

Ea oftă. 

„Da. Eu sunt ultima. Sursa a fost distrusă.” 

„Atunci, odihneşte-te, copilă.” 

„Cât de mult? Când o să fie lumea pregătită?” 

El îi răspunse. Avea să fie un somn foarte lung. 

„Ce trebuie să fac eu?” 

„Du-te acasă, copila mea... deocamdată, du-te acasă!” 

Susan închise ochii, dar, în loc să se lase cuprinsă de 

moleşeala obişnuită de dinainte de a adormi, încercă să scape de 
ea. Cu restul fiinţei sale, alunecă uşor în interiorul balonului de 
săpun care îi alcătuia întreaga viaţă şi păşi prin el către ceea ce 
se întindea dincolo. 
__ Lumina o orbi ca şi cum s-ar fi uitat direct la soarele arzător. 
Işi cobori privirea, clipind repede ca să scape de razele orbitoare. 
Lumea se umplu la loc în jurul ei. Legănatul uşor al ambarcaţiunii 
sub picioarele ei goale. Ţipătul unui pescăruş singuratic, foşnetul 
înăbuşit al valurilor care se loveau de carenă, adierea vântului pe 
piele. 

Oare acesta a fost un vis, o amintire... sau ceva mai mult? 

Inhală aer sărat. Era o zi frumoasă. 

Se duse spre balustrada navei şi se uită lung la întinderea 
albastră. Insule verzi se zăreau ca nişte puncte în depărtare. 
Deasupra pluteau câţiva nori. Auzi zgomot de paşi pe scări, care 
urcau din cabină. 

In momentul în care se întoarse, el îi apăru în câmpul vizual, 
săltându-se în sus cu ajutorul braţelor, îmbrăcat în pantaloni 
scurţi şi un tricou pe care scria Oceanul Pacific. Când o văzu pe 
punte, pe faţă îi apăru o expresie plină de uimire. 

După care îi zâmbi: 

— Oh, iată-te! 

Susan se apropie grăbită, încolăcindu-şi braţele în jurul soţului 
ei. 

Jos, la baza scărilor, Oscar lătra. O voce morocănoasă ţipa la 
câinele bătrân. 

Susan se lipi confortabil de soţul său, ascultându-i bătăile 
inimii. 

El o îmbrăţişă cu putere. 

— Ce este, Susan? 

Ea se uită în sus, la faţa lui Gregg şi ridică un deget spre 
obrazul cu barba nerasă de trei zile. După aceea, se înălţă pe 
vârfurile picioarelor ca să ajungă la buzele lui. 

El se aplecă uşor ca să-i răspundă. 

lar ea ştiu că este acasă. 

Nota autorului 
Adevar sau ficţiune 


Încă o dată, permiteţi-mi să vă mulţumesc pentru faptul că mi- 
aţi fost alături în această călătorie! Ca de obicei, m-am gândit să 
folosesc aceste ultime pagini ca postfață a romanului, în care să 
fac diferenţa dintre adevăr şi ficţiune. Am împărţit explicaţiile din 
postfață în funcţie de subiectele generale abordate: 


MARCO POLO: În prefața acestui roman, am vorbit despre 
misterul cel mai însemnat, cel care învăluie încă soarta flotei lui 
Marco Polo în timpul călătoriei sale de întoarcere la Veneţia. Nu 
se ştie nici acum ce s-a petrecut cu corăbiile şi oamenii lui. La fel 
şi în ceea ce priveşte povestea de dragoste dintre Marco şi 
prinţesa Kokejin, zvonurile persistând în continuare, în special 
dacă ţinem cont că acesta a murit având în posesia sa diadema 
prinţesei. În plus, trupul lui Marco într-adevăr a dispărut după 
moarte din biserica San Lorenzo şi nici în ziua de astăzi nu se ştie 
unde se afla. 


SCRIEREA ANGELICĂ ŞI ALTE CHESTIUNI LINGVISTICE: Scrierea 
angelică a fost mai întâi dezvoltată de Johannes Trithemius şi 
Heinrich Agrippa, care au susţinut că, prin acele simboluri, era 
posibil să se comunice cu îngerii. Caracterele erau derivate din 
cele ebraice străvechi. La fel, susţinătorii cabalei evreieşti 
consideră că se poate ajunge la iluminare, la adevărata 
înţelepciune, numai studiind formele şi curbele acestor 
caractere. În sfârşit, în epoca modernă s-a pus deseori 
întrebarea: există oare un limbaj ascuns în codul nostru genetic? 
Potrivit articolului din revista Science (1994), răspunsul este un 
da răspicat. Deşi ceea ce s-ar putea să fie înscris acolo rămâne 
deocamdată o mare necunoscută. 


MOLIMILE: În Eyam, un sat din Anglia, a existat într-adevăr o 
foarte redusă rată a mortalităţii în timpul Ciumei Negre, ca 
urmare a unei anomalii genetice pe care o avea jumătate din 
populaţia sa. Ciudat, dar foarte adevărat. La fel ca în cazul 
antraxului, singura diferenţă dintre forma mortală a acestei 

bacterii şi verişoara sa paşnică, sălăşluind în grădini, este dată 
de două inele din codul genetic numite plasmide. Ceea ce duce 
la întrebarea: de unde provin aceste p/asmide? 


FAUNA: În cazul crabilor-de-pământ de pe Insula Crăciunului 
se înregistrează, într-adevăr, o migraţie spectaculoasă în fiecare 
an, în timpul căreia milioane de crabi de mari dimensiuni merg 
către mare. De asemenea, se ştie că au cleştii atât de puternici 
şi ascuţiţi, încât ar putea tăia anvelope. In privinţa enervanţilor 
viermi-de-gălbează, descrierea comportamentului şi a ciudatului 
lor ciclu de viaţă este foarte exactă. Calamarii ucigaşi au fost 
creaţi pornind de la specia Taningia danae care există, creşte 
până la lungimi de 1,80 metri, vânează în haite, este brăzdată de 
sclipiri viu colorate şi are cârlige pe braţe şi tentacule. 


CANIBALII ŞI PIRAȚII: Pirateria indoneziană este în continuare 
în creştere. Practic, a devenit un mod de viaţă foarte întâlnit în 
zonă. In ceea ce-i priveşte pe canibali, se mai găsesc astfel de 
triburi pe insulele indoneziene, dar, dacă sunteţi interesaţi, va 
trebui să vă aduceţi propriile mirodenii. Mutaţia genetică pe care 
o presupune sindromul Prader-Willi (având ca rezultat un apetit 
insaţiabil) este reală şi îngrozitoare, dar nu este în nici un fel 
legată de canibalism. Dacă am fost cu toţii canibali odinioară? 
Cercetări genetice recente arată că oamenii au un set de gene 
specifice care îi protejează împotriva anumitor boli şi care ar fi 
putut să se dezvolte numai prin consumul de carne umană. 


ANGKOR: Toate detaliile despre ruine - de la legenda legată 
de baterea laptelui până la cele 200 de feţe de bodhisattva - 
sunt reale, inclusiv modul în care s-au construit templele, 
urmărind anumite tipare ale stelelor, mai precis Constelaţia 
Dragonului. Pentru mai multe amănunte în legătură cu asta, 
puteţi citi Heaven's Mirror, de Graham Hancock şi Santha Faiia. 


BACTERIILE ŞI TOT CE ŢINE DE ELE: Există, într-adevăr, ape cu 
o consistenţă lăptoasă, pline de alge strălucitoare ce înfloresc 
periodic. lar potrivit unei serii de articole îngrijorătoare din Los 
Angeles Times, oceanele noastre sunt din ce în ce mai 
amenințate de reapariţia noroiului preistoric, a meduzelor 
veninoase, a ierbii-de-foc şi a norilor toxici provenind de la 
cantităţile imense de alge. In ceea ce priveşte cea mai ciudată 
ipoteza din carte: faptul că numai 10% din celulele corpului 

omenesc sunt umane (iar restul sunt bacterii şi paraziți) trebuie 
să spun că este adevărată! Există o carte minunată care tratează 
acest subiect pe cât de teribil, pe atât de amuzant, Human 
Wildlife”, de dr. Robert Buckman. Să nu citiţi însă din ea înainte 
de masă. 


39 Viaţa sălbatică din corpul omenesc (în Ib. engleză, în original) (n. 
red.). 

Din adâncurile Oceanului Indian, o molimă complită a 
apărut să distrugă omenirea — necunoscută, de neoprit... și 
este doar un mesager al apocalipsei care va urma. 

Dr. Lisa Cummings și Monk Kokkalis din Sigma Force 
caută rezolvarea acestei calamităţi bizare, la bordul unui 
vas de linie transformat într-un spital improvizat. Dar . 
atacul subit și sălbatic al unor teroriști transformă vasul 
într-un laborator de fabricare a armelor biologice. 

Timpul devine un adevărat dușman, pe măsură ce 
pandemia scapă de sub control. În aceste condiții, coman- 
dantul Sigma, Gray Pierce, trebuie să-și unească forțele cu 
frumoasa asasină care a încercat să-l omoare, pentru a 
porni pe urmele lui Marco Polo, cel mai faimos călător din 
istorie, către miezul unui mister uimitor, adânc îngropat în 
antichitate și în codul genetic uman. 

